
Loazė budo. 

Ankstyvo ryto tylą perskrodė pirmas rėksmingas 
fabriko švilpesys, o paskui jį visuose miesto kraštuose 
vienas po kito vis triukšmingesni pakirdo kiti ir ply- 
šavo kimiais, nedarniais balsais, tarsi choras pabaisų 
gaidžių, metalinėmis gerklėmis skelbiančių darbo pra- 
džią. 

Milžiniški fabrikai, kurių ilgi, juodi kūnai ir liekni 
kaklai — kaminai dunksojo naktyje, rūke ir lietuje, 
budo iš lėto, tvyksčiojo židinių liepsnomis, kvėpė iš 
savęs tumulus dūmų, pradėdami gyventi ir judintis pa- 
tamsiuose, dar tebegaubiančiuose žemę. 

Smulkus lietus, kovo lietus, sumišęs su sniegu, nuo- 
lat lijo ir niaukė Lodzę sunkia, lipnia migla; barbeno 
į skardinius stogus ir žliaugė nuo jų tiesiai ant šali- 
gatvių, į juodas ir pilnas klampaus purvo gatves, ant 
nuogų medžių, prisiglaudusių prie ilgų mūrų ir dre- 
bančių nuo šalčio, draskomų vėjo, kuris atlėkdavo kaž- 
kur iš patižusių laukų ir, sunkiai risdamasis purvino- 
mis miesto gatvėmis, kratė tvoras, purtė stogus ir dribo 
į purvą, ir ošė tarp medžio šakų, ir čaižė jomis į lan- 

gus žemam, vienaaukščiui namui, kuriame staiga įsi- 
žiebė šviesa. 

Boroveckis pabudo, uždegė žvakę, ir tuo pačiu metu 
ėmė smarkiai skambinti žadintuvas, rodantis penktą 
valandą. 

— Mateušai, arbatos! — šūktelėjo jis įeinančiam 
tarnui. 

— Viskas paruošta. 

— Ponai dar miega? 

— Tuoj žadinsiu, jei ponas direktorius liepsit, nes 
ponas Moricas vakare sakė norįs šiandien ilgiau pa- 
miegoti. 

— Eik pažadink. Raktus jau paėmė? 

— Pats Švarcas buvo užėjęs. 

— Ar naktį kas telefonavo? 

— Kunkė budėjo, bet išeidamas nieko man ne- 
sakė. 

— Kas girdėti mieste? — skubiai klausinėjo jis, dar 
skubiau vilkdamasis. 

— Ogi nieko, tik Gajerio turguje nudobė darbi- 
ninką. 

— Pakaks, eik. 

— Tiesa, dar sudegė Goldbergo fabrikas Cegelnos 
gatvėje. Mūsų gaisrininkai buvo nuvažiavę, bet viskas 
gerai susidėjo, beliko tik sienos. Ugnis kilo iš džio- 
vyklos. 

— Kas dar? 

— Ogi nieko, viskas ėjo fain, švariai, — nusikvato- 
jo jis. 

— Pilk arbatą, aš pats pažadinsiu poną Moricą. 

Jis apsirengė ir nuėjo į gretimus kambarius per 
valgomąjį, kuriame palubėje kabanti lempa ryškia, 
balta šviesa apšvietė apskritą stalą, padengtą staltiese 
ir nustatytą puodeliais, ir žibantį virdulį. 

— Maksai, penkta valanda, kelkis! — šūktelėjo jis, 
atidaręs duris į tamsų kambarį, iš kurio trenkė tvan- 
kus, žibučių kvapo prisotintas oras. 

Maksas neatsiliepė, tik lova ėmė braškėti ir girgž- 
dėti. 

— Moricai! — šūktelėjo jis į kitą kambarį. 

— Nemiegu. Nemiegojau visą naktį. 

— Kodėl? 

— Galvojau apie tą mūsų biznį; truputi skaičiavau, 
ir taip praėjo. 

— Žinai, Goldbergas sudegė šią naktį, ir visai „šva- 
riai“, kaip sako Mateušas. 

— Man tai ne naujiena,— atsakė jis žiovaudamas. 

— Iš kur žinojai? 

— Jau prieš mėnesį žinojau, kad jam reikia su- 
degti. Dargi stebėjausi, kad taip ilgai delsia, juk už 
apdraudą jam niekas procentų nemokės. 

— Ar daug prekių turėjo? 

— Turėjo daug apdraudęs. .. 

— Balansą išlygino... 

Abu nuoširdžiai nusijuokė. 

Boroveckis grįžo į valgomąjį ir gėrė arbatą, o Mo- 
ricas, kaip paprastai, ieškojo po visą kambarį savo 
drabužių ir barė Mateušą. 

— Aš tau kad išdirbsiu snukį, aš tau iš jo raudoną 
flanelę padarysiu, jeigu nesudėliosi man visko tvar- 
kingai. 

— Morgen!! —riktelėjo pagaliau pabudęs Maksas. 

— Nesikeli? Jau po penkių. 

Atsakymą nustelbė sirenos, kurios pasigirdo lyg 
čia pat viršum namo ir keliolika sekundžių kaukė taip 
stipriai, kad langų stiklai skambėjo. 


I! Labas rytas (vok.). 


Moricas vienmarškinis, užsimetęs ant pečių paltą, 
atsisėdo prieš krosni, kurioje linksmai spragsėjo sa- 
kingos pliauskos. 

— Neini į darbą? 

— Ne. Turėjau važiuoti į Tomašovą, Veisas rašė, 
kad nugabenčiau jam naujus karštuvus, bet dabar ne- 
važiuosiu. Šalta ir nesinori. 

— Maksai, tu taip pat lieki namie? 

— Kur man skubėti? Į tą nutriušusią būdą? O, be 
to, vakar su fateriu susiriejau. 

— Maksai, tau blogai baigsis tos nuolatinės riete- 
nos su visais! — atsainiai ir griežtai sumurmėjo Mori- 
cas, žarstekliu maišydamas ugnį. 

— O kas tau galvoj! — šūktelėjo balsas iš kito kam- 
bario. 

Lova smarkiai sugirgždėjo, ir tarpdury pasirodė 
stambi Makso figūra vienais baltiniais ir su šlepetėmis. 

— Tas ir yra, kad man labai galvoj. 

— Palik mane ramybėje, neerzink. Karolis mane 
pažadino velniai žino kam, o tas vėl gerkle laido. 

Jis kalbėjo garsiai, žemu, stipriai skambančiu balsu. 

Jis grįžo į savo kambarį ir po valandėlės išnešė vi- 
sus drabužius, numetė juos ant kilimo ir ėmė iš lėto 
rengtis. 

— Tu mums gadini biznį tomis savo rietenomis,— 
vėl pradėjo Moricas, spausdamas ant savo sausos se- 
mitiškos nosies auksinius pensne, kurie jam nuolat 
smuko. 

— Kur? kas? kaip? 


— Visur. Vakar pas Bliumentalius balsu pasakei, 
kad dauguma mūsų fabrikantų — tai paprasti vagys ir 
sukčiai. 


— Pasakiau, žinoma, ir visada taip kalbėsiu. 

Kažkokia atsaini, niekinanti šypsena šmėkštelėjo jo 
veide, kai jis žiūrėjo į Moricą. 

— Tu, Maksai Baumai, taip nekalbėsi, tau šitaip 
kalbėti negalima, tai aš tau sakau. 

— Kodėl? — paklausė jis tyliai ir atsirėmė į stalą. 

— Aš tau pasakysiu, jeigu tu to nesupranti. Pir- 
miausia, kas tau darbo? Kuo tau kliūva, ar jie yra 
vagys, ar dori žmonės? Mes visi esame čia Lodzėje 
susirinkę gešefto daryti, gerai uždirbti. Niekas iš mūsų 
čia amžių negyvens. O kiekvienas daro pinigą, kaip 
gali ir kaip moka. Tu esi raudonas, tu esi raudonas 
ketvirto numerio radikalas. 

— Aš esu doras žmogus, — burbtelėjo tasai, pilda- 
masis arbatos. 

Boroveckis, parimęs alkūnėmis ant stalo, įsikniaubė 
į delnus ir klausėsi. 

Moricas, išgirdęs atsakymą, atsigręžė taip staigiai, 
kad net jo pensne nukrito, ir stuktelėjo į kėdės atlošą, 
su kandžios ironijos šypsena siaurose lūpose pažvelgė 
į Maksą, plonais pirštais, ant kurių spindėjo žiedai su 
briliantais, pasiglostė retą, juodą kaip derva barzdą ir 
pašaipiai sukuždėjo: 

— Neplepėk, Maksai, kvailysčių. Čia svarbu pini- 
gai. Čia svarbu, kad neišsišoktum su tais kaltinimais 
viešai, nes tai gali pakenkti mūsų kreditui. Mes turim 
įsteigti fabriką trise; mes nieko neturime, todėl mums 
reikalingas kreditas ir pasitikėjimas tų, kurie jį mums 
duos. Mes dabar privalome būti padorūs, mandagūs, 
meilūs, geri žmonės. Jeigu Bormanas tau pasakys: 
„Šlykšti Lodzė“, tai pasakyk jam, kad ji yra keturis 
kartus šlykšti — jam reikia pritarti, nes tai stambi fiš. 
O ką tu pasakei apie jį Karoliui? Kad jis esąs kvailas 
chamas. Žmogau, jis nėra kvailas, nes jis iš savo sme- 
geninės ištraukė milijonus, jis tuos milijonus turi, 

o mes juos taip pat norime turėti. Kalbėsime apie juos 
tada, kai turėsime pinigus, o dabar reikia sėdėti ty- 
liai, jie yra mums reikalingi; na, tegul Karolis pasako, 
ar ne mano teisybė — man juk rūpi mūsų trijų ateitis. 

— Moricas beveik visai teisybę kalba, — tvirtai pa- 
sakė Boroveckis, įremdamas šaltas, pilkas akis į susi- 
jaudinusį Maksą. 

— Aš žinau, kad jūs esat teisūs, Lodzės būdu tei- 
sūs, bet neužmirškite, jog aš esu doras žmogus. 

— Frazė! Sena, nuvalkiota frazė! 

— Moricai, tu esi niekšingas Žydpalaikis! — staigiai 
sušuko Baumas. 

— O tu esi kvailas, sentimentalus vokietis. 

— Vaidijatės dėl žodžių, — šaltai atsiliepė Borovec- 
kis ir pradėjo vilktis paltą.— Gaila, negaliu likti su 
jumis, nes paleidžiu į darbą naują spausdinimo ma- 
šiną. 

— Kuo baigėsi mūsų vakarykštis pasikalbėjimas? — 
jau ramiai paklausė Baumas. 

— Steigiame fabriką. 

— Taip, aš neturiu nieko, tu neturi nieko, jis ne- 
turi nieko, — garsiai nusijuokė jis. 

— Užtat visi drauge kaip tik turime tiek, lygiai tiek, 
kiek reikia steigti dideliam fabrikui. Kuo mes rizikuo- 
jam? Uždirbti visada galima, — pridūrė jis po valandė- 
lės.— Pagaliau arba darom biznį, arba nedarom biz- 
nio. Sakykite dar kartą. 

— Darome, darome! — pakartojo abu. 

— Ką, Goldbergas sudegė? — paklausė Baumas. 

— Taip, suvedė savo balansą. Gudrus vyras, pada- 
rys milijonus. 

— Arba įlįs į kalėjimą. 

— Kvailas žodis! — nekantriai krustelėjo Moricas.— 
Tu tokius dalykus plepėk sau Berlyne, Paryžiuje, Var- 

šuvoje, bet Lodzėje neplepėk. Tai nemalonūs žodžiai, 
mums pagailėk jų. 

Maksas neatsiliepė. 

Sirenos vėl pradėjo kelti savo veriančius, nervinan- 
čius balsus ir vis galingiau dūdavo rytmečio giesmę. 

— Man jau reikia eiti. Iki pasimatymo, dalininkai, 
nesibarkit, eikit miegoti ir sapnuokite tuos milijonus, 
kuriuos padarysime. 

— Padarysime! 

— Padarysime! — pasakė jie drauge. 

Jie stipriai, draugiškai pasispaudė rankas. 

— Reikia užrašyti šios dienos datą; ji bus mums 
labai atmintina. 

— Pridėk ten, Maksai, tokius skliaustus, kur būtų 
galima pažymėti, kas iš mūsų pirmiausia panorės ap- 
mauti kitus. 

— Tu, Borovecki, esi bajoras, vizitinėse kortelėse 
turi herbą, net įgaliojimuose žymėdavai savo „fon“, 
o iš visų mūsų esi didžiausias ,,„Lodzermenšas“,— su- 
kuždėjo Moricas. 

— O tu tai nesi? 

— Pirmiausia, man nereikia apie tai kalbėti, nes 
man reikia daryti pinigus. Jūs ir vokiečiai — geros tau- 
tos, bet tik plepėti. 

Boroveckis pasistatė apykaklę, rūpestingai susisagstė 
ir išėjo. | 

Lietus dulkė be pertraukos ir laistė įkypai net iki 
pusės langų mažus namelius, kurie šitame Piotrkovo 
gatvės gale stovėjo tankiai vienas prie kito, tik kur- 
ne-kur atrodė, lyg juos būtų išstumdęs fabrikas milži- 
nas arba puikus fabrikanto rūmas. 

Eilės žemų liepų šaligatviuose mechaniškai lankstė- 
si, blaškomos vėjo, siaučiančio purvinoje gatvėje, be- 
veik juodoje, nes reti žibintai skleidė tik nedidelius 

geltonus šviesos ratilus, kuriuose spindėjo juodas, lip- 
nus dumblas ir šmėžavo šimtai žmonių, didelėj tyloj 
ir pasiutusiai skubiai bėgančių ten, kur šaukė sirenų 
kauksmai, dabar vis rečiau pasigirstą aplinkui. 

— Padarysime? — pakartojo Boroveckis, stabtelėjęs 
ir panėręs žvilgsnį į tą dunksančių tamsoje kaminų 
chaosą; į tą juodą, sustingusią, kraupią savo kažkokia 
akmenine ramybe masę fabrikų, kurie visur stovėjo 
ir, rodės, iš visų pusių augo prieš jį raudonais galingais 
mūrais. 

— Morgen! — sviedė kažkas stovinčiajam ir nubė- 
e0 toliau. 

— Morgen...—sukuždėjo jis ir ėmė eiti lėčiau. 

Jį graužė abejonės, jo galvoje šmėkščiojo tūkstan- 
čiai minčių, skaitmenų, spėliojimų ir kombinacijų, jis 
beveik užmiršdavo, Kur esąs ir kur einąs. 

Iš šalutinių gatvelių, atrodančių kaip purvo kana- 
lai, iš namų, stovinčių miesto pakraščiuose tarsi dideli 
šiukšlynai, pasipylė tarytum tylūs, juodi spiečiai 
tūkstančiai darbininkų ir pripildė Piotrkovo gatvę 
žingsnių stuksėjimo, žibintų šviesoje spindinčių skar- 
dinių žvangėjimo, sauso klumpių medinių padų kauk- 
šėjimo ir kažkokio mieguisto šurmuliavimo bei kojo- 
mis minkomo purvo žlegsėjimo. 

Jie užtvindė visą gatvę, ėjo iš visų pusių, užpildė 
šaligatvius, klampojo viduriu gatvės, pilnos juodų van- 
dens ir dumblo klanų. Vieni spietėsi netvarkingomis 
krūvomis prie fabrikų vartų, kiti, susirikiavę ilga vir- 
tine, slinko į vartus, tarytum juos lėtai rytų gausiai 
skleidžiantis šviesą vidus. 

Tamsiose gelmėse pradėjo žaižaruoti šviesos. Juodi, 
nebylūs fabrikų keturkampiai greit žiebėsi šimtais 
tvieskiančių langų ir švietė lyg ugninėmis akimis. 

Elektrinės saulės staiga pakibo šešėliuose ir spindėjo 
tuštumoje. 

Iš kaminų pradėjo kilti balti dūmai ir skleistis vir- 
šum to galingo mūrų miško, kuris, rodėsi, tūkstančiais 
kolonų remia naktį ir siūbuoja elektros šviesos vir- 
pesyje. 

Ištuštėjo gatvės, geso žibintai, nuskardėjo paskuti- 
nės sirenos, gatvėje skleidėsi tyla, kupina lietaus 
pliuškenimo ir vis tylesnių vėjo švilpavimų. 

Buvo atidaromos smuklės ir kepyklos, o kur-ne-kur 
viename kitame palėpės arba rūsio langelyje, į kurį 
sunkėsi gatvės purvas, blykčiojo šviesos. 

Tiktai šimtuose fabrikų kunkuliavo įtemptas, karšt- 
ligiškas gyvenimas; duslus mašinų dundesys virpėjo 
uūkanotame ore ir siekė Boroveckį, kuris vis tebevaikš- 
čiojo po gatvę ir žiūrėjo į fabrikų langus, už kurių 
juodavo darbininkų šešėliai arba didžiuliai mašinų 
kontūrai. 

Jis neturėjo noro eiti į darbą. Jam buvo gera taip 
vaikščioti ir galvoti apie tą būsimąjį fabriką, įrenginėti 
ji, leisti darban, prižiūrėti. Jis taip buvo pasinėręs tose 
svajonėse, jog kartais aiškiai girdėjo ir jautė palei 
save tą būsimąjį fabriką. Jis matė audeklų stirtas, matė 
kontorą, pirkėjus, ten viešpataujantį pasiutusį judėji- 
mą. Jis jautė kažkokią didelę turtų bangą, plaukiančią 
jam prie kojų. 

Jis nejučiomis šypsojosi, jo akys švytėjo drėgnu 
spindesiu, blyškų, gražų veidą nudažė gilaus džiaugs- 
mo raudonis. Jis nervingai pasiglostė sulytą barzdą ir 
atsipeikėjo. 

— Kas per kvailystė — nepatenkintas sušnabždėjo 
jis ir apsidairė, lyg bijodamas, ar kas nematė to aki- 
mirkos silpnumo. 

Nebuvo nieko, bet jau brėško, iš silpnos, ūkanotos 
prieblandos lėtai pradėjo nirti medžių, fabrikų ir namų 
kontūrai. 

Piotrkovo gatve jau traukė į miestą virtinės kai- 
miečių vežimų, iš miesto per duobes dardėjo milži- 
niški prekių vežimai, prikrauti anglies, ir platformos, 
apkrautos verpalais, medvilnės pakais, ką tik išaustais 
audeklais arba statinėmis, o tarp jų šmaikščiai lėkė 
skubančių į darbą fabrikantų brikelės ir vežimėliai 
arba bildėjo vežiko puskarietė, gabenanti pasivėlinusį 
kontoros tarnautoją. 

Piotrkovo gatvės gale Boroveckis pasuko kairėn, 
į mažą negrįstą gatvelę, apšviestą keliais žibintais ant 
virvių, į milžinišką fabriką, kuris jau dirbo. Ilgas, pen- 
kiaaukštis pastatas švietė visais langais. 

Jis skubiai persivilko dažais suteptu, purvinu palai- 
diniu ir nubėgo į savo skyrių. 


II 


= Marėjau, laba diena! — šūktelėjo Boroveckis. 

Marėjus, įsisupęs į ilgą, mėlyną prijuostę, išlindo 
iš už judančių katilų, kuriuose buvo virinami ir ruo- 
šiami dažai. Blausioje elektros šviesoje, prisotintoje 
spalvotų garų, jo rūpestingai nuskustas ir švytintis 
melsvomis, tarsi išblukusiomis akimis ilgas prakaulus 
veidas darė „„Pančo“ karikatūros įspūdį. 

— A, Boroveckis! Norėjau matyti tamstą, buvau 
pas jus vakare, radau Moricą, bet kadangi aš jo ne- 
kenčiu, tai nelaukiau. 

— Jis geras vyras. 

— Kas man jo gerumas! Nekenčiu jo rasės. 

— Ar penkiasdešimt septintą numerį jau spausdina? 

— Spausdina. Daviau dažus. 

— Laikosi? 

— Pirmieji metrai truputį tepė. Iš centralės atsiun- 
tė užsakymą penkiems šimtams ritinių to tamstos bro- 
kato. 

— Aha, dvidešimt ketvirtas numeris, žalsva. 

— Ir iš filialo Bechas skambino dėl to paties. Ar 
darysime? 

— Šiandien jau ne, Turime skubų bajų, turime dar 
skubesnius tuos vasarinius kortus. 

— Skambino dėl flanelės septinto numerio. 

— Apretūroje. Tuojau ten einu. 

— Norėjau tamstai kai ką pasakyti. .. 

— Klausau, klausau! — sukuždėjo jis mandagiai, bet 
kiek nepatenkintas. 

Marėjus paėmė jį už parankės ir nusivedė į kampą 
už didelių statinių, iš kurių nuolat buvo samstomi dažai. 

„Virtuvė“, nes taip buvo vadinama ta salė, skendė- 
jo prietemoje. Po žemai kabančiais gaubtais lyg po 
plieniniais skėčiais lėtai automatiškai sukosi platūs va- 
riniai maišytuvai ir plakė dažus dideliuose, poliruotu 
variu blizgančiuose katiluose. 

Visą pastatą virpino dirbančios mašinos. 

Ilgi transmisijos diržai tarytum begaliniai gelsvi 
žalčiai pasiutusiu greičiu vijo vienas kitą palubėje, 
raitėsi viršum dvigubos katilų eilės, šliaužiojo palei. 
tų garų debesyse, nuolat kylančiuose iš katilų ir tem- 
dančiuose šviesą, ir bėgo per sienas pro visas angas 
į kitas sales. 

Tyliai šmėkščiojo ir lyg šešėliai nyko prieblandoje 
dažuotais marškiniais apsirengusių darbininkų siluetai, 

į spaustuvę ir dažyklą dundėdami riedėjo vežimėliai 
su paruoštais dažais. 

Visur sklido baisiai aštrus sieros kvapas. 

— Pirkau vakar baldus,— tyliai kuždėjo jis į ausį 
Boroveckiui.— Matote, salonėliui pirkau geltonus, šil- 
kinius, ampiro stiliaus. Valgomajam užsakiau Henriko 
IV stiliaus ąžuolinius, o buduarui... 

— O kada gi jūsų vestuvės? — gana nekantriai per- 
traukė jį Boroveckis. 

— Tai dar nežinau. Nors norėčiau kiek galima 
greičiau. | 

— Vadinasi, jau pasipiršote? — truputį ironiškai pa- 
žvelgė jis į kuprotą ir gana juokingai atrodantį anglą; 
jo kupra jam pasirodė biauri, o jis pats savo ilga, atsi- 
kišusia žiauna ir plačia, nepaprastai judria burna pri- 
minė beždžionę. 

— Tai lyg ir jau. Sekmadienį ji man pasakė, kaip 
įrengtą butą norėtų turėti. Aš smulkiai išklausinėjau, 
ji atsakinėjo taip, kaip atsakinėja moteris, kada kalba 
apie savo būsimą ūkį. 

— Paskutinį kartą tamsta galvojai lygiai taip pat. 

— Taip, bet neturėjau nė pusės to tikrumo! -- 
karštai patikino jis. 

— Na, jeigu taip, tai nuoširdžiai sveikinu tamstą, 
kada gi susipažinsi su sužadėtine? 

— Viskam ateis laikas, viskam. 

— Todėl ir tikiu, kad tamsta pagaliau vesi, — pašai- 
piai sukuždėjo jis. 

— Gal tamsta ateitum rytoj pas mane, gerai? No- 
rėčiau būtinai išgirsti tamstos nuomonę apie tuos 
baldus. 

— Ateisiu. 

— Bet kada? 

— Po pietų. 

Marėjus grįžo prie dažų ir į laboratoriją, o Boro- 
veckis nubėgo į dažyklą koridoriais ir angomis, kur 
buvo pilna vežimėlių, prikrautų varvančių audeklų, 
pilna Žmonių, stovėjo stirtos audeklų ant žemės ir lau- 
kė savo eilės. 

Tolydžio jam pastodavo kas nors kelią įvairiais rei- 
kalais. 

Jis davinėjo trumpus įsakymus, greit sprendė, sku- 
biai informavo, pažiūrėjo dažų pavyzdį, darbininko 
prineštą, ryžtingai sviedė: — „Gerai“ arba „dar“ — ir 
lėkė toliau, lydimas šimtų darbininkų žvilgsnių ir fab- 
riko ūžesio, kunkuliuojančio lyg pragaro chaosas. 

Viskas tirtėjo: sienos, lubos, mašinos, grindys: ūžė 
motorai, zvimbė diržai ir transmisijos, dardėjo asfal- 
to grindiniu vežimėliai, klapsėjo smagračiai, žlegėjo 
krumpliaračiai, per tą suskaldytų virpesių jūrą skriejo 
kažkokie šauksmai arba pasigirsdavo galingas, dundan- 
tis pagrindinės mašinos alsavimas. 

“ — Ponas Borovecki! 

Jis įtempė žvilgsnį, nes pro garus, užgožusius visą 
dažyklą, beveik nieko daugiau nesimatė, tik silpni 
mašinų kontūrai. Jis nežinojo, kas šaukia. 

— Ponas Borovecki! 

Jis krūptelėjo, nes kažkas paėmė jam už peties. 

— A, ponas pirmininkas,—sukuždėjo jis, pažinęs 
fabriko savininką. 

— Aš tamstą vejuosi, bet tamsta gerai bėgi. 

— Darbas, pone direktoriau. 

— Taigi, taigi, aš suprantu. Mirtinai pavargau,— 
jis stipriau įsitvėrė į petį, nutilo ir sunkiai alsavo iš 
nuovargio. 

— Eina, ką? — po valandėlės paklausė jis. 

— Dirbam,— trumpai sviedė Boroveckis ir pasileido 
pirmyn. 

Fabrikantas, įsikabinęs jam į petį, susirietęs beveik 
dvilinkas, sunkiai vilkosi, pasiramsčiuodamas stora laz- 
da, kartais pakeldamas apskritas, raudonas vanago 
akis ir didelį, blizgantį, apvalų veidą, papuoštą mažy- 
tėmis žandenomis ir lygiai pakirptais ūsais. 

— Kaip, ar tie vatsonai gerai veikia? 

— Po penkiolika tūkstančių metrų per dieną špaus- 
dina. 

— Mažai, — tyliai sumurmėjo jis, paleido Borovec- 
kio petį ir prisėdo ant vežimėlio, pilno nedažyto per- 
kelio, pasitampė storą durtinį, kuriuo jis vilkėjo, pasi- 
rėmė ant lazdos ir liko sėdėti. 

Boroveckis nubėgo prie didžiulių dažymo bakų, virš 
kurių ant didelių velenų suvynioti medžiagų ritiniai 
sukosi ir maudėsi dažuose, taškydami juos ant veidų 
ir marškinių darbininkams, kurie nejudėdami stovėjo 
ir nuolat saujomis samstė iš bako vandenį, žiūrėdami, 
ar jame dar yra dažų, kuriuos sugeria medžiaga. 


Keliasdešimt tų velenų, sustatytų į eilę, nuolat, var- 
ginančiu vienodumu sukosi ir sukosi, ilgi, susisukę 
medžiagų ritiniai murdėsi dažuose ir švysčiojo pro 
miglą matinėmis raudonio, mėlynės ir ochros dėmėmis. 

Priešingoje pusėje, už dvigubos eilės geležinių stul- 
pų, remiančių kitus fabriko aukštus ir tankiai išsi- 
kerojusių milžiniškoje salėje, stovėjo plovyklos: ilgos 
dėžės su verdančiu vandeniu, putojančiu soda, su 
mechaninėmis skalbtuvėmis, gręžtuvėmis, su muilu, 
o per jas slinko nedažyta medžiaga; maišytuvų plaka- 
mo vandens purslai tiško į salę ir virš plovyklų kėlė 
tokį tirštą rūką, jog šviesos degė tarytum vos atsispin- 
dėdamos veidrodyje. 

Mechaniniai priėmėjai klapsėjo, imdami ant savęs 
lyg ant išskėstų rankų jau išskalbtą audeklą ir atida- 

vinėjo darbininkams, kurie virbais dėstė jį didelėmis 
klostėmis ant vežimėlių, pakišamų kas valandėlė. 

— Ponas Borovecki,— pašaukė fabrikantas kažkokį 
šešėlį, išnirusi iš rūko, bet tai buvo ne Boroveckis. 

Jis atsistojo ir nukėblino per salę ligotomis, reu- 
mato išvargintomis kojomis, su malonumu maudyda- 
masis toje įkaitintoje atmosteroje. Jis nardė savo li- 
gotą kūną salėje, pilnoje garų, aitrių dažų kvapų, 
vandens, tyškančio iš plovyklų ir bakų, varvančio nuo 
vežimėlių, kliuksinčio po kojomis, srūvančio nuo lubų, 
nuo kurių sutirštėję garai tekėjo beveik čiurkšlėmis. 

Pašėlęs, panašus į virpantį vaitojimą sunkiančios 
iš medžiagų vandenį centrifūgos zvimbimas skverbėsi 
per visą salę, grąžė nervus budintiems darbininkams, 
įsižiūrėjusiems į darbą ir visai pasinėrusiems į mašinų 
priežiūrą, ir dužo į spalvotas medžiagas, plevėsuojan- 
čias ant „priėmėjų“ tarytum vėliavos. 

Boroveckis dabar buvo gretimoje salėje, kur senos 
sistemos žemose angliškose mašinose buvo dažoma 
prasta, juoda medžiaga vyriškiems drabužiams. 

Diena sunkėsi pro šimtus langų ir gulė žalzganu 
atspalviu ant juodų garų ir darbininkų, kurie tarsi 
bazalto kolonos stovėjo nejudėdami, padėję rankas, 
įsižiūrėję į mašinas, kuriomis slinko dešimtys tūks- 
tančių metrų, ėdamų putojančio, tykštančio juodo dažo. 

Sienos nuolat virpėjo. Fabrikas dirbo visais rau- 
menimis. 

Liftai, įtaisyti mūruose, jungė fabriko apačią su jo 
keturiais viršutiniais aukštais. Kas valandėlę vis kitame 
salės gale pasigirsdavo duslus žlegėjimas — tai liftas 
priimdavo arba išmesdavo vežimėlius, audeklus, žmo- 
nes... 

Diena pradėjo žvelgti ir į didžiąją salę, drumsta 
šviesa skverbėsi pro mažus, aprasojusius stiklus, už- 

burbėjusius purvu ir garais, ryškindama mašinų ir 
žmonių kontūrus, bet toje pilkai žalsvoje šviesoje, 
kurioje plaukiojo ilgos raudonų garų sruogos ir kur 
dulkėjo dujų šviesos nimbai,—ir žmonės, ir mašinos 
atrodė lyg apduję, tarytum baisios judėjimo jėgos pa- 
gauti vaiduokliai; lyg kokie suvelti, suraizgyti skutai, 
dulkės, skiedros, sviestos į dundantį ir kunkuliuojantį 
sūkurį. 

Fabriko savininkas Hermanas Bucholcas, apžiūrėjęs 
dažyklą, nukiūtino toliau. 

Jis ėjo per paviljonus, kėlėsi liftais į viršų, leidosi 
laiptais žemyn, dūlino ilgais koridoriais, žiūrėjo į ma- 
šinas, apžiūrinėjo audeklus, tarpais dėbčiojo blausiu 
žvilgsniu į Žmones, kartais tarstelėjo kokį trumpą žo- 
delį, kuris it žaibas tuoj aplėkė visą fabriką, ilsėjosi 
ant ritinių stirtų, kartais ant slenksčių; pradingdavo, 
po valandėlės pasirodydavo kitame fabriko gale, prie 
anglies sandėlių, tarp vagonų, virtine stovinčių viena- 
me šone didžiulio keturkampio kiemo, lyg tvora ap- 
tverto fabriko mūrais. 

Jis buvo visur, o vaikščiojo kaip rudens naktis 
niūrus ir nebylus; kur tik jis pasirodė, kur praėjo, 
tilo kalbos, veidai linko, akys liovėsi regėjusios, žŽmo- 
nės rietėsi ir gūžėsi, tarsi stengdamiesi pasprukti nuo 
jo akies spindulių. 

Kelis kartus jis susitiko su Boroveckiu, nuolat bė- 
giojančiu po skyrių. 

Jie draugiškai žvelgė vienas į kitą. 

Hermanas Bucholcas mėgo savo spaustuvės. direk- 
torių, dar daugiau, jis jį vertino visais tais 10000 rublių, 
kuriuos jam mokėjo per metus. 

— Tai mano geriausia mašina šitame skyriuje,— 
galvojo jis, žiūrėdamas į Boroveckį. 

Jis patš jau nieko nebetvarkė, žentas vadovavo 

fabrikui, bet jis viso gyvenimo įpratimu kiekvieną 
rytą ateidavo ten drauge su darbininkais. 

Fabrike jis pusryčiaudavo ir sėdėdavo iki vidudie- 
nio, 0 po pietų, jeigu nevažiuodavo į miestą, tai slam- 
pinėdavo po kontoras, po prekių ir medvilnės san- 
dėlius. 

Jis negalėjo gyventi nuošaliai nuo tos galingos ka- 
ralystės, kurią sukūrė viso savo gyvenimo darbu ir 
savo pramoninio sumanumo jėga, jis turėjo jausti po 
kojomis, savyje tuos tirtančius ir drebančius mūrus; 
jis jausdavosi gerai tik skverbdamasis pro išdraikytus 
po visą fabriką transmisijų ir diržų verpalus, tarp 
aštrių dažų, balintojų, nudažytos medžiagos ir įkaitusių 
tame baisiame karštyje tepalų kvapų. 

Dabar jis sėdėjo spaustuvėje ir prisimerkęs žiūrėjo 
į šviesią, didžiuliais langais salę, į judančias spausdi- 
nimo mašinas, į tas geležines piramides, dirbančias sku- 
biai ir kažkokioj grėsmingoj tyloj. 

Prie kiekvienos „spausdintojos“ atskira garo maši- 
na zvimbė savo smagračiu, kuris lyg sidabrinis skydas 
švysčiojo tokiu pasiutusiu greičiu, jog nebuvo galima 
įžiūrėti kontūro, tik kažkoks sidabrinis nimbas skriejo 
aplink savo ašį ir dulkino spindintį šviesos rūką. 

Mašinos veikė nė valandėlei nenurimstančia skuba; 
begalinės medžiagų juostos, besiraitančios tarp varinių 
velenų, kurie atspausdavo jose raštų spalvas, nyko 
viršuje, kitame aukšte, džiovykloje. 

Žmonės, iš užpakalio paduodantieji į mašinas au- 
deklus spausdinti, judėjo mieguistai, o meistrai stovėjo 
prieš mašinas, kas valandėlę kuris nors iš jų lenkėsi, 
stebėjo velenus, pylė daugiau dažų iš didelių bakų, 
žiūrėjo į medžiagą ir vėl stovėjo, įsižiūrėjęs į tuos 
pasiutusiu greičiu bėgančius tūkstančius metru. 

Boroveckis čia bėgo į spaustuvę stebėti, kaip veikia 
naujai sumontuotos mašinos, čia lygino naujai atspaus- 
dintų medžiagų pavyzdžius, davinėjo nurodymus, 
o kartais linktelėjęs stabdė veikianti kolosą, kruopš- 
čiai jį apžiūrinėjo ir vėl ėjo toliau, nes jį žavėjo tas 
galingas fabriko ritmas, tie šimtai mašinų, tūkstančiai 
žmonių, didžiausiu, beveik pamaldžiu atidumu stebinčių 
jų veikimą, tie kalnai audeklų, gulinčių, vežiojamų 
vežimėliais, slenkančių per sales iš plovyklos į dažyk- 
lą, iš dažyklos į džiovyklą, iš ten į apretūrą ir dar 
į dešimtį kitų vietų, iki išeis užbaigti. 

Tik retkarčiais jis prisėsdavo savo kabinete, esan- 
čiame prie „virtuvės“, ir ten tarpais, kombinuodamas 
naujus audeklų raštus ir žiūrėdamas iš užsienio atsiųs- 
tus medžiagų pavyzdžius, kurių milžiniškos, albumais 
suklijuotos stirtos gulėjo ant stalo, jis susimąstydavo 
ar, tiksliau, mėgindavo galvoti apie save, apie tą pla- 
nuojamo su draugais fabriko projektą, bet negalėdavo 
sukaupti minčių, negalėdavo nė valandėlės užsisklęsti 
savyje, nes tas fabrikas, kurio triukšmas ūžė jo ka- 
binete, kurio veikimą ir pulsavimą jautė savo nervuose, 
beveik kraujo tvinkčiojime, neleido atsiskirti, nenu- 
galimai traukė, vertė tarnauti ir budėti kiekvieną, kas 
tik sukosi jo orbitoje. 

Jis pašokdavo ir vėl bėgdavo, bet diena jam baisiai 
prailgo, tad apie ketvirtą nuėjo į kontorą, kuri buvo 
kitame skyriuje, išgerti arbatos ir paskambinti Moricui, 
kad būtų šiandien teatre, kuriame turėjo įvykti mėgėjų 
vaidinimas kažkokiems labdaringiems tikslams. 

— Ponas Veltas tik prieš kokį pusvalandį išėjo iš 
mūsų. 

— Buvo čia? 

— Ėmė penkiasdešimt ritiniu baltųjų audeklu. 

— Sau? 

— Ne, Amifilovo pavedimu, į Charkovą. Galima 
pasiūlyti cigarą? 

— Mielai užsirūkysiu, esu velniškai pavargęs. 

Jis užsirukė ir atsisėdo ant aukštos taburetės prie 
tuščio rašomojo stalo. 

Kontoros vyriausiasis buhalteris, kuris nusižeminęs 
pavaišino jį cigaru, stovėjo prieš ji, kimšdamas tabaką 
į pypkę, keli jauni vaikinai, susodinti ant aukštų ožių, 
rašė didelėse, raudonai suliniuotose knygose. 

Čia viešpataujanti tyla, erzinantis plunksnų krebž- 
dėjimas, monotoniškas laikrodžio tiksėjimas — visa tai 
nervino Boroveckį. 

— Kas girdėti, ponas Švarcai? — paklausė jis. 

— Rozenbergas klupo. 

— Visai? 

— Nežinia dar, bet manau, kad derėsis, nes kokia 
gi nauda šiaip sau subankrutuoti? — tyliai nusijuokė 
jis ir pirštu paspaudė drėgną tabaką pypkėje. 

— Firma nuostolių turės? 

— Priklauso nuo to, kiek jis mokės už šimtą. 

— Bucholcas žino? 

— Šiandien dar nebuvo pas mus, bet kai sužinos, 
pasijus kaip įgeltas; jis jautrus nuostoliams. 

— Jį apopleksija gali trenkti. — sukuždėjo vienas 
iš palinkusiųjų prie darbo. 

— Būtų gaila! 

— Labai gaila, neduok dieve! 

— Tegul gyvena šimtą metų, turi šimtą rūmų, šimtą 
milijonų, šimtą fabrikų. 

— Ir tegul jį šimtas cholerų drauge smaugia! — ty- 
liai sušnabždėjo kažkuris. 

Stojo tyla. 

Švarcas rūsčiai žvelgė tai į rašančiuosius, tai į Bo- 
roveckį, lyg norėdamas pasiteisinti, kad jis nė kiek 

nekaltas, bet Boroveckis nuobodžiaudamas žvelgė pro 
langą. 

Kontoroje viešpatavo slogaus nuobodulio atmo- 
sfera. 

Sienos, iki pat lubų išmuštos ąžuolo imitacija, pil- 
nos lentynų ir tvarkingai surikiuotų knygų, liūdnai 
geltonavo. 

Prieš langus stovėjo didelis, penkiaaukštis raudonų 
plytų pastatas, nuo kurio į kontorą krito pilkai rudas 
slogus atspindys. 

Per asfaltuotą kiemą, kuriuo kartkarčiais dardėjo 
vež:mėliai ir ėjo žmonės, keliomis kryptimis driekėsi 
antrojo aukšto lygyje storos kaip atleto ranka trans- 
misijos, nuo kurių duslaus urzgėjimo nuolat virpėjo 
kontoros langų stiklai. 

Aukštai viršum fabriko kabėjo sunki, purvina dan- 
gaus mMarška, iš kurios srovenantis smulkus lietus te- 
kėjo purvinais mūrais dar purvinesnėmis čiurkšlėmis 
ir tarytum šlykštūs spiaudalai varvėjo per kontoros 
langus, užburbėjusius anglių ir medvilnės dulkėmis. 

Kontoros kertėje, ant dujų krosnelės, pradėjo ūžti 
virtuvas. 

— Ponas Hornai, gal man duotumėt arbatos? 

— O gal, pone direktoriau, norėtumėt sumuštinu- 
ką? — mandagiai pasiūlė Švarcas. 

— Tik truputį košer. 

— Vadinasi, geresnis, negu tamsta valgai, ponas 
fon Hornai! 

Hornas atnešė arbatos ir stabtelėjo valandėlę. 

— Kas tamstai? — paklausė jį Boroveckis, kuris bu- 
vo su juo arčiau pažįstamas. 

— Nieko,— trumpai atsakė jis ir dėbtelėjo neapy- 
kantos kupinu žvilgsniu į Švarcą, kuris išvyniojo iš 
laikraščio sumuštinius ir dėliojo juos prieš Boroveckį. 


24 


— Tamsta blogai atrodai. 

— Ponui Hornui fabrikas neina į naudą. Po salonų 
jam sunku priprasti prie kontoros ir darbo. 

— Gyvulys arba koks susna gali lengvai priprasti 
prie jungo, bet žmogui tai sunkiau, — sušnypštė jis 
piktai, bet taip tyliai, kad Švarcas nesuprato žodžių, 
tik atidžiai pažvelgė, kažkaip nusišypsojo ir sušnabž- 
dėjo: 

— Ponas fon Hornai! Ponas fon Hornai! Gal para- 
gausite, pone direktoriau, čia yra kumpio ir pulardos 
kombinacija, labai gera, mano žmona tuo garsi. 

Hornas nuėjo į šalį, atsisėdo prie rašomojo stalo 
ir žvilgsniu klaidžiojo po raudonus mūrus, po langus, 
už kurių baltavo verpimui iškedentos medvilnės stirtos. 

— Duok tamsta man dar arbatos. 

Boroveckis norėjo jį paklausinėti. 

Hornas atnešė arbatos ir, nepakeldamas akių, apsi- 
gręžė išeiti. 

— Ponas Hornai, gal tamsta po kokio pusvalandžio 
ateisi pas Mane? 

— Gerai, pone direktoriau. Aš net turėjau reikalą 
ir todėl rengiausi rytoj pas tamstą. O gal tamsta dabar 
norėsi išklausyti? 

Jis norėjo kažką slaptai pakuždėti, bet į kontorą 
įėjo moteris, pirm savęs įstumdama keturis vaikus. 

— Tegul bus pagarbintas Jėzus Kristus! — tyliai su- 
kuždėjo ji, apžvelgė visas tas kilstelėjusias nuo stalų 
galvas, nusižeminusi nusilenkė į kojas Boroveckiui, 
nes jis stovėjo arčiausiai ir jo veidas buvo oriausias. 

— Maloningasis pone, tai aš su prašymu atėjau dėl 
to, kad mano vyrui galvą nutraukė mašinoje, kad aš 
dabar našlė su vaikais, kad mes esam vargšai. Taigi 
atėjau prašyti teisybės, kad jūs, pone, man suteiktumėt 
paramą, užtat kad mano vyrui nutraukė galvą maši- 

noje. Maloningasis pone, — ir vėl pasilenkė ji Borovec- 
kiui prie kelių, imdama verkti. 

— Už durų, nešdinkis, čia tokie reikalai netvarko- 
mi! — sušuko Švarcas. 

— Nutilk tamsta! — subarė jį Boroveckis vokiškai. 

— Pone direktoriau, jau pusę metų ji landžioja po 
visus mūsų skyrius ir kontoras, niekaip negalima ja 
nusikratyti. 

— O kodėl reikalas nesutvarkytas? 

— Tamsta klausiat? Tas chamas tyčia pakišo makau- 
lę po ratu, jis nenorėjo dirbti, bet norėjo apvogti fab- 
riką! Dabar mes turime mokėti jo bobai ir benkartams! 

— Ak tu, parka, tai mano vaikai benkartai! — sušu- 
ko moteris ir įtūžusi puolė prie Švarco, kuris pešiauS: 
už stalo. 

— Nutilk, moterie! Nusiramink tamsta, ir tegul tie 
maži porai neverkia,— sušuko jis išsigandęs ir rody- 
damas į vaikus, kurie įsikibo į motiną ir rėkė visa 
gerkle. 

— Maloningas pone, taigi iš teisybės aš nuo pat 
bulviakasio vaikštau, ir nuolat man žada, kad sumokės, 
nuolat vaikštau ir prašinėju, tai mane tik mulkina ir 
uja lauk nei kokią kalę. 

— Nusiraminkit, pasikalbėsiu šiandien su savininku, 
ateikite čia po savaitės, tai jums užmokės. 

— O kad tau ponas Jėzus ir ta Čenstakavos panelė 
duotų sveikatą, turtą, garbę, tu mano ponuli myli- 
miausias! — šūkavo ji, puldama jam prie kojų, bučiuo- 
dama rankas. 

Jis ištrūko iš jos ir išėjo, bet stabtelėjo dideliame 
prieangyje ir, jai išeinant, paklausė: 

— Iš kurio krašto būsit? 

— Ogi, ponuli, aš nuo Skernevicų. 

— Seniai Lodzėje? 


< 

— Tai jau bus dveji metai, kai mes čia atsikėlėme 

— Ar vaikštot kur į darbą? 

— Tai bene norės mane kur priimti tie netikėliai, 
tie eretikai prakeiktieji, o antra vertus, kaip aš pa- 
liksiu savo našlaitėlius? 

— Iš ko gyvenat? 

— Vargstam, maloningas pone, vargstam. Gyvenu 
Balutuose su tokiais veberiais ir net tris rublius mė- 
nesiui moku už gyvenimą. Kol mano nabašninkas buvo 
gyvas, tai nors dažnai būdavo tik sausai, arba ir pa- 
badaudavom, bet vis tiek gyvenom, o dabar, kai jo 
nebėra, tai vaikščioju į Senamiestį patarnauti, kartais 
kas pašaukia skalbti, ir taip gyvenam,— plepėjo ji grei- 
tai, muturiuodama vaikus kažkokiais šlykščiai purvi- 
nais skarų skutais. 

— Kodėl negrįžtat į kaimą, namo? 

— Grįšiu, pone, kai tik man sumokės už vyrą, tai, 
žinoma, grįšiu, kad to Lodzės miestelio maras neap- 
lenktų, kad jį ugnis sudegintų, kad ten jiems ponas 
Jėzus nieko nepasigailėtų, kad jie išstiptų visi, aliai 
vieno. 

— Nutilkit, neturit už ką keikti — sukuždėjo jis, 
truputį suirzęs. 

— Neturiu už ką? — nustebusi sušuko ji, pakeldama 
į ji išblyškusį, negražų, skurdo suėstą veidą ir užverk- 
tas, išblukusias akis.— Taigi, meldžiamasis pone, kaime 
mes buvome tik kampininkai, nes maniškis teturėjo 
tris margus žemės, kuri jam atiteko iš tėvo, o kad 
neturėjom iš ko trobos pasistatyti, tai gyvenome pas 
savo dėdes. Mes gyveiom tik iš to, ką pas kitus užsi- 
dirbome, bet vis tik žmogus gyveno žmoniškai ir bulvių 
kur pasisodindavo už darbą, ir žąsį augino arba ir par- 
šiuką, ir kiaušinį savo turėjo, ir karvę turėjome, o čia 

kas? Prūnijo vargšas nuo aušros iki nakties, ir valgyt 
nebuvo ko, gyvenom kaip paskutiniai elgetos, o ne 
kaip krikščionys, kaip šunys, o ne kaip dori ūkininkai. 

— Ko čia atvažiavot, reikėjo sėdėti kaime. 

— Ko? — sušuko ji su skausmu.— Bene aš žinau! 
Visi ėjo, tai ir mes. Pavasarį išėjo Adamas, paliko 
moterišką ir išėjo. Parvažiavo po rugiapiūtės toks iš- 
sipuošęs, kad niekas negalėjo nė pažinti, visas Kortais 
apsirengęs ir sidabrinį laikrodį turėjo, ir žiedą, ir tiek 
pinigų, kad kaime ir per trejus metus nebūtų uždirbęs. 
Žmonės stebėjosi, o tas nevidonas mulkino, nes jam 
už tai sumokėjo, kad kaimo žmones viliotų, vienas die- 
vas težino, ką jis žadėjo. Tai iš karto nuėjo su juo du 
bernai, Jano ir Gžegožo iš pamiškės sūnūs, o paskui tai 
jau kas tik galėjo, tai ir lėkė į tą Lodzės miestelį. Kiek- 
vienam norėjosi kortų, laikrodžio ir paleistuvystės! Aš 
savąjį prilaikiau, nes ir ko mums buvo eiti čia, pas 
svetimus, į tokį tolį, tai jis pritvatino mane kaip 
gyvulį ir išėjo, o paskui atvažiavo ir pasiėmė su 
savim. Vai Jėzau, mylimiausias, vai Jėzau! — kuždėjo 
ji, gailiai kūkčiodama, šluostydamasi purvinomis ran- 
komis nosį ir ašaras, ir taip ėmė drebėti nuo to be- 
viltiško verksmo, jog vaikai prisiglaudė prie jos ir 
taip pat tyliai pravirko. 

— Šekite penkis rublius ir padarykit taip, kaip 
jums sakiau. 

Jam visa tai įgriso, jis skubiai nusigręžė ir išėjo, 
nelaukdamas padėkos. 

Jis nekentė graudinimosi ir jautrumo, o ta moteris 
sužadino jo po truputį mMESL | sąmoningai slopinamą 
jausmingumą. 

Kurį laiką jis stovėjo prie Mater-Plato ,„oksidaci- 
nio“ katilo, pro kurį slinko sausi ir jau spausdinti 
audeklai, ir kiek išsiblaškęs stebėjo naujai sudarytas, 

o tiksliau sakant, audeklui perėjus per katilą, išryškė- 
jusias spalvas. Geltonos, „„beicu“ užspaustos gėlelės, 
veikiamos aukštos temperatūros ir sudėtingų anilino 
druskos tirpalų, pasidarė skaisčiai raudonos. 

Po trumpo pavakarių poilsio fabrikas vėl dirbo vie- 
noda energija. 

Boroveckis pažvelgė į lauką pro savo kabineto lan- 
gą, nes staiga pritemo ir ėmė snigti nepaprastai tan- 
kiais kąsniais; sniegas nubaltino fabrikų sienas ir kie- 
mą. Jis pastebėjo Horną, stovintį už sargo namelio, 
pro kurį buvo vienintelis išėjimas iš fabriko. Hornas 
kalbėjosi su ta pačia moterimi, kuri susijaudinusi dė- 
kojo jam už kažką ir kišosi kažkokį popierių už kik- 
liko. 

— Ponas Hornai! — šūktelėjo jis, iškišęs galvą pro 
langelį. 

— Kaip tik ketinau ateiti pas tamstą,— atsiliepė 
Hornas, atsiradęs po valandėlės. 

— Ką tamsta patarinėjai tai bobai? — griežtoku 
balsu paklausė Boroveckis, žiūrėdamas pro langą. 

Valandėlę Hornas svyravo, jo mergaitiškai gražų 
veidą nutvieskė raudonis, o gerose mėlynose akyse 
blykstelėjo liepsna, 

— Liepiau jai eiti pas advokatą, tegul iškelia fab- 
rikui bylą dėl kompensacijos, nes tada įstatymas pri- 
vers juos sumokėti. 

— Kas tamstai rūpi? — pradėjo jis barbenti į stik- 
lą ir kandžioti sau lūpas. 

— Kas man rūpi? — Valandėlei Hornas nutilo— 
Man labai rūpi visoks skurdas ir visokia neteisybė, 
labai... 

— Kas tamsta čia esi? — griežtai pertraukė jis ir 
atsisėdo prie ilgo stalo. 

— Na, esu kontoros praktikantas, jūs, pone direk- 
toriau, geriausiai tai žinote, — atsakė jis nustebęs. 

— Na, tai tamsta, ponas Hornai, nebaigsi tos prak- 
tikos, kaip man atrodo. 

— Pagaliau man jau vis tiek, — sukuždėjo jis gana 
ryžtingai. 

— Bet mums nėra vis tiek, mums — fabrikui, ku- 
riame tamsta esi vienas iš milijono ratukų! Priėmiau 
tamstą ne tam, kad čia rodytum savo filantropiją, 
o tik tam, kad dirbtum. Tamsta keli sąmyšį čia, kur 
viskas pagrįsta tobuliausiu funkcionavimu, taisyklin- 
gumu ir darnumu. 

— Aš ne mašina, aš žmogus. 

— Namie. Fabrike iš tamstos nereikalaujama nei 
žmogiškumo, nei humaniškumo egzamino, fabrike rei- 
kalingi tamstos raumenys ir tamstos smegenys, ir tik 
už tai tamstai mokame,— vis labiau niršo jis.— Tamsta 
esi čia tokia pat mašina, kaip ir visi mes, tad ir daryk 
tamsta tik tą, kas tamstai priklauso. Čia ne vieta an- 
geliškiems jausmams, čia... 

— Ponas Borovecki! — skubiai pertraukė Hornas. 

— Ponas fon Hornai! Tamsta klausyk, kai aš kalbu 
su tamsta, — rūsčiai sušuko jis, piktai numesdamas ant 
grindų didelį pavyzdžių albumą.— Bucholcas tamstą 
priėmė mano laidavimu, pažįstu tamstos šeimą, trokštu 
tamstai viso ko geriausio, bet tamsta, kaip matau, sergi 
vaikiška demagogija. 

— Jeigu tamsta taip vadini visų žmonių turimą 
sugebėjimą užjausti. 

— Tamsta mane kompromituoji tokiais patarimais, 
duodamais visiems, kas tik turi kokių pretenzijų fab- 
rikui. Tamstai reikėjo tapti advokatu, tada būtum ga- 
lėjęs globoti nelaiminguosius ir nuskriaustuosius, žino- 
ma, už gerą atlyginimą,— pridūrė pašaipiai, nes jo 

pikta nuotaika kažkur dingo, paveikta įsispoksojusių 
į jį gerų Horno akių.— Pagaliau palikime tą dalyką ra- 
mybėje. Pagyvensi tamsta ilgiau Lodzėje, susipažinsi su 
santykiais, geriau pamatysi tuos prispaustuosius, tai 
ir suprasi, kaip reikia elgtis. O perimsi iš tėvo fabriką, 
tuomet ir visai pripažinsi, kad aš teisus. 

— Ne, pone, Lodzėje aš ilgiau neištversiu ir tėvo 
fabriko neperimsiu. 

— Tai ką tamsta nori daryti? — nustebęs sušu- 
ko jis. 

— Dar nežinau. Prisipažįstu jums atvirai, nors jūs 
taip griežtai kalbat su manim, bet tiek to, aš žinau, 
kad jūs, kaip tokios didelės spaustuvės direktorius, 
kitaip ir negalite kalbėti. 

— Vadinasi, tamsta išeini iš mūsų? Tiek supratau, 
bet nežinau kodėl? 

— Todėl, kad jau nebegaliu ištverti su tais niekšin- 
gais Lodzės chamais. Tamsta, kaip tam tikros sferos 
žmogus, tur būt, mane suprantat. Todėl, kad aš visa 
siela nekenčiu tiek fabrikų, tiek ir visų Bucholcų, Ro- 
zenšteinų, Endų, visos tos šlykščios pramoninės gau- 
jos, — išsiveržė jam staiga. 

— Cha, cha, cha, tamsta esi nepaprastas kvaiša, 
nepalyginamas! — nuoširdžiai juokėsi Boroveckis. 

— Tai aš nieko daugiau nebesakysiu — tarė jis, 
smarkiai įsižeidęs. 

— Kaip norit, visada geriau yra mažiau kvailysčių 
kalbėti. 

— Sudiev. 

— Viso gero. Cha, cha, cha, tamsta turi aktoriaus 
gabumų! 

— Pone Borovecki,— beveik su ašaromis akyse pra- 
dėjo Hornas, sustojęs ir norėdamas kažką sakyti. 

— Ką? 

Hornas nuleido galvą ir išėjo. 

—- Nuostabus ištižėlis, — sukuždėjo jam įkandin 
Boroveckis ir taip pat išėjo į džiovyklą. 

Jį apgaubė sausas, įkaitintas oras. 

Didžiuliai skardiniai keturkampiai, pilni baisiai 
įkaitinto ir sauso oro, dundėjo tarytum tolima perkū- 
nijaą, mesdami iš savęs nesibaigiantį spalvotų, sausų 
ir standžių medžiagų kaspiną. 

Ant žemų stalų, ant grindų, ant tyliai riedančių 
šen ir ten vežimėlių gulėjo ištisos stirtos medžiagų, ir 
tame sausame, vaiskiame ore, salėj, kurios sienos buvo 
beveik ištisai iš stiklo, jos degė prislopinta padūmavu- 
sio aukso spalva, violetinio atspalvio purpuru, jūros 
žydryne, senu smaragdu — tarytum krūvos metalinių 
skardų, blizgančių negyvu matiniu spindesiu. 
užgesusiomis ir tarytum čia šėlstančios spalvų orgijos 
išdegintomis akimis, judėjo tyliai ir automatiškai, bū- 
dami tik mašinų priedėlis. 

Kartais kuris nors iš jų žvelgdavo pro langą laukan, 
į Lodzę, kuri iš čia, iš penkto aukšto, dūlavo tūkstančių 
kaminų, stogų, namų, apnuogintų medžių išraižytoje 
migloje ir dūmuose; arba į kitą pusę, į laukus, plytin- 
čius horizonto gilumon, — į balzganą, purviną, pavasa- 
rio potvynių apsemtą erdvę, kurioje kur-ne-kur dunk- 
sojo raudoni fabrikų pastatai, raudonuoją tolumoje pro 
miglas skausmingu šviežiai nuluptos mėsos atspalviu; 
į tolimas mažų, prigludusių prie žemės kaimų linijas, 
į kelius, besiraitančius per laukus juodu, purvu var- 
vančiu kaspinu, šmėkščiojančiu pro nuogų topolių 
eiles, 

Mašinos ūžė be atvangos ir be atvangos švilpė 
palubėje pakabintos transmisijos, kurios nešė jėgą į ki- 
tas sales; viskas judėjo tuo pačiu ritmu, kaip ir mil- 

žiniškos džiovyklų metalinės dėžės, kurios, priimdamos 
iš spaustuvės drėgnus audeklus ir išspiaudamos juos 
sausus, stovėjo tarytum visagališkai valdančio jėgos 
dievo koplyčios toje milžiniškoje, keturkampėje salėje, 
pilnoje liūdnų spalvų bei liūdnos kovo dienos šviesos, 
liūdnų žmonių. 

Boroveckis jautėsi sutrikęs ir išsiblaškęs tikrino 
audeklus, ar nėra perdžiovintų arba sudegintų. 

„Kvailas vaikinas“, — galvojo jis apie Horną, ir tar- 
pais jo atmintyje rodėsi tas jaunas, taurus veidas ir 
tos mėlynos akys, žvelgiančios į jį su kažkokiu nebyliu 
nusivylimo ir priekaišto skausmu. Jis jautė savyje tam 
tikrą neaiškų nerimą. Jis prisiminė kai kuriuos Horno 
žodžius, žiūrėdamas į tas tyliai dirbančių žmonių mi- 
nias. 

— Buvau irgi toks, — mintimi nuskrido jis į anuos 
tolimus, senus laikus, bet jis saugojosi, kad prisimini- 
mai nesugriebtų į draskančius nagus, jo lūpose šmėkš- 
telėjo pajuokos šypsena, o akys švietė šaltai ir mąsliai. 

„Tai praėjo! Praėjo!“ — galvojo jis, apimtas kažko- 
kio tuštumos jausmo, lyg jam būtų gaila anų laikų, 
tų nesugrąžinamų iliuzijų, kilnių polėkių, kuriuos su- 
trypė gyvenimas. Bet tai trumpai tetruko, ir jis vėl 
atsigavo; jis buvo tuo, kuo buvo — Hermano Bucholco 
manufaktūros spaustuvės direktoriumi, chemiku, šaltu, 
protingu, abejingu, viskam pasiruošusiu žmogumi, tik- 
ru „Lodzermenšu“, kaip jį pavadino Moricas. 

Jis kaip tik taip buvo nusiteikęs, eidamas per 
apretūrą, kai vienas darbininkas pastojo jam kelią. 


— Ko? — trumpai paklausė jis nesustodamas. 


— Tai mat, mūsų meistras ponas Pufkė pasakė, kad 
nuo balandžio pirmos mūsų penkiolika žmonių mažiau 
dirbs. 

— Taip. Bus pastatytos naujos mašinos, kurioms 
aptarnauti nereikia tiek žmonių, kaip senoms. 

Darbininkas lamdė rankose kepurę, nežinodamas, ką 
pasakyti, ir nedrįsdamas, bet, paskatintas žvilgsnių, 
blykčiojančių už mašinų, už medžiagų krūvų, paklausė, 
eidamas paskui jį: 

— O ką gi mes veiksime? 

— Pasiieškosite darbo kur kitur. Pasiliks tik tie, 
kurie seniau pas mus dirba. 

— Betgi ir mes dirbame jau po trejus metus. 

— O ką aš galiu jums padėti, jeigu jūs nereikalingi 
mašinai, nes ji pati padarys. Pagaliau iki pirmos gal 
kas pasikeis, jeigu didinsime balyklą,— ramiai atsakė 
jis ir įėjo į liftą, kuris tuojau pat pradingo su juo 
sienoje. 

Darbininkai tylėdami žvalgėsi vienas į kitą, jų aky- 
se švietė nerimas, nerimas dėl rytdienos be darbo, 
dėl skurdo. | 

— Maita, o ne mašinos. Šunys, rupūžės, — sukuždė- 
jo darbininkas ir su visa neapykanta spyrė į šoną kaž- 
kokiai mašinai. 

— Audeklas eina ant žemės! — riktelėjo meistras. 

Vyras skubiai užsimaukšlino kepurę, truputį pasi- 
lenkė ir ramiai, kaip automatas, priiminėjo iš mašinos 
raudoną flaneleę. 


III 


„Viktorijos“ viešbučio restoranas buvo pilnas. 

Dideliuose žemuose kambariuose tamsiomis sieno- 
mis ir geltonomis stiuko lubomis, imituojančiomis medį, 
užė klegėjo balsai. 

Įeinamosios durys iš vartų tolydžio džeržgėjo mi- 

singiniais virbais, saugančiais stiklus, kas nors vis ėjo 
į vidų ir skendo tarp dūmų ir tarp žmonių, susikimšu- 
sių restorane; bufeto salėje visą laiką mėšlungiškai vir- 
pėjo ir mirkčiojo elektros lempos, o dujų burbulai, 
žibą drauge su elektra, skleidė drumzliną šviesą į su- 
gludusią prie daugybės staliukų žmonių masę ir į baltas 
staltieses. 

— Kellner, bitte zahlen!! 

— Alaus! 

— Kellner, Bier!ž 

Šauksmai kryžiavosi su dusliu bokalų stuksėjimu. 

Padavėjai taukuotais frakais, su panašiomis į maz- 
gotes servetėlėmis siuvo visomis kryptimis, švysčio- 
dami virš geriančiųjų galvų nebe švariomis marškinių 
krūtinėmis. 

Triukšmas didėjo, nes žmonių vis daugėjo, ir ber- 
niūkščiai, pardavinėją laikraščius, sukiodamiesi tarp sta- 
lų, rykavo: 

— Lodzer Zeitung! Kurier Codzienny'!3 

— Žvirbliuk, duokš „Lodzerke“,— šūktelėjo Mori- 
cas, sėdėdamas bufeto kambaryje prie lango su ke- 
liais aktoriais, nuolatiniais smuklės lankytojais — maty- 
tumėt, ką vakar padarė mūsų kvaiša, kitaip sakant, di- 
rektorius. 

— Sakyk superkvaiša,— įterpė pašnibždomis kaž- 
koks susikūprinęs senas aktorius. 

— Esi kvailas, — paslaptingai sukuždėjo jam į ausį 
pirmasis.— Taigi mūsų superkvaiša vakar per antrą 
pertrauką atėjo į užkulisį ir, kai tik Niusė nuėjo nuo 
scenos, sako jai: „Jūs taip nuostabiai vaidinot, jog tuoj, 

1 Kelneri, prašau sąskaitą! (Vok.j 


“2 Kelneri, alaus! (Vok.) 
5 „Lodzės laikraštis“ (vok.)) ,„Kasdieninis kurjeris“ (Ienk.). 


35 


kai tik gėlės truputį atpigs, nupirksiu jums puokštę, 
kad ir už visus penkis rublius!" 

— Ką pasakė? — paklausė senasis aktorius, pasi- 
lenkdamas prie kaimyno ausies. 

— Kad tamsta pabučiuotum šuniui į nosį. 

Visi nusikvatojo. 

— Ponas Veltai, ponas Mauricijau, ar tamsta nesi 
už sistemą cvaj-konjak, a? 

— Ponas Bum-Bumai, aš už sistemą išmesti tamstą 
pro duris, 

— Aš norėjau liepti duoti. .. 

— Geriau tamsta liepk pūsti miglą už save. 

— Kam, jeigu tamsta mane pavaduoji. Panele Ane, 
konjakėlio,— šūktelėjo jis, pasiteiseęs pensne ir pliaukš- 
telėdamas ištiesta dešinės plaštaka per kairės kumštį. 

— Tamstos gimdytojas, ponas Mauricijau, buvo la- 
biau išauklėtas,— iš naujo pradėjo Bum-Bumas, stovė- 
damas kambario viduryje su dešros skridinėliu ant ša- 
kutės. 

— Aš apie tamstos to negaliu pasakyti. 

— Warum?! — sviedė kažkas nuo gretimo staliuko. 

— Nes jis visai neturėjo išauklėjimo. 

— Ne, ne todėl, o tik kad nebūdavo mandagus su 
savo nuomininkais. Veltas žino tai iš šeimos tradicijų. 

— Seniai išbrokuotas sąmojis, penkiasdešimt nuo- 
šimčių žemiau kainos. Bum-Bumas, ponai, parduodamas 
iš varžytynių. Kas ką duos? — kandžiai šūktelėjo Mo- 
ricas. 2 

— Ką jis sako? — vėl pašnibždomis paklausė se- 
nasis aktorius, tuo pačiu metu modamas padavėjui. 

— Kad esi kvailas! — tokiu pat tonu atsakė jam 
kaimynas. 


|] 

— Kas ką duos už Bum-Bumą? Ponai, parduodamas 
Bum-Bumas. Jis senas, jis biaurus, jis kvailas, jis nudė- 
vėtas, bet pigiai parduodamas! — šūkavo jis ir nuščiu- 
vo, nes Bum-Bumas sustojo ir žiūrėjo į jį, o po valan- 
dėlės tarė trumpai: 

— Parka! Panele Ane, konjakėlio! 

Moricas trankė bokalą ir garsiai juokėsi, bet niekas 
jam nepritarė. 

Bum-Bumas išgėrė ir, palenkęs keturkampį, kraujuo- 
tų taukų spalvos veidą su išsprogusiomis blyškiai 
melsvomis aximis, pridengtomis pensne su labai plačiu 
raiščiu, su retų plaukų karčiukais, aplipusiais jo aukštą, 
ketvirtainę kaktą, aptrauktą raukšlėta, suglamžyta, 
šiurkščia oda, palenkes pirmvn seno ištvirkėlio stuo- 
menį, vilkdamas kretančias tabetiko kojas, slampinėjo 
po visą smuklę, kibo prie įvairių grupių, pasakojo 
anekdotus, iš kurių pats garsiausiai juokėsi, arba pasi- 
mėgaudamas skleidė ir kartojo iš kitų nugirstą sąmojį, 
abiem rankom taisinėjo pensne, sveikinosi beveik su 
visais ar bent jau su puse įeinančiųjų, vaikščiojo prie 
bufeto, iš kur labai dažnai buvo girdėti jo gergždžian- 
tis, ištižęs balsas: 

— Panele Ane, konjakėlio,— ir delno pliaukštelėji- 
mas per sugniaužtą kumštį. 

Moricas permetė akimis „caitungą“ ir nekantriai 
dėbčiojo į duris. Jis laukė Boroveckio. Pagaliau atsi- 
stojo, nes kitame kambaryje pamatė pažįstamą veidą. 

— Leonai, kada parvažiavai? 

— Šiandien rytą. 

— Kaip tau pasisekė sezonas? — klausė jis, sėsda- 
mas greta ant žalios sofutės. 

— Puuuikiai! — ištiesė tasai kojas ant kėdutės ir 
atsisagstė liemenę. 

— Galvojau šiandien apie tave, ir net vakar kalbė- 
jomės su Boroveckiu. 

— Boroveckis! Tas, kur pas Bucholcą? 

— Taip. 

— Jis tebespausdina savo bajus? Girdėjau, ketina 
steigti savo. 

— Dėl to ir kalbėjom apie tave. 

— Ir ką, vilna? 

— Medvilnė! 

— Tiktai? 

— Ką gi šiandien gali žinoti. 

— Pinigų yra? 

— Bus, o tuo tarpu yra kai ko daugiau, kredito... 

— Į bendrovę su tavim? 

— Ir su Baumu, pažįsti Maksą? 

— Dar kaip! Šitas vekselis turi felerį, vienas žiran- 
tas nepatikimas! Boroveckis,— pridūrė jis po valan- 
dėlės. 

— Kodėl? 

— Poliačiok!! — sviedė jis gan paniekinamai ir be- 
veik išsitiesė ant sofutės ir kėdės. 

Moricas linksmai nusijuokė. 

— Tu jo visai nepažįsti! Apie jį bus daug kalba- 
ma Lodzėje. Kad jis padarys stambų biznį, aš tikiu juo 
kaip pačiu savim. 

— (O Baumas, koks tas? 

— Baumas tai jautis, jam reikia duoti išsimiegoti 
ir išsiplepėti, o paskui užduoti darbą, dirbs kaip jautis, 
o antra vertus, jis visai nėra kvailas. Tu galėtum mums 
daug padėti ir pats daug uždirbtum. Krongoldas jau 
buvo pateikęs mums pasiūlymus. 

— Eikit pas Krongoldą, tai didelė asmenybė, jis 


1 Lenkpalaikis (rus. ). 

žino visus balaganus, kurie perka manufaktūros už šim- 
tą rublių per metus; jis yra didelis reizenderis! Kutnui, 
Skernevicams. Darykit su juo biznį, aš nesiperšu! Aš tu- 
riu ką pardavinėti, aš turiu su savim Bucholco laiška, 
jis Nori man pavesti savo prekių agentūrą visiems 
Rytams, o kokias sąlygas jis man duoda! — ir, pasku- 
bomis atsisagstydamas, jis ėmė visose kišenėse ieškoti 
to laiško. 

— Aš žinau, neieškok. Boroveckis man vakar sakė, 
nes tai jis pasiūlė tave Bucholcui. 

— Boroveckis! Tikrai? Kodėl? 

— Nes jis yra išmintingas ir galvoja apie ateitį. 

— Ir tik šiaip sau? Juk už tokį dalyką jis galėjo 
gerai uždirbti. Aš pats būčiau davęs dvidešimt tūks- 
tančių bares geldž, kaip mane gyvą matai. Kokia jam 
iš to nauda? Ir, be to, mes beveik visai nepažįstami. 

— Kokia jam iš to nauda, jis pats tau pasakys, o aš 
tik tiek tepasakysiu, kad pinigų tai neims. 

— Bajoras! — su ironiška pagaila sukuždėjo Leonas 
ir nusispiovė į kambario vidurį. 

— Ne, tik jis išmintingesnis už išmintingiausius rei- 
zenderius ir agentus visiems Rytams,— atsakė Mori- 
cas, skambindamas peiliu bokalą— Daug pardaveiė 

— Už keliasdešimt tūkstančių grynais, o kiti — ge- 
riausi vekseliai, nes keturiems mėnesiams su Safonovo 
žiru! Šilkinis biznis, — patenkintas pliaukštelėjo jis Mo- 
ricui per kelį. — Turiu ir tau užsakymą. Matai, ką reiš- 
kia draugystė. 

— Už kiek? 

— Iš viso maždaug už tris šimtus tūkstančių rublių. 

— Rietimai ar atraižos? 

— Atraižos. 


1 Komivojažeris (vok.). 
2 Grynais (vok.). 

— Vekselis ar nachname!? 

— Nachname? Tuoj duosiu tau užsakymą, — pradėjo 
jis raustis didžiulėje, raktu užrakinamoje piniginėje. 

— Kiek turiu tau duoti? 

— Jeigu grynais, tai pakaks vieno nuošimčio, drau- 
giškai. 

— Grynųjų man dabar žūt būt reikia, turiu mokė- 
jimų, bet šią savaitę užmokėsiu. 

— Gerai. Še užsakymą. Žinai, Balstogėj sutikau 
Luščevskį, drauge atvažiavome į Lodzę. 

— Kurgi tas grafas važiuoja? 

— Atvažiavo į Lodzę biznio daryti. 

— Jis! Tur būt, per daug turi; reikia su juo pasi- 
matyti. 

— Nieko neturi, atvažiavo prasigyventi. 

— Kaip tai nieko neturi, juk dar iš Rygos važinė- 
jome visa gauja į jo dvarus. Didelis ponas buvo! Ir 
nieko jam nebeliko? 

— Liko? Truputis karietų gumos kaliošams! Cha, 
cha, cha, šaunus sąmojis,— pliaukštelėjo jis Moricui 
per kelį. 

— Ką jis padarė su turtu? Jo buvo mažiausia dviem 
šimtams tūkstančių, kaip tada skaitėm. 

— O dabar jis pats skaito, kad turi apie šimtą tūks- 
tančių skolų, o jis yra kuklus žmogus. 

— Tuščia jo. Gersi? 

— Reikėtų prieš teatrą. 

— Kelneri, konjako, ikrų, totorišką bifšteksą, tikro- 
jo porterio, zovada! 

— Bum-Bumai, eikš čia tamsta pas mus! — pašau- 
kė Leonas. 


! Išperkamasis mokestis (vok.j. 

— Kaip jūs laikotės, kaip sveikatėlė, kaip reikaliu- 
kai? — šūkavo jis, spausdamas ranką. 

— Ačiū, labai gerai. Parvežiau kai ką iš Odesos 
specialiai tamstai, — ir, išėmęs iš piniginės, padavė jam 
pornografinį paveiksliuką. 

Bum-Bumas abiem rankom pasitaisė pensne, priėmė 
paveiksliuką ir su didžiausiu malonumu pasinėrė į jį. 
Jis paraudo, pliaukšėjo liežuviu, laižė savo mėlynas, 
atvėpusias lūpas, visas virpėjo iš pasitenkinimo. 

— Stebuklas, stebuklas. Neregėtas! — šūkavo jis ir 
nukiūtino visiems rodyti. 

— Kiaulė,— atsainiai burbtelėjo Moricas. 

— Mėgsta gerus daiktus, o kad jis yra žinovas... 

— Ar tik vėl nesusipažinai su kuo nors? — paklau- 
sė jis truputį ironiškai, 

— Palauk!.. — spragtelėjo jis pirštais, paskui 
pliaukštelėjo Moricui per kelį, nusišypsojo ir ištraukė 
iš piniginės įspraustą tarp sąskaitų ir užrašų moters 
fotografiją. - 

— Kaip? Graži mašina? — su didžiausiu pasitenki- 
nimu kalbėjo jis prisimerkdamas. 

— Taip. 

— Tiesa! Aš tuoj pagalvojau, kad tau patiks. Ji 
prancūzaitė, a! 

— Panaši į olandę, tik karve. 

— Plepi niekus. Tai brangi štuka, šimtinė per nieką. 

— Duočiau penkias už jos išmetimą pro duris. 

— Tu visada esi toks... na, jau nebesakysiu. 

— O tu turi reizenderio skonį, ir iš kur toks gal- 
vijas, kur susipažinai? 

— Nižnyje aš pokutil nemnožečko! su pirkliais, tai 
galų gale jie sako: „Einam, Levai, į kafe koncertą!“ 


! Truputi paūžiau (rus.). 

Nuėjome. Nu, degtinė, konjakas, šampaną gėrėm be- 
veik tiesiai iš statinės, o paskui klausėmės dainavimo, 
ji dainininkė — kad... 

— Palauk, aš tučtuojau ateisiu! — pertraukė Mori- 
cas, pašoko ir priėjo prie apkūnaus vokiečio, kuris įėjo 
į restoraną ir dairėsi po salę. 

— Gut Morgen!, pone Miuleri! 

— Morgen! Kaip laikotės, pone. ..— nerūpestingai 
atsakė jis ir žvalgėsi toliau. 

— Jūs ko nors ieškot? Gal aš galėsiu tamstai pa- 
aiškinti, — atkakliai piršosi Moricas. 

— Ieškau pono Borovecki, tik dėl to įėjau. 

— Jis tuojau bus, aš kaip tik jo laukiu. Gal jūs 
malonėsit prie staliuko. Tai mano kolega Leonas Ko- 
nas! — pristatė jis. 

— Miuleris! — aiškiai didžiuodamasis, sviedė jis ir 
prisėdo. 

— Kas to nežino! Kiekvienas Lodzės vaikas žino 
tokią pavardę! — greitai kalbėjo Leonas, skubiai užsi- 
sagstydamas ir padarydamas vietos ant sofos. 

Miuleris atlaidžiai nusišypsojo ir žiūrėjo į duris, 
nes su draugais įėjo Boroveckis, bet, pamatęs jį, drau- 
gus paliko prie durų ir su skrybėle rankoje priėjo prie 
to medvilnės karaliuko, kuriam įžengus, smuklėje pa- 
sidarė tyliau, ir visi stebėjo jį su neapykanta, pavydu 
ir pasididžiavimu. 

— Beveik laukiau jūsų, — prabilo Miuleris.— Turiu 
į jus reikalą. 

Jis linktelėjo Moricui ir Leonui, nusišypsojo vi- 
siems kitiems, apkabino Boroveckį per juosmenį ir iš- 
sivedė iš smuklės. 


I! Labas rytas (vok.). 

— Aš skambinau į fabriką, bet man atsakė, kad 
šiandien jūs anksčiau išėjote. 

— Dabar labai gailiuosi — mandagiai tarė Boro- 
veckis. 

— Rašiau net jums, pats rašiau,— pridūrė jis pa- 
brėždamas, labai užtikrintai, nors mieste buvo tikrai 
žinoma, kad moka vos pasirašyti. 

— Negavau laiško, nes visai nebuvau parėjęs namo. 

— Rašiau tai, ką jau kadaise buvau minėjęs. Aš 
esu paprastas žmogus, ponas fon Borovecki, todėl aš 
pasakysiu dar kartą ir stačiai: duosiu jums tūkstantį 
rublių daugiau, prisidėkit prie mano biznio. 
 — Bucholcas man duotų du tūkstančius daugiau, 
kad tik pasilikčiau,— šaltai sukuždėjo jis. 

— Duosiu tris, na, duosiu keturis! Girdite, keturis 
tūkstančius rublių daugiau, tai yra keturiolika tūks- 
tančių metams, gražus pinigas! 

— Labai jums dėkoju, bet negaliu priimti tokio pui- 
kaus pasiūlymo. 

— Pasiliekate pas Bucholcą? — paklausė jis greitai. 

— Ne. Pasakysiu atvirai, kodėl nepriimu jūsų pa- 
siūlymo ir nepasilieku firmoje: aš pats steigiu fabriką. 

Miuleris stabtelėjo, truputį atsitraukė, pažvelgė ir 
tyliau, lyg pagarbiai paklausė: 

— Medvilnė? 

— Nepasakysiu nieko, tiktai tiek, kad jokios kon- 
kurencijos jums nedarysiu. 

— Man yra ganc-pomade! visos konkurencijos, — 
sušuko jis, suduodamas sau per kišenę.— Ką jūs man 
galit padaryti, ar gali kas ką man padaryti? Kas ką pa- 
darys milijonams? 


I Vis vien: nei šilta. nei šalta (vok,!, 

Boroveckis visai neatsiliepė, jis tik šypsojosi, įsi- 
žiūrėjęs į priekį. 

— Kokie tai bus audeklai? — pradėjo Miuleris, vėl 
apkabindamas jį vokišku papročiu per pusiau. 

Taip jie vaikščiojo išdaužytu asfaltuotu šaligatviu, 
einančiu per viešbučio kiemą į gilumoje esančius teat- 
ro rūmus, apšviestus dideliu elektriniu žibintu. 

Žmonių minios plūdo į teatrą. 

Karieta po karietos važiavo prie viešbučio vartų 
ir laipino sunkius ir daugiausia storus vyrus ir labai 
išsipuošusias moteris, kurios apsitūlojusios ėjo po skė- 
čiais tuo slidžiu nuo drėgmės šaligatviu, nes lietus kad 
ir buvo liovęsis, bet ant žemės leidosi tirštas, lipnus 
rūkas. 

— Jūs man patinkat, ponas fon Borovecki,— nesu- 
laukęs atsakymo, kalbėjo Miuleris,— taip man patin- 
kat, kad kai bankrutuosit, visada rasite pas mane vie- 
tą už kokius porą tūkstančių. 

— Dabar jūs man duotumėt daugiau? 

— Na kurgi, dabar jūs esate man daugiau vertas. 

— Ačiū už atvirumą, — ironiškai nusišypsojo jis. 

— Bet aš nenorėjau jūsų įžeisti, aš kalbu taip, kaip 
galvoju, — karštai pasiteisino jis, pastebėjęs tą šyp- 
seną. 

— Tikiu. Bet jeigu kartą subankrutuosiu, tai tik 
tam, kad to nepadaryčiau antrą kartą. 


— Jūs esat galva, ponas Borovecki, jūs man di- 
džiai patinkat. Drauge mes galėtume daryti gerą biznį. 

— Tai kad, matot, turime daryti skyrium,— nusi- 
juokė jis, žemai lenkdamasis kažkokioms praeinan- 
čioms damoms. 


— Gražios moterys tos lenkės, bet mano Mada taip 
pat graži. 

— Labai graži, — rimtai pasakė Boroveckis, pakel- 
damas į jį akis. 

— Aš turiu sumanymą! Aš jį jums kitą kartą pa- 
sakysiu,— sušuko jis paslaptingai — Ar turit vietą 
teatre? 

— Turiu kėdę, atsiuntė man prieš dvi savaites. 

— Mes būsime ložėje tik trise. 

— Ponios taip pat yra? 

— Jos jau teatre, o aš tyčia pasilikau, norėjau su 
jumis pasimatyti, na, ir mano planai nuėjo niekais. Iki 
pasimatymo, jūs užeisit į ložę? 

— Žinoma, man tai bus labai maloni pareiga. 

Miuleris dingo teatro duryse, o jis grįžo į restoraną. 
Morico neberado, šis per kelnerį paliko žinią, kad lauks 
teatre. 

Bufete, kur nuėjo išgerti degtinės, nes jautėsi keis- 
tai susinervinęs, nebuvo beveik nieko, tik Bum-Bumas, 
kuris, prisidengęs laikraščiu, snaudė kampe. 

— Bum, ar tamsta neini į teatrą? 

— O ko man ten? Žiūrėti į medvilnę — juk aš juos 
pažįstu. Jūs einat? 

— Tuojau. 

Ir išėjo, susirado savo vietą pirmoje eilėje greta 
Morico ir Leono, kuris uoliai linkčiojo ir pro binoklį 
spoksojo į kažkokias blondines, sėdinčias pirmame 
aukšte. 

— Krasavica pervy jį sort!, ta mano blondinė, žiūrėk, 
Moricai, 

— Ar pažįsti ją arčiau? 

— Ar pažįstu ją arčiau? Cha, cha, cha, aš pažįstu ją 
labai arčiau! Supažindink mane su Boroveckiu. 

Moricas tuojau pat juos supažindino. 


I! Pirmos rūšies gražuolė (rus.). 

Leonas norėjo kažką sakyti ir jau net pliaukštelėjo 
Moricui per kelį, bet Boroveckis atsistojo ir, atsigręžęs 
į salę, nuo viršaus iki apačios pilną geriausios publi- 
kos, kokią tik Lodzė beturėjo, atidžiai žvalgėsi ir kas 
valandėlė nepaprastai oriai linkčiojo galvą, sveikinda- 
mas tai ložes, tai kėdes. 

Jis ramiai stovėjo, varstomas žiūronų ir žvilgsnių, 
smingančių į jį iš viso teatro, kuris ūžė tarytum avilys 
su ką tik suleistu spiečium. 

Jo aukšta, augalota, labai daili figūra atrodė ele- 
gantiškai. 

Gražus, labai tipingų, subtilių bruožų veidas, pa- 
na su ryškiai pasidavusia į priekį apatine lūpa, ir sa- 
votiškas judesių bei žvilgsnių nerūpestingumas darė jį 
tikrą džentelmeną. 

Iš jo prašmatnios išvaizdos niekas nebūtų galėjęs 
pažinti, kad tai žmogus, kuris kaip fabriko chemikas, 
kaip dažytojas savo specialybėje yra neprilygstamas; 
kad tai žmogus, dėl kurio vyksta karai tarp medvilnės 
fabrikų, norinčių jį sau laimėti, jis buvo toks, kad 
toje gamybos srityje darė perversmus. 

Pilkos, melsvo atspalvio akys, sausas veidas, be- 
veik tamsūs antakiai, kakta it kirste iškirsta — visa tai 
teikė jam kažko plėšraus. 

Jame buvo jaučiama stipri valia ir tvirtumas. 

Jis žvelgė gana išdidžiai į šviesų užlietą teatrą ir 
į tą margą, spindinčią briliantais publiką. 

Ložės buvo panašios į žardinjeres, išmuštas vyšni- 
niu aksomu, kurio fone sėdėjo puošnios tarsi gėlės mo- 
terys, žvilgančios brangakmeniais. 

— Karoli, kiek šiandien gali būti teatre milijonu? — 
tyliai paklausė Moricas. 

— Bus apie du šimtu,— tokiu pat būdu atsakė jis, 
lėtai apžvelgdamas pažįstamus milijonierių veidus. 

— Čia iš tikrųjų kvepia milijonais, — pridėjo Leo- 
nas, traukdamas į save orą, pilną kvepalų, gyvų gėlių 
ir iš lauko atnešto purvo kvapų. 

— Svogūnais ir bulvėmis visų pirma,— paniekina- 
mai sukuždėjo Boroveckis ir su labai saldžia šypsena 
nusilenkė vienai prie pat scenos esančiai parterio 10- 
žei, kur sėdėjo nuostabiai graži žydė su dekoltuota juo- 
da šilkine suknia, iš kurios matėsi akinančio baltumo, 
nuostabaus sudėjimo pečiai ir kaklas, apsuktas bri- 
liantų vėriniu. Briliantai spindėjo prie smilkinių, šuko- 
se, prilaikančiose juodus papurusius plaukus, sušukuo- 
tus imperijos mada — ant ausų, kuriose taip pat žėrėjo 
nuostabaus dydžio briliantai, briliantai žvilgėjo prie 
iškirpimo segėje, prilaikančioje kikliką, žibėjo apyran- 
kėse ant juodomis pirštinaitėmis apmautų rankų. Dide- 
lės, pailgos žibuoklių spalvos akys liepsnojo ryškiai, 
tarytum nuostabiausi safyrai. Jos veidas buvo karšto 
silpnai rusvo atspalvio, truputį pasodrinto kraujo kar- 
minu, kakta žema, antakiai stipriai užbrėžti, nosis tiesi 
ir plona, o lūpos — gana didelės, sodrios. 

Ji dirsčiojo į Boroveckį su tam tikru atkaklumu, ne- 
paisydama, kad į ją atkreipti žiūronai iš visų ložių; 
kartais ji nežymiai dėbtelėdavo į šiek tiek atokiau 10- 
žėje sėdintį savo vyrą, ryškaus semitiško tipo senį, ku- 
ris, nulenkęs ant krūtinės galvą, sėdėjo paskendęs min- 
tyse; retkarčiais jis atsipeikėdavo, akylai iš po auksi- 
nių akinių apžvelgdavo salę, pasitempdavo ant storo 
pilvo liemenę ir sukuždėdavo savo žmonai: 

— Liusi, kam tu taip išsikiši? 

Ji apsimesdavo negirdinti ir toliau žvalgydavo lo- 
žes ir kėdes, prisikimšusias daugiausia semitiško ir ger- 
maniško tipo publikos, arba žiūrėdavo į Boroveckį, 

kuris kartais jautė tuos žvilgsnius, nes atsigręždavo 
į ją, bet išore buvo šaltas ir abejingas. 

— Tai bent moteris ta Cukerio pati,— sukuždėjo 
Leonas Boroveckiui, nes norėjo pradėti kalbą, tikėda- 
masis sužinoti daugiau smulkmenų apie savo agen- 
tūrą. 

— Tamsta taip manai? ..— šaltai atsakė anas. 

— Taigi aš matau. Žiūrėk tamsta, jos biustas, aš 
tai labiausiai mėgstu moteryje, o ji turi frontinį bius- 
tą, kaip aksomą, cha, cha, cha. 

— Iš ko juokies? — smalsiai paklausė Moricas. 

— Pasakiau puikų sąmojį,— ir juokdamasis pakar- 
tojo jį Moricui. 

Jie nutilo, nes pakilo uždanga, ir visų akys įsmigo 
į sceną, tik ponia Cuker iš už vėduoklės žiūrėjo į Ka- 
rolį, kuris, atrodė, to nepastebi, ir tas ją taip aiškiai 
erzino, jog ji kelis kartus buvo sudėjusi vėduoklę ir 
lyg netyčia daužė ja parapetą. 

Jis nežymiai šypsojosi, svaidė į ją trumpus žvilgs- 
nius ir toliau labai atidžiai stebėjo sceną, kur mėgėjai 
ir mėgėjos parodijavo tikruosius aktorius ir veikalą. 

Nes tai buvo mėgėjų vaidinimas labdarybės tiks- 
lams, jį sudarė dvi komedijėlės, solo dainos, smuikas 
ir fortepijonas, o pabaigai — gyvieji paveikslai. 

Pertraukos metu Boroveckis atsistojo, ketino eiti 
į Miulerių ložę, bet jį sulaikė Konas. 

— Ponas Borovecki, aš norėjau su jumis pasikal- 
bėti. 

— Gal po teatro, nes, kaip matot, dabar neturiu 
laiko, — sušnabždėjo jis ir nuėjo. 

— Jis didelis ponas, dabar neturi laiko. 

— Jis teisus, čia visai ne vieta reikalams tvarkyti. 

— Moricai, tu visai sukvailėjai, ką tu plepi, reika- 
lams tvarkyti visur vieta, tik tas fon Boroveckis — tai 

didelis kunigaikštis iš Bucholco ir Kompanijos, dide- 
lė asmenybė! 

Tuo tarpų Boroveckis įėjo į Miulerių lože, senis 
išėjo, padarydamas jam vietos, nes ketvirtuoju jau 
sėdėjo kažkoks žemas, storas vokietis. 

Jis pasisveikino su motina, snaudžiančia ložės gilu- 
moje, ir su dukra, kuri kone atsistojo, jam įėjus. 

— Šterchas. 

— Boroveckis. 

Susikryžiavo pavardės ir rankos. 

Karolis atsisėdo. 

— Kaip leidžiate laiką? — paklausė jis, kad tik 
būtų bent kas pasakyta. - 

— Gerai, puikiai! — sušuko ji, ir jos apskritas, raus- 
vas veidas, panašus į jauną, ką tik nuplautą ridikėlį, 
dar stipriau paraudo ir dar ryškiau skyrėsi nuo švie- 
siai žalios suknelės. 

Ji pakėlė prie veido nosinaitę, norėjo pridengti rau- 
donį, nes jo gėdinosi. 

Motina, užmetusi jai ant pečių puikią mezginių 
skraistę, nes pro atdaras duris per teatrą traukė skers- 
vėjis, snaudė toliau. 

— O kaip jūs? — paklausė ji po valandėlės, pakel- 
dama į jį mėlynas, visai kaip iš porceliano akis su 
šviesiomis auksinėmis blakstienomis, ir tą akimirką to- 
mis savo blyškiomis, truputį pravertomis vaikiškomis 
lūpomis, pakeltu veideliu ji buvo panaši į ką tik iš- 
keptą bandelę. 

— Pasakysiu tą patį: puikiai, gerai, arba: gerai, 
puikiai. 

— Gerai vaidina, tiesa? 

— Kaip mėgėjai. Aš maniau, kad ir jūs dalyvausite 
vaidinime. 

— Aš labai norėjau, bet kad niekas manęs nepa- 
kvietė, — pasakė ji nuoširdžiai, su didele širdgėla. 

— Toks projektas buvo, bet nedrįso, pabijojo nei- 
giamo atsakymo, antra vertus, į tamstų namus taip 
sunku patekti, kaip ir į karaliaus rūmus. 

— Ja, aš tas pats sakiau panelė Mada,— įterpė 
Šterchas. ; 

— Tai jūs kaltas, juk jūs lankotės pas mus, reikėjo 
man pasakyti. 

— Neturėjau laiko ir buvau užmiršęs, — pasiaiškino 
jis paprastai. | 

Stojo tyla. | 

Šterchas jau krenkščiojo, lenkėsi, norėdamas pradėti 
pokalbį, bet susilaikė, matydamas, jog Boroveckis nuo- 
bodžiaudamas žvalgosi po teatrą; o Mada buvo kažko- 
kia sumišusi, nes norėjo daug kalbėti, ir dabar, kai 
tas Boroveckis sėdėjo greta jos, kai ložės ypatingai 
susidomėjusios stebėjo juos pro žiūronus, nežinojo, ką 
kalbėti; pagaliau ji pradėjo: 

— Jūs būsite mūsų firmoje? 

— Deja, turėjau jūsų tėvui atsakyti. 

— O tėvelis taip tikėjosi. 

— Man pačiam labai gaila. 

— Maniau, ketvirtadienį jūs būsite pas mus, nes 
aš turiu vieną prašymą. 

— Ar galėčiau jį tuojau išklausyti? 

Jis palenkė galvą jos pusėn ir žiūrėjo į Cukerių 
ložę. 

Liusi smarkiai vėdavosi ir, prisidengdama vėduokle, 
matyt, ginčijosi su vyru, kuris tvarsėsi kėdėje ir toly- 
džio tampėsi liemenę ant pilvo. 

— Aš norėjau prašyti, kad jūs man nurodytumėt 
lenkiškų knygų pasiskaityti. Aš jau sakiau tai tėveliui, 

bet jis pasakė, kad aš kvaila ir turiu rūpintis namais 
ir šeimininkavimu. 

— Ja, ja. Fater taip yra pasakiusi, — vėl sukuždėjo 
Šterchas, truputį pasitraukdamas atgal su kėde, nes 
Boroveckis dėbtelėjo į jį akimis. 

— Kodėl jūs šito norit, kam tai jums? — paklausė 
jis kiek giiežtokai. 

— Nes noriu,— atsakė ji drąsiai — noriu ir prašau 
informacijos. 

— Juk tuose naujuose rūmuose brolis turėtų turėti 
ir biblioteką. 

Ji nusijuokė labai nuoširdžiai ir labai tyliai. 

— Kuo jums juokingas mano spėjimas? 

— Taigi Vilhelmas taip nemėgsta knygų, jog kartą 
buvo supykęs ant manęs ir, kai aš su mama buvau 
mieste, sudegino visas mano knygas. 

— Ja, ja, Vilhelmas nemėgsta knygų, jis yra geras 
buršas. 

Boroveckis šaltai pažvelgė į Šterchą ir tarė: 

— Gerai, rytoj atsiųsiu jums knygų sąrašą. 

— O jeigų aš norėčiau turėti tą sąrašą dabar, 
tuojau? 

— Tuojau galiu užrašyti tik kelis pavadinimus, 
daugiau rytoj. 

— Jūs esat geras vaikinas, — pasakė ji linksmai, 
bet, pamačiusi, kad jo lūpos virptelėjo ironiška šyp- 
sena, išraudo kaip pinavija. 

Jis parašė vizitinėje kortelėje su herbais, atsisvei- 
kino ir išėjo. - 

Koridoriuje jis susitiko su seniu Šaja Mendelsonu, 
tikru medvilnės karaliumi, kurį visi vadino trumpai — 
Šaja. 

Tai buvo aukštas, liesas žydas didele, balta, tikra 
patriarcho barzda; jis vilkėjo ilgu paprastu chalatu, 
kuris tabalavo apie kulnus. 

Šaja visada lankydavosi ten, kur tikėdavosi su- 
tiksiąs Bucholcą, savo didžiausią varžovą medvilnės 
karalystėje, didžiausią Lodzės fabrikantą ir dar asmeni- 
nį priešą. 

Jis pastojo kelią Boroveckiui, kuris, kilstelėjęs skry- 
bėlę, norėjo eiti toliau: 

— Labas, ponas. Nėra šiandien Hermano, kodėl? — 
paklausė jis šlykščiai darkyta lenkų kalba. 

— Nežinau, — atsakė šis trumpai, nes nekentė Ša- 
jos, kaip jo nekentė visa nežydiškoji Lodzė. 

— Viso labo, ponas, — sausai ir paniekinamai svie- 
dė Šaja. o 

Boroveckis nieko neatsakė ir nuėjo į vieną pirmo 
aukšto ložę, kurioje buvo visa moterų puokštė, jų 
tarpe jis rado Moricą ir Horną. 

Ložėje buvo nepaprastai linksma ir labai ankšta. 

— Mūsų mažoji puikiai vaidina, tiesa, ponas Boro- 
vecki? 

— Taip, ir labai gailiuosi kad nepašiėmiau 
puokštės. 

— Mes ją turime, paduos jai po antros pjesės. 

— Kadangi ankšta ir be manes ir linksma be manęs, 
kadangi ponios jau turi palydovus — aš išeinu. 

— Pasilik tamsta su mumis, bus dar linksmiau,— 
paprašė jį viena moteris violetine suknia, violetiniu 
veidu ir violetinėmis akimis. 

— Kad linksmiau, tai greičiausiai ne, o kad ankš- 
čiau, tai iš tiesų, — sušuko Moricas. 

— Tai išeik, tuoj bus daugiau vietos. 

— Jeigu galėčiau nueiti į Miulerių ložę, tai išeičiau. 

— Galiu tau padėti. 

— Aš išeinu, ir tuojau atsiras daugiau vietos, — 
sušuko Hornas, bet, pagaves prašantį jaunos merginos 
žvilgsnį, kuri sėdėjo ložės priešakyje, pasiliko. 

— Ar žinot, panele Marija, kiek vertinama panelė 
Miuler? Penkiasdešimt tūkstančių rublių metinių! 

— Stipri panelė! Aš imčiausi to biznio, — sukuždėjo 
Moricas. 

— Prieik tamsta arčiau, kai ką papasakosiu,— su- 
šnabždėjo violetinė dama ir palenkė galvą taip Žemai, 
kad jos tamsūs, papurę plaukai lietė palinkusio prie 
jos Boroveckio smilkinį. Ji užsidengė vėduokle ir ilgai 
kuždėjo jam į ausį. 

— Nesąmokslaukite! — sušuko ložėje vyriausioji, 
visai baroko stiliaus, graži keturiasdešimt kelerių metų 
ponia, akinamai skaistaus veido, visai žilų, nepaprastai 
vešlių plaukų, juodų akių bei antakių ir išdidaus, 
įspūdingo stoto moteris, kuri vadovavo visai ložei. 

— Ponia Stefanija pasakojo man įdomias smulkme- 
nas apie tą naują baronienę. 

— Na, ji to nepakartotų, visiems girdint! — sukuž- 
dėjo „barokinė“. 

— Panelė Mada Miuler teikėsi nutaikyti į mus 
žiūroną, o! 

— Ji šiandien atrodo kaip jaunutė, riebi, nupešta 
žąsis, įvyniota į petražolių lapus. 

— Ponia Stefanija šiandien dedasi kandi, — pašnibž- 
domis tarė Hornas. 

— Arba ana, Šajos duktė, sukabino ant savęs visą 
juvelyrinę krautuvę. 

— Ji ištektų ir dviem juvelyrinėms krautuvėms, — 
įterpė Moricas, užrioglino ant nosies pensne ir ėmė 
žiūrėti žemyn, į Mendelsonų ložę, kur drauge su tėvu 
ir kažkokia kita panele sėdėjo neapsakomai išsipuošusi 
jauniausioji duktė. 

— O kuri šluba? 

— Ruža, ta kairėj pusėj, rudoji. 

— Vakar ji buvo mano krautuvėje, išvertė viską, 
nieko nenupirko ir išėjo, bet turėjau laiko įsižiūrėti 
į ją, ji visai biauri,— kalbėjo ponia Stefanija. 

— Ji yra nepaprasta gražuolė, ji yra angelas, ką 
ten angelas, ji yra keturi arba penkiolika angelų — 
šūkavo Moricas, mėgdžiodamas senį Šają. 

— Iki pasimatymo, ponios, einam, Moricai, ponas 
Hornas pasiliks su poniomis. 

— Gal jūs, ponai, po teatro ateisite pas mus arba- 
tos? — visus pakvietė violetinė, žiūrėdama į Boroveckį. 

— Labai dėkoju, bet ateisiu rytoj, šiandien ne- 
galiu. 

— Ar tamsta esi pakviestas pas Miulerius? — su- 
kuždėjo ji kiek aitriai. 

— Į „Grand Otelį“. Šiandien šeštadienis, kaip visa- 
da, atvažiuoja Kurovskis, o aš turiu su juo aptarti ne- 
paprastai svarbius reikalus. 


— Tai susitvarkyk tamsta su juo teatre, juk turėtų 
būti 

— Juk jis nelanko teatro, ar jūs nežinote jo? 

Jis nusilenkė ir išėjo, palydėtas keisto ponios Ste- 
fanijos žvilgsnio. 

Veiksmas jau gana seniai buvo prasidėjęs, todėl jis 
slinkte nuslinko į savo vietą ir atsisėdo, bet neklausė, 
nes aplinkui buvo kažkas šnibždamasi labai paslap- 
tingai. 

Visus nustebino faktas, kad veiksmo metu iš ložės 
buvo iššauktas Bucholco žentas Knolis, kuris vienas 
sėdėjo ložėje priešais Cukerius, o paskui, kad iš teatro 
tylomis išsinešdino Grosgliukas, stambiausiasis Lodzės 
bankininkas. 

Jam atnešė telegramą, su kuria jis nulėkė pas 
Šają. 

Tos smulkmenos, pasakojamos kuždomis, it žaibas 
apskriejo teatrą ir sukėlė kažkokį tamsų, neišaiškina- 
mą nerimą įvairių firmų atstovams. 

— Kas atsitiko? — visi klausinėjo, o niekas tuo tar- 
pu nežinojo atsakymo. 

Moterys klausėsi vaidinimo, bet daugumas vyrų 
parteryje ir ložėse su nerimu stebėjo Lodzės karalius 
ir karaliukus. 

Mendelsonas sėdėjo susikūprinęs, užkėlęs akinius 
ant kaktos, tarpais oriai glostėsi barzdą ir atrodė tikrai 
susidomėjęs vaidinimu. 

Knolis, visagalis Knolis, Bucholco žentas ir įpėdinis, 
taip pat klausėsi atidžiai. 

Miuleris iš tikrųių, matyt, nieko nežinojo, nes visa 
gerkle juokėsi iš scenoje sakomų sąmojų, juokėsi taip 
skaniai, jog Mada kartais tyliai sukuždėdavo: 

— Tėveli, taip negalima. 

— Aš sumokėjau, tai ir linksminuosi,— atkirtinėjo 
jis jai ir iš tikrųjų linksminosi. 

Cukeris dingo, ložėje besėdėjo viena Liusi ir vėl 
žiūrėjo į Boroveckį. 

Mažesnieji turtuoliai ir atstovaujantieji tokioms 
firmoms, kaip Ende-Griunšpanas, Volkmanas, Boveselis, 
Ficė, Biberšteinas, Pinčovskis, Prusakas, Stojovskis, vis 
labiau nenustygo savo vietoje, kuždesys skriejo“ iš 
vieno teatro galo į kitą, tolydžio kas nors išsmukdavo 
ir jau nebegrįždavo. į 

Akys tyrinėjo viską aplinkui, lūpose virpėjo klau- 
simai, visus ėmė nuolat stiprėjantis nerimas. 

Ir niekas nemokėjo sau paaiškinti, kodėl, nors visi 
buvo tikri, kad įvyko kažkas svarbaus. 

Iš lėto tas nervingumas pagavo net tuos, kurie 
nebijojo jokių blogų žinių. 

Visi pajuto virpant Lodzės žemę, kurią pastaraisiais 
laikais taip dažnai paliesdavo kataklizmas. 

Tik viršus, pigiosios vietos, nieko nejautė, šauniai 
tebesilinksmino, kvatojo, plojo katučių, šaukė bravo. 

Juokas tarsi bangomis siūbtelėdavo nuo antro aukš- 
to ir ištikšdavo garsų kaskadomis ant parterio ir ložių, 
ant tų visų galvų ir sielų, taip staiga sunerimusių, ant 
tų drybsančių aksomuose briliantuotų milijonų, besi- 
puikaiojančių savo valdžia ir galybe. 

Iš visų ložių tik Boroveckio pažįstamų ponių ložė 
pramogavo ir leido laiką puikiai. 

Toje judančioje jūroje susidarė lyg ir salelės, kurios 
ramiai sėdėjo, žiūrėdamos į sceną; daugiausia tai buvo 
lenkų šeimos, kurioms niekas negalėjo sukelti nerimo, 
nes jos neturėjo ko prarasti. 

— Tai medvilnė, — sukuždėjo Leonas Boroveckiui.— 
Žiūrėk tamsta, vilna ir kiti sėdi ramiai, jie tik domisi. 
Jau aš žinau tuos dalykus. 

— Frumkinas Balstogėje, Lichačiovas Rostove, Al- 
pasovas Odesoje — bankrutavo! — sušnabždėjo  Mori- 
cas, sužinojes tai iš kažkur. 

Visi trys buvo pirkliai urmininkai, vieni stambiausių 
pirkėjų Lodzėje. 

— Kokiai sumai Lodzė užangažuota? — paklausė 
Boroveckis. 

Moricas vėl išėjo ir po kelių minučių sugrįžo; jis 
buvo labiau išbalęs, lūpos iškreiptos, akys keistai švie- 
tė; iš susijaudinimo nebegalėjo užsidėti pensne ant 
nosies. 

— Yra dar vienas. Rogopulas Odesoje. Mūrinės 
firmos, vien tik mūrinės! 

— Ar smarkiai įklimpusios? 

— Lodzė turės nuostolių apie du milijonus! — su- 
kuždėjo jis labai rimtai ir vis stengėsi užsidėti pensne. 

— Negali būti, — beveik balsu sušuko Boroveckis, 
pašokdamas iš vietos, net už jo sėdinti publika pra- 
dėjo belsti ir šnypšti, kad neužstotų scenos.— Kas tau 
pasakė? 

— Landau, o jei Landau sako, tai Landau žino. * 

— Kas turi nuostolių? 

— Visi po truputį, o Kesleris, Bucholcas, Miuleris — 
daugiausia. 

— Bet kaip galima buvo jų neparemti, leisti įvykti 
tokiam bankrotui! 

— Rogopulas pabėgo, Lichačiovas mirė, nusigėręs 
iš sielvarto. 

— O Frumkinas ir Alpasovas? 

— Nieko nežinau, pasakiau tiek, kiek buvo telegra- 
moje. 

Dabar visos tos žinios jau buvo pasklidusios po teat- 
rą, Visi žinojo apie nelaimę. 

Kiekvieną akimirką buvo matyti, kaip ta žinia lyg 
bomba sprogsta vis kitoje teatro vietoje. 

Veidai kilo į viršų, akys blykčiojo, ore skambėjo 
kažkokie aštrūs žodžiai, bildėdamos kėlėsi kėdės, žmo- 
nės skubiai bėgo į telegrafą ir prie telefono. 

Teatras labai ištuštėjo. 

Boroveckis taip pat jautėsi sunervintas tos žinios, 
pats jis nieko neprarado, bet nuostolių turėjo visi 
aplink jį. 

— Jūs nieko neprarandate? — paklausė jis kids 
Baumą, kuris, suradęs laisvą vietą, atsisėdo arčiau jo. 

— Mes neturime ko prarasti, tiktai garbę, o juk ta 
preke Lodzėje neoperuojama, — atsakė jis pašaipiai. 

— Gražiai braška Lodzė. 

— Prasidės šiltasis sezonas. 

— Taip, taip. Gaisrininkai turės darbo. 

— Pasidarys šilčiau, tai greičiau bus pavasaris. 

— Vertėtų, anglis tokia brangi. 

— Tamsta juokis sau sveikas, nes tamstai nieko 
nekainuoja tokia pramoga. 

— Būna taip, būna. Viena pusė nusisuka sprandą, 
o kita pusė pelnosi. 

— Kas geriausiai patiestas? 

— Bucholcas, Kesleris, Miuleris. 

— Tiems niekad nieko neatsitiks, kas jiems ką pa- 
darys. 

— Tegul juos visus velniai griebia, kokia čia man 
bėda, ką aš iš to pelnysiu, kad jie turi arba neturi. 

Taip skraidė pastabos, klausimai, skaičiai, beveik 
linksmi ir patenkinti dėl kitų žlugimo žvilgsniai, spė- 
liojimai ir pašaipos. 

— Majeris, girdėti, visam šimtui tūkstančių rublių 
užsiangažavęs? 

— Tai išeis į naudą jo pilvui, parduos arklius, 
vaikščios pėsčias ir bematant suplonės, nebereikės va- 
žinėti į Marijenbadą. | 

— Bus pigiai parduodami daug kieno šeimyniniai 
briliantai. 

— Volkmaną tai gali pribaigti, jis jau tik puse kva- 
po ėjo. 

— Gali, Robertai, dabar prašyti jo dukters rankos, 
jau nebeišmes tavęs už durų. 

— Tegul dar palaukia. 

Taip kunkuliavo parteris, minia. 

Karaliai sėdėjo ramūs. 

Šaja nenuleido akių nuo dainininkės ir, kai ji baigė, 
pirmas pradėjo ploti, o paskui tyliai kuždėjosi su Rože 
ir nežymiai, glostydamasis barzdą, parodė į Knolį, ku- 


58 


ris, alkūnėmis parimęs ant ložės parapeto, linktelėjo 
Boroveckiui. 

Karolis tuoj per artimiausią pertrauką nuėjo pas jį. 

— Girdėjai tamsta? 

— Girdėjau,— ir ėmė vardinti firmas. 

— Niekai. 

— Niekai, du milijonai vien tik Lodzei? 

— Ne mes prarandame; ką tik buvo Braueris ir 
sakė, kad vos keliolika tūkstančių. 

— Teatre kalba, kad apie pusę milijono. 

— Tai Šaja skleidžia tokį gandą, nes jo nuostolis 
tokio didumo. Kvailas žydas. 

— Kaip ten bebūtų, bet Lodzei tai baisiai atsirugs, 
firmos kris kaip musės. 

— Testimpa visi, kokia čia mums bėda,— kuždėjo 
jis šaltai, žiūrėjo savo išpuoselėtas rankas ir prisimer- 
kęs nesąmoningai gaudė akimis kairės rankos žiede 
įstatytų briliantų spindesį. 

— Aš su jumis kalbu ne kaip su mūsų darbuotoju, 
o kaip su bičiuliu. Jūs žinot, kas turi sužlugti dėl to 
kracho? 

— Užtikrintai neminimos beveik niekieno pavardės. 

— Nesvarbu, kaip ten bebūtų, žlugs pakankamai, 
o kiek, pamatysim rytoj, bus linksmas sekmadienis. 

— Tikra nelaimė. 

— Mūsų firmai ne, nes, pagalvok tamsta, kas žlun- 
ga — medvilnė. Kas lieka — mes, Šaja ir pora kitų. 
Tų parkų žydų konkurencija jau pusiau pastipo arba 
greit pastips, patys nusinuodijo. Kurį laiką mums bus 
laisviau. Gaminsime porą naujų rūšių, kurias jie gami- 
no, na ir tiek pat daugiau pardavinėsime. Bet tai menk- 
niekis, sukiojasi sprandus, tegul sukiojasi; dega, tegul 
dega; apgaudinėja, tegul apgaudinėja; mes visada pa- 
siliksime. Visa tai yra menki dalykai, yra daug svar- 

besnių, greitai pamatysi tamsta, kad sustos pusė med- 
vilnės fabrikų, greitai, greitai. 

Boroveckis žiūrėjo ir klausėsi jo su tam tikru ne- 
kantravimu; jis nemėgo Knolio ir jo pasiutusio išdi- 
dumo, kylančio iš savo milijonų pajautimo. 

Po savo uošvio jis buvo didžiausias turtuolis, tame 
naujai iškeptų turtuolių pasaulyje jis buvo labiausiai 
mokytas, gerai išauklėtas, malonus bendrauti, bet taip 
pat labiausiai nepermaldaujamas ir labiausiai išnaudo- 
jantis darbą, žmones ir įtaką, kurios jis turėjo visur. 

— Ateik tamsta rytoj pas mus pietų, prašau tamstą 
tėvo vardu. O dabar būk malonus pažiūrėti, kelinta 
valanda, aš negaliu to padaryti, kad nepamanytų kas, 
jog aš kur nors skubu. 

— Po kelių minučių vienuolika. 

— Kelintą valandą išeina greitasis į Varšuvą? 

— Puse pirmos. 

— Yra dar laiko. Turiu tamstai pasakyti, kodėl tos 
žinios apie bankrotus, apie tai, kad Lodzė praranda 
du milijonus, man neturi didelės reikšmės: atėjo daug 
svarbesnių žinių...— staiga pertraukė jis.— Ar aš kal- 
buosi su bajoru? 

— Taip man atrodo, bet aš nesuvokiu ryšio... 

— Tuojau tamsta suvoksi. Tamsta esi mūsų bičiulis, 
mes niekad neužmiršime, kad tamsta pakėlei mūsų 
spaustuvę, mokame tai vertinti. 

— Dešimt tūkstančių 'rublių metams, — pašaipiai ta- 
rė Boroveckis. 

— Matot, prieš valandą telegrama pranešė iš Peter- 
burgo labai svarbią žinią, kad. .. kad aš tuojau privalau 
ten važiuoti, bet visiškai slaptai. 

Jis skubiai užbaigė ir nepasakė to, ką buvo norėjęs 
pasakyti; jį sulaikė šaltas ir įtarus Boroveckio žvilgsnis, 
kuris: Knolį pergręžė taip, jog jis neramiai sujudėjo, 

pasitaisė kaklaryšio smeigtuką ir pasižiūrėjo į 10žę 
priešais. 

— Ta Cukerio pati žavi moteris. 

— Jos briliantai gražūs. 

— Tai rytoj jūs ateisit pas senį? 

— Būtinai. 

— Jis ten turi kažkokį specialų reikalą. Jūs jau 
išeinat, tai aš paprašysiu vieno dalyko — gal jūs malo- 
nėsite pasakyti mano vežėjui, kad manęs lauktų Perva- 
žoje. Na, iki pasimatymo, po kelių dienų grįšiu. Tai 
paslaptis, ponas Borovecki. 

— Visiška. 

Boroveckis išėjo, jausdamasis apviltas. Jis suvokė, 
kad Knolis jam ne viską pasakė. 

— Kokia tai žinia? Ko jis važiuoja? Kodėl jis man 
nepasakė? — galvojo jis, bet veltui spėliojo, darė prie- 
laidas. 

Jis nelaukė, kol nusileis uždanga, ir išėjo, bet jau 
iš gatvės grįžo į teatrą ir nuėjo į ponios Cuker ložę. 

— Maniau, užmiršote mane,— priekaištaudama pa- 
sakė ji, įsmeigusi į jį savo dideles nuostabias akis. 

— Argi tai galima? 

— Jums viskas galima. 

— Jūs mane smerkiate, tikėdama vien tik mano 
draugais ir priešais. 

— Kas man jie galvoj, aš tik mačiau, kad jūs iš- 
ėjote. 

— Bet grįžau, turėjau grįžti — sukuždėjo jis tyliau. 

— Į teatrą, buvot kažką pamiršę. 

— Pas jus. 

— Taip?! — pratisai sušnibždėjo ji, ir jos akys su- 
žaižaravo džiaugsmo spindesiu.— Niekad jūs taip ne- 
kalbėjot su manim. 

— Bet seniai to troškau. 

Ji apgaubė jo veidą bučiuojančiu žvilgsniu taip, 
kad lūpose jis pajuto lyg kokį šiltą dvelktelėjimą. 

-— Ten, parteryje, jūs kalbėjotės apie mane su ponu 
Veltu, aš tai jaučiau. 

— Kalbėjomės apie jūsų briliantus. 

— Tiesa, kad tokių gražių Lodzėje neturi nė viena 
moteris? 

— Išskyrus ponią Knol ir baronienę,— kandžiai pa- 
sakė jis šypsodamasis. 

— O dar apie ką kalbėjotės? 

— Apie jūsų grožį! 

— Jūs juokiatės iš manęs. 

— Negaliu juoktis iš to, ką myliu — pasakė jis 
prislopintu balsu, imdamas jos nusvirusią ranką; ji 
greitai ją ištraukė ir žiūrėjo išplėtusi akis, dairydamasi 
aplinkui, tarytum tie žodžiai buvo pasakyti salėje. 

— Likite sveika, ponia, — tarė jis atsistodamas; jis 
pyko ant savęs, jautė padaręs kvailystę, kad tą pasakė 
jai taip paprastai, be didelio pasiruošimo, bet ji veikė 
jį kaip narkotikas. 

— Eisime drauge, tuojau,— skubiai pasakė ji, pasi- 
ėmė skraistę, saldainių dėžutę, vėduoklę ir išėjo. 

Rengėsi tylėdama. 

Boroveckis nežinojo, ką kalbėti, jis tik žiūrėjo į ją, 
į jos nuolat keičiančias išraišką akis, į nuostabiai už- 
brėžtus pečius, į lūpas, kurias ji visą laiką laižė, į pui- 
kų, tobulai sudėtą stuomenį. 

Kai ji užsidėjo skrybėlę, jis jai padavė rotondą. Ji 
truputį išsilenkė atgal, norėdama paimti ją ant pečių 
ir, taip pajudėjusi, plaukais palietė jo lūpas; jis lyg 
nutvilkytas pasitraukė kiek atgal, o ji, nerasdama atra- 
mos, nugara atsišliejo į jo krūtinę. 

Jis sugriebė ją į glėbį ir lūpomis įsisiurbė į jos 

sprandą, kuris įsitempė ir susitraukė nuo godaus pa- 
bučiavimo, 

Ji tyliai šūktelėjo ir akies mirksniu įsirėmė į jį 
visa jėga, net jis susverdėjo nuo jos svorio. 

Bematant ji išsiplėšė iš jo glėbio. 

Ji buvo išbalusi kaip marmuras, alsavo sunkiai, o iš 
po primerktų vokų veržėsi liepsnos. 

— Palydėsit mane į karietą,— tarė ji, nežiūrėdama 
i JL 

— Nors į pasaulio kraštą. 

— Užsekit man pirštines. 

Jis sagstė, bet negalėjo rasti nei kilpų, nei sagų, 
kaip negalėjo surasti ir jos žvilgsnio, nes ji nežiūrėjo 
į ji; vienu petim ji atsirėmė į sieną, nusuko truputį 
galvą ir taip stovėjo, laikydama ranką jo rankoje, su 
keista šypsena lūpose, kurios spinduliavo karminu; tar- 
pais ją krėtė šiurpulys, tuomet ji dar stipriau glaudėsi 
prie sienos, o jos veidu šmėkščiojo ir slėpėsi lūpų 
kampeliuose lyg kokio siaubo šešėlis. 

— Einam,— sukuždėjo jis, baigęs sagstyti. 

Jis nuvedė ją iki karietos, įsodino ir, imdamas jos 
ranką ir karštai bučiuodamas, sušnibždėjo: 

— Atleiskite man, aš jus maldauju. 

Ji nieko neatsakė, tik taip smarkiai jį timptelėjo 
į vidų, jog jis nė negalvodamas įšoko ir užtrenkė pas- 
kui save dureles. 

Arkliai iš karto trūktelėjo pirmyn. 

Boroveckis iki pat gelmių buvo sujaudintas to, 
kas įvyko. Jis neturėjo laiko tiksliai suvokti, pagaliau 
nemokėjo dabar galvoti, jis tik žinojo, kad ji yra šalia 
jo, sėdi, įsispraudusi į karietos kampą, toli nuo jo. Jis 
girdėjo jos trukčiojamą, greitą alsavimą, o kartais gat- 
vės žibintų šviesoje jam šmėkšteldavo jos veidas ir 
didžiulės, žvelgiančios į kažkokią tuštumą akys. 

Jis norėjo susivaldyti, jau norėjo pabelsti vežėjui, 
jau nesąmoningai ieškojo rankenos, norėjo dureles 
atidaryti ir tiesiog pabėgti, bet nebeturėjo nei jėgų, 
nei valios. 

— Jūs man atleisite tai, kas įvyko? — prakalbo jis 
iš lėto ir ėmė ieškoti jos rankų; ji paslėpė jas giliai po 
rotonda. 

Ji nieko neatsakė, tik labiau įsisupo į rotondą, lyg 
norėdama savyje užsidaryti, sulaikyti pasiutusį norą 
pulti jam į glėbį. 

— Jūs man atleisite? — tyliau pakartojo jis, prisi- 
slinkdamas prie jos. 

Jis visas virpėjo, nebegalėjo daugiau kalbėti ir, 
negaudamas atsakymo, sukuždėjo labai tyliai ir labai 
giliai: 

— Liusi! Liusi! 

Ji sudrebėjo, paleido smunkančią nuo pečių rotondą 
ir, kažkaip giliai, veriamai suklikusi, puolė jam ant 
krūtinės. 

— Myliu tave, myliu! — sušnibždėjo ji, aistringai 
apkabindama. 

Jų lūpos susijungė ilgu, mirtinai stipriu pasibučia- 
vimu. 

— Myliu tave, myliu! — žavėdamasi kartojo ji tą 
nuostabų garsą ir karštai bučiavo jo veidą. 

Ji taip seniai jautė bučinių, glamonių ir meilės alkį, 
kad dabar, kai jau tai įvyko, nieko nebegalvojo, nieko 
nebeatsiminė, tik bučiavo. 

"  — Ne, nekalbėk dabar nieko, nekalbėk. Aš noriu 
pati kalbėti, noriu visą laiką šaukti: — Myliu tave! Ga- 
liu kartoti visam pasauliui, man jau vis tiek. Aš žinau, 
kad tave myli kitos, žinau, kad turi sužadėtinę, bet 
man tai nerūpi! Myliu tave! Myliu ne todėl, kad ir tu 
mane mylėtum, kad dėl to norėčiau laimės, ne todėl — 

aš tave myliu, myliu, ir viskas. Man reikėjo mylėti, 
kaip kiekvienam žmogui reikalinga meilė. Tamsta esi 
man viskas. Nori, atsiklaupsiu prieš tave ir sakysiu 
tau tol ir taip nuoširdžiai, kad patikėsi ir pats mane 
pamilsi. Aš nebegaliu apsimesti, jau nebegaliu gyventi 
be tavęs ir be meilės. Myliu tave, mano vieninteli, 
mano viešpatie! 

Ji kalbėjo painiai, greitai, beprasmiškai. Čia suposi 
į rotondą, čia vėl ją nuleido, slinkosi nuo jo toliau, 
tai vėl be žodžių, spinduliuodama, apkabino jį, glau- 
dėsi prie jo, bučiavo. 

Boroveckis, pagautas to pasiutusio aistros išsiverži- 
mo, sužavėtas tokios didelės ir tokios liepsningos mei- 
lės, ugnimi besiskverbiančio balso ir beveik apsvaigi- 
nusių jį bučinių, leidosi nešamas savo temperamento 
ir šėlo, kaip ir ji. 

Jis atidavinėjo jai bučinius taip, kad tarpais ji 
pakibdavo jo rankose lyg negyva. 

— Myliu tave, Liusi, myliu! — kartojo jis, pats ne- 
žinodamas, ką kalba. 

— Nieko nesakyk, bučiuok mane! — šaukė ji, eks- 
tazės pagauta. 

Jos balsas čia trūko ir vėl audra prasiveržė, čia 
vėl tarytum visa Rytų meile kūkčiojo, tarytum giesmių 
giesmę giedojo. 

— Aš taip svajojau apie šią akimirką, tiek mėnesių 
troškau tavęs, tiek metų laukiau to, tiek kentėjau 
dėl to. Bučiuok mane! Stipriau... stipriau... stipriau. 
A! dabar mielai numirčiau,— sušuko ji klaikiai. 

Karieta lėtai riedėjo viena baisiai šlapia negrįsta 
gatve, kur nebuvo net žibintų, tik karietos žiburiai 
svaidė auksinius šviesos ratilus į judrų, skystą ir gilų 
sluoksnį dumblo, tyškančio net ant langų. 

Niekas nėjo ir nevažiavo ta gatve, aptverta iš abiejų 
šonų aukštomis tvoromis, už kurių stūksojo krūvos 
statybinės miško medžiagos, sukrautos didelėmis ketur- 
kampėmis rietuvėmis, arba stiepėsi į viršų kaminas 
kokio nors fabrikėlio, kurių toje miesto pusėje buvo 
pakankamai. 

Dideli šunys, saugą sandėlius, niūriai lojo ant karie- 
tos, ir buvo girdėti, kaip jie puldinėjo prie vartų ir, 
įniršę, kad negali išbėgti į gatvę, nagais draskė lentas. 

Boroveckis ir Liusi nieko nematė ir nieko negirdėjo, 
paskendę ūmios ir akinančios meilės bangoje. 

— Liusi! 

— Pabučiuok mane! 

— Myli? 

— Pabučiuok mane. 

Tik tokie žodžiai veržėsi iš kraupios ugnies pripil- 
dytų krūtinių. 

— Imk mane, Karoli, imk mane visą ir amžinai. 

Jie net nežinojo, kada atsidūrė vietoje. 

Jie atvažiavo prie Cukerių rūmų miesto miškelio 
pakraštyje. 

— Eikš pas mane,— sukuždėjo ji, stipriai laikydama 
jį už rankos. 

Nesąmoningai, vien iš įpratimo, kitą ranką jis įkišo 
į kišenę, kur buvo revolveris. 

— Palauksi, Augustai, pono, — įsakmiai šūktelėjo ji 
vežėjui. 

— Eikš, nieko nėra, jis, — pasakė ji pabrėždama,— 
išvažiavęs. Nieko daugiau nėra namuose, tik tarnai. 

Ji paleido jo ranką, nes tarnai jau buvo beatidarą 
duris. 

— Įžiebkit šviesas rytų salonėlyje. Tučtuojau pa- 
duokit arbatą. 

Kai tik tarnas išėjo, ji puolė jam ant kaklo, aistrin- 
gai pabučiavo ir stumtelėjo į kažkokį koridorėlį, išklo- 
tą kilimu ir išmuštą raudonai. 

— Tuojau grįšiu, myliu tavel — šūktelėjo jam įkan- 
din ir dingo. 

Jis lėtai nusivilko, revolverį įsidėjo į surduto kišenę 
ir pro kažkokias priešais atsivėrusias duris įėjo į silpnai 
apšviestą salonėlį. 

Nepaprastai minkštas baltų avikailių kilimas visai 
slopino žingsnius. 

— Betgi tai visai romantiškas nuotykis! — sukuždėjo 
jis, susmukdamas ant kažkokios persiškos juodmedžio 
sėdynės be atkalčių, inkrustuotos auksu ir sidabru, nes 
jautėsi baisiai nuvargęs. 

„Įdomi moteris, įdomi scena“,— galvojo jis ir ėmė 
dairytis po kambarį. 

Buduaras buvo įrengtas taip prabangiai, kad net 
tokiame, kaip Lodzė, mieste, pilname prašmatniausių 
butų, galėjo dar sukelti nusistebėjimo šūksnį. 

Sienos buvo išmuštos karšto atspalvio geltonu šilku, 
kuriame margavo labai meniškai išmėtytos rausvai 
violetinių alyvų šakos, siuvinėtos storu siūlu. 

Palei vieną sieną, per visą jos ilgį, po geltonu 
žaliais dryžiais baldakimu, suklostytu kaip palapinė 
ir palaikomu auksinių alebardų, stovėjo didelė ir plati 
soia. 

Viršuje, po palapine, geltonų, rubininių ir žalių 
stiklų lempa skleidė keistai. alpinančią šviesą. 

— Handeliai,— sušnibždėjo jis su kažkokia beveik 
pavydžia panieka, suerzintas tos prabangos, ir vis dėl- 
to smalsiai dairėsi; keisti, brangūs rytietiški japoniškų 
formų daiktai buvo sugriozti visur netvarkingai ir, ly- 
ginant su kambario dydžiu, per gausiai. 

Ryškių kiniškų spalvų šilkinių priegalvių krūvos 
gulėjo išmėtytos ant sofos ir balto kilimo ir smarkiai 
skyrėsi tarytum papiltų dažų dėmės. 

Kambaryje draikėsi ambros ir persiškų alyvų aro- 
matas, sumišęs su rožių kvapu. 

Ant vienos sienos blizgėjo daugybė labai brangių 
rytietiškų ginklų, išdėstytų aplink didelį, apskritą, plie- 
ninį saracėnų skydą, kuris buvo su aukso inkrustaci- 
jomis ir taip nusvidintas, kad toje pritemdytoje švie- 
soje žėrėjo ir spinduliavo savo auksiniais papuošalais 
ir pakraštyje prisagstytų rubinų bei blyškių ametistų 
virtinėmis. 

Vienoje kertėje, didžiulės povo plunksnų vėduoklės 
fone, stovėjo visa auksuota kontempliuojančio Budos 
statulėlė su pariestomis kojomis. | 

Kitoje kertėje stovėjo didelė bronzinė japoniška 
žardinjerė, palaikoma auksinių slibinų, pilna žydinčių, 
baltų kaip sniegas azalijų. 

— Milijonierių Pocejovas,— vėl mąstė Boroveckis, 
kuris turėjo labai išlavintą meninį skonį ir grožio 
pajautimą, išvystytą iki tobulumo specialiomis spalvų 
harmonijos studijomis. 

— Šviesiausioji ponia prašo poną direktorių, — nu- 
silenkęs sukuždėjo senas skusto veido tarnas, praskleis- 
damas sunkią geltono aksomo portjerą su pieštomis 
chrizantemomis. 

— A, Juzefas čia esi? — eidamas paklausė Boro- 
veckis, nes pažinojo jį iš kitų namų. 

— Paleidau iš varžytynių anuos žydus,— tyliai su- 
šnibždėjo jis, žemai jam nusilenkdamas. 

Karolis tik šyptelėjo ir nuėjo į valgomąjį. 

Liusi dar nebuvo. 

Jis tik išgirdo sienų prislopintą kažkokį spigų balsą, 
ateinantį iš tolimesnių kambarių. 

— Kas tai? — suklusęs nesąmoningai pasiteiravo 
Boroveckis. 

— Šviesiausioji ponia kalbasi su kambarine,— pa- 
aiškino Juzefas, bet su tokia šaltai niekinančia veido 
išraiška, kad Boroveckis atkreipė į tai dėmesį ir nieko 
daugiau nebeklausinėjo. 

Tarnas išėjo, o jis apžvelgė valgomąjį, kuris buvo 
įrengtas su banalia Lodzės prabanga: sienos iki pusės 
dengtos ąžuoliniais paneliais, bretonų stiliaus tamsaus 
riešuto medžio bufetai su daugybe sidabro ir porcelia- 
no lentynose, puikiai drožinėtos senovinės vokiškos 
ąžuolinės kėdės aplink didžiulį stalą, apšviestą tulpių 
puokštės pavidalo sietyno, kuriame degė elektra. 

Viena stalo dalis buvo paruošta arbatai. 

Jis atsisėdo, nes jam buvo pradėjęs įkyrėti lauki- 
mas, ir pamatė, kad palei stalą ant grindų guli kažkoks 
popierius; jis pakėlė, norėdamas padėti, ir beveik ne- 
jučiomis žvilgtelėjo į jį. 

Tai buvo telegrama, rašyta Bucholco firmos šifru, 
naudojamu ypatingai svarbiais atvejais. 

Boroveckis žinojo tą šifrą ir todėl nepaprastai nu- 
stebo. 

— Ką čia veikia ši telegrama? 

Jis atvertė blanką, adresas buvo: Bucholcui — 
Lodzė. Tad daugiau jis nebesivaržė ir skaitė: 

„Šiandien taryba priėmė nutarimą. Muitas Amerikos 
medvilnei, įvežamai per Hamburgą ir Triestą, pakeltas 
iki 25 kapeikų auksu už pūdą. Įsigalios po dviejų sa- 
vaičių. Geležinkelio tarifai medvilnei pervežti nuo va- 
karų sienų iki 20 kap. už pūdą ir varstą. Įsigalios po 
mėnesio. Po savaitės bus paskelbta." 

Boroveckis įsidėjo telegramą į kišenę ir, labai susi- 
jaudinęs, pašoko nuo kėdės. 

— Baisi žinia. Pusė Lodzės žlugs, — kuždėjo jis; 
dabar suprato, kad kaip tik šios žinios jam ir nepasakė 
Knolis, bijojo jam patikėti. — Jis nuvažiavo į Hambur- 
gą pirkti medvilnės atsargų. Išpirks, kiek tik suspės, ir 
smulkesnius fabrikantus čiups už sprando. Koks biznis, 
koks biznis! Dabar reikėtų turėti pinigų ir važiuoti 
pirkti! Aaa! — galvojo jis, ir viskas ėmė kunkuliuoti 
jame kažkokiu pasiutusiu nekantrumu, nenumaldomu 
troškimu pralobti iš tos atsitiktinai gautos žinios.— 
Pinigų! Pinigų! — šaukė jis mintyse, pašokdamas nuo 
kėdės. 

Jo akys karštligiškai blizgėjo, viskas jame virpėjo 
iš nepaprasto susijaudinimo, jo pirmas noras buvo bėg- 
ti iš čia į miestą, surasti Moricą ir aptarti su juo tą 
reikalą, ir, gal būt, jis būtų pasidavęs tam jausmui, 
bet į valgomąjį įėjo, o teisingiau įsiveržė Liusi ir 
puolė jam tiesiai ant kaklo. 

— Laukei, atleisk man, turėjau visai persirengti. 

Ji pabučiavo jį ir atsisėdo, nurodydama jam vietą 
greta savęs labai ramiu judesiu, nes įėjo tarnas ir 
pradėjo pilstyti arbatą. 

Tačiau ji negalėjo ramiai nusėdėti, nuolat kėlėsi ir 
ėjo prie bufetų, nešė daugybę įvairiausių skanėstų ir 
statė prieš jį. 

Ji vilkėjo blyškiai geltonu šilkiniu chalatu, per- 
smaugtu per juosmenį auksiniu raiščiu ir su labai pla- 
čiomis rankovėmis, apsiūtomis gelsvais mezginiais, 
nusagstytais eile turkių. 

Milžiniški plaukai buvo susukti ant pakaušio dideliu 
graikišku mazgu, susegtu briliantų šukomis. 

Tas pats briliantų vėrinys, su kuriuo buvo teatre, 
ir dabar žėrėjo ant nepridengto kaklo visomis vaivo- 
rykštės spalvomis. Nuostabios rankos kas valandėlė 
apsinuogindavo iki pečių. 

Ji buvo pasiutusiai patraukli, bet Boroveckis nebe- 
jautė to nė pusės; jis atsakinėjo beveik tik vienskie- 
meniais žodžiais, skubiai gėrė arbatą ir norėjo kuo 
greičiausiai išsinešdinti. 

Ta žinia jį svilino kaip ugnis. 

Liusi virpėjo iš nekantrumo, neapykantos žvilgsniu 
varė tarną, kuris slampinėjo kaip mieguistas, ir, ne- 
galėdama pulti ant kaklo Karoliui, taip smarkiai pri- 
spaudė jam ranką, kad jis vos nesuriko iš skausmo. 

— Kas jums yra? — paklausė ji, pastebėjusi jo su- 
glumimą. 

— Esu laimingas! — prancūziškai sušnibždėjo jis. 

Jie pradėjo kalbėtis, bet kalba nesirišo, tolydžio 
trūkinėjo kaip senas skuduras, kai stipriau patempi. 

Jai trukdė tarnas, o jis degė nekantrybe, versda- 
mas save čia sėdėti dabar, kai žinojo tokią didelę 
paslaptį, tokiu momentu, kai muitas keliamas nuo 
8 iki 25 kapeikų. 

— Gal pereisime į buduarą, — pasibaigus arbatai, 
tyliai sukuždėjo ji. 

Ir taip ji žvelgė nuostabiai suspindusiomis akimis, 
tokia įstabia liepsna spindėjo jos purpurinės lūpos, 
kad Boroveckis, atsistojęs atsisveikinti, nulenkė galvą 
ir nuėjo paskui ją. 

Jis negalėjo atsispirti jos žavumui. 

„ Kai tik jie liko vieni, ji vėl užkrėtė jį savo lieps- 
ningumu ir staigumu, bet tik akimirkai, nes tuo metu, 
kai ji neapsakomai aistringai jį bučiavo, puldinėjo 

prieš jį ant kelių, glėbesčiavo, be sąryšio šūkavo žo- 
džius, kuriais veržėsi jos aistra, ir siautėjo, pagauta 
savo pačios jėgų srauto,— jis galvojo apie medvilnę, 
galvojo, kur galėtų dabar būti Moricas, iš kur paimti 
pinigų medvilnei pirkti. 

Jis atsakinėjo jai į pabučiavimus ir glamones, kar- 
tais tardavo karštą meilės žodį, bet darė tai beveik 
automatiškai, daugiau iš pripratimo prie panašių situa- 
cijų, negu iš širdies, kurioj tuo metu buvo visai kas 
kita. 

O ji, nepaisydama kvaitulio, labai aistringų Žmonių 
pojūčių intuicija nujautė, kad kažkas stovi tarp jų, — 
tad kurstė savyje jausmą tarytum už save ir už jį, 
reiškė visą įsimylėjusios moters žavesio jėgą, moters 
vergės, kuri net savo viešpaties ir valdovo spyrį pri- 
ima su laimės šauksmu, ir moters, kuriai aukščiausia 
laimė — pavergti meilužį jėga, prievarta, savo tempe- 
ramento galia. 

Pagaliau ji nugalėjo. 

Boroveckis užmiršo fabriką, medvilnę, muitus, visą 
pasaulį, jis atsidavė tai meilei visu įkarščiu, būdingu 
žmonėms, kurie iš pirmo žvilgsnio atrodo šalti ir moką 
nereikšmingais gyvenimo momentais visiškai save val- 
dyti. 

Jis pasidavė uraganui ir su kupinu jaudinančio 
smalsumo malonumu leidosi jo nešamas. 

— Myliu tave,— kas valandėlė šaukė ji. 

— Myliu tave,— atsakinėjo jis ir jautė, kad tą 
akimirką pirmą kartą gyvenime visai nuoširdžiai taria 
tą žodį, gal būt, visame žmonių žodyne labiausiai me- 
lagingą ir meluojamą. 

— Parašyk tai man, mylimiausias mano, parašyk, — 
vaikišku užsispyrimu prašė ji. 

Jis išsiėmė vizitinę kortelę ir, nuolat bučiuodamas 
jos nuostabias žibuoklių akis ir deginančias lūpas, pa- 
rašė. 

— Myliu tave, Liusi. 

Ji ištraukė jam iš rankų kortelę, perskaitė, kelis 
kartus pabučiavo ir užsikišo užantin, bet po valandėlės 
išsitraukė ir vėl skaitė, ir vėl bučiavo pakaitomis, 
kortelę ir jį. 

Pagaliau, žiūrėdama į herbą, paklausė: 

— Kas čia? 

— Mano herbas. 

— Ką tai reiškia? 

Jis paaiškino jai, kaip galėjo, bet ji nieko nesu- 
prato. 

— Nieko nesuprantu, pagaliau man tai visai nerūpi. 

— O kas tau rūpi? 

— Myliu tave. 

Pabučiavimu uždarė jam lūpas. 

— Matai, aš nieko nežinau, aš tave myliu, tai mano 
protas, ko man daugiau? 

Ilgai jie taip sėdėjo toje didelėje nakties ir buduaro 
tyloje, kurios per sienas ir apmušalus nedrumstė nė 
mažiausias šnaresys iš lauko, sėdėjo paskendę savyje, 
meilėje, tarsi susižavėjimo savimi debesų apsupti; to- 
ję svaiginančioje atmosferoje, prisodrintoje kvapų, 
bučinių skambėjimo, pakuždomis virpančių ugningų 
žodžių, šilko čežėjimo, vis labiau blėstančios rubininės- 
smaragdinės šviesos, prislopintų spalvų, kurios nuo 
sienų apmušalų ir baldų paslaptingai blykčiojo ir vir- 
pėjo akimirką pagyvėjusioje šviesoje ir tarsi šliaužiojo 
po kambarį, o paskui driko ir stingo tirštėjančioje 
prieblandoje, kurioje tik kažkaip keistai švietė Buda, 
o akys virš jo povo plunksnų žvelgė vis liūdniau ir 
paslaptingiau. 

IV 


Jau baigėsi keturios, kai Boroveckis atsidūrė gat- 
vėje. 

Vežėjas, nesulaukęs jo, nuvažiavo į arklidę. 

Vėjas dusliai stūgavo ir taip smarkiai šlavė klanus, 
kad purvai tiško ant tvorų ir siauro takelio, atstojan- 
čio šaligatvį. 

Boroveckis šiurptelėjo nuo žvarbaus, drėgno vėjo. 
Jis pastovėjo prie namo, nematydamas nieko daugiau, 
kaip tik žvilgantį purvą ir tolumoje stūksančius juodus 
pastatus bei fabrikų kaminus, vos dūluojančius pilkame 
drumstame danguje, kuriuo, padūkusiai skubėdami, 
skriejo debesys, panašūs į išdraskytus dumblinos med- 
vilnės gniutulus. | į 

Jis tebebuvo apsvaigęs, stabčiojo ir, atsirėmęs 
į tvorą, stengėsi sukaupti savo pakrikusią sąmonę. 
Visas drebėjo, nes dar tebejautė jos glamones, lūpos 
degė, primerkęs akis, dar matė save ten, greta jos; 
ėjo labai lėtai, nes, jausdamasis visai girtas, nuolat 
įbrisdavo į purvą ir skėčiu turėjo ieškoti priešakyje 
kietesnės žemės; tik smarkus šunų lojimas už tvorų 
galutinai jį atgaivino ir ištraukė iš tos keistos tylos, 
kuri apima po labai stiprių pergyvenimų. 

— Kurovskis veikiausiai jau miega,— rūgščiai su- 
kuždėjo jis, prisiminęs, kad tuojau iš teatro turėjo 
nueiti pas jį į ,„(Grand Otelį“. 

— Kad tik: kartais man už tą malonumą nereikėtų 
sumokėti fabriku, — sušnibždėjo jis ir ėmė greitai bėgti, 
jau nebepaisydamas purvo nei duobių. 

Tiktai Piotrkovo gatvėje jis pagavo vežiką ir liepė, 
kiek tik arklys įkabina, važiuoti į viešbutį. 

— O telegrama,— staiga prisiminęs sušuko jis ir 
žibinto šviesoje perskaitė ją dar kartą.— Apsigręžk ir 

važiuok tiesiai Piotrkovo gatve. „(Gal jau namie“, — pa- 
galvojo jis apie Moricą, ir vėl jį apėmė karštligė. 

Vežikui dėl visa ko liepė laukti prie namų, o pats 
skubėdamas ėmė skambinti į butą. 

Niekas nėjo atidaryti, tas jį taip suerzino, kad nu- 
traukė skambutį ir iš visų jėgų ėmė tąsyti duris; pa- 
galiau po ilgo laukimo Mateušas atidarė. 

— Ponas Moricas namie? 

— Kaip išėjo į šiabesą, tai žydai, tur būt, neišleido, 
taigi, atseit, ponas Moricas? 

— Ponas Moricas namie, sakyk? — sušuko jis įtūžęs, 
nes Mateušas buvo visai girtas ir ėjo paskui jį su žvake 
rankoje, nusirengęs, užmerktomis akimis, jo veidas bu- 
vo visas aplipęs kraujo krešuliais ir sumėlynuotas. 

— Ponas Moricas, taigi, suprantu, ponas Moricas, 
aha! 

— Galvijau! — riktelėjo jis ir iš visų jėgų smogė 
į veidą. 

Vyras susverdėjo ir įbedė veidą į duris, pro kurias 
Boroveckis įėjo į butą. 

Morico nebuvo, tik ant didelės sofos valgomajame 
kambaryje miegojo nenusirengęs Baumas su papirosu 
dantyse. 

Ant stalo, ant grindų, ant bufeto stovėjo daugybė 
tuščių butelių ir lėkščių, o virtuvo dūmtraukis buvo 
apsuptas ilgu žaliu šydu. 

— Oho, Antka buvo, šauniai linksminosi. Maksai, 
Maksai! — garsiai sušuko jis, purtydamas miegantįjį. 

Maksas nė nekrustelėjo, jis ramiausiai miegojo ir 
skardžiai knarkė. 

Pagaliau Boroveckis, netekęs kantrybės, kad nesi- 
seka jo išbudinti, norėdamas sužinoti, kur Moricas, čiu- 
po jį į glėbį ir pastatė ant grindų. 

Maksas, suerzintas, kam jį žadina, pasviro ant kė- 
dės, nutvėrė ją ir iš visų jėgų sviedė į priekį, ant 
stalo, 

— Še tau, žalia beždžione, nežadink,— ir ramiau- 
siai atsigulė ant sofos, nusivilko surdutą, apsimuturiavo 
juo galvą ir miegojo toliau. 

— Mateušai! — beveik vilties netekęs, sušuko Ka- 
rolis, matydamas, kad Makso niekas nebeprikels. 

— Mateušai! — antrą kartą sušuko jis, eidamas 
į prieškambarį. 

— Tuojau einu, lekiu, pone direktoriau, tik žvakė 
man kažkur dingo ir ieškau, ir ieškau, einu, — šaukė 
jis per miegus drebančiu, girtu balsu, veltui stengda- 
masis pasikelti nuo grindų, kur, pargriautas Boroveckio 
smūgio, buvo užmigęs. 

Jis atsiklaupė ir vėl susmuko kniūbsčias ant grin- 
dų, mosuodamas rankomis, lyg plaukdamas. 

Boroveckis pakėlė jį, nuvedė į valgomąjį, pastatė 
prie krosnies ir paklausė: 

— Kur tu pasigėrei? Tiek kartų tau sakiau, jeigu 
pasigersi, išvarysiu tave velniop, girdi? 

— Girdžiu, pone direktoriau, girdžiu, aha, taigi po- 
nas Moricas,— gargaliavo jis, veltui stengdamasis iš- 
laikyti pusiausvyrą. 

— Kas tau snukį sudaužė? Atrodai kaip kiaulė. 


— Man snukį kas sudaužė? Man, atsipr... pone di- 
rektoriau, niekas sudaužė snukį, man niekas negali 
sudaužyti snukio, nes aš, atsipr... pone direktoriau, 
grobus sulaužyčiau, srėbtuvę pakaustyčiau, ir būtų fer- 
tig1, švariai... cholera. 

Boroveckis, matydamas, kad su girtu nesusišnekės, 


1 Baigta, gatava (vok.). 

atnešė ropinę vandens, viena ranka laikė jį ir visą van- 
denį išpylė jam ant galvos. 

Mateušas muistėsi ir mėgino ištrūkti, bet truputį 
prasiblaivė ir, rankomis šluostydamasis mėlynių išmar- 
gintą ir sukruvintą veidą, spoksojo pakvaišusiomis 
akimis. 

— Ponas Moricas buvo? — kantriai klausinėjo jis 
toliau. 

— Buvo. 

— Kur nuvažiavo? 

— Tai lyg ir nuvežė tą mažiukę, juodukę tą, ir Ža- 
dėjo būti „Grande“. 

Tai reiškė „(Grand Otelyje“. 

— Kas čia buvo? 

— Visokių ponų buvo, buvo ponas Beinas, ponas 
Hercas ir dar kitokie žydai. Mudu su pono inžinieriaus 
Agota gaminome vakarienę. 

— Ir nusigėrei kaip paskutinė kiaulė, kas gi tave 
taip sumušė? 

— Niekas manęs nemušė. 

Jis nesąmoningai pasičiupinėjo savo galvą ir veidą 
ir sušnypštė iš skausmo. 

— O iš kur tos skylės makaulėje, ką? 

— Taigi, tai mat... buvo ir ponas Moricas, ir ta 
juoda beždžionė, ir tas kuprys, ir tie žydai. 

— Sakyk tuojau, kur pasigėrei ir kas tave su- 
mušė? — įtūžęs suriko jis. 

— Nei aš girtas, nei mane kas sumušė. Nuėjau po- 
nams alaus, o smuklėje buvo draugų, kur dirba pas 
prancūzus, tai ir pastatė byr. Na, gerai! Pastačiau ir aš. 
Kai jie pastatė kartą, tai ir aš kartą. Paskui atėjo žmo- 
nių iš mūsų balyklos, dorų lenkų, iš mano krašto, ir jie 
pastatė byr — gerai; pastačiau ir aš. Jie dori lenkai, 

tai ir. aš doras lenkas, jie statė — gerai, tai ir aš sta- 
čiau. Bet aš negirtas, atsipr... pone direktoriau, kaip 
poną dievą myliu, aš toks blaivas, kad jeigu norit, 
pone direktoriau, aš papūsiu, galit patikrinti, pone di- 
rektoriau. 

Jis pasilenkė ir užsimerkęs, stipriai prigludęs nuga- 
Ia prie krosnies, pūtė į kambarį. 

Boroveckis rengėsi savo kambaryje ir neklausė, bet 
Mateušas vis vapaliojo: 

— Paskui atėjo senojo pono Baumo veberiai! ir 
gliancuotojai. Jie gėrė su mumis — mes statėme, bet 
kad vokiečiai niekšingi žmonės, tai jie nenorėjo sta- 
tyti. Tai aš vienam tik trupučiuką pirštu bakstelėjau, tai 
jis ant žemės, o kitas man bokalu į kaktą. Tai aš ir tam 
taip truputį pirštu bakstelėjau, tai jis irgi ant žemės, 
o vokiečiai gi man už pakarpos. Aš nesimušiau, nes 
žinau, kad ponas direktorius to nemėgsta. O kadangi 
aš klausau savo pono, tai aš ir nesimušiau, bet kai 
vienas įsikabino man į plaukus, o antras už pakarpos, 
o kitas dar tvojo į snukį, tai galvoju, gaila man to 
švarko, kur gavau iš pono direktoriaus, ir sakau ge- 
ruoju: paleisk mane, o jis peiliu man į pašonę. Tai aš 
jį makaule į sieną, tai jis pasiliko. 

Draugai padėjo, ir buvo fertig, švariai. Aš nesimu- 
šiau, tik truputėlį pirštu bakstelėjau, viščiukas, ir tas 
nustovėtų, o toks kiaulė jau guli. Silpnų pakinklių žmo- 
nės, pone direktoriau, labai silpnų tie vokiečiai. Aš tik 
truputį bakstelėjau pirštu, tai jau ir forbeit, ant žemės! 

Jis murmėjo vis labiau mieguistas ir, ištiesęs į prie- 
kį ranką, rodė smiliumi, kaip jis tik truputį bakstelėjo. 

— Eik miegoti, — sušuko Boroveckis, užgesino švie- 
sas, nuvedė jį į virtuvę ir išvažiavo ieškoti Morico. 


I! Audėjai (vok). 

„Viktorija“ buvo uždaryta, „(Grand Otelis“ taip pat. 

— Ponas Kurovskis jau miega? — paklausė jis bu- 
dintį. | 

— Jo šiandien visai nebuvo, buvo paruoštas salo- 
nas, ir jis neatvažiavo. 

— Ponas Veltas buvo pas jus vakare? 

— Buvo su poniomis ir ponu Konu, nuvažiavo į Ar- 
kadiją. 

"Jis nuvažiavo į Arkadiją Konstantinovo gatvėje, ir 
ten jau nieko nebebuvo. 

Jis apvažiavo dar kelias smukles, kur paprastai 
linksmindavosi Lodzės jaunimas, bet niekur jo nerado. 

„Kur ta beždžionė pasislėpė?“ — suirzęs galvojo jis 
ir staiga šūktelėjo vežikui: — Važiuok midaus, žinai 
kur? Jeigu ten nebus, tai niekur jo nerasiu. 

— Tuojau ten būsime, pone! 

Ir iš visų jėgų šėrė arkliui, nes tas baisiai Įėtai 
kiūtino, klupdamas per duobes ir skyles; brička šoki- 
nėjo ir lingavo grindiniu, pilnu klaikiausių duobių, ta- 
rytum valtis jūros bangomis. 

Boroveckis kėikėsi dantis sukandęs ir, norėdamas 
suvaldyti įniršį, kuris taip jį krėtė, jog negalėjo užsi- 
degti papiroso, vis lūžtančio rankose, ėmė intensyviai 
galvoti apie tą medvilnės reikalą. 

— Tą telegramą Baueris brangiai pardavė Cuke- 
riui. Kokia nuostabi moteris,— peršoko jis prie prisi- 
minimų apie Liusi ir paskendo juose. 

Jis pažinojo ją jau dveji metai, bet neatkreipė ypa- 
tingo dėmesio, nes buvo užsiėmęs ponia Likert, o antra 
vertus, apie ją buvo sakoma, kad esanti nepaprastai 
kvaila, beveik tiek pat, kiek ir graži. 

— Koks temperamentas! — prisimindamas sukuždė- 
jo jis, ir jį nukrėtė šiurpas. 

Jau gana seniai jis žinojo, kad patraukė jos dė- 
mesį, ji duodavo jam suprasti žvilgsniais, primygtinais 
kvietimais, kuriais jis kažkaip niekad nesinaudojo. Ji 
lankėsi visur, kur žinojo galėsianti ir jį sutikti. 

Lodzės gandonešiai, kurių darbą ten su dideliu po- 
mėgiu ir labai meistriškai atlieka daugiausia vyrai ir 
kurių perpildytos kontoros ir fabrikai, jau buvo pra- 
dėję kažką kombinuoti ir šnibždėti, bet greit liovėsi, 
nes Boroveckis laikėsi atokiai, pastaraisiais mėnesiais 
paskei2ęs fabriko steigimo planuose. 

Jis asmeniškai pažinojo Cukerį, seną žydą su chala- 
tu, per pastaruosius dešimt metų pavirtusį fabrikantu 
milijonieriumi, kuris Lodzėje pradėjo savo karjerą, su- 
pirkinėdamas suvartotus, fabrikams visai nebereikalin- 
gus medvili.inius skudurus, popieriaus skiautes, med- 
vilnės dulkes, kurių visada būdavo pakankamai ver- 
pyklose ir karšyklose. 

Jis nekentė Cukerio dėl prastų gaminių, raštu ir 
spalvomis paviršutiniškai mėgdžiojančių Bucholco fir- 
mos gaminius, nors iš tikrųjų tai buvo žemiausios ko- 
kybės medžiagos, pardavinėjamos pigiai, ir jokia kon- 
kurencija su jomis buvo neįmanoma. 

Jis žinojo, kad ponia Cuker neturi meilužio, pir- 
miausia todėl, kad žydė, o antra, mieste, kur visi, prade- 
dant milijonieriais ir baigiant paskutiniu sraigteliu toje 
milžiniškoje gaminimo mašinoje, privalo darbą dirbti, 
privalo visuotinai atsiduoti tam darbui, nepaprastai 
maža tėra profesionalų donžuanų, negirdėtai maža ga- 
limybių vergti ir mulkinti moteris. 

Pagaliau, jeigu ji turėtų, tai kas nors tą jau žinotų 
ir tikriausiai kalbėtų. 

„Ar ji turi ir kokią nors sielą? — dabar mąstė jis, 
svarstydamas jos laukinį, nežabotą aistringumą.— Bet 
ko aš ten įlindau, ir dar dabar! Velniop meilė, dabar 

turėti tokį sluogą prie kojos, kai kreditan steigiamas 
fabrikas. O vis dėlto..." 

Ir jis susimąstė, ieškojo savyje meilės jai, visai 
nuoširdžiai įkalbinėjo save, kad ją myli, kad jį pagavo 
meilė, o ne paprasta sveiko ir neišsemto organizmo 
geismų audra. 

— Bet, šiaip ar taip, lošti apsimoka, — pagalvojo jis. 

Vežikas pasuko ir sustojo prie Spacerovos gatvės 
kampo, priešais sinagogą. 

Restoranas, į kurį atvažiavo Boroveckis, ieško- 
damas Morico, buvo tuojau už sinagogos, gilumoje 
kiemo, apstatyto penkiaaukščiais fligeliais lyg akmeni- 
nėmis dėžėmis iš trijų šonų, nes iš ketvirto šono buvo 
mažas sodelis, aptvertas žaliais statiniais, atsiduriąs 
į milžinišką, nuogą, raudoną kažkokio fabriko užpaka- 
linę sieną. 

Mažas vienaaukštis fligelėlis, stovintis gale palei pat 
sieną, tvieskė apšviestais langais ir gaudė triukšmu, pa- 
našiu į asilų bliovimą. 

„Oho, yra visa gauja“, — pagalvojo jis, įeidamas 
į ilgą, žemą salę, taip užtemdytą cigarų dūmais, kad 
pirmą akimirką tame melsvame debesyje, pamarginta- 
“me auksiniais dujų šviesos rutuliais, nieko negalėjo 
įžiūrėti. 

Keliasdešimt žmonių, susigrūdusių prie ilgo stalo, 
rėkė, garsiai kalbėjo, juokėsi ir dainavo, ir visa tai 
kartu su lėkščių skambėjimu ir šaižiu daužomo stiklo 
žvangėjimu sudarė tokį painų, triukšmingą klegesį, kad 
drebėjo sienos ir nieko negalima buvo išgirsti. 

Staiga triukšmas kiek aptilo, ir kažkoks kimus, gir- 
tas balsas galustalėje užtraukė: 


Agata! Puikų biznį tu turi! — Agatai | 
Agata! Tave bučiuoju veido vidurin! — Agata! 
Agata! Už tai alaus man padaryk! — Agata! 


— Agata! — bliovė minia visais įmanomais ir ne- 
įmanomais balsais, taip nustelbiančiais Bum-Bumą, ku- 
ris buvo tos nuostabiai kvailos dainelės kompozitorius 
ir solistas, kad veltui jis rėkė kitus posmus, niekas jo 
neklausė, nes visi kaukė: 

— Agata! Agata! Bum-Bum, lia, lia, lia! Agata! Tra, 
lia, lia, lia! Agata! Cyp, cyp, cyp, Agata! 

Tas dainavimas taip įkurstė, kad jie pradėjo mušti 
taktą lazdomis per stalą, bokalai lėkė į sieną arba tiško 
į krosnį, kai kam ir to neužteko, nes trankė kėdes 
į grindis ir kaip apduję, lyg apakę, užmerktomis akimis 
dainavo: | 

— Agatai Agata! 

— Ponai, dėl dievo meilės, tuo riksmu jūs prišauksit 
policiją ant mano galvos — ėmė maldauti išsigandęs 
šeimininkas. 

— Tamsta privalai tylėti, mes mokame! Panele, pra- 
šau vieną alaus! 

— Ei, Bum-Bum, padainuok tamsta,— šaukė jie Bu- 
mui, kuris, abiem rankom taisydamasis pensne, sto- 
vėjo kitame kambaryje prie bufeto. 

— Žviek, Bum-Bum, vis tiek aš negirdžiu — mie- 
guistas kuždėjo vienas, užsikniaubęs ant stalo, užversto 
vyno bei konjako buteliais, kavinukais, porterio puo- 
deliais, bokalais ir stiklo šukėmis. 

— Agata! Agata! — pusbalsiu maurojo kažkoks ap- 
snūdęs, pusiau užsimerkęs, girtas kontorininkas, lazda 
daužydamas stalą. 

— Na, linksminasi echt lodziškai,— sukuždėjo Ka- 
rolis, akimis ieškodamas Morico. 

— Direktorius! Ponai, yra ir firma Bucholcas Her- 
manas ir Bendrovė! Tad mūsų yra pilnas komplektas. 
Panele, vieną eilę konjako! — darkyta lenkų kalba šau- 
kė kažkoks aukštas ir storas vokietis. 

Jis plačiai užsimojo aplinkui, norėjo dar kažką sa- 
kyti, bet kojos susipynė, ir jis sudribo ant sofos, kuri 
stovėjo užpakaly. 

— Betgi, matau, visa gauja įsilinksminusi. 

— Visas mūsų buršų komplektas. 

— Mes visada taip, jei gerti, tai visi išvien, o kai 
darbo dirbti — tai ir nebėr! 

— O taip, visi išvien, kaip sako tas, na, kaip jo 
pavardė, to, kur sako: „Išvien, jaunieji prieteliai, bend- 
roje laimėj mūs keliai! Ir bendra grandine...“ 

— Apjuoskime pilvus arba kitokią galanteriją,— 
įterpė kažkas iš šalies. 

— Tylėk tamsta. Valkatoms, šunims ir Šajos žmo- 
nėms įėjimas draudžiamas! Užsirašyk tai tamsta, pone 
redaktoriau,— šaukė kažkuris, kreipdamasis į aukštą, 
liesą blondiną, melancholiškai sėdintį viduryje kamba- 
rio ir klaidžiojantį didelėmis, tarsi pasiskolintomis aki- 
mis po sienas, nukabinėtas oleografijomis. 

— Moricai, turiu į tave labai skubų reikalą,— su- 
kuždėjo Karolis, prisėsdamas prie Velto ir Leono Kono, 
nes jie tik vienu du gėrė. 

— Nori pinigų, še tau piniginę, — sušnibždėjo Mori- 
cas, atkišdamas vidinę surduto kišenę, — arba palauk, 
einam į bufetą. Po velniais, aš girtas, — sumurmėjo jis, 
veltui stengdamasis laikytis tiesiai. 

— Gal atsisėsit, direktoriau? Išgersim, a! Yra degti- 
nėlės, yra konjakėlio, a! 

— Liepkit duoti man valgyti, nes esu alkanas kaip 
vilkas. 

Padavėja atnešė karštų sardelių, nes buiete daugiau 
nieko nebebuvo. 

Boroveckis pradėjo valgyti, nekreipdamas dėmesio 
į visą draugiją, kuri, susiskirsčiusi į grupes, gėrė ir ple- 
pėjo. 

Tai buvo beveik vien tik Lodzės jaunimas, tipingas 
kontorų ir sandėlių jaunimas, su nedidele fabrikų tech- 
nikų ir kitų rūšių specialistų priemaiša. 

Bum-Bumas, nors visiškai girtas, vaikščiojo po salę, 
daužė sau plaštaka į kumštį, taisinėjo pensne, su visais 
gėrė, o tarpais prieidavo prie jauno vyruko, kuris, pa- 
sirišęs servetėlę, miegojo, giliai įsispraudęs į fotelį, ir 
šaukė jam į ausį: 

— Pusbroli, nemiegok! 

— Zeit ist GeldM Kieno sąskaita? — atsiliepdavo ta- 
sai, neatmerkdamas akių, automatiškai tvodavo bokalu 
į stalą ir toliau miegodavo. 

— Moteris! Duok tamsta ramybę, kein cešeft būti 
moterimi, gaila laiko, — juokdamasis šaukė visai Lodzei 
žinomas Felius Fišbinas. 

— Aš esu žmogus, pone, autentiškiausias žmogus, — 
šaukė kažkas kitame stalo gale. 

- — Tamsta nesigirk! Tamsta esi grubi žmogaus si- 
muliacija,— šaipėsi Felius. 

— Ponas Fišbinai, gal tamsta ir esi fišbinas?, bet 
tamstos biznis nė šiaudų nevertas. 


— Ponas Veinbergai, tamsta esi... na, tamsta jau 
žinai ir mes žinome, kas tamsta esi, cha, cha. 

— Bum-bum, užgiedok majufes*, nes žydai riejasi. 

1! Laikas — pinigai (vok.). 


2 Banginio ūsų kauliukas, dedamas į moteriškus drabužius (vok. Fischbein). 
3 Šabaso giesmė (hebr. ma jafith — kokia graži... .). 

— Kenigai, tu esi mano bičiulis, bet aš su liūdesiu 
matau, kad tu vis eini kvailyn. Tau galva jau sulindo 
į pilvą. Aš labai bijau dėl tavęs. Ponai, jis taip atsiga- 
nė, kad netrukus jam nebepakaks kailio, jis nebetilps 
jame, cho, cho. 

Prapliupo visuotinis juokas, bet Kenigas neatsiliepė, 
gurkšnojo alų ir paklaikusiomis akimis spoksojo į švie- 
sas, jis sėdėjo be surduto, su atsegta marškinių apy- 
kakle. 

— Grįžkime, daktare, prie moterų, — prašnekino Fe- 
lius kaimyną, kuris sėdėjo, nuleidęs ant krūtinės smak- 
rą, nuolat be atvangos raitė šviesius ūselius, kas mi- 
nutę nervingai braukėsi surduto atlapus ir kamšėsi 
į rankoves gana purvinus rankogalius. 

— Gerai, tai svarbus klausimas, kad ir socialiniu- 
psichologiniu požiūriu. 

— Čia nėra jokio klausimo. Ar pažįsti tamsta bent 
vieną padorią moterį? 

— Ponas Feliksai, tamsta esi girtas, ką tamsta šneki! 
Aš tamstai čia pat, Lodzėje, parodysiu šimtus geriau- 
sių, padoriausių, protingiausių moterų,— rėkė jis, pa- 
kirdęs iš apatijos, pašokdamas kėdėje ir žaibo greitu- 
mu valydamasis atlapus. 

— Tai, tur būt, tamstos pacientės, tamsta privalai 
jas „girti. 

— Imant socialiniu-psichologiniu požiūriu, tai, ką 
tamsta sakai, yra... 

— Iš kurio tik šono imsi, vis vien tai yra tiesa, tai 
keturiskart tiesa. Tamsta man įrodyk, kad yra kitaip. 

— Taigi sakau tamstai. 

— Tai yra plepalai, tik plepalai, man reikalingi 
faktai! Aš esu realus žmogus, ponas Vysocki, aš esu 
pozityvistas. Panele, kavinuką kavos, šartrezo! 

— Gerai, gerai! Tuojau duosiu tamstai faktus: Bo- 
rovska, Amzel, Bibrich — ką sakysi? 

— Cha, cha, cha, vardink tamsta daugiau, man tai 
bus gardaus juoko. 

— Tamsta nesijuok, tai padorios moterys,— šaukė 
jis karščiuodamasis. 

— Iš kur tamsta žinai, tamsta turėjai jas komi- 
sui? — ciniškai drėbė Felius. 

— Dar neišvardinau pirmiausių, tokių, kaip ponios 
Cuker ir Volkman. 

— Tos neina į skaičių. Vieną vyras laiko užrakin- 
tą, o antra neturi laiko pažvelgti į pasaulį, nes per tre- 
jus metus turi keturis vaikus. 

— Ponia Kešter —tai kas, tai perkelis? O ponia 
Grosgliuk — tai vata? Ką tamsta dabar pasakysi? 

— Nepasakysiu nieko. 

— Tai matai tamsta,— spinduliuodamas ir raityda- 
mas ūsiukus, šaukė daktaras. 

— Aš esu realus žmogus ir todėl nepasakysiu nieko, 
nes ką čia skaičiuoti negražias moteris, tai tokia biau- 
ri prekė, kad jos neimtų komisui netgi Leonas Konas, 
o jis ima viską. 

— Aš jas skaičiuoju ir statau pirmoje eilėje. Be 
įprasto organiško padorumo, jos turi dar etiką. 

— Etiką, kas čia per prekė? Kas ja uždarbiauja? — 
šaukė jis, leipdamas juoku. 

— Felius, pasakei šimtaprocentinį sąmojį,— šūkte- 
lėjo per stalą Leonas Konas, plodamas katučių. 

Daktaras neatsiliepė, jis gėrė karštą kavą, kurios 
jam įpylė Felius, raitė ūsiukus, braukėsi atlapus, kam- 
šėsi rankogalius ir tarė kaimynui, kuris visą laiką gėrė 
ir nuolat valėsi raudona nosine akinius: 

— Ar tamsta, advokate, apie moteris esi tos pačios 
nuomonės, kaip ir ponas Feliksas? 

— Phi, tai yra...— supranti, meldžiamasis pone... 
kaip čia išdėsčius... hm,— mostelėjo ranka, atsigėrė 
alaus, užsirūkė nuolat gęstantį papirosą ir įsižiūrėjo 
į degantį degtuką. 

— Klausiu, ką advokatas galvoji apie moteris? — 
šturmavo daktaras ir ėmė rengtis naujai kovai už mo- 
terų garbę. 

— Supranti, meldžiamasis tamsta, aš nieko negal- 
voju, aš geriu alų, — paniekinamai numojo jis ranka ir 
panėrė visą veidą naujame bokale, kurį jam pastatė 
padavėja. 

Jis gėrė ilgai, o paskui pirštais nusunkė baltas putas 
iš retų ūsų, kurie tarytum parudavęs šiaudinis stogas 
kabėjo jam ant lūpos. 

— Tamsta parodyk man dorą moterį, aš jai nu- 
siųsiu Šmito ir Ficės šilkų, madam Giustav skrybėlaitę 
ir mažą popierėlį kuriam nors bankui su Grosgliuko 
parašu, tai vėliau aš tamstai papasakosiu apie ją įdo- 
mių dalykų, — vėl nusijuokė jis. 

— Tamsta tai pasakok Balutuose, ten gal tamstai 
patikės ir vertins tamstos nuomonę, o mes jau šiek 
tiek pažįstame tamstą, ponas Feliksai. 

— Ko čia jūs, redaktoriau, savo špūlę kišat? 

— Nes tamsta taip rieti, kad net krakmolas byra, — 
atsakė kažkas už minėtą redaktorių, kuris įširdęs išsi- 
nešdino į bufetą. 

— Pusbroli, nemiegok,— šūktelėjo Bumas. 

— Zeit ist Geld! Kieno sąskaita? — sukuždėjo jis, 
stuktelėdamas į stalą bokalu ir norėdamas pakelti jį 
prie lūpų, bet neprinešė, ranka nusviro, bokalas su 
alum tėškėsi į žemę; jis to nežinojo, tik apsivertė fo- 
telyje ant šono, staltiese užsidengė veidą ir miegojo. 


87 


— Ko mergaitė nori? Tegul gražuolė pasako! — kuž- 
dėjo Leonas Konas, mėgindamas pabučiuoti besiver- 
žiančią iš jo padavėją. 

— Palik tamsta mane ramybėje, paleisk mane tams- 
ta,— staigiai truktelėjo ji. 

— Ko gražuolė muistosi, aš moku, tai aš ir muisty- 
siuos, aš esu Konas, Leonas Konas! , 

— Kas man rūpi jūsų pavardė, paleiskit mane,— 
smarkiai šūktelėjo ji. 

— Tegul gražuolė eina po velniais! Šiukšlė! — pa- 
niekinamai drėbė jis įkandin nueinančiajai ir ėmė vilk- 
tis atsagstytą surdutą ir liemenę. 

— Moricai! Pakaks jau girtuokliauti, einam namo, 
yra svarbus reikalas,— galutinai netekęs kantrybės, 
kuždėjo Karolis, nes girtas Moricas, įsikniaubęs į ran- 
kas, sėdėjo be sąmonės ir į viską, ką girdėjo, atsaki- 
nėjo vis tą patį: 

— Aš esu Moricas Veltas, Piotrkovo 75, antras 
aukštas. Eik tamsta po velniais! 

— Ponas Konai, aš turėjau į tamstą mažą reika- 
lą,— sušnibždėjo Boroveckis. 

— Kiek jums reikia? 

Jis pliaukštelėjo liežuviu, spragtelėjo pirštais ir jau 
buvo betraukiąs piniginę. 

— Jūs greit orientuojatės,— šyptelėjo Boroveckis. 

— Esu Leonas Konas! Kiek? 

— Rytoj tamstai pasakys Moricas, aš norėjau tik 
užsitikrinti. Ačiū tamstai. 

— Visa mano kasa, visas mano kreditas — tamstos 
nuožiūrai. 

— Labai dėkoju. Terminas — ne ilgesnis, kaip trijų 
mėnesių. 

— Kas kalba apie terminą? Bene verta bičiulių tar- 
pe apie tokius menkniekius? .. 

— Duok man gazuoto vandens,— sumurmėjo Mo- 
ricas. 

Kai jam atnešė, jis gėrė tiesiai iš sifono. 

— Šube, sakyk teisybę, kiek tau kainuoja ta tavo 
Juzė? — kuždėjo kažkas už Karolio nugaros. 

— Brangi prekė, jeigu nori dabar pirkti. 

— Palauksiu iki varžytynių, palauksiu. Bet pasa- 
kyk, kiek tau kainuoja, nes Lodzėje šnekama, kad apie 
tūkstantį rublių per mėnesį. 

— Gal tūkstantį, gal penkis, nežinau. 

— Nemoki? 

— Moku, apsčiai moku — vekseliais. Butą apmo- 
kėjau vekseliu, baldus vekseliu, modistei — vekseliu, 
viską vekseliu. Iš kur aš galiu žinoti, kiek man tai iš 
viso kainuoja, žinosiu tik subankrutavęs, kai bus aišku, 
kiek norės paimti už šimtą. Dabar nieko nežinau. 

— Žinai, tai genialu! 

— Tamsta girdi, ponas Konai, ką už mūsų kalba? 

— Girdžiu, girdžiu. Tai stambi suktybė, bet išmin- 
tinga, a, a, kokia išmintinga! 

— Nori, kad aš važiuočiau namo? — paklausė Mo- 
ricas. 

— Ir tučtuojau, labai skubus reikalas. 

— Mūsų reikalas? 

— Mūsų, neregėtai svarbus dalykas, neregėtai. 

— Jeigu reikalas, tai aš esu beveik blaivus. Einam. 

Karolis išėjo, vesdamasis už parankės šlitiniuojantį 
ir nebepastovintį Moricą, o jiems įkandin pro atdaras 
duris ūžtelėjo dainavimo bei riksmų srautas, pasiliejo 
tyliame, tamsiame kieme ir dingo erdvėje, naktyje. 

Viršum Lodzės aušo jau rytas, nes juodi kaminai 
ėmė dūluoti vis šviesesnėmis spalvomis ir stogai spin- 
dėjo, apšviesti tos blyškios žaros, kuri tarytum švel- 

niausi rausvi dažai, sumaišyti su perlais, barstė žemėn 
savo šviesas. 

Šaltis sustingdė purvą, vietomis ledu sukaustė kla- 
nus, pabaltino tiltelius per griovius ir vešlia žile ap- 
traukė medžius. 

Diena žadėjo būti giedra. 

Moricas visa krūtine traukė tą vėsų, šaltą orą ir 
vis labiau blaivėjo. 

— Žinai, neatsimenu, kad būčiau kada taip pasigė- 
ręs. Negaliu sau atleisti, galva man ūžia kaip virtuvas. 

— Sutaisysiu tau arbatos su citrina, išsiblaivysi, 
ruošiu tau tokią staigmeną, kad iš džiaugsmo norėsi 
pasigerti antrą kartą. 

— Na, įdomu, kas tai galėtų būti. 

Vos tik parvažiavęs, jau nebežadindamas Mateušo, 
vą ant skardos, Karolis pripylė vandens į virtuvą ir už- 
kūrė po juo dujas. 

Moricas pagiriojosi iš pagrindų, nes galvą apsipylė 
šaltu vandeniu, nusiprausė ir, išgėręs kelias stiklines 
arbatos, pasijuto visai blaivas. 

— Na, jau esu fertig. Po velniais, man biauriai 
šalta. 

— Maksai! — tuo tarpu šaukė Karolis, iš visų jėgų 
purtydamas Baumą, bet Maksas neatsiliepė ir tik stip- 
riau tūlojosi ant galvos surdutą.— Viskas veltui, miega 
kaip užmuštas. Aš taip skubu, kad nebelauksiu. Per- 
skaityk, Moricai, atidžiai depešą, tik nežiūrėk -adre- 
so, — įspėjo jis, paduodamas telegramą. 

— Taigi, kad nieko nesuprantu — šifruota! 

—- Tiesa. Tuojau tau perskaitysiu. 

Ir jis skaitė jam lėtai, labai aiškiai, pabrėždamas 
skaičius ir datas. 

Moricas išsipagiriojo visai, sulig pirmais žodžiais 
pašoko nuo kėdės ir akimis, visu savimi rijo tos te- 
legramos turinį. Kai Karolis baigė ir pakėlė į Moricą 
džiūgaujantį žvilgsnį, šis stovėjo nejudėdamas, įsmei- 
gęs akis į tą biznį, kelis kartus spaudė ant nosies pens- 
ne, kurie nenorėjo laikytis, šypsojosi taip saldžiai, lyg 
mylimajai, nervingai pešiojo savo gražią barzdą, pa- 
galiau iškilmingai tarė: 

— Žinai, Karoli, mes jau turime ateitį, mes turime 
stambius pinigus. Ta telegrama verta šimto tūkstančių. 
rublių, na, mažiausia penkiasdešimt. Tokia iškilnia pro- 
ga mes galime pasibučiuoti! Koks tai biznis, koks tai 
biznis! — Ir, pagautas to džiaugsmingo susijaudinimo, 
jis slinko prie Boroveckio, iš tikrųjų norėdamas jį 
nuoširdžiai pabučiuoti. 

— Duok ramybę, Moricai. Dabar mums reikia gry- 
nų pinigų, o ne bučinių. 

— Teisingai sakai, tavo teisybė, dabar reikia pi- 
nigų ir pinigų. 

— Kuo daugiau pirksime, tuo daugiau uždirbsime. 

— Kas čia Lodzėje darysis! Ai, ai! Jeigu apie tai 
žino Šaja arba Bucholcas, jei suskubs išpirkti, tuomet 
tai uždainuos visi. Iš kur tą ištraukei? 

— Moricai, tai mano paslaptis, tai dovana man.— 
Jis nusišypsojo pats sau, nes prisiminė Liusi. 

— Tavo paslaptis — tai tavo kapitalas. Tačiau mane 
viena stebina. 

— Kas? 

— To, Karoli, aš nesitikėjau iš tavęs. Kalbu visai 
nuoširdžiai. Nesitikėjau, kad sugebėtum turėti rankoje 
tokį biznį ir norėtum su mumis dalintis. 

— Vadinasi, nepažinai manęs. 

— Žinai, po to fakto dar mažiau pažįstu. 

Jis žiūrėjo i jį taip, lyg įtardamas kokias pinkles, 
nes negalėjo suprasti, kaip galima savo noru dalintis 
pelnu. 

— Aš esu arijas, o tu semitas, čia ir yra paaiški- 
nimas. 

— Aš jo nematau, nesuprantu, ką nori tuo pasa- 
kyti. 

— Tik tiek, kad aš noriu uždirbti pinigų, bet man 
pasaulis nesibaigia netgi milijonais, o tavo gyvenimo 
tikslas yra tik pinigus uždirbti. Myli pinigus dėl pini- 
gų ir įsigyji juos beatodairiškai, nesiskaitydamas su 
priemonėmis. 

— Nes gera kiekviena, kuri padeda. 

— Tai ir yra semitiška filosofija. | 

— Su kuo aš turiu skaitytis? Kaip tik tokia filoso- 
fija nėra nei arijų, nei semitų, tai pirklių filosofija. 

— Na, tiek to. Kitą kartą pasikalbėsime apie tai 
plačiau. Aš dalinuosi su jumis todėl, kad esat mano 
kompanionai ir seni draugai. Pagaliau netgi ambicija 
man taip liepia, padaryti paslaugą draugams. 

— Brangi ambicija. 

— Skaičiuoji? 

— Nes viskas skaičiuojama. 

— Tai kiek vertini mūsų seną bičiulystę? 

— Karoli, tu nesijuok, bet aš tau pasakysiu, kad 
draugystę su tavim aš galėčiau apskaičiuoti rubliais, 
nes per ją, dėl to, kad kartu gyvename, aš turiu maž- 
daug dvidešimčia tūkstančių rublių didesnį kreditą. 
Atvirai tau sakau. 

Boroveckis nuoširdžiai juokėsi, didžiai patenkintas 
Morico žodžiais. 

— Tai, ką aš darau, padarytum ir tu, padarytų ir 
Baumas. 

— Aš manau, Karoli, aš tikrai manau, kad Maksas 

yra išmintingas Zmogus, kad jis yra pirklys... Bet kai 
aš, tai padaryčiau su didžiausiu malonumu. 

Jis ėmė glostytis barzdą ir rioglinti pensne, norėda- 
mas paslėpti akių ir lūpų išraišką, kuri kalbėjo visai 
ką kita. 

— Tu esi bajoras, tu iš tikrųjų esi ion Boroveckis. 

— Maksai! Kelk, miegali! — šaukė jis Baumui 
į ausį. 

— Nežadink manęs! — įsiutęs maurojo tas, mata- 
ruodamas kojomis. 

— Tu nesispardyk ir kelk, nes yra skubus reikalas. 

— Karoli, kam tu jį žadini,— tyliai kalbėjo Moricas. 

— Juk trise turime pasitarti... 

— O kodėl negalim to biznio padaryti dviese? 

— Todėl, kad padarysime jį trise,— šaltai atsakė 
Boroveėckis. 

— Bene aš kitaip sakau! Tik galėtume susitarti ir 
be jo, o kai atsikels, kai išsimiegos, tai jam pasaky- 
sim! Mes esam deimantinė bendrovė Lodzėj. 

Jis vis greičiau bėgiojo po kambarį. Kalbėjo apie 
būsimus uždarbius, brėžė skaitmenis, prisėsdavo kiek 
prie stalo, abiem rankom ėmė stiklinę su arbata ir 
gėrė; jis buvo taip susinervinęs, kad pensne nuolat 
krito jam į stiklinę; keikėsi, šluostė akinius į surduto 
skvernus ir vėl bėgiojo arba lenkėsi prie stalo ir ant 
ceratos rašė skaitmenų stulpelius, kuriuos tuojau pat 
trynė paseilintu pirštu. 

Tuo tarpu Baumas atsikėlė, išsipūkštė, išsikeikė ke- 
liomis kalbomis, išgėrė milžinišką kiekį arbatos, su- 
valgė visus vakarienės likučius, dar buvusius lėkštė- 
se, užsirūkė trumpą anglišką pypkutę ir, glostydama- 
sis mažą plikę viršum kaktos, sumurmėjo: 

— Ko norit? Greit šnekėkit, nes aš noriu miego. 

— Neisi miegot, kai tik sužinosi. 

— Nepliurpk. 

Karolis perskaitė jam telegramą. 

Moricas išdėstė planą, kuris buvo labai paprastas: 
sudaryti pinigų, daug pinigų, tuojau važiuoti į Ham- 
burgą, pirkti, kiek tik bus galima, neapdirbtos medvil- 
nės ir atgabenti ją į Lodzę, kol dar nebus įsigaliojęs 
muito ir tarifų pakėlimas. O paskui pardavinėti, su- 
prantama, su kuo didžiausiu pelnu. 

Baumas ilgai galvojo, kažką rašinėjo bloknote, iš- 
Iūkė pypkę, iškratė pelenus į lėkštutę, pasirąžė savo 
milžiniškais kaulais ir tarė: 

— Užrašykite mane dešimčiai tūkstančių rublių, 
daugiau negaliu. Labanaktis! 

Jis pasikėlė nuo kėdės, buvo beeinąs vėl miegoti. 

— Palauk! Juk turime susitarti. Išsimiegosi, spėsi. 

— Rauk jus velniai su tais susitarimais. Ak, tie 
lenkai! Rygoje ištisus trejus metus mažai ką miegojau, 
nes visi per naktis pas mane susitarinėjo. .. ir Lodzėje 
tas pats. 

Jis nenoromis atsisėdo ir ėmė kimštis pypkę. 

— Moricai, kiek duodi? 

— Taip pat dešimt tūkstančių. Kol kas neištrauk- 
siu daugiau. 

— Tad ir aš tiek pat. 

— Pelnas ir nuostoliai bus po lygiai. 

— Tačiau kuris iš mūsų važiuos? — paklausė Bau- 
mas. 

— Gali važiuoti tik Moricas, nes jis gerai išmano 
ir tai jo specialybė. 

— Gerai, važiuosiu. Kiek duosit grynais dabar? 

— Aš turiu penkiolika rublių, galiu pridėti savo 
žiedą su briliantu, užstatysi jį pas tetą, tau duos dau- 
giau, kaip man,— ironiškai kalbėjo Maksas. 

— Iš viso turiu su savim, tuojau... 400 rublių, ga- 
liu duoti 300 tuojau. 

— Kas žiruos tavo vekselius, Baumai? 

— Duosiu grynais. 

— Jeigu aš laiku neišplėšiu pinigų, tai duosiu vek- 
selius su geru žiru. 

Stojo tyla. Maksas padėjo galvą ant stalo ir žiūrėjo 
į Moricą, kuris greitai kažką rašė ir skaičiavo. Karolis 
lėtai vaikščiojo po kambarį ir, norėdamas atsigaivinti, 
uostė kažkokius kvepalus brangiame flakonėlyje. 

Jau buvo gerai įsidienoję, pro langus, uždengtus 
mezginių užuolaidomis, liejosi balta, akinanti rytmečio 
šviesa ir drumstė lempos bei didelėse bronzinėse žva- 
kidėse degančių žvakių spindėjimą. 

Didžiulė tyla, sekmadienių Lodzės tyla užliejo mies- 
tą ir skverbėsi į buto vidų. Kažkur toli, tuščioje, tary- 
tum išmirusioje gatvėje, per gruodą dardėjo vežiko 
ratai ir gaudė lyg griaustinis. 

Karolis atidarė langelį, norėdamas įleisti truputį 
gryno oro, ir pažvelgė į gatvę. 

Grindinys ir stogai buvo apšerkšniję ir it deimantai 
žėrėjo prieš saulę, patekėjusią kažkur toli už Lodzės, 
už fabrikų, kurių kaminai kaip tankus ir niūrus miškas 
stovėjo tiesiai prieš langus ir stūksojo savo galingais, 
Iūsčiais profiliais žydrai auksinio dangaus fone. 

— O jeigu tas biznis nepavyks? — pasitraukdamas 
nuo lango, sukuždėjo jis. 

— Na, tai turėsim nuostolio, po šimts, ir daugiau 
nieko, — abejingai sumurmėjo Maksas. 

— Galime prarasti trigubai — kapitalą, pelną, o gal 
ir fabriką. 

— Taip negali būti, — sušuko Maksas, piktai stuksė- 
damas kumščiu į stalą.— Fabriką privalome turėti. Aš 
su tėvu ilgiau nebeištversiu, ir pagaliau ar ilgai mano 

fateris betrauks? Dar metus, dar dvejus, ir jį suės 
žentai, pribaigs Cukeris, juk jis jau pradėjo mus grauž- 
ti, nes mėgdžioja mūsų užtiesalus lovoms ir mūsų 
margas antklodes ir parduoda 50 nuošimčių pigiau; jis 
mus gyvus ėda. O aš nesu gimęs bernauti svetimame 
biznyje. Man jau trisdešimt metų, noriu pradėti pats! 

— Ir aš sakau — taip negali būti. Fabriką, vienaip 
ar kitaip, mes privalome turėti. Aš. taip pat ilgiau 
nebeištversiu pas Bucholcą. 

— Bijote? — sušnibždėjo Moricas. 

— Tai natūrali baimė, kai galima visko netekti. 

— Tu, Karoli, jokiu būdu negali pražūtį; tu su 
savo pripažinta specialybe, su savo pavarde, su savo 
„Ton“, su savo veidu visuomet gali gauti milijoną, kad 
ir su panele Miuler priedo. 

— Netauzyk, turiu sužadėtinę, kurią myliu. 

— Argi tai kliudo, galima vienu metu turėti dvi 
sužadėtines ir abi mylėti, o vesti trečią, kuri turės 
pinigų. 

Karolis neatsakė, nes prisiminė panelę Madą ir jos 
naivų čiauškėjimą; jis vaikščiojo po kambarį, o Mak- 
sas, atsisėdęs ant stalo, rūkė pypkę, maskatavo ilgas 
kojas ir laikė atstatęs veidą jį bučiuojančiai saulei, 
kuri skverbėsi pro priešais esančio namo langus ir klo- 
jo ilgą, auksinį, pilną virpančių dulkių pluoštą ant jo 
užmiegoto veido ir ant juodos kitoje stalo pusėje sė- 
dinčio Morico galvos. 

— Jeigu bijote rizikos, tai aš duosiu jums patarimą, 
o teisingiau — pasakysiu, kad tai iš tikrųjų rizika. 
O jeigu apie tą biznį žino visa Lodzės medvilnė? Jeigu 
Hamburge aš juos visus rasiu? O jeigu dėl didelio ir 
skubaus pareikalavimo medvilnė per daug pabrangs? 
O Lodzėje neturėsime kam jos parduoti, kaip tada? 

— Perdirbsime ją savo fabrike ir uždirbsime dar 

daugiau, — sukuždėjo Maksas ir atstatė prieš saulę vie- 
ną ausį ir dalį galvos. 

— Bet yra išeitis. Uždirbsite ir be rizikos. 

— Kokiu būdu? — stabtelėjęs paklausė Karolis. 

— Perleiskit man visą tą biznį. Aš jums duosiu po 
penkis, na, po dešimt tūkstančių už atsisakymą, tegul 
aš pralaimiu, ir dargi grynais, bares geld, po poros 
valandų. 

— Kiaulė, — sumurmėjo Maksas. 

— Duok ramybę, Maksai, jis tai daro iš draugiš- 
kumo. 

— Taigi, kad iš draugiškumo, nes jeigu aš pralai- 
mėsiu, jūs vis tiek galite turėti fabriką, o jeigu pel- 
nysite, irgi jums tai nieko nekliudys. 

— Negaiškim laiko tuščiais plepalais, reikia eiti 
miegot. Perkame drauge bendra rizika, o tu, Moricai, 
šiandien važiuoji į Hamburgą. 

— Tegul duoda laidą. Nupirks už mūsų pinigus, 
o paskui pasakys, kad nupirko sau, jis tai gali pa- 
daryti! 

— Tai mūsų draugystė ir mano žodis tau nusispiaut, 
ką tu šneki, Maksai,— pasipiktinęs sušuko jis. 

— Tavo žodis auksas, tavo draugystė — geras vek- 
selis, bet garantiją duok, čia prekyba. 

— Sutvarkysim tokiu būdu, kad Moricas pirks ir 
tuojau skubiomis frachtomis siųs apdėtu mokesčiu. Mes 
išpirksime. 

— O kas mane užtikrins, kad manęs neišstumsite 
iš bendrovės, ką? 

— Kiaulė,— giliai įsižeidęs, šūktelėjo Maksas ir 
trenkė kumščiu į stalą. 

— Tylėk, Maksai, jis teisus. Tuoj sudarysime raš- 
tišką sutartį, Izurią vėliau oficialiai patviriinsime pas 
notarą. 

Jie surašė daugelio punktų sutartį, tam tikrą aktą, 
kuriuo sudaroma jų trijų bendrovė prekiauti neapdirb- 
ta medvilne. 

Sutartyje buvo viskas numatyta. 

— Na, dabar stovime ant realaus pagrindo. Kiek 
man skiriate už verslo reikalų vykdymą? 

— Dabar paprastus komisinius už pirkimą, o vėliau 
susitarsime. 

— Užskaitykite iš anksto, kiek galite. Aš jums pri- 
statysiu tikslią apskaitą, kiek nuostolių turėsiu, bū- 
damas Hamburge, kiek nuostolių man susidarys agen- 
tūroje, kurios tuo laiku negalėsiu vesti. 

— Kiaulė, — trečią kartą pasakė Maksas ir atgręžė 
į saulę kitą veido pusę. 

— Maksai, tu tris kartus man pasakei „kiaulė“, aš 
tau atsakysiu tik vieną kartą: kvailys! Neužmiršk, kad 
mes turėsime ne romaną, ne santuoką, o biznį. Pats 
apmautum patį poną dievą, jeigu tik pavyktų, o man 
sakai „kiaulė“, kai aš reikalauju tik to, kas man 
teisėtai priklauso. Na, tegul Karolis pasako. 

— Eik velniop, nudvėsk. 

— Na, taika, nebesivaidykit. Važiuoji greituoju 
naktį? 

— Taip. 

— Tik, mano brangūs, atsiminkite, kad nei šiandien, 
nei vėliau niekas neturi žinoti, iš kur gavom tą žinią 
apie medvilnę. 

— Bene mes žinome, ką? 

— Tokia paslaptis, kai žino trys — jau nebe pa- 
slaptis. 

— Eikit miegoti. Karoli, tik manęs jau nebežadink. 
Moricai, eikš pabučiuosiu tave atsisveikindamas, nes 
iki išvažiavimo nebesimatysim, atsikelsiu tik rytoj. Na, 
lik sveikas, drauguži, tik neapmauk mūsų, — juokais 

kalbėjo jis, nuoširdžiai bučiuodamasis su Moricu, nes, 
nors nuolat ginčijosi ir barėsi, juodu labai vienas antrą 
mylėjo. 

— Tave kas apmaus! — lyg ir nepatenkintas mur- 
mėjo Moricas. 

— Tu esi geras vyras, Moricai, bet per mylią atsi- 
duodi sukčiumi. 


— Buvo jau po dvylikos, kai Karolis pabudo. 

Saulė tvieskė tiesiai į langus, ir jos šviesa tvino 
į visą kambarį, įrengtą rafinuotu ištaigingumu. 

Mateušas, nusiprausęs, sekmadieniškai pasipuošęs, 
įslinko pirštų galais. 

— Yra kas? — paklausė Karolis, nes dažnai Buchol- 
cas naktį atsiųsdavo paliepimų. 

— Iš fabriko nieko nėra, yra tik žmonės iš Kurovo 
su laišku. Laukia nuo ryto. 

— Tegul palaukia, atnešk laišką, o jiems duok 
arbatos. Jau išsipagiriojai? 

— Viskas tvarkoj, pone direktoriau. 

— Apsirišai veidą, kaip matau. 

Mateušas nudūrė akis žemyn ir ėmė mindžikuoti. 

— Dar sykį pasigersi, tai gali daugiau nebesiro- 
dyti. 

— Daugiau to nebus. 

Jis susidavė į krūtinę taip, jog net suskambėjo. 

— Galvos neskauda? 


— Ne, bet man skauda mano skriauda. Aš labai 
prašyčiau poną, kad jūs, mano brangiausias pone, man 
leistumėt, tai aš jau kaip šuo ištikimai tarnausiu 
už tai. 

— Ką gi turiu tau leisti? — smalsiai paklausė jis 
rengdamasis. 

— Kad aš galėčiau truputį šonkaulius paskaičiuoti 
tiems vokietpalaikiams, kurie mane taip išgražino. 

— Koks kerštingas esi2 

— Ne, ne kerštingas, bet paniekinimo, bet savo 
pralieto katalikiško kraujo — nedovanosiu. 

— Daryk, kas tau patinka, kad tik tau neištaisytų 
veido dar geriau. | 

— Jau aš juos taip nubeicuosiu, kad niekas nebe- 
nuplaus,— kerštingai sušnabždėjo jis ir net dantis su- 
kando iš ūmaus pykčio, plūstelėjusio į širdį. 

Iš susijaudinimo jo mėlynos dėmės ir mėlynės pa- 
sidarė melsvai raudonos. 

Karolis apsirengė ir nuėjo žadinti draugų. 

Neberado nė vieno. 

— Mateušai, ar ponai seniai išėjo? 

— Ponas Baumas atsikėlė devintą, skambino į na- 
mus dėl arklių ir, kai tik jų sulaukė, tuojau išvažiavo. 

— Nagi, nagi, stebuklai darosi. 

O ponas Moricas išėjo vienuoliktą. Liepė man pa- 
ruošti lagaminą kelionei ir nunešti į naktinį greitąjį. 

— Pašauk tuos žmones. Kažkas man yra, bet kas? — 
galvojo jis, trindamasis smilkinius, nes galva buvo 
sunki, jautėsi nesveikas. 

Jį krėtė kažkokie nerviniai šiurpuliai. Nesinorėjo 
sėdėti, o kartu buvo šlykštu pasijudinti iš vietos. 

Šios nakties įvykiai — teatras, ložės, Liusi, smuklė, 
telegrama, Moricas ir Baumas — vinguriavo jo smege- 
nyse lyg išdraikyti ūkai ir nyko, palikdami nuobodulį 
ir nuovargį. 

Jis įsižiūrėjo į grakščią krištolinę vazelę su labai 
gražiu aukso raštu; į auksines prancūziškas lelijas 
tamsiai purpuriniame krištole, pro kurį saulės šviesa 
sunkėsi ir kruvinai oranžiniu šešėliu gulė ant kreminės 
šilko staltiesės. 

„Graži kombinacija“, — pagalvojo jis, bet jam nebe- 
sinorėjo ilgiau žiūrėti. 

— Tegul bus pagarbintas. 

Jis atsigręžė į įeinančiuosius. 

— A, tai jūs iš Kurovo. Turite laišką nuo panelės? 

Jis ištiesė ranką ir pastebėjo, kad ji pageltusi. 

— Yra laiškas. Duok, motin, šviesiausiam ponui, — 
rimtai pasakė valstietis, vilkįs baltą durtinį, per siūles 
apsiuvinėtą juodais apvadais, plačias kelnes su raudo- 
nais, baltais ir žaliais dryžiais skersai, tamsiai mėlyną 
liemenę su misinginėmis sagutėmis ir marškinius, už- 
rištus raudonu kaspinėliu; jis stovėjo išsitiesęs prie 
durų, užsikabinęs avikailio kepurę ant savo kumščių, 
prispaustų prie krūtinės, ir žiūrėjo mėlynomis, griež- 
tomis akimis į Boroveckį, kada-ne-kada galvos kreste- 
lėjimu atmesdamas išblukusius lyg mintos kanapės 
karčius, kurie nuolat jam krito ant rūpestingai nu- 
skusto veido. 

Moteris išsitraukė laišką bent iš dešimties įvynioji- 
mų ir padavė Karoliui, nusilenkdama iki žemės. 

Jis greit perbėgo akimis laišką ir paklausė: 

— Pats vadinies Socha? 

— Taigi, kaip tik Socha, sakyk, motin,— sukuždėjo 
jis, alkūne kumštelėdamas žmonai. 

— Tai jau teisybė, jis yra Socha, o aš jo pati, ir 
atėjome prašyti šviesiausią poną nizinierių darbo fab- 
rike...— ji valandėlę stabtelėjo, žvilgčiodama į vyrą. 

-— Tai žinia, darbo, sakyk, motin, iš pradžių. 

— Taigi, tėvas ir panelė man čia rašo apie jūsų 
nelaimę. Sudegėt, ką? 

— Tai jau sudegino mus, pasakyk, kaip buvo, 
motin. 

— Ogi buvo taip, šviesiausias pone, pasakysiu tei- 
singai, kaip per išpažintį. Turėjom trobą tuojau už 

dvaro, kraštinę kaime. Žemės tai manasis buvo pirkęs 
tik du margus ir dvidešimt penkis prentus, kur mum 
vyresnysis ponas — atseit, šviesiausio pono nizinieriaus 
tėvas — pardavė ir už ką mes visus tris šimtus zlotų 
sumokėjom. Pramisti iš to nepramisi. Bulvių turėjom 
savo, karvę turėjom, dailus paršiukas visada kriuksėjo 
tvarte, arklį turėjom, užtat kad mano senis su ratais 
į miestelį važinėjo, vežiojo į stotį visokius Žmones 
arba ir žydus, sakysim, už rublį, kai pavykdavo. O ma- 
ne panelė nuolat šaukdavo į dvarą tai patarnauti, tai 
skalbti, tai vėl drobių austi, arba kai karvė turėdavo 
apsiveršiuoti. Šventa panelė, taigi mūsų Valeką taip 
išmokino, kad berniukas išmano ir spausdintą, ir rašytą, 
o Aukso Altorėlyje tai geba skaityti iš bet kurio galo; 
mistrantūrą taip pat dailiai moka, mat, per šventas 
mišias kunigui Šymonui patarnauja. O berniukas tik 
dešimtuosius metus eina,— stabtelėjo ji, norėdama pri- 
juoste nusišluostyti nosį ir iš susijaudinimo ašarojan- 
čias akis. 

— Teisybė, mano sūnus Valekas eina dešimtuosius, 
sakyk, motin, viską iš eilės, — rimtai sušnabždėjo vals- 
tietis. 

— Tai žinia, dešimtuosius, ar imsi nuo žolinės, ar 
nuo pat šilinių. 

— Pasakokit greičiau, nes, matot, aš neturiu laiko, — 
paprašė Boroveckis, kuris, kad ir nuobodžiavo to ne- 
tvarkingo pasakojimo metu ir mažai tegirdėjo, sėdėjo 
kantriai, nes žinojo, kad valstiečiai labiausiai mėgsta 
žmoniškai išsipasakoti ir pasiskųsti, o darė jis tai 
pirmiausia todėl, kad jie buvo kilę nuo Kurovo. 

— Sakyk, motin, kas liko, nes šviesusis ponas 
skuba. 

— Tai iš dievo malonės ir iš panelės malonės, ir 
dėl to, kad senis turėjo arklį ir uždirbdavo, ir dėl to, 

kad kartais žmogus šį tą pardavė, tai vištelių, tai kokį 
paršiuką arba žąselę, o kartais kokį šlakelį pieno arba 
ir sviesto kruopelę ir kiaušinių, tai mes gyvenome ne 
per blogiausiai. Visas kaimas mums pavydėjo, kad 
mes pirmi buvome prie dvaro, kad panelė mus gerbė 
ir kad troboj buvo gražūs šventi paveikslai auksiniais 
rėmais, ir kad apsirengimas visada buvo kaip pridera, 
kad mes nesimušėm, nes panelė nuolat sakė, kad tai 
nuodėmė ir didžiausias dievo įskaudinimas; kad mana- 
sis dažnai būdavo pas kunigą Šymoną ir vežiojo jį į sto- 
tį, tai dėl to kerštaudavo mums. O jau biauriausia buvo 
tai ta Piotrekova, kur gyvena tik per ežią. Tokia pik- 
čiurna, kad jau ir kunigas Šymonas iš sakyklos ne 
kartą ją draudė. Nieko nepadėjo, amžinai ji kibo prie 
manęs. O tokia nedora, lojo po visą kaimą, kad aš 
kruopas nešanti iš dvaro, kad manasis šieną vagiąs 
iš dvaro kūgių. Kur tai matyta! Kad mums taip kojos 
nudžiūtų, kaip jai tas prakeiktas liežuvis nukris už loji- 
mą, jeigu mes ką paėmėm. Bet kad vien tik tai! 

— Ką ji daugiau padarė, sakykit, — beveik nusimi- 
nęs, sukuždėjo Boroveckis, nes jo palankaus žvilgsnio 
padrąsinta moteriškė šnekėjo vis smulkiau. 

— Taigi per ją mes ir sudegėm. Mat, buvo taip, 
žinia, kaip tai kaimynams atsitinka, kad mano žąsiukai, 
jau tokie paugėję, kad jokiu būdu negalėčiau parduoti 
po penkiasdešimt kapeikų, perėjo į jos lauką, bet ne- 
pabuvo nė tiek, kiek poteriui sukalbėti, tik kad snapais 
grybštelėjo vieną kitą žolę, o ta kalė prakeikta šunim 
užpiudė juos. O kad tu mirdama dievo neregėtum! 
Penketas tų žąsiukų man tuojau nugaišo, taip juos 
šuva sukandžiojo. Kiek aš prisiverkiau, tai net sunku 
nupasakoti. Parvažiavo senis, aš jam sakau, o jis man 
taria: su tokia kitaip nesusitvarkysi, reikia ja taip 
išvanoti, kad pajustų kaulus. 

— Teisybė, taip pasakiau, kalbėk toliau, motin. 

— Išvanojau ją kaip dera, pritąsiau už tų jos ra- 
ganiškų kudlų, išvoliojau srutose, suspardžiau kaip 
kalę. Tai paskui man paršiuką sužalojo. Nuėjom į teis- 
mą. Tegul jau teisingumas sprendžia, kas kaltas, — su- 
šuko ji, išskėsdama rankas. 

— O kada jus sudegino? 

— Aš nesakau, kad tai ji, tik per ją; mat, kai mes 
sėdėjome teisme, atlekia sargas ir sako: Sochova, jūsų 
troba dega! Jėzau Marija, lyg man kas būtų kojas 
pakirtęs, iš vietos pasijudinti negalėjau. 

— Na, pakaks, suprantu. O dabar norite gauti dar- 
bo fabrike? 

— Tai jau taip, šviesusis pone. Užtat kad pavirtom 
ubagais, viskas sudegė — ir troba, ir tvartas, ir visas 
neventorius, nieko, dabar belieka tik kalėdoti. 

Ji ėmė pasikukčiodama verkti, o vyras vis stovėjo 
rimtas, įrėmęs žvilgsnį į Boroveckį, vienodu galvos 
krestelėjimu atmesdamas karčius, kurie nuolat jam 
krito ant akių ir veido. 

— Ar turit ką pažįstamą Lodzėje? 

— Yra čia žmonių iš mūsų krašto, yra Michalų 
Antekas, yra, pasakyk smulkiai, motin. 

— Taigi yra, tik nežinia, kur jų ieškoti. 

— Ateik, Socha, pas mane antradienį pirmą valan- 
dą. Darbą pačiam surasiu. Mateušai,— pašaukė jis tar- 
ną,— paieškok jiems butą ir paglobok juos. 

Matęušas nepatenkintas raukėsi ir žiūrėjo į juos su 
panieka. 

— Na, tai eikit su dievu, o antradienį ateisit. 

— Ateisim, sakyk gi, motin. 

Bet moteriškė pasilenkė Karoliui į kojas ir, apka- 
binusi jas, prašė: 

— Tai mat iš tos paskutinės vištos, kur nesudegė, 

aš surinkau mendelį! kiaušinių, tai jau tegul būna 
šviesiausiajam ponui į sveikatą, nes iš visos širdies 
duodam,— ir prie jo kojų padėjo ryšulėlį. 

— Teisybė, tegul eina į sveikatą, — ir vyras taip 
pat pasilenkė į kojas. 

— Na, gerai, ačiū jums, ateikite antradienį. 

Jis paliko juos ir išėjo į kitą kambarį. 

— Kokios iškasenos tie žmonės! Atgyvenos,— tru- 
putį susijaudinęs, murmėjo jis vaikščiodamas, atsisėdo 
ir ėmė skaityti sužadėtinės laišką. 


„Mano brangusis Pone Karoli! 

Nuoširdžiai dėkoju už paskutinį laišką, seneliui jis 
padarė didelį malonumą, o mane stačiai sugraudino 
ir sujaudino. Koks Jūs geras! Netgi per specialų pa- 
siuntinį siunčiat gėles.“ 


Jis nusišypsojo pajuokiamai, nes tų gėlių jis buvo 
gavęs iš meilužės tiek daug, jog nebežinojo, ką su 
jomis veikti, todėl persiuntė jas sužadėtinei. 


„Kokios puikios tos rožės! Tur būt, jos ne iš Lodzės? 
O gal mano brangusis Ponas tyčia parsisiųsdino iš 
Nicos, kaip kadaise? Tai mane labai pradžiugintų, bet 
ir labai nuliūdintų, nes aš neturiu nieko lygiai gražaus 
atsilyginti. Jūs žinot, tos gėlės dar šiandien, po dviejų 
savaičių, tebėra nepasikeitusios — tai nuostabu. Tiesa, 
aš jas labai prižiūriu, nes nėra lapelio, kuriam aš ne- 
pasakyčiau, liesdama lūpomis: myliu. Bet... senelis 
juokiasi iš manęs ir sako, kad parašys Jums apie tai, 
todėl jau aš pati prisipažįstu, o Jūs dėl to juk nesu- 
pyksit, tiesa? ..“ 


1 15 vienetų, 


— Mano brangi Anka,— pagautas jausmo, sušnibž- 
dėjo jis ir toliau skaitė nušvitusiomis akimis: 


„Pinigai jau sutvarkyti, jie yra Prekybos Banke 
Jūsų žinioje, nes liepiau juos užrašyti Jūsų vardu, 
mūsų vardu...“ 


— Auksinė mergina! 


„Kada bus tas fabrikas? Aš taip nekantriai laukiu, 
nes man taip įdomu pamatyti jį ir mano brangų Poną 
kaip fabrikantą! O senelis net pasidarė švilpynę ir ja 
žadina mus ir šaukia pusryčių ir pietų. 

Vakar pas mus buvo ponas Adamas Stavskis, atsi- 
menat jį? Sako, Jūs drauge mokėtės gimnazijoje? Jis 
pasakojo labai įdomių ir linksmų Jūsų gyvenimo 
smulkmenų. Tik iš jo aš sužinojau, kad mano mylimasis 
Ponas Karolis buvo toks išdykėlis ir turėjo tokį pasi- 
sekimą su moterimis dar besimokydamas gimnazijoje. 
Bet senelis griežtai neigia tai ir sako, kad ponas Ada- 
mas esąs žinomas melagis. Kuo Jūs liepsit tikėti? 

Ponas Adamas viską prarado, nes jo dvarą pardavė 
Draugija, netrukus jis ketina važiuoti į Lodzę, bus ir 
pas Jus." 


— Dar vienas liurbis! — atsainiai sukuždėjo jis. 


„Jis turi kažkokio didelio išradimo projektą ir žada 
iš jo pralobti Lodzėje.“ 


— Idiotas! Ne pirmas ir ne paskutinis. 


„Turiu baigti, nes man akys taip limpa ir senelis 
vis šaukia, kad eičiau miegoti. Labanakt, mano Valdo- 

ve auksinis. Labanakt! Rytoj parašysiu plačiau. Laba- 
nakt. 
Anka" 


Prieraše dar buvo karštai rekomenduojami laiško 
įteikėjai. 

— Pinigų yra, tai gerai, tai labai gerai, dvidešimt 
tūkstančių rublių. Auksinė mergina. Nesvyruodama ati- 
duoda savo kraitį. 

Jis dar kartą perskaitė laišką ir paslėpė jį rašoma- 
jame stale. 

— Auksinė, gera, pasiaukojanti mergina, bet... 
Kodėl yra tas „bet“! Po velniais! — treptelėjo jis koja 
į kilimą ir negalvodamas ėmė vartyti popierių pluoštus 
ant stalo. 

„Taip, gera, gal geriausia iš tų, kurias aš pažįstu, 
bet ką ji man rūpi?.. Ar aš ją myliu? Ar aš ją kada 
mylėjau? Spręskim klausimą atvirai“, — galvojo jis, 
stengdamasis viską smulkiai prisiminti. 

— Pono Bucholco arkliai atvažiavo pono direkto- 
riaus,— pranešė Mateušas. 

Boroveckis sėdo į karietą ir nuvažiavo pas Bucholcą. 

Bucholcas gyveno pačiame miesto gale už savo 
fabrikų. Dideliame parke, vienu šonu susisiekiančiame 
su fabrikų mūrais, dominuojančiais virš jo, stovėjo 
dviejų aukštų namas, vadinamas rūmais, Lodzės-Berly- 
no-renesanso stiliaus, su išsipūtusiais bokštais kampuo- 
se, su eile puošnių mansardų, su terasa ant stogo, 
aptverta geležine baliustrada. Svarbiausiajame gazone 
priešais įvažiavimą bolavo grupė didelių liūdnų beržų. 
Takai buvo pabarstyti smulkia anglimi ir tįsojo tary- 
tum juodo audeklo juostos tarp šiaudais aprištų rožių 
ir pietų medelių, kurie kaip sargybiniai tiesia ir stačiu 
kampu lūžtančia linija supo didelį keturkampį žolyną, 

kurio kertėse stovėjo keturios statulos, žiemai apsuptos 
parudavusiais nuo lietaus ir šalčio bajaus gabalais. 

Viename parko gale, palei raudonus fabriko mūrus, 
pro žemus krūmus ir medžius saulėje blizgėjo šiltnamio 
langai. 

Parkas buvo liūdnas ir nerūpestingai prižiūrimas. 

Tarnas su juoda livrėja atidarė Boroveckiui didžiules 
duris į prieškambarį, išklotą kilimu ir nukabinėtą fab- 
rikų, darbininkų grupių fotografijomis ir Bucholco val- 
domų dvarų planais. 

Ketverios durys vedė toliau į namus, o siauri gele- 
žiniai laiptai — į antrą aukštą. 

Didelis gotiško stiliaus žibintas, kabantis palubėje, 
skleidė švelnią šviesą, kuri margomis, lyg išblukusio- 
mis dėmėmis gulė ant tamsaus kilimo ir medžiu išmuštų 
sienų. 

— Kur ponas pirmininkas? 

— Viršuje, savo kabinete. 

Tarnas ėjo priešakyje, praskleisdamas portjeras, 
atidarinėjo duris, o Boroveckis lėtai ėjo per puikius 
kambarius, užstatytus labai rimtais ir sunkiais baldais, 
beveik visai užtemdytus nuleistomis užuolaidomis. Jį 
supo beveik visiška tyla, nes žingsnių garsą slopino 
kilimai. 

Bute viešpatavo iškilminga, šalta rimtis; baldai buvo 
apdengti tamsiais užvalkalais, veidrodžiai, sietynai, 
žvakidės, net paveikslai ant sienų buvo apdangstyti 
ir skendėjo prieblandoje, kurioje žibėjo tik majolikos 
krosnių bronziniai papuošimai ir stiuko lubų auksa- 
vimas. 

— Herr von Borowiecki! — rimtai pranešė tarnas 
viename kambaryje, kur prie lango giliame krėsle su 
kojine rankoje sėdėjo ponia Bucholc. 

— Gut Morgen, Herr Borowiecki,— atsiliepė ji pir- 

moji, ištraukė virbalą ir kažkaip automatiškai ištiesė 
jam ranką. 

— Gut Morgen, Madam, — pabučiavo jai ranką ir 
nuėjo toliau. 

— Mulkis! Mulkis! — jam įkandin suriko papūga, 
kojomis įsikabinusi į palangę. 

Ponia Bucholc paglostė ją, draugiškai nusišypsojo 
pulkui žvirblių, besipešančių po langais ant medžių, 
pažvelgė į saulės pilną pasaulį ir vėl mezgė kojinę. 

Bucholcą Boroveckis rado kampiniame kabinete. 

Jis sėdėjo prie didelės nuostabiai raštuotų žalių 
Gdansko koklių krosnies, joje kūrenosi ugnis, ir jis 
nuolat maišė ją savo lazda, su kuria niekad nesiskir- 
davo. | 

— Laba diena! Mulki, kėdę ponui, — skardžiu balsu 
šūktelėjo jis tarnui, kuris stovėjo prie durų, pasiren- 
gęs pašokti sulig mažiausiu linktelėjimu. 

Karolis atsisėdo čia pat prie jo, nugara į sieną. 

Bucholcas pakėlė savo vanagiškas, raudonas akis 
ir gana ilgai gręžė jo veidą. 

— Sergu,— sušnibždėjo jis, rodydamas į kojas, ap- 
vyniotas balta flanele ir gulinčias ant taburetės, tiesiai 
prieš ugnį, tarytum du ritiniai nedažytos medžiagos. 

— Vis tas pats? Reumatizmas? 

— Taip, taip, — kuždėjo jis, ir kažkoks skausmingas 
mėšlungis iškreipė jo pilkai gelsvą, apskritą veidą. 

— Gaila, ponas pirmininke, kad žiemai jūs neišva- 
žiavot į San Remą ar šiaip kur į pietus. 

— Ką tai padės, tik pradžiuginčiau Šają ir visus 
tuos, kurie nori, kad greičiau nudvėsčiau. Mulki, 
pataisyk,— sušuko jis tarnui, rodydamas savo koją, 
smunkančią nuo taburetės.— Atsargiai! Atsargiai! — 
riktelėjo jis. 

— Manau, kad tų, kurie norėtų jūsų mirties, yra 
labai mažai, o gal ir visai jų nėra L netgi esu 
tikras, kad nėra. 

— Ką tamsta man šneki, visi nori, kad numirčiau, 
visi —ir todėl tyčia jų pykčiui dar ilgai gyvensiu. 
Tamsta manai, kad nėra kas man pavydi, ką? 

— Kam nepavydi. 

— Kiek Šaja duotų už mano mirtį, kaip tamsta 
manai? 

— Manau, kad tik už jūsų krachą, jeigu jis būtų 
įmanomas; tai duotų labai daug, labai daug, nors ir 
šykštuolis būdamas. 

— Tamsta manai? — sušnibždėjo jis, ir iš jo akių 
tvykstelėjo neapykantos liepsna. 

— Visa Lodzė tai žino. 

— Dar ir tada ką nors apgautų, nes sumokėtų su- 
klastotais pinigais arba beverčiais vekseliais. Mul- 
ki...— jis panarino galvą ant krūtinės, ant seno va- 
tinio chalato su lopytomis alkūnėmis ir įsispoksojo 
į ugnį. 

Boroveckis, jau gerai išmokęs to nuolankaus pa- 
klusnumo milijonieriams, nedrįso nieko kalbėti, kantriai 
laukė, kol anas pirmas pradės. 

Jis dairėsi į sienas, išmuštas labai tamsiu vyšninio 
šilko damastu su plačiu auksiniu apvadu. Ant sienų 
kabėjo kelios prastos vokiškos oleografijos. Milžiniškas 
juodmedžio rašomasis stalas stovėjo kertėje tarp dvie- 
jų langų, pridengtų spalvoto stiklo ekranais. Kabineto 
grindys buvo išklotos parketą imituojančiu ir labai nu- 
brūžintu linoleumu. 

— Klausau jūsų,— šiurkščiai sumurmėjo jis. 

— Kalbėjome apie Šają. 

— Tuščia jo. Mulki! Tegul čia ateina Hameris. 

Kas čia, po penkių minučių turiu priimti piliules, o to 
plevėsos dar nėra. Tamsta žinai vakarykštes naujienas? 
— Girdėjau, ponas Knolis kalbėjo man teatre. 

— Tamsta lankai teatrą? 

Jo akys žybtelėjo kandžia pašaipa. 

— Netgi nesuprantu tokio klausimo, ponas pirmi- 
ninke. 

— Tiesa, juk tamsta esi lenkas, tiesa, juk tamsta 
esi „fon“, — jis ėmė raukytis, tarytum mėgino juoktis. 
— Betgi ir jūs, ponas pirmininke, būnat teatre. 

— Aš esu Bucholcas, ponas fon Borovecki. Aš galiu 
lankytis visur, kur tik man patinka,— jis pakėlė galvą 
ir žiūrėjo išdidžiai, triuškinančiai. 

— Kalti teatrai, kad, užuot buvę tik kai kuriems 
žmonėms, stovi atdari visiems, kas turi iš ko nusi- 
pirkti bilietą, — pašnibždomis pasakė Boroveckis, ne- 
galėdamas sulaikyti kandžios šypsenos. 

— Aš neklausau tamstos plepalų,— piktai trenkė jis 
lazda į nuodėgulius, kad net žiežirbos pabiro į kam- 
barį. 

— Jūs man atleiskite, ponas pirmininke, kad aš 
atsisveikinsiu,— keldamasis nuo kėdės, pasakė Boro- 
veckis, suerzintas paskutinių žodžių. 

— Sėdėk tamsta, tuojau bus pietūs. Nėra ko čia 
įsižeisti, pagaliau tamsta žinai, kaip aš vertinu tamstą, 
tamsta esi ypatingas lenkas. Knolis pasakojo tamstai 
viską? 

— Apie paskutinius bankrotus. 

— Taip, taip... Jis išvažiavo skubiu reikalu, ir 
todėl prašau tamstą pavaduoti jį per visą laiką, kol 
jo nebus. Moricas pavaduos tamstą spaustuvėj. 

— Gerai, o kas dėl Morico, tai labai gabus žmogus. 

— Ir kvailas. Sėsk gi tamsta. Aš mėgstu lenkus, 
bet su jumis visai negalima kalbėti, kad tik koks žo- 

delis, tuojau įsižeidžiat, ir lik sveikas. Langsam!, ponas 
Borovecki, langsam, tamsta neužmiršk, kad man tar- 
nauji. 

—- Per dažnai, ponas pirmininke, man primenat, kad 
aš bent valandėlę tai užmirščiau. 

— Tamstos nuomone, tai nereikalinga? — žiūrėda- 
mas su geraširdiška šypsena, paklausė jis. 

— Žiūrint kam ir kur. 

— Duosiu tamstai arklius, tik pavaldyk juos tamsta 
be botago ir vadelių. 

— Palyginimas kaip palyginimas nėra blogas, tik 
nelabai galima jį taikyti visiems mums, dirbantiems 
pas jus. 

— Aš jo netaikau tamstai nei tamstos kai kuriems, 
girdi tamsta, sakau, kai kuriems kolegoms, tik tai 
juodai darbininkų masei... 

— Ir ta darbininkų masė — žmonės. 

— Galvijai, galvijai, — šaukė jis, iš visų jėgų dau- 
žydamas lazda per taburetę— Tamsta nežiūrėk taip 
į mane, aš galiu taip kalbėti, nes aš juos visus maitinu. 

— Taip, bet jie gana gerai dirba už tą maitinimą, 
uždirba. 

— Pas mane uždirba, aš jiems duodu uždarbį, jie 
turi bučiuoti man kojas, nes jeigu aš jiems neduočiau 
darbo, tai kaip? 

— Tai susirastų kitur, — sukuždėjo jis, nes jį apėmė 
pyktis. 

— Išdvėstų badu, ponas Borovecki, kaip šunys. 

Boroveckis nieko nebeatsakė, jį suerzino tas kvailas 
Bucholco pasipūtimas; nors pirmininkas savo dideliu 
protu bei išsilavinimu Lodzės fabrikantų tarpe buvo 


! Palengva, lėtai (vok.). 

unikumas, tačiau tokio paprasto klausimo vis dėlto 
nesuprato. 

— Ponas pirmininke, aš kaip tik ėjau su piliulėmis, 
kai atėjo Augustas. 

— Tylėk! Dar ištisos dvi minutės. Palauk! — griežtai 
atšovė jis savo rūmų gydytojui, kuris kad ir suglumo 
truputį dėl tokio priėmimo, bet paklusniai atsistojo už 
kelių žingsnių prie durų ir laukė, baikščiai ir neramiai 
dėbčiodamas į veidą Bucholcui, kuris sėdėjo, niūriai 
tylėdamas, ir žiūrėjo į seną sidabrinį laikrodį. 

— Tu, Hameri, žiūrėk man, aš tau moku už tai, 
gerai moku,— neatitraukdamas žvilgsnio, tarė jis po 
valandėlės. 

— Ponas pirmininke! 

— Bucholcas kalba, tylėk! — pabrėždamas tarė jis 
ir pervėrė jį žvilgsniu.— Aš esu punktualus, sykį man 
pasakyta, kad reikia piliules priiminėti kas valandą, 
tai aš ir priimu kas valandą.— Tamsta turi būti labai 
sveikas, ponas Borovecki, tai matyti iš jūsų išvaizdos. 

— Toks esu sveikas, kad jeigu dar dvejus metus 
pasėdėsiu fabrike, spaustuvėje, tai tikrai gausiu džiovą. 
Gydytojai jau įspėjo mane. 

— Dvejus metus! Daug galima prispausdinti per 
dvejus metus. Hameri, duok! 

Hameris iškilmingai atskaičiavo į ištiestą Bucholco 
delną penkiolika homeopatinių piliulių. 

— Greičiau! Tu kainuoji tiek, kiek gera mašina, 
o judi taip lėtai, — sušnypštė jis ir prarijo piliules. 

Tarnas padavė jam ant sidabrinio padėklo stiklinę 
vandens vaistams užgerti. | 

— Jis liepia man ryti aršeniką, čia kažkoks naujas 
gydymo metodas, pažiūrėsim, pažiūrėsim. .. 

— Aš jau matau didelį pono pirmininko sveikatos 
pagerėjimą. 

— Tylėk, Hameri, niekas tavęs apie tai neklausia. 

— Ar seniai, ponas pirmininke, gydotės tuo aršeni- 
ku? — paklausė Boroveckis. 

— Jau trečias mėnuo mane nuodija. Gali eiti, Ha- 
meri! — išd.džiai tarė jis. 

Daktaras nusilenkė ir išėjo. 

— Švelnus žmogus tas daktaras, jo nervai apkloti 
vata! — nusijuokė Boroveckis. 

— Aš jam apkloju juos pinigais. Aš jam gerai 
moku. 

— Telefonu klausia, ar yra ponas Boroveckis. Ką 
atsakyti? — prie durų raportavo budintis asmeninis Bu- 
cholco tarnautojas. 

— Jūs leisit, ponas pirmininke? 

Bucholcas nerūpestingai linktelėjo galva. 

Karolis nuėjo žemyn į asmeninę Bucholco kontorą, 
kur buvo telefonas. 

— Boroveckis, kas kalba? — paklausė jis, pridėjęs 
ragelį prie ausies. 

— Liusi. Myliu tave! — jo ausyje suvirpėjo atstu- 
mo išbarstyti žodžiai. 

— Beprotė! — ironiškai šyptelėjęs, sukuždėjo jis 
į šalį — Laba diena. 

— Ateik aštuntą vakare. Nieko nebus. Ateik. Lau- 
kiu. Myliu tave! Klausyk, bučiuoju tave, iki pasima- 
tymo. 

Ir tikrai, jis nugirdo ištiškusį pakštelėjimą, lyg pa- 
bučiavimo garsą. 

Telefonas nutilo. | 

„Beprotė! Su ja bus sunku, nepasitenkins bet 
kuo“, — galvojo jis, grįždamas į viršų, ir tas originalus 
meilės parodymas ne tiek jį pradžiugino, kiek suerzino. 

Bucholcas, įsispraudęs į fotelį ir lazdą pasidėjęs ant 
kelių, vartė kažkokią storą, skaitmenų prigrūstą bro- 

šiūrą, kuri taip ji sudomino, jog jis tolydžio gaudė 
apatine lūpa trumpai pakirptus ūsus, kas fabriko kal- 
ba buvo vadinama „žindo nosį“, ir reiškė gilų susikau- 
pimą. 

Ant žemo staliuko prieš jį gulėjo visa krūva laiškų 
ir įvairių popierių, ką tik atėjęs šios dienos paštas, 
kurį paprastai jis pats priimdavo. 
iš karto pavaduosit Knolį, antra vertus, noriu jus tru- 
putį palinksminti. 

Boroveckis pažvelgė klausiamai. 

— Laiškais. Pamatysit, kokių ir dėl ko man rašo 
laiškų. 

Jis padėjo brošiūrą už savęs. 

— Mulki, duok! 

Tarnas visus popierius nuo staliuko sužėrė jam ant 
kelių. 

Bucholcas nuostabiai sparčiai peržiūrinėjo vokus 
ir svaidė juos į užpakalį kartu su nurodymais: 

— Kontora! 

Tarnas ore gaudė didelius su firmų ženklais vokus. 

— Knolis! — Laiškai su žento adresu. 

— Fabrikas! 

Ant šitų buvo firmos adresas ir nurodymas įteikti 
dirbantiesiems fabrikuose. 

— Centralė! — Geležinkelio faktūros, paraiškos, 
sąskaitos, trasavimai. 

— Spaustuvė! — Dažų kainininkai, spalvų ir pieštų 
raštų pavyzdžiai ant plonų kartonų. 

— Ligoninė! — Laiškai fabriko ligoninei ir dakta- 
rams. 

— Marienhofas! — Dvarų valdybai, kuri buvo prie 
vyriausiosios fabriko valdybos. 

— Atskirai! 

Tie buvo mišrūs ir ėjo ant Bucholco stalo arba juos 
pasiimdavo Knolis. 

— Nežiopsok, Slunkiau! — suriko jis, smogdamas 
lazda užpakaly savęs, nes išgirdo krintant ant grindų 
laišką, ir vėl svaidė ir komandavo griežtai ir trumpai. 

Tarnas vos suskubdavo sugriebti ir įmesti į spinte- 
lės plyšį su atitinkamu užrašų, pro kur laiškai vamz- 
"džiais krito žemyn, į asmeninę kontorą, o iš ten tuo- 
jau buvo išvežiojami ir išnešiojami. 

— O dabar linksminsimės! — sušnabždėjo jis, bai- 
gęs mėtyti; ant kelių buvo likę apie dešimt laiškų, 
įvairaus formato ir spalvų.— Imk tamsta ir skaityk! 

Karolis atplėšė pirmo laiško voką, lygų, su mono- 
grama, ir išėmė žibuoklėmis kvepiantį, rašytą dailia 
moteriška rašysena laišką. 

— Skaityk tamsta, skaityk,— sušnibždėjo  Buchol- 
cas, matydamas, kad Boroveckis iš diskretiškumo 
delsia. 


„Didžiai gerbiamas Ponas Pirmininke! 


Padrąsinta šlovės ir pagarbos, su kuria visi nelai- 
mingieji taria Tamstos, ponas pirmininke, vardą, krei- 
piuosi į Tamstą, nuolankiai maldaudama pagalbos, 
kreipiuosi juo drąsiau, kad žinau, jog Gerbiamasis,Po- 
nas nepaliksite mano prašymo be atsakymo, kąip nie- 
kuomet nepaliekat žmonių vargo, našlaičių ašarų, 
skausmų ir nelaimių be paramos ir globos. Jūsų gera 
širdis yra žinoma visoje šalyje! Dievas žino, kam duo- 
ti milijonus!“ 


— Cha, cha, cha! — juokėsi jis tyliai ir taip skaniai, 
jog net jam akys išsprogo. 

„Mus persekioja nelaimės, ledai javus išmušė, gy- 
vuliai iškrito, sausros, gaisras galutinai pakirto taip, 
kad šiandien mano paraližuotas vyras baigia mirti.“ 


— Tegu dvesia! — rūsčiai sviedė jis. 


„O aš su keturiais vaikais mirštu badu. Jūs suprasit, 
Ponas Pirmininke, mano padėties baisumą, baisumą to 
žingsnio, kurį darau aš, išauklėta kitoje sferoje, kaip 
gerosios visuomenės moteris, turiu nusižeminti, ir ne 
dėl savęs, nes pati verčiau mirčiau badu, bet tie keturi 
nekalti vaikeliai!' 


— Palik tamsta“ ramybėj, tai nuobodu. Ko ji gale 
prašo? 

— Tūkstančio rublių paskolos krautuvei steigti — 
tarė Karolis, skubiai baigdamas skaityti likusią dali 
laiško, parašyto vis tuo pačiu verksmingai dirbtiniu 
stiliumi. 

— Į ugnį! — trumpai sukomandavo Bucholcas.— 
Skaityk tamsta toliau. 

Dabar ėjo su prakaitu iškaligrafuotas laiškas kaž- 
kokios valdininko našlės, įurinčios šešetą vaikų ir šim- 
tą penkiasdešimt rublių pensijos ir prašančios duoti 
jai „komisiniam pardavimui fabriko liekanas, kad ji 
galėtų užauginti vaikus gerais krašto piliečiais. 

— Į ugnį! Aš daug nuostolių turėsiu, kai iš jų 
išaugs vagys. 

Po to buvo kažkokio bajoro laiškas, rašytas nelabai 
taisyklingai, silkėmis ir alumi kvepiančiame popieriu- 
je, matyti, rašytas kažkokiame miestelio restorane; 
jame autorius priminė, kaip prieš daugelį metų turėjęs 
malonumą pažinti Bucholcą ir kaip jam tada pardavęs 
porą arklių. 

— Aklų!.. Žinau jį, jis rašo kiekvienais metais, 
kai artinasi balandžio mokėjimas, neskaityk tamsta jo 
toliau, aš žinau, kas ten yra,— pinigų prašymas ir 
priesakas, kad bajoras bajorą ginti privalo! Kvailys! 
Į ugnį. | 

Ir taip toliau ėjo laiškai: našlių su vaikais, be vai- 
kų, su sergančiais vyrais arba motinomis, našlaičių, 
fabrike suluošintųjų, tarnybos ieškančių žmonių, tech- 
nikų, inžinierių, įvairių išradėjų, žadančių padaryti per- 
versmą medvilnės pramonėje, o tuo tarpu reikalaujan- 
čių paskolos studijoms ir modeliams užbaigti; netgi 
buvo vienas meilės laiškas, prisipažinimas kažkokios 
kadaise buvusios pažįstamos, kuri niekaip negalėjo 
dabartiniame skurde pamiršti buvusios laimės. 

— Į ugnį! Į ugnį! — kretėdamas iš juoko, suriko 
jis — nebenorėjo klausyti triukšmingų, patetiškų tira- 
dų, prisiekinėjimų, maldavimų, baigiamų paskolos pra- 
šymu. š 

— Matai tamsta, kaip žmonės mane vertina! Kaip 
myli mano rublius! 

Buvo laiškų ir šlykščiausiai koneveikiančių. 

Karolis stabtelėjo, nežinodamas, ar skaityti. 

— Skaityk tamsta, plūsta mane, aš tai mėgstu, tai 
bent nuoširdu, o dažnai juokingiau, nekaip ten. 

Karolis skaitė laišką, prasidedantį žodžiais: ,,„Tu 
Lodzės vagių vadeiva“, pereinantį visą skalę keiksmų 
ir plūdimų, .iš kurių švelniausi skambėjo: ,„Vokiška 
kiaule, niekše, galvažudy, siurbėle, niekšingas šunie, 
bulvininke“,— ir užbaigtą tokia fraze: „Jeigu tave ap- 
lenks dievo kerštas, tai neaplenks žmonių bausmė, tu 
niekšingas šunie ir engėjau." Laiškas buvo be parašo. 

— Jis turi sąmojo. Cha, cha, cha, linksmas galvijas. 

— Žinot, ponas pirmininke, man jau gana, jau man 
19TisO. 

— Skaityk tamsta, išgerk tamsta visą kubilą tų 
žmogiškų -drumzlių, tai gerai padeda išsiblaivyti. Tai 
vaizduoja Lodzės psichologiją ir jūsų ištižimą. 

— Ne visi laiškai lenkų rašyti, yra ir vokiškai, 
netgi didesnė dalis rašytų ta kalba. 

— Tai kaip tik įrodo, kad visi rašyti lenkų. Jūs esat 
gabūs kalboms ir elgetauti, jums tas gerai sekasi, — 
pabrėždamas pasakė jis. 

Karolis pažvelgė į jį akimis, kuriose ėmė blykščioti 
žalios pykčio ir neapykantos kibirkštys, bet skaitė to- 
liau kažkokį skundą prieš vyriausiąjį sandėlininką, kac 
jis vagiąs prekes. 

— Duok tamsta, šitą reikia patikrinti. 

Jis įsidėjo laišką į kišenę. 

Buvo dar skundžiami meistrai, buvo atleistų“ 
darbo grasinimų, buvo ir tokių pieštuku vynio' 
popieriaus skiautelėse rašytų skundimų, kad kažk 
sakęs apie Bucholcą: „Kiaulė, išvarvėtakis“, 
vagis". 


,. 


— Duok tamsta man tą laišką, tai svarbus, L 
dokumentas, ką apie mane kalba mano žmor 
niekinamai nusišypsojo.— Tamsta manai, kad 
dien skaitau tokius laiškus? Cha, cha, cha. 
jais krosnį prakuria, štai ir visa nauda iš 
nimo. 

— Bet savo ruožtu jūs, ponas pirminir 
duodat kelis tūkstančius rublių įvairiems + 
reikalams. 


— Duodu, duodu, nes man juos iš gerklė 
nes turiu dėl šventos ramybės mesti kokį k. 
šiams. 

— Senasis principas: „„Kilmingumas įpareig 
bar pakeistas į: „Milijonai įpareigoja“. 

— Kvailas, nihilistinis principas. Kas man darbo, 
kad kas stimpa badu, tegu stimpa. Visuomet tam tikra 
žmonių dalis turi nieko neturėti. Man niekas nedavė 
nė skatiko, viską turėjau pats išplėšti, uždirbti, tai 
kodėl aš turiu duoti kitiems, už ką? Tegul man kas 
įrodo, kad privalau. Kam aš turiu duoti? Ponams, kurie 
pralėbavo dvarus, velniai juos griebtų. Čia pas jus 
visi nori imti, o niekas nenori dirbti. Galėjo ir iš jūsų 
kas nors kaip aš ateiti į Lodzę, imtis darbo, ir taip 
pat būtų pralobęs. O kodėl taip nebuvo? Nes jūs tuo 
metu pas mus darėt revoliuciją... Ho! ho! Donkicho- 
tai! — su panieka spiovė jis sau ant kojų ir ilgai juo- 
kėsi, nepaprastai pralinksmėjęs. | 

Karolis vaikščiojo po kambarį, nenorėdamas nieko 
kalbėti, nors viskas jame buvo pradėję virpėti iš pyk- 
čio, tačiau jis tylėjo ir dėjosi abejingas; žinojo, kad 
Bucholco neįtikins, o gadinti santykių taip pat ne- 
norėjo: 

Bucholcas pastebėjo verčiąs Boroveckį kentėti ir 
kaip tik todėl šnekėjo vis skaudesnius jam dalykus, 
tyčiomis jį kankino; jis mėgo, jam tai buvo nepapras- 
tas malonumas, jeigu galėjo ką nors kamuoti ir spiau- 
dyti į Žmonių širdis. 

Jis beveik gulėjo fotelyje, ištiesęs kojas, kone svy- 
lančias nuolat kurstomoje ugnyje, kurią jis tolydžio 
maišė lazda; jo veidas buvo pilkai geltonas, tarytum 
pūvančio lavono, ir jame kruvinai pykčiu ir patyčio- 
mis blizgėjo akys. Apvalus kiaušas su žilų plaukų lie- 
kanomis ryškiau skyrėsi iš tamsaus fotelio fono. 

Jis bemaž neužsičiaupė, tik, vis labiau niršdamas, 
į viską spiaudė ir viską spardė. Jis atrodė lyg skudu- 
rais bei skarmalais apmutuliuotas dievukas, kuris savo 
auksinėj šventovėj guli ant milijonų ir jais galingas 
tvčiojasi iš visko, šaiposi iš silpnybių, pajuokia jaus- 


120 


mus ir niekina patį žmogiškumą, jeigu jis neparemtas 
milijonais. 

Pagaliau jį pertraukė tarnas, kviesdamas pietų. 

Du žmonės paėmė fotelį su juo ir nunešė į valgo- 
mąjį kambarį kitame namo gale. 

— Tamsta moki klausyti, tamsta esi išmintingas 
žmogus! — sukuždėjo jis greta einančiam Karoliui. 

— Visa tai, ką jūs kalbėjot, buvo labai įdomu, 
mane tai labai domino kaip medžiaga milijonierių pato- 
logijai, — rimtai pasakė jis, žiūrėdamas tiesiai į akis. 

— Ponas!.. Neperversk! — subliovė jis tarnui, ne- 
šančiam iš kairės pusės, ir smogė jam lazda per gal- 
vą.— Ponas Borovecki, aš jus labai gerbiu, duok tamsta 
ranką. Mes suprantam vienas kitą, mes galime gerai 
sugyventi, tamsta gali visada manimi pasikliauti. 

Valgomajame jau buvo ponia Bucholc, kai jos vyrą 
su foteliu pristatė prie stalo, ji pabučiavo jam į galvą, 
paduodama už tai savo ranką pabučiuoti, ir atsisėdo 
priešais. 

Daktaras taip pat buvo, jis pirmas priėjo prie Bo- 
roveckio ir prisistatė. 

— Hameršteinas, dr. Julijus Gustavas Hamerštei- 
nas, — pabrėžtinai pakartojo jis, glostydamasis didelę, 
šviesią tarytum kanapės barzdą, siekiančią jam net iki 
pusės krūtinės. 

— Homeopatijos ir vegetarizmo daktaras. Mulkis, 
kainuoja man keturis tūkstančius rublių metams, rūko 
mano brangius cigarus ir žada, kad arba mane išgydys, 
arba aš numirsiu. .. 


Daktaras norėjo kažką prieštarauti, bet senė labai 
tyliu balseliu pakvietė pietų, kuriuos tarnai tuoj ir 
ėmė nešti į stalą. 

Kalbamasi buvo vokiškai. 

— Jūs ne vegetaras? — paklausė Hameršteinas, 
traukdamas barzdą iš po servetėlės, kuria buvo apsi- 
rišęs. 

— Ne, pone. Esu visiškai pilnas visų savo galių 
šeimininkas, — gana aitriai atšovė Boroveckis, nes jam 
nepatiko ta išpurtusi figūra su dideliu pilvu, su dide- 
liu veidu, su milžinišku pliku kiaušu, blizgančiu lyg 
ką tik nušveistas puodas. 

Hameršteinas nekantriai pasijudino, paniekinamai 
dėbtelėjo iš po išgaubtų mėlynų akinių ir tarė atsai- 
niai: 

— Beveik kiekviena tiesa pradžioje būna išjuo- 
kiama. 

— Ar daug šalininkų turKe Lodzėje? 

— Save ir mano nusususius šunis, net veterinorius 
uždraudė duoti jiems mėsos, — šaipėsi Bucholcas, kuris 
sėdėjo prie stalo, bet nevalgė nieko daugiau, kaip tik 
avižinę košę su pienu. 

— Tiek Lodzė, tiek visa Lenkija — barbarai! 

— Todėl jūs ir atvažiavote? Gera dirva apašta- 
lauti. 

— Aš parašiau apie vegetarizmą knygą, pavadintą 
„Natūralus maistas“, galiu jums atsiųsti. 

— Ačiū, mielai perskaitysiu, bet abejoju, ar pa- 
darysit mane savo pasekėju. 

— Ponas pirmininkas pradžioje sakė tą patį, o da- 
bar... 

— O dabar esi kvailas, mano Hameri, nes to nesu- 
pranti, kad jei žmogus serga, o visa kvaila medicina 
nepadeda, tai jis įmanytų kreiptis į skerdžių žiniuonį, 
į kunigą Kneipą, pagaliau net į tavo elektro-homeo- 
pato-vegetarinį-aršeniko metodą. 

— Nes tik jis vienas tepadeda, nes homeopatijos 
principas similia similibus curantur! labiausiai atitinka 
žmogaus prigimtį, yra vienintelis teisingas principas. 
Ponas pirmininkas geriausiai tai patvirtina. 

— Kol kas taip, bet jeigu pasidarys blogiau, tai 
gali būti tikras, daktare, kad prikulsiu tave lazda ir 
liepsiu drauge su visais tavo gudravimais numesti nuo 
laiptų. 

— Kas skelbia naujas tiesas, tas atlygio gauna kan- 
čias,— sentenciškai sukuždėjo jis ir ėmė pūsti pieną. 

— Palik ramybėj kančias, tu imi keturis tūkstančius 
atlygio, ir tavo veidas nuo taukų šviečia kaip žibintas. 

Daktaras pakėlė į viršų akinius, lyg kviesdamas lu- 
bas būti liudytoju, kiek jis kenčia, ir toliau valgė košę 
su pienu. 

Prieš jį stovėjo viena didelė lėkštė salotų su alie- 
jumi ir antra — bulvių. 

Visi tylėjo. 

Tarnai kaip šešėliai slankiojo be garso, stebėdami, 
kas ko pageidauja. 

Vienas stovėjo už Bucholco ir tuojau paduodavo 
jam tai, į ką nukrypdavo jo žvilgsnis. 

— Mulkis! — murmėdavo Bucholcas, kai tarnas pa- 
sivėlindavo arba blogai paduodavo. 


Ponia Bucholc sėdėjo kitoje stalo pusėje ir visai 
nedalyvavo pokalbyje. 

Ji valgė labai lėtai, kramtydama priešakiniais dan- 
timis, šypsojosi tarytum. vaškinė kaukė blyškiomis lū- 
pomis, žvilgčiojo negyvu žvilgsniu į Boroveckį, tarpais 
taisėsi nėrinių kyką, puošiantį jos žilus plaukus, lygiai 
sušukuotus virš geltonos ir sudžiūvusios, įdubusiais 
smilkiniais kaktos, maža, raukšlėta, pageltusia ranka 


1 Panašus panašiu pagydomas (Iot.). 

glostė papūgą, kabančią ant kėdės atkaltės tarytum 
ryškiausių spalvų puokštė. 

Jeigu jai ko prireikdavo, ji pamodavo tarnui ir, 
vos girdimai kuždėdama, sakydavo jam arba parody- 
davo pirštu. Ji sėdėjo lyg mumija, kuri begyva tik 
užsilikusiais, automatiniais, ilgiausiai patveriančiais ju- 
desiais. 

Pietūs buvo paprasčiausi, kaip visada pas vokie- 
čius. Mažai mėsos, daug daržovių. 

Stalo padengimas labai paprastas: sidabruoti val- 
gymo rykai buvo jau gerokai padėvėti, porcelianas 
švarplėtas, su pieštais mėlynais balandėliais lėkščių pa- 
kraščiuose. 

Tik Boroveckiui buvo paduota konjako ir kelių rū- 
šių vyno, kurį pats Bucholcas jam pilstė, ragindamas: 

— Gerk tamsta, ponas Borovecki, čia geras vynas. 

Pietų pabaiga ėjo tyliai ir nuobodžiai. 

Viešpatavo slogi tyla, kartais tik papūga, negalė- 
dama nieko pasiglemžti nuo stalo, šaukė: ,„Mulkis!“ 
Bet tą patį pakuždomis drėbčiojo ir Bucholcas tarno 
adresu. O kiekvienas žodis ar garsas aidėjo, beveik 
eriaudėjo tame dideliame valgomajame, galinčiame 
sutalpinti du šimtus žmonių, užstatytame tamsiais ąžuo- 
liniais bufetais su senojo vokiečių stiliaus piaustiniais 
ir to paties stiliaus kėdėmis. 

Didelis veneciškas langas ties fabriko sienomis ne- 
daug tedavė šviesos, tik tam stalo galui, prie kurio jie 
sėdėjo, o likusi dalis skendėjo kažkokioje rūdžių spal- 
vos prietemoje, iš kurios kaip juodi šešėliai tolydžio 
išnirdavo tarnai. 

Saulė prasiskverbė pro vieną lango šoną ir paliejo 
ant pusės stalo pluoštą raudonos saulėlydžio šviesos. 

— Uždenk! — šūktelėjo Bucholcas, nes nemėgo sau- 

lės šviesos, ir žavėdamasis žiūrėjo į sietyną, suspindusį 
elektra. 

Pagaliau pietūs pasibaigė Karolio džiaugsmui, nes 
toje tyloje.ir nuobodulyje jis buvo jau įsinorėjęs 
miego. 

Senė taip pat.pabučiavo vyrą į galvą, mainais atkišo 
jam ranką ir paskui automatiškai ištiesė ją Borovec- 
kiui, kuris po to ilgai nebesėdėjo, tik persimetė keliais 
žodžiais su daktaru, nes Bucholcas jau snaudė fotelyje, 
ir, neatsisveikinęs su juo, išėjo. 

Valgomasis visai ištuštėjo, liko tik fotelyje miegan- 
tis Bucholcas ir tarnas, kuris stovėjo už kelių žingsnių, 
nejudėdamas, atidus, pasirengęs paklusti mažiausiam 
linktelėjimui. 

Ištrūkęs į gatvę, į gryną orą ir į saulėtos dienos 
šviesą, Boroveckis atsikvėpė su dideliu palengvėjimu. 

Atleido jo laukusius Bucholco arklius ir nuėjo pės- 
čias, aplenkė parką ir palei fabrikus pasuko iš Piotr- 
kovo gatvės į mažą negrįstą skersgatvį, vedantį į lau- 
kus ir iš vienos pusės užstatytą ilgomis, niūriomis ka- 
zarmėmis darbininkams. 

Nyku ten buvo ir biauru. 

Didelės triaukštės akmeninės dėžės, be jokio papuo- 
šimo, nuogos, skausmingai raudonuojančiomis vėjų 
ištrupintomis menkų plytų sienomis žvelgė į pilną dvo- 
kiančio purvo gatvę; šimtai mažų, perpintų langelių, 
retkarčiais boluojančių užuolaidėlėmis arba papuoštų 
gėlių vazonais, žiūrėjo į galingus fabriko korpusus ki- 
toje kelio pusėje už aukštos tvoros ir eilės milžiniškų 
nudžiūvusiomis viršūnėmis tuopų, kurios stūksojo ta- 
rytum grėsmingi griaučiai, atriboją tas liūdnas žmonių 
katakombas, į kurias buvo panašūs darbininkų namai, 
nuo fabrikų, kurie sekmadienio poilsio tyloje nuščiuvę, 
bežadžiai ir galingi savo dydžiu šildė pavasario saulėje 


125 


savo biaurius kūnus ir niūriai žybčiojo tūkstančiais 
langų. 

Boroveckis slinko palgi namus siaurais laipteliais ir 
per akmenis, vietomis visai apsemtus purvo, kuris 
lyg vanduo vilnijo ir taškėsi net į pirmo aukšto lan- 
gus ir duris, už kurių, prieangiuose ir koridoriuose, 
ūžė vaikų klyksmai. 

Už namų jis įėjo į pailgą sodelį, per kelią susiei- 
nantį su plačiais laukais, kuriuose tolumoje raudonavo 
fabrikų mūrai ir išsklaidyti vieniši nameliai. Iš ten pūtė 
šaltas ir drėgnas vėjas ir šlamėjo skroblų gyvatvorės 
lapais, kurie sudžiūvę, pageltę virpėjo nuo kiekvieno 
gūsio ir krito į juodus, patižusius sodelio takus. 

Sode stovėjo didelis dviejų aukštų namas, kuriame 
gyveno jo padėjėjas Marėjus; tame name buvo ir jam 
fabriko skirtas butas, visas pirmas arba antras aukštas, 
pasirinktinai, bet Boroveckis jautė nenugalimą biau- 
rėjimąsi tuo liūdnu butu. 

Iš vienos pusės pro langus matėsi darbininkų na- 
mų kiemai; priešakyje buvo sodelis ir vaizdas į fab- 
riką, o kairėje, kaip ir priešakyje, ėjo paskutinė už- 
miesčio gatvė, negrįsta, su kelių uolekčių gilumo grio- 
viais, virš kurių augo seni, mirštą, vis labiau linkstą 
medžiai, paplaunami iš gretimų fabrikų tekančių srutų, 
o už jų žvilgsnis klaidžiojo dideliu žemės plotu, pilnu 
duobių, balų, sušvinkusio vandens, nudažyto balyklų 
bei apretūrų paplavomis, krūvų plytgalių bei šiukšlių, 
suvežamų čia iš miesto, apgriautų plytinių krosnių, 
išdžiūvusių medžių guotų, lysvių pėdsakų, iš rudens 
paliktų molio krūvų, lentinių namelių, o pačiame Šaib- 
lerio miško pakraštyje — mažų fabrikėlių, kurie savo 
sveiku raudoniu ir negyvais, griežtais kontūrais stačiai 
rėžė akis. 

Boroveckis nekentė to Lodzės peizažo, jam geriau 


126 


patiko gyventi išsinuomotame, kad ir nelabai patogia- 
me bute, bet gyventi mieste ir su draugais, su kuriais 
jį jungė ne tiek draugystė, kiek senas susigyvenimas 
ir daugelio metų pripratimas. Jie drauge gyveno visą 
mokymosi laiką Rygoje, drauge važinėjo į užsienį ir 
prieš kelerius metus drauge atsidūrė Lodzėje. 

Boroveckis buvo chemikas dažytojas, Baumas audė- 
jas ir verpėjas, o Veltas buvo baigęs prekybos 
mokslus. 

Lodzėje jie buvo pravardžiuojami: Veltas ir dvi di- 
džiosios B, arba: Baumas ir Ko, arba trys Lodzės broliai. 

Boroveckio pasitikti Marėjus išbėgo net į sodelį ir 
jau iš tolo šluostėsi nuolat prakaituojančias rankas 
geltona, didele kaip paklodė nosine. 

— Maniau, visai nebeateisit. 

— Juk žadėjau. 

— Pas mane yra vienas jaunas varšuvietis, kuris 
neseniai atvyko į Lodzę. 

— Kas toks? — abejingai paklausė jis, nusivilkda- 
mas paltą prieškambaryje, iki lubų nukabinėtame dau- 
giausia nuogų moterų paveikslais. 

— Prekybininkas, steigia kažkokią agentūrą. 

— Po velniais, iš dešimties gatvėje sutiktų šeši yra 
ką tik atvykę ir steigia agentūras, o devyni nori už- 
dirbti milijonus. 

— Todėl Lodzėje darosi tiršta. 

— Taigi, kad tie naujieji bent būtų „dažai“, bet 
jie — paprasčiausias „„beicas“. 

Kozlovskis, tas varšuvietis, sveikindamasis nerū- 
pestingai atsikėlė nuo sofos ir vėl sunkiai sudribo; 
jis visą laiką gėrė arbatą, kurią jam nuolat iš virtuvo 
pylė Marėjus. " 

Beregint užsimezgė kalba, nes Marėjus buvo rytą 
išėjęs į miestą ir pasakojo apie bankrotų pasekmes. 


127 


— Bent dvidešimt firmų velniai griebs tuojau, 
o kelioms tokie žlugimai nuleis kraują, tai dai matysis. 
Šiaip ar taip, Volkmanas svyruoja. Grosmanas, Griun- 
špano žentas, skaičiuoja; Frišmanas, sako, tik laukęs 
tokios progos ir šiandien čia pat, labai skubėdamas, 
„išsitiesė“, bijojo, kad jam kartais nesutrukdytų, jis 
turi uždirbti, nes reikia žentui išmokėti kraitį. Pasa- 
koja, kad ir Travinskis šiandien lakstė pas bankininkus, 
kažkas blogai su juo, jūs jį pažįstat, ponas Borovecki. 

— Mūsų kolega iš Rygos. 

— Matau, čia tikra Sodoma ir Gomora,— sušuko 
Kozlovskis, maišydamas arbatą. 

— O kas girdėti Varšuvoj, vis ,,„Mikado'“? — pašai- 
piai paklausė Karolis. 

— Jūs kalbat apie tolimą praeitį, labai tolimą. 

— Prisipažįstu atvirai, kad aš nežinau visų Varšu- 
vos reikalų. 

— Aš matau, taigi dabar pas mus viešpatauja 
„Paukščių pardavėjas“, šaunus spektaklis. 

„Dar bentsyk, dar bentsyk, dar bentsyk tu pasuoki 
man, lakštut!“— nejučiomis ir žavėdamasis ėmė niū- 
niuoti jis. 

— Sakau jums, Česnovska yra tiesiog dieviška. 

— Kas tai per dama? 

— Jūs nežinot? Iš tikrųjų jūs nežinot? Cha, cha, 
cha! — ėmė kvatoti jis visa gerkle. 

— Ponas Robertai, parodykit man tą naują įrengi- 
mą,— paprašė Karolis. 

Ir jie tuojau išėjo į kitą buto galą. 

— Betgi tai visas gražių baldų sandėlis! — nuste- 
bęs sušuko jis. 

— Ką, gražūs, tiesa? — patenkintas ir didžiuodama- 
sis kuždėjo Marėjus, o jo išblukusios akys spinduliavo, 
plačios lūpos šiepėsi, kai jis rodė visą buto įrengimą. 

Ten buvo mažytis, elegantiškas salonėlis, prigrūstas 
geltonai apmuštų baldų, stovinčių ant blyškiai violeti- 
nio kilimo, ir nukabinėtas taip pat geltonomis portje- 
romMis. 

— Tai graži kombinacija! — sušuko Karolis, su ma- 
lonumu žiūrėdamas į spalvų derinį. 

— Ką, gražu, tiesa? — laimingas klausinėjo Marė- 
jus, nuolat šluostydamasis rankas, kad galėtų pačiu- 
pinėti šilkines užuolaidas. 

Jo kupra krutėjo ir nuolat per pečius kilnojo sur- 
dutą, kurį jis tolydžio tampė. 

— Tai bus jos kambarys, jos buduaras,— tyliai su- 
kuždėjo jis ir rimtai, lyg maldai nusiteikęs, įvedė 
į mažytį kambarėlį, užstatytą miniatiūriniais baldais ir 
daugybe porcelianinių niekelių. 

Palangėje didelė auksuota žardinjerė buvo visa pri- 
krauta žydinčių margaspalvių hiacintų. 

— O tamsta, kaip matau, nieko neužmiršai. 

— Juk aš apie tai galvoju, — tvirtai tarė jis, nusi- 
šluostė rankas, pasitampė surdutą ir įkišo kaulėtą ilgą 
nosį į gėles, giliai įtraukdamas jų kvapo. 

Jis parodė dar miegamąjį ir mažytį kambarėlį už- 
pakalyje. 

Visi kambariai buvo įrengti vienodai elegantiškai ir 
ištaigingai, visur buvo justi, kad rengta žmogaus, kuris 
išmano reikalą ir labai myli savo būsimą žmoną. 

Jie sugrįžo į salonėlį, Karolis atsisėdo ir stebėda- 
masis žiūrėjo į jį. 

— Matyti, tamsta stipriai myli, — sukuždėjo jis. 

— Myliu, labai myliu! Kad tamsta žinotum, kaip aš 
nuolat apie ją galvoju. 

— O ji? 

— Cit!.. nekalbėkim apie tai, — skubiai pertraukė 
jis, suglumintas klausimo. 

Stengdamasis nuslėpti susijaudinimą, jis ėmė brauk- 
ti nuo kėdes kažkokias nesančias duikes. 

Karolis nutilo, rūkė papirosą ir jautė, kad jį ima 
miegas; jis patogiau atsisėdo fotelyje, rūkė, merkė akis 
arba žiūrėjo pro langą į mėlyną dangų, kuriame tolu- 
moje dunksojo juodi fabrikų kaminų siluetai. 

Juos apėmė mieguista tyla. 

Marėjus šluostėsi rankas, tampėsi surdutą, visu del- 
nu glostėsi plačius, švariai nuskustus skruostus ir spok- 
sojo į kilimą, į tuos blyškius saulučių žiedelius, už- 
imančius vidurinę dalį. 

„Dar bentsyk, dar bentsyk, dar bentsyk tu pasuoki 
man, lakštut!"— prislopintais garsais virpėjo Kozlovs- 
kio daina, ir tylus fortepijono skambėjimas skverbėsi 
į salonėlį ir biro ant jų galvų lyg žavi garsų rasa. 

Boroveckis kovojo su miegu, traukė papirosą, bet 
ranka jam apsuuko ir nusviro ant fotelio atkaltės. + 

Marėjus susisvajojo apie būsimą laimę, gyveno ta 
vedybų viltimi 

Jo švelni, beveik moteriška siela ištirpo į tūkstan- 
čius smulkmenų, kurių jis pripildė butą ir iš anksto 
džiaugėsi įspūdžiu, kokį padarys žmonai. 

Jis norėjo kalbėti, bet pastebėjo, kad Boroveckis 
miega kaip reikiant, jam pasidarė truputį nemalonu, 
tad nežadindamas uždengė langą portjera, išėmė iš jo 
rankos rūkstantį papirosą ir pirštų galais išėjo. 

Kozlovskis vis dar dainavo ir barbeno fortepijonu. 

— Gal jūs padainuosit kokią meilės dainelę, tik to- 
kią labai, na, karštą! O tuo tarpu aš jums įpilsiu arba- 
tos, — paprašė anglas Marėjus. 

— Iš kurios operetės? 

— Aš nežinau, iš kurios. Aš labai mėgstu meilės 
dainas. 

Kozlovskis su dideliu noru pradėjo jam dainuoti 
įvairias Varšuvoje populiarias daineles. 

— Matot, tai ne tas, aš nemoku pasakyti, nes per 
mažai moku jūsų kalbą, bet norėčiau ko nors labai 
švelnaus ir gražaus, tos, kurias jūs dainavot, yra labai 
grubios. 

— Betgi aš jas visuose Varšuvos salonuose dai- 
navau. 

— Aš tikiu, aš blogai pasakiau, nes jos yra gra- 
žios, tik padainuok tamsta dar. 

Kozlovskis ėmė pusbalsiu dainuoti iš savo neišsen- 
kamo repertuaro Tosčio daineles; jis dainavo uoliai 
ir visas, kurias tik mokėjo; jo tenoras, silpnas, bet 
skambus metalinis balselis, tyčia prislopintas, skam- 
bėjo labai gražiai. 

Marėjus įsiklausė, užmiršo pilstyti arbatą, nebesi- 
šluostė rankų, nesitampė surduto, tik visa širdimi gėrė 
tą žavią, aistringą, svilinančią, tai vėl melancholišką 
muziką, klausėsi visa savo būtybe, net jam akys pa- 
sruvo susižavėjimo ašaromis, o ilgas beždžioniškas vei- 
das virpėjo iš susijaudinimo. 


VI 


M oricas Veltas, kaip Mateušas buvo sakęs Boro: 
veckiui, išėjo iš namų apie vienuoliktą, ir ne tiek ėjo, 
kiek vilkosi saulės užlietu šaligatviu, paskendęs kaž- 
kokioje finansinėje kombinacijoje, ir nematė sveiki- 
nančių pažįstamų. Į žmones ir į miestą jis žiūrėjo 
abejingai, susimąstęs. 

— Kaip tą sutvarkyti? Kaip tą sutvarkyti? — galvo- 
jo jis be atvangos. 

Saulė ryškiai švietė viršum Lodzės, viršum tūkstan- 
čių kaminų, kurie stovėjo sekmadienio poilsio tyloje 
ir giedrame, vaiskiame, dūmų neaptemdytame ore 
rudavo tarytum galingi pušų kamienai, apgaubti žydru 
pavasario oru. 

Daugybė darbininkų, šventiškai apsirengusių švie- 
siais vasariniais drabužiais, su labai ryškiais, margais 
kaklaraiščiais, su kepurėmis tviskančiais snapeliais 
arba su seniai išėjusiomis iš mados aukštomis skrybė- 
lėmis, su skėčiais rankose užtvindė Piotrkovo gatvę, 
virtinėmis traukė iš šoninių gatvių ir grūdosi šaligat- 
viuose, sunkiai siūbuodami kaip masė, pasiduodanti 
bet kokiam spaudimui; darbininkės, užsidėjusios keis- 
tas, ryškių spalvų skrybėles, su siauromis per taliją 
suknelėmis, su šviesiomis pelerinomis arba su lan- 
guotomis skaromis ant pečių, lygiai sušukuotais ir 
pomada bei auksiniais smeigtukais žibančiais plaukais, 
kartais su įsegta dirbtine gėlele, lėtai tipeno, minioje 
irdamosi alkūnėmis ir tokiu būdu dažnai saugodamos 
standžias, smarkiai iškrakmolytas suknias arba virš 
galvų išskleistus skėčius, kurie kaip didelės, tūkstančio 
spalvų peteliškės lingavo virš tos pilkos, be pertraukos 
plaukiančios žmonių upės, pakeliui pasipildančios nau- 
jais intakais iš skersgatvių. 

Jie kėlė akis į saulę, alsavo ore dvelkiančiu pava- 
sariu ir sunkiai stūmėsi pirmyn, varžomi šventadienių 
drabužių, tos palyginti tylios gatvės, laisvės, sekma- 
dienio poilsio, kuriuo nemokėjo naudotis, įbedę į vie- 
ną tašką akis, apakinti šviesos, kurioje visa ta masė 
baltų it kreida, gelsvų, pilkų, žemės spalvos, įdubusių 
veidų, iš kurių fabrikai iščiulpė visą kraują, atrodė 
dar vargingiau. Jie stoviniavo prie menkomis prekė- 
mis užverstų krautuvių vitrinų arba smulkiais upokš- 
niais plaukė į smukles. 

Nuo stogų, iš sugadintų latakų, nuo balkonų čiurkš- 
lėmis tekėjo vanduo ant praeivių galvų ir purvinų ša- 
ligatvių; vakarykštis sniegas tirpo ir varvėjo rūmų 
ir namų fasadais, vagojo anglių dulkėmis ir suodžiais 
apneštose sienose ilgus juodus rėžius. 

Skylėtas ir duobėtas gatvės grindinys buvo storai 
apneštas klampiu dumblu, kuris, talžomas vežimų ir 
karietų, taškė šaligatvius ir žmones. 

O čia pat greta, abipus gatvės, nusitiesusios milži- 
niška linija iki pat Balutų, susigrūdę stovėjo namai, 
į italų pilis panašūs rūmai, kuriuose buvo medvilnės 
sandėliai; paprastos keturaukštės mūrinės dėžės nu- 
trupėjusiu tinku; visai stilingi namai su barokiniais pa- 
auksuotais geležiniais balkonais, raitytų linijų, koke- 
tiški, pilni amūrų frizuose ir virš langų, pro kuriuos 
matėsi eilės audimo staklių; mažyčiai sukrypę medi- 
niai nameliai žaliais, apsamanojusiais stogais, už kurių 
kiemuose stiepėsi fabrikų kaminai ir korpusai, glaudėsi 
prie sunkių Berlyno renesanso stiliaus rūmų, pastatytų 
iš raudonų fasoninių plytų, su akmeninėmis durų bei 
langų staktomis, su dideliu pramonę vaizduojančiu 
bareljefu frontone, su dviem bokštuotais šoniniais fli- 
geliais, atskirtais nuo pagrindinio korpuso nuostabiais 
geležiniais pinučiais, už kurių toliau stūksojo didžiuliai 
fabriko mūrai; erdvumu ir puošnumu į muziejus pana- 
šūs namai, kuriuose buvo gatavos produkcijos sandė- 
liai; įvairių stilių puošmenomis perkrauti namai, kurių 
pirmame aukšte renesansinės kariatidės laikė senovi- 
nio vokiečių stiliaus mūrinį balkoną, viršum kurio 
Liudviko XV stiliaus trečiasis aukštas puikavosi vin- 
giuotomis langų apdailos linijomis, o pastogėje riog- 
sojo pūstos, panašios į pilnas špūles mansardos; na- 
mai, kurių didžiuliai, griežtai papuošti, didingi mūrai 
stūksojo rimti lvg šventyklos ir auksu spindėjo 

marmurinėse lentose iškaltos raidės: „„Šaja Mendelso- 
nas“, ,Hermanas Bucholcas“" ir t. t. 

Tai buvo visų mūrininkų naudojamų stilių rinkinys, 
šiukšlynas, pasiš'aušęs bokšteliais, apklijuotas nuolat 
trupančiais lipdiniais, išakytas tūkstančiais langų, pil- 
nas mūrinių balkonų, kariatidžių, mansardų, sudarančių 
ant stogų lyg ir puošnias baliustradas, ištaigingų vartų, 
kur livrėjomis aprengti šveicoriai snaudė aksomo fote- 
liuose, ir paprastų angų, pro kurias gatvės dumblas 
tekėjo į baisius, panašius į mėšlynus kiemus, krautuvių, 
kontorų, sandėlių, skurdžių krautuvėlių, prineštų pur- 
vo ir užgrioztų pigiomis prekėmis, pirmarūšių viešbu- 
čių bei restoranų, šlykščiausių smuklių, prie kurių 
saulėje šildėsi skurdžiai, milijonų, lekiančių gatve praš- 
matniomis karietomis, pakinkytomis amerikietiškais 
ristūnais po dešimt tūkstančių rublių už vieną, besiri- 
tančio gatvėmis skurdo su pamėlusiomis iš nevilties 
lupomis ir amžino alkio išaštrintu žvilgsniu. 

— Nuostabus miestas, — sukuždėjo Moricas, stovė- 
damas Mejerio pasažo kampe tr primerktomis akimis 
žiūrėdamas į tuos be galo ilgus namų pylimus, suspau- 
dusius gatves.— Nuostabus miestas, bet ką aš iš to už- 
dirbsiu, — pašaipiai pagalvojo jis ir užsuko i kampinę 
cukrainę, jau sausakimšą žmonių. 

— Melanžo! — šūktelėjo jis į visas puses lakstan- 
tiems berniukams, įsispraudė į kažkokią laisvą vietą, 
automatiškai pavartė paskutinį Berliner Bėrsen Cour- 
rier! ir vėl paskendo mintyse; jis galvojo, iš kur gauti 
pinigų, o paskui kaip susitvarkyti, kad iš to medvilnės 
biznio, dėl kurio prieš kelias valandas sudarė sutartį 
su draugais, būtų kuo daugiausia uždirbta. .. 


"Moricas Veltas buvo perdaug didelis Lodzės 


1 „Reilvno biržos kurjeris" (vūk!,. 

„griunderis“, kad galėtų turėti kokių sąžinės svyravi- 
mų, Kkliudančių jam padaryti gerą biznį kad ir draugų 
sąskaita, jeigu tas biznis pats lindo jam į rankas. 

Jis gyveno pasaulyje, kuriame apgavystės, klastin- 
gi bankrotai, žlugimai, visokių rūšių suktybės, išnau- 
dojimas buvo kasdieninė duona, visi tuo godžiai mito, 
viešai pavydėjo dėl gudriai suregztų apgaulių, cukrai- 
nėse, smuklėse ir kontorose pasakojo vieni kitiems vis 
geresnius anekdotus, žavėjosi tais viešais sukčiais, šlo- 
vino ir garbino milijonus, nepaisydami, iš kur jie kilę; 
kas kam darbo, uždirbo ar pavogė, svarbu, kad tuos 
milijonus turėjo. 

Nevikrūs arba neturintieji laimės būdavo pašiepia- 
mi ir griežtai smerkiami, negaudavo kredito, sutinka- 
mi su nepasitikėjimu, — laimingas turėjo viską; šian- 
dien jis galėjo paskelbti žlugimą ir mokėti dvidešimt 
penkis už šimtą, rytoj tie patys, kuriuos jis apvogė, 
duos jam dar didesnį kreditą, nes savo nuostolius jie 
atgaus kitų sąskaita, paskelbę bankrotą ir mokėdami 
penkiolika procentų už šimtą. 

Moricas kaip tik galvojo, kaip uždirbti iš bendro- 
vės ir kaip uždirbti be bendrovės. 

— Pirkti į bendrą sąskaitą tik šiaip, akims apdum- 
ti, ir pirkti, kiek tik bus įmanoma, sau — tai buvo idė- 
ja, kuri nuo pat ryto gręžė jo smegenis; jis rašė skait- 
menų stulpelius ant marmurinio staliuko viršaus, suma- 
vo, braukė, šluostė ir vėl be atvangos braižė, nelabai 
kreipdamas dėmesį į tai, kas dedasi aplink. 


Per greta sėdinčiųjų galvas kažkas tiesė jam ran- 
kas, jis spaudė, nežinodamas kam. 

— Morgen! — atsakinėjo ir sveikino jis tuos, ku- 
riuos pastebėdavo, ir vėl gilinosi į neimanomiausias 
kombinacijas. 

Jis negalėjo surasti nei būdo, nei pinigų. Kreditas 
buvo išsemtas ir įdėtas į agentūrą. Jis nebegalėjo dau- 
giau išrašinėti vekselių, jeigu jie nebus paremti geru, 
solidžiu žiru. 

— Ką paimti žirantu? — toks klausimas baladojosi 
dabar jo smegenyse. 

— Melanžo! — vėl sušuko jis kelneriams, kurie 
cukrainės triukšme ir spūstyje sukinėjosi tarp staliukų, 
laikydami virš galvų padėklus su arbata ir kava. 

Laikrodis su gegute iškukavo pirmą valandą. 

Cukrainėje iš lėto prasidėjo atoslūgis į gatvę, pa- 
sivaikščioti. 

Moricas vis tebesėdėjo, staiga jo akys sužibo, jis 
peršukavo pirštais savo vešlią aksominę barzdą, stip- 
riai užspaudė pensne ant nosies ir ėmė tankiai mirk- 
čioti akimis. | 

Jis prisiminė senį Griunšpaną, didelio vilnonių ska- 
rų firmos „Griunšpanas ir Landsbergeris“ fabriko savi- 
ninką, savo artimą giminaitį, motinos brolį. 

Jis nusprendė eiti pas jį ir, jeigu pavyks, paimti jį 
žirantu, o jei ne, tai įtraukti į biznį dalininku. 

Atradimo džiaugsmas ir pragiedrulys truko neilgai, 
nes Moricas prisiminė, kad Griunšpanas yra sužlugdęs 
savo brolį ir jau porą kartų derėjęsis. Su tokiu nelabai 
saugu daryti biznį. 

— Bankrotininkas, sukčius! — įniršęs murmėjo jis, 
jausdamas, kad iš jo nepavyks gauti jokio žiro, bet vis 
dėlto nusprendė eiti. 

Jis ėmė dairytis cukrainėje, siaurame, tamsiame ir 
ilgame kambarėlyje, beveik jau tuščiame, nes tik prie 
langų sėdėjo keliolika jaunuolių, įnikusių į didelius 
laikraščių lapus. 

— Ponas Rubinrotai! — pašaukė jis sėdintį prie 
veidrodžio jauną vyruką, kuris su stikline vienoje ran- 

koje ir tešlainiu kitoje palinko prie išskleisto ant stalo 
laikraščio. 

— Klausau pono! — atsistodamas sušuko jis. 

— Yra kas nors? 

— Nieko nėra. 

— Turėjau tai žinoti iš ryto. 

— Nieko nebuvo, ir todėl nepranešiau, nes galvo- 
jau... 

— Tamsta klausyk, o ne galvok, tai ne tamstos rei- 
kalas. Aš tamstai pasakiau kartą visiems laikams, kad 
kasdien rytą pranešinėtum man į namus; ar buvo, ar 
nebuvo, tai ne tamstos reikalas; tamstos reikalas man 
pranešinėti, aš už tai moku tamstai. Tešlainiui ir laikraš- 
čiui dar būtų likę laiko. 

Rubinrotas pradėjo gana karštai teisintis. 

— Tamsta nerėkauk, čia ne maldykla! — aitriai at- 
rėžė jis savo kontoros valdininkui ir nusigręžė nuo jo. 

— Kelner! Zahl! — pašaukė jis, išsiimdamas pini- 
ginę. 

— Už ką jūs mokat?' 

— Už melanžą!.. Tiesa, pats man neatnešei, aš 
nieko nemoku. 

— Tučtuojau bus. Melanžo! — visa gerkle riktelėjo 
padavėjas. 

— Įsipilk sau į nosį tą melanžą, aš ištisas dvi va- 
landas laukiau ir turiu eiti be pusryčių. Mulkis! — 
įtūžęs drėbė jis ir skubiai išbėgo į gatvę. 

Saulė šildė vis geriau. 

Darbininkų minios jau buvo išsisklaidžiusios, užtat 
į šaligatvius pradėjo plūsti kitos minios; puošniai apsi- 
rengusios minios, damos madingomis skrybėlaitėmis, 


I! Sąskaitą! (vok.! 

brangiais apsiaustais, vyrai ilgais juodais paltais, have- 
lokais su pelerinomis, žydai ilgais purvu aptaškytais 
surdutais, žydės, dažniausiai gražios, su aksominėmis 
sukniomis, šluojančiomis purvą šaligatviuose. 

Gatvėse buvo triukšminga, žmonės juokdamiesi grū- 
dosi, stumdėsi, vaikščiojo gatve į vieną galą net iki 
Pervažos ar Posūkio ir atgal. 

Prie cukrainės Dzelnos gatvės kampe būrelis jaunų 
kontoristų stebėjo praplaukiančias moterų minias ir, 
nuolat prapliupdami pašėlusiu juoku, garsiai darė pa- 
stabas bei palyginimus, labiau kvailus, negu manda- 
gius, nes greta stovėjo Leonas Konas ir reiškė savo 
įprastą sąmojį, iš kurio garsiausiai juokėsi jis pats. 

Grupės priešakyje pal'nkęs stovėjo Bum-Bumas ir, 
visą laiką abiem rankom laikydamas pensne, spoksojo 
į moteris, kurios, pereidamos šaligatvį kertančią gatvę, 
turėdavo kilstelėti suknelę. 

— Žiūrėkit, žiūrėkit, kokios kojytės! — čepsėdamas 
lūpomis, šaukė jis. 

— Šita turi du šakalius kojinėse! 

— Ai! kaip Salcia šiandien išsipustė! 

— Dėmesio! Šaja važiuoja,— sušuko Leonas Ko- 
nas, nužemintai sveikindamas Šają, kuris, nerūpestin- 
gai sudribęs karietoje, pravažiavo pro šalį. 

Jis linktelėjo jiems galva. 

— Jis atrodo kaip sena „liekana“. 

— Panele, suknelę susipurvinsit! — kažkokiai mer- 
ginai šaukė Bum-Bumas. 

— Tegul mergelė parodo, ką mergelė turi! — ple- 
pėjo Leonas. 

— Dėl ko kalba, dėl to trupučio. .. 

— Moricai, eikš pas mus! — pakvietė Leonas, pa- 
matęs ateinantį Veltą. 

— Palik ramybėj, nemėgstu juokdariu gatvėje, — 


138 


sumurmėjo jis, praeidamas pro šalį, ir tuojau dingo 
minioje, kuri plaukė į Naująjį turgų. 

Daugybė pastolių, suręstų prie naujai statomų arba 
pristatomų namų, visus stūmė į gatvės purvą. 

Žemiau, už Naujojo turgaus, buvo pilna žydų ir 
darbininkų, einančių į senamiestį. Šitoje vietoje Piotr- 
kovo gatvė trečią kartą keitė savo išvaizdą ir charak- 
terį, nes nuo Gajerio turgaus iki Posūkio ji yra fabri- 
kinė, nuo Posūkio iki Naujojo turgaus — prekybinė, 
o nuo Naujojo turgaus žemyn iki senamiesčio — gyve- 
nama žydų ir pilna smulkių krautuvėlių. 

Purvas čia buvo juodesnis ir skystesnis, šaligatviai 
keitėsi beveik prie kiekvieno namo, kartais buvo pla- 
tūs akmeniniai, tai vėl virto siaura, išmindžiota betono 
juostele, o vietomis tekdavo eiti tiesiai smulkučiu, pur- 
vinu grindiniu, kuris badė padus. 

Grioviais iš fabrikų tekėjo srutos ir driekėsi lyg 
purvini geltoni, raudoni ir mėlyni kaspinai; iš kai ku- 
rių už jų esančių namų ir fabrikų tvino taip gausiai, 
kad srutos, nebetilpdamos lėkštuose grioviuose, liejosi 
per krantus ir margomis vilnimis sėmė šaligatvius iki 
pat nuzulintų slenksčių nesuskaitomose krautuvėlėse, 
iš kurių juodo, purvino vidaus trenkė nešvarumais ir 
puvėsiais, silkių, pūvančių daržovių arba alkoholio 
smarve. 

Seni, apšepę, nešvarūs namai aptrupėjusiu tinku, 
šviečiantieji plikomis plytomis tarsi žaizdomis, vieto- 
mis mediniai arba paprasto vokiško mūro, kuris skel- 
dėjo ir byrėjo prie durų ir langų su iškrypusiomis 
staktomis, susmukę, išsekę, apskretę purvu, stovėjo lyg 
šlykšti namų-lavonų eilė, kurioje buvo įsispraudę nau- 
ji keturaukščiai kolosai su nesuskaitoma daugybe lan- 
gų, dar netinkuoti, be balkonu, su laikinais langais, 

bet juose jau knibžda žmonių skruzdėlynas, bilda audi- 
mo staklės, dirbančios net sekmadienį, griausmingai 
dunda mašinos, siuvančios pigias prekes eksportui, 
šaižiai zvimbia rateliai, vyniojantieji į špūles verpalus, 
skirtus rankų darbo dirbtuvėms. 

Prieš tuos neužbaigtus namus, stūksančius niūrio- 
mis raudonomis sienomis, virš tos mirštančių lūšnų ir 
smulkių prekybininkų gyvenimo jūros riogsojo ištisos 
stirtos plytų ir medžio, užgriozdusios ir be to jau ankštą 
gatvelę, pilnutėlę vežimų, arklių, pervežamų prekių, 
triukšmo, prekiautojų šūkavimų ir tūkstančių balsų 
darbininkų, pulkais plaukiančių į senamiesti; jie ėjo 
gatvės viduriu arba palei šaligatvius; jų įvairiaspalviai 
šalikai, kuriais jie buvo apsiraišioję kaklus, truputi 
gyvino tą pilką ir purviną gatvės atspalvį. 

Senamiestį ir visus gretimus skersgatvius drebino 
įprastas sekmadieninis bruzdesys. 

Keturkampėje aikštėje, apstatytoje senais dviaukš- 
čiais niekad neremontuojamais namais, pilnoje krautu- 
vių, smuklių ir vadinamų „byrhalių“, užgrioztoje šim- 
tais biaurių būdų bei balaganų, stumdėsi keliolika 
tūkstančių žmonių, šimtai vežimų, arklių; visur klegėjo, 
kalbėjo, keikėsi, kartais pešėsi. 

Chaotiškas triukšmas tarsi banga ritosi iš vieno tur- 
gaus galo į kitą. Ritosi per visą tą knibždėlynę, kurioje 
ribėte ribėjo galvos, išsidraikę plaukai, iškeltos ran- 
kos, arklių galvos, saulėje žybčiojo mėsininkų kirviai, 
pakelti virš kapojamos mėsos, šmėkščiojo milžiniški 
duonos kepalai, dėl spūsties nešami viršum galvų, ple- 
vėsavo tarsi vėliavos prie drabužių balaganų geltonos, 
žalios, raudonos, violetinės skaros, kabėjo ant vagių 
kepurės bei skrybėlės, batai, medvilniniai šalikai, kurie 
it spalvoti žalčiai raitėsi vėjyje ir plakė besistumdan- 
liems per veidus, blizgėjo saulėje skardiniai indai, kėp- 

sojo rietuvės lašinių, stūksojo ant prekystalių prizmi- 
nės krūvos apelsinų, rutulių, ryškiai švytinčių iš juo- 
dos minios ir purvo, kuris, minkomas, maigomas, 
mindžiojamas, maišomas, čiurkšlėmis tiško iš po kojų 
į balaganus ir veidus, tekėjo iš turgaus į griovius, su- 
pančius iš visų keturių pusių gatves, kuriomis lėtai 
riedėjo didžiuliai bravoro vežimai, pilni alaus stati- 
naičių. Mėsos vežimai, apdengti nešvariais skudurais 
arba iš tolo šviečiantieji raudonai geltonais nudirtų 
jaučių šonkauliais, vežimai, prikrauti miltų maišų, ve- 
žimai, pilni šaižiai klykiančių paukščių, pilni kvaksinčių 
ančių ir gagenančių žąsų, kurios kaišiojo pro gardes 
baltas galvas ir šnypštė į praeivius. 

Retkarčiais pro tas nepertraukiamas virtines veži- 
mų, slenkančių vienas paskui kitą, pralėkdavo elegan- 
tiška brička, purvais drabstydama žmones, vežimus, 
šaligatvius, ant kurių tupėjo senos, suvargusios žydės 
su pintinėmis, pilnomis šutintų žirnių, saldainių, suša- 
lusių obuolių, vaikiškų Žaislų. 

Priešais atdaras ir pilnas Žmonių krautuves stovėjo 
stalai, kėdės, suolai, ant kurių gulėjo kalnai galante- 
rijos, kojinių, puskojinių, dirbtinių gėlių, standžių kaip 
skarda kartūnų, ryškiais pamušalais antklodžių, med- 
vilninių mezginių. Viename turgaus gale buvo prista- 
tyta geltonai dažytų lovų, rudų, panašiai į raudonmedį 
nubeicuotų ir beveik neužsidarančių komodų; saulėje 
spindėjo veidrodžiai, kuriuose niekas savęs nepamaty- 
davo; lopšeliai, krūvos virtuvės rakandų, o už jų, 
pasitiesę ant žemės šiaudų gabanėles, sėdėjo kaimo 
moterys su sviestu ir pienu, seginčios raudonais čer- 
kasiniais sijonais ir prijuostėmis. O tarp vežimų ir ba- 
laganų minioje stumdėsi moterys su pintinėmis baltų 
krakmolytų kykų, kurie buvo prisimatuojami tiesiai 
gatvėje. * 

Skersinėje gatvėje, tuoj prie turgaus, stovėjo stalai 
su skrybėlėmis, kurių skurdžios gėlės, surūdijusios 
sagtys, margai dažytos plunksnos liūdnai lingavo namų 
sienų fone. 

Vyrų drabužiai buvo parduodami, perkami ir prisi- 
matuojami gatvėje, prieangiuose, pagaliau palei sieną, 
už uždangos, kuri paprastai nieko nedengė. 

Lygiai taip darbininkės matavosi palaidines, pri- 
juostes ir sijonus. 

Triukšmas nuolat didėjo, nes iš viršaus, iš miesto 
vis plūdo naujos pirkėjų bangos ir kilo nauji riksmai, 
užkimusių gerklių šauksmai, iš visų pusių skardėjo 
vaikiškų trimitų garsai, vežimų dardėjimas, paršų žvie- 
gimas, žąsų klegėjimas, visa pašėlusi žmonių sambūrio 
kakofonija ūžė ir veržėsi į tą giedrą, saulėtą dangų, 
kuris kabojo viršum miesto tarsi žalzganas baldakimas. 

„Vienoje smuklėje buvo griežiama ir šokama, nes 
kartais pro klegesį ir pragarišką triukšmą prasiskverb- 
davo kertančių obereką armonikos bei smuikų garsai 
ir skardus, smagus šokančiųjų šūkčiojimas, bet netru- 
kus tie garsai paskendo peštynių maišatyje, kuri kilo 
turgaus viduryje, palei stalus su rūkyta mėsa. Kelio- 
lika susipynusių, susikibusių kūnų kriokdami tąsėsi ir 
lingavo į visas puses, kol pagaliau suvirto prie bala- 
ganų į purvą ir ėmė draskytis, raičiotis tarytum didžiu- 
lis kamuolys, pilnas rankų, kojų, sukruvintų veidų, 
bliaunančių burnų, iš įsiutimo pabalusių akių. 

Aukštai spindėjo saulė ir pavasario šilumos srautais 
tvindė visą turgų. Ji ryškino spalvas, auksino suvar- 
gusius, išsekusius veidus, nuogino lūšnas, žiebė aukso 
židinius langų stikluose ir nuo vandens išskidusiame 
dumble, prie namų besišildančių žmonių akyse ir tarsi 
auksine glazūra dengė čia viešpataujantį biaurumą, 
visus tuos daiktus ir žmones, ir visus tuos garsas, kurie 

kilo tarp palapinių, vežimų, balaganų, purvo ir milži- 
nišku verpetu sūkuriavo viršum turgaus, o paskui, atsi- 
trenkę į namų keturkampį, plaukė į šonines gatves, 
į pasaulį, į laukus, prie fabrikų, kurie stovėjo netoliese, 
puikuodamiesi kaminais, pilni kažkokio tylaus, neby- 
laus grėsmingumo, ir išsprogusiomis, saulėje žibančio- 
mis langų akimis žiūrėjo į darbin.nkų spiečius. 

Moricas pasišlykštėdamas prasigrūdo per turgų ir 
nužingsniavo viena iš seniausių ir tyliausių Lodzės 
gatvių — Drevnovska, užstatyta mažais merdinčiais 
pirmųjų Lodzės audėjų nameliais, tarpe kurių dar glau- 
dėsi paprasti valstiečių namai su stipriai išleistais kam- 
pais, pusiau susmegę į žemę, sukrypę, apsupti sodeliais, 
kuriuose baigė džiūti senos žemutės vyšnios ir kriau- 
šės, kadaise žydėjusios ir vedusios vaisius, o dabar, 
per eilę metų suspaustos tarp fabrikų mūrų ir vis tan- 
kesnėmis užtvaromis atskirtos nuo saulės, nuo laukų, 
nuo vėjų, sutrūnijusios, ėdamos srutų, kurios sunkėsi 
iš dažyklų, tankiai išmėtytų šioje pusėje, laužomos, už- 
mirštos, lėtai merdėjo tragiškoje apleidimo ir liūdesio 
melancholijoje. “ 

Dumblas ir šitoje gatvėje siekė aukščiau kulkšnių. 
O toliau, išeinančios į laukus gatvės gale, palei namus 
landžiojo kiaulės ir mėgino rausti sukietėjusią žemę 
sklypuose, kur buvo verčiamas laužas ir šiukšlės. 

Namai stovėjo netvarkingai, čia susibūrę į grupes, 
čia vėl išsimėtę po vieną laukuose, apsupti patižusios, 
pažliugusios žemės. 

Pačiame miesto gale stovėjo Griunšpano ir Lands- 
bergerio fabrikas, atskirtas nuo gatvės didžiule tvora. 

Šalia fabriko buvo didelis vieno aukšto namas su 
mansardomis, su sodeliu aplinkui. 

— Ar ponas namie? — paklausė Moricas seną dar- 
bininką, kuris jam atidarė duris. 

— Yra. 
Kas ten dar yra“ 
Visi yra. 

— Kas visi? 

— Ogi tie Žydai, giminės, — paniekinamai sumur- 
mėjo jis. 

— Francišeko laimė, kad aš šiandien gerai nusitei- 
kęs, o jeigu ne, tai aš Francišekui gerai apskaldyčiau 
snukį. Supranti, Francišekai? Numauk kaliošus! 

— Suprantu, lyg ir į snukį gaučiau, bet kai šviesus 
ponas gero ūpo, tai jau negausiu, — geraširdiškai mur- 
mėjo jis, maudamas kaliošus. 

— Na, tai atsigerk, Francišekai, degtinės ir atsi- 
mink,— patenkintas pasakė jis, duodamas dešimt ka- 
peikų, ir įėjo į kambarį. 

— Nušašėlis, maita! Jis muštų lenkus,— jam įkan- 
din spiovė senis. 

Moricas įėjo į didelį kambarį, kuriame jau buvo 
apie dešimt žmonių, susėdusių aplink didelį stalą, ap- 
statytą ką tik pasibaigusių pietų lėkštėmis. 

Tylėdamas jis pasisveikino su visais ir atsisėdo ker- 
tėje ant raudonos sofutės, virš kurios skleidė šešėlį di- 
delė vėduoklinė palmė. 

— Kam ginčytis, galima viską ramiai aptarti, — lė- 
tai kalbėjo pats Griunšpanas, vaikščiodamas po kambarį 
su aksomine jarmulka ant žilstelėjusių plaukų. 

Ilga barzda supo jo baltą, įsiganiusį veidą su mažo- 
mis akutėmis, kurios žaibo greitumu bėgiojo nuo vie- 
no daikto prie kito. 

Cigarą jis laikė žiedu papuoštoje rankoje, užsi- 
traukdavo retai, išpūsdavo atsivėpusias, raudonas lū- 
pas ir atidžiai uostydavo. 

— Francišekai,— šūktelėjo jis į prieškambarį.— At- 
nešk, Francišekai, iš mano kabineto dėžutę su cigarais, 

šitas visai drėgnas. Aš dedu jį ant krosnies, žiūrėk, 
Francišekai, kad nepražūtų. 

— Jeigu turi nepražūti, tai ir nepražus,— bambte- 
lėjo Francišekas. 

— Kas čia per iškilmės? — paklausė Moricas Fe- 
liksą Fišbiną, kuris taip pat priklausė šeimai, o dabar 
sėdėjo fotelyje su lingėmis, pūtė kamuoliais dūmus ir 
atkakliai suposi. 

— Gross-Familien-Pleiten-Fest"— tarė jis. 

— Aš atėjau pas tėvą, kad tėvas patartų, visus pra- 
vyrui pasako, jeigu jis nenori manęs Klausyti kad 
jeigu ir toliau taip varys biznį, tai mes liksim be 
nieko,— energingai pradėjo jauna, graži, elegantiška 
brunetė su juoda skrybėle, vyriausioji Griunšpano 
duktė. 

— Kiek turite iš Lichačiovo? — trumpai paklausė 
jaunas universiteto studentas su ryškia semitiška no- 
simi ir beveik raudonais plaukais ir barzda; jis pra- 
dėjo kramtyti pieštuką. 

— Penkiolika tūkstančių rūblių. 

— Kur vekseliai? — paklausė senis, žaisdamas auk- 
sine grandine, nukarusia ant didelio pilvo, aptempto 
aksomine liemene, iš po kurios maskatavo du balti 


raiščiai. 

— Kur vekseliai? Visur Mokėjau jais Grosgliu- 
kui, mokėjau už audeklus, mokėjau jais Kolinskiui už 
naują fligelį. Ką čia daug kalbėti, jeigu tasai sužlugo, 
tai grįš pas mane, ir turėsime sumokėti. Aš juos Ži- 
ravau. 

— Tik paklausykit, tėve! Jis visą laiką taip kalba. 
Ką tai reiškia? Į ką tai panašu? Ir tai yra prekyba! Tai 


1 Didžioji šeimyninė bankroto šventė (vok.). 

yra pirklys! Doras ias fabrikantas, kuris sako: „Esu 
skolingas, tai sumokėsiu.“ Taip gali sakyti kvailas mu- 
žikas, kuris nesupranta jokio biznio! — šaukė ji, ir jos 
didelėse juodai rudose akyse spindėjo apmaudo, rūsty- 
bės ir pasipiktinimo ašaros. 

— Aš stebiuosi, Regina, aš labai stebiuosi, kad esi 
tokia išmintinga, o tokių paprastų dalykų, kuriais re- 
miasi ne tik prekyba, bet ir visas gyvenimas, ne- 
supranti... 

— Aš suprantu, aš du kartus gerai suprantu, tik 
negaliu suprasti, kodėl tu, Albertai, nori sumokėti tuos 
penkiolika tūkstančių rublių. 

— Todėl, kad kaltas, — sukuždėjo jis, nuleisdamas 
ant krūtinės blyškų, išvargusį veidą, ir jo siaurose lū- 
pose šmėkštelėjo kažkokia ironiškai liūdna šypsena. 

— Jis vis savo! Tu ėmei nedažytus audeklus kre- 
ditan, tai tu skolingas, gerai, bet tu taip pat davei 
audeklus kreditan — ir tau skolingi, o jeigu jie tau 
nemoka, jeigu jie daro bankrotą, tai ką tu turi da- 
ryti? Tu privalai mokėti, ką? Tu privalai turėti nuosto- 
lių todėl, kad Frumkinas nori pasipelnyti, ką? — šaukė 
ji įraudusi. 

— Liurbis! 

— Didysis pirklys, ai! ai! 

— Tu privalai derėtis, tu privalai iš to uždirbti pen- 
kiasdešimt procentų. 

— Reginos teisybė! 

— Tu nežaisk kvailom dorybėm, nes čia gerais pi- 
nigais kvepia. 

Visi rėkė, tiesdami į jį rankas ir kreipdami įkai- 
tusius veidus. 

— Nutilkit, žydai! — atsainiai šūktelėjo Felius Fiš- 
binas, supdamasis fotelyje. 

— Mokėti! Mokėti! Tai ir kvailys sugeba, kiek- 
vienas lenkas tai moka, didelio čia daikto! 

— Betgi susitarkime, ponai! — norėdamas visus per- 
rėkti, šaukė Zygmuntas Griunšpanas, sūnus, universi- 
teto studentas; jis skambino peiliu į stikline, atsisagstė 
mundierių ir būtinai norėjo tarti žodį, tačiau niekas jo 
neklausė, nes visi kartu šnekėjo ir rėkė, tik senis 
Griunšpanas tylėdamas vaikščiojo ir su panieka dėb- 
čiojo į žentą, kuris, parimęs ant alkūnių, suokalbiškai 
žvilgčiojo į Moricą, o šis gana nekantriai laukė ginčų 
pabaigos ir, stebėdamas senį, galvojo, siūlyti jam biz- 
nį ar ne. 

Iš pradžių jis turėjo didelį norą, bet belaukdamas 
vėso, rimo, ir kažkas, lyg kokia nesuprantama gėda, 
jį apėmė, kai prisiminė Karolį ir Baumą. Antra vertus, 
jis nedrįso pasitikėti Griunšpanu, jis stebėjo jo apskri- 
tą gudrų veidą ir nuolat bėgiojančias mažas akutes; 
tarsi taksuodamas, jo žvilgsnis klaidžiojo susirinku- 
siais, stabtelėjo prie fotelyje drybsančio Fišbino švie- 
sių kelnių, tarytum pasvėrė aukso grandinėlę Alberto 
Grosmano, kuris dabar sėdėjo su atlošta galva ir spok- 
sojo į lubas, tarytum negirdėdamas grėsmingo triukš- 
mo, sukelto žmonos, padedamos artimiausių giminių, 
sušauktų tam, kad neleistų jam apmokėti vekselių ir 
priverstų paskelbti bankrotą; kažko karštligiškai ieš- 
kodamas, čiupinėjo storą piniginę Landau, senas žydas 
su didele rusva barzda, su šilkine kepuraite. 

Ne, Moricas vis mažiau juo pasitikėjo. 

— Ša, ša, ponai. Dabar išgersime arbatos,— sušuko 
Griunšpanas, kai tarnaitė įnešė ūžiantį virtuvą. 

— Pakviesk panelę Melią,— išdidžiai įsakė jis Fran- 
cišekui. 

Pasidarė truputį tyliau. 

Įėjo Melia, pasisveikindama linktelėjo visiems ir 
ėmė pilstyti arbatą. 

— Dėl viso to aš dar susirgsių, man jau skauda 
širdį, o čia nė valandėlės ramybes,— kuždėjo Regina, 
šluostydamasi užverktas akis. 

— Ir taip kasmet važinėji į Ostendę, dabar bent 
turėsi ko važinėti. 

— Grosmanai, tu taip nešnekėk, tai mano vaikas! — 
energingai šūktelėjo Griunšpanas, 

— Tu su manim nesisveikinai, Melia,— sukuždėjo 
Moricas, sėsdamas greta jauniausiosios firmos „„Griunš- 
panas ir Landsbergeris“ dukters. 

— Aš pasisveikinau su visais, nematei? — sušnibž- 
dėjo ji, pastumdama Zygmuntui arbatos. 

— Aš labiau norėčiau, kad su manim pasisveikin- 
tum atskirai, — tyliai pasakė jis, maišydamas arbatą. 

— O kam tau to reikia? — pakėlė ji pilkai žydras 
liūdnas akis ir labai gražų, nepaprastai taisyklingų 
bruožų veidą. 

— Kam? Nes aš labai norėčiau, kad kreiptum 
į mane dėmesį; pagaliau man didelis malonumas žiūrė- 
ti į tave ir kalbėti su tavim, Melia. 

Ji šyptelėjo putliomis, labai gražiomis lūpomis, savo 
spalva panašiomis į blyškius Sicilijos koralus, tačiau 
neatsiliepė, pildama arbatą į lėkštutę, kurią paėmė tė- 
vas ir gėrė iš jos, nesiliaudamas vaikščioti po kam- 
barį. 

— Ar aš ką nors juokinga pasakiau? — paklausė 
jis, pagavęs tą šypseną. 

— Ne, aš tik prisiminiau, ką šiandien rytą sakė po- 
nia Stefanija; rodos, vakar teatre esi jai sakęs, kad ne- 
moki flirtuoti su žydėmis, kad tai tokios rūšies moterys, 
kurios tavęs neveikia. Sakei taip? — įsmeigė ji akis 
1 JI. 

— Sakau, bet, viena, aš su tavim neflirtuoju, o ant- 
ra, tu kaip tik ničnieko neturi žydiško. Duodu garbės 
žodį! — skubiai pridūrė jis, nes vėl tokia pati šypse- 
na nuslinko jos lūpomis. 

— Vadinasi, atitinku tavo skonį. Ačiū tau, Mori- 
cai, už atvirumą. 

— Ar tu pyksti dėl to, Melia? 

— Ne, .man tai vis tiek,— griežtai suskambėjo jos 
balsas, jog jis nustebęs net pažvelgė jai į akis, bet pa- 
aiškinimo jose nepamatė, nes ji žiūrėjo žemyn į lėkš- 
tutę, į kurią pylė arbatą. 

— Pašnekėkime ramiai, visada galima susitarti — 
vėl prabilo Zygmuntas, šukuodamas mažytėmis šuko- 
mis raudoną kaip varis barzdą. 

— Ką čia šnekėti, tegul tėvas pats pasako Albertui, 
kad jeigu tokiu būdu tvarkys reikalus, tai po metų 
mes iš tikrųjų galime subankrutuoti. Jis nenori manęs 
klausyti, nes turi savo filosofiją, kaip jis pats sako; 
tegul tėvas jam pasako, kad jis kvailas, nors ir yra 
filosofijos ir chemijos daktaras, nes mėto pinigus 
į balą. 

— O gal tėvas jai pasakys, kad nesikištų į reika- 
lus, nes jų neišmano, ir kad neįkyrėtų man savo riks- 
mu, nes galų gale man tai gali nusibosti. 

— Štai kaip jis atsako į mano gerumą, į mano gerą 
širdį, ką! 

— Tylėk, Regina! 

— Aš netylėsiu, nes čia reikalas dėl pinigų, dėl 
mano pinigų; aš jam įkyriu, aš galiu jam nusibosti, tik 
pamanykit, koks Lodzės grafas, oje, oje! — įtūžusi šū- 
kavo ji. 

— Tegul susitaria dėl penkiasdešimt procentu— 
rimtai įterpė Landau. 

— Kam tartis? Reikia nieko neduoti, mes už savo 
pinigus iš Frumkino negausim nė skatiko. 

— Tu nesupranti, Regina. Parodykit, Grosmanai, 
aktyvą ir pasyvą,— tarė Zygmuntas, atsisagstydamas 
mundierių. 

— Duoti daugiausia dvidešimt penkis procentus,— 
sukuždėjo senis, pūsdamas į lėkštutę. 

— Yra geresnis būdas, — pusbalsiu pasakė Fišbinas, 
įpūsdamas cigaro ugnį. 

Niekas jam neatsakė, nes visi gana skubiai palin- 
ko prie gulinčių ant stalo popierių, išmargintų skai- 
čiais, kuriuos skubiai sumavo Zygmuntas. 

— Penkiasdešimt tūkstančių rublių skolingas! — su- 
šuko jis. 

— Kiek turi? — smalsiai paklausė Moricas atsikel- 
damas, nes Melia išėjo iš kambario. 

— Tai paaiškės vėliau, žiūrint, dėl kokio procento 
susitars. 

— Čia galima padaryti biznį. 

— Pinigai kaip ir kišenėj. 

— Regina, nėra ko tau sielotis. 

— Vadinasi, norite, kad paskelbčiau bankrotą? Nė 
nemanau žmones apgaudinėti! — ryžtingai tarė Gros- 
manas, keldamasis nuo stalo. 

— Tu privalai susiderėti, nes priešingu atveju aš 
atsiimsiu savo kraitį iš biznio ir skiriuosi, kam aš turiu 
gyventi su tokiu grafu, kam aš turiu sielotis! 

— Tylėk, Regina, Grosmanas susiderės dėl dvide- 
šimt penkių procentų, būk rami, čia jau mano galva, 
aš pats sutvarkysiu tą reikalą, — paguodė ją senis 
Griunšpanas. 

— Alberto galvoj mažos kirmėlaitės, kaip jos ten 
vadinasi, Moricai? —- paklausė Fišbinas. 

— Tuščia makaulė,— atšovė greitai jis ir nekantriai, 
nes jau norėjo eiti pas Melią. 

— Nori kraičio — pasiimk; nori ištuokos — duosiu 
tau ją; nori tų pinigų, kuriuos aš dar turiu — imk; man 
jau įgriso gyventi tame niekšų pragare. Su tavim, Re- 
gina, aš niekad nesusitvarkysiu; nebuvo vaikų, tai 
man visą laiką šnekėjo, kad jai gėda gatvėj pasiro- 
dyti, dabar turi ketvertą — ir vėl nepatenkinta. 

— Albertai, nešnekėk! 

— Ša! ša! Čia jūsų reikalai! — užrėkė Griunšpanas, 
skubiai statydamas lėkštutę ant stalo. 

— Ji niekuomet ir niekuo nebuvo patenkinta, ji 
visada su manim barasi. 

— Aš turiu nesibarti! Aš neturiu dėl ko bartis, kai 
jis verčia mane važinėti tais išdvėsusiais arkliais, iš 
kurių visi juokiasi. 

— Geri ir tokie, turtingesnės už tave vaikščioja 
pėsčios. 

— Bet aš noriu važinėti, aš galiu turėti padorius 
arklius. 

— Tai ir nusipirk, o aš negaliu! 

— Nutilkit, žydai! — šūktelėjo Felius, vėl supda- 
masis fotelyje. 

— Jis visai sukvailiojo, bene reikia pinigų, norint 
pirkti? Bene reikia turėti iš ko pirktis tai, kas reika- 
linga? Bene Vulfas ką turi, jeigu statosi fabriką, bene 
daug turi Beršteinas, jeigu už visą šimtą tūkstančių 
perkasi baldus? — rėkavo ji ir nustebusi žvilgčiojo 
į šeimą. 

Albertas nusigręžė nuo jų ir ėmė žiūrėti pro langą. 

Barnis įsiliepsnojo iš naujo ir kilo iki maksimumo, 
visi kartu rėkė, lenkėsi prie stalo, daužė ji kumščiais, 

vienas kitam plėšė iš rankų popierius, rašydami cera- 
toje vis naujus skaitmenis, siūlė vis šlykštesnius bank- 
roto projektus ir būdus, plūdo vienas kitą, pašokdavo 
nuo stalo, vėl sėdo ir šaukė; visų jų barzdos, veidai, 
lūpos ir ūsai tirtėjo, trūkčiojo, visus buvo užvaldę tie 
skaičiai, kuriuos galima uždirbti, visi įtūžo ant to 
kvailio, kuris stovėjo nusigrežęs nugara ir nenorėjo 
nė girdėti apie bankrotą. 

Net senis išėjo iš savo kambario ir garsiai įrodi- 
nėjo; jaudinimosi išvarginta Regina atsisėdo fotelyje 
ir verkė pasikūkčiodama; Landau atlenkė ceratą ir krei- 
dos gabaliuku rašė skaitmenis ant stalo, kada-ne- 
kada įterpdamas kokį rimtą žodį, o Zygmuntas Griun- 
španas, išraudęs, suprakaitavęs, rėkavo garsiausiai, ra- 
gino susitarti ir tikrino skaičių stulpelius didelėje 
fabriko knygoje, kurią jam atnešė Regina. 

Tik Moricas nedalyvavo tame klegesy, jis sėdėjo 
po palme greta Fišbino, kuris, išsitiesęs fotelyje, su- 
posi, rūkė cigarą ir kartais šūktelėdavo: 

— Nutilkit, žydai! 

— Tai visai nelinksma operetė, — nuvargęs pasakė 
Moricas ir, visai atsisakęs biznio su Griunšpanu, nuėjo 
į kitus kambarius ieškoti Melios. 

Jis surado ją pas senelę, kurią visa šeima nepapras- 
tai gerbė ir globojo. 

Senelė sėdėjo fotelyje su ratukais prie lango. Tai 
buvo beveik šimtametė senutė, suparaližuota ir visai 
suvaikėjusi; jos veidas buvo taip sudžiūvęs ir susi- 
raukšlėjęs, kad nebeturėjo jokios išraiškos — kabėjo 
tik gabalas geltonai pilkos raukšlėtos odos, kuriame 
žibėjo juodos, išblėsusios, tarsi stikliniai karoliukai, 
akys. Ant galvos ji turėjo juodą peruką, papuoštą sa- 
votišku kyku iš spalvoto aksomo ir mezginių, kokius 
nešioja žydės mažuose miesteliuose. 

Melia vaikišku šaukšteliu pylė į įkritusią burną sul- 
tinį; senelė lyg žuvis pražiodavo ir sučiaupdavo lūpas. 

Moricas nusilenkė jai — ji liovėsi valgiusi, pasi- 
žiūrėjo į jį negyvu žvilgsniu ir paklausė dusliu, tary- 
tum iš po žemių sklindančiu balsu: 

— Kas čia, Melia? 

Nieko ji nebepažindavo, tik artimiausius. 

— Moricas Veltas, mano motinos brolis, Veltas,— 
pabrėždama pakartojo ji. 

— Veltas, Veltas! — gromuliavo ji bedante burna 
ir plačiai išsižiojo sultinio, kurį vėl jai padavinėjo 
Melia. 

— Dar barasi? 

— Paskutinio teismo diena pasidarė. 

— Vargšas tas Albertas. 

— Tau gaila jo? 

— Žinoma, jam neleidžia būti žmogum net žmona 
ir šeima. Regina man tiesiog kelia siaubą savo pirkliš- 
kumu,— liūdnai atsiduso ji. 

— Jis turi būti geras fabrikantas. Truputį serga 
idealizmu, bet po pirmo bankroto, jeigu tik iš jo gerai 
pasipelnys, tai išsigydys. 

— Aš nesuprantu nei tėvo, nei dėdžių, nei tavęs, 
nei Lodzės. Many viskas kunkuliuoja, žiūrint į tai, kas 
čia darosi. 

— O kas gi darosi? Gerai darosi, dirbami pinigai, 
ir baigta. 

— Bet kaip, kokiais būdais! 


— Tai nesvarbu, būdas, kuriuo gaunamas rublis, 
nemažina jo vertės. 


— Esi cinikas,— sukuždėjo ji lyg ir su priekaištu. 
— Esu tik žmogus, kuris nesigėdina vadinti daiktų 
ju tikrais vardais. 

— Palikim tai ramybėje, aš tokia susinervinusi, kad 
nebeturiu jėgų net ginčytis. 

Ji baigė maitinti senelę, pataisė pagalvius, kuriais 
ji buvo apdėta, ir pabučiavo jai ranką. 

Senė truputį ją prilaikė, sudžiūvusiais lyg griau- 
čių pirštais paglostė jos veidą ir vėl taip pat paklausė, 
žiūrėdama į Moricą: 

— Kas čia, Melia? 

— Veltas, Veltas! Einam, Moricai, pabūsi valandėlę 
pas mane, jeigu turi laiko. 

— Melia, juk tau aš visuomet turėčiau laiko, jeigu 
tik panorėtum. 

— Veltas, Veltas! — dusliai kartojo senė, pravėrė 
lūpas ir įbedė negyvą žvilgsnį į langą, pro kurį matė- 
si fabriko mūrai. 

— Moricai, aš jau prašiau tave, kad nesakytum 
man komplimentų. 


— Patikėk man, Melia, sakau nuoširdžiai, kaip do- 
ras žmogus, kad tada, kai esu su tavim, kai girdžiu 
tave, kai žiūriu į tave, tai privalau ne tik kalbėti ki- 
taip, negu su kitomis moterimis, bet imu kitaip jausti 
ir galvoti. Tu turi tokio nuostabaus švelnumo, tu iš 
tikrųjų esi moteris. Melia, čia tokių mažai Lodzėje, — 
rimtai kalbėjo jis, eidamas iš paskos i jos kambarį. 

— Palydėsi mane pas Ružą? — paklausė ji, nieko 
jam neatsakiusi. 

— Jeigu tu nepageidautum, tai aš pats to prašy- 
čiau. 

Ji priglaudė kaktą prie lango stiklo ir įsižiūrėjo 
į žvirblius, kurie, padūkę per tą beveik pirmą pava- 
sarinę kovo dieną, vaikėsi ir pešėsi sode. 

— Apie ką galvoji? — tyliai paklausė jis po va- 
landėlės. 

— Apie Albertą, ar jis padarys taip, kaip yra pats 
nusprendęs, ar taip, kaip jie nori. 

— Taip, tikriausiai paskelbs bankrotą ir susiderės 
su skolintojais. 

— Ne, aš jį pažįstu ir esu tikra, kad sumokės. 

— Einu su tavim lažybų, kad jis derėsis. 

— O aš nežinau ką duočiau, kad jis taip nepadarys. 

— Melia, Grosmanas turi savo filosofinių kvailys- 
čių, turi, bet šiaip jis yra protingas žmogus, galiu pa- 
statyti visą savo turtą, kad jis nesumokės daugiau kaip 
dvidešimt penkis procentus. 

— O aš labai, labai norėčiau, kad būtų kitaip. 

— Man atėjo mintis, kad tau reikėjo už jo ište- 
kėti, Melia, jūs tiktumėt vienas antram, neturėtumėt 
ko valgyti, bet būtumėt tokie dori, jog jus rodytų pan- 
optikume. 

— Myliu jį, bet už jo netekėčiau, tai ne mano 
tipas. 

— O kas yra tavo tipas? 

— Ieškok ir spėliok! — vėl nusišypsojo ji ta savo 
blyškia, subtilia šypsena. 

— Boroveckis, taip, tikriausiai, visos Lodzės mo- 
terys jį įsimylėjusios. 

— Ne, ne; jis man pasirodė bejausmis, išdidus ir 
karjeristas, ne, perdaug panašus į jus visus. 

— Oskaras Mejeris, baronas, milijonierius ir gra- 
žus, tiesa, tas baronas Meklemburgo veislės, bet užtat 
milijonierius tikriausias. 

— Mačiau jį sykį, ir pasirodė man, kad tai persi- 
rengęs samdinys. Tur būt, jis baisus žmogus, daug esu 
girdėjusi apie jį! 

— Jis yra laukinis ir pasiutęs žmogus, tikras prūsų 
galvijas! — su neapykanta pasakė jis. 

-— Netgi šitaip? Ima darytis įdomu. 


— Tuščia jo, to chamo. O gal Bernardas Endelma- 
nas tau patinka? 

— Žydpalaikis! — paniekinamai sukuždėjo ji. 

— O, koks aš nenuovokus. Juk tu augai Varšuvoj, 
gyvenai ten lenkų sluoksniuose ir perėjai visus Var- 
šuvos ratelius bei salonus, tai kaipgi tau gali patikti 
žydai arba Lodzės žmonės! — ironiškai sušuko jis.— 
Įpratai prie susivėlusių studentų, prie tų deklamuo- 
jančių radikalų, laukiančių palikimo arba šiltos vie- 
tos įstaigose, prie tos elegantiškos miglos pūtimo at- 
mosferos ir pakilaus, tauraus tarpusavio melo. 

— Tiek to, Moricai. Kalbi širsdamas, vadinasi, ne 
bešališkai, nenoriu klausyti. —skubėdama sušuko ji 
labai įsižeidusi, nes tikrai visa širdimi dar tebegyveno 
ana aplinka, nors jau dveji metai buvo pas tėvą 
Lodzėje. 

Ji išėjo ir po valandėlės sugrįžo apsirengusi eiti 
į miestą. 

Jie tuojau ir išėjo. 

Prie vartų laukė atvira, labai elegantiška karieta. 

— Važiuok tik iki Naujojo turgaus, ten ne toks 
purvas, ir eisiu pėsčia. 

Arkliai iš karto smarkiai patraukė. 

— Vis dėlto tu mane stebini, Melia. 

— Kuo? 

— Kaip tik tuo, kad esi tokia — ne žydė. Aš gerai 
pažįstu mūsų moteris, aš moku jas vertinti ir vertinu, 
bet jas pažįstu, į visus tuos knyginius dalykus jos ne- 
žiūri taip rimtai, kaip tu. Pažįsti Adą Vasereng? Ji 
taip pat gyveno Varšuvoj ir toj pačioj aplinkoj, kaip 
ir tu, taip pat viskam užsidegdavo, taip pat buvo veik- 
li visur, taip pat ginčydavosi su manim dėl lygybės, 
dėl laisvės, dėl doros, dėl idealu. 

— Aš su tavim nesiginčiju dėl viso to,— skubiai 
pertraukė ji. 

— Teisingai, bet leisk man baigti; taigi, ji buvo 
1dealjausia idealistė, bet kai ištekėjo už savo Rozenbla- 
to, tai pamiršo visus niekus, idealizmas nebuvo jos 
specialybė. 

— Tau tai patinka? 

— Man tai kaip tik patinka, nes kai turėjo laiko, 
tai ir žaidė poezija, kodėl gi turėjo nežaisti, lenkų na- 
muose į tai gerai žiūrima, teikia savotišką madingą 
toną, na ir ne taip nuobodu, kaip vaikščiojimas į teatrus 
ir balius. ' 

— Tai tu esi įsitikinęs, jog tai vien pramoga? 

— Lenkėms ir tau šito netaikau, nes tai kita ru- 
šis, bet žydėms — taip, aš tai tikrai žinau. Tik pagal- 
vok, kodėl joms visa tai turi rūpėti? Melia, aš esu žy- 
das, aš niekad ir niekur to nesigėdinau ir neneigiau, ko- 
kia prasmė neigti! Man, kaip ir visiems mūsiškiams, 
taip pat rūpi tik nuosavas biznis, o daugiau niekas, nes 
to tiesiog nėra mano kraujyje. Štai toks Boroveckis; 
jis keistas žmogus, tai mano draugas iš gimnazijos 
Varšuvoje, mano draugas Rygoje, mano bičiulis, mes 
drauge gyvename tiek metų, man atrodė, kad jį pa- 
žįstu, kad tai mūsų žmogus. Jis turi aštrius nagus, jis 
visai Lodzės žmogus, jis geresnis macheris, negu aš, 
bet jis kartais padaro tokį dalyką, kurio aš nesuprantu, 
ko nė vienas iš mūsų nepadarytų; jis yra „,„Lodzermen- 
šas“ ir, nepaisant to, jis turi visokių tokių idėjinių kvai- 
lysčių, utopinių svajonių, dėl kurių pasirengęs atiduoti 
rublį, kai turi su savim du, o aš dėl jų teduočiau dešimt 
kapeikų, jeigu jau nebegalima būtų išsisukti, aš. .. 

— Kur kreipi? — vėl pertraukė ji, paliesdama skė- 
čiu vežiką, kad sustotų. 

— Kad kaip tik tavyje yra kažkas, ką turi jie, 
lenkai. 

— Ar tai kartais nevadinama siela? — linksmai 
tarė ji, nušokdama ant šaligatvio. 

— Tai per didelis apibendrinimas. 

— Eisime Srednia, noriu truputį pasivaikščioti. 

— Arčiausiai būtų nueiti iki Vidzevo, o iš ten iki 


Cegelnianos. 

— Pasirenki trumpesnį, kad greičiau atliktum bau- 
džiavą. 5 

— Juk žinai, Melia, kad man labai malonu tave 
lydėti. 


— Ar ne todėl, kad taip kantriai klausau? 

— Taip, bet ir todėl, kad esi labai graži su ta iro- 
nija lūpose, labai graži. 

— Tavo komplimentas ne toks gražus, nes pateik- 
tas urmu. 

— Tu mėgsti varšuvietiškus — mažmenimis ir trum- 
piems terminams bei su geru žiru. 

— Pakanka gero išauklėjimo ir padorumo. 

— Ir, nepaisant to, ne pro šalį apsisaugoti turtine 
sutartimi, — ironiškai pridūrė jis, užsidėdamas pensne. 

— A, tai šit kur atvedei! — sukuždėjo ji nepaten- 
kinta. 

— Pati norėjai! 

— Norėjau visų pirma, kad nuvestum mane pas 
Ružą,— pabrėžė ji. 

— Aš visur tave nuvesčiau, jeigu panorėtum,— su- 
šuko jis, šaižiu juoku nuslėpdamas jį pagavusį keistą 
susijaudinimą. | 

— Ačiū tau, Moricai, bet tenai mane jau kas nors 
kitas nuves, — gana griežtai atsakė ji, nutilo ir liūdnai 
ėmė žiūrėti į baisiai purviną gatvę, į nešvarius namus 
ir į daugybės praeivių veidus. 


156 


Moricas taip pat tylėjo, nes pyko ant savęs, o daba: 
daugiau ant jos. Įniršęs jis stumdė praeivius, taisėsi 
pensne ir nejučiomis dėbčiojo į jos išblyškusį veidą, 
su ironija gaudė jos užjaučiantį žvilgsnį, kuriuo ji 
žiūrėjo į būrius apiplyšusių, suvargusių vaikų, žai- 
džiančių tarpuvartėse ir ant šaligatvių. Jis ją truputį 
suprato, ir todėl ji jam pasirodė labai naivi, labai. 

Ji erzino jį savo kvailu, lenkišku idealizmu, kaip 
mintyse jis apibūdino jos charakterį, ir tuo pačiu metu 
ji žavėjo jo kietą, sausą sielą tuo trupučiu jausmo ir 
ta kažkokia nuostabia grožio ir gerumo poezija, kuri 
sklido iš jos blyškaus veido, iš svajingų žvilgsnių, iš 
visos lieknos ir labai harmoningos figūros. 

— Įkyrėjau tau, kad nutilai,— tyliai tarė ji po ku- 
rio laiko. 

— Bijojau pertraukti tylėjimą, juk tuo metu galė- 
jai mąstyti apie nepaprastai didelius dalykus. 

— Būk tikras, kad apie daug didesnius, negu pa- 
siekia tavo ironija. 

— Vienu metu, Melia, padarei du biznius — davei 
man sprigtą ir pati pasigyrei. 

— O norėjau tik vieno, — juokdamasi pasakė ji. 

— Man smogti, tiesa? 

— Taip, ir padariau tai su malonumu. 

— Tu labai nemėgsti manęs, Melia? — paklausė jis, 
truputi įskaudintas. 

— Ne, Moricai,— pakraipė ji galvą ir kandžiai nu- 
sišypsojo. 

— Bet ir nemyli manęs? 

— Ne, Moricai. 

— Mes nieko sau flirtuojam,— pasakė jis, suerzin- 
tas jos atsakymo tono. 

— Giminaičiams tai atleistina, nes neuždeda jokių 
pareigų. 

Ji stabtelėjo, duodama kelis skatikus kažkokiai skar- 
malais apsitūlojusiai moteriai, stovinčiai patvory su 
vaiku ant rankų ir garsiai prašančiai išmaldos. 

Moricas pažvelgė su pašaipa, bet ir pats skubiai 
išsiėmė kažkokį pinigą ir padavė. 

— Ir tu duodi neturtingiems? — nustebo ji. 

— Leidau sau tokią gailestingumo operaciją, nes 
kaip tik turėjau netikrą pinigą, — emė jis smagiai juok- 
tis iš jos pasipiktinimo. 

— Tu jau nebepasigydysi nuo cinizmo! — sukuž- 
dėjo ji, truputį paspartindama žingsnį. 

— Dar turiu laiko ir jeigu dar turėčiau progą ir 
tokį, kaip tu, daktarą... 

— Iki pasimatymo, Moricai. 

— Gaila, kad jau. 

— Aš nė kiek nesigailiu. Ar būsi šiandien „kolo- 
nijoje“? 

— Nežinau, nes naktį išvažiuoju iš Lodzės. 

— Užeik, perduok ponioms labų dienų nuo manęs 
ir pasakyk poniai Stefanijai, kad rytoj prieš pietus buū- 
siu jos krautuvėje. 

— Na, gerai, bet užtat tu perduck nuo manęs labų 
dienų panelei Ružai ir pasakyk taip pat Miuleriui mano 
vardu, kad jis yra juokdarys. 

Juodu paspaudė vienas antram ranką ir išsiskyrė. 

Moricas atsigręžęs pažvelgė į Melią, kai ši jau 
buvo bejeinanti į Mendelsonų rūmus, ir pasuko 
į miestą. 

Saulė jau geso ir slėpėsi už miesto, kruvindama 
tūkstančius langų saulėlydžio žaromis. Vakaro priete- 
moje miestas tilo ir glaudėsi prie žemės; tūkstančiai 
namų ir stogų vis labiau liejosi į vientisą pilką, di- 
džiulę, netvarkingą masę, išvagotą gatvių kanalais, ku- 
riuose pradėjo degti begalinės dujinių žibintų linijos, 

tik fabrikų kaminai, kurie tarsi galingų raudonų ka- 
mienų miškas stiepėsi viršum miesto ir atrodė virpą 
ir siūbuoją šviesiame dangaus fone, dar liepsnojo sau- 
lėlydžio pašvaistėmis. 

— Beprotė! Aš ją vesčiau! „Griunšpanas, Landsber- 
geris ir Veltas“ būtų solidi bendrovė; reikia apie tai 
pagalvoti, — sukuždėjo Moricas, šypsodamasis, kad su- 
manė tokį biznį. 

— Kas šiandien pasidarė Moricui? — galvojo Me- 
lia, įeidama į didelį, trijų aukštų kampinį namą, pa- 
prastai vadinamą Šajos rūmais.— Tiesa, juk aš turiu 
penkiasdešimt tūkstančių rublių kraičio, tur būt, jam 
blogai sekasi, iš to ir dygus jausmingumas. 

Ji nebegalėjo daugiau galvoti, nes jos pasitikti 
į prieškambarį išbėgo jos nuoširdžiausia draugė Ruža 
Mendelson, šlubčiojantį dešine koja. 

— Jau ketinau pasiųsti tau karietą, nes negalėjau 
sulaukti. 

— Mane lydėjo Moricas Veltas, ėjom pamažu, šne- 
kėjo man komplimentus, na ir taip toliau. 

— Žydpalaikis— su panieka tarė Ruža, nurengda- 
ma Melią ir iš eilės mėtydama tarnui skrybėlę, piršti- 
nes, šydą, apsiaustą. 

— Labai nuolankiai siunčia tau labų dienų. 

— Kvailys! Galvoja, kad aš jį pažinsiu gatvėj, jeigu 
mane sveikins. 

— Nemėgsti jo? — paklausė ji, taisydamasi sutar- 
šytus plaukus prieš didelį veidrodį, stovintį tarp dviejų 

didžiulių dirbtinių palmių, kuriomis buvo papuoštas 
visas prieškambaris. 

— Nekenčiu, nes kažkurią dieną tėvas gyrė jį Fab- 
ciui, beje, ir Vilis jo nekenčia. Nieko sau paukštelis! 

— Ar Vilhelmas yra? k 

— Visi yra ir visi nuobodžiauja, tavęs belaukdami. 

— O Vysockis? — paklausė ji tyliau ir truputį ne- 
užtikrintai. 

— Yra ir prisiekinėja, kad visas nusiprausė, prieš 
ateidamas. Girdi, visas. 

— Bet juk netikrinsime. .. 

— Teks patikėti žodžiu,— prikando ji lūpą. 

Jos susikabino rankomis ir nuėjo per eilę nepapras- 
tai ištaigingai įrengtų kambarių, užlietų artėjančio va- 
karo prieblandos. 

— Ką veiki, Ruža? 

— Nuobodžiauju ir apsimetu, kad svečiai mane 
linksmina, o tu? 

— Prieš nieką neapsimetu ir taip pat nuobodžiauju. 

— Baisus gyvenimas! —sukuždėjo Ruža atsidus- 
dama.— Ir iki kol taip tęsis? 

— Tu pati geriausiai žinai, iki kol, tur būt, iki 
mirties. 

— Ak, ką aš duočiau, kad galėčiau įsimylėti, ką aš 
duočiau. 

— Save ir milijonus priedo. 

— Norėjai pasakyti: milijonus ir save priedo,— 
tarė ji aitriai ir pašaipiai. 

— Ruža! — priekaištingai sukuždėjo Melia. 

— Na, tylėk, tylėk! — nuoširdžiai pabučiavo ji. 

Jos įėjo į nedidelį visai juodą kambarį, nes baldai, 
sienų apmušalai, portjeros, viskas buvo aptraukta juo- 
du pliušu arba nudažyta juodais matiniais dažais. 

Kambarys darė laidotuvių koplyčios įspūdį. 

Du visai nuogi, atgal išsilenkę tamsios bronzos mil- 
žinai galingose rankose laikė viršum galvos dideles 
keistai susuktas orchidėjų šakas su baltais krištoliniais 
žiedeliais, iš kurių kambaryje sklido elektros šviesa. 

Ant juodų kanapų ir žemuose ioteliuose sėdėjo keli 
žmonės. Jie tylėjo ir buvo įsitaisę kuo laisviausiai, 
o vienas vyras netgi gulėjo ant kilimo, dengiančio visą 
parketą; kilimas taip pat buvo juodas, tik su išsiuvi- 
nėta viduryje didžiule puokšte raudonų orchidėjų, ku- 
rios, atrodė, šliaužiojo po kambarį lyg didžiulės, keis- 
tos, išsiraičiusios kirmėlės. 

— Vili, Melią galėtum pasveikinti, apsiversdamas 
kūliais,— sušuko Ruža. 

Vilhelmas Miuleris, milžiniškas šviesiaplaukis ža- 
liūkas aptemptais dviratininko drabužiais, pasikėlė nuo 
fotelio, puolė ant kilimo, tris kartus apsivertė ore vik- 
riai kaip gimnastas profesionalas ir, atsistojęs vidury 
kambario, nusilenkė lyg cirko artistas. 

— Bravo, Miuleri! — degdamasis papirosą, sušuko 
gulintysis ant kilimo po langu. 

— Melia, eikš pabučiuok mane,— tingiai atsukdama 
skruostą, pasakė augalota mergina, gulinti žemoje su- 
pamoje kėdėje. Melia ją pabučiavo ir atsisėdo ant ka- 
napos greta Vysockio, kuris, palinkęs prie mažos, lie- 
sos, rausvaveidės blondinės, uždėjusios kojas ant tabu- 
retės, tyliai kuždėjo ir, nuolat purtydamas atlapus, 
slėpdamas į rankoves gana nešvarius marškinių ran- 
kogalius, energingai raitydamas šviesius ūsiukus, įro- 
dinėjo: 

— Kaip tik iš feministinio taško neturėtų būti jokių 
teisinių skirtumų tarp moters ir vyro, 

— Taip tai taip, bet tu, Mecekai, esi nuobodus! — 
liūdnai skundėsi blondinė. 

— Tu nesisveikini su manim, Mecekai! — sukuž- 
dėjo Melia. 

— Atsiprašau, ponia, matote, panelė Felia nesilei- 
džia įtikinama. 

— Vysockis moka dvigubą pabaudą; Melią pava- 
dino ponia, o Felią panele, mokėk, Mecekai! — šaukė 
Ruža, puldama prie jo. 

— Sumokėsiu, Ruža, tuojau sumokėsiu,— jis ėmė 
atsisagstyti ir ieškoti visose kišenėse. 

— Mecekai, tik tu visai neatsisegiok, nes tai ne- 
juokinga, — čiauškėjo Felia. | 

— Aš už tave sumokėsiu, jeigu neturi pinigų. 

— Dėkoju tau, Melia, turiu pinigų, šiąnakt mane 
buvo iššaukę pas ligonį. 

— Ruža, kodėl aš turiu nuobodžiauti, — aimanavo 
Tonė supamoje kėdėje. 

— Vili, linksmink Tonę, girdi, dykaduoni! 

— Nenoriu, man reikia pasirąžyti, nes skauda 
strėnas. 

— Kodėl tau skauda strėnas? 

— Tone, jam strėnas skauda dėl tos pačios priežas- 
ties, kaip ir tau, — juokėsi Felia. 

— Reikia jį pamasažuoti. 

— Aš norėčiau turėti tavo fotografiją, Vili, šian- 
dien tu šauniai atrodai, — sukuždėjo Ruža; jos didelėse 
pilkose akyse sužaižaravo žalios kibirkštėlės, ji pri- 
kando labai plačias ir plonas lūpas, kurios kaip rau- 
donas brūkšnys kirto jos ilgą permatomai baltą veidą, 
apsuptą gryniausio vario nimbu — plaukais, perskir- 
tais per galvos vidurį ir sušukuotais ant smilkinių ir 
ausų taip, kad tik jų rausvi galiukai blykčiojo didžiu- 
liais safyrais su briliantais aplink. 

— Fotograiuokite mane šitaip, — sušuko jis, atsigul- 
damas aukštielninkas ant kilimo ir dėdamasis rankas 

po galva; jis gulėjo, išsitiesęs visu ilgumu, ir skambiai, 
linksmai juokėsi. 

— Sėskit, mergaitės, šalia manęs! Eikšekit, zy- 
liukės! 

— Šiandien jis visai gražus, — sukuždėjo Tonė, pa- 
silenkdama ties jo šviesiu, jaunu, labai vokiško tipo 
veidu. 

— Jis jaunas, — šaukė Felia. 

— Tau geriau patinka Vysockis? 

— Kad Vysockio kojos tokios plonos. 

— Tylėk, Felia, nešnekėk kvailysčių. 

— Kodėl? 

— Ogi todėl, kad nedera. 

— Mieloji Ruža, kodėl nedera? Aš žinau, ką vyrai 
pasakoja apie mus, Bernardas man viską sako, jis man 
papasakojo vieną tokį juokingą pokštą, kad aš miriau 
iš juoko. 

— Papasakok jį, Felia,— sukuždėjo Tonė, žiovauda- 
ma iš nuobodulio. 

— Mažyte, jeigu papasakosi prie manęs, tai nie- 
kad nieko tau nebepasakosiu,— prieštaravo Bernardas, 
gulintis ant kilimo. 

— Jis gėdinasi! Cha, cha, cha! — pašokusi nuo ka- 
napos, ji kaip beprotė ėmė bėgioti po kambarį, var- 
tyti baldus, griuvinėti ant Tonės. 

— Felia, ką tu išdarinėji? 

— Aš nuobodžiauju, Ruža, aš siuntu iš nuobodulio. 

Ji atsisėdo ant krūvos juodų pliušinių pagalvių, 
kuriuos jai pakišo tarnas. 

— Nuo ko, Vili, tau tas randas? — paklausė ji, ve- 
džiodama ilgu ir plonu pirštu per raudoną brūkšnį, 
kertantį jo veidą nuo ausies iki mažų, pašiauštų ūsiukų. 

— Nuo kardo,— atsakė jis, dantimis stengdamasis 
pagauti jos pirštą. 

— Dėl moters? 

— Taip. Tegul Bernardas papasakoja, jis buvo ma- 
no sekundantas, ir toks aktyvus, kad visi Berlyno bur- 
šai žinojo tą dalyką. 

— Papasakok, Bernardai. 

— Palikit mane ramybėj, neturiu laiko,— sumur- 
mėjo Bernardas, nuo šono apsivertė ant nugaros ir 
įsispoksojo į lubas; kur paskui auksinį Auroros vežimą 
lėkė būriai nuogų sparnuotų nimfų; jis rūkė papirosą 
po papiroso, kuriuos jam paduodavo ir uždegdavo 
tarpdury stovintis tarnas, apsirengęs raudona prancū- 
ziška livrėja.— Pagaliau tai perdaug skandalingas da- 
lykas. 

— Vili, juk, steigdami savo sambūrį, mes susita- 
rėme sakyti vieni kitiems viską, viską,— kalbėjo Tonė, 
pasislinkdama su foteliu arčiau. 

— Pasakok, Vilhelmai, atsilygindama ištekėsiu už 
tavęs, — keistai nusijuokė ji. 

— O aš tave paimčiau, Ruža, tavyje lindi stambus 
velnias. 

— Ir dar stambesnis kraitis, — pašaipiai pridūrė ji. 

— Kad tai taip nuobodu! Vili, pavaizduok kiaulę, 
mano brangusis, pavaizduok kiaulę! — aimanavo Tonė, 
taip stipriai rąžydamasi fotelyje, kad jai iš kikliko iš- 
trūko didelė saga — kamėjos imitacija. 

Ji jautė tokį beribį nuobodulį, kad prašė įkyriai 
kaip vaikas, gailiu balsu: 

— Pavaizduok kiaulę, Vili, pavaizduok kiaulę! 

Vilhelmas atsistojo keturpėsčias, išrietė nugarą ir 
kvykčiodamas ėmė trumpais, nelanksčiais šuoliais ris- 
noti ratu po kambarį. 

Tonė beprotiškai kvatojo. Ruža iš visų jėgų plojo 
rankomis, o Felia kulnais daužė kilimą ir drebėjo iš 

džiaugsmo. Jos trumpi plaukai išsipynė ir lyg šviesus 
pėdas uždengė rausvą, nepaprastai linksmą veidą. 

Melia, taip pat pagauta bendro linksmumo, svaidė 
pagalviais į Miulerį, o Miuleris po kiekvieno smūgio 
pašokdavo, juokingai kratydavo užpakalines kojas ir 
pratisai žviegė, pagaliau pavargęs ėmė išlenkta nugara 
kasytis į Ružos kojas, paskui atsigulė vidury kilimo, 
ištiesė kojas ir visai kaip pavargusi kiaulė tarytum 
„pro miegą kriuksėjo, murmėjo, kvykčiojo. 

— Nepalyginamas! Nuostabus! — sužavėtos šaukė 
įsilinksminusios panelės. 

Vysockis, išsproginęs akis, nustebintas, pirmą kartą 
žiūrėjo į tą cirkinį nuobodžiaujančių milijonierių žai- 
dimą; jis užmiršo purtyti atlapus, nebegrūdo marškinių 
rankogalių į rankoves, neberaitė ūsiukų, tik vedžiojo 
akimis po moterų veidus ir pasišlykštėdamas murmte- 
lėjo: 

— Pamaiva. 

— Kuriuo atžvilgiu? — paklausė Melia, kuri pirmo- 
ji nusiramino. 

— Visais žmogiškais atžvilgiais, — atsakė jis tvirtai 
ir atsikėlė, dairydamasis skrybėlės, į kurią Felia mė- 
gino sukišti abi kojas. 

— Bėgi, Mecekai? — paklausė ji, nustebinta jo 
griežto žvilgsnio. 

— Turiu eiti, nes man gėda, kad esu žmogus. 

— Fransua, atidaryk visas duris, nes įžeistas žmo- 
giškumas išeina,— pašaipiai sušuko Bernardas, kuris 
per visą Miulerio pasirodymą ramiausiai sau gulėjo 
ir rūkė papirosus. | 

— Ruža, Mecekas įsižeidė ir nori išeiti, neleisk jo. 

— Mecekai, pasilik! Kas tau pasidarė? Kodėl? 

— Todėl, kad aš neturiu laiko, kai kam esu pa- 
žadėjęs ateiti, — švelniai aiškinosi jis, bandydamas nu- 
mauti savo vargšą cilindrą nuo Felios kojų. 

— Mecekai, pasilik, labai prašau tave, juk žadėjai 
mane palydėti namo,— karštai kuždėjo Melia, ir jos 
blyškus veidas iš susijaudinimo paraudo. 

Jis pasiliko, bet sėdėjo paniuręs ir netgi neatsaki- 
nėjo nei į kandžias Bernardo pastabas, nei į buršišką 
sąmojį Miulerio, kuris vėl atsigulė prie Ružos kojų. 

Įsiviešpatavo visiška tyla. 

Elektra virpėjo krištolinėse gėlėse ir dulkė melsva 
šviesos migla į kambarį, į matines juodas sienas, nuo 
kurių tarytum mėlynos akys žiūrėjo keturios itališkos 
akvarelės, įdėtos į juodus aksominius rėmus ir paka- 
bintos ant šilkinių virvių, į tas nuobodžiaujančias iš 
dyko buvimo galvas, kurios lyg dėmės gelsvavo juo- 
dame sienų ir baldų fone, žybčiojo žalios bronzos 
papuošimuose ant pianino, stovinčio vienoje kertėje 
su atidengta klaviatūra ir panašiu į kažkokią baidyklę 
su ilgomis gelsvai blizgančiomis iltimis. 

Pro uždaras vidines langines ir nuleistas sunkias 
juodas portjeras iš miesto neprasiskverbdavo joks gar- 
sas, tik silpnai ūžiantis šnarėjimas ir duslus virpesys, 
kurie, tarytum vos užčiuopiamas pulso tvinksėjimas, 
sklido kambaryje. 

Dūmai, kuriuos nuolat kamuoliais leido Bernardas, 
draikėsi it melsvas retas debesis, tarytum ploniausias 
bengališkas šydas uždengdavo auksinį Auroros vežimą 
ir nuogas nimfas, leidosi žemyn, kabinėjosi už sienų ir 
pliuško, suplėšyti ilgomis sruogomis, plaukė į kitus 
kambarius pro duris, kuriose tarytum veriantis riksmas 
toje juodumos simfonijoje ryškiai raudonavo kiekvie- 
nam mostelėjimui pasirengusio tarno livrėja. 

— Ruža, man nuobodu, mirtinai nuobodu, — suinkš- 
tė Tonė. 

— O aš linksmai žaidžiu, — ėmė šaukti Felia, koja 
mėtydama Meciaus cilindrą. 

— Aš puikiausiai linksminuos, nes man visai nerei- 
kia linksmybių,— ironiškai pasakė Bernardas. 

— Fransua, pasakyk, kad paduotų arbatą! — palie- 
pė Ruža. 

— Ruža, neik, baigsiu tau pasakoti pokštą. 

Jis pasirėmė ant alkūnės ir kuždėjo, vis bučiuoda- 
mas jai rausvą ausies galiuką. 

— Nenukąsk man auskaro! Per smarkiai! Tavo lū- 
pos tokios karštos! — sukuždėjo ji, palenkdama į jį 
galvą, prikaado lūpas, o iš po primerktų sunkių melsvų 
vokų ėmė žybčioti žalsvos kibirkštys. 

— Iš baimės pradėjo žegnotis,— garsiau sukuždėjo 
Vilis. 

— O ką — bene jis katalikas? 

— Ne, bet ne pro šalį apsisaugoti. 

Ji išklausė pokštą iki galo ir, nuobodulio slegiama, 
nenusijuokė. 

— Vilhelmai, tu esi geras, mielas,— kalbėjo ji, 
glostydama jam veidą,— bet tavo anekdotai perdaug 
berlyniški, nuobodūs ir kvaili. Aš tuojau ateisiu, o tuo 
tarpu gal ką nors paskambinsi, Bernardai. 

Bernardas atsistojo, koja pastūmė taburetę prie 
pianino ir su pasiutiška bravūra ėmė skambinti trečią 
kadrilio figūrą. 

Visi pakirdo iš tylos ir nuobodulio. 

Vilhelmas atsikėlė ir pradėjo šokti trečią figūrą 
su Felia, kontredansą jie šoko su tokiu užsidegimu, 
kaip kankaną, Felios plaukai maskatavo kaip šiaudų 
kuokštas vėtroje, uždengė jai akis, dribo ant smakro, 

plevėsavo užpakaly; ji nusibraukdavo juos ranka ir 
šoko net apdujusi. 

Tonė gulėjo krėsle ir nuobodžiaudama stebėjo Vilio 
judesius. 

Nuošaliau tarnas statė juodmedžio staliukus, įmant- 
riai inkrustuotus perlamutru, ir dėliojo servizą arbatai. 

Ruža tingiai pasirąžė ir, šlubčiodama, krypuodama 
plačiais klubais, nuėjo prie durų, čia valandėlę stabte- 
lėjo prie Vysockio, kuris pusbalsiu pasakė: 

— Duodu garbės žodį, kad tai ne dekadentizmas, 
tai visai kas kita, 

— Tai kas gi čia? — paklausė Melia, griebdama 
Vysockį už rankų, kad jis negalėtų purtyti atlapų ir 
kaišioti rankogalių. 

— Aš norėčiau būti dekadentė. Mecekai, ar galiu 
būti dekadentė? Mecekai, aš noriu būti dekadentė, nes 
man nuobodu,— šaukė Tonė. 

— Tai tik dykinėjimas iš laiko pertekliaus ir pinigų 
pertekliaus! Nuobodulys yra turtuolių liga. Tu, Melia, 
nuobodžiauji, Ruža nuobodžiauja, Tonė nuobodžiauja, 
Felia nuobodžiauja, su jumis nuobodžiauja ir tie du 
drimbos, o be jūsų dar pusė milijonierių dukterų ir 
žmonų. Viskas jums nuobodu, nes galite turėti viską, 
ką tik galima nupirkti. Jums niekas nerūpi, norite tik- 
tai linksmintis, o pasiučiausias pasilinksminimas taip 
pat baigiasi nuoboduliu. Socialiniu požiūriu. ., 

— Mecekai, bet tu blogai negalvoji apie mane? — 
pertraukė ji, glostydama jam rankas. 

— Aš nedarau išimčių, antra vertus, tu taip pat 
priklausai degeneruotai rasei, iš visų rasių labiausiai 
nutolusiai nuo gamtos, o tai keršija jums patiems. 

— Klausyk jo, Melia, jis moksliškai visais jam ži- 
nomais požiūriais įrodinės tau, kad didžiausias pasau- 
lyje nusikaltimas yra būti turtingam, 

— Sėsk, Ruža, su mumis. 

— Tuojau grįšiu, tik užeisiu pas tėvą. 

Ji išėjo ir iš prieškambario, jau apšviesto elektri- 
niais sietynais, užlipo į viršų, į tėvo kabinetą, kuriame 
buvo beveik visai tamsu. 

Šaja Mendelsonas, apsivilkęs apeiginiais maldos 
drabužiais, su plika kaire ranka, apvyniota dirželiu, sė- 
dėjo vidury kambario ir, rimtai linguodamas, pusbalsiu 
meldėsi, 

Prie dviejų langų stovėjo du seni žilabarzdžiai sina- 
gogos giesmininkai, užsimetę tokias pat apeigines 
skraistes baltais ir juodais dryžiais, ir, žiūrėdami į pas- 
kutines rausvas dienos žaras, nudažiusias pilką dan- 
gų, nuolat linkčiodami, giedojo kažkokią keistai aistrin- 
gą ir keistai graudžią giesmę. 

Balsai buvo kupini dejonių ir skausmo: čia lyg va- 
rinių trimitų garsai skambėjo rėksminga širdgėla, gaūdė 
slogus nusiminimas, čia vėl prapliupdavo beviltiška 
aimana, pakildavo aštrus, veriantis klyksmas, ilgai 
virpantis buto tyloje; staiga jų balsai aptildavo, virs- 
davo kuždesiu, ir tada imdavo plaukti ilga, švelni me- 
lodija, panaši į fleitos giesmę žydinčių sodų tyloje tarp 
ambros aromatais alsuojančių šešėlių, pusiau sapne, 
kupiname ekstaziškų meilės svajų, perpintų atodū- 
siais ir ilgesiu, kuris kyla, prisiminus tarytum Jeruzalės 
palmių sodus, liūdnas ir neaprėpiamas dykumas, svili- 
nančią saulės kaitrą, prarastą, bet tokią mylimą tė- 
vynę. 

Jie lingavo vis ritmingiau, jų akys liepsnojo eksta- 
ze, 0 ilgos žilos barzdos kretėjo iš susijaudinimo. Juos 
įkvėpė jų pačių balsai ir tos banguojančios giesmės, 
kurios sklido iš jų krūtinių į tuščią, tylų, apytamsį 
kambarį, virpėjo lyg širdgėlos kupinas skundas, lyg 

rauda, lyg prašymas, lyg maldavimas ir šlovino vieš- 
pačių viešpaties gerumą ir galią. 

Už langų viešpatavo tyla. 

Anapus gatvės, priešais kabineto langus, visuose 
aukštuose sužibo šviesomis didelės darbininkų kazar- 
mės, o pro kitus langus, nes kabinetas buvo kampinia- 
me kambaryje, juodavo parko balteglių tankmė, ski- 
rianti rūmus nuo fabrikų, ir tarp žemų krūmų gazo- 
nuose bolavo dar neištirpusio sniego lopai. 

Tiesiai prieš Šają, sėdintį viduryje, buvo didelis 
kampinis langas, pro kurį jo žvilgsnis smigo į milži- 
niškus fabriko kontūrus, pasišiaušusius kaminais ir 
kampais, panašiais į viduramžių bokštus. 

Šaja meldėsi karštai, bet negalėjo nė valandėlės ati- 
traukti savo žvilgsnio nuo tų galingų mūrų, vis labiau 
susiliejančių su atslenkančia naktimi; tolumoje buvo 
matyti jos tamsi, gaubianti miestą skraistė ir giedras, 
ramus veidas, žvelgiantis milijonais žvaigždžių. 

Giedojimas pasibaigė jau visai naktį. 

Giedotojai susidėjo maldos drabužius į aksominius 
maišus, ant kurių žibėjo auksu išsiuvinėtos kažkokios 
hebrajiškos raidės. 

— Še, Mendeli, rublį! 

Jis davė jam sidabrinį pinigą, kurį giedotojas ėmė 
rūpestingai tikrinti prie lango. 

— Pažiūrėk, tai tikras rublis! O tau, Abramai, aš 
užmokėsiu šiandien tik septyniasdešimt penkias kapei- 
kas, nes tu šiandien neturėjai noro, tu tik apsimetei, 
kad giedi. Norėjai apgauti mane ir viešpatį dievą? 

Giedotojas pažvelgė į Šają pilnomis ašarų ir eksta- 
zės akimis, paėmė ritinėlį variokų, pašnabždomis pa- 
sakė linkėjimus ir tyliai išėjo. 

Ruža visą laiką stovėjo prie durų ir klausėsi to gie- 
dojimo, jausdama, kad vos ištveria nenusikvatojusi. 

Kai tik giedotojai išėjo, ji paspaudė mygtuką, ir 
elektros šviesa užliejo kambarį. 

— Ružal 

— Ar tau ko reikia? — paklausė ji, sėsdama ant 
fotelio atkaltės prie tėvo. 

— Ne, Tavo svečiai atėjo? 

— Yra visi. 

— Ar gerai tave linksmina? 

Jis pradėjo glostyti jos plaukus. 

— Nelabai. Net Miuleris šiandien nuobodus. 

— Kam juos laikai, juk mes galim turėti linksmų 
svečių. Nori, aš liepsiu Stanislavui, kad paieškotų, Lo- 
dzėje netrūksta linksmų žmonių. Kam tu turi nuobo- 
džiauti už savo pinigus? O Vysockis, kas tai per 
žmogus? 

— Daktaras, tai kitoks, visai ne Lodzės žmogus, jo 
šeima aristokratiška, jo motina iš grafų, jis turi herbus. 

— Tik neturi ant ko juos nešioti. Jis tau patinka? 


— Nieko sau, nes nepanašus į mūsiškius ir labai 
mokytas. 


— Mokytas? 

Jis oriai paglostė sau barzdą ir ėmė klausytis ati- 
džiau. 

— Jis parašė knygą, už kurią jam kažkoks univer- 
sitetas Vokietijoje davė aukso medalį. 

— Ar didelį medalį? 

— Nežinau. 

Ji paniekinamai gūžtelėjo pečiais. 

— Mums ligoninei bus reikalingas daktaras, aš jį 
paimčiau, jeigu jis toks mokytas. 

— Daug moki? 

— Moku. Bet ne tai svarbu, jis turėtų didelę prak- 
tiką ir tarnautų mano firmoje, jau vien tai verta pi- 
nigų. Pasakyk jam, kad rytoj ateitų į kontorą. Aš 
mėgstu padėti mokytiems žmonėms. 

— Ar liepei Stanislavui pakviesti pas mus Boro- 
veckį? 

— Ruža, aš jau tau sakiau, kad Boroveckis yra 
Bucholco žmogus, o aš Bucholcui ir viskam, kas yra 
jo, linkiu visų nelaimių. Tegul jis subankrutuoja ir 
eina tarnauti. Aš per tą vagį, per tą vokietpalaikį, ku- 
ris į Lenkiją atvažiavo šunimis ir iš mūsų užsidirbo 
pinigų, kad jis pragaištų iki dešimtos kartos, aš per 
jį nuolat sergu, man skauda širdį, jis nuolat mane 
apvagia. O tas Boroveckis tai jo blogiausias vokiet- 
palaikis! — su neapykanta sušuko jis. 

— Bet juk jis lenkas. 

— Lenkas, geras lenkas, kai jis pradėjo spausdinti 
savo bajus, tai man pusę prekių grąžino iš Rusijos, pa- 
sakė, kad netikusios, kad Bucholco geresnės. Tai len- 
kas, vadinasi, taip daro! Jis gadina prekybą, jis tiems 
kvailiams chamams duoda tokius raštus ir spalvas, ko- 
kius paimtų kiekviena grafienė. Kam tai? Dėl ko? Kiek 
aš netekau per jį, kiek netekau, kiek mūsiškiai neteko! 
Kiek per jį neteko tie vargšai audėjai! Jis suėdė senį 
Fišbiną, jis suėdė trisdešimtį kitų firmų. Tu man nekal- 
bėk apie jį, nes man viduj viską skauda, kai juos pri- 
simenu. Jis yra blogesnis už blogiausią vokietį, nes su 
vokiečiu dar galima prekiauti, o jis yra ponas, jis yra 
didelis dvarininkas! — nusispiovė jis su panieka ir 
neapykanta. 

— Ar tau atsiųsti arbatos? 

— Važiuosiu pas Stanislavą arbatos, nuvešiu Julciai 
žaislus, kuriuos man šiandien atsiuntė iš Paryžiaus. 

Ruža pabučiavo tėvą į skruostą ir išėjo. 

Šaja atsikėlė, isjungė šviesą, nes visur mėgo tau- 
pyti, ir pradėjo vaikščioti po tamsų kambarį. 

Vaikščiojo ir galvojo apie savo amžiną slogutį — 
apie Bucholcą. 

Jis jo nekentė visa žydiška fanatizmo jėga; jis jo 
nekentė kaip fabrikanto konkurento, kurio niekuo ne- 
galėjo pralenkti. 

Bucholcas visada ir visur buvo pirmas, ir kaip tik 
šito jam negalėjo atleisti Šaja, jis, kuris jautėsi esąs 
pirmoji Lodzės firma, kuris vadovavo tai žydų masei, 
tiems skurdžiams, šlovinantiems jį su meile ir stabmel- 
diška pagarba, užhipnotizuotiems milijonų, kurie jo 
rankose augo sniego griūties greičiu. 

Prieš keturiasdešimt metų, — Šaja gerai atsiminė 
tuos laikus, kai Bucholcas jau krovė milijonus, — jis 
pradėjo karjerą kaip kažkokios skurdžios senamiesčio 
krautuvėlės pardavėjas, kurio specialybė buvo šaukti 
ir vilioti pirkėjus, nešioti į namus ryšulius, valyti kar- 
tais krautuvę ir šaligatvį prie jos. Ištisus mėnesius jis 
stoviniavo šaligatvyje, varstomas speigų, merkiamas 
lietaus, kepinamas kaitros, stumdomas praeivių, beveik 
visada alkanas ir apiplyšęs, visada užkimęs nuo šau- 
kimo, be pinigų, miegantis už rublį mėnesiui kažko- 
kiame baisiame žydiško skurdo urve, kokių pilna 
miestuose, 

Paskui jis staiga dingo nuo šaligatvio, kuriame gy- 
veno, 

Po poros metų jis vėl atsirado Lodzėje, ir niekas jo 
nepažino. 

Jis atvažiavo su trupučiu pinigų ir ėmė pats varyti 
biznį. 

Dabar jis apgailestaudamas šyptelėjo iš anų laikų, 
prisiminė tą skurdų vežimą, kuriuo vežiojo prekes 
į aplinkinius kaimus, tą arklį, kurį ganydavo pakelėse 

arba valstiečių javuose, tą nuolatinį, klaikų skurdą, 
kuris jį vis ėdė, nes iš penkiasdešimt rublių kapitalo, 
įskaitant čia vežimą ir arklį, jis turėjo maitinti save, 
arklį, žmoną ir vaikus. | 

Vėliau tos pirmosios audimo dirbtuvės, kurias jis 
įsteigė, tie tūkstančiai smulkių apgavysčių, kurias pa- 
darė, sverdamas žaliavą dirbantiems namie audėjams, 
tie apmatavimai, maisto gailėjimas sau ir savo šeimai, 
ta daugybė kitų suktybių — kol surizikavo išsinuomoti 
kažkokį apleistą fabrikėlį. 

Jis pirmasis, kai pradėjo sektis, pasiuntė į mieste- 
lius agentus, pats nemiegojo, nevalgė, negyveno, tik 
dirbo ir taupė. 

Jis pirmasis ėmė duoti kreditan kiekvienam, kas 
tik pageidavo, ir pats pradėjo verstis kreditu, nes Bu- 
cholcas ir Lodzės fabrikantai vokiečiai naudojosi senu 
būdu — grynais pinigais. 

"Jis pirmasis pradėjo gaminti pigias prekes, bloginti 
Lodzės produkcijos kokybę, apie kurią iki jo laikų 
visur gerai atsiliepdavo. 

Jis beveik pirmas įvedė, išvystė ir patobulino iš- 
tisą sistemą, kaip išnaudoti visus ir viską. 

Po jį ištikusio gaisro, pasistatydino nuosavą fabri- 
ką su tūkstančiu darbininkų. 

Jis tvirtai atsistojo ant kojų. 

O laimė lydėjo jį nesitraukdama; dešimtys, šimtai 
tūkstančių, milijonai pradėjo plaukti į jo kasas iš visų 
pusių; ėjo iš ponų dvarų, iš valstiečių trobų, iš purve 
paskendusių miestelių, iš sostinių, iš stepių, iš tolimų 
kalnų, plaukė vis platesniu srautu, ir Šaja augo ir da- 
rėsi galingas. 

Kiti prarasdavo, mirdavo, sužlugdavo per bendras 
nelaimes ir negandas, o Šaja laikėsi tvirtai; nuolat degė 
seni korpusai ir kilo nauji ir galingesni ir vis smar- 

kiau siurbė žemę, medžiagas, žmones, smegenis, konku- 
rentus ir visa tai perdirbinėjo į milijonus Šajai. 

Bucholcas visada buvo didesnis, Saja negalėjo jo 
pralenkti. 

Šaja augo ir vis labiau ir labiau troško nugalėti 
Bucholcą; kiekvieną varžovo uždirbtą rublį jis laikė 
pavogtu ir išplėštu iš jo, jis gyveno ta chimeriška vil- 
timi, kad peraugs jį, kad peraugs visus, kad pamatys 
save iškilusį virš Lodzės taip aukštai, kaip tas galingas 
pagrindinių mašinų kaminas, dabar lyg pabaisa dūluo- 
jantis naktyje, kad taps Lodzės karaliumi. 

Bucholcas vis tebebuvo pirmasis, jį pripažino šalies 
viešoji nuomonė, jo žodis buvo lyg skambi moneta, 
jį prašydavo patarimo ir iniciatyvos daugeliu bendro 
pobūdžio klausimų, jo prekės buvo geriausiai vertina- 
mos, jį supo savotiška pagarba, o tuo tarpu Šajai pa- 
nieką ir neapykantą reiškė netgi lygūs su juo sukčiai. 

Šaja negalėjo to suprasti, jam atrodė, kad Buchol- 
cas paveržia iš jo ne tik pinigus, viską, ko jis sau 
troško, paveržia iš jo garbę viešpatauti tai kaminų 
jūrai. 

Už tai jis nekentė jo dar labiau. 

Jis vis tebevaikščiojo tamsiame kambaryje, žvilg- 
čiojo pro langus į fabrikus arba į darbininkų namus, 
šviečiančius kaip žibintai, paskui sustojo, užsidėjo aki- 
nius ir ėmė žiūrėti į priešais rūmus stovinčio namo 
ketvirtą aukštą, į tris stipriai apšviestus langus, už 
kurių šmėkščiojo juodi žmonių šešėliai. 

Jis atidarė orlaidę ir ėmė klausytis. 

Kažkokį sentimentalų valsą virpančiu balsu daina- 
vo smuikas, dejuodama jam pritarė violončelė, muzi- 
kai nutilus, prapliupdavo keliolikos balsų klegesys, ir 
siautulinga juoko kaskada drauge su stiklinių ir lėkš- 
čių žvangėjimu užtvindydavo tylią gatvę. 

Kažkas šauniai linksminosi. 

Šaja paspaudė elektrinį skambutį, kad ateitų tarnas. 

— Kas ten gyvena? — griežtai paklausė jis, rodyda- 
mas langus. 

— Tuojau sužinosiu, šviesusis pone. 

„Aš sergu, o jie linksminasi! Iš ko jie linksminasi? 
Iš kur jie turi pasilinksminimamsė“ — suirzęs galvojo 
jis, negalėdamas atitraukti žvilgsnio nuo tų langų. 

— Namas E, ketvirtas aukštas, penkiasdešimt šeš- 
tas numeris, ten gyvena Ernestas Ramišas, penktos au- 
dimo salės meistras, — raportuodamas išbėrė tarnas. 

— Gerai. Nueisi ir pasakysi, kad liautųsi griežę, 
nes aš negaliu miegoti, kad aš nepageidauju, kad jie 
linksmintųsi. Liepk kinkyti arklius. Ernestas Ramišas, 
tur būt, per daug gauna, jeigu turi pasilinksmini- 
mams,— kartojo jis, įsimindamas tą pavardę. 


VIII 


=: Tuojau atvažiuosiu. Iki pasimatymo,— piktai 
atsakė Boroveckis per telefoną, nes Liusi prašė, kad 
jis nedelsdamas atvažiuotų į Milšo miškelį, kadangi ji 
turinti nepaprastai svarbų reikalą. 

— Tokiu laiku važiuoti į miškelį! Beprotė, dieva- 
ži, — piktai šnabždėjo jis. 

Mat, jis jau nuo šešių sėdėjo kontoroje ir neturėjo 
nė valandėlės laisvo laiko, buvo nuėjęs į fabriką pri- 
žiūrėti, kaip spausdina naujus raštus, važinėjo į centri- 
nį biurą dėl piktnaudžiavimų, kuriuos Bucholcas at- 
skleidė pagrindiniame sandėlyje, lakstė, rašinėjo, 
davinėjo tūkstančius nurodymų, jo smegenyse kunku- 
liavo tūkstančiai reikalų, tūkstančiai žmonių laukė jo 

"patvarkymų, šimtai mašinų laukė įsakymų; jis ginčijosi 
su Bucholcu, be to, dar nervinosi, laukdamas Morico 
telegramos medvilnės reikalu, jis buvo pavargęs nuo 
darbo, nuo to baisaus kasdieninio jungo, kurį, pavaduo- 
damas Knolį, užsikorė sau ant sprando, buvo pri- 
trenktas tos gausybės neapsakomų reikalų, kuriuos tu- 
rėjo tvarkyti, o čia dar ta beprotė šaukia jį į pasima- 
tymą kažkur už miesto. 

Jis vis labiau niršo. 

Šiandien jis neturėjo laiko net arbatos išgerti, nes 
Bucholcas, kad ir sergantis, liepė nunešti save su io- 
teliu į kontorą, visur kišosi, ant visų rėkė ir tarnautojų 
tarpe kėlė tik baimę ir sąmyšį. 

— Ponas Borovecki,— sušuko jis, sėdėdamas apmu- 
turiuotomis kojomis, su nutriušusia kailine kepure ant 
galvos ir su lazda ant kelių. — Paskambink tamsta Mak- 
sui, kad nė už rublį neduotų prekių Milneriui Varšu- 
voje. Jis turėjo pas mus kreditą ir per daug yra sko- 
lingas, o aš kaip tik turiu žinių apie jį, kad labai 
sparčiai eina į bankrotą. 

Boroveckis paskambino ir ėmė peržiūrinėti kažko- 
kias didžiules skaitmenų virtines. 

— Ponas Hormnai! Patikrink tamsta tą frachtą, ten 
yra klaida, geležinkelis per daug paėmė, tur būt, pagal 
kitą tarifo punktą paskaičiavo,— šūktelėjo jis Hornui, 
kuris jau kelios dienos, atseit nuo sekmadienio, Buchol- 
cui pareikalavus, buvo perkeltas iš spaustuvės ir bal- 
tyklos raštinės į jo paties kontorą. 

Hornas, labai išbalęs, paraudusiomis nuo nemigos 
ir nuovargio akimis, automatiškai skaičiavo pamėlusio- 
mis lūpomis, klydo, negalėjo sukaupti dėmesio, skait- 
menų virtinės šokinėjo jam prieš akis kaip suodžių 
kamuolys. | 

Jis nuolat žiovavo ir nuobodžiaudamas dėbčiojo 
į laikrodį, išsiilgęs laukė pietų. 

— Tai bobai, kurią tamsta proteguoji, tegul duoda 
du šimtus rublių ir tegul sau eina gerti. Ji visa su 
savo šuniukais neverta nė penkiasdešimties! 

— Ar tai juridinis skyrius sutvarkė tą reikalą? 

— Taip, ji turi duoti mums „oficialų pakvitavimą. 
nes dar kas nors prikalbės bobą, kad patrauktų mus 
į teismą. 

Hornas dar žemiau panarino galvą, stengdamasis pa- 
slėpti piktą, džiūgaujančią šypseną. 

— Ponas pirmininke, ar jūsų arkliai namie? 

— Jeigu tamstai reikalingi, tai tmk tamsta, imk, 
kada tik prireiks. Tuoj paskambinsiu į arklidę. Slun- 
kiau, pastumk,— šūktelėjo jis tarnui, kuris pastūmė fo- 
telį prie telefono, veikiančio jo fabrikų ribose. 

— Arklidė! —riktelėjo jis, smarkiai skambinda- 
mas.— Tuojau karietą prie rūmų. Kiek kartų ponas 
Boroveckis pareikalaus arklių — atvažiuokit! Buchol- 
cas kalba, mulke! — subaubė jis telefonistei, kuri pa- 
klausė, kas kalba. 

Tarnas vėl pristūmė ij prie rašomojo stalo ir atsi- 
stojo šalia. 

— Hornai, sėsk tamsta greta .manęs, aš diktuosiu. 
Tamsta greičiau krutėk, jeigu aš kalbu su tamsta, — įtū- 
žęs riktelėjo jis. 

Hornas tik prikando lūpą, atsisėdo ir ėmė rašyti 
sakinius, skubiai diktuojamus Bucholco, kuris tuo pa- 
čiu metu nesiliaudamas tvarkė kitus reikalus ir kartais 
sušukdavo: 

— Tamsta nemiegok! Aš tamstai moku ne už mie- 
gą,— ir trenkdavo lazda į grindis. 

Visa tai Horną taip erzino, pagaliau šiandien jis 
buvo taip įniršęs, kad vos beįstengė susivaldyti. 

Suskambėjo telefonas. 

— Baronas Oskaras Mejeris klausia, ar po pus- 
valandžio ras poną pirmininką. 

— Ponas Borovecki, tamsta pasakyk jam, kad nieko 
nepriimu, guliu lovoje. 

Karolis tuojau atsakė ir vėl klausėsi. 

— Ko jis dar nori? 

— Sako, kad turi svarbų, asmenišką reikalą. 

— Nepriimu! — suriko jis.— Baronas Oskaras Me- 
jeris gali turėti svarbų reikalą į mano šunį, o ne į mane. 
Mulkis! Chamas! — murmėjo jis, protarpiais nustojęs 
diktuoti. 

Mat, jis nekentė Mejerio ir Lodzėje garsiausiai šai- 
pėsi iš jo baronystės, kurią buvęs jo darbininkas au- 
dėjas, o šiandien vilnos fabrikantas milijonierius Me- 
jeris nusipirko Vokietijoje. 

— Paskubėk tamsta! — piktai šaukė jis Hornui. 

— Abiem rankom aš nemoku rašyti. 

— Ką tai reiškia? 

— Negaliu rašyti greičiau, negu rašau. 

Bucholcas toliau diktavo truputį lėčiau, nes Hornas, 
lyg tyčia, rašė nepaprastai lėtai ir iš pykčio vis labiau 
raukė antakius. 

Kontoroje pasidarė tylu. 

Boroveckis, jau apsivilkęs paltą, stovėjo prie lan- 
go ir nekantraudamas laukė arklių. 

Tarnautojai, tarsi prikaustytais prie piupitrų vei- 
dais, dirbo karštligiškai, bijodami garsiau atsikvėpti ar 
persimesti žodžiu, nes Bucholcas kėlė siaubą visiems, 
išskyrus vieną Bauerį, seną pirmininko bičiulį ir pati- 
kėtinį, tą patį, kuris, kaip spėjo Karolis, buvo slaptai 
pranešęs aną telegramą Cukeriui. 

Pagaliau arkliai sustojo prie rūmų, ir skubiai išei- 
nančiam Boroveckiui Bucholcas iš paskos šūktelėjo: 

— Užsuk dar tamsta, kai parvažiuosi. 

Jis nieko neatsakė, tik tyliai nusikeikė, nes darbo 
ir to nervinančio Morico telegramos laukimo buvo taip 
iškamuotas, kad tiesiog krito iš nuovargio. 

Jis liepė vežikui vežti į Milšo miškelį. 

Prie senosios alaus daryklos, milžiniško pusiau su- 
griauto pastato, kuris lyg lavonas stūksojo jau už mies- 
to, liepė sustabdyti arklius ir palaukti. 

Jis apėjo tuos apleistus mūrus su išdaužytais lan- 
gais, be durų, be vartų, su įgriuvusiais stogais, apgriau- 
tomis sienomis, Kurių rudos plytos dūlėjo ir virto 
klampiu purvu, apėjo kažkokias tvoras, supančias san- 
dėlius, ir pažliugusia dirva, klampodamas iki kulkšnių 
per dumblą, pasiekė vadinamąjį Milšo miškelį. 

— Tegul velniai rauna tas isterikes! — vis smar- 
kiau keikėsi jis, nes molinga įmirkusi žemė taip ap- 
vėlė batus, kad jis vos begalėjo ištraukti kojas.— Irgi, 
mat, romantikė iš Jeruzalės! — apmaudingai pridūrė 
jis, nes jautėsi juokingas, tapęs meilužiu, kuris per 
purvą lekia į pasimatymą kažkur kitame miesto krašte, 
miške, kovo mėnesį. 

Diena buvo rūškana, debesys slinko visai pažemiu 
ir pamažu virto smulkiu, skvarbiu lietumi; Lodzė sken- 
dėjo purvinuose, beveik juoduose garuose ir dūmuose, 
kurie užgulė miestą lyg marška, pakibusi ant tūkstan- 
čių kaminų. 

Boroveckis valandėlę stabtelėjo palei pamiškėje 
prigludusį vasaros restoraną, kuris dabar buvo uždary- 
tas, langus lyg antsnukiai dengė langinės, didelės ve- 
randos buvo prigrūstos stalų bei kėdžių, o durys už- 
kaltos lentomis, tiktai tarp nuogų medžių, prie žvyru 

geltonuojančių takų, bolavo palikti suolai, apkritę pū- 
vančiais lapais. 

Už tos uždangos buvo tyliau, bet kadangi iš čia 
nieko negalėjo įžiūrėti, jis leidosi į miškelį. 

Spygliuočių miškelis buvo menkas ir lėtai merdėjo; 
jį žudė fabrikų kaimynystė, toji daugybė vis giliau grę- 
žiamų šulinių, kurie sausino aplinkui dirvą ir atėmė 
iš medžių visą drėgmę, ir tas fabriko srutų upelis, ku- 
ris tarsi margas kaspinas vinguriavo tarp pageltusių 
medžių, ardė tuos galingus organizmus ir skleidė pra- 
gaištingą tvaiką. 

Po medžiais, takeliuose dar buvo sniego, o keliu, 
kuriuo žiemą niekas nevažinėjo, o tik vaikščiojo dar- 
bininkai iš netolimų kaimų, tęsėsi gilūs kojų pėdsakai, 
įminti žalzganame patižusiame sniege. 

Boroveckis slidinėjo purvu ir sniegu, klupo, kliū- 
damas už medžių šaknų, ir ėjo gilyn, niekur negalė- 
damas pamatyti Liusi. 

Suerzintas bergždžio ieškojimo ir šalčio, ir tos žvar- 
bios drėgmės, jis jau buvo begrįžtąs prie karietos, kai 
iš už storesnio medžio, kur stovėjo pasislėpusi, Liusi 
puolė jam ant kaklo taip staigiai, kad numetė jam 
skrybėlę. 

— Myliu tave, Karlai! —sukuždėjo ji, aistringai 
bučiuodama. 

Jis atsakė į pabučiavimą, bet neatsakė nieko, nes 
iš pykčio jam norėjosi keiktis. 

Ji paėmė jį už parankės, ir taip juodu vaikštinėjo 
tarp medžių pažliugusia, slidžia žeme. 

Miškas ošė kažkaip liūdnai ir gūdžiai ir drauge su 
džiūstančių eglių spygliais bėrė ant jų lietų, kuris, vis 
garsiau šnarėdamas, čaižė šakas. 

Liusi kalbėjo be perstojo, perpindama žodžius buči- 
niais ir lyg katė meiliai glaustydamasi. Ji plepėjo apie 

viską kaip vaikas, šokinėjo nuo vienos temos prie ki- 
tos, nebaigusi vieno sakinio, pabučiavimu pradėdavo 
kitą. Dėl menkiausios priežasties PrapiUpo svo linksmu, 
nuoširdžiu juoku. 

Ir atrodė ji nepaprastai graži, apsivilkusi kažkokiu 
pusiau pavasariniu anglišku kostiumu, dideliu juodu 
kailiniu apsiaustu su stručio plunksnų apykakle d Ia 
Medicis!1, užsidėjusi didžiulę juodą skrybėlę, iš po ku- 
rios nuostabios jos akys švytėjo kaip du safyrai. 

Ją žavėjo tas romantiškas pasimatymas su meilužiu. 

Ji nenorėjo su juo susitikinėti mieste, nes troško 
kažko nepaprasto, troško nerimo, emocijos šiurpulių. 
Tad sugalvojo tą pasimatymą miške ir dabar juo mė- 
gavosi visa savo nuobodžiaujančia siela, nė nekreip- 
dama dėmesio į tai, kad Karolis tyli, atsakinėja tik 
vienskiemeniais žodžiais ir dažnai Žžvilgčioja į laik- 
rodį. . 
Argi jai tas rūpėjo, kai jis buvo šalia jos, kartais 
grąžindavo pabučiavimą taip aistringai, kad balzgana 
migla uždengdavo jai akis; ji galėjo kalbėti jam apie 
savo meilę, galėjo kas akimirką pulti jam į glėbį ir 
galėjo jausti tą malonų nerimą, pilną baimės, kad jų 
kas nors nepamatytų. 

Ji tolydžio baimingai dairėsi į visas puses, o kai 
garsiau suošdavo medžiai arba nuo medžių krankdamos 
pakildavo varnos ir nuskrisdavo į miestą, ji, siaubingai 
sušukusi, prisiglausdavo, visa drebėdama, prie jo, ir 
tada jis turėdavo ją raminti pabučiavimais, užtikrini- 
mais, kad jiems negresia joks pavojus. 

— Karlai, ar turi revolverį? — paklausė ji. 

— Turiu. 


— Išsiimk, aukse mano, vienintelis mano. Matai, aš 


"' Kaip Medičių (pranc.:. 

tada mažiau bijosiu. Neatiduotum manęs, tikrai? — kuž- 
dėjo ji, prisiglaudusi prie jo. 

— O, gali būti tikra. Bet ko tu bijai? 

— Aš nežinau ko, bet labai bijau, labai, —ir jos 
žvilgsnis ėmė greitai klaidžioti po mišką. . 

— Čia nėra plėšikų, sakau tau. 

— Kur ten, neseniai skaičiau, kad šitame miške 
buvo nužudytas grįžtantis iš darbo darbininkas, tikrai 
žinau, kad čia užmušinėja,— ją nukrėtė nervinis šiur- 
pulys. 

— Būk rami, su manim tau nieko blogo neatsitiks. 

— Aš žinau, tu, tur būt, esi labai narsus. Myliu 
tave, Karlai, pabučiuok mane, tik stipriai stipriai. 

Jis ėmė ją bučiuoti. 

— Tyliai! — sušuko ji, atplėšdama lūpas nuo jo 
lūpų.— Kažkas šaukia! 

Niekas nešaukė, miškas ošė ir siūbavo lėtai ir au- 
tomatiškai, atrodė, kad aukšti medžiai vainikais draiko 
miglos kamuolius, kurie plaukė iš laukų vis sparčiau 
ir vis retesni, nes ėmė smarkiai lyti, ir lašai tarytum 
Iupūs grūdai pabiro ant miško, garsiai barbeno į skar- 
dinį restorano stogą. 

Karolis išskleidė skėtį, ir juodu atsistojo po medžiu, 
kuris truputį saugojo nuo lietaus. 

— Sušlapsi, man labai gaila, kad išėjai tokiu oru. 

— Karlai, man tai labai patinka. 

Ji nusimovė pirštinę ir iškišo į lietų savo ilgą bal- 
tą ranką. 

— Dar peršalsi ir susirgsi. 

— Būtų gergi, gulėčiau lovoj ir galėčiau nuolat gal- 
voti ir galvoti apie tave. 

— Taip, bet aš tada negalėčiau tavęs matyti. 

— O, tai nenoriu. Jau ištisas tris dienas tavęs ne- 
mačiau ir nebegalėjau ištverti, turėjau būtinai su ta- 
vim susitikti. O tu ar galvojai apie mane? 

— Turėjau, nes nepajėgiau galvoti daugiau apie 
nieką. 

— Kaip gerai. Ar tu mane dar myli, Karlai? 

— Myliu, netiki? 

— Tikiu, kad mylėsi mane visados. 

— Visados. 

Jis mėgino sušvelninti balsą ir iš veido atrodyti. 
laimingas, bet tai nelabai sekėsi, nes kamašai permir- 
ko, kaliošai prisisėmė vandens ir purvo, o, be to, šian- 
dien buvo dar tiek daug darbo. 

Jie drauge išbuvo kokią valandą; ji ryžosi grįžti 
tik tada, kai rankos ir veidas taip sušalo, jog jis turėjo 
juos šildyti bučiniais, o atsisveikinant, kai jis paklausė, 
ar tikrai ji turėjusi tokį svarbų reikalą, apie kurį skam- 
bino, ji puolė jam ant kaklo. 

— Myliu tave, štai ką norėjau tau pasakyti, norė- 
jau tave pamatyti! | 

Pagaliau ji nuėjo, paskui dar kelis sykius sugrįžo, 
vėl atsisveikino, vėl tikino jį mylinti, prašė nesirodyti 
iš miško, kol ji sės į karietą, laukiančią aptvertoje gat- 
velėje. 

Pietų sirenos jau buvo pradėjusios iš visų pusių 
skrosti 'orą, kai jis nusigavo iki karietos ir beveik šuo- 
liais nuvažiavo į kontorą. 

Tenai rado tik Bucholcą ir Horną, nes kiti jau buvo 
išsiskirstę pietų. 

— Tamsta per stipriai akcentuoji savo žodžius, — 
sukuždėjo Bucholcas, išsitiesdamas fotelyje. 

— Nemoku kitaip kalbėti, — suurzgė. Hornas. 

— Reikia, kad tamsta išmoktum, nes man tai ne- 
patinka. 

— Man tai yra „Schwamm driber“', ponas pirmi- 
ninke,— beveik ramiai pasakė jis, tik jo lūpos ner- 
vingai virpėjo ir mėlynos akys staiga patamsėjo. 

„— Kam tamsta šitaip sakai? — truputį pakėlė balsą 
„Bucholcas. - 

— Jums, ponas pirmininke. 

— Ponas Hornai, aš tamstą įspėju, nes aš neturiu 
per daug kantrybės, aš tamstai... 

— Man nebūtina žinoti, ar jūs esat kantrus, ar ne, 
man tai nerūpi. 

— Nepertrauk tamsta, kai aš kalbu, kai Bucholcas 
kalba! 


— Nematau pagrindo, kodėl Bucholcas negali ty- 
lėti, kai Hornas kalba. 

Bucholcas kilstelėjo, bet tik sušnypštė iš skausmo, 
kurį laiką glostė apvyniotas kojas ir sunkiai alsavo, 
primerkęs akis; jį purtė įtūžimas, bet jis tylėjo, nes 
norėjo susivaldyti. 

Hornas, kuris visai sąmoningai ir netgi metodiškai 
vis labiau jį erzino, sudėjo knygas, ramiausiai surinko 
savo pieštukus, trintukus ir plunksnakočius, suvyniojo 
juos į popierių ir įsidėjo į kišenę. 

Visa tai jis darė labai lėtai ir dėbčiojo į Boroveckį, 
kuris, nustebintas jo elgesio ir to neregėto kivirčo, ne- 
bežinojo ką veikti. Jis negalėjo palaikyti Horno, nes 
nežinojo, dėl ko jie susiginčijo, beje, jis ir taip nebūtų 
jo užstojęs, nes Bucholcas jam daugiau rūpėjo. To- 
dėl jis ir žiūrėjo į Horną pasipiktinęs, o šis ramiausiai 
avėsi kaliošus ir šypsojosi pamėlusiomis iš įniršio lū- 
pomis. 

— Tamsta nebeturi pas mane vietos, aš tamstą iš- 
metu, — sukuždėjo Bucholcas. 


1 Neverta apie tai kalbėti (vok.?. 

— Aš darau didžiai nepadorų dalyką ant tamstos 
ir ant tamstos vietos. : 

Jis apsiavė antrą kaliošą. 

— Be to, dar liepsiu tave išmesti lauk. 

— Tik pamėgink, chamas! — sušuko jis, skubiai 
vilkdamasis paltą. 

— Mulki, lauk jį! — dar tyliau sušvokštė Buchol- 
cas, mėšlungiškai gniauždamas lazdą. 

— Neliesk, Augustai, nė nemėgink, nes ir tau, ir 
tavo ponui aplamdysiu šonkaulius. 

— Verflucht! Lauk jį! — suriko jis. 

— Tylėk, vagie! — subaubė Hornas, nutverdamas 
kažkokią sunkią taburetę ir pasiruošęs smogti, jeigu 
kas jį paliestų. — Tylėk tu, vokiškas šunsnuki! Šaka- 
las tu! — jis sviedė taburetę po rašomuoju stalu ir 
išėjo, taip smarkiai trinktelėjęs duris, kad iš jų išby- 
rėjo visi stiklai. 

Boroveckis jau anksčiau buvo išsmukęs. 

Bucholcas vaitodamas sudribo, iš pykčio beveik ne- 
tekęs sąmonės; jis buvo toks bejėgis, kad paspaudė 
tik elektrinio skambučio mygtuką ir prislopintu, už- 
kimusiu balsu sušvagždėjo: 

— Policija! 

Tuščioje kontoroje ilgam įsiviešpatavo tyla. Išsi- 
gandęs tarnas stovėjo nejudėdamas ir nežinodamas, ką 
daryti; jis spoksojo į Bucholco pamėlynavusį veidą, 
skausmo iškraipytas lūpas, kol šis pagaliau atsipeikėjo, 
atvėrė akis, pažiūrėjo į tuščią kontorą, pasitaisė krėsle 
ir, kiek palaukęs, švelniai pašaukė: 

— Augustai! 

Tarnas priėjo bijodamas, nes kai tik Bucholcas 
šaukdavo vardu ir apsimesdavo švelnus, tada jis būda- 
vo baisiausias. 

— Kur ponas Hornas? 

— Jūs, šviesusis pone, išvijot jį, tai Ir išėjo. 

— Gerai. O kur ponas Boroveckis? 

— Jis tik apsidairė ir tuojau išėjo, matyt, nuėjo 
pietauti, nes jau po dvyliktos, fabrikai gana seniai 
kaukė pietums, — tyčia tęsė jis atsakymus. 

— (Gerai. Stok prie šono. 

Tarnas krūptelėjo, bet įvykdė įsakymą. 

— Klausau! — tarė jis labai nuolankiai. 

— Aš liepiau tau išmesti tą šunį, kodėl nepaklau- 
sei, ką? | 

— Šviesusis pone, jis pats išėjo, — su ašaromis aky- 
se ėmė aiškintis tarnas. 

— Tylėk! — suriko Bucholcas ir iš visų jėgų smogė 
lazda jam per veidą. 

Augustas nesąmoningai pasitraukė atatupstas. 

— Stok, eikš arčiau! 

Kai baimės pagautas tarnas vėl prislinko, jis nu- 
tvėrė jį už rankos ir smarkiai apkūlė lazda. 

Augustas nė nemėgino ištrūkti, jis tik nusuko vei- 
dą, norėdamas nuslėpti ašaras, kurios srautu tekėjo 
nuskustais skruostais; o kai Bucholcas liovėsi mušęs 
ir, mirtinai pavargęs, vaitodamas gulėjo fotelyje, tar- 
nas ėmė vynioti jam kojas flanele, kuri buvo nu- 
smukusi nuo staigių judesių. 

Tuo tarpu Karolis, nenorėdamas matyti skandalo, 
išsinešdino ir nuvažiavo pietauti. 

Jis valgydavo vadinamojoje „kolonijoje“ Spacero- 
voje gatvėje. 

„Koloniją“ sudarė keliolika moterų lenkių, likimo 
nublokštų į Lodzę iš įvairių šalies vietų. 

Daugiausia tai buvo gyvenimo audrų aukos: našlės, 
eksdvarininkės, ekskapitalistės, eksponios, senmergės 

ir jaunos merginos, atvykusios Cia ieškoti darbo. Vai- 
gas jas sujungė, vargas išlygino tarp jų įvairius Vi- 
suomeninius kastinius skirtumus. 

- Spacerovoje jos turėjo užėmusios visą aukštą, įreng- 
tą kaip viešbutyje; koridorius ėjo per visą butą ir 
baigėsi dideliame kampiniame kambaryje, kuris buvo 
bendras visų valgomasis. Ž 


Karolis ir Moricas kartu su keliais draugais ten 
pietaudavo. 

Jis atėjo kiek pavėlavęs, nes didelį apskritą stalą 
jau buvo apsėdę valgytojai. 

Jie valgė tylėdami ir paskubomis, niekas neturėjo 
laiko šnekėtis, visi tolydžio tik kilnojo galvas ir klau- 
sėsi, ar dar nešaukia sirenos. 

Karolis atsisėdo greta tos baronienės, kuri šeštadienį 
vadovavo ložėje, tylėdamas paspaudė kelias rankas, 
kelis kartus linktelėjo galva atokiau sėdintiems ir ėmė 
valgyti. 

— Ar Hornas dar nebuvo atėjęs? — kažkas per 
stalą paklausė ponią Lapinską. 

— Kažkodėl vėlinasi šiandien,— sukuždėjo ji. 

— Ateis tik vakare, — pranešė jauna mergina trum- 
pai kirptais plaukais, kuriuos ji nuolat braukė nuo 
kaktos. 

— Kodėl, Kama? 

— Šiandien ketino padaryti skandalą Bucholcui ir 
atsisakyti darbo. 

— Jis taip sakė tau, Kama? — sudomintas paklausė 
Karolis. 


— Turėjo tokį planą. 

— Kaip matau, jis nieko nedaro be plano, tai gyvas 
metodas. 

— Atkaklus vokietukas! 

— O, ponas Serpinskis Horną vadina vokietuku, 
teta! — užprotestavo Kama. 

— Ne tik atkaklus, jis netgi pyksta pagal metodą. 

— Taigi, sykį esu matęs, kaip jis mūsų kontoroje 
ginčijosi su Miuleriu. 

— O aš ką tik palikau jį panašioj būklėj su Bu- 
cholcu. 

— Kas atsitiko, ponas Karoli? — guviai sušuko Ka- 
ma ir, pribėgusi prie Boroveckio, panėrė į jo plaukus 
savo smulkią, dar vaikišką rankutę ir, traukdama jį 
už galvos, išdykėliškai šaukė: — Tetulyt, tegul ponas 
Karolis pasako! | 

Kelios galvos pakilo nuo lėkščių. 

— Kai aš buvau, nieko neatsitiko. o kas įvyko, man 
išėjus, — nežinau. Kirtosi smarkiai. Hornas iš visos šir- 
dies įtikinėjo Bucholcą, jog šis yra vagis ir vokiškas 
šunsnukis. 

— Cha, cha, bravo Horas, drąsus vaikinas. 

— Bajoriškas kraujas, pone mieliausias, šiaip ar 
taip, vis tiek pasireikš, — patenkintas murmėjo Serpins- 
kis, šluostydamasis didžiulius juodai dažytus ūsus. 

— O aš myliu jus, nes jūs esat doras bajoras, ar ne 
taip, tetule? 

— O aš Kamą, pone mieliausias, irgi... 

— Šiaip ar taip, bet myliu — juokdamasi užbaigė 
Kama. ž 

— Ne toks tas Hormnas drąsuolis, kiek paprastas, 
neprotingas padauža, — šaltai tarė Karolis. 

— Draudžiame taip kalbėti apie Horną,— ėmė šauk- 
ti moterys, žiūrėdamos į Kamą, kuri paleido Karolio 
galvą, staigiai pasitraukė ir, įraudusi, žaibuodama aki- 
mis, įsmeigė į jį rūstų žvilgsnį. 

— To, ką pasakiau, neatšauksiu ir nesiliausiu to- 
liau įrodinėjęs. Norėjo mesti darbą — galėjo; turėjo 

kokių pretenzijų Bucholcui, galėjo jas išdėstyti; su 
Bucholcu lengviau susikalbėti, negu su kitais, nes 
Bucholcas turi protą. Bet kam reikėjo kelti panašų 
skandalą, nebent tik norėjo pasirodyti, kad Lodzėje 
apie jį kalbėtų. Taip, vaikagaliai stebėsis jo drąsa ir 
narsumu. Anoks čia didvyriškumas — išplūsti sergantį 
žmogų. Bucholcas jam to niekad neatleis, keršys iki 
mirties, jis turi gerą atmintį. 

— O, tai nebeilgai, ačiū dievu“, nes jis, sako, labai 
serga, — sujaudinta sušuko Kama. 

— Kama, ką tu šneki? 

— Antra vertus, špygą jis jam padarys. Hornas nu- 
važiuos į Varšuvą, namo, ir šaipysis sau iš Bucholco. 
Ar ne taip, tetule2 

— O kad vokietpalaikį išplūdo, tai šito niekas iš 
jo nebeatims. 

— Bucholco ilgos rankos, pasieks ir Varšuvą. Jis. 
ras būdą atkreipti į jį dėmesį, padarys taip, kaip Miu- 
leris padarė Obrembskiui, ir Hornui gali tekti gerai 
pasivėdinti, turės laiko. | 

Kažkur netoliese šaižiai sustaugė sirena. 

— Kšečkovski, tai tavo lakštingala suokia,— nusi- 
juokė kažkas. 

— Kad ji kur visai užkimtų,— sukuždėjo aukštas, 
liesas blondinas su akiniais, atsistojo ir skubiai išėjo. 

— Ar iš tiesų taip smarkiai kirtosi, ponas Karoli? — 
prisėsdama greta jo, paklausė ponia Stefanija, kuri 
šiandien buvo tokia pat violetinė, kaip ir šeštadienį 
teatre. 

— Daugiau negu smarkiai, nes Hornas buvo pasi- 
rengęs pulti Bucholcą. 

— Šaunus vaikinas, pone mieliausiąs, reikėjo nu- 
tverti vokietpalaikį už kuodo ir paskui išvanoti šiaip 
ir taip, iš vienos ir iš kitos pusės. 

-- Čia jums ne kumetis, pone Serpinski. 

— Tai jau žinia, pons geradėjau, kad Bucholcas su 
visais elgiasi kaip su šunimis. Velniai jį griebtų,— stai- 
ga užsičiaupė jis burną.— Atsiprašau, pone mieliau- 
sias, užsimiršau, juk mano galvijas jau baubia,— sku- 
bėdamas tarė jis ir ėmė greitai bučiuoti visoms 
moterims rankas, nes storas, dūzgiantis kauksmas 
skverbėsi pro langus ir šaukė jį į darbą. 

Šitaip vienas po kito jie skubiai kilo nuo stalo, 
palikę nebaigtus pietus, linkčiojo galvomis, nebeturė- 
dami laiko kitaip atsisveikinti, ir bėgo, apsivilkdami 
jau ant laiptų, lėkė į fabrikus, pagauti tų sirenų, ku- 
rios kaip kanonada aidėjo viršum miesto ir šaukė 
į darbą. Kiekvienas žinojo savo sirenos balsą ir kiek- 
vienas, išgirdęs tą nekenčiamą garsą, mesdavo viską 
ir bėgdavo, kad tik nepasivėluotų. 

Į tai nekreipė dėmesio tik Boroveckis ir Malinovs- 
kis, Šajos biuro technikas, kuris visą laiką tylėjo, valgė 
ir tarpais greitai kažką rašė bloknote, gulinčiame greta 
lėkštės; jis žaliomis akimis žvilgčiojo į ponios Stefani- 
jos veidą, tyliai dūsavo, taisėsi plaukus ir voliojo duo- 
nos rutuliukus, į kuriuos paskui ilgai žiūrėjo. 

Jo veidas buvo išblyškęs kaip nebalintas perkelis, 
plaukai ir ūsai visai pelenų pilkumo, na, o tos keis- 
tos žalios akys nuolat vis keitė savo spalvą. Jis visuo- 
met atkreipdavo visų dėmesį, nes buvo labai gražus 
ir labai nedrąsus, ir labai užsidaręs. 

— Tetule, ar ponas Malinovskis šiandien ką pasa- 
kė? — paklausė Kama, kuri su ypatingu malonumu kas- 
dien jį kankindavo. 

Lapinska, Kuri kalbėjosi su Boroveckiu, nieko neat- 
sakė, o Malinovskis nudūrė akis, nuostabiai švelniai 
nusišypsojo ir vėl kažką rašė bloknote. 

Sėdinčios prie stalo moterys taip pat iš lėto ėmė 
keltis ir išsivaikščioti, nes kiekviena dirbo kokioje 
noIs įmonėje. 

Prieškambaryje smarkiai suskamtbėjo varpelis. 

— Tai mano Mateušas, telegrama! — sušuko Karo- 
lis, gerai žinąs, kaip skambina jo tarnas, kuris iš tik- 
rųjų tuojau įėjo su Morico telegrama. 

— Ji tik atėjo, ir aš tuojau čionai, — raportavo jis. 

— O „jis“ tegul visada nusivalo kojas prieškamba- 
ryje, jeigu „jo“ batai purvini! — energingai sukoman- 
davo Kama. 

Boroveckis, nekreipdamas dėmesio į smalsius žvilgs- 
nius, pasitraukė prie lango ir ėmė skaityti: 

„Gerai. Knolis, Cukeris, J. Mendelsonas — perka, 
Pirmąją partiją išsiunčiau rytą. Vežk pas mane. Penkio- 
lika procentų brangiau. Mažos atsąrgos. Grįšiu po sa- 
vaitės.“ 

Karolis godžiai skaitė tą telegramą ir negalėjo nu- 
slėpti pasitenkinimo. 

— Geros naujienos, ponas Karoli? — paklausė po- 
nia Stefanija, žiūrėdama violetinėmis akimis į jo nu- 
švitusį veidą. 

— Labai geros! 

— Iš sužadėtinės! — sušuko Kama. 

— Tik iš Morico iš Hamburgo. Nieko sau sužadėti- 
nė! Kama, būk mandagi, nes išpiršiu Moricui. 

— Žydukas, nenoriu, nenoriu,— šaukė ji trypčio- 
dama. 

— Na, tai Baumui. 

Kamos jau nebebuvo kambaryje. 

Jis atsisveikino su likusiais. 

— Jau išeinant? Juk jūsų sirenos nešaukia. 

— Vis dėlto šiandien skubu labiau, negu bet kada. 

— Tiesa, mums jūs niekuomet neturit laiko, jau tris 

sekmadienius iš eilės jūsų nebuvo vakare,— jos balse 
skambėjo švelnus priekaištas. 

— Ponia Stefanija, nedrįstu netgi patikėti, kad mano 
nebuvimas buvo pastebėtas, aš nesipuikauju, bet esu 
tikras, kad, praleidęs tuos vakarus, netekau žymiai 
daugiau, negu jūs, žymiai daugiau. 

— Kažin? — tyliai sušnabždėjo ji ir atsisveikindama 
padavė ranką, kurią jis labai stipriai pabučiavo ir išėjo. 

Prieškambaryje kelią jam pastojo Kama. 

— Ponas Karoli, aš turiu į jus labai didelį prašymą, 
labai didelį, labai... 

— Klausau ir iš anksto pažadu viską įvykdyti. Tad 
prašyk, vaikeli. 

Kama nežiūrėjo į jį; trumpi juodi susiraitę žiedais 
plaukai dengė jai visą kaktą, bet ji jų visai nebraukė 
į šalį; nugara atsirėmusi į duris, sugniaužusi kumšte- 
lius, ji ilgai kaupė visą savo drąsą. 

— Jūs nepersekiokit Horno, jūs jam padėkit. Jis 
to vertas, jis toks geras, toks taurus, o jam taip blogai 
Lodzėje, taip blogai, jo niekas nemėgsta ir visi juo- 
kiasi iš jo, o aš to nenoriu, man labai skaudu, aš taip 
trokščiau, Jėzau Marija... aš to nenoriu! — suklykė ji 
apsiverkdama ir pabėgo į salonėlį, pametusi nuo kojos 
vieną batelį. 

— Vaikas įsimylėjo,— pagalvojo jis, pastovėjo va- 
landėlę, pakėlė batelį ir nuėjo su juo į salonėlį, ati- 
darė duris ir sustojo nustebęs. 

Kama vienom tik kojinėm vaikėsi aplink stalą mažą 
baltą Bolonijos šuniuką, kuris su bateliu dantyse laks- 
tė aplinkui. 

Ji leipo juokais ir stengėsi būtinai jį pagauti, bet 
gudrus šuniukas paskutinę akimirką vis išsisukdavo iš 
jos ir pabėgdavo, o kai ji imdavo vytis lėčiau, jis pa- 
dėdavo batelį ir linksmai lodavo. 

— Pikolai, atiduok Kamai, klausyk Kamos, Piko- 
lai, — šaukė ji jam, klastingai sėlindama, bet šuo nu- 
jausdavo manevrą. čiupdavo batelį į dantis ir pabėg- 
davo. 
— Užtat aš atiduosiu Kamai pamestą daiktą, nors 
drąsiai galėčiau jį pasilaikyti. 

— Tetule! — išsigandusi šūktelėjo ji ir pritūpė vi- 
dury kambario, norėdama paslėpti kojas. 

Jis pastatė batelį ant grindų ir iš tiesų pralinksmin- 
tas išėjo. 

Boroveckis nubėgo į Morico kontorą apžiūrėti san- 
dėlių, kuriuose turėjo būti sukrauta medvilnė. 

Grįždamas susidūrė su Kozlovskiu, tuo operetiniu 
varšuviečiu, su kuriuo susipažino pas Marėjų. 

— Bon jour!, direktoriau,— sušuko jis, tiesdamas 
ranką, apmautą elegantiška raudona pirštine. 

— Morgen! 

— Paėjėsiu su jumis galiuką. 

Lazdos bumbulu jis truputį atsmaukė cilindrą ant 
pakaušio. 

— Gerai, man bus malonu. Kaip reikalai? 

— Puikiai, savaime aišku. Jau turiu labai gerą su- 
manymą, ieškau tik pinigų. Ropė, ne merga, o! — su- 
šuko jis, atsigręždamas į kažkokią moterį ir patenkin- 
tas lazda stipriai užsimaukšlino cilindrą. 

— Ką, bene šitoj srity tamsta nori dirbti? 

— Lodzėje iš to nepadaryčiau jokio biznio. Tiktai 
vakar sutikau Lodzėje pirmą gražią moterį, savaime 
aiškų, kad ji dargi nečionykštė. 

— Yra gražių moterų ir Lodzėje. 

— Garbės žodis, šito nepasakyčiau. O juk visą lai- 


1 Laba diena (pranc.). 

ką būnu mieste, visą laiką ieškau, nes, savaime aiškų 
be moterų, ir dar gražių, aš neįsivaizduoju gyvenimo. 

— Na, o ta vakarykštė? — provokavo jį Karolis, 
nes tipelis jį sudomino ir pralinksmino. 

— Aha, tuojau. Einu aš Piotrkovo gatve, grįžtu iš 
„Grando“. Žiūriu, lekia tiesiai į mane kažkokia mote- 
riškė. Kostiumas — ekstra, veidukas — lėlytės, figūra — 
daili, plaukai — smala, akys — padūmavęs safyras, klu- 
bai — važiuok keturkinkiu, ūgis — padorus, o kaipgi. 
Na, slibinas ne moteris! O lūpos, na, sakau, direktoriau, 
du puikiausi zraziukai. | 

— Jūs šiandien, tur būt, dar nepietavote? — per- 
traukė jį Karolis. 

— Kodėl? — griežtai paklausė jis, atsismaukdamas 
cilindrą į užpakalį. 

— Kad jums pasitaikė toks kulinarinis palyginimas. 

— O jūs, direktoriau, linksmas keleivis! — sušuko 
jis ir draugiškai pliaukštelėjo jam per pilvą. Savaime 
aišku, aš vietoje apsisukau ir maunu prie jos. Ji vis 
eina, o aš paskui ją. Už Naujojo turgaus, ten žemai 
ant šaligatvio, buvo purvo, tad mano paukštytė skėtį 
po pažastim, abiem rankom už suknelės, ir braukia 
sau toliau! U! turėjau didelį malonumą, kojytės stačiai 
dieviškos, batelius galima bučiuoti. Apžiūrėjau ją iš 
visų šonų, o toji vis apsimeta manes nematanti. Pra- 
lenkiau ją ir sustojau prie kažkokios vitrinos, o kai 
prisiartino, žiūriu jai į akis. Nusišypsojo nuostabiai, 
į mane siūbtelėjo kaip iš krosnies, sudegino mane 
žvilgsniu. Einam toliau, ji priekyje, o aš žingsnis į žings- 
nį iš paskos. Kas tai galėtų būti? Perdaug demonstra- 
tyviai nekreipia į mane dėmesio, tai kažkas įtartina. 
O kadangi aš turiu savo metodą, pagal kurį vertinu mo- 
teris, tad pradedu apžiūrinėti ją kaip reikiant. Iš išvaiz- 
dos atrodė labai prašmatni, bet pastebėjau, kad nerū- 

pestingai susišukavusi, tai pirmas minusas; skrybėlę 
turėjo, be abejo, iš Paryžiaus, tai vėl pliusas; kostiumas 
brangus, vilna geriausios rūšies, solidžiai pasiūtas ir 
gerai pritaikytas dabartiniam metui, tai antras pliusas; 
bet žiūriu geriau, ir virš batų ruduoja paprastos, gru- 
bios fildekosinės kojinės; tai mane apstulbino, turėjo 
būti šilkinės — tai dvigubas minusas! 

— Jūs esat dirbęs moteriškų drabužių krautuvėj? — 
ironiškai pertraukė jį Boroveckis. 

— Ne, bet aš išmanau tuos reikalus, tyrinėjau juos 
metodiškai, aš, gerbiamasis, iš apsirengimo būdo, iš 
drabužių smulkmenų pažįstu: kas? iš kur? kiek? 

— Tai kas gi buvo toji gražuolė? 

Karolis nepasakė, kad iš nupasakojimo suprato, jog 
tai Cukerio žmona. 

— Taigi, kad nežinau, pirmą kartą mane apvylė 
metodas. Skrybėlė ir veidas buvo aukštos visuomenės 
moters — milijonierės; suknelė turtuolės — tinkama ka- 
rietai; fildekosinės kojinės — tai vėl nei šis, nei tas: 
mokytojos, valdininko, smulkaus pirklio žmonos; apa- 
tinis sijonukas, nes jį pamačiau, geltono šilkinio glaso, 
iš pigiųjų — dovanotinas, bet kad jis buvo papuoštas 
medvilniniais mezginiais. Suprantat, direktoriau— med- 
vilniniais! — kone pasibaisėdamas, pabrėžė jis. 

— Ką tai reiškia? 

— Pigi prekė, gerbiamasis, šaligatvių paukštytė, 
o geriausiu atveju išsipusčiusi tarnaitė. Tai mane pri- 
baigė. Ji visiškai manęs nebedomina. Apžiūrėjau ją 
paskutinį kartą, ji, tur būt, įsižeidė, nes nuleido suk- 
nelę į purvą ir perėjo į kitą gatvės pusę. 

— Na, o tamsta vėl paskui ją nusekei? 

— Ne, neapsimokėjo. Jeigu anksčiau ir būčiau kly- 
dęs bevertindamas, tai dabar, kai nuleido suknelę ir 
ėmė šluoti ja purvą, aš galutinai isitikinau, jog tai 

paprasta Lodzės nevaleiva. Netgi jokia Varšuvos siu- 
vėja to nepadarys, pirma, kad turi gražias kojas ir 
mėgsta jas rodyti, o antra — purvinti suknelę... fel 

Jis paniekinamai išsišiepė ir stabtelėjo. 

— Iki pasimatymo. Turiu čia užeiti, — tarė jam Ka- 
rolis ir, norėdamas juo nusikratyti, įėjo į cukrainę Me- 
jerio pasažo kampe. 

Jam šovė į galvą mintis padaryti džiaugsmą „ko- 
lonijai". 

Jis nupirko didelį padėklą pyragaičių, dėžutę sal- 
dainių ir pridėjo tokį raštelį, adresuotą Kamai: 

„Tegul vaikas neverkia ir saldainiais pasidalina su 
Pikolu, gal kitą kartą nevogs batelio, ir tegul būna 
tikras, kad tas nevidonas Karolis padarys H. viską, ką 
tik galima." 

Visa tai jis liepė pasiųsti į Spacerovą. 

— Tegul ir jos šiek tiek gauna iš mano biznio,— 
sukuždėjo jis, išeidamas į gatvę. 

Jis buvo toks patenkintas savimi ir visu pasauliu, 
kad į kairę ir į dešinę sveikino gausius pažįstamus, sku- 
bančius po pietų į fabrikus ir kontoras, ir atlaidžiai 
žiūrėjo į Kozlovskį, kuris kita gatvės puse ėjo su 
kažkokiomis moterimis ir nuolat žvilgčiojo joms į akis. 

Jis jam pasirodė juokingas su tuo paprasčiausio 
maišo išvaizdos paltu, šviesiomis kelnėmis, demonstra- 
tyviai paraitotomis per ketvirtį uolekties virš lakuotų 
batelių, su cilindru ant pakaušio ir su tuo nepaprastai 
judriu veidu, panašiu į mopsiuko. 

Šaligatviais tiesiog grūste grūdosi darbininkai, sku- 
bantieji į fabrikus, į ten, kur skrodė orą nesuskaitomų 
sirenų balsai; kai kurie bėgdami dar tebevalgė pietus. 
Visą gatvę užtvindė medinių padų klapsėjimas, kuris 
drauge su paišinų, pajuodusių ir apiplyšusių darbinin- 
kų banga sklido į vartus, į skersgatvius. 

Gatvės pakraščiu ėjo kažkokios skurdžios laidotu- 
vės. Baltą karstelį su mėlynu kryžium per vidurį nešė 
keturi juodai apsirengę paaugliai paskui zakristijoną, 
kuris, apsigaubęs mėlyna pelerina, susikūprinęs, per- 
kreipęs nuplikusią galvą, nešė kryžių, mieguistai šlep- 
sėdamas per didžiulę balą; paskui karstelį keli vaikai 
su skėčiais ėjo palei pat šaligatvį, nes vežikai, karietos 
ir milžiniškos prekių prikrautos platformos juos nuo- 
lat nuvarydavo iš gatvės vidurio ir taškė juodu, lipniu. 
dumblu karstelį, kurį visą laiką prijuoste šluostė kaž- 
kokia sena moteris. 

Niekas neturėjo laiko žiūrėti į laidotuves, tik ret- 
karčiais koks darbininkas kilstelėdavo kepurę arba dar- 
bininkė pamaldžiai persižegnodavo, atsidusdavo — ir 
bėgo toliau, genami tų kauksmų, kurie kaip šalti ašme- 
nys varstė orą — sunkų, pilką, prisotintą dūmų, besi- 
veržiančių purvinais srautais iš daugybės kaminų, ryz- 
gančių per stogus ir pripildančių gatves slogaus tvaiko. 

Boroveckis, norėdamas greičiau pasiekti kontorą, 
stabtelėjo pasidairyti vežiko ir pamatė, kad jį sveikina 
iš pravažiuojančios karietos. Tai buvo Mada Miuler 
su broliu, kuris su raudona studentiška kepuraite ir 
žaliu-raudonu korporacijos kaspinu įstrižai krūtinės 
sėdėjo sudribęs karietoje ir laikė ant kelių didelį 
juodą pudelį. 

Pravažiavusi keliolika žingsnių, karieta sustojo prie 
šaligatvio. 

Mada šypsodamasi kreipėsi į Boroveckį: 

„— O kur žadėtas knygų sąrašas? Tai jūs šitaip 
tesit žodį! — tik pasisveikinusi, pradėjo ji. 

Boroveckis žvelgė į jos auksaspalves akis. 

— Atvirai prisipažįstu, kad užmiršau, bet iškilmin- 
gai prižadu, įog pasitaisysiu ir dar šiandien jums at- 
siųsiu. 

— Netikiu, reikalauju solidesnės garantijos, — links- 
mai čiauškėjo ji. | 

— Esu pasirengęs patvirtinti parašu. 

— Mažai! Parašas nedaug kainuoja, — juokėsi ji, 
matydama, kaip juokingai jis deda ranką prie krūti- 
nės ir pasižada. 

— Tad paremiu savo parašą kokios nors didelės 
firmos žiru. 

— Nebent ponios Likert,— netikėtai išpyškino ji ir 
skubiai užsidengė veidą šilkine mufta, pati išsigandusi 
netyčia išsprūdusių žodžių. 

— Tiek sykių sakiau jai, kad kvaila, bet vis ne- 
tiki man, — sumurmėjo Vilhelmas. | 

— Kur jūs einat? — vėl prabilo ji, norėdama ištai- 
syti padarytą akibrokštą ir pakėlė išraudusį kaip bu- 
rokas veidą. 

— Į darbą, — laisvai atsakė jis, nors ta pastaba dėl 
Likert jam skaudžiai įgėlė. 

— Pavėžinsime poną, gerai, Mada? 

— O, mielai. Juk jūs sutiksit? 

— Užuot atsakęs, sėdu. 

— Vilhelmai, sėsk kartu su šunim ir užleisk ponui 
vietą, — energingai sušuko ji. 

— Ačiū, aš atsisėsiu žemai, bus patogu žiūrėti; la- 
bai gražus šuo. 

— Tris tūkstančius markių kainuoja. Gavo medalį 
parodoje ir buvo pristatytas Kapriviui. 

— Vadinasi, šuniška įžymybė! 

— Piktas šuo, loja ant manęs ir sudraskė man visai 
naują prijuostę. 

— Ir jūs nenubaudėt jo už tokį nusikaltimą? 

— Kur tau leis man Vilhelmas jį mušti! 

— O kur jūs važiuojate? 

— Mada kažką žiūrėjo Dailės salone, tur būt, vėl 
perka kokią kvailą teplionę. O aš norėjau pavėžinti 
savo Cezarį, nes namie nuobodžiauja visai kaip aš. 

— Kada jūs grįžtat į Berlyną. 

Mada ėmė garsiai ir nuoširdžiai juoktis. 

— Jis jau mėnesį važiuoja ir kas dieną dėl to ba- 
rasi su tėveliu. 

— Tylėk, Mada, jeigu esi kvaila, tai nekelk klau- 
simų, kurių nesupranti,— prašneko jis suirzęs, net ran- 
das jo veide paraudo. 

Sėdėdamas jis ištiesė savo milžinišką liemenį ir ap- 
siblausė. 

— Ponas Borovecki, ar jums aš taip pat atrodau 
kvaila? Namie visi ir be perstojo man tiek apie tai 
šneka, kad pagaliau aš pati įtikėsiu. Bet, nepaisant to, 
aš žinau, pavyzdžiui, kad Vilhelmas pridarė Berlyne 
skolų, tėvelis nenori jų mokėti, ir todėl jis sėdi Lodzė- 
je, — kandžiai kalbėjo ji, žiūrėdama į brolį — Cha, cha, 
cha, kokia juokinga jo mina. 

— Mada, aš tuojau išlipsiu ir nueisiu tiesiai pas 
faterį papasakoti, ką tu plepi. 

— Ir išlipk, mums su ponu Boroveckiu bus pato- 
giau. Bet jūs man neatsakėt. 

— Nes toks klausimas turi likti be atsakymo. 

— Jūs nenorit sakyti man teisybės. 

— Nes šiuo atveju aš nežinau tos teisybės. 

— Tai kada aš gausiu sąrašą? 

— Atsiusiu jums dar šiandien. 

— Netikiu. Norėčiau, kad už bausmę tamsta pats 
jį atneštum. 

— Jeigu tai bausmė, tai koks puikus bus atlygi- 
nimas! 

— Gausit geros kavos! — naiviai atsakė ji. 

Vilhelmas taip garsiai prunkštelėjo juokais, kad 
net Cezaris pradėjo loti. 

— Ar aš pasakiau kokią kvailystę? — rausdama iš 
nerimo, paklausė ji. 

— Ponas Vilhelmas juokiasi iš šuns, matot, koks 
jis juokingas. 

— Jūs geras vaikinas, tai net tėvelis ir visi mūsų 
namuose sako, tik Vilhelmas ne. 

— Mada! 

— Man taip gera su jumis, ir labai gaila, kad jau 
privažiavom mano fabriką. Ačiū ir sakau iki pasi- 
matymo. 

— Lauksime jūsų sekmadienį po pietų. 

— Gerai, neužmiršiu. Gaila, kad tas sekmadienis 
ne rytoj, ketvirtadienį. 

Mada linksmai nusijuokė ir labai maloniai pažvel- 
gė į jį. 

Boroveckis pastovėjo valandėlę ant šaligatvio ir 
matė, kad ji kelis kartus atsigrežė į jį. 

— Kodėl gi Anka neturi milijono! Gaila. ..— pagal- 
vojo jis, bėgdamas į fabriką, kuris po pietų poilsio 
vėl pašėliškai ėjo visu įprastiniu smarkumu. 

Iš šoninių pastatų išvažiavo savanorių gaisrininkų 
būrys. Vežimai, siurbliai, statinės važiavo labai tvar- 
kingai ir lėkė taip skubėdami, kad nuo ratų ir arklių 
kanopų smūgių purvas skyrėsi iki pat dugno; platfor- 
mose gaisrininkais paversti darbininkai skubiai vilkosi 
uniformas. 

— Kur dega, ponas Rychteri? — paklausė Karolis 
gaisrininkų viršininką, viena iš verpyklos direktorių, 
kurį fabriko sargas savo kambarėlyje juosė diržu ir 
sagstė. 

— Dega Albertas Grosmanas! Veržk tamsta ge- 
riau,— rėkė jis sargui, negalinčiam sutalpinti jo didžiu- 

lio pilvo į kiek per ankštą gaisrininko mundierių, iš 
kurio susegant net sagos trūkinėjo. 

— Seniai? 

— Prieš pusvalandį, bet, sako, jau dega viskas. 
Stipriau, ponas Šmitai. 

— Ir todėl taip skubat? 

— Grosgliukas skambino seniui ir prašyte prašė, 
kad Griunšpano pykčiui neleistų žentui sudegti. 

— Kodėl? Aha, nori jį sužlugdyti. 

— Jau trečias gaisras šiandien. 

— Fabrikai? 

— Taigi. 

— Atsigriebia pastarųjų bankrotų nuostolius. 

— Kad juos perkūnas trenktų, tuos katorgininkus, 
rupūžes, jie pelnosi, o mes kaip šunys, iškišę liežuvius, 
lakstom iš vieno gaisro į kitą. 

— Ko tamsta nori, jiems tai reikalinga balansui iš- 
lyginti. 

— Iki pasimatymo! Et, sprogsiu, dievaži! — riktelė- 
jo jis, sėsdamas į laukiančią prie vartų vežiko karietą, 
ir tuoj pat iš vietos pasileido šuoliais paskui gaisri- 
ninkų vežimus, kurie, blizgėdami kaip virtuvai gaisri- 
ninkų šalmais, matėsi jau gatvės viršuje. 

— Oho ho! Prasideda karštas sezonas, — sukuždėjo 
jis ir nubėgo prie telefono, norėdamas pranešti Mak- 
sui Baumui apie Morico telegramą. 

Dar nespėjo jis nueiti, kai jį vėl pašaukė skam- 
butis. 

Kalbėjo Travinskis, pranešė tuojau atvažiuojąs la- 
bai skubiu reikalu. 

— Lauksiu tavęs spaustuvėje,— atsakė Boroveckis 
ir nubėgo į fabriką. 

Jis atsidūrė tarp nuolat besisukiojančių vežimėlių, 
veikiančių mašinų, stirtomis sukrautų medžiagų, kurios 

driekėsi salėse visomis kryptimis it begaliniai įvalria- 
spalviai kaspinai, pateko į tą pragariškai ūžiantį trans- 
misijų, diržų, ratų, žmonių mišką, pilną debesimis ky- 
lančių iš skalbyklos garų, į tą susipynusių garsų, viI- 
pesių, riksmų, žvangėjimo chaosą, Kur įsismarkavusi, 
siaučianti energija buvo apėmusi viską ir visus ir pašė- 
lusia jėga, atrodė, sprogdinte sprogdino galingus fabri- 
ko mūrus; jis visas pasinėrė tame laukiniame, pagau- 
nančiame fabriko gyvenime. 

Jis bėgo per sales, apžiūrinėjo audinius, įsakinėjo 
ir lėkė toliau, į kitas sales, visai užmiršęs viską, kas 
nebuvo susiję su fabriku. 

Po didžiulio pastarųjų dienų nervinio nuovargio jis 
jautė palengvėjimą ir su malonumu leidosi, kad jį neštų 
ta baisi, aplinkui sukauptos jėgos masė. 

Nuovargis mažėjo, ir tame fabriko pragare jis jau- 
tėsi vis ramesnis bei santūresnis, tarytum būtų sugėręs 
į save tas nesuskaitomas žmonių bei mašinų energijos 
sroves, trykštančias į jį iš visų pusių. 

Jis apėjo visas sales ir sugrįžo į „virtuvę“. 

Mažame kabinete, atskirtame nuo „virtuvės“ stik- 
line pertvara, Marėjus darė kažkokius bandymus su 
maža spausdinimo mašina. Bandymas nesisekė, nes da- 
žai paskysdavo medžiagoje ir užliedavo raštą. Anglas 
siuto, jis šypsojosi meiliai, bet jo veidas iš pykčio buvo 
papilkėjęs, o ilgi geltoni dantys iššiepti lyg buldogo. 
Jis šluostėsi rankas į prijuostę ir vis tyliau keikėsi. 

— Nuo pietų kamuojuos ir negaliu išgauti spalvos. 

Boroveckis energingai ėmėsi darbo, bet jį sutrukdė 
Travinskis, kuris buvo toks susirūpinęs, kad užmiršo 
pasisveikinti, ir čia pat ant slenksčio paprašė valandėlę 
pasikalbėti abiem atskirai. 

— Einam į volų sandėlį, ten nieko nėra. 

Ir nusivedė jį, eidamas iš priekio. 


Travinskis ėjo lyg apdujęs. Mėlynomis akimis jis 
žvalgėsi po fabriką, nieko nematydamas; sulysęs gra- 
žus veidas buvo aptemęs iš rūpesčio ir tarsi sustingdy- 
tas kartėlio, kuris žvelgė iš jo įgriuvusių akių ir lūpų 
kampelio, nepridengto mažais šviesiais ūsiukais. Jis 
buvo senas Karolio kolega ir bičiulis, o dabar gana 
didelės medvilnės verpyklos savininkas. 

— Sakyk, kas gi atsitiko? — tyliai tarė Karolis, įves- 
damas jį į didelę, aukštą salę, kur stovėjo eilės aukštų 
geležinių lentynų, blizgančių virtinėmis varinių spaus- 
dinimo volų, panašių į didžiulius papiruso ritinius, iš- 
Iaizgytus lyg hieroglifais iškiliais raštais, kurie buvo 
spausdinami ant medžiagų. 

— Tuojau tau pasakysiu — sukuždėjo Travinskis, 
atsisėsdamas ant kažkokios dėžės. 

Jis nusiėmė skrybėlę, atsirėmė galva į sieną ir taip 
valandėlę sėdėjo tylėdamas ir kaupdamas jėgas pasi- 
kalbėjimui. | 

— Tu sergi? Labai prastai atrodai. 

— O kaipgi bankrotas gali kitaip atrodyti! — at- 
sakė jis su kartėliu. 

— Kas atsitiko, vėl kas nors tave įklampino? 

— Dar blogiau, nes vėl išsitiesiau ir dabar tikriau- 
siai nebeatsikelsiu. 

— Ką tu sakai! — sušuko jis, apsimesdamas nuste- 
bęs, nes jau žinojo, kad Travinskis susvyravo. 

— Tas krachas, kuris pagriebė stipresniuosius, ku- 
ris dabar degina Grosmaną, nepasigailėjo ir manęs. 
Šeštadienį reikia apmokėti vekselius, o pats teturiu 
anų subankrutavusiųjų vekselius, kitaip sakant, nieko 
neturiu. Šeštadienį mokėjimas. Nesumokėsiu — viskam 
galas. Kad ją velniai griebtų, tokią laimę. Trečią kartą 
stoviu ties žlugimo riba, bet jeigu dabar jau nusirisiu, 
tai nebeatsikelsiu. 

— Kiek privalai mokėti? 

—- Penkiolika tūkstančių rublių! 

— Ir dėl tokios menkos sumos tu klumpi! 

— Suma smulki, bet aš tos sumos neturiu. Norėjau 
pasiskolinti — negaliu; niekas dabar Lodzėje neturi gry- 
nų pinigų, kilo toks sąmyšis, kad vakar Grosgliukas 
atsisakė duoti Rozenbergui dvidešimt tūkstančių. Tai 
geriausias įrodymas. Niekas, beveik joks bankas ne- 
nori diskontuoti solidžiausių vekselių, visi bijo, nes 
Lodzė siūbuoja ir nuolat kas nors nusirita žemyn. Kuo 
tai pasibaigs! O čia dar tas baisus sezonas! Aš turiu 
sandėly gatavų verpalų už dešimt tūkstančių ir nė šu- 
niui jų nereikia, nuolatiniai užsakovai perpus sumažino 
gamybą, o aš turiu dirbti, turiu žmonėms mokėti, turiu 
gyventi ir stumti tą mašiną, nes jeigu ji sustos bent 
valandėlę — man galas. Jau taip blogai, o čia dar 
ateina tie bankrotai ir visiškai mane pribaigia. Na ir 
laikai! Už visą fabriką, už tiek mašinų, pagaliau už 
savo sąžiningumą negalima pasiskolinti penkiolikos 
tūkstančių rublių. 

— Mėginai pas Bucholcą? Vakar jis parėmė Volk- 
maną. 

Padarė šitaip, Šają siutindamas. Pagaliau aš jokiu 
būdu negaliu eiti ir prašyti tą vokietį pagalbos. Jis 
man šlykštus, tai mane tiesiog įžeistų. . 

— Kas iš to, jeigu tai, be abejo, tave išgelbėtų. 

— O ne, jis žino, ką aš apie jį galvoju. 

— Galėčiau tau padėti pas jį. 

— Ačiū, negaliu, tai būtų ne tik prieš mano prin- 
cipus, tai būtų tiesiog kiaulystė ir pažeminimas eiti 
pagalbos pas žmogų, kurio nekenti ir kuriam tai pa- 
reiški nesivaržydamas. 

— Bajoriška logika, — nekantriai tarė Karolis, užsi- 
rūkydamas papirosą. 

-— Ją vieną teturiu, ir tai ne bajoriška logika, 0 pa- 
prastos doro žmogaus etikos logika. 

— Neužmiršk, kad esi Lodzėje. O aš matau, tu vis 
pamiršti, tau atrodo, jog darai biznį tarp civilizuotų 
centrinės Europos žmonių. Lodzė tai miškas, tai gi- 
ria — turi stiprius nagus, drąsiai eik ir be gailesčio 
smauk artimuosius, nes kitaip jie tave pasmaugs, iš- 
čiulps ir išspiaus. 

Jis kalbėjo dar ilgai, nes buvo sujaudintas draugo 
nelaimės; gerai jį pažinojo, vertino kaip žmogų, bet 
tuo pačiu metu su kažkokia panieka pyko ant jo už tą 
lenkišką lepšiškumą, su kuriuo šis norėjo imtis biz- 
nio. Lodzėje, už tą sąžiningumą, kurį pats pripažino ir 
laikė būtinu santykiuose su žmonėmis — tačiau tik ne 
šitam mieste, kur sąžiningumui beveik nebuvo vietos, 
ir kur — tai svarbiausia — mažai kas jo turėjo. Toje 
suktybių ir vagysčių sietuvoje, jeigu kas nenorėjo būti 
bent truputį toks, kaip visi, tas negalėjo nė svajoti 
apie gyvenimą ir, nors bedirbdamas būtų nusiplūkęs ir 
įdėjęs į biznį didelius kapitalus, galų gale būtų iš- 
mestas, nes negalėtų išlaikyti konkurencijos. 

Travinskis ilgai tylėjo, atrėmęs galvą į kažkokį 
ilgą volą, sekiojo akimis Karolį, kuris sujaudintas sku- 
biai žingsniavo ten ir atgal siauru praėjimu tarp len- 
tynų. 

Fabrikas iš visų pusių dusliai ūžė tarytum amžinai 
judanti jūra, sienos virpėjo, salės palubėje lėkdami 
šaižiai švilpė diržai, nešantieji į gretimus skyrius jėgą, 
o iš čia pat esančios modelių salės veržėsi dar aštres- 
nis metalo tekinimo staklių zvimbimas, kuris smelkėsi 
į jo išdirgintus nervus ir kėlė maudulį. 

— Ką darysi? — pertraukė tylą Boroveckis. 

— Atėjau prašyti tave paskolos, žinau, kad turi 

pinigų. Tikėk man, jeigu ne toks kraštutinis atvejis, 
nedrįsčiau. 

— Negaliu, visiškai negaliu. Pinigų turiu, bet, kaip 
esi girdėjęs, aš pats steigiu fabriką, o, be to, šiuo metu 
esu daug užsiangažavęs kitur. 

— Paskolink man vieno mėnesio terminui, apdrau- 
siu tau tą sumą fabriku, viskuo, ką tik tutiu. Blogiau- 
siu atveju to tikrai užteks padengimui. 

— Tikiu tavim, bet nepaskolinsiu. Tu esi žmogus, 
kuris neturi laimės; aš tiesiog bijočiau su tavim susi- 
dėti. Gal išsilaikysi, gal žlugsi — kas žino! O aš noriu 
gyventi ir turėti fabriką. Tavo egzistenciją pratęsčiau 
metus, o pats žūčiau. 

— Gerai, kad nors atviras esi, — gailiai sukuždėjo 
Travinskis. 


— Mano mielas, o kam aš turiu tau meluoti! Ne- 
kenčiu beprasmiško melo, kaip nekenčiu ir sentimenta- 
laus jaudinimosi dėl kiekvienos nelaimės, kuriai me- 
las tik tiek padeda, kad ji gali laisvai stipti, užuojautos 
ašaromis palaistyta. Padėčiau, jeigu galėčiau, o kad 
negaliu, tai ir nepadedu. Juk negaliu atiduoti savo 
švarko netgi nuogam, nes tada pats be jo sušalčiau. 

— Tavo teisybė. Nėra ko daugiau kalbėti. Atsipra- 
šau, kad tau įkyrėjau. 

— Tu pyksti ant manęs? — sušuko Boroveckis, už- 
gautas jo balso tono. 

— Ne. Iškėlei klausimą taip aiškiai, kad aš su- 
prantu tavo neigiamą atsakymą, kuris, antra vertus, 
galėjo mane ir įskaudinti, bet aš jį gerai suprantu. 

Jis atsistojo išeiti. 

— Neketini derėtis? 

— Ne, žlugimo neskelbsiu, aš galiu tik dorai su- 
bankrutuoti. 

— Atsirastų ir kitų išsigelbėjimo būdų. 


209 


— Duok juos, mielai piiimsiu. 

— Ar gerai esi apsidraudęs? 

— Pakankamai, nes rudenį po to nepavykusio pa- 
degimo apsidraudžiau iš naujo. 

— Gaila, kad tuomet nesudegei. Tas darbininkas 
keršydamas tikrai būtų padaręs tau didelę paslaugą. 

— Tu rimtai kalbi? 

— Visai rimtai, kaip visai rimtai atkreipiu ir tavo 
dėmesį į tai, kad šiuo metu dega Grosmanas, naktį su- 
degė Goldštandas, rytoj tikriausiai sudegs Felius Fiš- 
binas, A. Rychteris, B. Fuchsas ir kiti. Ką pasakysi 
dėl to? 

— Kad nesu ir nebūsiu padegėjas ir vagis. 

— Juk aš tavęs neraginu taip daryti, aš tik rodau 
tavo varžovus, jų būdus išsilaikyti paviršiuje; su to- 
kiais neišsilaikysi. 

— Ką gi, tai žūsiu. Jeigu pritrūksiu jėgų kovai, pa- 
leisiu sau kulką į kaktą. 

— O žmona! —staiga pasakė Karolis, nes pamatė 
jo akyse kažkokį plieninį rezignacijos blykstelėjimą. 

Travinskis krūptelėjo. 

— Pala, man atėjo mintis. Pažįsti senį Baumą? 

— Esam kaimynai, dargi artimiau sugyvenam. 

— Eik pas jį, pasisakyk jam atvirai. Jis yra toks 
keistas fabrikantas, kad tikriausiai tau padės. Galvą 
dedu, jeigu tik jis tave pažįsta, tai ir padės. 

— Iš tikrųjų gera mintis, o pagaliau, ko aš netek- 
siu, jeigu jis atsisakys! 

— Žinoma, nieko, o pamėginti verta. Jis yra uni- 
kumas tarp Lodzės fabrikantų. Žmogus, kuris galėjo 
turėti milijonus ir nenorėjo pasilenkti jų pakelti, žmo- 
gus, kuris šimtus tūkstančių rublių sumokėjo už kitus, 
didžiosios pramonės priešas, atsilikėlis, snobas arba su- 

perkvaiša, kaip jį vadina, o iš tikrųjų yra ne kas kitas, 
tik beprotis, sena rankinės gamybos laikų liekana. 

Jie atsisveikino tylėdami. 

Išsiskirdamas Karolis pajuto jame kažkokį šaltį. 
Žiūrėjo į jį pro langą su kažkokiu gailesčiu. 

— Lepšis, bajoriška liekana,— beveik garsiai gal- 
vojo jis, norėdamas nuslopinti savyje kažkokį dar tylų, 
bet greitai augantį priekaištą. 

Jis nenorėjo jam padėti ir pats save dėl to visiš- 
kai pateisino, ir vis dėlto jis buvo savimi nepatenkin- 
tas. Visą laiką jam prieš akis stovėjo ta šviesi, graži 
galva, lyg išdegintu ženklu pažymėta amžinu rūpes- 
čiu ir nerimu. Jis jautė, kad privalėjo jam paskolinti, 
kad dėl to būtų nieko nepraradęs ir padaręs didelę pa- 
slaugą. Tas jausmas graužė jį vis skaudžiau. 

— Kas man darbo, kad dar vieną griebs velniai, — 
galvojo jis, bėgdamas per kirpyklą, iki lubų prigrūstą 
nedažytų audinių. Tie audiniai buvo leidžiami į ma- 
šinas tarp dviejų ašmenų, kurių vieni spirale juosė ci- 
lindrą, o antri buvo tiesūs ir lygūs. Nuo slenkančio 
pro juos audeklo jie iš abiejų pusių matematiniu tiks- 
lumu prie pat medžiagos kirpo medvilnės pūkus, atsi- 
radusius audžiant. 

Keliolika moterų dirbo toje baltoje, šaltoje ir be- 
veik tylioje salėje, pilnoje beveik nematomo medvil- 
nės dulkių debesio, kuris susidarė, kerpant medžiagas, 
ir kabėjo virš mašinų, dengė baltu apvalkalu žmones 
ir įrengimus, virpėjo lyg tankios pilkšvos samanos ant 
sukančių mašinas ir dingstančių lubose transmisijų. 

Boroveckis, tik apsidairęs salėje, buvo beeinąs į lif- 
tą, norėdamas nusileisti žemyn, kai staiga pasigirdo 
trumpas kraupus žmogaus riksmas. 

Mašinas varantis ratas sučiupo už drabužio neatsaI- 
giai prisiartinusį darbininką, ėmė jį sukti, sviedė ant 

mašinos, apvertė, prislėgė, sulamdė į mašiną, sutraiškė 
ir, nesustodamas nė valandėlės, sutrintą išmetė. 

Kraujas ištryško net iki lubų ir raudona čiurkšle 
aptaškė mašiną bei dalį gulinčių prie jos audeklų ir 
arčiausiai stovinčias darbininkes. 

Pasigirdo baisus klyksmas, sustabdė mašiną, bet jau 
buvo per vėlu; ant rato ašies ir ant įvairių mašinos da- 
lių kabėjo kruvina masė, kuri dribo ant žemės, sunki, 
dar virpinama užsilikusios gyvybės. 

Gelbeti nebebuvo ko, nes darbininkas buvo visiš- 
kai sumaigytas ir lyg mėsos krūva gulėjo ant baltų 
nedažytų perkelių, panašus į kruviną dėmę. 

Moterys tyliai pravirko, o kelios vyresnės netgi at- 
siklaupė prie lavono ir pradėjo garsiai kalbėti litaniją 
už mirštančiuosius, darbininkai nusiėmė kepures, kai 
kurie pamaldžiai žegnojosi ir visi ratu apstojo užmuš- 
tąjį. Akyse spindėjo ne gailestis, o tik ruseno kažkokia 
klaiki, rūsti apatija. 

Salė nuščiuvo, toje tyloje aidėjo tik moterų verks- 
mas ir ūžesys bei dundėjimas iš gretimų salių, kur ne- 
siliovė darbas. 

Netrukus pasirodė nuolat fabrike budintis felčeris, 
Boroveckis išsinešdino. 

Atlėkė ir skyriaus vyriausiasis meistras, kuris, pa- 
matęs nedirbančią salę ir prie lavono susibūrusius žmo- 
nes, jau tarpduryje suriko: 

— Prie mašinų! 

Visi išsilakstė lyg vanago pabaidyti paukščiai, ir po 
valandėlės salė vėl dirbo, vėl ėjo visos mašinos, sto- 
vėjo toji viena, sukruvinta nusikaltimo, bet netrukus 
ir ją pradėjo valyti. 

— Vertlucht! Tiek medžiagos per nieką! — keikėsi 
meistras, apžiūrinėdamas krauju suteptą perkelį, ir pra- 

dėjo barti darbininkus už neatsargumą, grasino liepsiąs 
atskaityti visai salei už tą medžiagą. 

Boroveckis to nebegirdėjo, nes liftas žaibu prasme- 
go su juo ir išmetė jį dažykloje. 

Tas įvykis jam nepadarė jokio įspūdžio, nes buvo 
prie to pripratęs. 

— Socha! — pašaukė jis savo sužadėtinės prote- 
guojamąjį, kuris šiandien pirmą dieną dirbo fabrike, 
vežiodamas vežimėliais medžiagas. 

Valstietis paleido vežimėlį ir sustojo prieš jį išsi- 
tempęs. 

— Kaip pačiam sekasi? 

— Taigi dirbu, šviesiausias pone! 

— Na, dirbk, tik saugokis mašinų. 

— A, tos maitos! — pradėjo jis ir norėjo liepti žmo- 
nai, kad ji pabaigtų sakyti, kaip tos maitos šiandien 
jam jau nuplėšė gabalą rudinės, bet Žmonos nebuvo, 
o Boroveckis nuėjo, kadangi jm pranešė, jog Buchol- 
cas jį šaukiąs į kontorą. Tad Socha liūdnai pasižiūrėjo 
į savo striukę, kurią jam mašina padarė iš rudinės, 
pasikrapštė pakaušį, pasispiaudė delnus ir ėmė stumti 
vežimėlį prie lifto, nes jau iš visų pusių ėmė bartis, 
kad jis užtvėrė kelią. 


IX 


Travinskis išėjo prislėgtas. 

Eidamas pas Boroveckį, jis buvo beveik tikras, kad 
jo prašymas bus sėkmingas, nes, kaip ir kiekvienas 
žmogus, atsidūręs padėtyje be išeities, pageidavimus 
jis laikė tikrove, turinčiu įvykti faktu. 

Jis sėdo į vežiko puskarietę ir liepė važiuoti tiesiai. 
į Piotrkovo gatvę. Jis nebegalėjo nieko galvoti, jau- 
tėsi suglebęs ir nebesugebąs nei ko veikti, nei paju- 
dėti. Pasyviai, kaip išvargęs Žmogus, jis pasidavė tai 
skaudžiai, skvarbiai kartėlio bangai, kuri užplūdo jo 
širdį. Žiūrėjo į nešvarų, nuo lietaus pažliugusį miestą, 
į pilnus žmonių purvinus šaligatvius, į nesuskaitoma 
daugybę kaminų, kurie lyg tuopos kilo viršum plokš- 
čių stogų ir nyko atslenkančiose sutemose, parodydami 
save tik baltų dūmų kamuoliais, dūžtančiais į stogus, 
į šimtus anglies vežimų, didžiule virtine traukiančių 
į fabrikus, į prekių prikrautas platformas, į vežikus 
ir karietas, greitai siuvančias įvairiomis kryptimis, į 
nesuskaitomas kontoras ir sandėlius, prigrioztus pre- 
kių, pilnus žmonių, į tą pašėlusį judėjimą gatvėse, į tą 
įtemptą, visur kunkuliuojantį gyvenimą. | 

Jis žiūrėjo, beveik netekęs vilties, nes jautė savo 
bejėgiškumą, jautė, kad dar valandėlė, ir iš to milži- 
niško sūkurio, iš tos Lodze vadinamos mašinos jis iš- 
lėks kaip atmata, kaip išsunktos ir visiškai sunaudotos 
išspaudos, nebereikalingos tai pabaisai — miestui. Ap- 
imtas kažkokios bejėgiškos pagiežos, jis žiūrėjo į fab- 
rikus, tamsoje švytinčius tūkstančiais langų, į tą mil- 
žinišką gatvę, kuri lyg kanalas, gaubiamas dūmų ir 
purvino dangaus, ūžė energija, tvino šviesų srautais 
ir pulsavo didžiule gyvenimo jėga. Jo žvilgsnis klai- 
džiojo aštriais fabrikų kontūrais, ir jį skaudino virš 
kiemų įžiebtos elektrinės saulės, skaudino tas duslus 
ir nenutildomai galingas triukšmas, sklindantis į gatves 
iš fabrikų ir dirbtuvių, skaudino tas taip stipriai pul- 
suojantis gyvenimas, jam buvo skaudu suvokti savo 
merdėjimą, kai paskutiniu akių mirktelėjimu pastebė- 
jo, kad pasilieka dar tiek gyvųjų! Ir ta mintis graužė 
jam širdį, keldama neapsakomą pavydą. 

Jis nemokėjo gyventi šitame pasaulyje. 

Jis nemokėjo prisitaikyti prie aplinkos. 

Tiek jėgų, tiek proto, tiek pastangų, tiek savo ir 
svetimų kapitalų jis sunaudojo, tiek kančios kupinų 
metų pergyveno — ir kam?.. Kad vėl reikėtų pradėti 
tą pat iš naujo! Vėl statyti rūmą, kuris galų gale grius 
jam ant galvos! 

Jis labai kankinosi, nebegalėjo išsėdėti vežiko pus- 
karietėje ir todėl nuėjo pėsčias Piotrkovo gatve. Jis 
turėjo nueiti pas senį Baumą, kaip jam buvo pataręsš 
Boroveckis, bet jis norėjo dar atitolinti tą paskutinio 
nusivylimo akimirką ir, antra vertus, negalėjo ati- 
trūkti nuo tos gatvės. 

Jis pasinėrė šaligatviu plaukiančioje minioje ir lei- 
dosi jos blaškomas ir nešamas. Nieko negalvodamas, 
jis apžiūrinėjo krautuvių vitrinas, netgi nupirko žmo- 
nai saldainių kažkokioje cukrainėje, kurioje visuomet 
pirkdavo, pasisveikino ten su keliais pažįstamais ir 
vėl ėjo, įbedęs žvilgsnį į fabrikus, į apšviestus langus, 
už kurių šmėkščiojo mašinų ir žmonių šešėliai; po 
truputį triukšmas jį apkurtino ir darė abejingą. 

Jis nekreipė dėmesio į nepaliaujamai dulkiantį lie- 
tų, net užmiršo išskleisti skėtį. Nematė nieko, vien 
tik pilnas žmonių ir prekių kontoras ir skubiai dir- 
bančius fabrikus. 

— Labas vakaras, ponas Travinski! 

— Labas vakaras, ponas Halpernai! 

Jis paspaudė ranką aukštam, gana nerūpestingai 
apsirengusiam Halpernui. 

— Išėjote pasivaikščioti po miestą? 

— Taip, norėjau truputį pasivaikščioti. 

— Temstant Lodzė labai graži. Aš kasdien išeinu 
iš kontoros pasivaikščioti ir pažiūrėti miesto. 

— Tamsta esi mėgėjas vaikštinėtii ponas Hal- 
pernai. 

— Ko tamsta nori, kai penkiasdešimt šešerius me- 
tus gyveni mieste, kai nuolat jį matai, kai visus pa- 
žįsti, tai gali tapti ir mėgėju. 

— Kas naujo mieste? 

— Kas naujo? Blogai, užėjo gražus protestuotų 
vekselių lietus, galima bus juos pirkti svarais. Bet 
ne bėda. 

— Kaip tai? 

— Sukčius velniai griebs, o Lodzė vis tiek pasi- 
liks. Ponas Travinski, aš esu jau matęs Lodzėje blo- 
gesnių laikų. O kadangi po blogų ateina geresni, tai 
ir dabar taip bus, kam dėl to kelti triukšmą. Išmin- 
tingiems visada geri laikai. 

— O kada bus sąžiningiems? — paklausė jis iro- 
niškai. : 

— Ša, ponas Travinski, jie turi dangų, kam jiems 
geri laikai. 

— Grosmanas, sako, sudegė. 

— Labai tvarkingai, labai tvarkingai; du šimtus 
penkiasdešimt tūkstančių apdraudos turi jau lyg ir 
kasoj. Bet Goldštandas, kuris sudegė naktį, turi ma- 
žytį nesusipratimą su policija. Taip jam ir reikia, 
jeigu kas nemoka gerai daryti biznio, tai tegul visai 
jo nesiima. 

— Kieno dabar eilė? 

— Iš stambesnių — A. Richterio ir F. Fišbino. 

— Tą patį man sakė Boroveckis. 

— Ponas Boroveckis, ho, ho, ho! Jis pažįsta Lo- 
dzę, jis žino, kam ko reikia. 

— Na, bet ir jūs gerai Lodzę pažįstat. 

— Aš? Aš turiu visą ją galvoj. Jau penkiasdešimt 
metų žiūriu į kiekvieną besisteigiančią firmą. Šiandien 

galiu beveik tikrai pasakyti apie visus, kurie pradeda 
biznį, ar jie gyvuos. Tikėkit man, ponas Travinski, 
mano žodis tai ne koks ten vėjas, mano žodis — tai 
dokumentas, tai vekselis su geriausiu žiru. 

Travinskis nieko neatsakė, juodu ėjo greta tylė- 
dami. 

Halpernas dangstėsi skėčiu nuo lietaus ir su meile 
žiūrėjo į namus ir fabrikus; jo didelės juodos akys 
spindėjo fosforine šviesa blyškiame, liesame veide, 
apsuptame žilos barzdos. Jo veidas ir galva buvo 
kaip patriarcho ir kėksojo ant liesų, sulinkusių griau- 
čių, apvilktų ilgu sudryžusiu paltu, kuris kabėjo ant 
jo kaip ant mieto. 

— Aš čia žinau kiekvieną namą, kiekvieną fir- 
mą,— karštai prabilo jis. — Atsimenu Lodzę, kai turėjo 
dvidešimt tūkstančių, o šiandien turi tris šimtus! Ir 
aš sulauksiu, kai ji turės pusę milijono, aš nenumirsi:: 
anksčiau! Aš turiu tai pamatyti savo akimis, turiu 
pasidžiaugti. | 

— Jeigu jos prieš tai nelabasis negriebs, — su ne- 
apykanta sukuždėjo Travinskis. 

— Cha, cha, cha, ponas Travinski, nekalbėk tamsta 
tokių juokingų dalykų! Lodzė yra, Lodzė ir bus! Tams- 
ta jos nepažįsti! Tamsta žinai, kokią apyvartą padarė 
ji praėjusiais metais? Du šimtus trisdešimt milijonų 
rublių, — entuziastingai šaukė jis, net stabtelėjęs šali- 
gatvyje. — Tai gražūs pinigėliai. Parodyk man tamsta 
kitą tokį miestą! 

— Nėra ko čia girtis, nors, antra vertus, tamstos 
teisybė, kad kito tokio niekšiško miesto nėra Euro- 
poje, — piktai pasakė jis. 

— Niekšiškas ar neniekšiškas, man tai nesvarbu. 
Man rūpi kas kita, aš noriu, kad statytų namus, fab- 
rikus, darytų gatves, rengtų komunikacijas, tiestų ke- 

lius! Aš noriu, kad mano Lodzė augtų, turėtų puikių 
rūmų, gražių sodų, kad būtų didelis judėjimas, didelė 
prekyba ir dideli pinigai. 

— Pradžiai jau yra didelės suktybės ir didelis ga- 
minių menkumas. 

— Tai ne feleris!, nes iš to išaugs didelė Lodzė. 

— Tuo tarpu tegul ją perkūnas trenkia. Labanakt, 
ponas Davidai. 

— Labanakt, ponas Travinski. Tai nėra jūsų pasku- 
tinis žodis Lodzei.. 

— Paskutinis ir visai nuoširdus. Vežike, — pašaukė 
jis. 

— Liurbis! — paniekinamai sukuždėjo jam įkandin 
Halpernas ir apsigręežęs lėtai nukiūtino atgal, ir vėl 
to miesto galybės sužavėtomis akimis stebėjo namus, 
fabrikus, krautuves, sandėlius, žmones. 

Jis nekreipė dėmesio į lietų, kuris jį merkė net 
per skėtį, į žmonių spūstį, kuri jį nublokšdavo ant 
namų arba į griovius, į vežikus ir vežimus, kurie 
drabstė jį purvu, pereinant gatvių sankryžas, jis ėjo 
tarytum užhipnotizuotas. 

Travinskis nuvažiavo namo. 


Jis gyveno gana toli; Konstantinovo gatvės gale lie- 
pė pasukti į kažkokią tamsią ir tokią purviną gatvelę, 
kad vežikas nebenorėjo ten leistis. 

Jis nuėjo ja pėsčias kažkokiu šaligatvio pėdsaku, 
truputį iškilusiu virš negrįstos gatvės, virtusios juo- 
da dumblo upe, išmarginta auksiniais šviesų dryžiais, 
krentančiais pro langus iš Žemų namelių, virtine nu- 
sidriekusių abipus gatvės. 

Tuose namuose gyveno audėjai namudininkai; kiek- 
viename lange virpėjo staklių ir žmonių šešėliai, o visa 


1 Yda, trūkumas (vok.). 

gatvė buvo pilna monotoniško kalenimo ir bildesio. 
Net kur-ne-kur stūksą sukrypę antrieji žemi aukštai ir 
mansardų eilės aidėjo ir tirtėjo nuo darbo triukšmo. 

Skersgatviai iš vienos pusės tęsėsi iki pat laukų — 
tokie pat juodi ir purvini; jie aidėjo staklių bildesiu, 
buvo pilni susmegusių namų, sukrypusių mansardų, 
sugriuvusių tvorų, skurdo bei nykumo ir padvelkė į 
Travinskį šaltu, drėgme perveriančiu vėju, kuris ver- 
žėsi iš laukų į miestą. 

Visame rajone, kuris skendėjo purve ir nykumoj 
ir buvo nepanašus į likusią Lodzę, viešpatavo Miulerio 
fabriko penkiaaukščiai pastatai. Jie stiepėsi virš Žemų 
namelių ir sodų jūros ir triumfališkai švietė tūkstan- 
čiais langų ir elektrinių saulių. 

Fabrikas stovėjo kaip galingas rezervuaras jėgos, 
kurios dvelkimas tarytum plojo prie žemės tas skur- 
džių, sukrypusių namų eiles. Atrodė, kad tie didžiu- 
liai pastatai su šimtais dundančių mašinų lėtai siurbia 
visą gyvybę iš to seno rajono, kur gyveno audėjų 
namudininkų spiečiai, kad suėdė ir baigia graužti tą 
smulkų rankinį verslą, kuris čia kadaise klestėjo ir 
kuris dar gynėsi desperatiškai, nebeturėdamas vilties 
nugalėti. 

Travinskio fabrikas kukliai stovėjo greta Miulerio, 
atskirtas tik siauro sodo. 

Travinskis įėjo pro vartus, saugomus kažkokio se- 
no bekojo, it senas skuduras suadytu veidu veterano, 
kuris, jį pamatęs, kariškai pasitempė į ėmė laukti 
įsakymų, bet Travinskis tik blausiai šyptelėjo tam 
savo tėvų archeologiniam palikimui ir nuėjo į kon- 
torą, kur keli žmonės snaudė prie knygų, valandėlę 
pažiūrėjo pro pašėlusiu greičiu švytuojančių transmi- 
sijų ir diržų mišką į verpyklą, į sunkiai įstrižai ju- 

dančius salfaktorius, kurie, tarsi tykojančios pabaisos, 
rietė baltas nuo medvilnės nugaras, bėgo nuo juos 
saugančių darbininkų ir taip pat sunkiai ir be palio- 
vos traukėsi atgal, tempdami lyg seilių driekas šim- 
tus medvilnės gijų, besivyniojančių ant urzgiančių po- 
pierinių ričių. | 

Jis grįžo iš ten ir nuėjo per ilgą kiemą, apšviestą 
eilės geltonų dujinių liepsnų, kurios, palyginus su 
Miulerio fabriko elektros šviesomis, atrodė panašios 
į grabnyčias. 

Namai stovėjo kiemo gale fasadu į fabriko kiemą, 
o šonu į kažkokią tuščią gatvelę; jie buvo dviejų 
aukštų, o dėl savo statybos gotiško stiliaus atrodė kaip 
keturaukščiai. 

Keli pirmojo aukšto langai, uždengti užuolaidomis, 
ryškiai švietė. 

Travinskis perėjo kelis nepaprastai gražiai įreng- 
tus kambarius, šiltus ir labai jaukius, pilnus švelnaus 
žardinjerėse žydinčių hiacintų kvapo, ir įėjo į mažą 
buduarą. 

Visas parketas buvo taip išklotas kilimais, o jis 
ėjo taip tyliai, kad Nina neišgirdo; ji sėdėjo prie 
lempos ir skaitė. 

Jis žengtelėjo atgal ir prie portjeros pašaukė: 

— Nina! 

— Sėdi viena? — paklausė jis, atsisėsdamas šalia 
jos. 

— O kas galėtų būti pas mane? — liūdnai sukuž- 
dėjo ji. 

— Verkei? 

— Ne, ne,— paneigė ji, nugręždama galvą nuo 
šviesos. " 

— Mačiau ašaras. 

— Man taip liūdna buvo vienai! — sukuždėjo ji, 

pasislinkdama prie jo ir nuostabiai švelniai padėdama 
galvą jam ant krūtinės; jos akys vėl pritvinko ašarų.— 
Aš laukiau tavęs, o tas lietus taip lijo, taip Žvangino 
langus, taip barbeno į stogus, taip keistai gurgėjo 
vamzdžiuose, kad bijojau; bijojau dėl tavęs. 

— Kodėl dėl manęs? 

— Pati nežinau kodėl, tik mane apėmė kažkoks 
blogas nujautimas. Bet tau nieko neatsitiko, taip? Esi 
sveikas ir ramus, taip? — kuždėjo ji, apkabindama jo 
kaklą. 

Ji glostė ranka jo plaukus, bučiavo švelnią, mels- 
vomis gyslelėmis išraizgytą kaktą; žalsvos, auksinėmis 
kibirkštimis nusėtos akys neramiai klaidžiojo jo liesu, 
išvargusiu veidu. 

— Kodėl tu liūdnas? 

— Toks biaurus oras, kur čia gali būti linksmas! 

Jis išsinėrė iš jos glėbio ir ėmė vaikščioti po budua- 
rą. Baisi audra užvirė jo širdyje. Jis jautė, kad jeigu 
galėtų jai viską pasakyti, jeigu galėtų atvirai išaiš- 
kinti jai savo padėtį, tai ta išpažintis jam suteiktų 
didelį palengvinimą, bet tuo pačiu metu, žiūrėdamas 
į jos nuostabiai gražų veidą, palinkusį po lempa, kuri 
skleidė švelnią šviesą, į jos vešlius kaštoninius plaukus, 
palei smilkinius žibančius auksu, jis jautė, kad jokiu 
būdu nepasakys. | 

Jis vaikščiojo vis lėčiau, su kažkokiu aitriu pa- 
lengvėjimu alsuodama gryna, rafinuota namų at- 
mosfera; keistu žvilgsniu apžiūrinėjo prašmatnius bal- 
dus ir daugybę tų dailių daiktelių — tikrai didelės ver- 
tės meno kūrinių, kuriuos porą metų vežė iš visų 
pasaulio kraštų, nepaisydami išlaidų, nes Nina, būda- 
ma aristokratiškos prigimties ir kaip menininkė jautri 
visam, kas gražu, turėdama mimozos sielą, gerai jau- 
tėsi tik grožio aplinkoje. 


Jis tam nesipriešino, juo labiau kad ir pats mėgo 
meną ir jautė būtiną reikalą apsupti save jo kūriniais. 
Bet dabar, kai jo laukė krachas, jį draskė baisus 
skausmas, baimė dėl rytdienos, kuri turėjo ateiti ir 
atimti iš jo ir tuos visus lobius, ir tą ramybę, ir laimę, 
kuria jis alsavo. 

— Ką daryti? — sunkiai galvojo jis, ir kaip atsaky- 
mas jam ateidavo tik viena mintis: vėl kreiptis pa- 
galbos į tėvą. Ir toji mintis valandėlę taip jį pagavo, 
kad jis sužiuro džiaugsmingai ir triumfuodamas, bet 
žvilgsnis greit išblėso, ir jis vėl niūriomis, kupinomis 
baimės akimis žvelgė į Niną, kuri atsistojo ir nuėjo 
kambarių anfilada. 

Jis sekė akimis jos liauną, labai gražų stuomenį, 
ji atsigręžė, siųsdama jam kažkokią paslaptingą šyp- 
seną. 

Netrukus Nina sugrįžo, nešdama gana ilgą, plokš- 
čią, labai sunkią medinę dėžę. 

Jis paėmė iš jos ir, klausiamai žvelgdamas, padėjo 
ant stalo. 

— Atspėk kasė Norėjau padaryti tau staigmeną. 

— Ne, nė nemėginsiu.— baldamas sukuždėjo jis, 
nes, pamatęs ant "dėžės pašto antspaudus, pajuto, kad 
tai vėl kažkoks brangus pirkinys. 

— Mūsų Bandinis iš Florencijos atsiuntė tą mo- 
zaikinį staliuko viršų, kurį mes vasarą žiūrėjome, at- 
simeni? 

— Pareikalavai jo? — gana griežtai paklausė jis. 

— Taip, norėjau savo viešpačiui padaryti staigme- 
ną, juk nepyksti, ką? 

— Ne, Nina, ne, ačiū tau iš visos širdies, ačiū. . .— 
sukuždėjo jis, bučiuodamas jai ranką. 

— Atidaryk, tuojau pažiūrėsime. Liepiau atsiųsti 

tą mažesnį, pigesnį, jis toks pigus, kad net nesinori 
tikėti. 

— Atsiuntė sąskaitą? 

— Še. Du tūkstančiai du šimtai lirų, tai juk pusvel- 
čiui. | ž 

— Taip... iš tikrųjų... pusvelčiui... — atsakė jis, 
virpančiomis rankomis atidarydamas dėžę. 

Mozaika buvo žavinga. 

Į kvadratinę labai reto melsvo atspalvio juodą 
marmurinę plokštę buvo numesta žibuoklių, šviesiai 
geltonų bei violetinių rožių ir rusvai auksinėmis dul- 
kėmis nubarstytų orchidėjų puokštė; vienas žaliai ru- 
bininiais sparnais drugelis suposi drauge su orchidėja, 
ant kurios buvo nutūpęs, o du kiti pleveno ore. Ir 
visa tai buvo išdailinta taip nuostabiai ir tikrai, kad 
norėjosi pakelti tas gėles arba sučiupti už sparnų dru- 
gelius. 

Nina, nors ir buvo tai mačiusi, nustebinta sušuko 
ir ilgai žiūrėjo, netekusi žado iš susižavėjimo. 

— Nežiūri, Kaziau? 

— Mačiau, jis iš tikrųjų gražus, savotiškas šedev- 
ras, — tyliai atsakė jis. 

— Žinai, tai plokštei reikės duoti plačius matinės 
bronzos rėmus ir pakabinti ant sienos, gaila dėti ją 
ant staliuko, — lėtai kalbėjo ji ir ilgu plonu pirštu 
labai švelniai apvedžiojo lapelių ir gėlelių kontūrus, 
tuo būdu susikurdama subtilų spalvų lietimo malonumą. 

— Man reikia eiti, Nina! — sukuždėjo jis, prisimin- 
damas senąjį Baumą. 

— Ar ilgam? Greit sugrįžk, mano aukse, mano 
vienatini! —-prašė ji, glausdamasi prie jo, ir, prilaiky- 
dama rankomis ūsus, bučiavo jam lūpas. 

— Vėliausiai po valandos. Eisiu priešais, pas Bau- 
mą. 

— Laukiu tavęs su arbata. 

— Gerai. 

Jis pabučiavo ją ir buvo beišeinąs, bet jau prie 
slenksčio sustojo ir sušnibždėjo: 

— Nina, pabučiuok mane ir palinkėk man laimės. 

Ji nuoširdžiai pabučiavo jį ir akimis paklausė, ne- 
suprasdama to, ką jis buvo pasakęs. 

— Prie arbatos tau pasakysiu. 

Ji palydėjo jį iki prieškambario (ir pro stiklines 
duris žiūrėjo įkandin, kol jis nueidamas dingo nakties 
tamsoje. 

Ji sugrįžo į buduarą, ėmė apžiūrinėti mozaiką. 

Smarkiai trinktelėjo įeinamosios durys. 

— Užmiršau tau pasakyti, kad tas mano senas 
universiteto draugas, su kuriuo pernai susipažinai 
Šveicarijoje, Grosmanas, šiandien sudegė. 

— Kaip? 

— Ogi jo fabrikas visiškai sudegė, nieko neišgel- 
bėjo. 

— Vargšas žmogus! — sušuko ji su užuojauta. 

— Nėra ko gailėtis, nes tas gaisras kaip tik jį 
pastatys ant kojų. 

— Nieko nesuprantu. 

— Jo reikalai buvo blogi, jis svyravo, kaip pas 
mus sakoma, tad, norėdamas pasitaisyti, sudegino fab- 
rikus ir sandėlius, kurie buvo brangiai apdrausti įvai- 
riose bendrovėse. Gaus apdraudą, kuri keturgubai at- 
lygins jo nuostolius, ir juoksis sau iš visko. 

— Tyčia padegė?! Bet juk tai nusikaltimas! — pa- 
sipiktinusi sušuko ji. | 

— Kodeksas tai vadina šitaip ir atittmkamai bau- 
džia, bet paprasta kalba tai vadinama geru bizniu,— 
nežiūrėdamas jai į akis, kalbėjo jis greitai ir su kaž- 
kokiu karštligišku nerimu veide. 

— Ir tai padarė jis, kuris man pasirodė toks ne- 
paprastai taurus žmogus, stačiai negaliu tuo patikėti. 
Prisimenu, jo kalbos dvelkė aukščiausia etika ir tei- 
singumu. 

— Ko tu nori, kai krachas pažvelgė jam į akis, 
tai etiką jis paliko ramybėje, atidėjo ją vėlesniam 
laikui. Be etikos galima gyventi, o be pinigų ne, — 
pasakė jis atšiauriai. 

— O ne, niekados, geriau mirti, — aistringai sušu- 
ko ji, iki širdies gilumos sukrėsta vien minties apie 
nusikaltimą. — Kaip gerai, kad tu taip negalvoji, kad tu 
niekad, niekuomet nepadarei nieko blogo! Žinai, jeigu 
aš tavęs net nemylėčiau, tai vis tiek turėčiau dievinti 
už tavo gerumą ir taurumą. 

Kazimiežas nieko neatsakė, tik pabučiavo jai akis, 
liepsnojančias pasipiktinimu, ir tas purpurinės putlias 
lūpas, kurios dabar keikė ir smerkė nemoralius žmo- 
nes, žmones be etikos, gyvenimo blogį ir biaurumą, 
jis pabučiavo jas taip aistringai, tarsi tais bučiniais 
norėdamas nuslėpti didelį savo paties pažeminimą, 
kurį pajuto po jos žodžių, tarsi norėdamas jais nu- 
stelbti kažkokią mintį, kuri švystelėjo jo smegenyse 
ir buvo jį apakinusi. 

Jis tuojau išėjo ir pasuko tiesiai į Baumo fabriką, 
esantį priešais, kitoje gatvės pusėje, didelių sodų gi- 
lumoje. 

Kontoroje jis rado tik Maksą, kuris be surduto 
sėdėjo prie stalo. 

— Tėvas fabrike, galiu jį pašaukti. 

— Nueisiu ten. Niekad nesu matęs jūsų fabriko. 

— Nėra ko žiūrėti, skurdas, — niekinamai sukuždė- 
jo jis, vėl sėsdamas dirbti. 

Įstiklintas koridorius vedė iš kontoros į pirmąjį 
fabriko korpusą. 

Tamsa ir tyla viešpatavo dideliame kieme, iš trijų 
pusių apsuptame trimis triaukščiais fabriko korpusais, 
pro langų eiles sunkėsi silpna šviesa, 0 kai kurie aukš- 
tai buvo visai tamsūs, neapšviesti, tiktai apačioje, prie 
įeinamųjų durų liūdnai smilko žibaliniai Žibintai, ap- 
šviesdami raudonus, gličius nuo drėgmės mūrus. 

Monotoniškas rankinių staklių tarškėjimas aidėjo 
medvilnės atliekomis bei senų staklių liekanomis už- 
grioztuose tamsiuose koridoriuose, skleisdamas mig- 
dančią nuobodulio ir liūdesio nuotaiką. 

Laiptai ir koridoriai buvo tušti, tik kartais koks 
darbininkas sukaukšėdavo mediniais padais, sušmė- 
žuodavo prietemoje ir tyliai dingdavo didelėse salėse 
koridorių gale; tiktai staklių tarškėjimas ir žingsnių 
aidas drumstė tą mieguistą tylą. 

Fabriko salės taip pat buvo tuščios, tamsios 1r 
mieguistos. 

Tai buvo dideli stačiakampiai, per vidurį paremti 
eile geležinių stulpų ir prigrūsti rankinių Žakardo 
audimo staklių, stovinčių dviem eilėm palei tankiai 
prakirstus langus. Pusė staklių stovėjo be darbo, ap- 
augusios medvilnės dulkėmis lyg žilomis samanomis. 

Ant stulpų pakabintos kelios lemputės apšvietė vi- 
durinį praėjimą ir darbininkes, rankiniais rateliais vy- 
niojančias verpalus į rites. Mieguistai burzgė rateliai 
ir mieguistai linkčiojo virš jų darbininkės, mieguistai 
tratėjo keliolika dirbančių staklių, kurios, iš viršaus 
silpnai apšviestos gelsvai dėgančių lempučių, atrodė 
panašios į milžiniškus kokonus, apipintus tūkstančiais 
įvairiaspalvių gijų bei nesuskaitomais sluoksniais Ver- 
palų, ištemptų įvairiausiomis kryptimis; tų kokonų 
viduryje, ausdami raštuotas medžiagas, tarytum šilka- 
verpiai krutėjo darbininkai; automatiškai linkčiodami, 
jie viena ranka primušdavo skietą, o kita horizontaliai 

tempė į viršų virvę ir tuo pat metu mynė pakojas; 
šaudyklės švilpdamos lėkė pro metmenų gijas tarytum 
ilgi geltoni vabalai ir mpnotoniškai grįždavo tuo pačiu 
keliu atgal. 

Darbininkai buvo seni, išblėsusiomis akimis apatiš- 
kai pažvelgdavo į praeinantįjį ir audė toliau taip pat 
mieguistai ir automatiškai. 

Travinskis bodėdamasis ėjo per tas apmirusias sa- 
les, bodėdamasis žiūrėjo, kaip merdi rankinio darbo 
pramonė, kuri bepročio užsispyrimu norėjo kovoti su 
tomis pabaisomis, kurių milžiniški kūnai, virpinami 
energijos ir pilni nenugalimos jėgos gaudesio, buvo 
matyti pro salių langus. 

Jis klausinėjo Baumo; žmonės rodė jam rankos 
mostu arba galvos linktelėjimu, nesiliaudami dirbę, 
nekeldami balso, jeigu prabildavo; visi judėjo tarsi 
mieguisti, pusgyviai, abejingi ir liūdni, kaip tos apaku- 
sios, tylios, mirštančios salės, per kurias jis ėjo, susi- 
durdamas tamsoje su stulpais, neveikiančiomis stak- 
lėmis, žmonėmis. 

Jis perėjo visą dviejų korpusų aukštą, ir visur 
buvo tas pats nykumas, nuobodulys ir apsnūdimas. 

Travinskis, prisiminęs savo paties būklę, vis labiau 
liūdo, liovėsi tikėjęsis Baumo pagalbos ir jautėsi taip, 
lyg būtų ėjęs pas mirštantįjį — nes fabrikas, kuriame 
kadaise dirbo 500 žmonių, dabar krutėjo tik su šimtu 
ir jam atrodė panašus į sergantį, merdintį organizmą, 
kuriam netgi didžiuliai medžiai, ošiantieji už langų, 
tarytum giedojo mirties himną. 

Senąjį Baumą jis rado trečiame korpuse, stovin- 
čiame prie gatvės. 

Baumas sėdėjo mažame kambarėlyje, prie rašomojo 
stalo, užversto gaminių pavyzdžiais, sukarpytais ilgo- 
mis juostomis. 

Jie pasisveikino tylėdami. 

Senis stipriai paspaudė jam ranką ir pastūmėjo 
kėdę. “ 

— Seniai jūsų nemačiau,— prabilo Baumas. 

Travinskis pasiteisino rūpesčiais ir reikalais, kal- 
bėjo ilgai, bet nedrįso pradėti apie savo apsilankymo 
tikslą: jį sulaikė fabriko liūdesys ir toks pats liūdesys, 
įsirėžęs fabrikanto veide. Baumas nejučiomis žvilg- 
čiojo išblėsusiomis akimis į langą, pro kurį puikiai 
matėsi Miulerio fabrikas, žėrintis visais langais. 

Jis atsakinėjo trumpai ir laukė, kada paaiškins ap- 
silankymo tikslą. 

Travinskis tai pajuto ir, pertraukęs kažkokį pa- 
sakojimą, trumpai tarė: 

— Atėjau pas jus prašyti, — pasakė jis ir truputi 
atsikvėpė. 

— Labai prašau... aš klausau... 

Travinskis greitai nupasakojo jam „visą savo būklę, 
bet suabejojo, ar prašyti pagalbos, nes pamatė rūsčiai 
surauktus antakius ir kažkokį atšiaurų žvilgsnį. 

— Visi mes važiuojam tuo vežimėliu, jie mus 
ėda! ..—tarė iš lėto Baumas, rodydamas pro langą 
didelius fabrikus. — Kuo galiu jums padėti? — pridū- 
rė jis. 

— Paskola arba žiruodamas vekselius. 

— Kiek? 

— Blogiausiu atveju be dešimties tūkstančių rub- 
lių turėsiu žlugti, — tarė jis tyliai ir vangiai, tarytum 
saugodamasis stipresniu balsu nubaidyti palankumą, 
kurį pastebėjo Baumo akyse. 

— Grynų pinigų aš neturiu, bet ką galėsiu jums 
padaryti, padarysiu. Duok man tamsta vekselius už tą 

sumą, O aš padengsiu tokio pat dydžio tamstos įsipa- 
reigojimą. 

Travinskis pašoko nuo kėdės ir susijaudinęs ėmė 
dėkoti. 

— Nėra už ką, ponas Travinski, aš niekuo netgi 
nerizikuoju, nes gerai pažįstu tamstą ir tamstos įmonę. 
Šekite blankus ir tuojau užpildykite. 

Travinskis buvo apstulbintas, tas beveik nenuma- 
tytas išgelbėjimas išmušė jį iš pusiausvyros, jis, lyg 
drugio krečiamas, pildė vekselių blankus, nuolat kils- 
čiojo galvą nuo popieriaus ir žiūrėjo į Baumą, kuris 
vaikščiojo po kontorą, stoviniavo prie lango ir kaž- 
kokiu abuoju, piktu žvilgsniu stebėjo Lodzę. 

Jis matė priešais ištisą miesto dalį; namai, fabrikai, 
sandėliai žvelgė į naktį dešimtimis tūkstančių langų, 
o už jų šmėkščiojo darbininkų ir mašinų šešėliai, tam- 
siame ūkanotame ore kabėjo elektros lempos, dūlavo 
naktyje šimtai kaminų, be paliovos leidžiančių baltų 
dūmų sruogas, kurios lyg debesys stelbė šviesas ir 
fabrikų kontūrus. 

Baumas pakaitomis stebėjo miestą arba vaikščiojo, 
palenkęs pirmyn sausą, prakaulų veidą. Jis buvo aukš- 
tas, kaip ir jo sūnus, tik Žymiai liesesnis ir judresnis. 
Jis nemėgo daug kalbėti ir paprastai svarbiausius rei- 
kalus atlikdavo keliais žodžiais. Buvo ramus, netgi 
tylus, nuolaidus žmonai ir vaikams, kartais net silp- 
nas, bet vis dėlto kai kuriais atžvilgiais būdavo nepa- 
lenkiamas; jo paslaugumas buvo neišsemiamas ir Lo- 
dzėje virtęs pertaru, ir tuo pačiu metu namie jis 
būdavo šykštus, netgi keistas. 

— Kokiam terminui jūs norite? 

— Koks jums patogiausias,— atsakė Baumas, pra- 
verdamas duris į gretimą salę, kurioje dirbo visos 
staklės. 


220 


Jis uždarė duris, susikišo rankas į pilko su puū- 
kuotu pamušalu durtinio kišenes ir vėl ėmė stebėti 
miestą. 

Suskambo telefonas, tai buvo vienintelis šiuolaiki- 
nis įtaisas jo fabrike. 

— Tai jums! Kviečia ponas Boroveckis, — tarė 
Baumas. 

Travinskis nustebęs ėmė klausytis. 

— Mano mielas, iš žmonos sužinojau, kur esi. 
Taigi aš apskaičiavau ir galiu tau paskolinti penkis 
tūkstančius rublių, bet tik dviejų mėnesių terminui. 
Tad jeigu nori? — kalbėjo Boroveckis. 

— Priimsiu su džiaugsmu! — karštai sušuko jis. — 
Iš kur skambini? 

— Iš tavo kabineto, žmonos saugomas, — pasigirdo 
atsakymas. 

— Palauk manęs, aš tuoj ateisiu. 

— Laukiu. 

— Tai Boroveckis nori su manim matytis, jūs jį 
pažįstate? 

— Tik iš matymo, nes juk aš nesilankau toje Lo- 
dzės aukštuomenėje, pas tuos įvairius Bucholcus, 
Mendelsonus, Zalcmanus, Mejerius ir kitus parazitus. 
Iš matymo pažįstu juos visus, tuos jaunuosius, bet 
vyresnius už Michlį, kur kartais sueiname; tiesa, 
buvome geriau pažįstami, bet tai buvo seniai, kai 
Lodzėje dar viešpatavo sąžiningumas ir nebuvo milijo- 
nierių. Tai buvo tokie laikai, apie kuriuos jūs, jaunieji, 
neturite supratimo. Aš tuomet su senuoju Gejeriu 
buvau didžiausia Lodzės firma. Garo, mašinų, elektros, 
vekselių, menkaverčių gaminių, bankrotų, apgavikiš- 
kų gaisrų niekas nežinojo net iš kalbų. 

— Ir vis dėlto tai, kas dabar yra, turėjo ateiti. 

— Aš žinau, kad turėjo, kad sena tvarka visuomet 

turi užleisti vietą naujai, pagaliau kam apie tai kal- 
bėti, — numojo jis ranka ir ėmė peržiūrinėti vekselius. 

Bejėgiškas apmaudas taip smarkiai sukrėtė jo šir- 
dį, kad, pasirašęs vekselius, jis pritrūko žado ir gana 
ilgai tylėjo. 

— Jūs skubate? 

— Tikrai, man belieka dar kartą iš visos širdies 
padėkoti jums už pagalbą. 

— Neverta gaišti laiko! Man tik vieno gaila, kad 
tamsta nebuvote Lodzėje prieš penkiasdešimt metų, 
tuomet jums reikėjo turėti fabriką. Jūs taip pat ne- 
tinkate šių dienų Lodzei, sąžiningi fabrikantai čia neturi 
ko veikti, ponas Travinski. 

Jis neatsakė jam į tą klausimą, nes skubėjo namo, 
juodu tik aptarė kai kuriuos reikalus dėl vekselių 
terminų ir atsisveikino. 

Netrukus orą ėmė skrosti švilpukai, skelbdami dar- 
bo pabaigą, fabrikai vienas po kito geso ir dingo 
naktyje. 

Darbininkams išsiskirsčius, Baumas išėjo į namus, 
kurie stovėjo sode, priešais fabriko korpusus, fasadu 
į gatvę. 

Jis apsivilko savo kambaryje kažkokį lengvą 
švarką, apsiavė siuvinėtas šlepetes, pridengė savo dar 
vešlius žilus plaukus maža kepuraite, išsiuvinėta bal- 
tais karoliukais, ir nuėjo į valgomąjį, kuriame jau 
buvo dengiamas stalas vakarienei. 

Maksas sėdėjo prie stalo ir padėjo dukterėčioms, 
pakibusioms jam ant kaklo, dėlioti namelius iš me- 
dinių kvadratų. 

Mergaitės nuolat juokėsi ir linksmai kaip paukščiu- 
kai čiauškėjo. 

Motina sėdėjo giliame fotelyje ir mezgė kojinę; — 
ji turėjo apie šešiasdešimt metų, veidas buvo labai ma- 
lonus ir liguistas, ant ilgos nosies — sidabriniai akiniai, 
plaukai žili, lygiai sušukuoti virš žemos iškilios kak- 
tos, akys išblėsusios, lūpos blyškios, mėlynos pri- 
juostės kišenėje — medvilnės kamuoliukas, iš kurio 
mezgė kojinę, o balsas ir šypsena — nepaprasto mei- 
lumo; ji nuolat skaičiavo akis, žybčiojo virbalais ir 
šypsojosi sūnui ir anūkėms, skaitančiai dukteriai, gi- 
minaitei frau Augustai, kuri nuo neatmenamų laikų 
tvarkė visą jų ūkį, dviem greta stovintiems bufe- 
tams, krosniai, senam servantui, prigrūstam porcelia- 
ninių šuniukų, statulėlių bei lėkštučių, dviem pilkiems 
frau Augustos katinams, kurie sekiojo paskui ją ir 
murkuodami vis trynėsi nugaromis į sukneles — ji 
šypsojosi visada ir visiems šitokia, priklijuota prie 
lūpų, gličia lavonų šypsena. 

Bute viešpatavo šilta senų miesčioniškų namų ra- 
mybė. Visi tarp savęs buvo taip susigyvenę ir taip 
sutiko, kad susižinodavo žvilgsniais ir suprasdavo 
vienas kitą be aiškinimų. 

Senis savo rūpesčius palikdavo kontoroje, o namo 
visuomet pareidavo ramus, besišypsąs, pasakodavo 
žmonai apie kai kuriuos reikalus, kartais ginčydavosi 
su Maksu, jau dvidešimt metų reguliariai kiekvieną 
vakarą pasišaipydavo iš frau Augustos, žaisdavo su 
anūkėmis, kurių visada turėdavo pakankamai, nes vi- 
sos keturios dukterys seniai jau buvo ištekėjusios. 
nuolat skaitydavo Kelniše Ceitung ir vieną lenkišką 
laikraštį. Taip pat kas vakarą klausydavosi kokios 
nors sentimentalios istorijos iš įvairių Familienblatų, 
kuriais gyveno žmona ir dukterys, taip jis ir praleis- 
davo vakarą. 

Šiandien prasidėjo taip pat; jis atsisėdo prie stalo 


232 


ir ėmė moti anūkui, kuris ant didelio arklio suposi 
palei krosnį. 

— Jasiau, eikš pas senelį, eikš! 

— Tuojau atjosiu,— šaukė berniukas, ragino arklį 
šmaikščiu, daužė jo šonus kulnais, bet kadangi arklys 
vis tiek nesiskubino, nulipdavo nuo jo, glostydavo gal- 
vą, tapšnodavo per krūtinę ir šaukdavo: — Kuzia, kuzia 
klauso Jasiaus, Jasius joja pas senelį, senelis duos 
mums saldainių. 
pirmyn, šauniai užšokdavo ant balno. 

Tokiu būdu jis apjojo visą kambarį ir sustojo prie 
senelio. 

— Trrr! Hermanai, žirgą į arklides, — šaukė Jasius, 
bet senelis nukėlė jį nuo arklio ir pasisodino sau art 
kelių. 

Berniukas pradėjo rėkti ir veržtis pas arklį, kurį 
tuojau klastingai pagrobė mergaitės, nusitempdamos 
už rudos uodegos į kitą stalo pusę, pas dėdę Maksą, 
kur jos jautėsi saugiau ir ne taip bijojo, kad aplups 
brolis. 

— Jasiau, kas čia yra? — sušuko Baumas, trauk- 
damas iš kišenės vaikišką trimitą ir rodydamas jam 
virš galvos. 

— Tlimitas! Seneli, duok Jasiui tlimitą, — prašė jis, 
tiesdamas rankutes. 

— Tu nenori sėdėti pas senelį, nemyli senelio, tai 
ir neduosiu, atiduosiu Vandziai. 

— Duok Jasiui tlimitą, seneli, Jasius myli senelį. 
Vandzia kvaila, nemyli senelio. Seneli, duok Jasiui 
tlimitą! — prašė jis su ašaromis ir atsiklaupė senuku: 
ant kelių, bet, negalėdamas ir tokiu būdu pasiekti, 
ėmė lipti jam ant pečių, apkabino kaklą, bučiavo 

veidą ir maldavo vis karščiau, nenuleisdamas mėl!y- 
nų, degančių akučių nuo trimito. 

Pagaliau senelis davė jam. 

Berniukas jau nebeturėjo laiko dėkoti, nušoko že- 
mėn, nulėkė atimti arklio, apkūlė ta proga mergaites, 
paskui nuvedė savo žirgą prie krosnies, apdengė nuo 
motinos nutraukta geltona šilkine skara ir ėmė bė- 
gioti po kambarį, trimituodamas iš visų jėgų. 

Mergaitės verkdamos atbėgo seneliui prie kelių. 

— Vandzia noli, seneli. 

— Duok Janusiai. 

Jos prašė verksmingais balsiukais ir ėmė ropštis 
seneliui ant kojų. 

Jis greit išsivadavo ir ėmė nuo jų bėgti. 

Mergaitės jau žinojo, ką tai reiškia, todėl ėmė 
vaikytis kiek įkabindamos ir rėkti ant senelio, kuris 
užsistatinėjo kėdėmis, slapstėsi už bufetų ir vis iš- 
trūkdavo joms iš rankų, kol pagaliau leidosi pagau- 
namas kažkokiame kampe, paėmė jas po pažastim ir 
nunešė atgal prie stalo, o paskui leido iškratyti savo 
kišenes ir ištraukti lėles, kurias joms buvo atnešęs. 

Neapsakomas džiaugsmas pagavo mergaites, kurios 
susispietė prie mažo staliuko palangėje ir apžiūrinėjo 
lėles, plėšdamos jas viena kitai iš rankų. 

Seneliams buvo labai linksma, tik Berta užsikimšo 
ausis ir įniko skaityti knygą, o Maksas garsiai švil- 
pavo,. nenorėdamas girdėti tų laukinių klyksmų, be 
to, jis pyko ant tėvo, nes jautė iš jo kalbos, kad vėl 
bus kam nors paskolinęs pinigų arba laidavęs už ką, 
nes, kiek kartų tai įvykdavo, senis visuomet, kaip iI 
dabar, atnešdavo vaikams arba anūkams žaislų, veng- 
davo Makso ir būdavo su visais labai lipšnus ir nuo- 
širdus, karštai dalyvaudavo kiekviename pokalbyje: 
tokiu būdu jis išvengdavo sūnaus klausinėjimų. 

Šiandien buvo taip pat. 

Per vakarienę jis be paliovos kalbėjo, pats suso- 
dino vaikus ir labai rūpestingai juos prižiūrėjo, visą 
laiką šaipėsi iš frau Augustos, kuri atsakinėjo vis tą 
patį: 
ilgus, pageltusius ir kreivus dantis. 

— Kurgi ponas Juzefas? Paslėpėte jį sau pagraužti 
vėlesniam laikui? 

— Ponas Juzefas tuojau ateis, — ir, dar nespėjus 
jai priglausti prie plačios krūtinės abiejų visur ją 
sekiojančių katinų, įėjo ponas Juzefas Jaskulskis. 

Tai buvo savotiškas kontoros praktikantas, visai 
neturtingas vaikinas, kurį Baumas jau porą metų glo. 
bojo. Jis buvo gal aštuoniolikos metų, labai aukšto 
ūgio, didžiulėmis kojomis, ilgarankis, didgalvis ir vi- 
sada susivėles, apskrito, nuolat prakaituoto veido ir, 
be to, labai drovus ir nevikrus, nuolat kliūdavo už 
visų durų ir baldų. 

Dabar jis įėjo gana drąsiai, bet, pajutęs į save 
nukreiptus visų žvilgsnius, sveikindamasis bematant 
užkabino kilimą, šlaunimi trenkė į bufeto kampą, 
pastūmė Makso kėde ir, išraudęės kaip burokas, su- 
mišęs dėl savo nesėkmių, atsisėdo vakarieniauti. 

Nors jau aštuoniolikos metų ir baigęs amatų mo- 
kyklą, jis buvo naivus kaip vaikas. Buvo toks klusnus, 
nuolaidus, geras, kad kartais, rodėsi, žvilgsniu atsipra- 
šinėjąs visus dėl to, jog drįstas gyventi kartu su 
jais. Makso jis labai bijojo, nes Maksas nuolat iš 
jo tyčiojosi, o dabar, matydamas, kad valgant Juziui 
viskas krenta iš rankų, ėmė juoktis ir pasakė: 


1 — Taip, taip, ponas Baumai /vok.). 

— Teks man jus atimti iš ponios Augustos ir 
globoti pačiam. 

— Liaukis, Maksai, jau geriau jam bus mūsų glo- 
boje. 

— Jūs darote jį lepšį. 

— O ką tu norėtum iš jo padaryti? 

— Žmogų, vyrą. 

— Vedžiotum į smukles, lėbauti, na ir taip toliau. 
Fricas man ne kartą biaurėdamasis pasakojo apie jūsų 
kavalierišką gyvenimą. 

— Cha, cha, cha, žinai, Berta, kad tai puikus 
pokštas. Fricas ir pasibiaurėjimas linksmu gyvenimu! 
Tu esi nuostabi, nelabai tu pažįsti savo vyrą. 

— Maksai, kam tu griauni jos iliuzijas, — sukuždė- 
jo senis. 

— Tiesą sakai, tėve, bet man pikta, kad jai koks 
mulkis pripaisto, ir ji ben.atant taip įtiki, jog galėtų 
už tai galvą dėti. 

— Maksai, neužmiršk, kad kalbi apie mano vyrą. 

— Deja, mudu su tėvu per dažnai turime kreipti 
dėmesį į tai, kad Fricas yra tavo vyras, kad priklauso 
mūsų šeimai, nes kitaip... 

— O kas gi? —su ašaromis akyse sušuko ji, 
pasiruošusi ginti savo vyrą. 

— Išvytume jį pro duris, — piktai sumurmėjo jis.— 
Norėjai, tai ir pasakiau tau, dabar gali verkti kiek 
tinkama, tik atsimink, jog prisiverkusi atrodai labai 
negraži, tau patinsta akys, nosis paraudonuoja. 

Berta iš tikrųjų ėmė garsiai verkti ir išėjo iš kam- 
bario. 

Motina ėmė švelniai priekaištauti jam už storžie- 
viškumą. 

— Duok man ramybę, mama, aš žinau, ką darau. 
Fricas yra paprastas galvijas, kuris ne fabriko žiūri. 

o tik nuolat trankosi po smukles ir Bertai apsimeta 
nelaiminguoju, kuriam niekas nesiseka, kuris persi- 
dirba dėl žmonos ir vaikų, lyg jų visų namų nuo 
pirmos vestuvių dienos neišlaikytų tėvas iš savo ki- 
šenės. 

— Tylėk, Maksai, kam čia tokios šnekos! | 

— Tam, kad reikia kartą padaryti galą, kad tai yra 
paprasta kriminalinė niekšybė, tas amžinas tėvo ap- 
gaudinėjimas. Mes visi dirbame tam, kad mūsų svai- 
niai galėtų linksmintis. 

Jis nutilo, nes prieškambaryje klingtelėjo skambu- 
tis, nuėjo atidaryti ir tuojau įvedė Boroveckį. 

Baumas pasijuto truputį nepatogiai ir buvo oficia- 
lus, bet senė sutiko svečią iš visos širdies ir tuojau 
supažindino su Berta, kuri, išgirdusi skambutį, atėjo 
ir smalsiai stebėjo tą unikalų Lodzės donžuano eg- 
zempliorių, apie kurį mieste tiek daug buvo kalbama. 

Boroveckį maloniai pakvietė arbatos, bet jis at- 
sisakė. 

— Aš vakarieniavau pas ponus Travinskius, pa- 
keliui užbėgau tik valandėlę pas Maksą vienu reikalu 
ir vėl turiu eiti, — aiškinosi jis, bet prie stalo jam 
teko atsisėsti, nes frau Augusta, gražiausiai šypsoda- 
masi, padavė arbatos, Berta dar verksmingu balsu pa- 
prašė, kad jis gertų, o senė šypsodamasi pakišo kaž- 
kokių pyragaičių. 

Jis visa tai priėmė ir, kadangi buvo puikiai nusi- 
teikęs, netrukus visus palenkė į save; su motina kal- 
bėjo apie anūkes, Bertai gyrė, kokie gražūs jam pri- 
statyti jos vaikai, penkias minutes žavėjosi paskutine 
Heizės novele, kurią pamatė ant stalo, frau Augustos 
širdį užbūrė, Žaisdamas su jos favoritais, kurie mur- 
kuodami laipiojo jam ant pečių ir trynėsi į veida. 
kas ji taip erzino, jog norėjo jau stverti kurį už 


237 


uodegos ir trenkti į krosnį, nepamiršo netgi Juziaus. 
Jis buvo toks lipšnus, mandagus, elegantiškas, kad 
jau po dvidešimties minučių visi buvo jo sužavėti, 
net senis, kuris jį gerai pažinojo ir nelabai mėgo, 
ėmė dalyvauti pokalbyje. 

Frau Augusta taip juo susižavėjo, kad nuolat vis 
nešė arbatos stiklines, traukė iš bufeto vis kitokius 
gardumynus ir šypsodamasi rodė vis kitą dantį. Tik 
Maksas tylėjo ir, kandžiai šypsodamasis, stebėjo tą 
sceną. Pagaliau apimtas nuobodulio ir matydamas, jog 
Karoliui taip pat jau gana, atsikėlė ir nusivedė jį 
į kitą kambarį. 

Prie stalo įsiviešpatavo tyla. 

Vaikai sėdėjo su seneliu. ir ėmė apžiūrinėti žaislus. 
Juzius, kaip kasdien buvo įprasta, ėmė garsiai skai- 
tyti. Motina mezgė kojinę. Berta klausėsi ir kas aki- 
mirką žvilgčiojo į tą kambarį, kur buvo Maksas su 
Karoliu, nes pro atviras duris juodu buvo matyti. 
Frau Augusta tyliai kraustė stalą, glostė savo kątinė- 
lius, kartais stabteldavo ir, pakėlusi į viršų mažas 
juodas akis, plūduriuojančias veide lyg pipirų grūdai 
paspirginto sviesto keptuvėje, giliai atsidusdavo. 

— Seneli, lėlei kojos neskauda? — klausė mergaitės 
ir betyrinėdamos draskė lėles. 

— Neskauda,— atsakinėjo jis, glostydamas is 
garbanotas galveles. 

— Seneli, o kas tame tlimite tlimituoja? — kartkar- 
čiais klausinėjo berniukas, 0 negaudamas atsakymo, 
labai mikliai ir susikaupęs ėmė gręžti trimitą pagaliu. 

— Seneli, galvytės lėlei neskauda? — paklausė mer- 
gaitės, trenkdamos ją į grindis. 

— Lėlė negyva, Vanda kvaila. 

Vaikai nutilo, kambaryje skambėjo tik Juziaus 
balsas, pertraukiamas dūsaujančios frau Augustos ir 

šūkčiojančios Bertos, kuri, sujaudinta romano, ėmė 
tyliai verkti ir pratisai dūsauti. 

— Nuostabiai malonu ir gera čia pas jus, — sukuž- 
dėjo Karolis. 

Jis išsitiesė fotelyje ir su malonumu žiūrėjo į visą 
šeimą, sėdinčią valgomajame. 

— Kartą per metus malonu, bet ne dažniau. 

— Ir tai daug, per metus turėti vieną dieną, kada 
galima užmiršti visus pasaulio reikalus, visus gyveni- 
mo rūpesčius ir jausti aplinkui šeimyninę laimę. 

— Kai vesi, galėsi džiaugtis ta laime, kol širdis 
apsals. 

— Žinai, važiuosiu kelioms dienoms į kaimą, namo. 

— Pas sužadėtinę? 

— Tai vis vien, nes Anka gyvena pas mano tėvą. 

— Norėčiau su ja susipažinti. 

— Nuvešiu tave ten kada nors porai valandų. 

— Kodėl porai valandų? 

— Nes ten ilgiau neištvertum, numirtum iš nuobo- 
dulio. Oi, kaip ten nuobodu, pilka, tuščia, tu net 
neįsivaizduoji. Jei ne Anka, tai ir dviejų valandų 
neišbūčiau toje tėvų pastogėje. 

— O pats tėvas? 

— Mano tėvas tai mumifikuota demokratijos laikų 
šlėktystė, tai netgi smarkus demokratas, bet šlėktiškas 
demokratas, beje, kaip ir visa mūsų demokratija. Labai 
įdomus tipas, — jis nutilo ir ironiškai šyptelėjo, bet 
drėgnose akyse suspindo Erabop ys: nes jis mylėjo 
savo tėvą visa širdim! 

— Kada važiuoji? 

— Kai tik parvažiuos Moricas, gal net kai sugrįš 
Knolis, nes šiandien jam išsiuntė telegramą. Bucholcas 
labai serga, atsiliepė sena širdies liga, man esant, tu- 
rėjo tokį baisų priepuolį, kad vos jį išgelbėjo, kas. 

beje, nesutrukdė jam, atgavus sąmonę, taip meiliai 
mane išplūsti, jog aš turėjau atsisakyti darbo. 

— Taip ramiai kalbi apie tai? — sušuko Maksas, 
matydamas, kad Karolis atsikėlė ir apžiūrinėja megz- 
tas iš vilnų raudonas-geltonas staltiesėles, ant kurių 
stovėjo žvakidės ir lempos. 

— Anksčiau ar vėliau turėjau tai padaryti. Pasi- 
naudojau vien gera proga, nes mano sutartis baigiasi 
tik spalio mėnesį. 

— Kitaip sakant, turėjai progą į storžieviškumą 
atsakyti pasipiktinimu ir, be to, atsistatydinti. 

Karolis nusijuokė; vaikščiodamas po kambarį, jis 
apžiūrinėjo spalvotais pieštukais darytus portretus, ku- 
rie eilėmis kabėjo ant sienų. 

— Visa gyvenimo išmintis kaip tik yra šitokia, 
kad reikia laiku piktintis, juoktis, linksmintis, pykti, 
dirbti, ė! netgi laiku pasitraukti iš biznio. Kieno čia 
portretai? 

— Tai mūsų šeimyninis žvėrynas. Suprantu, kad 
tu čia gerai šneki, bet niekuomet nesugebėjau pagauti 
tokio momento, niekados negalėjau prisitaikyti, amži- 
nai pasiduodu ūpui. 

„Be pasigailėjimo teiskite tą, kursai pats nebuvo 
gailestingas.“ 

Karolis garsiai perskaitė biblijos citatą, išsiuvinėtą 
raudonu šilku kanvoje, įdėtoje į ąžuolinius rėmus ir 
pakabintoje tarp langų. 

— A, skaitai šventas protestantų sentencijas. Senu 
vokiečių papročiu jas išsiuvinėjo ir pakabino. 

— O žinai, man tai patinka, tos citatos iš biblijos 
teikia namams originalų toną. 

— Teisingai. Travinskis buvo pas mus. 

— Žinau, nes kaip tik iš jo einu, tavo senis jam 
padėjo. 

— Numanau, nes nieko su manim nekalbėjo ir 
vengė mano žvilgsnio. Nežinai, ar daug? 

— Dešimt tūkstančių. 

— Velniai rautų! Tas vokiškas sentimentalumas, — 
tyliai nusikeikė jis. 

— Pinigas tikras, — nuramino jį Karolis, apžiūrinė- 
damas aksomu apmuštus ir gipiuro apvalkalais už- 
dengtus baldus. 

— Aš žinau, nes tas idiotas Travinskis nemokėtų 
nė dešimties skatikų uždirbti nedorai, bet' man rūpi, 
kad senis padeda kiekvienam, kuriuo pasitiki, ir visi, 
suprantama, jį apgaudinėja. Fabrikas vos gyvas, ga- 
miniais taip užversti visi sandėliai, kad nėra kur dėti, 
koks bus sezonas, nežinia, o tas užsiiminėja bičiuliška 
filantropija, gelbsti kitus. 

— Taip, Travinskį jis išgelbėjo. 

— Bet save žudo, mane žudo. 

— Džiaukis, kad tavo tėvas doriausias Lodzės žmo- 
gus. 

— Nesišaipyk, man geriau patiktų, kad jis būtų 
truputį gudresnis. 

— Pradedi kalbėti kaip Veltas. 

— Tu gal geriau galvoji? 

— Tik kitaip; geriau — blogiau, sąžiningiau — ne- 
sąžiningiau, dialektika, ir daugiau nieko. 

— Kaip tau atrodė toji legendarinė Travinskienė? 

— Trumpai, kaip Senkevičius, ją apibūdinsiu ši- 
taip: pasakiška! "E 

— Tur būt, perdedi, iš kur Travinskis galėjo tokią 
paimti! 

— Nė kiek neperdėsiu, jeigu dar pridursiu, kad ji 
graži ir gerai. išauklėta. O kaip Travinskis sugebėjo 
gauti tokią žmoną, tai neužmiršk, Maksai, kad Tra- 
vinskis yra visai dailus ir labai išsilavinęs žmogus. 

Tu žiūrėk į jį ne kaip į fabrikantą, kuriam niekas 
nesiseka, bet kaip į žmogų. Taigi kaip žmogus jis 
yra ypatingas egzempliorius, išaugęs labai subtilus se- 
nos kultūros šeimoje. Jis man pasakojo, kad jo tėvas, 
labai turtingas Volynės dvarininkas, esą, privertęs jį 
įsteigti fabriką. Seniui apsuko galvą didžioji pramonė, 
ir dabar jam atrodo, kad bajorų tautinė pareiga eiti 
varžybų su žemesne nacija tos pramonės kėlimo dar- 
be. Pramonėje jis netgi mato tos kastos atgimimą. 
Žinoma, Travinskis tam tinka taip, kaip tu, pavyz- 
džiui, mazurkai šokti, bet tėvo jis paklausė, na ir 
po truputį tirpdo savo verpykloje tėvo kapitalus, su- 
verpia jo miškus ir žemes. Jis pats tai puikiai mato 
ir jaučia, kad ta mūsų Lodzės „pažadėtoji žemė" turi 
tapti jam prakeiktąja žeme, bet vis dėlto atkakliai 
kovoja su nesėkme ir laimės stoka. Užsispyrė — ir 
nori perlaužti. 

— Kartais tokie laimi savo užsispyrimu. Ar ji 
žino apie jo padėtį? 

— Veikiausiai ne, nes jis yra iš tokių Žmonių, 
kurie besiaukodami yra pasiryžę mirti, kad tik jų 
mylimiausiųjų nepasiektų jokia nemaloni žinia, joks 
rūpestis. 

— Vadinasi, jis myli tą savo pasakiškąją. 

— Ten yra kažkas daugiau, kaip meilė, beveik 
garbinimas ir abipusis dievinimas; tai gana gerai ma- 
čiau iš jų akių. | 

— Kodėl ji niekur nesirodo? 

— Nežinau. Tu neįsivaizduoji, kiek žavesio turi 
tos moters kalba, judesiai, kaip nuostabiai plastiškai 
ji kelia galvą. 

— Karštai kalbi apie ją. 

— Dviprasmiškai ir kvailai šypsaisi; be reikalo, 
nes aš nesu jos įsimylėjęs ir net negalėčiau pamilti. 

Ji man patinka tik kaip gražios labai įdvasinto veido 
moters tipas, bet tai ne mano skonio tipas, nors, pa- 
lyginus su ja, visos mūsų Lodzės gražuolės tai papras- 
tas kartūnas greta gryno šilko. 

— Nudažyk jį savo spalva. 

— Liaukis su savo dažytojišku sąmoju. 

— Jau eini? Eisiu ir aš kartu. 

— Tiesa, turiu dar reikalą mieste. 

— Atseit, turiu tavęs nevaržyti. 

— Nuostabiai nuovokus esi, Kurovskis siunčia tau 
linkėjimų, šeštadienį atvažiuos ir kviečia, kaip visada, 
vakarienės, o tuo tarpu laiške klausia, ar storasis 
vokietis, atseit tu, nesulyso, o laibasis žydas nenutu- 
ko — tai apie Moricą. 

— Jis visada mėgsta pajuokauti. Ar Bucholcas pa- 
ėmė jo chemikalus? 

— Jau mėnuo, kai naudojame. 

— Tai jis gerai prasigyvens, nes girdėjau, kad 
Kesleris ir Endelmanas taip pat sudarė su juo sutartį. 

— Taip, jis man rašė apie tai. Jis rado geriausią 
būdą turtams susikrauti, netgi jau kraunasi. 

— Tegul kraunasi, ir mes jų turėsime. 

— Tu tiki tuo, Maksai? 

— Kam aš turiu tikėti, aš Žinau, kad turėsime, 
juk galima susikrauti, ką? 

— O, galima, tavo teisybė, ir mes susikrausime. 
Jeigu namie rasi Horną, nes jis turėjo ateiti pas mane, 
tai pasakyk, kad būtinai palauktų, vėliausiai po dviejų 
valandų aš būsiu. 

Juodu apkalbėjo dar Morico telegramas, ir Karolis, 
atsisveikinęs su visais, išėjo drauge su Juziu, kuris 
čia pat prie namų nusilenkė jam ir dingo tamsiose 
gatvelėse. 

X 


Juzius ėjo aplankyti tėvų, nes visą laiką gyveno 
pas Baumus. 

Jaskulskiai gyveno toli, už senosios bažnyčios, kaž- 
kokioje bevardėje gatvelėje, kuri užpakaline puse 
siekė tą garsųjį vietinį upelį, paverstą grioviu, nulei- 
džiančiu visokias fabrikų srutas. 

Gatvelė buvo panaši į sąšlavyną, pilną didelio 
miesto atmatų. 

Juzius skubiai prasmuko ir įėjo į netinkuotą na- 
mą, Kuris nuo rūsių iki palėpių švietė tarytum žibintas 
visais langais ir knibždėte knibždėjo pilnas žmonių, 
čia susiradusių sau prieglobstį. 

Tamsiame, prismirdusiame ir prineštame purvo 
prieangyje jis užčiuopė net limpančius nuo nešvarumų 
turėklus ir skubiai nulipo į rūsį; ilgame negrįstame 
koridoriuje, prigrioztame šiukšlių ir rakandų, taip pat 
pilname purvo, žmonių klegesio ir smarvės, švietė ma- 
ža palubėje rūkstanti spingsulė. 

Jis prasibrovė pro išstatytas ant kelio kliūtis ir 
pasiekė koridoriaus galą. 

Į ji trenkė karštas rūsio oras, prisigėręs puvėsių 
tvaiko ir drėgmės, rudais dryžiais srūvančios per bal- 
tintas sienas. 

Krūva vaikų puolė jo sveikinti. 

— Maniau, Rad šiandien jau nebeateisi? — sušnabž- 
dėjo aukšta, liesa, sukumpusi moteris pažaliavusiu, 
įdubusiu veidu ir didelėmis juodomis akimis. 

— Pasivėlinau, mamyte, nes pas mus buvo ponas 
Boroveckis, Bucholco direktorius, ir todėl nedrįsau 
anksčiau išeiti. Tėvo dar nebuvo? 

— Ne,— atsakė ji prislopintu balsu ir nuėjo pilstyti 

arbatos prie židinio, kuris buvo nuo kambario atitver- 
tas medžiagos gabalu, pakabintu ant vielos. 

Juzius nusekė paskui ją už uždangos ir padėjo 
atsineštą maistą. 

— Paėmiau šiandien iš senio pinigus už savaitę, 
gal paslėpsit, mama. 

Jis padėjo keturis rublius su kapeikomis; gaudavo 
penkis per savaitę. 

— Nieko sau nepalieki? 

— Mamyte, man nieko nereikia. Gaila tik, kad dar 
negalyi uždirbti tiek, kiek mamai reikia, — pasakė jis 
paprastai; jo drovumas buvo visai išnykęs. 

Jis suraikė duoną ir norėjo grįžti į kambarį. 

— Juziau, sūneli brangus, vaikeli mano mylimiau- 
sias, — verksmingai sukuždėjo motina, ir ašaros kaip 
žirniai ėmė riedėti jos sumenkusiais skruostais ir kristi 
ant sūnaus galvos, kurią ji spaudė prie krūtinės. 

Vaikinas pabučiavo jai rankas ir nušvitusiu veidu 
sugrįžo pas brolius ir seseris, sėdinčius ant žemės, 
prie mažo grotuoto langelio į šaligatvio pusę; jų 
buvo ketvertas, nuo dvejų iki dešimties metų amžiaus, 
„jie žaidė labai tyliai, nes vyresnis už juos trylikos 
metų berniukas gulėjo lovoje; jis sirgo džiova; lova 
buvo truputį atstumta nuo sienos dėl drėgmės, kuri 
lašėjo ant patalynės. 

— Antosiau! — pasilenkė Juzius ties pagalviu prie 
blyškaus pažaliavusio veido, kuris iš margų patalų 
žvelgė stiklinėmis, nemirksinčiomis akimis su kažko- 
kia tragiška merdėjimo ramybe. 

Ligonis neatsiliepė, tik pakrutino lūpas ir įbedė į jį 
pilkas blizgančias akis, o paskui vaikiškai švelniai 
palietė sulysusiais pirštais jo veidą, ir blausi šypsena, 
panaši į vystančių gėlių šypseną, nuslinko jo pamė- 
lusiomis lūpomis ir atgaivino negyva žvilgsnį. 

Juzius atsisėdo prie jo, pataisė jam pagalvius, savo 
šukomis sušukavo jo išsidraikiusius, sulipusius 1 
minkštus kaip šilkas šviesius plaukus ir vėl paklausė: 

— Antosiau, tau geriau šiandien? 

— Geriau, — tyliai sušnabždėjo jis ir patvirtinda- 
mas sumirksėjo, nusišypsojo. 

— Greit pasveiksi! 

Patenkintas Juzius spragtelėjo pirštais. Būdamas 
sveikas ir stiprus, jis visai nejautė brolio ligos siaubo. 

Antosius lėtai merdėjo džiova, prasidėjusia po stip- 
rios infliuencos, o ligai padėjo skurdas, kuris ėdė 
visą šeimą jau dveji metai, tai yra nuo to laiko, kai 
jie atsikėlė iš kaimo į Lodzeę; jį baigė užkamuoti mo- 
tinos veidas, kuris kas dieną darėsi vis liūdnesnis, jį 
baigė užkamuoti jaunesnieji broliai ir seserys, kurie 
kas dieną darėsi vis tylesnis, ir tas amžinas staklių bil- 
desys, kuris beveik be paliovos, dieną ir naktį drebi- 
no lubas viršum jo galvos, toji drėgmė, besisunkianti 
per sienas, tie kaimynų klyksmai ir muštynės, dažnai 
kylančios gretimuose rūsiuose ir viršuje; Oo labiau- 
siai — tai, kad jis kasdien vis geriau suprato, jog jie 
vis labiau skursta. 

Berniukas buvo labai protingas, o juos ištikusios 
nelaimės ir ta užsitęsusi liga jį dar labiau išprusino. 
O, be to, jis buvo romios ir svajingos prigimties. 

— Juziau, ar laukai dar nežaliuoja? — tyliai pą- 
klausė jis. 

— Ne, dar tik kovo penkiolikta šiandien. 

— Gaila, —ir jo akis aptemdė gailesys. 

— Po mėnesio bus žalia, ir tu jau būsi sveikas; 
surinksime draugus ir eisime į gegužinę. 

— Jūs eisit vieni — ir mama eis, ir tėvas, ir ŽZoska 
„eis, ir Adasius eis, visi eis, visi, O aš neisiu, Ne, —- 
pakratė jis galvą. 

— Jeigu visi, tai juk ir tu su mumis. 

— Ne, Juziau, nes manęs jau nebebus su jumis, — 
lėtai kalbėjo jis, ir jį ėmė dusinti ašaros. Antosius no- 
rėjo jas sulaikyti, bet nepajėgė, ir jos ėmė riedėti 
kaip dideli perlai, o jis žvelgė pro tas ašaras į kaž- 
kokią kraupią gelmę; lūpos pradėjo virpėti, ir didi 
mirties baimė taip ėmė krėsti berniuką, kad jis pa- 
šoko, tarytum norėdamas pabėgti. — Juziau, aš neno- 
riu mirti, nenoriu, Juziau! — sukuždėjo jis, ir kažkoks 
baisus skausmas pervėrė jam širdį. 

Juzius apglėbė jį rankomis ir, bijodamas, kad ne- 
pastebėtų motina, užstojo jį ir pradėjo guosti. 

— Nemirsi, daktaras vakar sakė mamai, kad vė- 
liausiai gegužės mėnesį būsi visai sveikas. Neverk, 
nes mama išgirs, — tyliau sušnibždėjo jam. 

Antosius kiek aprimo, greitai nusišluostė ašaras ir 
ilgai žiūrėjo į uždangą, už kurios buvo motina. 

— Kai pasveiksiu, važiuosiu visai vasarai pas dėdę 
Kazių, ar ne? 

— Mama apie tai jau netgi parašė dėdei. 

— Birželio mėnesį, tada kaip tik jaunos laukinės 
antys jau bus paūgėjusios. Žinai, vakar aš sapnavau, 
kad plaukiojau valtimi po mūsų tvenkinį, o tu ir po- 
nas Valickis šaudėte antis. Taip gražu buvo ant van- 
dens! Paskui aš buvau tik vienas ir aiškiausiai gir- 
dėjau, kaip pievose plakė dalgius. Norėčiau pamatyti 
mūsų pievas. 

— Dar pamatysi jas. 

— Bet kad jos jau ne mūsų. Žinai, kodėl aš nuo 
to palvio nukritau, už ką tėvas mane taip prilupo? 
Aš nenorėjau tada sakyti, nes Macekas būtų gavęs 
į sprandą, bet tai jis kaltas, taip laisvai susegė diržus, 
kad balnas kartu su manim persikreipė, ir todėl aš 

nuvirtau. O tetušio eržilu tai aš jau nebijočiau jodi- 
nėti. Supranti, užmaučiau jam apynasrį su žąslais, pa- 
imčiau trumpai pavadį, kad negalėtų plėštis aukštyn ir 
nestotų piestu, ir tada nesmarkiai užkirsčiau šmaikš- 
čiu jam per pilvą, eitų, ką? 

— O, eitų, bet jam nesuverši žąslų, jis kieto snukio. 

— Sutrauksiu, Juziau! O, aš jį paimčiau šitaip, — 
berniukas rankomis pradėjo rodyti, kaip paims pavadį; 
besistengdamas jis suraukė antakius, čepsėjo lūpomis 
ir lenkė galvą, tarytum pasiduodamas arklio jude- 
siams. 

Skruostus jam išmušė raudonos dėmės. 

— Juziau, ir mes važiuosime! — šaukė vaikai, bur- 
damiesi prie lovos. 

— Važiuosite, bet karieta, — atsakė jis rimtai. 

— Kalieta, su ketuliais saltokais,— čiauškėjo mer- 
gaitė, glausdama prie Juziafis kelių šviesią kaip linai 
galvutę ir žvelgdama į brolius mėlynomis, kupinomis 
džiaugsmo akutėmis. 

— Ei, ei, no! — šūkavo rubuilis berniukas, stumda- 
mas kėdutę ir pliekdamas ją kažkokiu botagu, pada- 
rytu iš motinos prijuostės raiščių. 

— Važiuosi, Helia, visi važiuos, ir Ignasius, ir Bo- 
lesius, ir Kazius. 

— Mama mus aprengs, ir važiuosime į bažnyčią, 
ar taip, Juziau? 

— Juziau, o aš žinau, kas yra bažnyčia! Tai tas 
namas, į kurį mes taip ilgai važiavom už malūno ir 
ten gloja valgonai bummm... buuum... o žmonės 
nešioja ant lazdų tokias skaras su paveiksliukais ir 
šitaip gieda: A! a! a! a! — užtraukė jis, mėgdžioda- 
mas girdėtas bažnytines giesmes; pasiėmė iš kampo 
šluotą, pakabino ant jos krauju suteptą Antosiaus 

nosinę ir labai rimtas ėmė vaikščioti aplink stalą. 

— Palauk, Bolciau, padarysim bažnyčią, — sušuko 
vyresnioji mergaitė, ir tuojau visi apsigobė galvas, 
kas kuo turėjo, pasiėmė nuo komodos knygas. 

— O aš būsiu kunigas,— garsiai pareiškė vyriau- 
sias iš jų, devynmetis Ignasius. 

Jis apsigaubė prijuoste, užsidėjo motinos akinius, 
atskleidė knygą ir ėmė plonu balseliu giedoti: 

— In saecula saeculorum... um. ..! 

— Amen!..— choru atsakė vaikai, ir visi giedojo, 
labai rimtai vaikščiodami aplink stalą. 

Jie sustodavo prie kiekvieno kampo, nes kunigas 
priklaupęs juos žegnodavo, sugiedodavo kelis garsus, 
o paskui visi eidavo toliau, iš širdies giedodami tas 
giesmes, kurios kaime nuo kūdikystės buvo jų penas. 

Jaskulska tylėdama žiūrėjo į juos. 

Antosius taip pat pusbalsiu niūniavo, Juzius žvel- 
gė į motiną, 0 ši, vogčiomis šluostydamasi akis, pari- 
mo ant staliuko ir valandėlę paskendo toje netolimoje 
praeityje, kuri taip stipriai gyveno jų širdyse. 

O Antosius į tuos prisiminimus dėjo visą savo 
širdį. 

Jis liovėsi giedojęs, nes, prarades tikrovės iausmą, 
visa siela persikėlė į tą numylėtąjį kaimą, kurio ilgė- 
damasis nyko tarytum augalas, persodintas į blogą 
dirvą. 

— Vaikai, arbatos: gerti! — po valandėlės pašaukė 
motina. 


Antosius tuojau pat pabudo ir, nebežinodamas, 
kur esąs, beveik nustebęs ėmė dairytis po kambarį. 
apžvelgė tas nuo drėgmės pažaliavusias sienas, ant 
kurių drauge su visa šeima puvo išgelbėti iš suduži- 


1 Per amžių amžius (Iot.). 

mo prosenių portretai pajuodavusiais rėmais, apžvel- 
gė tą baisią tikrovę, ir jo akyse sužibo ašaros; jis 
gulėjo nebylus ir sustingusiomis akimis žiūrėjo į pil- 
kai rusvus drėgmės lašus, žvilgančius ant sienos. 

Juzius pastūmė stalą į vidurį, ir netrukus aplink 
jį susėdo visa šeima, vaikai godžiai puolė duoną ir 
arbatą, tik Juzius nevalgė, jis rimtai, tėviškai žiūrėjo 
į tas šviesias galvas ir į akis, su nerimu stebėdamas, 
kaip nyksta duona, ir į motiną, kuri kankinės veidu, 
sulinkusi, sunykusi slankiojo po kambarį tarsi švelnus 
šešėlis ir glamonėjo visus stipriu beribės meilės žvilgs- 
niu. Jos aristokratiškas, labai švelnių ir dailių bruožų 
veidas buvo tarsi paženklintas sustingusio skausmo 
žyme ir dažniausiai krypo į ligonį. 

Gerdami arbatą, visi nieko nekalbėjo. 

Viršum galvų be paliovos tratėjo audimo staklės ir 
dusliai ūžė rateliai, dėl to nuolat virpėjo visas namas, 
o kartais iš gatvės prasiskverbdavo pro langelį ir už- 
tvindydavo kambarį prislopintas klegesys arba per 
purvus brendančių žmonių šlepsėjimas, pravažiuojan- 
čių ratų klerkimas, pakinktų žvangėjimas. 

Lempa su žaliu gaubtu blausiai žibeno kambaryje, 
apšviesdama tik vaikų galvas. 

Staiga atsivėrė durys ir įbėgo jauna mergina, 
triukšmingai nusidaužydama į slenkstį purvą nuo kojų. 

Ji smarkiai pabučiavo Jaskulską, išsiglėbesčiavo su 
vaikais, kurie klegėdami puolė prie jos, padavė ranką 
Juziui ir pasilenkė prie ligonio. 

— Labas vakaras, Antosiau, še tau žibuoklių! — 
sušuko ji ir, atsegusi nuo iškilaus biusto puokštelę, 
numetė jam ant krūtinės. 

— Ačiū. Gerai, kad atėjai. Ačiū, Zoska! 

Jis godžiai traukė švelnų gėlių kvapą. 

— Ar tiesiai iš namų? 

— Ne, buvau pas Šulcovą. Felekas grojo armoni- 
ka, pasiklausiau truputį ir nulėkiau pas Manią, o iš 
jos užsukau pakeliui pas tamstas. 

— Mama sveika? 

— Ačiū jums, labai sveika, nes taip išsibarė su 
mumis, kad tėvas nuėjo alaus gerti, o aš pabėgau 
visam vakarui. Žinai, Juziau, tas tavo jaunasis Baumas 
labai dailus tipelis. 

— Susipažinai su juo? 

— Šiandien per pietus man jį parodė viena šu- 
kuotoja. 

— Labai geras Žmogus, — karštai pasakė jis ir ėmė 
stebėti Zoską, kuri, nenustygdama vietoje, pavadavo 
Jaskulską ir pilstė už ją arbatą, apžiūrėjo ant senos 
komodos gulinčias knygas, pačiupinėjo vąšeliu nertą 
staltiesę, kuria buvo uždengta siuvamoji mašina, su- 
glostė vaikams plaukus ir sukinėjosi po kambarį kaip 
vijurkas. 

Liūdną ir niūrų kaip kapas butą ji pripildė verž- 
lios jaunystės džiaugsmo ir sveikatos, kuri tryško iš 
jos tamsių labai gražių veidukų ir juodų, guvių akių. 

Jos judesiuose ir kalboje buvo daug vyriško ryž- 
tingumo — tai darbo fabrike ir nuolatinio bendravimo 
su vyrais pasėka. 

— Jums nereikėtų nešioti tos skaros, ji jus biau- 
rina. 

— Ta tavo pastaba, Zose, juokinga. 

— Ogi va! — pliaukštelėjo ji sau per šlaunį, timp- 
telėjo už labai dailios nosytės su mažytėmis, puikiai 
išlenktomis šnervėmis ir vėl pradėjo taisytis plaukus 
priešais mažą veidrodėlį, kabantį ant sienos. 

— O tu vis gražėji, Zose! 

— Taigi! Vakar tą patį man pasakė jaunasis Kes- 
leris, tasai mūsų verpyklos direktorius. 

Ji smagiai nusijuokė. 

— Tau tai patinka? 

— Man vis tiek. Visi vaikinai man taip sako, bet 
- aš tik juokiuosi, — paniekinamai išpūtė ji labai raudo- 
nas lūpas, bet iš pasitenkinimu švytinčio veido buvo 
matyti, kad tie pagyrimai jai malonūs. 

Ji šnekėjo be paliovos, pasakodama įvairias smulk- 
menas apie jų fabriko darbininkes, meistrus, direkto- 
rius; paskui padėjo Jaskulskai nurengti prieš miegą 
vaikus, kurie smarkiai dėl to priešinosi, nes visi ją 
mėgo — taip ji mokėjo sudominti ir pralinksminti. 

— Žinot, aš pardaviau ir tas nertines lovatieses, 
ir dvi palaidinukes. Pinigai bus šeštadienį po algos. 

— Tegul dievas tau atlygina, Zose! 

— Ką ten! Jūs padarykite daugiau tokių palaidi- 
nių, tik truputį puošnesnių, o aš jau įpiršiu mūsiš- 
kiams. 

— Kas nupirko lovatiesesė 


— Jaunasis Kesleris. Pamatė, kaip per pavakarius 
rodžiau kontoroje, pasiėmė namo ir pasakė, kad molti- 
na nupirko; netgi nesiderėjo, jis fainas bernas! Anto- 
siau, 0 atsimeni, kaip pernai šokome per Manią? 

— Atsimenu,— guviai atsakė jis. 

— Šiais metais fabrikas turi visiems surengti ge- 
gužinę, važiuosime į Rudą. Aš, tegu mama net galva 
eina, vis tiek su tėvu tenai nuvažiuosiu. Juziau, ar 
grojote sekmadienį? 

— Grojome, bet Adasiaus nebuvo, ar jis namie 
buvo? 

— Ką ten Adasius, tur būt, jau mėnuo, kai jo 
nėra namie, pasakojo, kad nuolatos sėdįs pas tas 
ponias Spacerovoj, bet, sako, jos esančios kažkokios 
pamaivos. 

— Nekalbėk taip, Zose, aš gerai pažįstu ponią 
Lapinską ir ponią Stecką, jos labai doros moterys, 
neteko, kaip ir mes, turto, o dabar sunkiai dirba, kaip 
ir Visi. 

— Aš tai nežinau, mama sakė, bet mama kartais 
taip meluoja, kad net dūmai rūksta, 0 tas ponias 
nuolat apšneka, gal būt, dėl to, kad Adamas amžinai 
ten sėdi. 


Adamas tai buvo Malinovskis, tas pelenų spalvos 
blondinas žaliomis akimis, tikras Zoskos brolis. 

— Ar tėvas naktį vaikšto į darbą? 

— O kaipgi, kinkuoja nuo dešimtos iki šešių ryto. 

— Žinote, mama,— prabilo Juzius. — Šiandien per 
pietus Piotrkovo gatvėj sutikau Stachą Vilčeką, tą, 
kuris man duodavo pamokas šeštoje klasėje, Kurovo 
vargonininko sūnų. Atsimenate jį, mama? Vieną kartą 
per atostogas buvo pas mus. 

— Ką jis veikia Lodzėje? 

— Nežinau, sakė, kad viską dirba, tarnauja gele- 
žinkelio ekspedicijoje, bet kartu užsiima įvairiais biz- 
niais: laiko arklius, kuriais vežioja anglį iš stoties 
į fabrikus, turi malkų sandėlį Nikalojaus gatvėj ir 
Varšuvoj, rodos, žada atidaryti Zgežo fabrikų liekanų 
krautuvę. Kalbino mane, kad imčiau vietą jo san- 
dėlyje. 

— Ką jam pasakei? 

— Griežtai atsisakiau, nors gal ir daugiau mokėtų, 
bet kas žino, kaip ilgai jis išsilaikys. 

— (Gerai padarei, to dar betrūko, kad priklausytum 
nuo kažkokio vargonininko sūnaus. Aš jį gerai atsime- 
nu dar iš tų laikų, kai jis mums atnešdavo kalėdinių 
paplotėlių. 

— Dailus bernas? — paklausė Zosė. 

— O, dailus ir taip elegantiškai rengiasi, lyg ma- 
žiausiai būtų fabriko savininkas. Siunčia linkėjimų 
mamai ir sakė, kad ateis mus aplankyti. 

— Juziau tu mano, geriau tegul jis neateina, kam 
turi matyti, kaip ir kur mes gyvename, ne, ne, ne, 
man būtų labai nemalonus tas vizitas. Tepadeda jam 
dievas bizniauti, bet kam jis turi žinoti mūsų padėtį. 

— Bet, matot, ponia, toks kartais gali būti nau- 
dingas. 

— Zosia tu mano, jau iš tokių tai mes nereika- 
lausime pagalbos,— pertraukė ji gana aitriai, nes visu 
savo išdidumu pasipiktino tuo, kad reikės ką nors imti 
iš kažkokio vaikino, kuriam geresniais laikais pati yra 
padėjusi patekti į gimnaziją, iš kažkokio vargoninin- 
ko sūnaus, kuris buvo priimamas prieškambaryje žr 
sušelpiamas įvairiais produktais. 

Toji galimybė pasirodė tarytum siaubas jos gimi- 
nės išdidumui. 

— Pareina tėvas su daktaru, — sukuždėjo Antosius, 
išgirdęs žingsnius koridoriuje. 

Iš tikrųjų įėjo Jaskulskis, lydimas Vysockio, apie 
kurį buvo kalbama, kad jis turi gausiausią klientūrą 
Lodzėje, bet užtat yra savo motinos išlaikytinis, nes 
gydo vien tik skurdžius. 

Jis draugiškai su visais pasisveikino, kiek ilgiau 
pažvelgdamas į Zoską, kuri išėjo pirmyn, kad ją ge- 
riau matytų, o paskui ėmė apžiūrinėti ligonį. 

Zoska taip uoliai padėjo jam kilnoti Antosių, taip 
sukinėjosi- prie lovos, kad, netekęs kantrybės, jis pa- 
sakė: 

— Prašau palikti mus vienus. 

Suirzusi ji nuėjo už uždangos, kur Jaskulskis sė- 
dėjo ant anglių dėžės ir, beveik verkdamas, teisinosi 
žmonai. 

— Garbės žodis, nesu girtas. Buvau susitikęs su 
Stavskiu, prisimeni jį? Atvažiavo į Lodzę našlaitis, 
nes jį, kaip ir mus, vokiečiai išgliaudė iš dvaro. Nu- 
ėjome į Lenkų viešbutį, apverkėme savo dalią, išlen- 
kėme po taurelę, štai ir visos mūsų išgertuvės, paskui 
tarpininkavau vienam žydui, pirkusiam arklius, ir vėl 
gėrėme magaryčias, ir daugiau jau nieko. Buvau pas 
Švarcą, vieta jau užimta, bet, sako, turinti atsirasti 
kažkokia vieta geležinkelio sandėliuose, rytoj eisiu 
pas direktorių, gal pavyks gauti. 

— Kaip visuomet, tau pavyksta, — tyliai ir su kar- 
tėliu sušnibždėjo ji, neramiai stebėdama Antosių ir 
daktarą. | 

Jaskulskis įsmeigė paraudusias akis į lemputę ir 
nutilo. Jo išpurtusį veidą su vešliais šviesiais ūsais 
temdė beviltiškas bejėgiškumas ir kažkoks beveik tra- 

Jis buvo perdėtai jautrus, turėjo nepaprastai silp- 
ną galvą, ištvermės nė už skatiką, verkdavo dėl men- 
kiausios priežasties, gyveno palikimų ir geresnių lai- 
kų viltimi, o tuo tarpu ieškojo darbo, tarpininkavo 
arklių prekyboje ir po truputį darėsi girtuoklis taip 
leido šeimai nykti iš skurdo, kadangi pats nesugebėjo 
rasti išeities, pagaliau nieko nemokėjo ir niekam 
netiko. 

Jaskulska ėmė siūti palaidinukes, prijuostes, kykus 
ir sekmadieniais vaikščiojo į senamiestį pardavinėti; 
ėmė skalbti darbininkams, gyvenantiems tame pačiame 

name, bet pritrūko jėgų; pradėjo tiems patiems dar- 
bininkams virti valgį, bet ir to neužteko; tada, nors 
ir žinojo, kad pati nieko nemoka, ėmė mokyti įvairių 
meistrų ir fabrikų tarnautojų mergaites lenkų bei pran- 
cūzų kalbų ir skambinti fortepijonu. 

Visi tie uždarbiavimo būdai, tas įtemptas darbas 
kasdien po aštuoniolika valandų duodavo jai iš viso 
dešimt rublių per mėnesį. 

Tačiau ji gynė visus nuo bado mirties — ir apgynė. 

Jų padėtis ėmė taisytis nuo to laiko, kai Juzius 
pradėjo uždirbti po dvidešimt rublių per mėnesį ir 
atiduoti juos motinai iki paskutinio skatiko. 

— Kaip, ponas daktare? — paklausė ji, eidama prie 
gydytojo, kai šis baigė apžiūrėjimą. 

— Be pasikeitimų. Vaistus duokit tuos pačius, o 
į pieną galima įpilti konjako. 

Jis išsiėmė iš palto butelį ir dėžutę su milteliais. 

— Tai kaip? — paklausė ji taip tyliai, kad jis grei- 
čiau atspėjo, negu išgirdo. 

— Nežinia. Būtinai reikia jį išsiųsti į kaimą, kai 
tik sušils. Aš galvojau apie vasaros kolonijas, bet tai 
ne jam. Šiaip ar taip, aš galiu pasirūpinti, kad du 
vyresniuosius išsiųstų drauge su kitais, praleisti ke- 
lias savaites kaime, jiems bus labai naudinga. 

— Ačiū jums,— sukuždėjo ji. 

— Na, šaunuoli, važiuosim vasarą pasiganyti, ką? 

— Gerai, ponas daktare. 

— Ar mėgsti skaityti? 

— Labai, tik kad aš jau perskaičiau visas knygas, 
net senus kalendorius. 

— Rytoj atsiųsiu tau naujų knygų, bet ką per- 
skaitysi, turėsi man papasakoti. 

Antosius stipriai spaudė jam ranką, iš džiaugsmo 
negalėdamas ištarti žodžio. 

— Na, lik sveikas, po poros dienų vėl užsuksiu 
pas tave. 

Jis švelniai paglostė jo prakaituotą ir šaltą kakią 
ir ėmė vilktis paltą. 

— Ponas daktare, — nedrąsiai sukuždėjo berniu- 
kas. — Jos taip Kvepia, tos žibuoklės. Mano brangiau- 
sias daktare, paimkite jas. Jūs man toks geras, kaip 
mama, kaip Juzius, paimkite, man davė Zoska, pa- 
imkite jas, — prašė jis tylutėliai ir taip nuoširdžiai, 
kad sugraudintas Vysockis šypsodamasis prisisegė Ži- 
buokles prie palto atlapo. 

Jam atsisveikinant, Jaskulska norėjo įbrukti į ran- 
ką Iublį. 

Jis atšoko kaip nuplikytas. 

— Be kvailysčių, ponia, — susierzinęs šūktelėjo jis. 

— Betgi aš negaliu reikalauti, kad jūs, daktare, 
tiek vargtumėte ir gaišintumėte laiką... ne. 

— Pagaliau berniukas jau man užmokėjo. Labanak- 
tis, ponia. 

Jis dingo koridoriuje drauge su Jaskulskiu, kuris 
jį lydėjo skersgatviais iki Piotrkovo gatvės. 

— Kvailos šlėktiškos fanaberijos, — murmėjo Vy- 
sockis, bėgdamas taip greit, kad Jaskulskis negalėjo 
suspėti. 

— Ar neturite, daktare, man ko nors, — nedrąsiai 
paklausė jis, pagaliau pasivydamas Vysockį. 

— Vietų yra, tik ten reikia dirbti. 

— Vadinasi, aš nenoriu dirbti? 

— Gal tamsta ir nori, tik Lodzėje to nepakanka, 
čia reikia mokėti dirbti. Kodėl tamsta nesėdėjai pas 
Veisblatą? Vieta buvo nebloga. 

— Garbės žodis, aš niekuo nekaltas. Direktorius 
mane taip persekiojo, kad negalėjau ištverti, nuolat 
mane įžeidinėjo. .. 

— Tiems, kurie įžeidinėja, duodama į dantis, o 
svarbiausia, nereikia duoti pagrindo nei pokštams, nei 
įžeidimams. Gėdos turėjau dėl tamstos. 

— Kodėl, juk aš dirbau sąžiningai. 

— Dirbau, kaip mokėjau ir sugebėjau, — sukuždėjo 
jis proverksmiais. 

— Neverk tamsta, po velnių, neperši man aklo 
arklio, tai tikiu ir paprastu žodžiu. 

— Duodu garbės žodį, bet jūs mane įžeidžiate. .. 

— Tai grįžk tamsta su dievo pagalba namo, o aš 
ir pats surasiu Piotrkovo gatvę. 

— Viso gero, — burbtelėjo Jaskulskis ir pasuko 
atgal. 

Vysockiui buvo gėda dėl savo atžarumo tam lep- 
šiui, bet jis taip jį erzino, kad nebegalėjo susilaikyti. 
— Ponas Jaskulski,— sušuko jis nueinančiajam. 

— Klausau jūsų. 

— Gal jums reikia pinigų, galiu paskolinti kelis 
rublius. 

— O ne, duodu garbės žodį, ačiū, — gynėsi jis 
silpnai, jau atsileisdamas ir užmiršdamas įžeidimą. 

— Imk tamsta, atiduosi viską kartų, kai gausi tą 
tetos palikimą. 

Įbruko jam į ranką tris rublius ir nuėjo. 

Jaskulskis apsiašarojęs po žibintu apžiūrėjo pini- 
gus, padūsavo ir nukiūtino namo. 

Vysockis pasiekė Piotrkovo gatvę ir lėtai nužings- 
niavo į viršų, sunkiai slegiamas to skurdo, kurį kas- 
dien matė. 

Pavargusiomis, liūdnomis akimis jis žvelgė į nu- 
ščiuvusį miestą, į fabrikus, kurie gale kiemų dūlavo. 
kaip juodos miegančios pabaisos, į kur-ne-kur apšvies- 
tus langus, žvelgiančius į juodą, drėgną naktį. Jis 

jautė keistą susinervinimą ir nerimą, širdis buvo ku- 
pina neišaiškinamos baimės ir tų keistų nuogąstavimų, 
kurie be išorinių priežasčių atlekia, užgula širdį ir 
taip ją gąsdina, kad Žmogus tuomet susinervinęs ir 
būkštaudamas žiūri į namus, ar jie negriūva ant jo, 
laukia ir tikisi kažkokių baisių Žinių, galvoja apie vi- 
sas žmones ištinkančias nelaimes. 

Panašiai buvo nusiteikęs Vysockis. 

Jis nenorėjo eiti namo, nenorėjo netgi užsukti pa- 
vartyti laikraščių cukrainėje, pro kurią ėjo; tą aki- 
mirką jis buvo abejingas viskam, nes jo širdį vis 
smarkiau ėdė nerimo slogutis. 

— Kvailai gyvenu, — galvojo jis. — Visai kvailai! 

Prie teatro jis kaktomušais susidūrė su Melia, kuri 
su Ruža ėjo iš vaidinimo; karieta važiavo paskui jas. 

Jis gana abejingai nusilenkė ir norėjo iškart atsi- 
sveikinti. 

— Nepalydėsi mūsų? 

— Nenorėjau jūsų trukdyti. 

— Eikš arbatos išgerti, namie jau tikriausiai laukia 
Bernardas. 

Jis nuėjo tylus, netardamas nė žodžio, nes neno- 
rėjo netgi kalbėti. 

— Kas tau yra, Vysocki? 

— Nieko, tik paprastas susinervinimas ir kažkokia 
smarki apatija. 

— Atsitiko kas bloga? 

— Ne, bet laukiu blogos žinios, 0 nuojauta dar 
niekad nėra manęs apgavusi. 

— Manęs taip pat, bet aš gėdinausi prisipažinti, — 
sukuždėjo Melia. 

— Be to, buvau šiandien pas skurdžius, tiek prisi- 
rijau žmonių vargo vaizdų, kad pasigėriau. 

Jį nupurtė šiurpulys. 

— Tu sergi gailestingumu, kaip sako Bernardas 
apie tave. 

— Bernardas! -- šūktelėjo jis garsiau,— jis tuli 
nuolatinį visko apspiaudymo delirium tremens!, jis yra 
kaip tas aklasis, kuris nori visiems įkalbėti, kad nieko 
nėra, kadangi pats nemato. 

— Kas tai per skurdžiai? Gal reiktų jiems padė- 
ti? — paklausė Melia. 

Jis nupasakojo joms Jaskulskių ir kitų darbininkų 
šeimų būklę. 

Ji klausėsi su užuojauta ir įsimindama adresus. 

— Kodėl žmonės turi taip kankintis? Už ką? — 
sukuždėjo ji. 

— Dabar aš klausiu, kas tau yra, Melia? Tu kone 

verki. 

— Neklausk, nenorėk netgi žinoti. 

Ji panarino galvą. 

Vysockis neklausinėjo, tik pažvelgė į jos veidą ir 
vėl susimąstė. 

Jis žiūrėjo į tuščias, nutilusias gatves, sutaškuotas 
žibintų eilėmis, į virtines namų, panašių į vieną greta 
kitos gulinčių pabaisų suakmenėjusias galvas, pabaisų, 
kurios, sunkiai ir neramiai miegodamos, gelsvoje gat- 
vės šviesoje tarytum virpino langų stiklus. 

— Kas jai yra? — galvojo jis, karštai pažvelgda- 
mas į jos galvą ir jausdamas, kad tas jos liūdesys 
kelia jam skausmą ir ima slėgti. 

— Tur būt, nelabai įdomu buvo teatre? 

— Priešingai! Bet meilės galia yra baisi! — pasakė 
Ruža, tarytum tęsdama mintį. — Kaip ta Safo kentėjo! 
Visus jos šauksmus, maldavimus, visus jos skausmus 
atsimenu, dar jaučiu juos savyje. Mane išgąsdino tokia 


! Baltoji karštligė (Iot.). 

meilė, aš nesuprantu jos, netgi abejoju, ar galima taip 
stipriai jausti, taip visiškai atsiduoti meilei, taip pra- 
žūti joje. 

— Galima... galima... — tyliai kuždėjo Melia, pa- 
keldama akis. 

— Pereik į mano pusę, Vysocki! Duok man ranką. 

Ir kai jis tai padarė, ji paėmė jo liesą ranką ir 
pridėjo sau prie kaktos ir įkaitusio veido. 

— Jauti, kaip aš karščiuoju? 

— Baisiai. Kam vaikščioti į tokius jaudinančius 
spektaklius? 

— Tai ką aš pagaliau turiu daryti! — skausmingai 
sušuko ji ir išplėstomis akimis sužiuro į jo veidą. — 
Tu man neduosi jokio patarimo dėl nuobodulio, o man 
jau nusibodo visi priėmimai, man įgriso pasivažinėji- 
mai po miestą, man įgriso kelionės į užsienį, nes aš 
nekenčiu gyvenimo viešbučiuose, o teatras kartais dar 
sudomina mane, nes sudirgina nervus, suerzina, O aš 
mėgstu, kai mane kas nors smarkiai sukrečia. 

— Kas atsitiko Meliai? — pertraukė jis, negirdėda- 
mas, ką ji kalba. 

— Tuojau sužinosi. 


— Ne, ne, ne,— paneigė Melia, nugirdusi klausimą 
ir atsakymą. 

Jie įėjo į apšviestą Mendelsono rūmų priemene. 

— Ponas Endelmanas yra? — sviedė Ruža tarnui 
klausimą drauge su skrybėle ir ilga pelerina. 

— Medžiotojų kambaryje ir prašo, kad šviesiau- 
sieji ponai ten ateitų. 

— Einam į medžiotojų, ten bus šilčiau, kaip mano 
buduare, šilčiau, negu čia, — kalbėjo ji, vesdama juos 
per eilę kambarių, silpnai apšviestų šešiašake Žvakide, 
kuria švietė kelią tarnas. 

Kambarys priklausė Stanislavui Mendelsonui, jau- 
nesniajam Šajos sūnui, o jį vadino šitaip dėl tigro 
kailių kilimo bei tokių pačių portjerų prie durų ir 
dėl buivolo ragų baldų, apmuštų kailiu su ilgu pelenų 
spalvos plauku; ant sienos aplink milžinišką briedžio 
galvą su didžiuliais, plačiais it kastuvai ragais kabėjo 
daugybė ginklų. 

— Laukiu visą valandą,— atsiliepė Bernardas, netgi 
nesikeldamas pasisveikinti; jis sėdėjo po briedžiu ir 
gėrė arbatą. 

— Kodėl neatėjai mūsų pasitikti į teatrą? 

— Nes niekad nevaikštau į teatro balaganus, pati 
juk žinai, jie tik jums tinka! . 

Jis paniekięamai susiraukė. 

— Pamaiva! — nepatenkinta sušnibždėjo Ruža. 

Jie susibūrė aplink staliuką, bet niekas neturėjo 
noro kalbėti. 

Tarnas išdėliojo arbatą. 

Kabinetą užtvindė slogi ir nuobodi tyla, tik sprag- 
sėjo degtukai, nes Bernardas kas minutę užsirūkydavo 
papirosą, arba dusliai kaukšėjo vienas į kitą biliardo 
rutuliai. 

— Kas žaidžia? 

— Stanislavas su Kesleriu. 

— Mateisi su jais? 

— Greit jie man nusibodo, o dar greičiau mane 
aplošė. Gal pradėsite pagaliau kalbėti! 

„ Tačiau niekas nepradėjo. 

Melią slėgė kažkokios nemalonios mintys, ji liūd- 
nai žvelgė į Ružą ir vis šluostėsi ašarojančias akis. 

— Melia, tu šiandien biauri! Verksnės moterys yra 
panašios į šlapius skėčius, suglausti ar išskleisti — jie 
visuomet varva. Nekenčių bobų ašarų, nes jos arba 

netikros, arba kvailos. Mulkina arba teka dėl men- 
kiausių priežasčių. 

— Liaukis, Bernardai, nes šiandien net tavo paly- 
ginimai nedaro jokio įspūdžio. 

— Tegul kalba, tai jo specialybė. 

— Na ir tu, Ruža, nekaip atrodai. Tavo mina tokia, 
lyg prieškambaryje kas būtų tave stipriai glamonėjes 
ir bučiavęs, ir, matyt, tas malonus aktas ūmai buvo 
nutrauktas pačioj geriausioj vietoj... 

— Šiandien tu visai nemandagus. 

— Man tai visai nesvarbu. 

— Tai kam kalbi kvailystes! 

— Todėl kalbu, kad visi baigiate užmigti, kad tu, 
Vysocki, atrodai panašus į lajinę žvakę, kuri rūksta 
ant šabasinio stalo ir varvina graudulį ant žaviųjų 
Sulamičių. 

— Man pasaulyje nėra taip gera, kaip tau. 

— Teisybę tu sakai, man labai gera, — nervingai 
ėmė juoktis jis, užsirūkydamas papirosą. 

— Vėl maivais! — sušuko Ruža, nes jis pradėjo 
įkyrėti. | | 

— Ruža! — sušuko jis pašokdamas, tarytum botagu 
užkirstas. — Arba klausykis visko, ką sakau, arba ma- 
nęs daugiau nebematysi savo namuose. 

— Pyksti, o aš nenorėjau tavęs įžeisti. 

— Mane pykina tavo apibrėžimai. Vadini mane pa- 
maiva, O visai nepažįsti manęs. Ką tu gali žinoti apie 
mane, apie mano gyvenimą; ką gali žinoti apie vyrą 
merginos, dar neišsivadavusios iš skudurų ir mergau- 
tinio nuobodulio! Nieko, absoliučiai nieko, tik tiek: 
kaip apsirengęs, kokie jo plaukai „ir akys, ką įsimy- 
lėjęs, ar gerai šoka ir panašiai. Matai mano drabužius, 
o nori apibūdinti mane visą. Šauki man: „„Pamaiva!“ 
Kodėl? Todėl, kad aš kartais išrėžiu paradoksą apie 


263 


gyvenimo, darbo ir pinigų menkystę. Jeigu tai sa- 
kytų Vysockis, tu patikėtum, nes jis nieko neturi ir 
todėl sunkiai dirba, o aš, atseit, maivaus, nes į visa 
tai spiaunu, bet kaipgi panelė galėtų suprasti, jog 
visa tai rimtai sakau aš, turtingas žmogus, Keslerio 
ir Endelmano fabriko akcininkas! Lygiai taip pat Miu- 
lerį vadini ,„juokdariu!“, nes tik matai, kaip jis pas 
tave kūliais verčiasi, pasakoja pokštus ir meilės nuo- 
tykius; jis juokingas, bet be to kvailiojančio Miulerio 
yra dar kitas Miuleris, Miuleris, kuris mąsto, mokosi, 
pastebi, samprotauja — žinoma, nei jis, nei aš ne- 
ateiname pas tave su savo samprotavimais, su savo 
vidiniu „aš“, nesakome tau, kas mus slegia, graužia 
arba Žavi, nes tau to nereikia; tu nuobodžiauji, ir mes 
tau reikalingi pramogai, todėl iš tikrųjų mes daromės 
juokdariai jums, nes mums patinka kartais pabūti 
juokdariais ir įvairiais būdais pasivartyti prieš nuo- 
bodžiaujančias Lodzės žąseles! Apžiūrinėjate mus kaip 
audeklus ant prekystalio, vertinat pagal tai, ar jis 
tiks jums prie veido. Pagaliau — moterims kalbėti pro- 
tingai tai pilti vandenį į rėtį. 

— Gal mes ir kvailos, bet tu pasipūtėlis. 

— O jeigu mes to nepastebim, tai kam mane kal- 
tini, čia tavo kaltė, jūsų kaltė, kad elgiatės su mumis 
kaip su vaikais,— prabilo Melia. 

— Nes esate ir liksite vaikai, — griežtai rėžė jis ir 
atsistojo. 

— Tai kam tos pretenzijos, kad nesielgiam kaip 
suaugę? 


— Jeigu pykstate ant manęs, aš išeinu, labanakt! — 
Jis pasuko durų link. 


— Pasilik, Bernardai, prašau tave! — sušuko Ruža, 
pastodama jam kelią. 

Jis pasiliko, bet nuėjo į kitą kambarį ir atsisėdo 
prie fortepijono. 

Ruža, įaudrinta jo žodžių, vaikščiojo po kambarį. 
Vysockis tylėjo, Bernardo žodžiai skambėjo jam kaip 
zyzimas, kurio jis nesistengė suvokti; jis žiūrėjo i 
Melią, kuri, užsikniaubusi ant stalo, blausiai žvelgė 
į priekį. 

— Sėsk prie manęs, — sukuždėjo ji, pajutusi jo 
karštą žvilgsnį. 

— Kas tau yra? — paklausė jis, pasildikęs prie jos 
veido. 

Prislopintas balsas suvirpo tokiu ypatingu švelnu- 
mu, kad įžiebė jos širdyje kažkokį nuostabiai malonų 
džiaugsmą ir nutvieskė liepsna jos veidą ir rankas. 

Tačiau Melia neatsiliepė, nes jai užėmė žadą, o po 
to akimirką trukusio malonaus susijaudinimo ją sukrė- 
tė tokia baisi širdgėla, kad pilkose akyse sužibo ašaros; 
ji priglaudė veidą prie padėtos ant stalo jo rankos 
delno, o ilgai traminamos ašaros pabiro kaip stam- 
būs grūdai, pasipylė jam ant rankos lyg deginantis 
srautas. 

Tos ašaros taip jį-sugraudino, kad jis ėmė beveik 
nesąmoningai glostyti jos papurusius plaukus ir švel- 
niu, jausminguų balsu kuždėti kažkokius beveik be- 
prasmiškus žodžius. 


Jos galva slinko vis arčiau, nes kiekvienas jo 
rankos prisilietimas ją įelektrindavo, užliedavo nuosta- 
biu, neapsakomu malonumu. Ją apėmė pašėlęs noras 
padėti galvą jam ant krūtinės, apkabinti rankomis 
kaklą, prisiglausti prie jo ir pasakyti viską, viską, kas 
ją kamavo. 

Švelnumo kupina jos širdis troško šitokios glamo- 
nės taip, kaip ir meilės, tačiau šią akimirką įį bijojo 

J 
išsiduoti jį mylinti, sulaikoma vien tik kažkokio nesą- 


moningo, drovaus moteriško pasyvumo. Ji verkė taip 
tyliai, jog tik riedančios ašaros ir nervingai virpan- 
čios blyškios lūpos rodė, kas jai yra. | 

Ji žvelgė į jį pro tas ašaras, kurios minkštino jo 
širdį ir taip keistai jaudino, jog jis bijojo pasiduoti 
pagundai pabučiuoti įkaitusias nuo verkimo jos lūpas. 
Nes jis jos nemylėjo, tai, ką jautė netgi šią akimirką. 
buvo tik didelė užuojauta dėl skausmo. Jis net ne- 
pastebėdavo Yos meilės jam, tematė draugystę, nes 
troško draugystės. 

Bernardas skambino su vis didesniu įkarščiu, daužė 
fortepijoną; padriki, trankūs kažkokio pasiutiško sker- 
co garsai gaudė tuščiuose kambariuose ir virpėjo lyg 
pašėliškas, pašaipus juokas, besiritinėjantis kilimais. 

Ruža vaikščiojo po kambarių anfiladą, į nieką ne- 
kreipdama dėmesio, ji kartkarčiais išnirdavo iš šešėlių, 
pereidavo medžiotojų kambarį ir dingdavo tolimes- 
niuose, 0 netrukus vėl sugrįždavo, žingsniuodama vis 
taip pat sunkiai, krypuodama klubais. 

Ji apsimetė susimąsčiusi, o iš tikrųjų norėjo duoti 
laiko išsiaiškinti Meliai su Vysockiu ir taip nerimavo, 
kad juodu sėdėjo greta vienas antro nejudėdami ir 
tylėdami. Ji norėjo pamatyti, kaip juodu, kuždėdami 
meilės žodžius, puls kits kitam į glėbį, ris vienas 
antrą bučiniais; ji iš anksto viską taip gerai įsivaiZ- 
davo ir taip godžiai troško pamatyti panašią sceną, 
kad vaikščiodama nuolat atsigręždavo, norėdama juos 
pagauti besibučiuojančius. 

— Ištižėlis! — širsdama galvojo ji ir, stabtelėjusi 
prieš duris, iš tamsos stebėjo jo galvą ir veidą. — 
Aūstrė! — nepatenkinta sumurmėjo ji ir atsigręžė į 
Bernardą, kuris baigė skambinti. 

— Pirma valanda! Labanakt, Ruža, einu namo. 

— Eisiu kartu,— sušuko Melia. — Jei nori, tai pa- 
vėžėsiu tave, mano arkliai laukia prie vartų. 

Ji kreipėsi į Vysockį, kuris lyg mieguistas segiojosi 
nuolat atsisegančias surduto sagas. 

— Gerai. 

— Melia, neužmiršk, kad šeštadienį ponios Endel- 
man gimimo diena, — atsisveikindama pasakė -Ruža. 

— Brolienė šiandien mane prašė priminti jums, 
kad jūsų laukia išsiilgę. 

— Vakar gavau kvietimą, bet ar būsiu — nežinau! 

— Būtinai ateikite, pamatysite daugybę keisteny- 
bių, drauge pasišaipysime iš brolienės. Ruošiama staig- 
mena maloningiems svečiams: koncertas, naujas pa- 
veikslas ir ta paslaptingoji Travinska. 

— Būsime, ją verta pamatyti. 

Vysockis palydėjo Melią iki karietos. 

— Nesėsi? — paklausė ji nustebusi, nes jis padavė 
atsisveikindamas ranką. 

— Ne, atleiskite man, panele... Man reikia pasi- 
vaikščioti... Aš taip susinervinau,— pasiteisino jis ga- 
na nevykusiai. 

— A... tai labanakt, pone! — pabrėžtinai tarė ji, 
įsižeidusi dėl jo atsisakymo, bet Vysockis, to nepaisy- 
damas, pabučiavo jai ranką. Labai gailėdamasi, kad 
buvo tokia atšiauri, Melia jau iš karietos atsigręžė 
i jį 

— Eikime kur į smuklę, — tarė Bernardas. , 

— Ne, ačiū, šiandien aš nenusiteikes. 

— Eisime į „Šato“. 

— Man reikia tuojau eiti namo, motina manęs 
laukia. 

— Nepatinka man tokios šnekos, jau kuris laikas 
tu esi keistas, atrodai, lyg būtum prarijęs meilės ba- 
cilą. 

— Ne, duodu tau garbės žodį, aš neįsimylėjęs. 

— Įsimylėjęs, tik dar pats to nesuvoki. 

— Vadinasi, tu žinai daugiau, negu aš pats, tai ką 
gi, malonėk pasakyti? 

— Melią. 

Vysockis ėmė gana nenuoširdžiai juoktis. 

— Smarkiai prašovei pro šalį. 

— Ne, šituose dalykuose aš niekad neklystu. 

— Tebūnie taip, bet kam tu man tai sakai? — 
prašneko jis be didelio noro. 

— Nes man tavęs gaila, kad įsimylėjai žydę. 

— Kodėl? — paklausė Vysockis. 

— Nes žydės yra geros flirtuoti, lenkės mylėti, 
o vokietės veislinei bandai steigti. Bet žydė tavo žmo- 
na — niekuomet, geriau jau pasiskandink. 

— O gal aš tau trukdau? Būkime atviri vienas ki- 
tam, — nesivaldydamas sušuko Vysockis stabtelėjęs. 

— Ne, garbės žodis, ne. Kas per mintis? — sausai 
nusijuokė jis. — Tik draugiškai įspėjau tave, nes tarp 
jūsų yra per dideli rasiniai skirtumai, kad juos galėtų 
išlyginti net stipriausia meilė. Negadink savo rasės, 
nevesk žydės ir lik sveikas. 

+ Jis pasisamdė vežiką ir nuvažiavo namo, o Vysoc- 
kis vėl, kaip prieš dvi valandas, ėjo Piotrkovo gatve, 
bet ėjo sparčiai ir visai kitaip nusiteikęs. 

Bernardo žodžiai paskatino jį daug galvoti, jis pats 
ėmė tikrinti savo jausmus, kuriuos jam kėlė Melia. 

XI 


Melia užsidarė savo kambaryje ir mąstė apie save. 

Ji gulėjo atmerktomis akimis ir klausėsi nakties 
tylos ir joje pačioje ėmusių kilti griežto protesto prieš 
tėvo ketinimus. balsų, nes vakar rytą jis gana griežtai 
pateikė jai santuokos pasiūlymą, paprastą prekybinę 
pasiūlą, kurią atsiuntė didelė Sosnovicų firma ,„Volfi- 
šas ir Landau“, turinti sūnų ir pageidaujanti jį apves- 
dinti su „Griunšpano ir Lansbergerio“ firmos dukte- 
rimi. 

Sandėris abiem pusėm atrodė naudingas. 

Jaunasis Leopoldas Landau sutiko, jam buvo vis 
tiek ką vesti, kad tik Žmona turėtų kraitį grynais 
pinigais ir pageidaujamo dydžio; pinigai jam buvo 
reikalingi savo bizniui įsteigti, o kadangi Melia turėjo 
tokį kraitį ir, be to, jam labai patiko iš nuotraukos, 
kurią piršliai slaptai jam pristatė, jis buvo pasirengęs 
vesti. 

Ar ji jį myli, ar ji protinga ar kvaila, sveika ai 
serganti, gera ar pikčiurna — jam tai buvo ganc fik- 
satuar!, kaip pasakė jis tarpininkams. 

Vakar jis atvažiavo į Lodzę, norėdamas apžiūrėti 
tą savo būsimąją. 

Tetušis jam labai patiko, Melia jį sužavėjo, o fab- 
rikas padarė puikaus biznio įspūdį, bet dėl to pasta- 
rojo seniui jis neišsiplepėjo, o priešingai, apžiūrinė- 
damas dėjosi labai abejingas ir gana paniekinamai žiū- 
rėjo į gatavas skaras. 

— Lodzės! — sukuždėjo jis prisimerkdamas. 

— Nebūk tamsta kvailas, tai auksinis biznis! — 
karštai pasakė Griunšpanas. 

Leopoldas neįsižeidė dėl per didelio nuoširdumo —- 
biznyje nebūna pykčio — tapšnojo tetušiui per petį, ir 
juodu kaip geriausi bičiuliai sugrįžo pietauti. 

Melia kamavosi prie stalo, su neapykanta širdyje 
klausydamasi sosnoviciškų Landau komplimentų, ir 
tuojau, kai tik buvo galima, pabėgo pas- Ružą. 

— Pusę dienos laimėjau, o kas rytoj, kas pas- 
kiau? — galvojo ji dabar, gulėdama tamsoje ir žiūrė- 
dama į užuolaidą, pro kurią mėnulis žėrė į kambarį 
žalzganą šviesą, kuri lyg virpančios dulkės spindėjo 
ant šviesaus kilimo ir tamsios koklinės krosnies. — 
Neprivers manęs juk, ne,— griežtai pridurdavo ji ir 
pasibiaurėdama pagalvodavo apie Leopoldą, apie jo 
voverišką veidą; jo gargždžiantis balsas ir atvipusios, 
seilėtos negriškos lūpos kėlė jai tiesiog fizinį pasi- 
šlykštėjimą. 

Ji užsimerkdavo ir slėpė galvą pagalviuose, steng- 
damasi nusikratyti tuo prisiminimu. Ji nervingai krūp- 
čiojo, tarsi vis dar jausdama koktų jo šaltų ir prakai- 
tuotų rankų prisilietimą; ji nesąmoningai nusišluostė 
rankas į antklodę ir ilgai jas apžiūrinėjo mėnesienoje, 
tarytum bijodama, kad tie prisilietimai nebūtų palikę 
biaurių žymių. 

Ji jautė, kad visa širdimi myli Vysockį, kad jame 
myli visą tą pasaulį, kuriame augo Varšuvoje ir kuris 
taip skiriasi nuo ją supančio pasaulio. 

Ji žinojo, kad netekės už Leopoldo, kad sugebės 
atsispirti bet kuriems tėvo ir šeimos reikalavimams, 
ir su tuo pasiryžimu išsisemdavo visa jos energija; 
vėliau ji galvojo jau tik apie Vysockį, net neklaus- 
dama, ar jis ją myli — per stipriai jį mylėjo, kad būtų 
galėjus tai pastebėti ar įsitikinti, jog jis abejingas. 

Ji nepapasakojo jam šiandien apie savo kančias, 
nes jis buvo toks susinervinęs ir liūdnas, o, antra 

vertus, su juo jausdavosi keistai nedrąsi, lyg vaikas, 
kuris nedrįsta skųstis vyresniesiems. Ją skaudžiai užZ- 
gavo tai, kad jis nenorėjo su ja važiuoti, bet, prisimi- 
nus tą stiprų rankos paspaudimą ir pabučiavimą, nu- 
krėsdavo malonus šiurpulys. 

Ilgai ilgai ji gulėjo nejudėdama ir apmąstydama 
visą jų pažinties laiką bei šį vakarą; įsiręžusi ji smar- 
kiau kniaubėsi į pagalvį, nes, prisiminus jo rankos 
prisilietimą, tą plaukų glostymą, ją nupurtydavo jau- 
dulingas, malonus šiurpulys. 

O paskui, kai kambario vidų jau ėmė vis labiau bal- 
tinti pilkas priešaušris, iškeldamas į dienos šviesą baldų 
ir daiktų kontūrus, ji galvojo apie pažįstamus daktarus, 
jų pasisekimą. 

Ji turėjo dvi drauges, kurios ištekėjo už daktarų 
ir turėjo namus, visai ne blogesnius, kaip kai kurios 
fabrikantų Žmonos. Tai ją visai nuramino, ir, svajo- 
dama, kaip ji pati tvarkytų tokius namus, kuriuose 
rinktųsi visa Lodzės inteligentija, ji užmigo. 

Ji pabudo gana vėlai ir labai skaudančia galva. 

Kai įėjo į valgomąjį, visa šeima jau buvo susirin- 
kusi antrų pusryčių. 

Pirmiausia ji pavalgydino senelę ir, nekreipdama 
dėmesio į kažką šūkaujantį Zygmuntą, atsisėdo prie 
stalo. 

Griunšpanas, kaip paprastai, vaikščiojo po kam- 
barį su pilna arbatos lėkštute, kurią kilnojo prie lūpų 
abiem rankom; jis vilkėjo vyšnių spalvos aksominiu 
chalatu su auksu išsiuvinėta apykakle bei rankovėmis, 
ant viršugalvio kėksojo taip pat siuvinėta aksominė 
kepuraitė; visas buvo labai nušvitęs, garsiai sriubčiojo 
arbatą ir protarpiais greitai atsakinėjo Zygmuntui, 
kuris valgė skubėdamas, nes turėjo važiuoti į Var- 
šuvą. 

Sena teta, tvarkanti namų ūkį, krovė jam laga- 
miną. 

— Zygmuntai, aš tau dedu švarius baltinius, tau 
reikalingi švarūs baltiniai? 

— Gerai. Sakau tėvui,— tarė Zygmuntas,— kad nė- 
ra ko laukti, tegul Grosmanas tuojau išvažiuoja, jis 
iš tikrųjų serga. Tėvas su Regina tvarkys reikalus. 

— Kas yra Albertui? — paklausė Melia, kuri po 
fabriko gaisro nebejautė jam buvusio palankumo. 

— Turi felerį širdyje, jis labai susikrimto dėl tos 
ugnies. 

— Tai buvo didelis fajeris, aš pats bijojau, — tėvas 
atkišo lėkštutę, kad Melia įpiltų jam arbatos, ir tik 
dabar pamatė jos pamėlusius paakius ir pilką, lyg 
pabrinkusį veidą. 

— Kodėl tu šiandien tokia išbalusi, gal sergi“ 
Mūsų daktaras netrukus bus šeimyniniame name pas 
vieną darbininką, galėtų ir tave apžiūrėti. 

— Esu sveika, tik visai negalėjau miegoti. 

— Mieloji Melia, aš žinau, kodėl tu negalėjai mie- 
goti, — apsidžiaugęs sušuko jis ir švelniai paglostė jai 
veidą. — Tu truputį galvojai apie jį, aš suprantu. 

— Apie ką? — griežtai paklausė ji. 

— Apie savo būsimąjį. Bet jis siunčia per mane 
labų dienų, bus čia po pietų. 

— Neturiu jokio būsimojo, o kai ateis, tai gali jį 
sau, Zygmuntai, priimti. 

— Girdit, tėve, ką ta kvailė šneka? — piktai sušu- 
ko jis. 

— Ša, Zygmuntai, prieš vestuves visos panelės taip 
kalba. 

— O kuo vardu tas... ponas? — paklausė ji, pa- 
veikta kažkokios naujos minties. 

— Ji neatsimena! Koks čia vėl naujas pokštas? 

— Zygmuntai, aš su tavim nekalbu, todėl palik 
mane ramybėj. 

— Bet aš su tavim kalbu, todėl turi manęs klau- 
sytis! — sušuko jis, greit atsisagstydamas mundierių; 
šitaip jis visada darydavo susierzinęs arba susijau- 
dinęs. 

— Ša... ša... vaikai. Aš tau pasakysiu, Melia, jis 
vadinasi Leopoldas Landau, jis yra nuo Čenstochovos, 
tai kaip tu nori, kad jis vadintųsi? Sosnovicuose jie 
turi fabriką „„Volifiišas ir Landau“, — tai solidi firma, 
pati pavardė turi svorį! 

— Bet ne man! — atsakė ji aiškiai. 

— Zygmusiau! Aš tau dedu vasarinį mundierių, 
tau reikalingas vasarinis mundierius, ką? 

— Įdėkite, teta! — skubiai sušuko jis ir pats pa- 
dėjo jai sukrauti, o netrukus, atsisveikinęs su tėvu, 
jau prie durų šūktelėjo: 

— Melia, atvažiuosiu tik į tavo vestuves, — kan- 
džiai nusišypsojo ir išėjo. 

Griunšpanas be jokių ceremonijų, Francišeko pa- 
dedamas, ėmė rengtis, nes kad ir turėjo savo puikiai 
įrengtą kambarį, negalėjo prie jo priprasti, jam visuo- 
met labiau patiko nešvaresnis kambarys ir geriau 
spūstis, negu vienatvė. Melia tylėjo, o teta, išgeltusi, 
liesa, pakumpusi žydė su rudu peruku, per galvos 
vidurį perskirtu baltu raiščiu, įdubusiu ir tarytum 
apdulkėjusiu veidu, sunkiais, savaime užsimerkian- 
čiais vokais, po kuriais ruseno traiškanotos akys, 
vaikščiojo po kambarį, dėliodama į bufetą pusryčių 
stiklines ir lėkštes, kurias čia pat mazgojo dideliame 
dubenyje. 

— Paimk tai, Francišekai, vaikams! — sumurmėjo 
ji, iškratydama iš lėkščių ant ceratos duonos gabaliu- 
kus ir apgraužtus kaulus. 

— Šunims toks valgis, o ne mano vaikams! — visai 
nesivaržydamas, išdidžiai atsakė jis. 

— Tu esi kvailas chamas, iš jų dar galima išvirti 
sriubos. 

— Tai duokit, ponia, virėjai, tegul išverda.- 

— Tylėk, nepliurpk, Franekai! Duok man vandens 
nusiprausti. 

Ir, jau beveik visai apsirengęs, Griunšpanas ėmė 
praustis, labai švelniai laistydamas vandeniu sau vei- 
dą, bet užtat labai garsiai prunkšdamas. 

— Melia, kuo tau negeras Leopoldas Landau? 

— Niekuo, nes jo visai nepažįstu, juk mačiau jį 
pirmą kartą. 

— Kam daugiau? Kai reikalas bus sutvarkytas, tu- 
rėsite laiko geriau pažinti vienas kitą. 

— Dar kartą, tėve, sakau jums kategoriškai, kad 
netekėsiu už jo. 

— Ko tu taip žiūri, kaip musė piene! — šūktelėjo 
jis Francišekui, kuris tučtuojau išsinešdino drauge su 
teta. Jis rūpestingai nusišluostė, susišukavo, prisisegė 
atlenkiamą apykaklę prie gana nešvarių marškinių, 
pasirišo kaklaraištį, kuris visai juos uždengė, įsidėjo 
į kišenę laikrodį ir šepetėlį su šukomis, susiglostė 
prieš veidrodį barzdą, paslėpė po liemene ilgus bal- 
tus raiščius, užsidėjo skrybėlę, apsivilko paltą, pasi- 
bruko po pažastimi skėtį ir, maudamasis pirštines, 
paklausė: 

— Kodėl tu nenori tekėti už jo? 

— Nemyliu jo, ir jis man šlykštus, o, antra ver- 
tus. .. | 

— Cha! cha! Mano brangiajai Meliai galvoje kra- 
likai šokinėja. 

— Gal būt, bet vis tiek už jo netekėsiu,— tarė ji 
labai ryžtingai. 

— Melia! aš nieko nesakysiu, nes esu labai libe- 
ralus tėvas. Aš galėčiau viską sutvarkyti be tavęs, 
bet aš to nedarau. Kodėl? Nes aš tave myliu, Melia, ir 
duodu tau laiko apsigalvoti. Tu apsigalvosi, tu esi 
protinga mergina ir nepagadinsi tokio auksinio biznio, 
tu būsi, Melia, pirmas Žmogus visuose Sosnovicuose. 
Aš tau trumpai paaiškinsiu. 

Bet Melia nenorėjo klausytis, ūmai atstūmė kėdę 
ir išėjo iš kambario. 

— Tos moterys visada turi savo fanaberiją! — su- 
murmėjo jis, neatgrasintas nei jos atsisakymo, nei 
išėjimo, baigė gerti ataušusią arbatą ir išėjo į miestą. 

Kelias dienas apie vedybas nebuvo jokios kalbos. 
Landau išvažiavo, o Melia beveik ištisai sėdėdavo pas 
Ružą, stengdamasi kuo rečiau matytis su tėvu, kuris, 
atsitiktinai sutikęs ją, atlaidžiai šypsodavosi, glosty- 
davo jai veidą ir klausdavo: 

— Melia, tu dar nenori Leopoldo Landau? 


Paprastai ji neatsakydavo, bet tokia būklė kėlė jai 
neviltį, nervino. Ji nežinojo, ką daryti, kuo visa tai 
baigsis. Be to, ją ėmė kamuoti kitas neramus klausi- 
mas: ar Vysockis ją myli? Tas klausimas įstrigo jai 
galvoje kaip adata ir vis labiau varstė tamsiomis 
skausmingomis abejonėmis. Pasitaikydavo akimirkų, 
kada ji, nepaisydama gana iškerojusio išdidumo, būtų 
pati jam atvirai prisipažinusi mylinti, kad tik išgirstų 
tą trokštamą žodį: myliu! Bet Vysockis nesirodė pas 
Ružą, tik kartą gatvėje buvo sutikusi jį, vedantį už 
parankės motiną; jis nusilenkė jai ir, matyt, paaiškino 
motinai, su kuo sveikinasi, nes Melia pajuto smalsų 
jos žvilgsnį. Ji išsirengė su Ruža pas Endelmanus tik 
todėl, kad tikėjosi ten sutikti Vysockį. Tik tikėjosi, 
nes nežinojo, ar jis ten lankosi. 

Per miestą jos važiavo lėtai, nes diena buvo graži, 
vatvės kiek apdžiūvę, jose vaikštinėjo daugybė šven- 
tadieniškai pasipuošusių darbininkų, kadangi šeštadie- 
nį buvo kažkokia iškilminga šventė. Šaja važiavo 
drauge su jomis ant priešakinės sėdynės ir labai rū- 
pestingai dangstė joms kojas skara. 

— Ruža, aš noriu pasivažinėti, atspėk kur? Jei 
atspėsi, tai kartu pasiimsiu tave. 

Ji nesąmoningai pažvelgė į žydrą dangų viršum 
miesto ir negalvodama sušuko: 

— Į Italiją! 

— Atspėjai, po poros dienų galime važiuoti. 

— Važiuosiu, -bet tiktai su mumis važiuos ir Melia. 

— Tegul važiuoja, bus mums linksma kelionėje. 

— Ačiū tau, Ruža, bet pati Žinai, kad negaliu, 
tėvas dėl to nesutiks. 

— Kaip tai nesutiks? Kai aš noriu, tai Griunšpanas 
nesutiks! Rytoj būsiu pas jį tuo reikalu, ir kitą šešta- 
dienį mes jau uostysime apelsinų žiedus. 

Ruža jau buvo mačiusi Italiją — ji ten lankėsi su 
broliu ir broliene,— bet dabar norėjo nuvažiuoti ir 
parodyti ją draugei. Senasis Mendelsonas taip pat ją 
buvo matęs, bet labai paviršutiniškai, nes turėjo vieną 
maniją: kai tik speigai sukaustydavo žemę ir sniegai 
užklodavo visą kraštą, jame pabusdavo slogus, nenu- 
maldomas saulės ir šilumos ilgesys ir taip jį kamuo- 
davo, kad jis liepdavo krauti lagaminus, pasiimdavo 
kurį nors sūnų ir išvažiuodavo skubiai, be poilsio, 
į Italiją, Nicą arba Ispaniją. Bet vėliausiai po dviejų 
savaičių jis jau sugrįždavo. Jis negalėjo ir nemokėjo 
gyventi be to miesto; jis pasigesdavo tų šešių valandų, 
kurias kasdien išsėdėdavo kontoroje, pasigesdavo ma- 
šinų ūžimo, pašėliško judėjimo, fabriko įtempto gyve- 
nimo, pasigesdavo Lodzės, todėl vos tik ji dingdavo 

jam iš akių, grįždavo namo išsiilgęs. Ji traukė ji, kaip 
didelis magnetas traukia geležines piuvenas. 

— Tėte! bet aš tuojau negrįšiu su tavim? 

— Gerai, aš taip pat noriu ilgiau ten pabūti, Lodzė 
mane jau vargina. 

Jie atvažiavo prie triaukščio namo, gana vykusiai 
pamėgdžiojančio sunkius Florencijos stiliaus rūmus. 
Jis stovėjo sode vienoje šalutinėje gatvėje, atitvertas 
nuo jos geležiniais pinučiais. Tvora buvo apaugusi vi- 
jokliais, tarp kurių žibėjo auksuoti smaigaliai, o ant 
stulpų — mėlyni glazūruoti vazonai su rausvais Žy- 
dinčių azalijų krūmais, sustatytais ten specialiai šian- 
dieninėms Endelmanų iškilmėms. 

„Keslerio ir Endelmano“ akcinės bendrovės tabri- 
kai buvo užtvėrę sodą didžiule raudona siena, tviskan- 
čia saulėje nesuskaitomais langais. 


Vežikas apsuko aplink klombą, sustatytą iš oranže- 
rijos gėlių ir krūmų, ir įvažiavo į paradinio įėjimo 
kolonadą, kurios vijokliais apsiviję stulpai laikė terasą 
su medine baliustrada, nudažyta panašiai į marmurą. 

Iš ilgo prieangio, iškloto raudonu kilimu, kurio 
viduryje stovėjo didelė žydinčių rododendrų klomba, 
į antrą aukštą vedė platūs laiptai, taip pat iškloti 
raudonu kilimu ir papuošti dviguba eile žiedais aplipu- 
sių azalijų, kurios tarytum sniego ruožai skyrėsi nuo 
tamsiai raudonu damastu apmuštų sienų. 

Elektros šviesa buvo užliejusi prieškambarį ir laip- 
tus, atsispindinčius didžiuliuose prieškambario veidro- 
džiuose. 

Ateinančiuosius nurenginėjo keli juodai aprengti 
tarnai su auksiniais galionais ant striukių apykaklių. 

— Betgi čia labai gražu! — sukuždėjo Melia, lip- 
dama laiptais su Ruža. 

— Gražu,— paniekinamai atsakė Šaja. Jis nerū- 
pestingai skainiojo žiedus, mėtė juos ant kilimo ir 
mindžiojo girgždančiais batais. 

Endelmanas atėjo net prie durų, karštai pasveikino 
juos ir iškilmingai įvedė į saloną. 

— Ponas pirmininke, jūs labai malonus, ponas pir- 
mininke, ką? — baigė jis klausimu ir atstatė ausi, nes 
buvo apykurtis. 

— Norėjau tave pamatyti, Endelmanai, na, kaip 
laikais? 

Jis draugiškai patapšnojo jam per pečius. 

— Labai dėkoju, aš laikausi gerai, ir mano žmona 
taip pat, ką? 

Jiems įėjus, salone triukšmas aptilo, keliasdešimt 
žmonių atsistojo pasveikinti medvilnės karaliaus, kuris 
savo ilgų juodu durtiniu, lakuotais auliniais batais 
smarkiai skyrėsi nuo susirinkusių frakuotų svečių. 

Jis ėjo per saloną, labai maloniai šypsodamasis, kai 
kam paduodavo ranką, kai kuriems tapšnojo per pe- 
čius, moterims linkčiojo galvą ir prisimerkęs žvalgėsi 
po saloną. | 

Jaunasis Kesleris pastūmė jam fotelį; Šaja sunkiai 
sudribo, ir jį tuojau apsupo žmonių minia. 

— Jūs pavargęs, ponas pirmininke? Gal taurę šam- 
pano, puikios markės, ką? 

— Išgersiu,— iškilmingai tarė jis, spalvota nosine 
šluostydamasis akinius ir, tik juos užsidėjęs, pradėjo 
atsakinėti į daugybę klausimų. 

— Kaip jūsų sveikata, ponas pirmininke? 

— Ar jums, ponas pirmininke, sugrįžo buvęs ape- 
titas? 

— Kada jūs, ponas pirmininke, važiuojate į van- 
denis? 

— Jūs puikiai atrodote, ponas pirmininke! 

— Kodėl turėčiau blogai atrodyti, — atsakė jis šyp- 
sodamasis ir aptingęs, su panieka toliau klausėsi balsų 
choro, o akimis sekiojo Ružą, kurią apsupo kelios švie- 
siai apsirengusios moterys. 

Truputį perdaug triukšmingas klegesys ėmė sklisti 
iš greta salono esančių buduarų bei bufeto salės ir iš 
didelio būrio ponių bei panelių, susėdusių salono vi- 
duryje. 

Viešpatavo dvi kalbos: prancūziškai kalbėjo beveik 
visos jaunos ir senos žydės bei saujelė lenkių, vokiš- 
kai — žydai, vokiečiai ir lenkai. 

Tiktai kai kur ir labai tyliai skambėjo lenkų kalba; 
ja šnekėjosi būrelis inžinierių, daktarų bei kitų spe- 
Cialistų, kurie kaip gana žymūs buvo pakviesti pas 
Endelmanus, tačiau, palyginus su milijonieriais, turėjo 
gana menką vaidmenį ir negalėjo užimti geriausių 
vietų salone. 

Netrukus sugrįžo Endelmanas, priešais jį ėjo tarnas, 
nešdamas ant padėklo taurę, sidabrinę vonelę ir atšal- 
dyto šampano butelį. : 

Endelmanas perpiovė kapsulės vielas ir, kai kamš- 
tis išlėkė, pats ėmė pilstyti ir padavinėti putojantį gė- 
rimą. 

Mendelsonas girkšnojo ir ragavo kaip žinovas. 

— Neblogas, ačiū tau, Endelmanai. 

— Aš manau, vienuolika rublių butelis. 

Keliolika kėdžių, taburečių ir žemų fotelių buvo 
sustatyta pusračiu, kurio viduryje sėdėjo Šaja kaip 
karalius tarp dvariškių ir vasalų; surdutą jis buvo 
atsagstęs taip, kad skvernai gulėjo ant grindų, ati- 
dengdami atlasinę liemenę, iš po kurios kabėjo du 
balti raiščiai; kojas laikė užkėlęs vieną ant kitos taip 
aukštai, kad bato smaigalys siekė sėdinčiųjų galvas, 
kurios nuolankiai palinkdavo po kiekvieno jo žodžio; 

jam prabilus, kiti užčiaupdavo lūpas vidury žodžio; 
visi stebėjo kiekvieną jo didelių juodų akių, apgaubtų 
paraudusiais vokais, blykstelėjimą, kiekvieną krus- 
telėjimą jo liesos geltonos rankos su apkramtytais 
nagais ir į šakalius panašiais pirštais; jis glostė savo 
žilą barzdą ir trumpai pakirptus žilus plaukus, pro ku- 
riuos Irausvavo galvos oda. 

Jo veidas buvo šafrano spalvos, labai liesas ir ne- 
paprastai judrus, nosis kumpa ir, nesant priešakinių 
dantų, tokia ištįsusi, jog karojo virš lūpų. 

Jis kalbėjo lėtai, pabrėždamas kiekvieną žodį, rauk- 
damas baltą, smilkiniuose įdubusią kaktą, labai iškilią 
ir labai išvagotą stambiomis, sustingusiomis raukš- 
lėmis. 

Jo dvidešimčiai milijonų reiškė pagarbą ir nuolan- 
kumą menki pavieniai milijonai ir niekingi šimtai tūks- 
tančių rublių; vieningai ir darniai jį supo ratu Žydai, 
vokiečiai, lenkai; prieš jo galybę, slegiančią visus ir 
hipnotizuojančią blaiviausius, išnykdavo rasiniai an- 
tagonizmai, konkurencinė neapykanta, asmeniniai nesu- 
tarimai, nes prie šito lydžio visi pasijusdavo esą gruž- 
liai ir su nerimu laukdavo, ar greit panorės juos pra- 
ryti, kaip apibūdindavo Davidas Halpernas mažųjų 
fabrikantų santykius su Šaja; bet šiandien Šaja buvo 
gerai nusiteikęs, nenorėjo kalbėti apie reikalus ir ėmė 
iš kai kurių šaipytis. 

— Kipmanai, tavo pilvas toks, lyg ten būtum pa- 
slėpęs kartūno rietimą. 

— Kodėl aš turiu slėpti kartūno rietimą pilve, aš 
sergu, Man tuojau reikia važiuoti į Karlsbadą. 

Šitaip Lodzės milijonieriai šnekučiavo ir toliau, o sa- 
lone gyvenimas virė vis smarkiau, nes nuolat kas nors 
atvykdavo. 

Ponia Endelman namų iešmininkės pareigas ėjo su 

dideliu įgudimu ir orumu, jai energingai padėjo vy- 
ras, ir jo šaižus „ką?“ aidėjo visą laiką. 

Šilkinių suknelių šlamėjimas, kalbų šnabždesys ir 
kvepalų bei gėlių kvapai iš lėto pripildė tą milžinišką 
saloną, kuris buvo vienas ištaigingiausių Lodzėje. 

Susirinkusieji nuolat skilo į grupes, kurios beveik 
dingdavo didžiulio salono erdvėje, tarp daugybės bal- 
dų, ir keliuose šoniniuose buduaruose. 

Salonas buvo kampinis, su langais į sodus, už ku- 
rių tarsi basliai styrojo fabrikų kaminai. 

Geltonos šilkinės užuolaidos nepraleido į vidų sau- 
lės šviesos ir skleidė auksinę prietemą, kurioje ant 
sienų neryškiai švitėjo paveikslų rėmai, bronziniai 
baldų papuošimai ir blizgūs šilkiniai sienų apmušalai, 
išsiuvinėti labai švelnaus piešinio blyškiai žaliomis 
šakelėmis ir gėlytėmis; blyškiai Žali cokoliai, nusėti 
auksiniais gėlių raštais, tarytum rėmuose laikė sienas 
1r ėjo aplinkui lubas, kuriose buvo išskleistas savo- 
tiškas plafonas — labai gražus paveikslas, vaizduojan- 
tis sceną, panašią į Vato kūrinius: pieva, kuokštuoti 
medžiai, upokšnis, sidabrinis upokšnio kaspinas, vin- 
guriuojantis per žydinčias lankas, kuriose ganėsi avi- 
nėliai su žydrais kaspinėliais baltose sprandų vilnose, 
o būrelis piemenukų ir piemenaičių su perukais ir 
striukais drabužiais šoko kadrilių, kurį jiems su for- 
minga grojo rudas faunas. 

Salono kampe savo bronzinėmis formomis puika- 
vosi gracingoji Fontenblo Diana tarp baltų ir purpu- 
rinių rožių, kurios švelniais ūgiais stiebėsi ant marmu- 
rinio postamento ir margino spalvotomis dėmėmis pil- 
kai žalsvą bronzą. Šitokiame fone sėdėjo Mendelsonas 
ir būrys fabrikantų. 

Keli gryniausio Liudviko XIV stiliaus baldų komp- 
lektai, balti, paauksuoti, su blyškiai žaliomis spalvo- 

mis tapytais arba siuvinėtais apmušalų raštais, stovėjo 
palei sienas, po virtine paveikslų, kurių daugumas bu- 
vo labai vertingi, nes Endelmanai turėjo visą galeriją, 
surinktą ne tiek iš nuovokos, kiek iš aistros; be šitų 
baldų, gana daug buvo pristatyta ir kitokių stilių, pilna 
inkrustuotų arba medžiaga apmuštų staliukų, kiniškų 
auksuoto bambuko foteliukų su ryškiais šilko apmuša- 
lais, auksuotų žardinjerių su gėlėmis; stilingame mar- 
muriniame židinyje liepsnojo didelė ugnis ir svaidė 
kruvinai auksinius atšvaitus į kelias jaunas paneles, 
su kuriomis sėdėjo Ruža ir Melia. 

Ponia Endelman, puikiai išsidabinusi tamsios vyšnių 
spalvos aksomo tualetu, papuoštu pagal įsigalėjusią 
madą netikrais brangakmeniais prie labai iškilios krū- 
tinės iškirpimo, priėjo prie Ružos. 

— Jeigu nelinksma, tai atsiųsiu jums Bernardą. 

— Gal turit, ponia, ką nors įdomesnį. 

— Jau nusibodo jums? 

— Šiokiadieniais jis geras, bet per šios dienos iš- 
kilmes norėčiau kokios permainos. 

— Atvesiu jums Keslerį arba Boroveckį. 

— Yra ir ponas Boroveckis? — smalsiai pasiteira- 
vo ji, nes prieš valandėlę matė ponią Likert. 

— Visa Lodzė pas mus! — atsakė ji patenkinta, ir 
jos atvipusiose lūpose, panašiose į smarkiai nuzulintus 
laiptus, pražydo šypsena, su kuria ji ir nuėjo, ženg- 
dama oriai, iškilmingai, apgaubta sugarbiniuotų, žilste- 
lėjusių ir susagstytų briliantiniais smeigtukais plaukų 
aureolės; didelis išpurtęs veidas su plona dailia nosimi 
ir mažomis stipriai padažytomis akimis švytėjo iš- 
didumu. 

Ji kalbėjosi su visais, buvo visur, bet kartkarčiais 
vis žvilgčiojo į prie vieno lango stovintį didelį molber- 
tą, uždengtą užuolaida ir apvainikuotą laurais. Į visus 

klausimus, kas ten slepiama, ji paslaptingai atsaky- 
davo: 

— Staigmena! Stebuklas! Ponas Endelmanai, — pa- 
keltu balsu šaukdavo ji vyrą, kuris, šitaip pakviestas, 
skubiai atbėgdavo ir, prisidėjęs ranką prie ausies, 
klausydavo žmonos įsakymų ir tučtuojau lėkdavo jų 
vykdyti. 

Bufete, įrengtame viename iš šoninių kambarių, bu- 
vo keliolika frakuotų vyrų; ten stovėjo Boroveckis su 
Travinskiu ir senuoju Miuleriu, kuris, išraudęs labiau, 
negu paprastai, garsiai šnekėdamas ir paniekinamai 
spiaudydamas ant parketo, keikė žydus, nes jį suerzi- 
no Endelmanų buto prabanga ir jų poniškos manieros. 
Boroveckis raitė ūsus ir blausiai šypsojosi, o Travins- 
kis Žiūrėjo į žmoną, kuri šiandien pirmą kartą Lodzėje 
pasirodė tokiame dideliame susirinkime, ji sėdėjo mo- 
terų būry, visas nustelbdama savo aristokratišku gro- 
žiu ir skoningu apsirengimo paprastumu. 

Veikiausiai ji nuobodžiavo, klausydamasi to bana- 
laus moterų čiauškėjimo, nes atsakinėjo trumpai ir žval- 
gėsi į paveikslus ir meno kūrinius, išmėtytus salone; 
šilkų, mezginių, aksomų banga, nubarstyta daugybe 
brangakmenių, spindinti visomis vaivorykštės spalvo- 
mis, viršum kurių kėksojo lyg susmaigstytos moterų 
galvutės, buvo jai puikus rėmas, kuriame smarkiai 
išsiskyrė jos balta suknelė, susagstyta iki kaklo ir 
suveržta per juosmenį auksiniu dirželiu. 

— Kas ta nuostabiai graži moteris? — paklausė 
Grosgliukas. 

— Mano žmona. 

— O, sveikinu jus, tai ne moteris, o angelas, ke- 
turiskart angelas! — sušuko bankininkas ir primygtinai 
įprašė Travinskį nueiti ir jį supažindinti. 

— Ponas Borovecki, ar jūs daug ponių nepažįs- 
tat? — paklausė Bernardas. 

— Ogi nemažai, gal mane pristatysite? 

— Tai mano pareiga šiandien. 

Jis paėmė Boroveckį už parankės, ir juodu įėjo 
į saloną, kur kažkoks ilgaplaukis maestro mėgino for- 
tepijoną, prieš valandėlę įstumtą iš vieno buduaro. 

— Bus ir muzika? 

— Paklausk tamsta, ko nebus, tai greičiau atsa- 
kysiu. Tamsta pirmą kartą brolienės priėmime? 

— Taip, kažkaip anksčiau niekad negalėjau. 

— A, tai man gaila jūsų. 

— Kodėl, kad anksčiau nesu buvęs? 

— Taip, nes tos nuobodybės tamstai jau būtų pra- 
eity, — truputį pasišaipė Bernardas. 

— O, priešingai... | 

— Dėmesio, pradedam! Apskritas milijonas! — su- 
kuždėjo jis, pristatydamas jį Miulerio dukteriai. 

— O, mes gerai pažįstami! — džiaugsmingai sušuko 
Mada, tiesdama ranką. 

— Pasakykite vienas antram ką nors malonaus, o aš 
po valandėlės sugrįšiu. 

— Aš jau ką tik girdėjau, — sukuždėjo Boroveckis, 
atsistodamas prieš ją. 

— Tai skaičius, — pasakė ji naiviai. 

— Ir skaičius, ir gera įsiminti. 

— O, koks jūs geras! — sušuko ji ir nutilo, prisi- 
dengdama veidą vėduokle. 

Jis pažiūrėjo į ją tokiu žvilgsniu, kad ji visa nu- 
kaito. Šiandien ji atrodė labai graži su rausva šilkine 
suknele, nusagstyta baltomis pakalnutėmis; morkos 
geltonumo plaukai, susegti graikišku mazgų, buvo 
atidengę baltą sprandą, lyg pūkais nubertą auksiniais 
šlakais, kurie, jai raustant, priplūsdavo kraujo; auksi- 

niai blakstienų žiedai, supantieji jos žydras porcelia- 
nines akis, dengė vyzdžius ir nedrįso pakilti į jį. 

— Ar jums labai linksma? — paklausė jis rimtai, 
norėdamas padėti jai nugalėti sumišimą. 

— Ne... taip... prašom sėsti prie manęs. 

— Ar mama čia yra? 

— Ne, mama nemėgsta tokių susirinkimų, nes, ma- 
tot, mama varžosi, o labiausiai tai mama nenori būti 
kartu su žydėmis,— tyliai užbaigė ji, šypsodamasi iš už 
„stručio plunksnų vėduoklės. 

— O jūs? 

— Man vis tiek, tiktai iš pradžių baisiai nuobo- 
džiavau. 

— O dabarė 

— O dabar jau ne. Kai tik jus pamačiau, pasiju- 
tau laisvesnė. 

— Dėkoju jums. 

Jis nusišypsojo. 

— Ar aš pasakiau ką nors negerai? Tada aš nieko 
nebesakysiu, nė lūpų nepraversiu. 

— Dėl to aš karštai ir smarkiai protestuoju. 


— O ne, nekalbėsiu, nes ką tik aš pasakau, yra 
kvaila arba juokinga. 

— Nei viena, nei antra, aš jūsų klausausi ne tik 
atidžiai, bet ir su tikru malonumu. 

— Einam užbaigti baudžiavos! — šūktelėjo Bernar- 
das sugrįždamas. 

Boroveckis nusilenkė, ir juodu nuėjo, lydimi Mados 
žvilgsnio, nes ji nedrįso prašyti, kad jis sugrįžtų pas ją. 

— Du šimtai tūkstančių išrūšiuotomis prekėmis 
arba netvirtais vekseliais,— sukuždėjo vėl Bernardas, 
pristatydamas jį biauriai, beveik juodai nuo strazdanų 
panelei, kurios galva, veidas ir liesa krūtinė buvo 

nubarstyti pudra ir briliantais. — Ar ji turi tikrus 
dantis — negarantuoju, bet už briliantus atsakau. 

— Tamsta esat nepalyginamas čičeronė. 

— Žinomas dalykas Lodzėje. Tuojau nuvesiu jus 
prie griuvėsių. Penkiasdešimt tūkstančių bares geld 
ant stalo, bet tetušis gali dar kartą sudegti, tada krai- 
tis pakils kvadratu! 

Nebe jauna, išblyškusi, anemišku žvilgsniu, žalsvu 
veidu ir tokia pat suknele panelė nusišypsojo kažkaip 
skausmingai, atidengdama ilgus, retus dantis ir mėly- 
nas smegenis. 

Boroveckis nusilenkė ir skubiai pasitraukė, nes tas 
užgesęs veidas jam padarė nemalonų, tiesiog biaurų 
įspūdį; jis buvo panašus į sustabdytą laikrodį iš seno, 
apdulkėjusio ir sukiužusio Saksonijos porceliano. 

— Šimtas tūkstančių, kaprizų už du šimtus, o proto 
už tris skatikus,— kuždėjo Bernardas, pristatydamas įį 
Feliai, Ružos draugei, kuri tiesiog nenustygo: jos plau- 
kai purtėjo, akys bėgiojo, ji krutino kojas, pečius, 
lūpas, antakius ir nuolat prapliupdavo linksmu vaikiš- 
ku juoku. Ji buvo tokia žavi, besišypsanti, linksmutė, 
taip gražiai sudėdavo rankutes, tokiu naiviu balseliu 
čiauškėjo, taip meiliai maivėsi, kad Boroveckis su- 
kuždėjo: 

— Žavus vaikas! 

— Taip, tik šita graži mergaitė tai būsimoji Me- 
salina! 

Boroveckis negalėjo protestuoti, nes jie artėjo prie 
Ružos. 

— Ruža Mendelson! Pati pavardė sako: kiek! Ta 
antroji, pelenų spalvos, tai Melia Griunšpan, kraičio 
skaičiais nepasakysiu, bet galiu jums pasakyti, kad 
tai geriausia ir protingiausia panelė Lodzėje,— sukuž- 

dėjo jis ir pristatė draugėms, kurios smalsiai jį ste- 
bėjo. 

— Per liesas! — sukuždėjo Ruža su tokia mina, kad 
Melia nebeištvėrė nesusijuokusi. 

O Bernardas pristatė jį dar keliolikai senų ir jaunų 
moterų ir visur jį atitinkamai painiormavo, o baigęs 
darbą, paleido jį laisvai viduryje salono. 

Boroveckis atsistojo prie sienos ir ėmė smalsiai 
stebėti susirinkusius. Tiesiai prieš jį buvo žalsvai auk- 
sinėmis portjeromis pridengtos durys į buduarą, ku- 
riame vieniša sėdėjo ponia Likert ir žiūrėjo į jį; iš 
pradžių jis nepastebėjo to žvilgsnio, nes jį domino 
margi moterų būreliai, žėrintieji brangakmeniais tarp 
baldų, gėlių ir žalumynų kaip juvelyrinių krautuvių 
vitrinos, ir frakuotų vyrų grupės, juoduojančios sienų 
ir to prašmatnaus moterų apsirengimų margumyno 
fone kaip juodi, biaurūs krabai ant gobeleno. Kelios 
senyvos ponios, beveik sulinkusios nuo mezginių, auk- 
so ir briliantų masės, sėdėjo greta jo ir kalbėjosi taip 
garsiai, kad jis net truputį pasitraukė. 

— Juk tai žavu, ar ne tiesa, galima būtų iš to 
paveikslą nutapyti, — eidama pro šalį, prakalbino jį 
ponia Endelman ir patraukė paskui save. 

— Nuostabu! 


— Pasiimu jus, nes kažkas nori su jumis susipa- 
žinti, tik įspėju, jog tas kažkas yra labai gražus ir 
labai pavojingas. 

— Juo blogiau man, — sukuždėjo jis taip kukliai, 
kad ponia Endelman nusijuokė ir, pliaukštelėjusi vė- 
duokle per ranką, meiliai sušnibždėjo: 

— Jūs pavojingas žmogus. 

— Labiausiai sau pačiam, — atsakė jis visai rimtai 
ir įėjo paskui ją į mažytį kinų stiliaus buduarą. 

Ji pristatė jį garsiai Lodzės gražuolei, kuri neru- 
pestingai sėdėjo ant geltonos kiniškos sofos su arbatos 
puodeliu rankoje. 

— Jūs man atleisite už tokią drąsą, jau vien to- 
dėl, kad išdrįsau pasisakyti, jog seniai norėjau suši- 
pažinti su tamsta. 

— Iš tikrųjų, bet aš nesu vertas šitokios gar- 
bės, — tarė jis, apimtas nuovargio ir nuobodulio, ir 
ėmė dairytis į saloną, ar neateina koks išvaduotojas. 

— Tačiau jūs man padarėte vieną skriaudą! 

— Ar jos negalima užmiršti? — paklausė jis, su 
šypsena stebėdamas jos judesius. 

— Tikriausiai užmiršiu, jeigu jūs parodysite ati- 
tinkamą atgailą. 

— Nors nežinau dėl ko, tačiau gailiuosi labai nuo- 
širdžiai. 

— Mano skriauda yra ta, kad jūs pakerėjote mano 
vyrą. 

— Ar jis skundėsi, kad tada jam su mumis buvo 
nelinksma? 

— Priešingai, jis įrodinėjo, kad pirmą kartą gy- 
venime taip gerai pasilinksminęs. 

— Tad jūs, ponia, turite jaustis ne nuskriausta, 
o dėkinga, ir dargi dvigubai. 

— Kodėl dvigubai? 


— Kad jis gerai pasilinksmino ir, ten būdamas, 
nepagadino jūsų pasivažinėjimo į Pabijanicas,— pri- 
dūrė jis pabrėždamas ir aštriai pažvelgė jai į akis, 
į nerimo įtemptus antakius. 

Ji šaltai nusijuokė ir ėmė taisytis nuostabų brilian- 
tais nusagstytą perlų vėrinį, juosiantį jos marmurinį 
labai dailų kaklą. Jai tai bedarant, pečius siekiančios 
pirštinės truputį atsismaukė ir atidengė klasiško grožio 

rankas; ji taip smarkiai alsavo, kad buvo matyti, kaip 
kilojasi tik pusiau pridengtos krūtys. | 

Ji iš tiesų buvo labai graži, bet vien tuo šaltu, 
sustingusiu klasikiniu grožiu; plieno pilkumo nežvil- 
gančios akys po stipriai pajuodintais antakiais žvelgė 
kaip užšalęs langas; ji ilgai žiūrėjo į Karolį ir pagaliau 
sukuždėjo: 

— Kodėl Liusi neatėjo? 

Ir jos akyse blykstelėjo vos pastebima ironija. 

— Nežinau, nes nežinau, ką jūs turite galvoje, — 
iš pažiūros ramiai atsakė jis. 

— Ponia Cuker. 

— Nežinojau, kad ponios Cuker toks vardas. 

— Ar seniai ją matėte? 

— Kad galėčiau atsakyti, turiu suprasti klausimą. 

— Ak, jūs nesuprantate! — nutęsė ji šypsodamasi 
ir Žybtelėjo eile puikių dantų, besislepiančių už labai 
mažų lūpų, iškirptų kaip amūro lankas. 

— Jūs mane kvočiate? — paklausė jis gana ūmiai, 
nes jį erzino jos Žvilgsnis ir tas noras kankinti, kuris 
šmėkščiojo jos veide. Ji truputį suraukė antakius ir 
ėmė žiūrėti į jį lyg Junona, į kurią buvo labai pa- 
naši. 

— Ne, aš tik klausiu jus apie Liusi, apie mūsų 
mielą draugę, nes ir aš ją myliu ne mažiau, tik gal 
truputį kitaip, — pridūrė ji lipšniai. 

— Tikiu jumis, kad ponia C. yra verta meilės. 

—->Ir verta, kad nebūtų išsiginama tos meilės, po- 
nas Borovecki. Mudvi gyvenam kaip seserys ir nieko 
neslepiam viena nuo kitos — atsakė ji pabrėždama. 

— Vadinasi? — paklausė jis nuo niršulio prislo- 
pusiu balsu, nes jį pagavo pyktis, kad Liusi išplepėjo 
tai klasikinei lėlei jų paslaptis. 

— Vadinasi, reikia manimi pasitikėti ir pasistengti 
pelnyti mano draugystę, kuri dažnai gali daug padėti. 

— Gerai. Pradedu nuo šios akimirkos. 

Jis atsisėdo ant sofos ir pabučiavo nuogą petį, nes 
ji buvo dekoltuota iki pažastų, ir tik brangakmeniais 
siuvinėtos juostelės laikė ant pečių suknelę. 

— Ne šitokiu būdu siekiama ištikimos sesers drau- 
gystės! — truputį atsišliedama, sukuždėjo ji su šyp- 
sena. 

— Bet draugystei nereikia turėti tokių nuostabių 
pečių nei būti tokiai gražiai. 

— Nei demonstruoti tokius ūmius, žmogėdriškus 
instinktus, — tarė ji, keldamasi ir ištiesdama savo to- 
bulą figūrą, rūpestingai pasitaisė meistriškai voliukais 
ant smilkinių sugarbiniuotus šviesius plaukus ir, ma- 
tydama, kad ir jis atsistojo, tarė: 

— Jūs pasiliksite valandėlę, mes buvome drauge 
kaip tik tiek, kad gali jus įtarti mane įsimylėjus. 

— Argi jūs pyktumėte už tokią meilę? 

— O Liusi, ponas Karoli!l Gerai aš sakiau, kad jūs 
esate žmogėdra. 

— O teisingiau grožėdra. 

— Priiminėju ketvirtadieniais, prašau ateiti truputi 
anksčiau! .. | 

— Ar šiandien dar pasimatysime? 

— Ne, nes aš tuojau išeinu, sergantį vaiką palikau 
dėl jūsų... 

— Gaila, kad negaliu atsidėkoti taip, kaip: norė- 
čiau! — šyptelėjęs sušuko jis, apžvelgdamas jos pui- 
kią krūtinę ir kaklą. 

Ji užsidengė vėduokle, linktelėjo jam ir išėjo, 
šypsena slėpdama nežymų sumišimą. 

— Ponas Borovecki, ponia Travinska jūsų reika- 

lauja! — pranešė Bernardas. — Kur gražioji direkto- 
rienė2 

— Nuėjo sėti akimis mirties ir sunaikinimo, — at- 
sakė jis. 

— Nuobodi boba! 

— Ar jūs lankotės pas ją ketvirtadieniais? 

— Ką aš ten veiksiu. Būna tik jos garbintojai ir 
meilužiai: buvusieji, dabartiniai ir būsimieji... Mes 
laukiame jūsų! 

Boroveckis jautė tokį nuobodulį, kad, užuot ėjęs 
pas Travinską, norėjo nepastebimai šonu prasmukti iki 
paradinių durų ir išeiti, bet, eidamas pro gretimo 
buduaro portjeras, akis į akį susidūrė su ponia Likert, 
savo senąja meile. 

Ji pasitraukė atgal, 0 jis, nenugalimai traukiamas 
jos žvilgsnio, nusekė iš paskos. 

Jau metai laiko juodu nesikalbėjo, buvo išsiskyrę 
staiga, be jokių pasiaiškinimų; kartais susitikdavo gat- 
vėje, teatre, pasisveikindavo iš tolo kaip visiškai sve- 
timi, ir vis dėlto dažnai jos išdidus ir liūdnas veidas 
iškildavo jam kaip tylus ir skaudus priekaištas. 

Kelis kartus jis norėjo su ja pasikalbėti, bet visuo- 
met trūkdavo drąsos, neš jį slėgė tai, kad neturi ką 
jai pasakyti, kad jos nemylėjo. O dabar tas netikėtas 
susitikimas jį apsvaigino ir pervėrė lyg skausminga 
kančia. 

— Seniai jus mačiau, — ramiai tarė ji. 

— Ema! Ema! — nesąmoningai sukuždėjo jis, žvelg- 
damas į jos blyškų veidą. 

— Gerbiamieji ponai, tuojau prasideda koncer- 
tas! — sušuko ponia Endelman, žiūrėdama į juos. 

Ir tikrai, tuojau pat pasigirdo fortepijono akompa- 
nimentas, ir tyras skambus sopranas pripildė saloną 
dainos melodijos. 

Klegesys nutilo, ir visų akys susmigo į dainininkę. 

Bet juodu negirdėjo nieko, tik neramų, baugų savo 
širdžių plakimą. 

Ema atsisėdo į žemą, ant slibinų rymantį foteliuką, 
atitvertą nuo židinio ekranu, pro kurį srovėjo auksinė 
ugnies šviesa, rausvindama jos blyškų, lelijų atspalvio 
veidą, labai liūdną senstančios gražuolės veidą. 

Boroveckis atsistojo atokiau ir, truputį prisimerkęs, 
ėmė stebėti jos veidą, dar labai gražų, bet jau subrai- 
žytą laiko nagų: įdubusiuose smilkiniuose išsiraizgęs 
ištisas smulkučių raukšlelių tinklas siekė akis, kara- 
liškas akis, kurių juodi vyzdžiai, apsupti melsvais kaip 
vaiko baltymais, ryškiai spindėjo iš po sunkių ilgų 
vokų, išraižytų mėlynų ir plonų kaip plaukas gyslelių 
tinklo. 

Akis ryškino taip pat mėlynos dėmės, prasišvie- 
čiančios pro švelnų pudros sluoksnį. 

Aukšta ir labai graži kakta buvo atidengta, nes 
juodi jos plaukai, pašviesinti sidabrinių gijų, buvo 
sušukuoti ant ausų, kuriose kabėjo du didžiuliai bri- 
liantai. 

Purpurinės, labai ryškios lūpos atrodė pilnos kan- 
čios, jų kampučiai linko žemyn prie griežtai užbrėžtų 
žandikaulių. Iš veido ir kiek palenktos galvos galėjai 
spėti, kad ją kamuoja nuovargis, kaip kad būna po 
ilgos ir skausmingos ligos. Netgi tos vienintelės jaunos 
lūpos atrodė kaip vystantis granato žiedas. Be to, jos 
veidas turėjo kažkokio aitraus, melancholiško meilės 
išsekintų moterų meilumo. 

Jos švelnūs bruožai, tučtuojau atspindintieji kiek- 
vieną širdyje ir galvoje šmėkštelėjusį jausmą, nervin- 
gai trūkčiojo ir virpčiojo tiesiog nuo pačių įspūdžių. 

Ji buvo apsirengusi tamsiai violetine suknele, pa- 
puošta prie atviros krūtinės ryškiai geltonais mezgi- 

niais, apsiūtais rubinais ir ametistais; jos liemuo buvo 
toks dailus ir lieknas, kad ją galėjai palaikyti jauna 
mergina, jeigu ne šiek tiek sustingusi nugara ir nuo- 
laidūs pečiai. 

Ji sėdėjo, vos judindama vėduoklę, nežiūrėjo į jį, 
nežiūrėjo į nieką, nors jos spindulingas žvilgsnis buvo 
aprėpęs visą saloną. Ji jautė jo akis, nukreiptas į jos 
veidą, ir tas svilinantis žvilgsnis skverbėsi į jos apkar- 
tusią ir liūdną širdį lyg keistai deginančio skausmo 
ugnis. 

Jis stovėjo taip arti jos, kad ji girdėjo jo alsavi- 
mą ir marškinių krūtinės girgždėjimą, kai jis pasi- 
lenkdavo, matė jo ranką, kuria atsirėmė į žardinjerę; 
ji galėjo pakelti akis ir atsižiūrėti į savo numylėtąjį, 
savo išsiilgtąjį, bet ji to nepadarė, sėdėjo nejudėdama. 

Boroveckis žinojo, kad ji yra iš tų moterų, kurios 
myli tik vieną kartą, kad tai viena iš tų svajingų 
„Bliuščo“ žurnale aprašomų sielų, kurios trokšta idea- 
laus gyvenimo, yra kurčios ir aklos paprastai kasdie- 
nybei ir drauge kupinos aistringų geismų mylėti bei 
amžiams atsiduoti mylimajam, bet kartu yra labai išdi- 
džios ir jaučia savo vertę. 

Ir tai jį labiausiai erzino, nes jam daugiau patiko 
santykiai su paprastomis moterimis, kuriomis po praš- 
matnia išore plaka paprastos patelių arba namų apy- 
vokos daiktų širdys. Tokios nedaro tragedijų iš atsi- 
tiktinės lengvos meilės, baigia ją ašaromis, nemiga, 
pagaliau kitu meilužiu arba grįžta prie laikinai nu- 
trauktų ūkinių pareigų ir vėl lieka tuo, kuo buvo 
anksčiau, atseit, niekuo. 


— Ką aš jai pasakysiu? — vėl pagalvojo jis. 
— Labai gražiai dainuoja, ar ne tiesa? — nutraukė 
ji tylą, nežiūrėdama į ji. 

— Taip, taip! — skubiai atsakė jis, žvilgsniu se- 
kiodamas dainininkę, kurią, dainelei pasibaigus, apsu- 
po vyrų minia ir nulydėjo į bufetą. 

Fortepijonas nutilo, ir klegesys dar stipriau, negu 
pirma, siūbtelėjo į saloną. 

Tarnai nešiojo ledus, uogienę, pyragaičius, saldai- 
nius ir šampaną, kuris nuolat pokšėjo, mušdamas 
kamščius. 

— Ar jūs jau paleidote savo fabriką? 

— Dar ne, tik rudeniop tai padarysiu, — atsakė jis 
nustebęs, nes tikėjosi visai kitokio klausimo. 

Juodu pažvelgė vienas antram į akis, pažvelgė iki 
pat sielos gelmių. 

Ema nudūrė akis pirmoji, nes jose sužibo ašaros, 
ir tyliai tarė: 

— Iš visos širdies linkiu jums visokeriopos lai- 
mės... o jūs... tur būt... tikit... kad aš nuoširdžiai 
linkiu... 

— Kaip niekuo kitu. 

— Ir visuomet vienodai... be pasikeitimo. .. 

Jos balse suvirpėjo sielvartas. 

— Dėkoju... 

Jis nulenkė galvą. 

— Likit sveiki, — atsikeldama pasakė ji, bet tokiu 
tonu, kad jis sudrebėjo ir, kažkokios netikėtos baimės 
ar išgąsčio paveiktas, ėmė karštai kuždėti: 

— Ema, neišeik taip! Man reikia su tavim pasima- 
tyti; jeigu neužmiršai manęs visai, jeigu nelaikai ma- 
nęs paskutiniu niekšu, tai leisk man ateiti pas tave, 
man reikia su tavim pakalbėti, noriu pasakyti tau... 
atsakyk man bent žodelį, maldauju tave. 

— Į mus žiūri! Viso gero. Aš neturiu ko jums 
pasakyti, praeitis taip numirė mano širdyje, kad aš 

jos nebeatsimenu, o jeigu akimirką ir prisimenu, tai 
man gėda. 

Ji pažvelgė ašarų pritemdytomis akimis į jo iš- 
blyškusį veidą ir nuėjo. 

Tie paskutiniai žodžiai buvo netiesa, bet ji sudėjo 
į juos visą savo kerštą, kurio dabar, lėtai eidama per 
saloną, taip gailėjosi, kad ją apėmė nenugalimas noras 
grįžti ir, puolus į kojas, maldauti atleidimo, — bet ji 
negrįžo, ėjo lėtai, šypsodamasi pažįstamiems, persimes- 
dama su jais vienu kitu žodžiu, žvilgsniu ir beveik nie- 
ko nematydama. 

Ji atvažiavo pas Endelmanus tyčia dėl Karolio, tam 
žingsniui ji pasiryžo, išsikankinusi ilgus mėnesius, po 
baisios kovos su ilgesiu ir meile, kurie ją deginte de- 
gino. 

Ji norėjo jį pamatyti ir pasikalbėti su juo, nes jos 
išdidžios širdies gelmėse, po kančių ir nusivylimų griu- 
vėsiais, ruseno paskutinė vilties liepsnelė, kad jis dar 
myli ją, kad juos tik laikinai išskyrė kažkokios ne- 
išaiškintos priežastys, kurias išsiaiškinus ir pašalinus. .. 

O dabar ji ėjo atgal kaip kapas, kuriame paskuti- 
niai gyvybės pėdsakai supuvę ir suirę į skutus, nu- 
grimzdusius į didžią, negyvą amžinos nakties tylą. 

Boroveckis nuėjo į bufetą pas žmones; jis norėjo 
atsigaivinti, nes paskutinius jos žodžius nurijo, kaip 
vilkas nuryja taukuose įšaldytą spyruoklę, kuri dabar 
iš lėto skėtėsi ir draskė jam vidurius, kėldama aštrų, 
veriantį skausmą. 

Jis būtų viską iškentęs — ir ašaras, ir sielvartą, ir 
priekaištus, bet tos paniekos, kuria jam smogė per 
veidą, negalėjo pakelti, o pakelti turėjo, nes ponia 
Endelman jį pasiėmė, norėdama parodyti paveikslus ir 
meno kūrinius, gana netvarkingai sugrūstus keliuose 

kambariuose; tačiau netrukus jį perleido Grosgliukui, 
kuris turėjo į jį kažkokį reikalą. 

Dainavimui pasibaigus, svečiai vėl išsisklaidė. 

Šaja su savo dvaru persikėlė į bufetą, o salone 
ėmė viešpatauti Travinska. apsupta jaunų moterų bū- 
relio. kuriame buvo ir Melia su Ruža. 

Ponia Endelman kas valandėlė prieidavo prie ko 
nors ir džiūgaudama sušnibždėdavo: 

— Visa Lodzė pas mus yra šiandien! Labai links- 
ma, ar ne tiesa? 

— Nuostabiai! — atsakydavo jai, slapčia žiovauda- 
mi, nes iš tikrųjų niekas gerai nesilinksmino. 

— Ponas Endelmanai! — pašaukė ji vyrą, kuris sku- 
biai pribėgo baleto žingsniu. Kadangi jo kojos buvo 
plonytės. o pilvas didelis, tai darė juokingą įspūdį. — 
Ponas Endelmanai, į kinišką buduarą liepkite nunešti 
ledų! 

— Tuojau liepsiu nunešti ledų, ką? — atsakė jis, 
delnu prisidengdamas ausį. 

— Ir šampano ponams. 

— Juk gerai linksminasi, ar ne? — paklausė ji ty- 
liai. 

— Ką? Puikiai, labai puikiai, išgėrė beveik visą 
šampaną. 

Juodu išsiskyrė, nes Endelmanas kas valandėlė 
žvilgčiojo į bufetą, ten pašeimininkaudavo ir, truputį 
išdidžiai nepatenkintas, pastebėdavo, kad svečiai, ne- 
kreipdami dėmesio į kitus vynus, geria tik šampaną. 

— Tie chamai geria šampaną, lyg tai būtų miun- 
chenbyras', ką? — sukuždėjo jis Bernardui. 

— Juk dar turi pakankamai atsargų. 


! Miuncheno alus /vok.). 

— Turiu vyno, bet jie neturi išsiauklėjimo, taip 
gerdami, geria, lyg tai nieko nekainuotų! 

— Juokingas tu, reikės apie tai Lodzėje papasakoti. 

— Ką? Na, nebūk toks kvailas, Bernardai. 

Bet Bernardas neklausė ir juokdamasis ėmė pasa- 
koti Ružai, prie kurios atsisėdo. 

— Ponai, damos nuobodžiauja vienos! — šaukė En- 
delmanas jaunimui, susibūrusiam bufete, norėdamas jį 
nuvilioti nuo gėrimų, tačiau niekas nė nekrustelėjo. 

Bernardas pats vienas linksmino ponias. Jis sė- 
dėjo tiesiai prieš Travinską ir kalbėjosi su ja, kas va- 
landėlė svaidydamas tokius juokingus paradoksus, kad 
Ruža, tramdydama juoką, net iki kelių lenkė rudaplau- 
kę galvą, o Travinska juokėsi iš jo išdaigų laisvai ir 
subtiliai, su atlaidžia šypsena, o akimis ieškojo vyro, 
kuris dabar kalbėjosi su Boroveckiu prie Dianos taip 
guviai, kad tarpais ji išgirsdavo jų balsus. 

Kiti svečiai nuobodžiavo, kaip kas išmanė. 

Mada vaikščiojo kiek mieguista ir, apsimesdama 
apžiūrinėjanti paveikslus, slinko vis arčiau Boroveckio. 

Vyresniosios ponios snūduriavo foteliuose arba, su- 
sispietusios buduaruose, pasakojo viena kitai naujie- 
nas, jaunesniosios klausėsi Travinskos pasikalbėjimo su 
Bernardu ir alsiai, liūdnai žvilgčiojo į bufetą, iš kur 
aidėjo, šampano skatinami, vyrų ir tėvų balsai. 

Pamažu salone sklido nuobodulys. 

Vieni į kitus žiūrėjo abejingai ir abuojai, tarsi 
kaltindami dėl to bendro nuobodžiavimo. 

Apsirengimai buvo apžiūrėti, brangenybės, kurio- 
mis ponios ir panelės buvo tiesiog apsikrovusios, — 
įkainotos, salonas, šeimininkai, priėmimas ir jie pa- 
tys — apšnekėti, ir dabar jau niekas nebeturėjo ko 
veikti. 

Niekas čia susirinkusiųjų nejungė, jie neturėjo nie- 
ko bendro, jie buvo suėję drauge todėl, kad lankytis 
pas Endelmanus reikalavo Lodzės gyvenimo tonas; 
lygiai taip jis reikalavo žavėtis ir jų paveikslų galerija 
bei meno kūrinių rinkiniais, reikalavo kartais būti 
teatre, reikalavo kai kada kažką duoti beturčių labui, 
nusiskųsti visuomeninio gyvenimo menkumu Lodzėje, 
važinėti į užsienį ir t. t. 

Jie sunkiai pasiduodavo tam tikriems aukštuomenės 
papročiams, kurie vis dėlto buvo jiems svetimi ir ne- 
įdomūs. 

Kaip tik beveik šitaip kalbėjo Bernardas. 

— Jūs nemylite Lodzės? — pertraukė jį Travinska, 
norėdama sutrumpinti per ilgą tiradą. 

— Ne, bet gyventi be jos negalėčiau, nes niekur 
nesu labiau nuobodžiavęs ir niekur daugiau nesu matęs 
juokingų dalykų. 

— A, jūs renkate kai kuriuos juokingumus. 

— Savo šypsena jūs smerkiate mano žaidimą. 

— Ne visai, man būtų malonu išgirsti, koks to ko- 
lekcionavimo tikslas. 

— Aš maniau, kad jums bus malonu ką nors iš- 
girsti iš mano rinkinio. 

— Jūs neatspėjote, manęs tai nedomina. 

— Niekas? — truputį pašaipiai paklausė jis. 

— Bent mano artimieji. 

— Jeigu jie yra nuobodūs, oi, kokie nuobodūs! — 
gailiai sušnibždėjo Tonė. 

— Net moterys jums nerūpi? 

— Man jos rūpi tik tiek, kiek ir visi žmonės. 

— O jeigu aš norėčiau papasakoti ką nors labai 
įdomaus apie ponią direktorienė Smolinską, kuri dabar 
išeina? — paklausė jis tyliai. 

— Apie nesančiuosius, kaip ir apie mirusiuosius, 
niekad nekalbu. 2 

— Gal ir jūsų teisybė, nes ir vieni, ir antri būna 
nuobodūs. 

— O labiausiai tai tie, kur apsimeta nuobodžiau- 
ją, — pabrėždama sušuko Ruža ir pažvelgė į jį iro- 
niškai. 

— (Gerai. Kalbėkime apie paveikslus, argi tai netin- 
kama jums tema? — irzliai sušuko jis. 

— Tai jau geriau apie literatūrą, — karštai įsiterpė 
Tonė, kuri garsėjo kaip romanų rijikė. 

— Jūs skaitėte Burže „La Terre Promise'!? — ne- 
drąsiai paklausė visą laiką tylėjusi ta apdulkėjusioji, 
kurios veidas buvo panašus į sustabdytą laikrodį. 

— Aš neskaitau pigios literatūros; vaikystėje skai- 
čiau „Magelonos istoriją“, ,,„Tanenbergo Rožę“ ir pa- 
našius šedevrus, to man pakanka visam gyvenimui. 

— Jūs per griežtai sprendžiate apie Burže, — atsi- 
liepė Melia. 

— Gal ir griežtai, bet teisingai. 

— Ačiū jums už paramą,— nusilenkė jis Travins- 
kai. — Skaičiau to neva didelio rašytojo, neva psicho- 
logo, neva moralisto kažkokią knygą, skaičiau gana 
atidžiai, nes mane privertė tai padaryti šlovė, kurią 
jis turi pas mus, na ir jis man pasirodė esąs gašlus 
senis, kuris pakiliu tonu, bet su ciniška šypsenėle pa- 
sakoja biaurias istorijėles. 

— Gal dabar pradėsime kalbėti apie moteris, argi 
tai netinkama tema ponams? — kandžiai tarė Tra- 
vinska. 

— Ką gi, kalbėkime apie vadinamąją gražiąją lyti, 
jeigu nerandame linksmesnės temos. 


1 Prancūzų rašvtojo Polio Buržė (1852—1935) romanas „„Pažadėtoji žemė“, 

Jis juokingai išskėtė rankas, bet supyko ant Ninos. 

— Atsargiau, jūs pradedate mus įžeidinėti. 

— Žemės angelai neturi įsižeisti, bet kadangi aš 
mažai galiu kalbėti apie angelus, nes jie Lodzėje mažai 
pažįstami, pasitrauksiu ir atvesiu tą, kas šitoje srityje 
yra au Courant!. 

Jis pasakė gana stačiokiškai, atsistojo ir tuojau 
atvedė Keslerį, jauną, liesą vokietį geltonais plaukais, 
mėlynomis išsprogusiomis akimis ir dideliais, smarkiai 
atsikišusiais žandais, apžėlusiais taip pat geltona barzda. 

— Robertas Kesleris! — pristatė jis, pasodino savo 
vietoje ir nuėjo prie būrelio vyrų, kurie, Endelmano 
vadovaujami, apžiūrinėjo paveikslus ilgame kambary- 
je, panašiame į tikrą galeriją. 

— Ponas Grosgliukai, pažiūrėk tamsta į tą madoną, 
tai madona iš Drezdeno. 

— Puikus paveikslas! — nutęsė senasis Libermanas 
ir, susikišęs rankas į kišenes, išpūtęs pilvą, palenkė 
galvą ant krūtinės ir ėmė žiūrinėti paveikslo rėmus. 

— Tai medaliu apdovanotas paveikslas, žiūrėk tams- 
ta, čia parašyta: Medaille d'or?; tai masyvus paveiks- 
las ir kainuoja didelius pinigus. 

— Kiek? — tyliai paklausė Grosgliukas, kairės ran- 
kos smiliumi, ant kurio spindėjo auksu aptaisytas rau- 
donas agatas, glostydamas šiurkščias juodas žandenas, 
kurios prie jo apskrito veido buvo prilipusios kaip 
kotletai su kauliukų, ūsai ir barzda buvo rūpestingai 
nuskusti. 


Jis taip aukštai kėlė smakrą, kad dvi odos klostės 
ant storo raudono sprando dengė jam apykaklę ir 
darė jį panašų į trumpą nusipenėjusią kiaulę, bergž- 


Nusimano (pranc.). 
J /uksa medalis (pranc !. 

džiai mėginančią nutraukti ant tvoros padžiautus bal- 
tinius; dešine ranką jis laikė baltos liemenės kišenėje. 

— Kiek? — pakartojo jis tyliai, nes visuomet kal- 
bėdavo tyliai, ir labai rimtai pakėlė antakius, kurie jo 
iškilioje kaktoje atrodė lyg du aštrūs puslankiai ir savo 
juodumu ryškiai skyrėsi nuo žilų plaukų ir rausvo 
veido. 

— Neatsimenu, nes tuo užsiima mano sekretorius, — 
nerūpestingai atsakė Endelmanas. 

— Pažiūrėk tamsta į tą žanrinį paveikslą, jis beveik 
gyvas, jis juda. 

— Labai gražios spalvos! — sumurmėjo kažkuris. 

— Ir dar gražesnis kapitalas, ką? 

— Ja, ja! Vien tik rėmai tokiam landšaft brangiai 
kainuoja, — rimtai tarė storasis Knabė, kaip tikras žŽi- 
novas kandikliu baksnodamas bronzinius rėmus. 

— Juk jūs, ponas Knabe, galėtumėt turėti ir auksi- 
nius; kas turi skrybėlę, tas tikriausiai gali turėti ir 
galvą, — nusijuokė Grosgliukas, kuris beveik visada 
savo išvadas paremdavo palyginimais. 

— Tai genialus pasakymas, ponas Grosgliukai, — 
kone juokdamasis, sušuko Bernardas. 

— Aš galiu ir tai, — kukliai sušnibždėjo bankinin- 
kas. 

— Gerbiamieji ponai, dar viena madona, tai Čima- 
buės kopija, bet geresnė už originalą, aš duodu jums 
žodį, kad geresnė, nes ji kainuoja visą tūkstantį rub- 
lių, ką? — sušuko jis, pamatęs, kad bankininkas abejo- 
damas šypsosi. 

— Pažiūrėkime, aš labai mėgstu madonas. Aš sa- 
vajai Merei pirkau Muriljo madoną; jai patinka turėti 
savo kambary tokį paveikslą, tai kodėl aš turėjau ne- 
pirkti? 

Šitaip jie apžiūrėjo keliasdešimt paveikslų ir su- 
stojo prie didelės mitologinės drobės, užimančios pusę 
sienos ir vaizduojančios žengimą į Hadą. | 

— Tai didelis menas, — nustebęs sušuko Knabė. 

Endelmanas pradėjo aiškinti paveikslo turinį, bet 
Grosgliukas skubiai jį pertraukė: 

— Tai yra paprastas duobkasys, o čia kvailas pa- 
veikslas, kam tapyti tokius liūdnus dalykus! Kai aš 
pamatau laidotuves, tai turiu paskui gydytis, nes porą 
dienų man skauda širdį. Kas turi mirti, tas nenusi- 
skandins! 

— Antrasis koncerto numeris, prašom, ponai, į sa- 
loną! — pakvietė ponia Endelman. 

— Galima jus pasveikinti su tokia galerija, pasvei- 
kinti! — šaukė bankininkas. 

— Ką jie parodys salone? 

— Štai jums programa, ten išspausdinta. 

Bernardas padavė jam ilgą nedažyto šilko juostelę, 
papuoštą ranka atliktais piešiniais, kurioje prancūzų 
kalba buvo surašyta programa. 

Jie sugrįžo į saloną, kai visi jau buvo aptilę, nes pa- 
samdyta pora skaitė kažkokį prancūzišką dialogą. 

Vyrai, susibūrę prie durų į bufetą, klausėsi nuobo- 
dulio iškamuotais veidais ir po truputį slinko prie pa- 
liktų stiklinių ir taurelių; tuo tarpu moterys klausėsi 
godžiai ir ryte rijo akimis porą deklamuotojų, vaidi- 
nančių jaunus, naivius įsimylėjėlius, kuriems atsitiko 
šitoks nuotykis: kalnuose plėšikai užpuolė keleivius, 
pagrobė ir išskyrė juos. 

Jie kaip tik susitiko ir pasakojo savo nuotykius su 
tokiu naiviu cinizmu, su tokiu elegantišku pasileidimu, 
kad ponios leipo juokais ir tolydžio entuziastingai 
plojo. 

— Ah, mon Dieu, mon Dieu! Trės joli, trės joli! — 
susižavėjusi garsiai šūkaliojo brangenybėmis apsikars- 
čiusi kaip juvelyrinė krautuvė ponia Kon, vieno fabri- 
kanto žmona. Jos mažos, taukais apaugusios akutės 
sruvo pasitenkinimo ašaromis, 0 jai buvo taip smagu, 
kad kretėjo jos riebūs, išpampę veidai ir pečiai, pana- 
šūs į volus, aptemptus juodu šilku. 

— Kiek jie tau atsiėjo, Endelmanai? — tyliai pa- 
klausė Grosgliukas. 

— Šimtą rublių ir vakarienę, bet tai verta tūks- 
tančio, nes svečiams labai linksma. 

— Tai geras sumanymas, reikės juos užsakyti žmo- 
nos vardinėms. 

— Užsakyk tamsta tuojau, tai padarys didelę nuo- 
laidą, — sukuždėjo jam per petį Bernardas ir pasislin- 
ko prie Melios, kuri sėdėjo viena už visų moterų, nes 
Ruža atsisėdo į pirmą eilę, nenorėdama praleisti nė vie- 
no dialogo žodžio. 

— Žadinu tave, Melia! Apie ką svajoji? 

— Dabar galvojau apie tave, — tyliai sukuždėjo ji, 
pakeldama į jį savo pilkas akis. 

— Ne, galvojai apie Vysockį! — sušnypštė jis ir 
piktai ėmė skinti žydinčius hiacintus, stovinčius ant 
staliuko, prie kurio jis atsisėdo. 

Ji pažvelgė į jį nustebusiomis ir lyg išsigandusiomis 
akimis. ' 

— Lygiai taip pat galėjau galvoti apie L. Landau, 
apie kurį nors pažįstamą, kurio pavardę galėjai taip 
pat nuovokiai paminėti, jeigu nepatikėjai mano žo- 
džiais. 

— Atsiprašau, Melia, aš tave užgavau? 


I Dieve mano, dieve mano! Kaip gražu, kaip gražu! (Pranc.) 

— Taip, nes žinai, jog aš niekad nesakau to, ko 
negalvoju. 

— Duok man ranką. 

Ji ištiesė jam ranką su balta pilkai išsiuvinėta pirš- 
tine. 

Jis atsegė sagutes ir gana stipriai pabučiavo jai 
delną. 

— Jeigu galima Vysockiui, galima ir man! — pasi- 
aiškino jis taip, kai ji gana smarkiai ištraukė ranką. 
Beje, kaip Landau? Mieste man sakė, kad tu už jo 
išteki, ar tai tiesa? 

— O ką tu atsakei tiems, kurie tau kalbėjo apie 
mano vedybas? 

— Kad tai gandas, kuris niekuomet nepasitvirtins. 

— Dėkoju, nes iš tikrųjų nepasitvirtins. Duodu tau 
žodį, kad už jo aš netekėsiu, — pridūrė ji pabrėždama, 
nes pamatė jo akyse abejojimą. 

Jo liesame, nervingame veide sušvito pasitenki- 
nimas. 

— Tikiu tavimi, aš nė valandėlės netikėjau, kad 
galėtum už jo tekėti. Tu ir toks storžievis kontoros 
žiurkė. Juk jis paprastas neišauklėtas macheris, purvi- 
nas žydpalaikis. Paskutiniu atveju jau sutikčiau, kad 
eitum už Vysockio. 


Ji blykstelėjo akimis, švelnus raudonis lyg rausva 
migla aptraukė jos veidą, pajutusi jo tiriamą žvilgsnį, 
ji prisimerkė ir, taisydamasi apyrankę, sukuždėjo: 

— Tau nelabai patinka Vysockis? 

— Vertinu jį kaip Žmogų, nes jis teisingas ir gana 
protingas, bet nekenčiu jo kaip tavo gerbėjo. 

— Šneki, kad tik šnekėtum, nes gerai žinai, kad 
niekas kitas nėra toks mažas mano gerbėjas, kaip jis, — 
pasakė ji lyg ir nuoširdžiai, nes norėjo išgauti iš Ber- 

nardo, jeigu šis tik žinojo, kokių smulkmenų apie Vy- 
sockį. 

Ji manė, kad jeigu juodu draugauja, tai ir pasipa- 
sakoja vienas antram. 

— Aš žinau, ką kalbu. Jis dar nesuvokia tos meilės, 
bet jau myli tave. 

— Kas iš to, jeigu jis katalikas! — nesąmoningai su- 
šuko ji, išduodama savo paslaptį. 

— Tai šit kokie dalykai! Sveikinu tave, sveikinu! — 
iš lėto sukuždėjo jis ir kandžiai, dygiai šyptelėjo plo- 
nomis lūpomis. 

Jis nerūpestingai perbraukė savo juodus garbanotus 
plaukus, pasiraitė mažyčius ūselius ir atsistojo; jo švel- 
nų, labai semitišką veidą užtemdė kažkoks susierzini- 
mo ar pykčio šešėlis. 

Jo šnervės virpėjo iš tramdomo susijaudinimo, o 
juodos, alyvų atspalvio akys neramiai klaidžiojo jos 
veidu. 

Jis apsisuko ir, netaręs nė žodžio, buvo benueinąs. 

— Bernardai! — staiga pašaukė ji. 

— Tuojau sugrįšiu,— atsiliepė jis, atsigręždamas jau 
ramiu veidu, kuriame žaidė tik įprastinė paniekos šyp- 
sena. 

Melia nekreipė dėmesio į jo susierzinimą, nes tai, 
ką jis pasakė, užtvindė jos širdį nuostabiai malonia 
šiluma. 

Ji sėdėjo primerktomis akimis ir, gerdama stiprų 
hiacintų kvapą, svaigdama iš didelio džiaugsmo ir lai- 
mės, kuždėjo: 

— Vadinasi, tai tiesa? 

Bet jos džiaugsmą nutraukė griausmingi plojimai, 
kuriais visi apibėrė dialogo atlikėjus, kai šie baigė 
deklamuoti. 

— Trės joli, mon cher Bernard!' — tebešūkavo po- 
nia Kon, šluostydamasi ašarojančias akis ir drėgną nuo 
riebumo veidą. Dabar ji kreipėsi į Bernardą, kuris ėjo 
pIo šalį. 

— Ji kalba prancūziškai kaip ispaniška karvė, —- 
sukuždėjo šis Travinskai, kuri dairėsi vyro. 

Užuot atsakiusi, ji tik šyptelėjo. 

— (Gal, ponai, teiksitės nepalikti savo vietų, ką? — 
pakeltu balsu paprašė Endelmanas. 

Tuojau pat tarnai atnešė prie lango molbertą ir 
pastatė jį apšviestoje vietoje, 0 poniai Endelman da- 
vus ženklą, atskleidė uždangą. 

— Prašom, ponai, prie paveikslo! Prie naujo še- 
devro! Prašome žiūrėti! Ponas Endelmanai, liepkite pa- 
kelti užuolaidas. 

Visi susibūrė prie laurais vainikuotos drobės, ku- 
rIioje buvo matyti Krajaus nutapyta jūros scena; ke- 
letas nimfų ilsėjosi ant uolos, išnirusios iš žydrų, tykių 
kažkokio Pietų krašto įlankos vandenų. 

Žiedais aplipę magnolijų medžiai, panašūs į kūgio 
pavidalo puokštes, rausvai spalvino safyrinius vande- 
nis, kurie vilnijo kažkaip švelniai ir plakėsi į žalius 
uolėtus krantus. 

Viršum nimfų suko ratus kelios žuvėdros. O šone, 
kur vaiskiai žaliavo žvilgančių laurų giraitė, migdolų 
ir magnolijų medžiai, stovėjo iš miško išbėgę didžiu- 
liai kentaurai, apžėlę rudais gaurais, su geismu degan- 
čiais veidais. 

Visą gamtovaizdį gaubė didelė, maloni kaitrios 
dienos tyla, prisotinta gėlių kvapo, jūros ošimo ir 
biriuzinių dangaus spalvų, kurios, plačiai ištvinusios, 
paveikslo gilumoje jungėsi į vieną toną su jūra. 


| Labai gražu, mano brangus Bernarda! (Pranc.) 

— Kodėl jos be drabužių“ 

— Nes joms karšta. 

— O kaip, ponas Grosgliukai, tamsta nori, kad jos 
maudytųsi! 

— Tai yra mitologinė scena, ponas Grosgliukai. 

— Tai visų pirma yra plika scena. 

— Nuostabus paveikslas, žavingas! — šaukė ponios. 

— Na, o kur padėti jų drabužiai, kodėl čia drabu- 
žiai nenupiešti, tas tapytojas, tur būt, yra nemokša. 

— Juk čia nimfos, ponas Konai. 

— Konai, tu išmanai apie nimfas, kaip... nimfos 
apie tave, — pareiškė Grosgliukas. 

— Ponas Konai, jeigu Krajus būtų nemokša, tai jo 
paveikslo nebūtų pas mane, jūs žinot, — iš aukšto ir su 
pasigailėjimu tarė ponia Endelman. 

— Mano vyras to neišmano, jis išmano apie ba- 
jus, — paaiškino ponia Kon taip karštai, kad keletas 
pasileido juoktis. 

— Kaip čia gražu! Kokia čia jūra tikra, visai tokia 
pati, kaip buvo prie mūsų vilos Genujoj. Pernai mes 
buvome Genujoj, 

— Biarice taip pat yra daug vandens, bet aš ne- 
mėgstu Žiūrėti, nes man tuojau širdis pyksta. 

— Bet pažiūrėkit, ponai, kad ta jūra beveik gir- 
dėti, o! O šitos gėlės tokios gražios lyg dirbtinės ir 
kvepia kaip tikros, — kuždėjo ponia Endelman, pri- 
mygtinai kreipdama susirinkusiųjų dėmesį į paveikslą, 
nes jie buvo jau pradėję trauktis. 

— Dažais kvepia, — sušuko Knabė, pasilenkdamas 
prie paveikslo. 

— Nes, matot, ponai, aš liepiau paveikslą nula- 
kuoti. 

— Todėl spalvos neteko šviežumo ir pajuodo, be 
to, lako sluoksnis taip blizga, kad sunku ką nors įžiū- 

» rėti, — tyliai paaiškino jai Travinska, nes pati neblo- 
gai suprato tapybą. 

— Aš mėgstu, kad blizgėtų! Man vis tiek: peiza- 
žas, žanrinė, mitologinė ar istorinė scena, aš viską per- 
ku, nes mes galime tai sau leisti, bet aš mėgstu, kad 
mano paveikslai blizgėtų! Taip gražiau atrodo, — aiški- 
nosi ji garsiai ir taip nuoširdžiai, kad Nina prisidengė 
veidą vėduokle, kad neprunkštelėtų iš juoko. 

— Bernardai, ar aš neteisingai sakau? 

— Visiškai, nes tuo būdu paveikslui suteikiama di- 
desnė vertė. Kas gi virtuvėj laiko puodus nevalytus ir 
neblizgančius? 

— Mon chėri", tu juokiesi iš manęs, o aš ir taip 
prisipažįstu, jog mėgstu, kad viskas atrodytų tvarkingai, 
naujai... 

— Žinau, nes todėl liepei pasta nuvalyti senovinius 
šarvus ir kinų bronzines statulėles. 

Ruža nusijuokė iš tų paaiškinimų ir, norėdama už- 
baigti tuos juokus, sušuko: 

— Einu atvesiu tėvą prie paveikslo. 

Ir tuojau nuėjo į bufetą, kur Šaja sėdėjo su Miu- 
leriu, ir paprašė, kad jis ateitų. 

— Kam man tokia ekspozicija! Man ir čia gerai 
su ponu Miuleriu. Aš jūrą esu matęs, argi čia jau 
toks didelis reginys? Kūdra, truputį didesnė už mano, 
kur liepiau iškasti savo ūkyje. Kipmanai, aš tave kada 
nors pakviesiu į savo dvarus! — kreipėsi jis į savo 
seną bičiulį, sėdintį prie bufeto. 

— Kaip jums atrodo mano brolienė? — paklausė 
Bernardas Boroveckį. 


— Šiaip ar taip, nepaprasta moteris. Perka paveiks- 
lus, sudaro galeriją. 


1 Mielasis (pranc.). 

— Kad turėtų kuo girtis. Šita galerija, jos pačios 
manymu, ją kelia aukščiau tos prastos, tamsios milijo- 
nierių masės. Tai ne meno poreikis, pamėgimas, o tie- 
siog ambicija. 

— Nesvarbu priežastys, nes vienokios jos ar kito- 
kios, bet vis tiek surinkta gana daug tikrai vertingų 
kūrinių. 

— O, brolienė turi savo sistemą. Jeigu jai kuris 
paveikslas patinka, tai ji ilgai vaikščioja aplink, klau- 
sinėja žinovus apie jo vertę ir atkakliai derasi tik 
tada, kai jau žino, jog pirkusi nieko nepralaimės. 

— Ar jūs ateisite į viešbutį? Šiandien turi atva- 
žiuoti Kurovskis. 

— Ateisiu, nes nemačiau jo kokius du mėnesius. 

— (Gal jūs mano vardu atsiprašysite broli ir brolie- 
nę, nes aš tuojau turiu išeiti. 

Jis paspaudė jam ranką ir nepastebimai išėjo. 

Kai jis atsidūrė Piotrkovo gatvėje, miestūs jau 
skendo tamsoje, degė žibintus ir krautuvių vitrinų 
šviesas. 

Ore jis lengviau atsiduso. 

Jis nepasišalino iš Endelmanų salono tuojau, kai tik 
išėjo ponia Likert todėl, kad į tai neatkreiptų dėmesio 
ir nepasklistų naujos paskalos, kurios ir taip jau pa- 
kankamai žemino Emos vardą. 

Jis nuobodžiavo pragariškai, nes jam nerūpėjo nei 
draugija, nei koncerto artistų pasirodymas, nei nau- 
jasis paveikslas. 

Jį dar svaigino tas keistas pasikalbėjimas su Ema 
ir jos paskutiniai žodžiai. 

Jis negalėjo suprasti, kas jam yra, nes niekad anks- 
čiau nesijautė taip smarkiai susinervinęs ir užgautas. 

— Niekina ir neapkenčia! — galvojo jis, ir toji pa- 
nieka bei neapykanta jį vis labiau skaudino. 

XII 

P rie buto durų, ant šaligatvio, jo laukė moteris 
su ketvertu vaikų, ta pati, kuri visą laiką rūpinosi 
gauti atlyginimą už vyro mirtį. 

— Maloningasis pone! Taigi nuolankiai prašyti at- 
ėjau, — maldavo ji, puldama jam į kojas. 

— Ko norite? — griežtai paklausė jis. 

— Taigi aš va, dėl to, ką maloningasis ponas man 
žadėjot, kad fabrikas man sumokės už tai, kad mašina 
maniškį sudraskė. 

— A, tai jūs Michaliakova? — paklausė jis švelniau, 
žiūrėdamas į jos paraudusias akis ir suvargusį mėlyną 
veidą, išsekintą skurdo. 

— Michaliakova, taigi ta pati, kur jau nuo rugia- 
piūtės. .. | 

— Jum turi sumokėti du šimtus rublių. Jums rei- 
kia nueiti pas poną Bauerį, nes jis jums išmokės, ten, 
pas jį, ir visa byla. 

— Tai mat, aš ir šiądien buvau pas tą vokietį, bet 
jisai, prakeiktasis, liepė mane nuo laiptų nugrūsti ir 
pasakė per liokajų, kad mane įkiš į šaltąją, jeigu aš 
landžiosiu, kai jisai švenčia savo šventę. Kad tu nu- 
gaištum, šunsnuki, už mano našlystę ir skriaudas. 

— Pirmadienį ateikite į pono Bucholco kontorą, tai 
jums išmokės. Palaukit dar vieną dieną. 

— Taigi aš laukiu, meldžiamasis pone: vasara pra- 
ėjo, bulviakasis praėjo, sunki žiema praėjo ir pavasa- 
ris ateina, o aš vis laukiu, maloningasis pone. Vargas 
mane su vaikais ėda kaip koks piktas žvėris, o iš 
niekur nėra pagalbos, nebeturiu jau nei jėgų, nei gal- 
va nebeišneša, kaip iškęsti. O jeigu, maloningasis pone, 
mano šeimininke ir tėve mylimas, manęs nebegelbėsit, 
lai jau tikrai prapulsim. 

Ji tyliai pravirko ir liūdnai, sielvartingai pažvelgė 
jam į akis. 

— Ateikite pirmadienį, kaip sakiau, — sukuždėjo jis 
ir, įėjęs į namus, liepė Mateušui nunešti rublį tai mo- 
teriai. 

— Tai ji dar čia? Jau tris kartus aš ją išmečiau iš 
priemenės, o ta kalė vis grįžta prie durų ir inkščia su 
savo šunyčiais. Nieko nebus, reikia ją apkulti. 

— Paduosi jai pinigus ir nė pirštu jos nepaliesk, 
girdi! — irzliai šūktelėjo jis, įėjęs į kambarį. 

Maksas, įsikandęs pypkę, gulėjo ant sofos, o juodai 
apsirengęs Marėjus labai susijaudinęs sėdėjo greta jo 
ir Žiūrėjo į skrybėlę, kurią laikė rankoje. 

Jo žiaunos krutėjo smarkiau, negu paprastai, nes jis 
nuolat gromuliavo ir taip dažnai kilsnojo kuprą, kad 
pusė surduto buvo susimetę net ant sprando. 

Karolis tik linktelėjo jiems ir nuėjo į savo kambarį. 

Jis sutvarkė popierius ant rašomojo stalo, pataisė 
vazone gėles, ilgai žiūrėjo į Ankos fotografiją, atplėšė 
surastą laišką, bet neperskaitęs padėjo ir ėmė vaikš- 
čioti, sėdinėti ant visų kėdžių, žvilgčioti pro langą. 

Jis jautėsi užgautas į pačią širdį, nebežinojo, kas 
jam darosi, ir blaškėsi į visas puses, nesąmoningai ieš- 
kodamas pusiausvyros ir kokios nors išganingos min- 
ties. 

Jis nezalėjo užmiršti Emos žodžių, kurie jį graužte 
graužė. 

Pagaliau jis atsisėdo prie lango ir, nieko negalvo- 
damas, ėmė žiūrėti, kaip su paskutiniais saulėlydžiais 
viršum miesto blėsta dienos likutis. 

Į kambarį slinko drumsta pilkuma, atnešdama nuo- 
bodulį ir nepasitenkinimą, kuriuos jis dabar pajuto. 

Jis neleido degti lempos, sėdėjo tamsoje ir klausėsi 
migdančio gatvės ūžesio. 

Makso balsas pasigirsdavo retai, tuo tarpu vis aiš- 
kiau jis girdėjo prislopintą, duslų anglo kuždėjimą: 

— Ko jūs norite! Šuo įpranta prie savo būdos. 
Žinote, kai einu pas Smolinskius, tai mane apima tokia 
keista šiluma, tokia ramybė, taip man ten gera, šviesu, 
linksma, kad paskui baugu pagalvoti, jog turėsiu grįž- 
ti namo, tarp tuščių sienų, į tamsų šaltą butą. Jau 
man taip įgriso viengungio gyvenimas, kad šiandien 
nusprendžiau. .. 

— Pasipiršti... ir jau kelintą kartą, — sumurmėjo 
Maksas. 

— Taip, pasipiršiu, tuoj po velykų vestuvės. Bir- 
želio mėnesį paimsiu atostogų ir nuvešiu žmoną į Ang- 
liją parodyti šeimai. Ak, kokia graži ji buvo šiandien 
bažnyčioje! — sušuko jis. 

— Kas ji, ta išrinktoji? 

— Rytoj tamsta sužinosi. 

— Vokietė, žydė, lenkė? — susidomėjęs kvotė Mak- 
sas. 

— Lenkė. 

— Jeigu katalikė, tai netekės už jūsų, nes jos savo 
tikybos laikosi atkakliai, kaip girtuokliai. 

— Tai nesvarbu; aš jums tyliai prisipažinsiu, kad 
susižiedavęs tuoj pereisiu į katalikų tikėjimą. Man tai 
vis tiek, nes ir taip mano tikyba yra meilė. 

— Dabar kol kas tik žmona. 

— Tiktai žmoną galima mylėti ir gerbti, tik žmo- 
nos yra vertos pagarbos. 

— Immer langsam voran, langsam!! Tamsta dar ne- 
buvai vedęs, pirmiau pamėgink tamsta. 


Boroveckis pertraukė jų šneką. ' 
— Maksai, ar eisi pas Kurovskį? 


! Niekad neskubėkite, neskubėkite! (Vok.) 

— Taip, iki pasimatymo, Marėjau. 

— Eisiu drauge su jumis. 

Jis greitai pasitaisė surdutą, atsisveikino, ir visi 
tuojau išėjo. 

Tame Piotrkovo gatvės gale, tarp Gajerio turgaus 
ir Evangelikų gatvės, šaligatviuose buvo gana tuščia 
ir tylu. 

Žemi, vieno aukšto namai žvelgė į gatvę apšvies- 
tais langais, pro kuriuos buvo gerai matyti butų 
vidus. 

Boroveckis tylėjo, o Marėjus smalsiai žvilgčiojo 
į langus ir vis stabčiojo. 

— Pažiūrėk tamsta, kaip čia gražu! — sušuko jis, 
sustodamas prie vieno menkai pridengto lango, pro 
kurį buvo matyti didelis kambarys; jo viduryje virš 
stalo švietė lempa, o aplinkui sėdėjo visa šeima. 

Įraudęs tėtė, pasirišęs servetėlę, iš garuojančios va- 
zos pilstė sriubą į lėkštes vaikams, kurie godžiomis 
akimis stebėjo, ką daro tėvas. 

Motina, drūta šviesiaveidė vokietė, užsirišusi mėlyną 
prijuostę, šypsodamasi statė lėkštes Žžilai senutei ir se- 
nukui, kuris kratė pypkę į peleninę ir garsiai kažką 
pasakojo. 

— Jiems, tur būt, labai gera, — sukuždėjo Marė- 
jus, pavydžiai apžvelgdamas tą įprastinę sceną. 

— Taip, jiems šilta, turi apetitą ir pietus ant sta- 
lo, — vangiai sukuždėjo Karolis ir taip paspartino 
žingsnį, kad anglas atsiliko ir kiūtino sau pamažu, 
spoksodamas į visus apšviestus langus. 

Jis sirgo stipria šeimos ir meilės nostalgija. 

Boroveckis susimaišė su darbininkais, plūstančiais 
iš šoninių gatvių ir užtvindančiais Piotrkovo gatvės 
šaligatvius, ir, nieko negalvodamas, patraukė kartu su 
jais. 

Eiti pas Kurovskį buvo dar anksti, į smuklę ne- 
jautė jokio noro, iš namų jį buvo išvijęs nuobodulys, 
tad kiūtino gatve, pats nežinodamas, kur dėtis, kaip 
praleisti tas kelias valandas. 

Jis pasuko į Benedikto gatvę ir išėjo į Spacerovą, 
nes ji buvo tylesnė ir tamsesnė; ėmė vaikščioti iš vieno 
alėjos galo į kitą. 

Jis vaikščiojo tiesiog tam, kad pavargtų, kad fizi- 
niu darbu aptildytų tuos keistus lyg ir sąžinės balsus, 
kurie jame budo ir vis skaudžiau erzino, pavirsdami 
slogiu, dar neaiškiu gailesčiu Emai. 

Jis ėmė vėl mąstyti apie tuos santvkius, kurie buvo 
nutraukti taip šiurkščiai ir nežmoniškai, ir kuriems ji 
šiandien padarė galą kupina neapykantos panieka. 

Jis nebuvo nei neprityręs jaunuolis, nei sentimen- 
talus, jis nebuvo per daug linkęs jausti žmonių vargus, 
ir vis dėlto jį graužė mintis, jog bus padaręs didelę 
skriaudą. 

Be to, jis prisiminė, kaip ji anksčiau bučiavo, kaip 
mylėjo ir kokia buvo kilni. Jos akivaizdoie, tenai pas 
Endelmanus, visi tie prisiminimai nepaspartino širdies 
plakimo, bet dabar, kai jis taip susinervino. svilinte 
svilino, keldami kažkokį nenumaldomą, galingą troš- 
kimą. 

Jis vėl troško jos meilės. 

Jis. negalėjo ramiai sutikti su ta mintimi, kad juodu 
išsiskyrė visiems laikams, kad jau niekad nepabučiuos 
jos lūpų, nebematys tos išdidžios galvos savo glė- 
byje. 

Ta mintis jį taip svaigino, kad kelis kartus jau buvo 
beeinąs prie jos namų ir su neramiai plzkančia širdimi 
galvojo, kaip ji sušuks pasisveikindama. Jis nebuvo 
užmiršęs senų laikų. 

Bet nenuėjo, vėl grįžo į gatvę. 

Jam būtų tekę teisintis, o pasiteisinti neturėjo kuo. 
Antra vertus, jį graužė kažkokia gėda, nes gerai 
prisiminė tuos amžinos meilės pažadus ir priesaikas, 
kurias jai davinėjo dar taip neseniai. .. 
metu. 

Vis dėlto jis suėmė save proto ir šaltos prekybinės 
išminties gniaužtais; jis sąmoningai darė daug blogų 
dalykų, sąmoningai užsidarė savyje ir kaustė širdį 
egoistiniais sofizmais. 

Jis nuolat mėtė iš savo gyvenimo biudžeto viską, 
kas turėjo bent kiek jausmo, nesąmoningo polėkio, 
bendresnio pobūdžio interesų — viską, kas galėjo jam 
sukliudyti įsigyti turtą ir ramiai mėgautis gyvenimu. 

Jis šaltai spekuliavo, šaltai viliojo moteris, nes atsi- 
eidavo pigiau, negu apmokamos meilužės, beveik šal- 
tai rengėsi vesti; jis viską apskaičiuodavo ir taip gerai 
išsitreniravo, kad tarpais jausdavosi visai kitas Žžmo- 
gus, kad jame visiškai užgeso įgyti namuose, mokyk- 
loje, visuomenėje polinkiai, aspiracijos ir pažiūros. 

Tačiau jam tik taip atrodė, nes atsitiko kažkas, kad 
ir šitokia kadaise mvlimos moters panieka, šitoks nie- 
kis, ir savo neišaiškintomis asociacijomis vėl sužadi- 
no jame taip rūpestingai palaidotus pasaulius. 

Dabar jis išsigandes matė, kad vis dėlto nepajė- 
gė visos sielos paskandinti biznyje, fabrike, tokioje 
grynai egoistinėje būsenoje, kad jo siela pilna tų šmėk- 
lų, kurios pabudo ir stipriau, negu anksčiau. reikalauja 
savo teisių. 

Jame tarytum pabudo pirmoji jaunystė, pakilusi iš 
to mechaninio Lodzės gyvenimo pelenų, jaunystė su 
visu tikėjimu ir iliuzijomis. Jis pajuto kažkokį stipru 
įspūdžių alkį. 

Jį pradėjo slėgti vienatvė. 


315 


Jis skubiai nuėjo į „koloniją“, bet ten nieko nerado, 
tik tarnaitę. 

Tarnaitė pasakė, kad ponios tuojau grįšiančios, nes 
netrukus pradėsią rinktis įprastiniai sekmadienio sve- 
čiai. 

— O kur panelė Kama? 

— Salone. Neseniai girdėjau Pikolą, ten turi būti 
ir panelė Kama. “ 

Ir tikrai, Kamą jis rado miegančią ant kozetės. 
Pikolas tyliai suurzgė ant įsibrovėlio, bet, pažinęs jį, 
paslėpė baltą gauruotą galvą Kamos plaukuose ir 
nutilo. 

Kama miegojo aukštielninka, pasidėjusi po galva 
rankas. Pro atdaras į prieškambarį duris krito šviesa 
ir auksino jos vaikišką rausvą veidelį, apsuptą juodų 
plaukų garbanomis, susuktomis ant baltų smeigtukų. 

Jis išėjo tyliai, kad jos nepažadintų. 

— Neturiu net kur nueiti, — pagalvojo jis, nors 
atsiminė, kad buvo žadėjęs šiandien temstant aplan- 
kyti Liusi, bet nenuėjo. 

Dabar, kai jį apėmė švelnūs, melancholiški prisimi- 
nimai apie Emą, kai jam širdį smelkė įvairūs šiurpu- 
liai, Liusi jam buvo lyg sąžinės priekaištas. 

Ji erzino jį savo prastumu ir kvailumu. Dabar jis 
negalėjo įžiūrėti joje nė vieno iš tų privalumų, ku- 
riuos matė dar vakar. 

Ir tikriausiai, jeigu šiuo metu jis būtų galėjęs apie 
ją kalbėti, tai būtų visaip smerkęs, kad tuo būdu 
pats save pateisintų ir truputį nuramintų pakrikusius 
nervus. 

Daugiau nebesvarstydamas, jis nuėjo į viešbutį pas 
Kurovskį, su kuriuo kelias savaites nebuvo matesis. 

— Ponas Kurovskis? — paklausė jis tarną antrame 
aukšte. 

— Tuojau sužinosiu, ar atsikėlė. 

Po valandėlės jis sugrįžo, kviesdamas paskui save. 

— Karolis? — paklausė stiprus skambus balsas iš 
kito kambario. 

— Taip, dar miegi? 

— Ne visai. Malonėk pereiti į salonėli, po dviejų 
minučių aš ateisiu. 

Boroveckis laukė gana nekantriai, vaikščiodamas po 
nedidelį labai prašmatniai įrengtą salonėlį. 


Be buto prie savo fabriko viename priemiesčio kai- 
me, Kurovskis turėjo šiame Lodzės viešbutyje antrą 
butą, „diskretiškoms funkcijoms“, kaip jis sakydavo. 
Jis atvažiuodavo kiekvieną šeštadienį ir paprastai va- 
kare priimdavo būrį gerų pažįstamų, gerdavo su jais, 
plepėdavo ir lošdavo kortomis; visą sekmadienį mie- 
godavo, o vakare važiuodavo namo, dingdamas visai 
savaitei. 

Šitaip jis gyveno jau kelerius metus. 

Jis visai neturėjo draugų, nors artimiesiems, ku- 
riuos priiminėjo, sakydavo „tu“. 

Tai buvo keistas išmuštojo "iš vėžių tipas, kuris 
įsitaisė toje ,„Pažadėtoje žemėje“, aklimatizavosi taip, 
kad ėmė daryti pinigus ir nutraukė ryšius su pasauliu, 
iš kurio buvo kilęs. 

Nedaug apie jį buvo Žinoma. 

Prieš dešimtį metų jis atsirado Lodzėje su likučiais 
didelių turtų, kuriuos, matyt, buvo prašvilpęs. Įsteigė 
fabriką su kažkokiu neaiškiu aferistu ir po metų pa- 
sitraukė iš ten be skatiko. Paskui mėgino pats vienas 
kažką daryti — irgi nesėkmingai. O paskui „mokėsi 
dirbti". Šitaip jis apibūdindavo tuos kelerius sunkius 
savo gyvenimo metus, kuriuos praleido, turėdamas 
Bucholco fabrike nežymią tarnybą. 

Pagaliau vėl bendrai įsteigė kažkokį cheminių ga- 
minių fabrikėlį, nes kadaise buvo baigęs Vokietijoje 
panašius mokslus, ir jau nebankrutavo, priešingai, pa- 
siliko vienas, o kompanionas, kažkoks eks dvarininkas, 
išvažiavo į Varšuvą ieškoti vietos prie tramvajų. 

Fabrikas plėtėsi tuo pašėlusiu amerikonišku grei- 
čių, kurį tik Lodzėje galima pamatyti. Tai darė jo 
energija, neregėtai ištvermingas, protingas administra- 
vimas ir geras dalyko išmanymas. 

Jis nebankrutavo, nė sykio nesudegė, neapgaudi- 
nėjo ir vis dėlto sparčiai didino turtą. Jis buvo pasi- 
ryžęs juos pasiekti ir siekė pašėlusiu darbu ir iš- 
tverme. 

O šiaip jis buvo keistas Žmogus. 

Didžiausias aristokratas, bet nekentė aristokratijos; 
konservatorius, bet fanatiškai tikėjo mokslo pažanga; 
liberalas, bet aršiai garbino absoliutizmą; nuoširdus 
katalikas, bet dar nuoširdžiau šaipėsi iš visokių tiky- 
bų; rafinuotas sibaritas, nekenčiantis visokio darbo, bet 
pats dirbo aistringai. 

Jis šaipėsi iš visų ir iš visko, bet savo širdim jautė 
kiekvieną vargą ir pasižymėjo dideliu tolerantišku 
protu. 

Tai buvo paradoksali priešingybė, slepianti labai 
vientisą, originalų individą. 

— Kurovskis yra polnischer Mischen-Masch'| — 
kadaise apibūdino Bucholcas, kuris jį labai gerbė. 

Boroveckis stabtelėjo, nes jam pasirodė, jog jis 
girdi moterišką balsą ir suknelių šlamėjimą Kurovskio 
kambaryje, bet viskas tuojau nutilo, ir įėjo jis pats. 

Kurovskis buvo kažkoks neramus, pasisveikino kiek 
suirzęs ir atsisėdo prie stalo. 


I Lenkiška painiava (vok.). 

— Ar ateis šiandien kasė — paklausė jis, pakelda- 
mas į Karolį dideles riešutmedžio spalvos akis. 

— Kiek žinau, tai bus visi. Nematėme tavęs ištisas 
tris savaites. 

— Ir pasiilgote, ką? — paklausė jis nerūpestingai. 
Jo veide šmėkštelėjo šypsena. 

— Bent todėl, kad galėtum abejoti. 

— Neabejoju, nes turėčiau ir jums priskirti tą ka- 
rališkąjį mąstymo privalumą. 

— Bet nenoriė 

— Negaliu kažkaip. Palikime tai, tu kažkoks nu- 
liūdęs, atrodai kaip pirmą kartą apgautas vyras. 

— Kodėl ne kaip sergantis virškinimo sutrikimu? — 
atkirto Karolis, užsigavęs dėl to pasakymo, kuriame 
buvo kiek tiesos. 

— Kaip sau nori! Ar jie tikrai ateis? — paklausė 
jis, dirstelėjęs į laikrodėlį, ir ironiškai, kandžiai pa- 
žvelgė į užuolaidą, dengiančią miegamojo duris, už 
kurių pasigirdo labai švelnus šnarėjimas. 

— Maksas, Endelmanas ir Kesleris bus tikrai, nes 
Maksas išsimiegojęs, o tuodu gerokai prisinuobodžia- 
vę per šios dienos priėmimą pas Endelmaną. 

— (Gavau pakvietimą! Na ir kaip, ar daug buvo 
aukso telyčių? 

— "Puikiai pasakyta, Bernardas smulkiai mane in- 
formavo apie jų kraičius, na ir apžiūrinėjome jas iš 
eilės, bet tai visai neįdomus reginys, ne. 

Jis melancholiškai pakratė galvą, nes priešais pa- 
sivaideno Emos veidas, ir jis prisiminė jos žodžius. 

— Travinskiai irgi žadėjo būti, nes vakar jis lan- 
kėsi pas mane ir sakė. | 

— Taigi buvo. Jis nuobodžiavo toje žydų-vokiečių 
jūroje, o ji kėlė sensaciją savo grožiu ir elegancija. 
Buvo taip pat ir Smolinska. 

— Buvo? Tai reikšmingas dienos įvykis. Ką tu 
pasakytum apie tą antikinę gražuolę? 

— Kad ji labiau antikinė, negu gražuolė. 

— Tavo teisybė, jos grožis labiau garsus, negu 
žavus. Ankstyvoj jaunystėj pasklido gandas, kad ji 
graži, ir dabar tos kalbos nesilpnėdamos eina iš kartos 
į kartą. 

Boroveckis susiraukė, lyg ketindamas šyptelėti, ir 
juodu nutilo. 

— O vis dėlto tau kažkas yra? 

— Kodėl ištisas tris savaites nebuvai Lodzėje? — 
paklausė jis, neatsakydamas į klausimą. 

— A, kodėl? — pradėjo jis vikriai, kaip žonglierius, 
mėtyti ir gaudyti peilį. — Kodėl? Štai todėl, — jis at- 
suko jam petį ir parodė parištą kairę ranką. 

— Nuotykis? 

— Taip, du coliai plieno. 

— Kada? — skubiai paklausė jis, lyg nepatikėjęs. 

— Prieš dvi savaites, — tyliau atsakė Kurovskis, ir 
jo jūodi antakiai kaip lankai įsitempė viršum akių, 
žvelgiančių tvirtai ir griežtai. 

Tik dabar Boroveckis pastebėjo, kad jo veidas kaž- 
kaip liguistai, žalsvai pablyškęs, o akys įkritusios. 

— Moteris? — tarė jis ne tiek jam, kiek sau. 

— Nepažįstu nė vienos tokios, už kurią atiduočiau 
bent nagą! — tarė jis skubiai ir ėmė neramiai glostytis 
juodus, gerokai praretėjusius plaukus ir taip pat juo- 
dą kaip smala barzdą, dengiančią jam apykaklę ir 
pusę krūtinės. | 

— Nes tokių nėra! Visai nėra! — karštai prašneko 
Karolis. — Yra arba kvailos patelės, arba verksnės, sen- 
timentalios žąsys; žmogaus, tikro žmogaus tarp jų aš 
neradau. 

Jis norėjo už savo dabartinę nuotaiką keršyti vi- 
soms moterims, bet Kurovskis jį pertraukė. 

— Nes ne žmogiškumo ieškojai savo meilužėse, 
o tik meilės. Šituo klausimu tu neturėsi balso tol, kol 
nesiliausi kalbėjęs niekus apie moterų nežmogiškumą, 
žiūrėjęs į jas, kaip į žaislus, kaip į grobį; kol kas tu 
Žiūri į moteris per apetito, vien apetito, prizmę. 

— Įdomu, kas iš mūsų žiūri į jaunas gražias mo- 
teris kitaip? 

— Nežinau, aš — tai ne,— atsakė jis nerūpestingai. 

— O man dėl tos pačios priežasties atimi teisę 
spręsti? — spyriojosi jis suirzęs. 

— O tu man draudi kalbėti bent tariamai priešta- 
ringus dalykus? 

Jis pradėjo juoktis. 

— Tai kam tada mes tuščiai šnekame! 

— Aš kaip tik apie tai ir galvojau iš pat pradžios, 
o tu tik po keturiasdešimt minučių priėjai tą pačią 
išvadą. 

— Lik sveikas! — tarė Karolis supykęs ir jau buvo 
beeinąs prie durų, bet Kurovskis labai vikriai pastojo 
jam kelią. 

— Nekvailiok, niršti ant žmonių, o nori atsigriebti 
ant manęs. Pasilik, norėčiau, kad šiandien niekas dau- 
giau neateitų, — užbaigė jis. 

Karolis pasiliko; atsisėdo į fotelį ir apsiblausęes ėmė 
žiūrėti į keliolika žvakių, įžiebtų didelėse sidabrinėse 
žvakidėse, nes Kurovskis nekentė bute dujų, žibalo ir 
elektros. 

— Pranešk, kad šiandien nieko nepriimi, aš tuojau 
išeisiu. 

— Taigi turėsiu pranešti, bet kad aš dabar noriu 
pamatyti ir tą Lodzės Hamletuką Bernardą, kuris mėg- 
džiodamas sukarikatūrina ne tik mano žodžius ir api- 

brėžimus, bet ir mano kojinių spalvą. Norėčiau taip 
pat pamatyti tą mėsos kalną Maksą ir tą vokišką vil- 
ką Keslerį, nekalbant jau apie kitus. Visą tą laiką 
man jūsų trūko, | 

— Niekas tavęs nelinksmino, kai sirgai? 

— Iš tikrųjų, prisipažinsiu tau atvirai, kad kartais 
jūs būnate labai juokingi. 

— Gerai, kad tai sužinojau, visų vardu tau dėkoju 
už atvirumą. 

— A, sunku nebūti atviram, — sušuko jis, pavers- 
damas savo žodžius juokais, ir abu, pažvelgę vienas 
antram į- akis, nusišypsojo ir nutilo. 

Kurovskis išėjo į kitą kambarį ir po valandėlės 
sugrįžo. 

Karolis žiūrėjo į jį, jausdamas kažkokį nepaprastą 
reikalą kalbėti, išsipasakoti bent užuominomis, tačiau 
tylėjo, nes, pamatęs jo šaltą veidą ir kandų, ironišką 
žvilgsnį, užsidarė savyje ir skubiai ėmė trauktis atgal, 
tramdydamas besispraudžiančius į lūpas žodžius. 

— Kaip tavo fabrikas? — po kurio laiko paklausė 
Kurovskis. 

— Reikalai yra tokie, kaip tau rašiau paskutiniame 
laiške. Po savaitės parvažiuos Moricas, tada imsimės 
darbo. 

— Užmiršau tau pasakyti, kad Varšuvoje mačiau 
panelę Anką. 

— Net nežinojau, kad ji ten buvo. 

— O kam gi turėjo pasakoti! Nori, kad merginoms 
pasaulis pasibaigtų sužieduotiniaisė 

— Man atrodė, kad turi pasibaigti kaip tik sužie- 
duotiniais. 

— Jeigu neturi meilužių. O kodėl gi tu tuo ne- 
pasitenkiniė 

— Juokingas klausimas! Tu esi Bjernstjernės Bjern- 

sono idėjų pasekėjas. Abejoju, ar tai patinka tavo mei- 
lužei. 

— Aaa! — nusižiovavo jis, — kalbame apie daly- 
kus, kurie man visiškai nerūpi. 

— Šiandien. 

— Gal dar ir rytoj, — užbaigė jis ir, atsainiai pa- 
skambinęs viešbučio tarnui, liepė nieko šiandien pas 
jį neleisti ir atnešti vakarienės valgių sąrašą. 

Karolis aptingęs pasirąžė ir padėjo galvą ant fote- 
lio atlošo. 

— Gal liepsi, kad tau atneštų lovą, ką? 

— Ačiū, eisiu tuojau namo. Esu baisiai pavargęs 
ir tokia biauri apatija mane apraizgė, kad jaučiuosi 
vis silpnesnis. 

— Liepk savo tarnui, kad tau apskaldytų ausis, 
pasidarysi žvalesnis; tai radikali priemonė, nes apatija 
yra baisiausias gyvenimo priešas. 

— Neatrašei man, ar duodi kreditą, ar ne? 


— Duodu. Kodėl gi nepranešei tarnui, kad ateini 
su reikalais, būčiau atsakęs, kad reikalus tvarkau kon- 
toroje, 0 čia priiminėju tik draugus. 

— Atleisk man, paklausiau beveik negalvodamas. 
Nesistebėk, kad esu taip pasinėręs į to savo fabriko 
reikalus. Kuo greičiausiai norėčiau matyti jį veikiantį. 

— Taip smarkiai ištroškai pinigų? 

— Ne tiek jų, kiek nepriklausomybės. 

— Nepriklausomi yra tik skurdžiai, nes ir milijar- 
dieriai priklausomi. Žmogus, turintis rublį, jau yra to 
rublio vergas. 

— Paradoksas! 

— Pagalvok ir įsitikinsi. 

— Galimas daiktas, bet, šiaip ar taip, aš geriau 
sutinku būti kaip Bucholcas priklausomas nuo savo 

milijonų, negu nuo pirmo pasitaikiusio pralobusio 
samdinio. 

— Tai kitas klausimas, daugiau praktinis, bet, pa- 
žvelgę plačiau, pamatysime, jog toji nepriklausomybė 
iš esmės yra absoliuti iliuzija, o konkreti nepriklauso- 
mybė, turtingų žmonių nepriklausomybė yra nelaisvė. 
Juk toks Knolis, Bucholcas, Šaja, Miuleris ir šimtas 
kitų — tai -niekingiausi savo fabrikų vergai, mažiau- 
siai savarankiški mechanizmai, ir viskas! Juk tu pa- 
žįsti fabrikantų gyvenimą ir fabrikų gyvenimą, todėl 
žinai tą lygiai gerai, kaip ir aš. Pagalvok, kokia keista 
kombinacija susidaro šiandien pasaulyje: žmogus pa- 
žabojo gamtos galią, atrado daugybę jėgų — ir kaip 
tik tų pačių jėgų pančius užsidėjo. Žmogus sukūrė 
mašiną, O mašina Žmogų pavertė savo vergų; mašina 
augs ir stiprės iki begalybės ir lygiai taip pat augs 
ir stiprės žmogaus pavergimas. Voila!! Pergalė visada 
atsieina brangiau, negu pralaimėjimas! Pagalvok. 

— Ne, nes aš turėčiau prieiti visai kitas išvadas. 

— Aš turiu gatavas, galiu jas tau tuojau išdėstyti, 
ir bus taip pat logiškos. 

— Mane tik stebina, kad tu pats su tokiu noru 
pasidavei savo fabriko nelaisvėn. 


— Iš kur žinai, kad su noru? Kodėl nematai būti- 
numo, geležinio būtinumo, pasibiaurėtinos prievartos! 

Jis kalbėjo skubėdamas ir su įniršiu, kurį jam 
sukėlė kažkokie skaudūs prisiminimai. 

— Esi nenuoseklus. Jeigu aš žiūrėčiau į pasaulį ir 
galvočiau panašiai, kaip ir tu, tai nedaryčiau nieko, 
nes kam gi tai? 

— Kad turėčiau pinigų, daug pinigų, tiek, kiek man 
reikia turėti — tai pirmoji priežastis; 0 antroji yra ta, 


1 Stai! (Pranc.) 

kad įvairūs vokiečių chamai negalėtų pasakyti: ,„Va- 
žiuokit į Monaką.“ Ir pagaliau noriu toje suktybių 
dirvoje įdiegti truputį dorumo, — užbaigė jis pašaipiai. 

— Kad būtų galima jį geriau parduoti? 

— Ko gi vertas dorumas, kurio negalima gerai par- 
duoti? 

— Tu savąjį nelabai branginai, — rėžė Karolis, pri- 
siminęs jo paskutinį dalininką, kuris iš bendrovės ne- 
išsinešė nė skatiko, nors įdėjęs buvo daug. 

— Tai niekšingas šmeižtas! — sušuko Kurovskis, 
smarkiai trenkdamas kėde į grindis. 

Jo akyse blykstelėjo galinga liepsna, o veidas smar- 
kiai suvirpėjo iš susijaudinimo, bet jis tučtuojau susi- 
tvardė, vėl atsisėdo, užsirūkė papirosą, patraukė keliš 
kartus, nusviedė jį ir, ištiesęs ranką, tyliai tarė: 

— Labai atsiprašau, jeigu tave įžeidžiau. 

— Aš truputį tikėjau paskalomis, nes sprendžiau 
apie tave, kaip Lodzėje įprasta, bet dabar tikiu tavimi 
ir visai nepykstu, aš suprantu, kad mano spėliojimai 
galėjo tave įskaudinti. 

— Neapmoviau, nes nebuvo tokios progos ir ne- 
buvo ko,— pasakė jis, bet po tuo cinizmu dar buvo 
jaučiamas didelis susijaudinimas. 

Jis liepė atnešti butelį vyno ir ėmė gerti stiklinę 
po stiklinės. 

— Gaila, kad negyvenau prieš šimtą metų, — pra- 
bilo jis nepaprastu tonu. 

— Kodėl? 

— Būčiau geriau leidęs laiką pasaulyje. Prieš šimtą 
metų dar buvo gerai. Dar buvo galingi instinktai ir 
galingos aistros; jeigų buvo nusikaltėliai, tai tokio 
masto, kaip Dantonas, Robespjeras ir Napoleonas, jeigu 
buvo išdavikai, tai tokie, kurie pardavinėjo ištisas 
tautas, jeigu vagys, tai tokie, kurie vogė valstybes. 

O šiandien kas? Smulkios vagystės ir dūris kišeniniu 
peiliuku į pilvą! 

— Ir nebūtų reikėję tau anoje epochoje gaminti 
savo chemikalų. 

— Būčiau turėjęs kitą darbą, padėjęs Robespje- 
rams kapoti galvas Žirondai ir Dantonams, o Bara- 
sams — galabyti Robespjerus, o likusius būčiau liepęs 
užmušti lazdomis ir išmesti šunims. 

— O kas paskiau? — paklausė Karolis, su nerimu 
žiūrėdamas į jį, nes Kurovskis kalbėjo užsimerkęs ir 
atrodė lyg visai be sąmonės. 

— O paskiau spiaučiau į akis poniai Libertė, Fra- 
ternitė, Ėgalitėl, nes ji nesąmonė ir dvokia, ir eičiau 
padėti Didžiajam valyti pasaulio nuo driskių. 

Karolis ėmė juoktis ir pasiėmė skrybėlę. 

— Labanaktis. 

— Jau išeini? Sėdėjai tik pusantros valandos. 

— Taip tiksliai skaičiavai? 

— Ir bijojau, kad nebūtų daugiau. Na, pakaks tų 
kvailysčių. Kitą šeštadienį lauksiu tavęs, lauksiu jūsų 
visų. 

— Ketinu tada aplankyti sužadėtinę. 

— Pasiųsk pavaduotoją, o pats nuvažiuosi sekma- 
dienį. Tikiuosi, kad tavęs tikrai sulauksiu. 

Karolis žingsniavo Piotrkovo gatve, bet jautėsi dar 
labiau susierzinęs ir pavargęs, negu anksčiau. 

Jis laimėjo tik tiek, kad nusikratė tuo neaiškiu 
nerimu ir sąžinės priekaištais. 

Kažkokios ankstyvesnės nuotaikos liekanos dar te- 
betūnojo jame, bet jis nuolat užmiršdavo save, nes 
smegenyse skambėjo paradoksiški Kurovskio išvedžio- 
jimai, kuriuos jis taip pat greitai suvirškino. 


1 Laisvė, Brolybė, Lygybė /pranc.). 

Jis pradėjo atgauti pusiausvyrą, nes staiga įsino- 
rėjo valgyti. Todėl pakeliui užsuko į „Viktoriją“. 

Restorane buvo beveik tuščia, nes teatre buvo ne- 
seniai prasidėjęs spektaklis. 

Kelneriai snaudė tamsioje salėje nuo gatvės, o 
dviejose pirmosiose, apšviestose, slampinėjo Bum- 
Bumas, taisėsi abiem rankom pensne, spragsėjo pirš- 
tais ir kas valandėlę stabčiojo, spoksodamas išsprogu- 
siomis akimis į šviesas. 

Prie bufeto stovėjo aukštas, petingas vyras su labai 
maža smailia galva, apžėlusia juodomis plaukų sama- 
nomis; mažyčiai juodi taškeliai, tai yra giliai įkritu- 
sios akys, žibėjo raudoname veide, kurį kirto tokia 
plati burna su atvipusiomis lūpomis, panašiomis į pri- 
klijuotus mėlynos vatos ritinėlius. 

Jis palinko ties bufetu, laižėsi taukuotas lūpas, 
nuolat čiulpė ūsus, servetėle šluostėsi juodą smailią 
barzdelę ir šnibždėjo greta stovinčiam storuliui, kuris 
ryte rijo kažkokį sumuštinį, krutindamas ūsus, nosį, 
antakius ir sprogindamas taukais aptekusias akis. 

— Ponuli mano mielas, o gal taip dar konjakėlio, 
ką? Įvarvinkit, ponia, o paskui ikrelių, totorišką bifš- 
teksiuką, ką? Kad mudviem gerai sektųsi! 

Juodu susidaužė ir išgėrė. 

— Ponuli mano mielas, o gal taip pasakytume sau 
po trečią kartą, ką? 

Karolis nuėjo į kambarį nuo kiemo pusės, ir, kol 
padavė valgyti, ėmė sklaidyti naujausius laikraščius. 

Tuojau pat paskui jį atkiūtino Bum-Bumas, jis ėjo 
zigzagais, jo kojos smarkiai kilnojosi ir tabetiškai 
kretėjo, o pensne vis krito ant krūtinės. 

— Labas vakaras! Jūs retas svečias, direktoriau, — 
kažkaip neaiškiai sugargaliavo jis, nutaikydamas į Ka- 
rolį negyvas kaip žuvies akis. 

— Toli gyvenu, — atsakė jis trumpai ir prisidengė 
laikraščiu, norėdamas greičiau juo nusikratyti. — Kas 
vra? — skubiai paklausė jis, nesąmoningai atsišlieda- 
mas, nes Bum-Bumas pasilenkė prie jo. 

— Ogi mėlyni siūlai, direktoriau, ant pečių ir nu- 
garos, O! 

Ir ėmė traukti nuo jo taip, lyg tie siūlai būtų be 
galo ilgi. 

Boroveckis apžiūrėjo save veidrodyje, bet nieko 
nepamatė. 

— Visi šiandien kažkokie apsiraizgę. .. — gargalia- 
vo Bum-Bumas. — Dar yra ant nugaros! 

Ir vėl jis ėmė tempti nuo Boroveckio kažkokius 
įsivaizduojamus siūlus, vyniojo juos ant rankų, mėtė 
ant grindų ir vėl tempė, automatiškai judėdamas, įsi- 
spoksojęs nieko nematančiomis akimis į tuos mėlynų 
verpalų ritinius, apipynusius Boroveckį, kuris, netekęs 
kantrybės, paskambino kelneriui, galva rodydamas 
Bum-Bumą. 

Kelneris paėmė jį už parankės ir nusivedė. 

Bum-Bumas nesipriešino, jis ėjo kaip mieguistas, 
tik pradėjo nuo kelnerio nuiminėti siūlus ištisomis 
saujomis ir mėtyti juos ant grindų. 

Boroveckiui ta scena padarė tokį nemalonų įspūdi. 
kad jis paskubomis pavalgė ir išsinešdino; bufete 
Bum-Bumo jis neberado, buvo tik tas aukštasis, jis 
sėdėjo prie stalo, garsiai plekšėjo liežuviu ir, kramty- 
damas bifšteksą, plepėjo. 

— Ranka ranką... šitąjį, supranti, ponuli mielas! 
Kiek pavyks... tiek bus padaryta. 

Storulis neatsakinėjo, nes jo burna buvo pilna 
mėsos, jis tik dar spėriau krutino veidą. 

Prie Mejerio pasažo kampo po žibintu Boroveckis 
vėl pamatė Bum-Bumą, jis ėjo lėtai ir toliau traukė 

tuos įsivaizduojamus verpalus, traukė nuo žibintų, nuo 
praeivių, nuo namų; gaudė orą viršum galvos, nes 
jam atrodė, lyg visa gatvė būtų apraizgyta voratink- 
liais, tad jis plėšė, draskė, tarytum braudamasis pro 
juos. 

— Delirium tremens, — su pasigailėjimu sukuždėjo 
Karolis ir nuvažiavo namo; jis pats sau tarė, kad tuo- 
jau eis miegoti ir išsimiegos už visus laikus. 

Mateušas grojo armonika, o tamsioje ilgoje prie- 
menėje keli gretimų namų tarnai smagiai šoko valsa. 

Jis sutrukdė tą jų pasilinksminimą, pasiimdamas 
Mateušą namo. 

Makso Baumo jau nebebuvo, stovėjo tik jo palik- 
tas dar šnypščiantis virtuvas. 

Jis liepė pakloti lovą, pareikšdamas, kad prieme- 
nėje būtų tylu, nes, išgėręs arbatos, tuojau gulsiąs 
miegoti. 

Tačiau neatsigulė, nes vos tik jį apgaubė namų 
tyla, staiga užėjo toks smarkus nuobodulio priepuolis, 
kad tiesiog nebežinojo kur dingti. 

Jis nusirengė, bet gulti nėjo, ėmė vartyti kažko- 
kius popierius, tačiau nepatenkintas vėl sviedė juos 
ant stalo, pažvelgė į Makso kambarį — buvo tamsu 
ir dvelkė tuštuma. 

Pasižiūrėjo į tylią ir jau pradedančią po šventinio 
sujudimo migti gatvę. 

Visuose namuose viešpatavo slogi tyla, o iš kiek- 
vieno kampo lindo nuobodulys ir tuštuma. 

Jis nebegalėjo ilgiau ištverti toje vienatvėje, sku- 
biai apsirengė ir, nebeprisimindamas širdgėlos dėl 
Emos, nei nutarimo kitaip gyventi, nuvažiavo pas 
Liusi. 

Kitą dieną po pietų Boroveckis, žvalus, atsigai- 
vinęs, visiškai nurimęs po vakarykštės audros, kuri pra- 
ėjo, nepalikusi jame kitokio pėdsako, kaip tik pašaipą 
iš paties savęs, giedrumu ir ūpu panašus į sekmadie- 
nio dieną, kuri užtvindė Lodze spinduliais, šiluma ir 
artėjančio pavasario džiaugsmu, rengėsi padaryti vizitą 
Miuleriams. 

Jis taip rūpestingai ruošėsi, kad Maksas sumur- 
mėjo: 

— Komedijos meilužis! 

Bet Maksas šiandien nebuvo gerai nusiteikęs. 

Namo jis grįžo vėlai, atsikėlė dar vėliau, tik antra 
valandą po pietų, ir su šlepetėmis slampinėjo po buta, 
žiūrinėjo į visus kampus, mėgino rengtis, bet viskas 
jam netiko. Jis užvertė visą kambarį baltiniais ir dra- 
bužiais, spardydamas juos iš pykčio ir vis plūsdamas 
čia Mateušą, čia skalbėją, kad apdeginusi jam apy- 
kakles, čia vėl niršo ant batsiuvio, kad šis, taisydamas 
jam batus, viduje paliko aštrius medinių vinučių ga- 
lus; bent taip jis įtikinėjo Mateušą, kuris. prisiekinėjo 
visais šventaisiais, kad tai netiesa, kad batai viduje 
esą lygūs it aksomas. 

— Nė trupučio nėra, nė šitokio šapeliuko! 

— Žalia beždžionė tu, man iš tiesų duria, o jis 
pliurpia, kad nieko nėra! 

— Įkišau pirštą, nieko nėra, paskui visa ranka. 
irgi nėra. 

— Tu liežuviu pačiupinėk, tai pajusi, kaip aš ko- 
ja! — subliuvo jis, plėšdamas iš jo batą. 

— Tai kad aš neturiu liežuvio toje vietoje, kur 
jūs, — piktai atšovė tarnas ir išsinešdino, trenkęs du- 
rimis. 

Maksas priėjo prie lango ir ten prie šviesos ėmė 
žarstekliu knebinėti batą. 

— Kodėl tu taip tūžti pagiriodamas? — prakalbino 
jį Boroveckis, maudamasis pirštines. 

— Kodėl? Mane jau visai velniai griebia. Vakar 
sugaišau vakarą dėl Kurovskio kaltės. Buvo, bet nejsi- 
leido, nes turėjo pas save kažkokią... beždžionę! 
Išėjau namo jau piktas, o ten per vakarienę nusita- 
šiau kaip reikiant! Kad juos perkūnai, tuos visus batus 
ir visus batsiuvius. 

Jis trenkė batą į grindis, žarsteklį nusviedė prie 
krosnies ir ėmė greitai nusirenginėti. 

— Ką tu darai? 

— Einu miegoti, — niauriai atsakė jis. — Tegu vel- 
niai viską griebia, čia negaliu apsiauti bato, nes duria, 
ta vėpla sudegino mano apykakles, namuose pragaras, 
to jau per daug. Mateušai! — sumaurojo jis visa gerk- 
le. — Jeigu kas ateitų pas mane, tai manęs šiandien 
nebuvo ir nėra, girdi? 

— Tai jau žinia, o jeigu ta... kaip jos vardas, 
panelė Antka ateitų? 

— Tai išvaryk ją, o jeigu mane pažadinsi, tai ma- 
kaulę apsuksiu tau į kitą pusę, o snukį taip sumalsiu, 
kad tikra meilužė nepažins. Užkimšk telefoną, atnešk 
virtuvą ir visus laikraščius. 

— Kas gi pas jus atsitiko? — paklausė Karolis, nė 
kiek nesistebėdamas, kaip jis praleidžia šventes ir 
sekmadienius, nes tai atsitikdavo pernelyg dažnai. 

— Kas? Nuo rytdienos trumpiname darbo dieną 
dvidešimt penkiais procentais. Visai negyvas sezonas, 
nieko negalima parduoti, sandėliai užversti, vekselių 
neišperka, o tėvas, užuot seniai sutrumpinęs darbo lai- 
ką arba atleidęs bent pusę darbininkų, dar verkia, kad 
tie vargšai neturėsią ko valgyti, ir žiruoja vekselius 

visokiems sukčiams. Po metų jis pats nebeturės ko 
valgyti. Tegul stimpa, jeigu jam patinka, bet kodėl 
aš turiu dėl to kentėti! 

— Pusė fabrikų mažina atlyginimus, atleidžia darbi- 
ninkus ir apriboja gamybą. Vakar girdėjau pas Endel- 
manus, gana plačiai buvo šnekama. 

— Tegul juos visus kartu velniai griebia, man vis 
tiek, aš tik nenoriu, kad mane griebtų, ir kad galėčiau 
ramiai miegoti! 

Jis palindo po antklode, nusigręžė į sieną ir ėmė 
garsiai šniokšti iš pykčio. 

— Tėvas, tur būt, labai sielojasi, man jo labai 
gaila. 

— Nešnekėk man apie jį, aš taip pykstu, kad ati- 
duočiau jį bet kam už dyką! — sušuko jis, staigiai 
atsisėsdamas lovoje. — Senas liurbis! Pats dirba kaip 
paskutinis darbininkas, plūkiasi, atsisako netgi šiais me- 
tais važiuoti į Emsą, nors daktaras jam patarė ir dargi 
liepė važiuoti; jis taip išsikvėpęs, kad netrukus visos 
jo staklės sustos, o čia vakar atvažiuoja Bertos vyras, 
tas mielasis Fricas Vėras, ir taip ėmė gerintis, kad 
senis ištraukė beveik paskutinius pinigus ir davė tam 
plevėsai, o paskui motinai sako, kad jaučiasi taip 
gerai, jog jau nebevažiuos į vandenis. Jau nebežinau, 
kas bus su mumis, nes nebeturiu vilties išgelbėti firmą. 
Tiek teprigyveno iš savo sąžiningumo, kad po ketu- 
riasdešimt metų darbo, jeigu dabar numirtų, turėsiu 
jį palaidoti savo pinigais. 

— Per anksti šitaip kalbi, jis dar ilgai laikysis. 

— Fabrikas ir metų neišlaikys, turi nudvėsti, nes 
pritruks pašaro, o kai žlugs fabrikas, tai ir senis ne- 
begyvens! Nudvės drauge su juo, aš jį gerai žinau. 
O kas užsispyrė rankų darbo fabriku konkuruoti su 
garais, tą iš karto galima uždaryti beprotnamyje. 

— Iš tikrųjų tai tokia keista manija, kad net juo- 
kinga. 

— Juokinga svetimiems, o mums ta manija tragiš- 
ka, ir ypač dabar, kada visa Lodzė siūbuoja, kada netgi 
tvirtos firmos gula lyg javai, kada visas miestas dvokia 
bankrotais, kada jau nebeaišku, kam duoti kreditą, 
o kam neduoti, nes visi virsta. Kaip tu manai, kuo 
mes porą pastarųjų metų gyvenam? Jau nebe antklo- 
dėmis, ne lovatiesėmis, nes jas mėgdžioja Cukeris ir 
pardavinėja penkiasdešimt procentų pigiau, mes gy- 
venam ta raudonąja drobele, gyvenam raudona spal- 
va, kurios šiandien niekas dar nesugeba mėgdžioti. 
Tik šita prekė dar šiaip taip eina, bet ji yra tokia 
brangi, kad jeigu ir geriausiai eitų, jeigu būių parduo- 
dama viskas, kiek tik galima padaryti, tai su ja už- 
dirbtume dešimt procentų. Man ta mažmeninė preky- 
ba jau taip įgriso, kad jeigu tu greit nesusitvarkysi 
su fabriku, tai aš pats, nors ir nieko neturiu, įsteigsiu 
ir spiausiu į viską. Jei subankrutuosiu, tai subankru- 
tuosiu, bet užtat bent ką nors dirbsiu! 

Jis vėl atsigulė, įsisupo į antklodę iki ausų ir 
nutilo. 

— Sezonas blogas, bankrotai pasidarė normalus reiš- 
kinys, apskritai, produkciją mažina visi, išskyrus gal 
tris—keturis didžiuosius fabrikus, kurie turi iš ko pra- 
laukti krizę; yra netgi labai blogai, bet jau atsiranda 
perspektyvų, kad reikalai pasitaisys. Paskutiniai oficia- 
lūs pranešimai sako, kad visoje Rusijoje žiemkenčiai 
rudenį buvo gražūs, peržiemojo labai gerai ir žada būti 
puikūs. Jeigu pavasaris neapvils, jeigu dvejus—trejus 
metus bus geri derliai, jeigu per tą laiką įavų kainos 
nekris, — to netgi nenumatoma, nes atsargos pas mus 
ir užsienyje išsekusios, o Indijoje ir Amerikoje buvo 
nederlius,— tai apie rudenį mūsų rinka pradės atkusti. 

Yra dar viena priežastis, dėl ko turi pagereti audimo 
pramonės būklė; tai pradžia milžiniškų valstybinių dar- 
bų, kur suplauks šimtai milijonų kapitalo ir kur gaus 
ką veikti dešimtys tūkstančių rankų, dabar esančių 
be darbo! Girdi, Maksai! 

— Girdžiu, bet atsakysiu jūsų patarle: „Iešmus jau 
drožia, o paukšteliai dar miške.“ 

Karolis visai nebeatsiliepė, tik apsivilko paltą ir 
išvažiavo pas Miulerius. 

Piotrkovo gatvėje jis pamatė Kozlovskį, kuris išti- 
sas dienas slampinėjo po miestą. 

Jis, kaip paprastai, stovėjo baletine poza, cilindrą 
buvo užsidėjęs ant pakaušio ir lazdos bumbulu nuolat 
smaukiojo čia ant kaktos, čia atgal; kalbėjosi su teatro 
direktorium, kuris pilka avikailio kepure, šviesiais nu- 
karusiais ūsais ir kumpa nosimi buvo panašus į kazokų 
atamaną. 

Boroveckis, skubiai atsakęs į jų sveikinimą ir ne- 
kreipdamas dėmesio į Kozlovskį, kuris ėmė mojuoti, 
norėdamas sulaikyti vežiką, nuvažiavo toliau. 

Miuleriai gyveno už savo fabriko; atskirtas nuo jo 
daržais, jų butas buvo jau kitoje gatvėje. 

Gatvė buvo retai apstatyta ir beveik tuojau už jų 
namo rėmėsi į laukus, bet, nepaisant to, buvo jau su- 
tvarkyta, turėjo grindinį, šaligatvius ir dujinį apšvieti- 
mą, kadangi čia gyveno keli fabrikantai. 

Žemo, prie dviejų aukštų rūmų prisiglaudusio vie- 
naaukščio namo lange tarp daugybės gėlių gelsvai 
šmėkštelėjo ir dingo Mados veidas. 

Prieškambaryje jis sutiko ponią Miuler, kuri ati- 
darė jam duris ir bemaž norėjo padėti nusivilkti paltą. 

Ji taip buvo susirūpinusi ir susidrovėjusi, kad tik 
rankos mostu pakvietė jį į kambarį. 

— Vyras kontoroje, o Mada tuojau ateis, prašom 

sėstis! — prabilo ji, pristumdama jam fotelį, ant kurio 
padėjo raudoną šilkinę pagalvę. 

Jis pradėjo šnekėti, bet, nepaisant to, kad kalbėjo 
apie banaliausius dalykus, apie orą, pavasarį, netgi 
apie brangumą turguje, ponia Miuler kantriai tylėjo 
ir buvo neišjudinama. 

— Ja, ja! — atsakinėjo ji, lygindama mėlyną pri- 
juostę, kurią buvo užsirišusi, ir pakeldama į jį blyškias, 
nuo virtuvės ugnies išblukusias akis, sunkiai jadančias 
raukšlėtame negyvame veide. 

"Ji vilkėjo kažkokia languota flaneline palaidine, 
buvo užsigobusi vilnone skara, surišta po smakru. 

Ji atrodė kaip sena virėja, ją netgi supo kažkoks 
sultinių ir jautienos taukų kvapas, kuris sklaidėsi po 
kambarį. 

Todėl geriausiai ji jausdavosi virtuvėje, turėdama 
rankoje kojinę, kuri dabar kyšojo iš prijuostės ki- 
šenės. 

— Kaipgi jūsų sveikata, ponia? — pagaliau paklau- 
sė jis, apimtas nevilties. 

— Gera, labai gera, — atsakė ji bloga lenkų kalba, 
nekantriai dėbčiodama į duris, pro kurias turėjo įeiti 
Mada. 

— O jūsų žmona ir vaika? — paklausė ji po ilgo 
mąstymo. 

— Aš dar nevedes, mieloji ponia. 

— Ja, ja! Ir mano Vilhelmas dar nevedęs. Jūs pa- 
žįsta mano Vilhelmas? 

— Turiu malonumą būti su juo pažįstamas. Ar jau 
išvažiavo? 

— Ja, į Berlyną, — atsidusdama atsakė ji ir gal jau 
būtų po truputį įsišnekėjusi, bet įėjo Mada — tokia 
spinduliuojanti iš pasitenkinimo, kad senė pasižiūrėjo 
į ją, patampė jai kikliką ir išėjo. 

— Matot, kartais aš moku tesėti žodį. 

Jis padavė jai ilgą knygų sąrašą, sudarytą Horno, 
kuriam literatūra buvo artimesnė. 

— O ar jums buvo labai sunku? — paklausė ji, 
kirčiuodama paskutines žodžių raides. 

— Man buvo labai lengva, nes jūs to pageidavote. 

— Jūs nemeluojate? — paklausė ji naiviai. 

— Ne, ne! — atsakė jis šypsodamasis. — Jūs mano- 
te, kad vyrai visada meluoja! 

— Aš nežinau, tik Vilhelmas tai visuomet meluoja. 
Aš juo nė kiek netikiu. 

— Bet manimi jūs tikėsite? 

Tas pasikalbėjimas ėmė jį linksminti. 

— Jeigu niekuomet nepameluosite, tai tikėsiu. 

— Iškilmingai jums pažadu. 

— Gerai. Žinote, anas knygas teta man atvežė, ir 
jau skaitau. 

— Ar labai jums įdomu? 

— Ten yra tokių gražių, jaudinančių vietų, kad 
mudvi su mama verkėme. Tėvas iš mūsų juokėsi, bet 
vakar turėjau skaityti jam visą vakarą. 

— Ar vėlai jūs grįžote iš ponų Endelmenų? 

— Jau buvo tamsu. Aš mačiau, kaip iūs išėjote iš 
salono. 

— Man reikėjo anksčiau išeiti, ir labai dėl to gai- 
lėjausi. 

— Pas Endelmanus labai gražu, ir jie taip puikiai 
priėmė. 

— Aš gailėjausi, kad negalėjau ilgiau pasikalbėt:i 
su jumis. 

— Bet užtat aš kalbėjausi apie jus su ponia Tra- 
vinska. 

— Ar labai jūs mane apšnekėjote“ 

— O ne, nel Tai tik ponai mus apkalba. 

— Ar jūs tuo įsitikinote? 

— Visada, kai Vilhelmas grįžta iš vizitų ir vakarų, 
tai ateina pas mane ir pasakoja, šaiposi iš visų moterų. 

— Ir jūs manote, kad visi Vyrai taip daro? 

— Jeigu jūs pasakysite, kad ne visi, tai jumis aš 
tikėsiu! — greitai tarė ji, smarkiai išrausdama. 

— Užtikrinu, kad ne visi. 

Pokalbis ir toliau buvo panašus į naivų čiauškėjimą 
apie nieką, kol jam nusibodo ir jis ėmė apžiūrinėti la- 
bai rūpestingai auginamas gėles, uždengiančias langų 
stiklus. 

Jis karštai jas išgyrė. 

— Pasakysiu Gotlibui, jam bus malonu. 

— Kas jis toks? 

— Mūsų sodininkas. Ponas Šterchas nemėgsta gėlių 
ir sako, kad, pasodinus tuose vazonuose bulves, būtų 
daugiau naudos, bet ponas Sterchas kvailas, ar ne taip? 

— Tur būt, kad taip, jeigu jūs sakote. 

Jam darėsi vis linksmiau, o vėliau Mada labiau 
įsidrąsino ir, vis Mažiau Varžydamasi savo išraudimo, 
prašneko taip guviai, kad jis ėmė žiūrėti į ją su tam 
tikra nuostaba. 

Ji nežinojo daugelio aukštuomenei įprastų manierų, 
nes tėvas buvo perdaug šviežias milijonierius, 0 ji — 
išauklėta tarp virtuvės ir fabriko, paprastoje audėjų, 
darbininkų ir tokių pačių, kaip ir jie, naujai praturtė- 
jusių šeimų aplinkoje; bet ji turėjo guvų protą ir daug 
gyvenimiškos išminties. . 

Aukštuomenės gyvenimo melagingumas nebuvo iš- 
dildęs jos nuoširdumo, kuris kartais atrodė juokingai 
vaikiškas, bet žavėjo savo paprastumu. 

Ji buvo baigusi kažkokį pensioną Saksonijoje, iš 
kur Miuleris prieš daugelį metų kaip paprastas audė- 
jas atvyko čia į tą žemę, kuri jam iš tikrųjų tapo 
„pažadėtąja žeme“. 

Ji turėjo net šiokį tokį supratimą apie pinigų ver- 
tę, nes besišnekėdama prasitarė apie jų bendrą pa- 
žįstamą: | 

— Jūs žinot, kad Mania Godfrid išsiskyrė su savo 
sužadėtiniu? 

— Ne, ar jūs tuo piktinatės? 

— Mane tik stebina, nes ji nėra nei graži, nei turi 
kraičio, o jau su antru išsiskiria. 

— Gal ji nori palaukti jauno turtingo fabrikanto? 

— Juk ir tas jos sužadėtinis galėjo prasigyventi. 
Mano tėvas vesdamas neturėjo nė vieno talerio, o 
dabar juk jis turtingas. 

— O gal panelė Godfrid nori likti senmergė? 

— O kuri gi gera valia norėtų pasilikti senmer- 
gė? — nesutiko ji. 

— Ar jūs tuo įsitikinusi? 

— Aš niekados nepasilikčiau. Man visada labai gai- 
la senmergių, jos tokios vienišos ir tokios vargšės. 

— Nes jūs esate gera. 

— Ir dar žmonės iš jų juokiasi. Jeigu aš galėčiau, 
tai visos pasaulio moterys turėtų vyrus ir vaikų ir... 

Ji užsikirto, žiūrėdama, ar Boroveckis nesijuokia, 
bet jis, užgniaužęs juoką ir žiūrėdamas į jos auksines 
blakstienas ir smarkiai išraudusį veidą, rimtai pasakė: 

— Gerai padarytumėte. 

— Ar jūs nesijuokiate iš manęs? — įtariai paklau- 
sė ji. ž 

— Aš stebiuosi jūsų gera širdimi. 

— Tėtė ateina,— sušuko ji, truputį atsitraukdama 
nuo jo. 

Ir tikrai, pro rūmų duris įėjo Miuleris; jis buvo 
apsiavęs mediniais padais tvoskinčiomis klumpėmis, 
vilkėjo flaneliniu, vata pamuštu ir labai sučiurusiu 
durtiniu. 

Savo įsiganiusiu, raudonu, neturinčiu nė vieno plau- 
kelio ir blizgančiu nuo riebumo veidu, jis buvo pa- 
našus į smuklininką, tik turėjo dantyse ne porceliano 
pypkę, o cigarą, kurį permetinėjo iš vieno burnos 
kampo į kitą. 

— O kodėl, Mada, aš nežinojau, kad yra ponas 
Boroveckis? — pasisveikinęs tarė jis. 

— Mama nenorėjo trukdyti tėtei darbo. 

— Matot, aš turiu didelį rūpestį. 

Jis išsiėmė cigarą ir nuėjo nusispiauti į spiaudyklę 
prie krosnies. 

— Jūs nemažinat produkcijos? 

— Tenka mažiau dirbti, nes gatavų prekių daug, 
o parduodama mažai. Sez6nas nuėjo niekais. Pirkėjų 
yra, bet jie tik bankrutuoja ir žlunga. Šiais metais jau 
gana praradau per juos. Ką darysi, reikia laukti ge- 
resnių laikų. 

— Na, jūs tai ir blogiausio sezono nebijote, — 
šypsodamasis pastebėjo Boroveckis. 

— Ja! Bet ko neteksi šiandien, to nė geriausias 
sezonas nebegrąžins. Pas Bucholcą nemažina dienos? 

— Priešingai, baltųjų gaminių skyriuje bus dirba- 
ma ir Vakarais. 

— Jis visada turi Glūck!. Vis tebeserga? 

— Lyg ir sveikesnis, jau mėgina išeidinėti. 

— Bet kam tu, Mada, poną laikai čia, juk svečiams 
turime rūmus. 

— (Gal malonėsite toliau? — sukuždėjo ji. 


| Laimė (vok.j. 

— Einam, parodysiu jums savo pirkią. 

— Apie kurią Lodzėje stebuklus pasakoja. 

— Pamatysi tamsta: kainavo man net šimtą šešias- 
dešimt tūkstančių rublių, bet viskas nauja. Aš ne- 
perku senų rakandų kaip Endelmanai, man užtenka pi- 
nigų ir naujiems. “ 

Jis aptempė durtiniu gerokai atsikišusį pilvą ir 
paniekinamai išpūtė lūpas, prisiminęs senovinius, labai 
vertingus Endelmanų baldus. 

Jie ėjo siaurais laiptais, vedančiais iš senojo namo 
į rūmų antrąjį aukštą, nes visą pirmąjį buvo užėmusi 
centrinė fabriko kontora. 

Mada nubėgo pirmyn ir atidarė dideles duris, ku- 
rių ranktnos buvo aptrauktos flanelės apvalkalais. 
Gerai, kad tamsta atėjai, — šnekėjo Miuleris, 
šnopšdamas ir nuolat stumdydamas dantyse cigarą. 

— Aš seniai norėjau, bet vis nebuvo laiko. 

— Aš žinau, aš žinau, — sušuko jis, tapšnodamas 
jam per petį. 

— Pas mus nuobodu, todėl ponas Boroveckis ir bi- 
jojo ateiti, — čiauškėjo Mada, įvesdama juos į rūmus. 

— Prašom atsisėsti ant šitos gražios sofos, — pa- 
kvietė Miuleris. 

Butas skendėjo prietemoje, bet Mada pakėlė užuo- 
laidas, ir ryški dienos šviesa užliejo eilę prabangiai 
įrengtų kambarių. 

— O gal užsirūkysite gerą cigarą? 

— Niekad neatsisakau. 

— Pamėgink tamsta šitų, stiprūs, po septyniasde- 
šimt penkias kapeikas vienas. 

Jis išsitraukė iš smarkiai sučiurintų ir visko pri- 
grūstų kelnių kišenės saują suglamžytų ir sulankstytų 
cigarų. 

— O šitie silpnesni po rublį, pamėginkit tamsta! — 

pridūrė jis, traukdamas iš kitos kišenės dar daugiau 
sumaigytus, numetė juos ant staliuko, purvinomis ran- 
komis iškočiojo, kad atsitiestų, nukando galus ir pa- 
davė. 

— Pamėginsiu stipresnių. 

Pasišlykštėdamas jis užsirūkė. 

— Fain, ką? — paklausė Miuleris, išsižergęs kam- 
bario viduryje ir susikišęs rankas į kišenes. 

— Puikūs, bet tas, kurį jūs rūkote, kažkaip kitaip 
kvepia. 

— Mano kainuoja po penkis fenigius, aš labai daug 
rūkau ir pripratau prie jų, — pasiteisino jis. — Gal ap- 
Ziūrėsite butą? | 

— Labai mielai. Maksas Baumas man daug apie jį 
pasakojo. 

— Ponas Maksas yra didelis jūsų bičiulis, — įterpė 
Mada. 

— Jis protingas vaikinas, bet jo tėvas tai turi 
kažką... galvoj. Gerai žiūrėk tamsta, viską tamsta 
apžiūrėk, čia ne koks senas šlamštas, viskas pagal 
užsakymą padaryta Berlyne. 

— Jūs viską atsigabenote iš užsienio? 

— Viską, nes Hiubermanas pasakė, kad čia pas jus 
nieko doro negausi. 

Karolis nutilo ir ėmė gana paviršutiniškai apžiūri- 
nėti baldų komplektus, sunkias šilko bei aksomo port- 
jeras, kilimus, paveikslus, o teisingiau sakant, jų puoš- 
nius rėmus, nes Miuleris į juos kreipė dėmesį, bran- 
gias, bet neskoningas žvakides, drūtas vokiškų koklių 
krosnis, specialiai vienam moterų kambarėliui parsi- 
gabentus veidrodžius Saksonijos porceliano rėmuose. 

Mada smulkiai aiškino jam apie kiekvieną daiktą, 
ji buvo labai patenkinta jo apsilankymu ir vis žvilg- 
čiojo į jį šviesiomis porcelianinėmis akimis. greitai 

paslėpdama jas. po auksinių blakstienų palėpe, nes 
Karolis dažnai ilgiau pasižiūrėdavo į jos baltą veidą, 
nusėtą smulkučiais strazdanų taškeliais, panašiais į per- 
sikų pūkus; bet drauge jis neužmiršdavo ir garsiai 
šūkčioti: 

— Puiku, puiku! 

Butas tikrai buvo įrengtas su pralobusio prastuolio 
prašmatnumu. 

Jame buvo viskas, ką galima nupirkti už pinigus, 
tik nebuvo nei gyvenimo, nei skonio. 

Buvo labai iškilmingai įrengtas darbo kabinetas, 
kuriame niekas nedirbo; buvo vonios kambarys, išklo- 
tas mėlynai išrašytais baltais kokliais, su marmurinė 
vonia, į kurią reikėjo lipti keliais laipteliais, užtiestais 
purpuriniu takeliu; kambario lubas puošė Pompėjos 
stiliaus tapyba, bet buvo matyti, jog čia dar niekas 
nėra maudėęsis. 

Po bokšteliu, pūpsančiu viršum rūmų stogo tary- 
tum storas vilnų maišas, buvo maurų stiliaus kamba- 
rys; jo langai, sienos ir durų staktos mirgėjo ryškiais, 
nedailiai nupieštais išraitymais, mėgdžiojančiais mau- 
rų stilių, ilgas žemas sofas dengė to paties stiliaus 
flaneliniai baldų apdangalai; sienas, langus išmarginu- 
sios spalvos šį kambarį karikatūrino ir darė neskonin- 
gą; jame taip pat niekas ir niekuomet nebuvo sėdėjęs 
po maurų stiliaus kupolu, kuris lyg senas apdegintas 
puodas švitėjo plytų ir vario atspalvio tapytais pie- 
šiniais. 

— Čia ispaniškas kambarys,— paaiškino Miuleris. 

— Mauriškas, tėvas apsiriko,— pataisė Mada. 

— Jūs pats įrengėte? | 

— Aš pats mokėjau, o įrengė Hiubermanas. 

— Jums patinka tas kambarys? — paklausė Mada. 

Tabai, jis gražus ir originalus. 


342 


Jis melavo su šypsena. 


— Jis labai brangus! Hiubermanas papildomai pri- 
skaitė man už jį net du tūkstančius rublių. Aš ne- 
mėgstu kvailysčių, mėgstu tik solidžius daiktus, bet 
kai pradėjo man šnekėti, kad kiekvienuose padoriuose 
rūmuose turi būti kiniškai ar japoniškai įrengtas kam- 
barys, o dar ir Mada norėjo, tai jis padarė dėl origi- 
nalumo maurišką. Man tai vis tiek, tegu sau būna, 
koks tik nori, aš vis tiek čia negyvensiu. 

— Tai jūs negyvenat rūmuose? 

— Ponas Borovecki, jeigu aš gyvenčiau rūmuose, 
tai iš manęs taip pat juoktųsi, kaip juokiasi iš Mejerio 
ir Endelmano. Kam to reikia, jeigu man patogiau se- 
noje troboje. 

— Bet gaila tuščius laikyti. 

— Tegul stovi. Visi statosi rūmus —ir aš liepiau 
pastatyti, visi turi salonus — ir aš turiu salonus, visi 
turi karietas ir arklius —ir aš turiu karietas ir aIrk- 
lius. Brangiai kainuoja, tegul kainuoja ir tegul sau 
stovi, tegul žmonės žino, kad Miuleris gali turėti rū- 
mus, bet jam labiau patinka gyventi sename name. 

Jie nuėjo toliau apžiūrinėti. 

Vidury buto buvo ilgas, siauras, tamsia medžiaga 
išmuštas kambarys su langu į alėją, vedančią į fabriką. 

Pasieniais stovėjo žemos sofos, apmuštos raudona, 
auksinėmis gėlėmis išmarginta oda. Tų sofų atkaltės 
siekė iki pusės sienų, 0 jos pačios buvo padalintos 
į atskiras sėdynes kaip antros klasės kupe. 

Siauri, įleisti į sienas veidrodžiai niūriai žvelgė vir- 
šum sofų ir marmurinių konsolių, aptvertų raižytiniais 
groteliais. 

Tai buvo rūkymo kambarys, kaip paaiškino Mada, 
bet iš naujų, nepaliestų sofų ir žemų, simetriškai prieš 

jas sustatytų staliukų buvo aišku, kad čia niekieno 
dar nerūkyta. 

Paskui jie apžiūrėjo didžiulį saloną su keturiais 
langais, visiškai baltą, su apsčiai paauksuotomis gipso 
lipdinių lubomis, prigrūstą baldų, su daugybe paveiks- 
lų, žvakidžių, kolonų, sofučių ir kėdžių, kurios, išri- 
kiuotos eilėmis, apgaubtos baltais apvalkalais, stovėjo 
pasieniais; buvo matyti, kad čia dar niekam nėra tekę 
linksmintis ir sėdėti ant tų baldų. 

Buvo dar mažyčių kabinetėlių; jie buvo paauksuoti 
ir išpuošti kaip bonbonjerės, pilni niekniekių, tuščių 
žardinjerių, paradinių marmurinių židinių, papuoštų 
porceliano statulėlėmis. 

Buvo ir valgomasis kambarys, liftu sujungtas su 
virtuve, visas išklotas raudonmedžio kvadratais, apve- 
džiotais plonomis kaip ašmenys bronzos juostelėmis, 
su sunkiu stalu viduryje, su ampiro stiliaus bufetais, 
kuriuos Miuleris iš eilės atidarinėjo ir rodė jų vidų, 
prikrautą porceliano indų bei stalo reikmenų, kurių 
niekas nevartojo. 

Buvo ir biblioteka, nes architektas ir apmušėjas 
nieko neužmiršo; mažame kambarėlyje stovėjo seno- 
vinio vokiško stiliaus šviesios ąžuolinės spintelės, ku- 
riose pro stiklus auksu žibėjo visų didžiųjų pasaulio 
rašytojų kūrinių nugarėlės; šių knygų čia niekas ne- 
skaitė, ir niekas nežinojo autorių vardų. 

O pabaigai jie nuėjo į miegamąjį; kambario vidu- 
ryje stovėjo dvi milžiniškos lovos su mėlynais šilki- 
niais patalais ir pridengtos tokiomis pačiomis užuolai- 
domis; visos grindys buvo užtiestos taip pat mėlynu 
kilimu, o sienos išmuštos mėlynais apmušalais. 

Kampe stovėjo didelė marmurinė prausykla dviem 
žmonėm, tokia didelė, kad joje buvo galima maudyti 

arklius, ji buvo vamzdžiais sujungta su fabriku, iš 
kur tekėjo šiltas vanduo. 

Tame miegamajame niekas nemiegojo. 

— Puikus kambarys miegoti! — sukuždėjo Karolis. 

— Tai Mados, kai ištekės. Eime į Mados kambarį. 

Bet Mada ėmė protestuoti, kad ten dar nesutvar- 
kyta. 

— Kvaila esi, — sumurmėjo tėvas ir įvedė Karolį 
į labai šviesų kambarį, išmuštą balta, rausvo atspalvio 
medžiaga. 

Maži baldeliai labai netvarkingai stovėjo ant švie- 
saus kilimo. 

— Puiki vieta laiškeliams rašyti, — tarė Karolis, žiū- 
rėdamas į mažytį rašomąjį stalą, ant kurio buvo labai 
tvarkingai sudėliotos dėžutės su popierium ir rašymo 
reikmenys. 

— Kas iš to, kad aš visai neturiu kam rašyti. O tiek 
kartų aš labai norėjau parašyti laišką, — pasakė ji, 
nuoširdžiai apgailestaudama, ir ėmė čepsėti lūpomis 
dviem kanarėlėms, besiblaškančioms žalvariniame nar- 
velyje, pastatytame ant palangės. 

— Jos klausosi jūsų? 

— O, klausosi. Vilhelmas ateidavo, švilpaudavo 
joms nuolat ir išmokė čiulbėti. 

— Jūs turite kambarį, kaip Getės Gretchen. 

Ji nežinojo, ką atsakyti, ir išraudo iki pat ausų. 

Grįždamas žemyn, Karolis dar kartą pažvelgė į tą 
gausybę kambarių, kuriuose viešpatavo tuštumos ir 
sustingimo tyla. 

Jie buvo tokie puikūs, tokie švarūs, švieži, nauji, 
kad atrodė kaip buto vidaus paroda, įrengta labai pra- 
bangiai, bet visai neskoningai. 

Rūmuose niekas negyveno, tiktai Mada, jie stovėjo 
svečiams parodyti ir tam, kad Miuleris galėtų pasa- 
kyti: turiu rūmus. 

Apačioje, mažame kambarėlyje greta virtuvės, ku- 
ris buvo naudojamas kaip visos šeimos valgomasis, 
ponia Miuler padavė kavą. 


Karolis atsikalbinėjo, kad neturi laiko, bet Miuleris 
atėmė iš jo skrybėlę, apkabino per pusiaują ir paso- 
dino ant kėdės. 

Jis pasiliko, nes Mada taip raiškiai prašė jį žvilgs- 
niu, jog jis nenorėjo daryti jai nemalonumo, tik sku- 
bėjo, nes šiandien turėjo dar aplankyti Bucholcą. 

Taip pat paprašė Miulerį duoti Hornui protekciją 
pas Šają. 

Fabrikantas iškilmingai pažadėjo rytoj pats ten 
nuvykti ir net laidavo, kad pavyks, nes palaikė su 
Šaja artimus: santykius. 

Ponia Miuler tylėdama pakišdavo įvairių savo darbo 
pyragaičių ir kelis kartus taisė Madai plaukus, kurie 
aukso gijomis draikėsi ant kaktos, nes mergina taip 
džiaugėsi ir buvo taip susijaudinusi, jog nuolat juokė- 
si ir nieko nepaisė. 

Ji nemokėjo net nuslėpti to, kad Karolis jąį labai 
patinka, kelis kartus sakė jam tai įvairiais būdais. 

Miuleris taip pat džiaugėsi, glėbesčiavo jį per pu- 
siaują, tapnojo per kelį ir plačiai pasakojo apie savo 
fabriką. 

Karolis, kiek galėdamas, dėjosi susidomėjęs tuo, 
kas jam buvo sakoma, kantriai klausėsi, atsakinėjo, 
bet iš tiesų nuobodžiavo; jį kamavo ta prievarta ir 
Miulerio keliamų temų banalumas. 

Visi namai savo papročiais ir pažiūromis turėjo 
ryškius smulkaus miesčioniškumo bruožus, iš jų dvel- 

kė tvarka ir tas grynai vokiškas, lyg jaučių, darbš- 
tumas. 

Skirtumas buvo tik toks, kad milijonai buvo jų 
nepagadinę, ir jie turėjo darbininkų poreikius bei 
instinktus. 

— Kai būsite mūsų kaimynas, turėsite mus dažniau 
lankyti. 

— Ar jūs arti gyvensite? — spindėdama sušuko 
Mada. 

— Taip. Jūs matot ilgą langų eilę už Travinskio 
fabriko? — parodė jis pro langą. 

— Tai senasis Maisnerio fabrikas. 

— Aš jį pirkau. 

— Tai jūs būsite arti! — džiaugsmingai sušuko ji, 
paskui staiga apsiblausė, nuščiuvo ir jau iki pat Ka- 
rolio išėjimo sėdėjo tyli, tik paprašė jį dar atsilankyti. 

Jis iškilmingai pažadėjo ir taip spūstelėjo atsisvei- 
kindamas jai ranką, kad ji visa nukaito ir ilgai žiūrėjo 
į jį pro langą. 

Boroveckis jau ėjo tiesiai pas Bucholcą, bet ėjo 
pamažu, nes jį prislėgė tas Miulerio ir dar didesnis 
Mados nuoširdumas. 

Jis šypsojosi, prisiminęs kažkokį vaizdą, kuris vis 
ryškiau kilo jo galvoje. 

Jis jautė, kad Miuleris leistų už jo dukterį, nė 
kiek nesvyruodamas. 

Jis nusijuokė beveik garsiai, nes prisiminė, kaip 
atrodė salonų fone tas drūtas raudonas vokietis flane- 
liniu durtiniu, sučiurusiomis kelnėmis ir senomis 
klumpėmis. 

Jis buvo juokingas, bet dėl to nesijaudino. 


— Mada turi daug įgimto žavumo ir priedo apskri- 
tą Milijoną! Po šimts pypkių, — sumurmėjo. — Bet vis 

dėlto! — mąstė jis, pradėjęs regzti tam tikras prielai- 
das ir kombinacijas, tačiau veikiai nusikratė jomis, nes 
prisiminė Anką ir jos laišką, kurį gavo rytą ir kurio 
dar nebuvo perskaitęs. 

— Visuomet kažkas atsistoja skersai kelio, visuomet 
žmogus esi vergas! — sušnibždėjo jis, įeidamas į Bu- 
cholco kontorą. : 

Po paskutinio priepuolio Bucholcas netrukus pasi- 
juto geriau ir jau ne tik sėdėdavo kontoroje, kaip 
anksčiau, bet ir pradėjo vaikščioti į fabriką, slampi- 
nėti po jį, pasiramsčiuodamas lazda arba vedamas 
kurio nors darbininko. 

Su Boroveckiu jis buvo geruoju, nepaisant to, kad 
šis atsisakė pas jį dirbti ir kad juodu kelis kartus 
per dieną bardavosi. 

Jis pasitikėjo juo visais atžvilgiais, ir Boroveckis 
buvo dabar jam reikalingas, kol sugrįš Knolis, nes 
žentas, paragintas sugrįžti. dėl uošvio ligos, atsakė te- 
legrama, kad sugrįžtų, jeigu senis numirtų, O šiaip jis 
neketinąs gadinti sau biznio. 

Bucholcas vartė didžiulę knygą, kurią jam prilaikė 
Augustas; jis tik pažvelgė į svečią, linktelėjo ir toliau 
tikrino biudžetą. 

Karolis tylėdamas pradėjo rūšiuoti korespondenci- 
ją, o paskui peržiūrinėti savo suprojektuotų naujų da- 
žyklos įrengimų planus ir sąmatas; darbas buvo sku- 
bus, nes naujomis mašinomis turėjo būti spausdinami 
audiniai ateinančiam žiemos sezonui. 

Greitai slinko vakaras pro kontoros langus, juoduo- 
jantis parkas darėsi vis tamsesnis, jo nuogi medžiai 
ošė ir, vėjo linguojami, žvilgčiojo pro langus, pasi- 
purtydami ir atsitraukdami atgal. 

Darbas Karoliui nesisekė, nes jis tolydžio prisimin- 
davo Miulerį; tuomet atidėdavo į šalį standžius lakš- 

tus, pilnus brėžinių, skaičių ir užrašų, ir susimąstydavo. 

Kontoroje viešpatavo visiška tyla, tik lauke smar- 
kėjantis vėjas blaškėsi medžiuose, trankė juos į sie- 
nas ir langus ir dusliai barbeno skardinius stogus. 

Elektros šviesa virpėjo ir slankiojo juodomis spin- 
tomis, kuriose stovėjo išrikiuotos milžiniškos knygos 
su baltais metų skaitmenimis ant nugarėlių. 

Bucholcas atitraukė akis nuo knygos ir ėmė klau- 
sytis tolimų armonikos garsų, aidinčių pavėjui iš kaž- 
kur nuo darbininkų namų pusės. 

Jo lūpos nervingai virpėjo, apskritos vanago akys, 
paraudusios labiau, negu paprastai, buvo apniauktos 
lyg ir liūdesio, jis ilgai klausėsi ir pagaliau tarė: 

— Nuobodu čia, ar ne? 

— Kaip kontoroje. 

— Kažkaip keistai noriu pasiklausyti muzikos, tik 
labai garsios, didelio triukšmo; netgi norėčiau matyti 
daug žmonių. 

— Jūs dar suspėtumėt, pone pirmininke, į teatrą. 
Dar tik devynios. 

Bucholcas nieko neatsakė, padėjo galvą ant fotelio 
atlošo; įbedė žvilgsnį į priekį, ir jo veidą iš lėto ėmė 
temdyti kažkoks aštrus abejingumas ir nuobodulys. 

— Kaip jūs šiandien jaučiatės, ponas pirmininke? — 
po valandėlės paklausė Karolis. 

— Ogi gerai, gerai! — atsakė jis prislopintu balsu, 
ir kandi karti šypsena iškreipė jo pamėlusias lūpas. 

Ne, jam nebuvo gerai; tiesa, širdis plakė ramiai ir 
normaliai, kojų nebegėlė, jis galėjo gana laisvai ju- 
dėti, bet jautė, kad jam nėra gerai. 

Jis jautė keistą sunkumą, negalėjo galvoti, nes 
nuolat nutrūkdavo sąmonės gija ir apimdavo gūdi 
apatija; jį pykino darbas, skaitmenys, pelnas ir nuosto- 
liai; šiandien viskas jam darėsi nebe įdomu. 


349 


O giliai pasąmonėje pro tą sunkų pilką nuobodulio 
rūką blykčiojo neaiškūs troškimai, akimirkos įgei- 
džiai, kurie buvo tokie trumpi, kad dingdavo nė ne- 
suvokti, ir jo smegenis užgoždavo tamsa, 0 širdį — 
nusivylimo liūdesys. 

— Baisiai tuščia visuose namuose, — tyliai tarė jis 
ir apsidairė kontoroje, pažvelgė į tas spintas, į lan- 
gus, į Augustą, kuris, nugara atsirėmęs į durų staktą, 
staiga atsitiesė ir sukluso, laukdamas įsakymo. 

Jis apžiūrėjo viską keistu tiriamu žvilgsniu, tary- 
tum matydamas pirmą kartą, ir, bejėgiškai susmukęs 
fotelyje, nulenkė galvą ant krūtinės ir ėmė sunkiai 
alsuoti, nes širdį sugniaužė kažkoks stiprus, labai 
skausmingas nesuvokiamas baimės spazmas; jis dar 
mėgino žvilgsniu nusitverti už juodų skaitmenų taške- 
lių baltame knygos lape, už šviesos atspindžių ant 
didelės bronzinės rašalinės, čia vėl tarytum įsikibda- 
vo į tą vis silpniau skambantį armonikos atgarsį, į 
parko ošimą ir tolimą, duslų gatvės bildesį, bet sąmo- 
nė bejėgiškai slydo nuo tų briaunų ir smuko į kupiną 
kraupios tylos tamsą. 

Apie dešimtą valandą Karolis baigė darbą -ir pa- 
davė popierius, plačiai paaiškindamas kiekvieną po- 
ziciją. 

— Gerai, gerai! — retkarčiais ištardavo Bucholcas, 
beveik nieko negirdėdamas. 

Jam niekas nerūpėjo, nes jis vis labiau jautė tą 
tuštumą ir vienatvę, kurioje gyveno, vis stipriau lyg 
lanku veržė jam širdį nusivylimas ir silpnumas. 

— Kam aš tuo užsiimu. Ar tai kainuoja tiek ar 
šitiek — tai kasininko reikalas,— pasakė jis pasibodė- 
damas. 

Boroveckis rengėsi išeiti. 

— Jau eini tamsta? 

— Šiandien baigiau darbą. Labanaktis. 

Jis paspaudė jam ranką ir išėjo, o Bucholcas nebe- 
pajėgė jį paprašyti, kad pasiliktų, nes paskutinę aki- 
mirką jam pasidarė gėda to vaikiško silpnumo. 

Jis klausėsi tolumoje tilstančių jo žingsnių ir daug 
būtų davęs, kad Boroveckis sugrįžtų. 

— Augustai, einam į viršų, — sukuždėjo jis, atsikel- 
damas iš vietos, ir nuėjo pats vienas be tarno, kuris 
gesino šviesas ir uždarinėjo duris. 

Antras tarnas, budintis prieškambaryje, ėjo pirma 
jo su žvake, o Bucholcas lėtai tursino per milžinišką, 
tylų ir tuščią butą. 

Toks tuščias jam šiandien jis pasirodė, taip jį slėgė 
ta vienatvė, kad jis užėjo pasižiūrėti pas žmoną, bet 
žmona miegojo įsiraususi į patalus ir ant pagalvio 
buvo matyti tik kraštelis jos geltono it vaškas veido; 
jam įėjus, ji nepabudo, tik šviesos pažadinta papūga 
purptelėjo nuo narvo ir, nagais įsikibusi į užuolaidą, 
gailiai suriko: 

— Mulkis, mulkis! 

Nusivylęs jis apsisuko ir nuėjo tiesiai į savo 
kambarį. 

— Augustai! — pašaukė jis tyliai. 

Tarnas atsistojo, tarytum ko laukdamas, bet Bu- 
cholcas nieko jam nepasakė; jis sėdėjo fotelyje prie 
krosnies, neatskiriama savo lazda žarstė blėstančią ugnį 
ir su keista, pirmą kartą jaučiama baime galvojo, kad 
turės pasilikti vienas. 

— Uždaryk langines,— pagaliau tarė jis ir pats pa- 
tikrino, ar gerai uždarytos vidinės geležinės langinės, 
paskui nusirengė, atsigulė ir pamėgino skaityti, bet 
akys buvo sunkios it švininės, jis negalėjo jų paju- 
dinti. 

—- Ar jau galiu citiė — pašnibždomis paklausė tar- 
nas. 

— Eik, eik! — piktai atsakė jis, o kai Augustas jau 
buvo beveik prie durų, pašaukė: 

— Augustai! 

Tarnas sugrįžo ir sustojo laukdamas, tada Buchol- 
cas iš lėto ėmė jį klausinėti apie žmoną ir vaikus ir 
klausinėjo taip maloniai, kad Augustas pasitraukė ne- 
pavojingu atstumu nuo jo lazdos ir ėmė nedrąsiai 
atsakinėti, sunerimęs dėl to neregėto gerumo. 

Bucholcas norėjo kuo ilgiau sulaikyti jį kambaryje, 
bet jis negalėjo pasakyti jam tiesiai į akis, kad pa- 
siliktų. | 

Tas keistas pasikalbėjimas greit jį nuvargino ir pa- 
galiau jis linktelėjo, kad tarnas eitų sau miegoti. 

Jis pasiliko vienas, ir tie būkštavimai dėl vienatvės, 
ta. kažkokia keista tamsi baimė ėmė vis aštriau vars- 
tyti jam širdį. 

Jis atidžiai klausėsi gatvės garsų, bet gatvė miego- 
jo, O silpnesni aidai nepajėgė prasiskverbti pro gele- 
žines, veltiniu apmuštas langines. 

Jis pasirėmė alkūne ir, sulaikęs kvapą, mėšlungiš- 
kai suspaudęs revolverį, ilgai klausėsi, nes jam pa- 
sirodė, kad vis aiškiau girdi tuščiais kambariais artė- 
jančius žingsnius. 

Tačiau niekas nėjo, jis teišgirdo, kaip kažkuriame 
kambaryje vaitodamas išmušė laikrodis.- 

Paskui vėl jam pradėjo vaidentis, kad duris den- 
gianti sunki aksominė portjera išsipučia taip keistai, 
tarytum už jos būtų pasislėpęs Žmogus. 

Jis nusišypsojo, kad jam taip pasirodė, ir vėl ra- 
miai gulėjo, prigesinęs šviesą. 

Tačiau užmigti jis negalėjo. 

Valandos slinko taip baisiai lėtai, jog atrodė kaip 
begalybė. 

Jis visiškai negalėjo nurimti, tas susinervinimas, 
visi tie būkštavimai palaipsniui netgi augo ir po tru- 
putį virto viena mirties baime. 

Jam ėmė rodytis, kad tuojau numirs, ir taip aiškiai 
tą pamatė, taip jį sukrėtė ir taip apstulbino toji siau- 
binga mintis, kad jis pašoko iš lovos, lyg norėdamas 
pabėgti; visas drebėdamas iš baimės, jis ėmė smarkiai 
skambinti budinčiam tarnui, kuris miegojo apačioje. 

— Eik greitai, ir tegul tuojau čia ateina daktaras, — 
sušuko jis pamėlusiomis lūpomis. 

O kai po kurio laiko atėjo Hameršteinas, tarė jam: 

— Man kažkas yra! Apžiūrėk mane ir padėk. 

— Nieko nerandu, — atsakė mieguistas daktaras, ap- 
žiūrėjęs jį gana rūpestingai. 

Bucholcas ėmė pasakoti, kas jam yra. 

— Kai išsimiegosit, ponas pirmininke, tai ir praeis 
viskas. 

— Kvailas esi! — piktai atšovė jam Bucholcas, bet 
išgėrė didelę dozę chloralio ir netrukus užmigo. 

Boroveckis, pavargęs nuo viršvalandinio darbo, nu- 
važiavo į miestą išgerti arbatos. 

Pas Roškovskį tuo metu jau buvo tuščia, tiktai 
paskutiniame cukrainės kambaryje už veidrodžio sė- 
dėjo trys vyrai: Vysockis, Davidas Halpernas ir Myš- 
kovskis, barono Mejerio fabriko inžinierius. 

Jis atsisėdo prie jų, nes su dviem pastaraisiais 
buvo pažįstamas, 0 su Vysockiu jį tuojau supažindino. 

Davidas Halpernas, palinkęs prie staliuko, daužė jį 
liesomis rankomis ir beveik rėkė: 

— Jūs, ponas Myškovski, nežinote, ką duoda tas 
darbas Lodzėje, nes jūs nenorite žinoti, bet aš jus 
tuojau įtikinsiu, aš jums parodysiu rezultatus! 

Jis išsiėmė iš piniginės kelias ,„Kurjerio“ iškarpas 
1, kišdamas jam, ėmė skaityti: 

— Klausyk tamsta: „Nuo 22 iki 28 dienos iš Lo- 
dzės išvežta: geležies dirbinių — 1791 pūdas, verpalų — 
11614 pūdų, medvilnės gaminių — 22 852 pūdai, vilno- 
nių gaminių — 10 309 pūdai.“ Jums tai nieko" nesako, 
tai savaime pasidarė! O aš jums parodysiu, kas per 
tą savaitę Lodzėje buvo daroma. 

— Neįkyrėk tamsta savo statistika. Berniuk, tris 
kavos! Ponas Borovecki, gersite su mumis? 

— Aš tik porą skaitmenų jums perskaitysiu, klau- 
sykite, ponai, nes jie verti tiek, kiek ir biblija, o gal 
ir truputį daugiau: „Įvežta šitiek: vilnos — 11 719 pū- 
dų, verpalų — 12 333, geležies — 7 303, mašinų — 4618, 
tepalų — 8711, miltų — 36117, javų — 8794, avižų — 
18685, medžio — iš viso 36850, neapdorotos medvil- 
nės — 120 682, akmens anglies — 1032 360 pūdų.“ To- 
kie skaitmenys garsiai skamba, toks sąrašas tai gra- 
žus popierėlis; Lodzei reikia turėti gerą pilvą, kad 
visa tai suvirškintų, čia reikia truputį padirbėti, o 
tamsta sakai, kad tik kvailiai dirba. 

— Ir galvijai, varomi botagų, — ramiai tarė Myš- 
kovskis, gurkšnodamas kavą. 

— Ai, ai, ką jūs kalbate! Kokiu botagu, kur bo- 
tagas! Žmonės turi dirbti, na, sakyk tamsta, ką darytų 
toks prastas chamas, jeigu jis neturėtų dirbti! Jis su- 
pūtų iš dyko buvimo ir nudvėstų badu. 

— Duok tamsta ramybę! Žavėkis tamsta Lodzės 
darbštumu, šlovink sau ir toliau savo nuostabų mies- 
telį, bučiuok rankas kiekvienam, kas tik panorės tapti 
milijonierium, ir šnekėk sau sveikas, kad tie milijo- 
nieriai turi milijonus todėl, kad daugiausiai dirbo. 

— Nes jie kaip tik todėl ir turi, iš kurgi jie būtų 
juos paėmę! — rėkė jis karščiuodamasis. 


354 


— Nes jie yra kvailesni už savo darbininkus ir 
todėl turi pinigų. 

— Jau aš jūsų visai nebesuprantu. Kaip jus gerbiu, 
ponas Myškovski, bet nieko nesuprantu, ką jūs sako- 
te. Iki šiol žinojau, kad jeigu kas dirba, tai ir turi, 
O jeigu kas dirba ir yra išmintingas, tai turi dar dau- 
giau, 0 jeigu kas yra labai išmintingas ir labai dirba, 
tai jis daro milijonus, — garsiai rėkė Halpernas. 

— Dėl ko jūs ginčijatės? — paklausė Boroveckis, 
negalėdamas susigaudyti. 

— Aš tvirtinu, kad visi milijonieriai, visi, kas dirba 
visa savo ir svetimų raumenų jėga bei galia, yra kvai- 
liai, yra kretinai. Ponas Davidas Halpernas įrodinėja 
priešingai. Jis paisto niekus apie darbo garbę, stato. 
ant altoriaus gyvulius, trūnijančius ant pakreiktų pini- 
gų, ir liepia man' jais gėrėtis. 

— O tiesa turi būti per vidurį! — įterpė iki šiol ty- 
lėjęs Vysockis. 

— Eik tamsta į dangų su ta savo vidurio tiesa. Arba 
visiškas galvijas, arba Žmogus, tarpinės grandies gam- 
toje nebūna, nebent suidiotėjusių ideologų makaulėse. 

— Ponas Myškovski, aš turiu tamstą įtikinti, kad 
fabrikantas, kad žmogus, kuris nori padaryti milijo- 
nus, dirba šimtą kartų daugiau, negu darbininkas, ir 
jį reikia gerbti. 

— Palik tamsta ramybėje kvailius, kurie persidir- 
ba, kad pasidarytų pinigų; geriau kalbėk man tamsta 
apie visokius dievo sutvėrimus, kurie dirba tik tiek, 
kad gyventų, jie protingesni. 

— Ponas Myškovski, jeigu tamsta turėtum milijo- 
nus, tai tamsta kitaip kalbėtum. 

— Aš jus gerbiu, bet galiu jums pasakyti kvailys- 
te, jeigu tamsta šnekėsi dalykus, kurių neišmanai. Aš 

turėjau ganėtinai pinigų ir paleidau juos va šitaip! — 
jis pūstelėjo dūmus Halpernui į akis. — Pasiklausk 
tamsta Kurovskį, mudu drauge juos leidome. "Man pi- 
nigai rūpi kaip vakarykštis lietus. Tamsta, ponas Hal- 
pernai, laikai mane kvailiu! Ne, ponas Davidai, kad 
uždirbčiau vieną rublį daugiau, negu reikia, aš nesi- 
kelsiu penkias minutes anksčiau, negu noriu, kad 
padaryčiau netgi milijardus — aš neaukosiu tikro žmo- 
giškojo gyvenimo malonumo, neišsižadėsiu žiūrėti į 
saulę, vaikščioti ore, laisvai alsuoti, galvoti apie tru- 
putį didesnius, negu milijardai, dalykus, mylėti ir t. t., 
ir t.t. Aš nesutinku dirbti, dirbti, dirbti! Nes aš noriu 
gyventi, gyventi, gyventi! Aš nesu darbo gyvulys 
arba mašina, aš esu žmogus. Tik kvailys nori pinigų ir 
tam, kad padarytų milijonus, aukoja viską: gyvenimą 
ir meilę, ir tiesą, ir filosofiją, ir visus žmonijos lobius, 
o kai jau pasisotina tiek, kad gali spiaudyti milijonais, 
kas tada? Stimpa ant čiužinio, prikimšto nuosavybės 
dokumentų. Didelė man paguoda, lygiai tiek pat verta, 
kiek galimybė nustipti ant plikos žemės. O jeigu 
vėliau jį paklaustų, kaip jis gyveno, atsakytų: Dirbau. 
Kodėl? Padariau milijonus! Kam? Kad turėčiau milijo- 
nus, kad Žmonės stebėtųsi, kad važinėčiau karieta ir 
kvailiai gėrėtųsi, kad pastipčiau, teišgyvenęs pusę am- 
žiaus, pastipčiau, išsekęs nuo darbo, bet ant milijonų! 
Tfu, kokia kvailystė. 

— Jūs keliate svarbų klausimą, apie kurį būtų ga- 
lima daug kalbėti. 

— Tai ir kalbėkite sau, aš einu namo, bet apsiimu 
kada nors tinkamu momentu įtikinti jus, ponas Boro- 
vecki, kad jums visiems įskiepijo baisią darbo bacilą, 
kuri graužia visą žmonijos organizmą, ir manau, kad 
jeigu Žmonija neatsitokės, tai žus greičiau, negu nu- 
mato geologai. 

Jie ėjo tuščiu šaligatviu gatve akštyn. 

Ilgai tylėjęs, prabilo Vysockis ir ėmė karštai įro- 
dinėti, kad blogio esmė yra ne ta, kad visi dirba per 
daug, o ta, kad ne visi dirba. 

Myškovskis nieko neatsakė, tuojau atsisveikino su 
jais ir nuėjo namo. 

Boroveckis blausiai žvelgė į miegančią, tylią gatvę. 

Halpernas pagavo tą žvilgsnį ir ėmė šnekėti: | 

— Jūs žiūrite į miestą! Jūs norite patvirtinti, kad 
Myškovskis neteisus, nes jeigu būtų daroma, kaip jis 
nori, tai čia nestovėtų tie namai, tie rūmai, tie tabri- 
kai, tie sandėliai, čia nebūtų Lodzės! Būtų gražus ga- 
balas miško, kur dvarininkai galėtų medžioti laukines 
kiaules! 

— Mums tai būtų neblogai, ponas Davidai. 

— Jums gal ne, ponui Vysockiui — nežinau, bet 
man Lodzė reikalinga, man reikalingi fabrikai, didelis 
miestas ir didelė prekyba! Ką aš veikčiau kaime? Ką 
aš veikčiau su kaimiečiais! — sušuko jis. 

— Būtum nuomininkas, — atsainiai tarė Boroveckis, 
dairydamasis vežiko. 

— Ir tarp jų yra tokia konkurencija, kad jie miršta 
badu. 

— Tik tie,'kur nemoka apgaudinėti valstiečių ir 
dvarininkų. 

— Tai šnekos! Tai tik antisemitiškos šnekos, kurio- 
mis jūs netikite, nes gerai žinote, kad kuoją praryja 
didelis gružlys, gružlį praryja ešerys, o ešerį praryja 
lydys, o lydį? Lydį praryja žmogus! O žmogų praryja 
kiti žmonės, jį ryja bankrotai, ryja ligos, ryja rūpes- 
čiai, kol pagaliau jį praryja mirtis. Visa tai yra tvaI- 
ka, ir pasaulyje yra labai gražu, nes iš to darosi judė- 
jimas. 

— Jūsų filosofija yra talmudinė, ponas Davidai. 

— Tai yra žiūrėjimo filosofija, o aš žiūriu į pasaulį 
labai seniai, ponas Vysocki. Ponas direktoriau, ką jūs 
manote apie Myškovskį? — paklausė jis, sulaikydamas 
jį už rankos, nes Karolis jau buvo su juo beatsisvei- 
kinąs. 

— Labai geras žmogus, labai! — vangiai sukuždė- 
jo jis. 

— Jis yra genialus žmogus! Jis galvoj turi milijo- 
nus ir nenori jų iš ten ištraukti. Jūs žinote, kad jis 
padarė naują atradimą pas Mejerį? Naują būdą audi- 
niams balinti. Mejeris iš to uždirba penkiasdešimt 
nuošimčių, o kaip jūs manote, ką iš to gauna Myš- 
kovskis? Jis nieko negauna! Jam už tą išradimą, vertą 
milijono, davė du tūkstančius rublių metinės algos, 
jis paėmė ir vis dar vaikščioja į fabriką, dirba labora- 
torijoje! Aš jį labai gerbiu, bet nenorėti turto, juoktis, 
kad kiti daro pinigus — to visai nesuprantu, tai tru- 
putį tamsus dalykas. 

Jis bakstelėjo sau į kaktą. 

— Labanaktis, ponai, — tarė Karolis. 

— Turėjau į jus reikalą ir pasakysiu jį keliais žo- 
džiais — pradėjo Vysockis. — Nors ir nebūdamas su 
jumis pažįstamas, aš vis tiek rengiausi, užeiti pas jus 
paprašyti dėl vieno žmogaus. 

— Jūs ieškote kam nors darbo? 

— Taip, aš pažįstu vieną vargšą, kuris jau dveji 
metai veltui ieško darbo. 

— Specialistas? 

— Buvęs dvarininkas, bet labai sąžiningas žmogus. 

— Tai tokia kvalifikacija, kad jis su tokiu pat 
pasisekimu gali ieškoti darbo dar dvejus metus. 

— Labai neturtingas ir su labai didele šeima, tie- 
siog miršta badu. 

— Toli gražu ne išimtis, nes tokių Lodzėje ne- 
trūksta. 

— Gal jūs padėtumėte. Bet kokia vieta, bet kaip 
apmokama, paprasčiausia, jam būtų tikras išganymas. 
Jūs man atleiskite, kad beveik nepažįstamas ir krei- 
piuosi tuojau su prašymais. 

— Klausimo esmė ne čia, tik kad aš nežinau. ką 
jums atsakyti. Geriau apmokamos vietos visada būna 
užimtos, nes į kiekvieną atsiradusią laisvą pasisiūlo 
dvidešimt kandidatų ir daugiausia vienų specialistų. 

— Aš kalbu apie paprasčiausią darbą, tad jeigu 
jūs galėtumėt... 

Boroveckis davė jam savo vizitinę kortelę. 

— Tegul tas jūsų proteguojamasis rytoj po pietų 
ateina pas mane į fabriką. Vietų aš neturiu, bet pasi- 
stengsiu jam padaryti ką nors, tik negarantuoju jums 
dėl pasekmių. 

Juodu tuojau pat nuėjo į priešingas puses. 


XIV 


Davidas Halpernas palengva žingsniavo Piotrkovo 
gatve, jis galvojo apie Myškovskį ir stebėjo miestą, 
kurį mylėjo visa savo entuziastinga širdimi. 

Jis nenorėjo prisiminti, kad tas miestas atėmė iš jo 
viską, ką jis kadaise buvo paveldėjęs iš tėvo, kad 
jau daugelį metų jis gyvena, kasdien vis kažko lauk- 
damas, kad nuolat turi keisti uždarbiavimo būdus, kad 
vis tebesiekia turto, kuris amžinai išslysta jam iš ran- 
kų. Jis manė, kad neturi laimės, ir, nieko nepaisy- 
damas, atkakliai steigė čia kontoras, čia krautuves, 
čia tapdavo agentu ir visuomet baigdavo bankrotu, 

tačiau neprarasdavo vilties ir gyveno, stebėdamas Lo- 
dzę ir jos galią, apsvaigintas jos didybės, užhipnoti- 
zuotas milijonų, kurie ritinėjosi aplink jį. 

Vaikų jis neturėjo, turėjo tik žmoną, kuriai dirbo, 
kad ji kasmet galėtų važinėti į Francensbadą gydytis; 
jis pats jau daugelį metų nekišo nosies iš Lodzės, 
nesirūpino, ką valgo, kaip gyvena, ką dėvį; pats nieko 
neturėjo, bet buvo laimingas, kad miestas turi vis 
daugiau, kad jis gali matyti tą pašėlusį judėjimą, pre- 
kių apyvartą, dirbančių mašinų dundėjimą, gatvių 
triukšmą, užverstus sandėlius, naujas gatves, milijonie- 
rius, fabrikus, viską, kas sudarė tą kolosą, dabar mie- 
gantį po tykiu tamsiu dangumi, kuriuo plaukė mėnulis. 

Jis mylėjo Lodzę, kaip mylėjo fabrikantus ir darbi- 
ninkus ir kaip mylėjo netgi paprastus valstiečius, mi- 
niomis suplaukiančius kiekvieną pavasarį; jų pagau- 
sėjimas gatvėse bylojo, jog mieste padaugės fabrikų 
ir namų, padidės judėjimas. 

Jis mylėjo Lodzę. 

O kas jam darbo, kad ta Lodzė buvo purvina, blo- 
gai apšviesta, blogai apstatyta, kad namai kasmet 
griūdavo ant gyventojų galvų, kad skersgatviuose vi- 
dury dienos žmonės vienas kitą piaudavo kišeniniais 
peiliukais! 

Apie tokius niekus jis negalvojo, lygiai kaip ne- 
galvojo ir apie tai, kad čia tūkstančiai žmonių mirė 
badu, kad tūkstančiai žmonių buvo skurde, kad tūks- 
tančiai žmonių iš paskutiniųjų grūmėsi dėl skurdaus 
būvio ir kad tos tylios ir baisios nuolatinės grumtynės 
be vilties nugalėti kasmet prarydavo žmonių daugiau, 
negu pačios baisiausios epidemijos. 

„Iš to darosi judėjimas“, — aiškino jis, džiaugdama- 
sis, kad miestas auga pasiutišku tempu, kad jis gali 
stebėtis milžiniškais „išvežimo ir įvežimo“ skaitmeni- 

mis, kad bendras apyvartos skaitmuo kasmet auga 
dešimtimis milijonų. 

Jo sausa semitiška siela pasinerdavo tuose skaitl- 
menyse ir žavėjosi jų didėjimu. 

Jis didžiuodamasis žvelgė į naujuosius milijonie- 
rius ir garbino juos iš visos širdies; vaikščiodamas 
šaligatviais, jis nuoširdžiai žavėjosi karietų ir butų 
prabanga; su entuziazmu skelbė mieste sumas, kurias 
įvairūs medvilninės ir pusvilnonės tekstilės karaliukai 
švaistė savo rūmams bei irštvoms papuošti. 

Toks buvo Davidas Halpernas, kuris dabar ėjo į 
Srednią gatvę namo ir mąstė apie Myškovskį. 

Jam, pinigų garbintojui, Myškovskis buvo visai 
nesuprantamas. 

Jis negalėjo suprasti, kaip galima neimti milijonų, 
jeigu jie patys lenda į kišenę. 

Kupinas tokių minčių, jis tyliai atidarė duris kei- 
virtame kažkokio didelio namo aukšte, bet, prieš įei- 
damas, išgirdo prislopintus muzikos garsus, plaukian- 
čius iš tamsaus koridoriaus gilumos. Jis įėjo į butą. 

Žmona jau miegojo, bet kadangi jis įsinorėjo val- 
gyti, tai, apieškojęs spintelę ir nesuradęs nieko dau- 
giau, tik cukraus gabalėlį, tyliai nuėjo į virtuvėlę pa- 
sidaryti arbatos. 

Virtuvas jau buvo ataušęs, tačiau jis įsipylė arba- 
tos į puodelį ir, atsikrimsdamas cukraus, ėmė gerti 
ir vaikščioti po mažytį prieškambarį, kad nepažadintų 
žmonos ir galėtų truputį pasiklausyti tos muzikos, 
besiskverbiančios pro duris. 

Taip vaikščioti jam greit atsibodo; su puodeliu ran- 
koje jis perėjo koridorių ir labai švelniai pabeldė i 
duris, už kurių grojo. 

— Herein!! — atsiliepė balsas viduje. 

Jis drąsiai įėjo, mandagiai linktelėjo grojantiems, 
atsisėdo prie krosnies ir, gurkšnodamas arbatą, pamal- 
džiai susikaupęs, ėmė klausytis muzikos. 

Hornas grojo fleita, Malinovskis violončele, Šulcas 
klarnetu, o smuiku Bliumenfeldas, kuris vadovavo vi- 


sam ansambliui. Antruoju smuiku griežė Stachas Vil- 
čekas. 


Juzius Jaskulskis sėdėjo kitame kambaryje prie 
staliuko ir perrašinėjo kažkokį laišką. 

Išskyrus Horną, visi jie buvo mokyklos laikų drau- 
gai ir du kartus per savaitę susirinkdavo pagroti. 

Muzika jie nesąmoningai gynėsi nuo atbukimo, į 
kurį stūmė sunkus kasdieninis darbas,— jie dirbo fab- 
rikuose arba kontorose technikais, meistrais arba prak- 
tikantais. 

Hornas, kaip labiausiai pasiturintis, kadangi turėjo 
turtingą tėvą ir Lodzėje tik atlikinėjo praktiką, susi- 
kviesdavo juos į savo butą ir nupirko instrumentus. 
Tačiau tų muzikinių pobūvių siela buvo Bliumenfeldas, 
muzikantas iš pašaukimo ir su išsilavinimu, nes buvo 
baiges konservatoriją. Kadangi Lodzėje muzika neteikė 
jam pragyvenimo, tai jis kol kas dirbo buhalteriu 
Grosgliuko kontoroje. 

Juzius Jaskulskis tarp jų buvo jauniausias, groti 
nemokėjo, bet gerai su jais sugyveno ir dažnai ateida- 
vo, nes nepaprastai mėgo klausytis jų pasakojimų 
apie įvairius meilės nuotykius. Jis svajojo apie meilę 
su visu griežtai išauklėto aštuoniolikamečio vaikino 
karštumu. 

Kiti grojo, o jis persirašinėjo meilės laišką, gautą 

pasiškaityti iš Malinovskio, kuris dėl savo grožio 
susilaukdavo jų gana daug. 

Laiškas buvo su rašybos klaidomis, bet parašytas 
taip aistringai, kad Juzius vis raudo ir apsiblaususio- 
mis akimis ryte rijo tų kreivų ir nedailių raidžių vir- 
tines. 

Jis svaigo nuo to laukinio jausmų išsiveržimo ir 
kartu kamavosi, baisiai trokšdamas, kad ir jį kas nors 
taip mylėtų, o, tikriau sakant, kad ir jis gautų pana- 
šių laiškų. 

Pagaliau muzika pasibaigė, nes tarnaitė įnešė vir- 
tuvą. Hornas padėjo dengti stalą ir pats sustatė stik- 
lines. 

— Vilčekai, tamsta tris kartus suklydai. Paėmei C 
vietoje D, paskui važiavai viena oktava žemiau, — 
prabilo Bliumenfeldas. 

— Nieko baisaus, nes greit jus pasivijau, — nusi- 
juokė Vilčekas, vaikščiodamas po kambarį, ir ėmė 
trinti rankas, o paskui labai prikvėpinta nosine nusi- 
šluostė riebų apskritą veidą, apžėlusį reta neaiškios 
spalvos barzda. 

— Kvepi kaip visas kvepalų sandėlis! — tyliai pa- 
sakė Hornas. 

— Gaunu kvepalų komisan! — pasiteisino jis. 

— Ir kuo tik jūs neprekiaujate? — nusijuokė Šul- 
cas, kuris, nors ir buvo panašus į statinaitę, Žžvaliai 
sukiojosi, pilstydamas visiems arbatą. 

— Kad ir jūsų mėsa, Šulcai. 

— Tai nejuokinga! — sukuždėjo Bliumenieldas, sės- 
damas prie stalo ir liesa nervinga ranka braukdamas 
savo šviesiai auksinius plaukus, kurie lyg aureolė supo 
jo aukštą, labai gražią kakta ir iškamuotą, gailiai besi- 
šypsantį pailgą veidą. 

— Ponas Halpernai, gal sėskitės drauge su mu- 
mis, — pakvietė Hornas. 

— (Gerai, atsigersiu karštos arbatos. Jūs vis geriau 
grojate, tas dalykėlis, kur atrodo, lyg kas labai verk- 
tų, man padarė tokį įspūdį, kad negalėjau sėdėti. 
Puikus koncertas. 

— Ponas Juzefai, arbata jūsų laukia! — pašaukė 
Hornas. 

Juzius, dar vis išraudęs, atėjo ir atsisėdo stalo 
gale, norėdamas paslėpti susijaudinimą ir sumišimą, 
kuriuos sukėlė laiškas. 

Jis skubiai gėrė arbatą, nuolat dairėsi ir tylėdamas 
mintyse kartojo ugningus sakinius, o kartais pažvelg- 
davo į Malinovskį, stebėdamasis, kad šis taip ramiai 
sėdi ir geria arbatą. 

— Gerkite degtinę, o ne į laikrodį žiūrėkite, ko 
jūs taip skubate, Vilčekai? 

— Einate budėti? 

Mat, Vilčekas dirbo geležinkelio sandėliuose. 

— Ne, su raštine šiandien atsisveikinau visiems lai- 
kams. 

— Ką, ką? Išlošėte loterijoje? 

— Gal vedate panelę Mendelson? 

— (Gal sprunkate su geležinkelio kasa į Ameriką? 

Šaukė jie choru. 

— Nieko panašaus, nes turiu kai ką geriau, nuosta- 
bų biznį, kuris mane pastatys, pamatysit, kaip aš iš 
karto atsistosiu ant keturių kojų. 

— Tu visuomet buvai keturkojis! — atsiliepė Mali- 
novskis ir nepalankiai su panieka pažvelgė į jį žalio- 
mis akimis. 

— Bet niekuomet nebuvau beprotis, nedariau išra- 
dimų, kurių neįmanoma įgyvendinti. 

— Ką tų išmanai, ką tu gali išmanyti, tu Žinai 

tik, kaip apmulkinti perkant ir parduodant, esi pa- 
prastas, neaptašytas makleris. Žinok, kad genialių 
žmonių beprotybės davė pasauliui gero daugiau, negu 
praktiškas panašių į tave kvailumas, negu mokėjimas 
pigiai pirkti ir brangiai parduoti. Girdi, Vilčekai. 

— Girdžiu ir prisiminsiu, kai pareikalausi naujų 
kreditų. 

— Beje, atgabenk man dvidešimt svarų varinės vie- 
los, tokios, kaip buvo paskutinį kartą, — ramiai tarė 
Malinovskis. 

Vilčekas, nors ir pykdamas, užsakymą pasižymėjo 
knygutėje. 

— Gana tų barnių ir biznio. 

— Vienas antram netrukdo, — sukuždėjo Vilčekas, 
vaikščiodamas po kambarį, jis nervingai trynė rankas, 
latžėsi dideles atvipusias lūpas ir dažnai taisėsi plau- 
kus, kurie buvo perskirti per visą galvą ir lyg kar- 
čiukai užkritę ant žemos, biauriai raukšlėtos kaktos. 

Malinovskis palydėjo jį žvilgsniu ir sušnibždėjo: 

— Atrodai kaip sena tarnaitė! 

— Kodėl jums tai kliudo? 

— Mane erzina, kai matau tokį baldą, kliudo lais- 
vai Žiūrėti. 

— Tai žiūrėkite sau į virtuvą arba į savo nosies 
galiuką, juk turite į ką. 

— Taigi srėbtuvė man kaip tik ir trukdo žiūrėti 
į virtuvą. 

— Malinovski! — šypsodamasis sušnypštė Vilčekas, 
ir jo giliai įkritusiose mažytėse mėlynose akutėse su- 
žaibavo įniršis; jis pradėjo tampyti didelę auksinę 
laikrodžio grandinėlę. 

— Vilčekai! — lipšniai. nusišypsojo  Malinovskis, 
žvelgdamas į Stachą. 

— Netrukus jums reikės užmauti antsnukius, nes 
galite vienas kitą apkandžioti. 

— Papasakosiu jums puikų dalyką, tik netrukdyki- 
te, — sušuko Šulcas, vėl pripildamas visiems arbatos.— 
Pasakojo man šiandien Rekas, atvažiavęs iš Sosnoveco, 
kur jis dirba pas Diulmaną. 

— Įdomu, ką dar naujo galima pasakyti apie tą 
galviją. 

— Tuojaų sužinosi. Prieš mėnesį Sosnovece prava- 
žiuodamas buvo apsistojęs kažkoks grafas. Diulmanas, 
buvęs kiaulių pirklys, buvęs oberkelneris Katovicuose 
ir senas bestija, pakvietė grafą pas save; bet maža to, 
kad pakvietė, jo atvykimo proga liepė pastatyti trium- 
falinius vartus, kėlė prašmatnius pietus, kuriuos gabe- 
no iš Berlyno specialiais traukiniais, pats jam batus 
nuavinėjo, nes norėjo, tam grafui tarpininkaujant, 
gauti kokį nors Prūsų ordiną. Grafas miegojo jo rū- 
muose ištisas tris dienas ir išvažiavo į faterlandą. Jam 
išvažiavus, po poros dienų Diulmanas šaukia Reką, 
kuris dirba techniku jo fabrike, stalių skyriuje. O kai 
Rekas atėjo, Diulmanas liepia jam padaryti gražios, 
kuo puošnesnės dėžės piešinį. Rekas padarė kažką pa- 
našaus į didžiulį karstą, ir pagal tą piešinį Berlyne 
buvo pagaminta dėžė ir atvežta Diulmanui. O tas 
idiotas, dalyvaujant visai jo šeimai ir direktoriams, pa- 
statė dėžę garbingoj vietoj salone, o į dėže įstatė 
lovą su visa patalyne ir su viskuo, ką naudojo grafas. 
Dėžę užrakino ir ant jos prikalė bronzinę skardą su 
tokiu vokišku užrašu: „Šitoje dėžėje stovi lova, o ant 
lovos guli patalynė, o toje patalynėje, toje lovoje 
18... metų x dieną teikėsi tris kartus miegoti švie- 
siausias grafas Vilhelmas Johanas Zomerstas-Zomer- 
šteinas.“ 

— Betgi tai farsas, neįtikėtina! 

Jie pradėjo ginčytis. 

— Aš Reku tikiu, jis niekad nemeluoja. 

— Betgi tai klaiki kvailystė! 

— Ko jūs norit, tokį ekskiaulininką apakino grafo 
malonė. 

— Taip gali atsitikti, argi Lodzėje milijonieriai ma- 
žai pridaro tokių kvailysčių! Juk visi žino Stanislavo 
Mendelsono ir to inžinieriaus Myškovskio dvikovos 
smulkmenas. 

— (O Knabė, ar ne juokingas? O senis Leras, kuris, 
kai sėdi restorane ir kas nors garsiai pašaukia: Kel- 
neri! — nesąmoningai pašoka nuo kėdės, nes kadaise 
pats yra buvęs kelneriu; o Cukeris dar mano motinai 
nešiojo į namus medžiagų liekanas parduoti. Leras, 
pavyzdžiui, moka tik pasirašyti, o interesantus priimi- 
nėja savo kabinete, rankoje laikydamas knygą, kurią 
tarnas visuomet paduoda atverstą, nes yra buvę atsi- 
tikimų, kad Leras svečio akivaizdoje laikė ją atža- 
garią. 

— Kiekvienas gali daryti tai, kas jam patinka, aš 
nežinau, iš ko čia juoktis. 

— Bet ir kiekvienas gali juoktis iš to, kas yra 
kvaila. 

— Tu, Vilčekai, gini pats save, nes ir iš tavęs 
juokiasi, iš tavo karčiukų, iš kvėpinimosi ir iš tavo 
grandinėlių bei žiedų, iš tavo dabitiškumo. 

— Kvailiai juokiasi iš visko. Geriausiai juokiasi, 
kas juokiasi paskutinis. 

— Atseit, padaręs milijonus, žadi juoktis iš mūsų 
visų. 

— Nes esat verti juoko. 

Halpernas paspaudė jiems rankas ir išėjo, nes jam 
nepatiko, kad jaunimas drįsta šaipytis iš fabrikantų. 

— Kodėl? Sakykit aiškiai, Vilčekai. 


367 


— Nes jūs nesijuokiat nuoširdžiai, jūs šaipotės iš 
pykčio, kad neturite nieko, o jie turi milijonus. 

* — Irgi naujieną pasakė! Aš maniau, kad pasakysit 
ką nors naujo, bet jeigu norite ir DER panašiai kal- 
bėti, tai jau geriau liaukitės. 

— Valandėlę patylėkit, yra svarbus reikalas, — pa- 
keltu balsu tarė Malinovskis. — Juziui Jaskulskiui ryt 
vakare reikia šimto rublių, ir jis prašo mus visus pa- 
skolinti tą sumą, atidavinės po dešimt rublių kas mė- 
nesį. Tie pinigai jam yra gyvybės ir mirties klausimas, 
todėl dar ir aš pats prašau jus draugiškai padėti. 
Laiduoju už visą sumą. 

— Garantuoji savo išradimu. 

— Vilčekai! — šūktelėjo jis suerzintas ir trenkė 
kumščiu į stalą. — Duokime sudėtinę paskolą, ponai, — 
pridūrė jis švelniau, dėdamas ant stalo paskutinius 
penkis rublius. Šulcas padėjo dar penkis, Bliumenfel- 
das dešimt. 

— Kiek truks, pridėsiu, nes nors šiandien ir netu- 
riu, bet galėsiu rytoj pasiskolinti, — pasakė Hornas.— 
Na, Vilčekai, duokite kokius dvidešimt rublių. 

— Garbės žodis, netūriu su savim nė trijų rublių, 
padėkit už mane penkis rublius. 

— Sąmojingai kombinuojate,— sušnibždėjo Hornas. 

— Iš jo nesitikėkite. Reikės jums, Hornai, pasisko- 
linti aštuoniasdešimt rublių, nes yra dvidešimt, bet 

— Būtinai, ateikit rytoj Ua mane, ponas Juzefai. 

Sugraudintas Juzius su ašaromis akyse padėkojo 
visiems, išskyrus Vilčeką, kuris paniekinamai šypsoiosi 
ir vis sparčiau vaikščiojo po kambarį. Jis turėjo pini- 
gų, bet niekuomet niekam neskolino. 

— Kam tau prireikė net šimto rublių? — paklausė 
jis Juzių. 


368 


-— Jei nieko neduodi, tai geriau i: neklausinėk. 

— Perduok mamai labų dienų. 

Juzius nieko neatsakė, jis buvo jo labai įskaudin- 
tas, nes puikiai prisiminė, kiek tas pats Vilčekas gero 
iš jų patyrė, o, be to, skubėjo namo su džiaugsminga 
žinia, nes tie pinigai buvo reikalingi motinai, kuriai 
kažkoks kepėjas sutiko duoti krautuvėlę, bet su sąly- 
ga, kad ji įneš šimto rublių užstatą. Tai buvo šioks 
toks išsigelbėjimas nuo bado mirties visai šeimai, nes 
turėjo gauti nemokamą butą ir tam tikrą nuošimtį už 
parduotas prekes. Juzius skubiai išėjo, bet nuo laipių 
sugrįžo ir sukuždėjo Malinovskiui: 

— Adasiau, paskolink man porai dienų tą laišką, 
aš jo neprapuldysiu. 

— Gali jį sau visai pasiimti, man iš jo: jokios 
naudos, 

Juzius jį pabučiavo ir išbėgo. Ž 

Pasilikusieji valandėlę tylėjo. 

Bliumenfeldas derino smuiką, Hornas gėrė arbatą, 
Šulcas stebėjo Malinovskį, kuris pieštuku rašinėjo ant 
staltiesės algebros formules ir žiūrėjo į jas su savo 
amžina šypsena. Vilčekas vis tebevaikščiojo, mąstyda- 
mas apie rytdienos biznį, kuris jį pastatys ant keturių 
kojų, ir protarpiais nerūpestingai dėbčiojo į draugus 
ironišku žvilgsniu, kuriame buvo daug pasigailėjimo ir 
dar daugiau paniekos. Kartais jis šnypšdamas prisėsda- 
vo ir valandėlę nusiaudavo koją, nes jo lakuoti batai 
buvo labai elegantiški, bet tokie ankšti, kad vis labiau 
spaudė. 

Jis buvo apsirengęs su kontoros tarnautojui būdin- 
gu perdėtu elegantiškumu. 

— Šulcai, aš netyčia atskleidžiau jūsų jaunojo 
Keslerio paslaptį! — prabilo jis, vėl apsiaudamas ir 
imdamas vaikščioti po kambarį. 

— Jūs pasižymite specialiais gabumais sekti. 

— Nes gerai žiūriu. 

— Kartais toks akylumas apsimoka! 

— Malinovski!l — sušuko jis atsisėsdamas, nes ba- 
tas ėmė jam dar smarkiau deginti koją. 

— Nesivaržykite parodyti savo mitrumą ir įžval- 
gumą, mes kantriai klausysimės ir gal batai truputį 
suminkštės, — tyčiojosi Adamas. 

— Vakar rytą sutikau Vschodnioj gatvėj labai gra- 
žią merginą. Nuėjau paskui ją, norėdamas geriau įsi- 
žiūrėti, nes jos veidas man buvo kažkur matytas. 
Įėjo į vieną namą Dzelnoj gatvėj ir dingo kieme. 
Truputį susirūpinęs, imu ieškoti sargo, norėdamas jo 
pasiteirauti, ir staiga vartuose sutinku jaunąjį Keslerį. 
Man tai pasirodė įtartina, nes juk žinoma, kad Kes- 
leris nuolat sekioja paskui merginas. Palaukiau prie 
namo ir po keliolikos minučių sulaukiau, kada jis 
išėjo, bet jau ne vienas; išėjo su ta mergina, tik 
taip puikiai apsirengusia, kad vos bepažinau. Juodu 
įsėdo į karietą, laukusią už kelių namų, ir nuvažiavo 
geležinkelio link. Tą merginą, Malinovski, tikriausiai 
pažįsti? 

— Kodėl tu taip manai? — iš pažiūros ramiai pa- 
klausė jis. 

— Mačiau tave su ja praėjusį sekmadienį, išėjai iš 
Keslerio šeimyninių namų ir net vedei ją už parankės. 

— Tai netiesa! Negali būti, kad tai... — suriko jis, 
nurydamas kažkokį vardą. 

— Esu visiškai tikras, kad tai ji. Brunetė, labai 
gyva ir labai graži. 

— Palikim ramybėj, kas man darbo,— sušnibždėjo 
jis nerūpestingai ir pajuto, kad kažkokia ranka įlindo 
jam į krūtinę ir ėmė baisiai ją draskyti. 

Iš tos vienos smulkmenos jis suprato, kad tai buvo 
Zoska, jo sesuo. 

Ne, jis negalėjo tuo patikėti, sėdėjo tylėdamas ir 
norėjo eiti, lėkti į namus, bet nepasijudino, net nepa- 
kėlė akių į draugus, nes bijojo susidurti su jų Žvilgs- 
niais, kad neatskleistų jo paslapties. 

Kiek atsigavęs, jis ramiausiai apsirengė ir išėjo, 
nelaukdamas draugų. 

Jis nubėgo pas tėvus, kurie gyveno Keslerio šei- 
myniniuose namuose. 

Dideli, panašūs į kareivines, keturaukščiai ketur- 
kampiai, kuriuose gyveno keli šimtai žmonių, stovėjo 
tamsūs ir tylūs, tik viename lange spingsojo šviesa. 
Visas namas miegojo, nes ir koridoriuose, kuriais bėgo 
Malinovskis, buvo tamsu ir tuščia, ir tik jo žingsniai 
aidėjo per visą namą. 

Namie jis rado motiną ir jaunesnįjį brolį, kuris sė- 
dėjo virtuvėlėje, susisupęs skara, ir, užsikimšęs ran- 
komis ausis, linguodamas monotoniškai kalė rytdienos 
pamoką. 

— Ar seniai tėvas išėjo į fabriką? — paklausė jis, 
žvilgsniu ieškodamas Zoskos kitame kambaryje. 

Motina neatsiliepė, ji klūpojo priešais paauksuotą 
Čenstochovos dievo motinos paveikslą, stovintį ant 
komodos purpurinio žiburėlio šviesoje, ir pašnabždo- 
mis meldėsi, greitai rinkdama didelio rožančiaus ka- 
roliukus. 


— O kur Zoska? — paklausė jis, vėl imdamas vir- 
pėti iš nekantrumo. 
„+ +. Palaimintas tavo įsčių vaisius Jėzus. Amen!" 


— Tėvas jau seniai išėjo. Zoska dar vakar išva- 
žiavo pas tetą Olesią. 
Ji toliau kalbėjo pertrauktus poterius. 

Adamas nežinojo, ką daryti; jis norėjo papasakoti 
motinai savo įtarimus, bet, pamatęs ją taip pamaldžiai 
nusiteikusią, taip uoliai besimeldžiančią, neišdrįso. 

Jam pagailo drumsti tą ramybę, viešpataujančią 
apytamsiame, tyliame bute. 

Kurį laiką jis sėdėjo, žiūrėdamas čia į seną, suvar- 
gusį motinos veidą, į jos žilus plaukus, kruvinai ap- 
šviestus žiburėlio, čia į du žydinčių hiacintų vazonus, 
stovinčius abipus paveikslo ir skleidžiančius kambaryje 
slogų kvapą. 

— Rivus — upelis, terra — žemė, mensa — stalas, 
nautilus — jūrininkas, — vienodai atkakliai kartojo bro- 
lis, be atvangos supdamas kojas. 

— Ar tikrai Zoska išvažiavo pas tetą? — paklausė 
jis tyliau. 

— Sakiau tau. Arbata, tur būt, dar karšta, Juzekas 
neseniai atnešė vandens iš fabriko, jei nori, padarysiu 
tau arbatos, ką? 

Jis nieko neatsakė, skubiai išėjo, nekreipdamas dė- 
mesio į motinos šaukimą sugrįžti, ir nuėjo į Keslerio 
fabriką, kur tėvas dirbo mechaniku prie didžiojo va- 
riklio. 

Vartininkas netrukdydamas praleido jį į didelį tam- 
sų kiemą, iš trijų pusių apstatytą milžiniškais trobe- 
siais, kurie žibėjo šimtais langų ir kur be atvangos 
dusliai dundėjo mašinos, nes audimo ir verpimo sky- 
riai, užversti darbu, jau visas mėnuo dirbo dieną ir 
naktį. 

Iš ketvirtos pusės, uždarančios tą ilgą keturkampį, 
prie milžiniško kamino stovėjo išlakus, panašus į bokš- 
tą keturių aukštų pastatas, pro kurio silpnai apšvies- 
tus langus pašėlusiu greičiu šmėkščiojo milžiniškas 
smagratis. 

Jis praėjo pro žemus, dabar neveikiančius korpusus, 

kuriuose buvo vilnonių siūlų dažykla ir muilo virykla, 
kur iš aliejų, gaunamų nuriebalinant vilną, buvo ga- 
minamas ne tik potašas, bet ir ūkinis muilas; praėjo 
pro krosnis, jau iš tolo raudonuojančias dideliais žaizd- 
rais, tvieskiančiais kruvinus šviesos ruožus į netoli 
stūksančias anglies krūvas, ir įėjo į bokštą. 

Keli pusnuogiai, pajuodę nuo dulkių žmonės be 
paliovos vežiojo vienračiais anglį, o keli kiti pylė į 
pakuras. 

Iš pradžių jis nieko nepamatė prietemoje, kurioje 
didysis ratas, lyg koks baisus, susirietęs į kamuolį 
roplys, pašėlišku greičiu svaidantis plienines žiežirbas, 
tryško iš žemės, į kurią buvo iki pusės panertas, lėkė 
it padūkęs aukštyn, tarytum norėdamas sudaužyti tuos 
jį įkalinusius mūrus ir pabėgti; paskui, įnirtingai švilp- 
damas, krito žemyn ir, vėl išsiplėšdamas, sukosi be 
atvangos taip greitai, kad buvo neįmanoma įžiūrėti jo 
pavidalo; matėsi tiktai virpanti blykčiojimų migla, tyš- 
kanti nuo plieninio nublizginto paviršiaus, kuris lyg 
sidabrinė aureolė skriejo paskui ratą, pripildydamas 
tamsų bokštą milijardais dygių kibirkščių. 

Kelios aliejinės lemputės, pakabintos prie sienų, 
virpančiomis liepsnelėmis apšvietė stūmoklius, kurie 
it rąsto storumo plieninės rankos dirbo taip pat be 
atvangos, su vienodu šaižiu švilpesiu, ir, tarsi pagau- 
tos bejėgiško įniršio, mėgino sugriebti tą jau abiem 
rankom laikomą ir amžinai pasprunkantį ratą. 

Senasis Malinovskis vaikščiojo su tepaline rankoje 
aplink žalvarinį barjerą, juosiantį mašiną, ir kaskart 
žvilgčiojo į manometrą, tikrindamas, kiek gaminama 
energijos. 

Jis pastebėjo sūnų, bet apėjo mašiną, apšluostė kai 
kurias jos dalis. pažiūrėjo, kaip veikia, ir tik tada 

atėjo; prisikimšo pypkę tabako, užsirūkė ir klausiamai 
pažiūrėjo į sūnų. 

— Atėjau pasakyti, kad Zoska, tur būt, yra Kesle- 
rio meilužė. 

— Kvailas! Matei? 

Malinovskis ėmė jam pasakoti, ką buvo girdėjęs iš 
Vilčeko, bet kalbėjo pašnibždomis, nes tame tvan- 
kiame pragaro triukšme ir patrankos garsas būtų din- 
gęs be aido. 

Senis klausėsi atidžiai, jo tamsiai pilkos akys, pa- 
našios į be paliovos skriejančio rato plienines žiežir- 
bas, ėmė žybčioti ir virpėti. 

— Sužinok viską, viską, — sukuždėjo jis, palenkda- 
mas į jį sausą, pilkšvą ir tarytum iš akmens ištašytą 
griežtų bruožų veidą. 

— Aš sužinosiu, ir jeigu taip yra, tai jam visiems 
laikams praeis noras vilioti savo darbininkes, visiems 
laikams, — pridūrė jis pabrėždamas, ir jo žaliose švel- 
niose akyse blykstelėjo ugnis, o švelnios, ryškiai rau- 
donos lūpos pamėlynavo, atidengdamos ilgus ir aštrius 
kaip vilko dantis. 

— Kalė, — pro dantis iškošė senis, pirštu primyg- 
damas tabaką. 

— Tėve, ką jūs apie tai manote? Mamai aš dar 
nieko nesakiau. 

— Pats jai pasakysiu. Tik gerai sužinok, o su Kes- 
leriu aš susitvarkysiu. 

Jis nuėjo prie mašinos ir po valandėlės sugrįžo. 

— Kodėl nebuvai pas mane visą savaitę? — paklau- 
sė jis švelniai, su didele meile. 

— Dirbau prie savo mašinos. 

Senis pažvairavo į jį, bet nieko neatsakė, nors visa 
širdimi nekentė tos mašinos, kurią jau metus laiko 
Adamas kūrė, nesigailėdamas nei laiko, nei pinigų. 

— Vėlu, eik miegoti, Adasiau. Gerai, kad pasakei. 
Tikrai įsitikink ir papasakok man, namie nieko ne- 
kalbėk. Jeigu yra taip, kaip tu manai, tai aš pats 
su jais susitvarkysiu. Kesleris turi milijonus, bet aš su 
juo susidorosiu. 


Jis kalbėjo šaltai, su beveik žiauriu ramumu, taip, 
kaip kadaise Užbaikalės krašte, kai kirto lažybų eiti 
vienas tik su kirviu prieš pilkąjį lokį. 

Juodu stipriai paspaudė vienas antram rankas ir 
pažvelgė į akis. 

Senis vėl ėmė vaikščioti aplink mašiną, tepti ją, 
valyti, žvilgčioti į manometrą, o kartais, nugara atsi- 
šliejęs į tirtančią sieną ir įsižiūrėies, kaip blykčioja, 
virpa, mirga ir zvimbia tas pašėliškai besisukantis 
ratas, tarytum skųsdamasis sukuždėdavo: 

— Zoska! 

Adamas grįžo namo, jausdamas širdyje šiokį tokį 
palengvėjimą. 

Hornas jau miegojo, todėl jis privėrė jo kambario 
duris ir ėmė ardyti tą mašiną, kuri ėste ėdė jam 
gyvenimą, nes jau metus ją darė ir vis negalėjo už- 
baigti. 

Tai turėjo būti dinamo mašina tokios paprastos 
konstrukcijos ir su tokiu pigiu motoru, kad galėjo 
padaryti perversmą pasaulyje, jeigu pavyktų, jeigu 
tik nuolat neapviltų apskaičiavimai, jeigu tik nuolat 
netrukdytų įvairios kliūtys. 

Jis nuolat buvo arti pergalės, kasdien žadėjo sau, 
kad rytoj jau tikrai laimės, o tos rytdienos virto ilgais 
mėnesiais, ir pergalės vis nebuvo. 

Jis sėdėjo taip ilgai, kad paryčiu Hornas, pabudęs 
ir pamatęs šviesą, sušuko: 

— Adamai, eikite miegoti. 

— Tuojau,— sumurmėjo jis ir, užgesinęs šviesą. 
atsigulė į lovą. 

Pilkas priešaušris pažvelgė pro langą ir ėmė žerti 
į kambarį tą keistą šviesą, kurioje žmonės ir daiktai 
įgauna lavonų išvaizdą, 0 pasaulis atrodo kaip tuš- 
tuma. 

Adamas žiūrėjo pro langą į žvaigždes, kurios vis 
labiau blėso ir viena po kitos smego pasaulį užliejan- 
čioje šviesoje. Jis negalėjo miegoti, kelis kartus kė- 
lėsi ir tikrino apskaičiavimus arba, pro langelį iškišęs 
galvą į lauką, kur Žvarbiai dvelkė rytmetis. žvalgėsi 
į tūkstančius juodų blizgančių stogų, dūluojančių tam- 
soje. 

Miestas miegojo visiškoje, absoliučioje tyloje, ku- 
rios nedrumstė nė mažiausias garsas. 

Šimtai kaminų tarytum juodų kolonų miškas siū- 
bavo toje judančioje migloje, kuri kilo virš patižusių 
laukų ir lyg balzganas debesis lėtai slinko į miestą ir 
draikėsi, kliūdamas už aštrių viršūnių. 

Jis atsigulė dar kartą, bet dabar jo miegą vėl 
sutrukdė mintys apie Zoską ir tas sirenų choras, netru- 
kus ėmes aidėti viršum tylaus miesto. 

Sirenos kaukė šaižiai ir iš visų pusių; metalinių 
gerklių maurojimas prapliupdavo miesto pietuose ir 
šiaurėje, rytuose ir vakaruose, jungėsi į vieną chorą. 
vėl skilo į atskirus balsus ir terkšdamas draskė orą. 

Horfas, kuris, nuo to laiko, kai išėjo iš Bucholco, 
nieko neveikė, laukdamas, ką duos Boroveckio pastan- 
gos įtaisyti jį pas Šają, šiandien atsikėlė taip vėlai, 
kad kol išgėrė arbatos, jau buvo laikas pietauti, o kai 
nuėjo į „koloniją“, kur jis valgydavo, ten visi jau buvo 
papietavę, ir jis neberado Boroveckio, su kuriuo no- 
rėjo pasimatyti. į 

Kama garbanojo plunksnas, o Kelios moterys ir 
merginos siuvo valgomajame, kuris buvo paverstas 
dirbtuve. 


— Jūs tikriausiai sergate, aš matau, — sušuko Ka- 
ma, nes dėl nuovargio ir nieko neveikimo jis atrodė 
labai nelaimingas. 


— Gerai matote, Kama, nes aš tikrai sergu. 

— Aš žinau, vakar jūs nebuvote pas mus todėl, 
kad buvote išlėkęs paūžti. 

— Visą vakarą namie groiome. 

— Netiesa, jūs buvote išgertuvėse, nes paakiai pa- 
mėlynave, va! — ėmė ji vedžioti piršteliu io paakiuose. 

— Tur būt, mirsiu. Kama, tur būt, mirsiu, — tarė 
jis, nutaisvdamas tragišką miną. 

— Nereikia taip kalbėti, tetulyt, na, aš nenoriu, — 
sušuko ji, nes jis užmerkė akis, užvertė galvą ant 
kėdės atkaltės ir apsimetė mirusiu. 

Kama sudavė jam plunksna per veidą ir apsimetė 
labai supykusi, net pusė jos padrikų plaukų nudribo 
ant kaktos ir uždengė akis. 


Po pietų Hornas sėdėjo tvlėdamas ir tvčia nekreipė 
dėmesio, kaip ji prieš jį maivosi; jis dėiosi esas abe- 
jingas. o iš tikrųjų nuobodžiavo ir tingiai apžiūrinėjo 
eilę šeimvninių portretų, tas dideles XVIII amžiaus 
bajorų galvas, kurios iš po skustų kuodų tarytum 
griežtai, netgi rūsčiai žvelgė čia į šimtus už lango 
dunksančių stogų bei fabrikų kaminų, čia vėl į tuos 
nepakeliamo darbo iškamuotus, išbalusius, išsekusiais 
bespalviais veidais proanūkius, sunkiu darbu užsidir- 
bančius kasdieninę duoną. 


— Ar man teks prašyti, kad teiktumėtės tarti mums 
bent žodelį? 


— Kad nesinori kalbėti. 

— Bet jūs nesergate, ar ne taip? — paklausė ji ty- 
lutėliai, neramiai žvelgdama jam į akis. — O gal jūs 
neturite pinigų? — skubiai pridūrė ji. 

— Neturiu ir esu tikras vargšas našlaitėlis, — juo- 
kavo jis. 

— Aš jums paskolinsiu, tikrai paskolinsiu! Oho, aš 
turiu keturiasdešimt rublių. 

Ji čiupo jį už rankos ir išsivedė į salonėlį, kur bal- 
tasis Pikolas tuojau pradėjo ant jos loti ir tempti už 
suknelės. 

— Iš tikrųjų jums paskolinsiu, — vėl prabilo ji ne- 
drąsiai. — Mano brangusis, mano mylimiausias, — 
čiauškėjo ji, pasistiepusi ir glostydama jam veidą, — 
pasiskolinkit iš manęs. Tai mano nuosavi pinigai, aš 
juos susidėjau vasariniam kostiumui, bet jūs iki to laiko 
man atiduosite, na! — beveik maldavo ji labai nuo- 
širdžiai. 

— Dėkoju, Kama, labai dėkoju, bet pinigų man ne- 
reikia, aš turiu. 

— Netiesa. Prašom parodyti piniginę. 

O kai jis nesutiko, ji mikliai ištraukė jam iš kišenės 
piniginę ir ėmė joje raustis, bet tuoj pat pastebėjo ten 
savo fotografiją. 

Ji žiūrėjo į jį ilgai ir meiliai; raudonis pamažu iš- 
mušė jai kaklą ir veidą; ji atidavė piniginę ir labai 
tyliai sukuždėjo: 

— Aš jus myliu už tai, myliu! Bet fotografiją jūs 
paėmėt iš tetos albumo, aha! 

— Pirkau iš fotografo. 

— Netiesa! 

— Jeigu netikite, aš išeinu. 

Ji pasivijo jį tarpduryje ir pastojo kelią. 

— Bet jūs niekam nerodote tos fotografijos? 

— Niekam. 

— Ir visuomet nešiojate ją su savim? 

— Visuomet, bet niekad į ją nežiūriu, niekad. 

— Netiesa! — energingai sušuko ji. — Jūs paimsite 
pinigus? 

— Kartais tik pasižiūriu, štai tiek, va! 

Jis paėmė abi jos rankutes ir abi karštai išbu- 
čiavo. 

Ji tuojau ištrūko, nubėgo iki salonėlio durų ir 
išraudusi, uždususi sušuko: | 

— Jūs stiprus kaip meška! Nemėgstu jūsų, ne- 
kenčiu. 

— Ir aš Kamos nemėgstu ir nekenčiu, — sušuko jis 
išeidamas. 

— Ahal 

Jis išgirdo abejojantį balsą, ir, nors ji jo nekentė, 
nubėgo į saloną ir pro langelį žiūrėjo, kaip jis išėjo 
pro vartus ir nužingsniavo Spacerovos gatvės viduriu; 
ji pasiuntė jam pirštais kelis bučkius ir, lenktyniauda- 
ma su Pikolu, nubėgo dirbti pertraukto darbo. 

Hornas kelias valandas vaikščiojo po pažįstamus, 
kol pagaliau pasiskolino Juziui Jaskulskiui reikalingus 
pinigus, o paskui nuėjo pas Boroveckį. 

Beveik prie pat fabriko vartų jį pasivijo Serpins- 
kis, pažįstamasis iš „kolonijos“. 

Bajoras buvo su aukštais, iki kelių, batais, apsi- 
rengęs ruda, labai išpuošta juodais apsiuvais čiamara, 
ant žilos galvos turėjo užsimaukšlinęs tamsiai mėlyną 
kepurę ir plačiai mosavo kaustyta lazda. 

— Tokiu metu gatvėje, o fabrikas? — nustebęs su- 
šuko Hornas. 

— Fabrikas nepabėgs, pone mieliausias, ne zuikis. 

— Kurgi tamsta išsirengei? 

— Taigi matai tamsta, saulutė taip šildo nuo pat 
ryto, taip kvepia pavasariu. kad tiesiog alpsti, jau 

nebegalėjau ištverti fabrike, šiaip taip išsisukau ten 
nuo pietų ir drožiu sau, pone mieliausias, truputį už 
miestelio, laukuose pasidairyti, kaip ten, šitąjį ir anąjį, 
žiemkentėliai išlindo iš po sniego. Matai, pone mie- 
liausias, kokia velniškai jau šilta saulė, iš džiaugsmo 
žmogus tiesiog ryte rytum, šitąjį ir anąjį. 

— O kodėl jums rūpi tie visi žiemkenčiai! 

— Kaipgi nerūpės! Na taip, taip, aš jau nesėju, 
neariu, taip, žinia, esu fabriko samdinys, tarnauju pas 
žydą, bet matot, — apsidairė jis ir tyliai pašnibždėjo 
jam į ausį, — ta Lodzė man jau lenda pro gerklę, visa 
tai, drauge paėmus, šitąjį ir anąjį, vyra kiaulystė ir 
šunsnukystė, pone mieliausias! — Dar kartą labai 
smarkiai nusikeikęs, jis padavė jam ranką ir skubiai 
nuėjo, lazda kaukšėdamas į šaligatvį. 

Homnas su Boroveckiu kalbėjosi trumpai. kadangi 
šis dar neturėjo jokių naujų žinių; išeidamas jis 
susitiko Jaskulskį, kuris ėjo pas Boroveckį po vaka- 
rykščio pasikalbėjimo su Vysockiu. 

Šiandien Jaskulskis atrodė dar labiau išsigandęs ir 
ištižęs. 

Kartais jis pasitempdavo, glostėsi ūsus, krenkščiojo, 
bet vis dėlto drąsos jam nedaugėjo; jis laukė mažame 
laukiamajame prie dažyklos ir jau kelis kartus tikrai 
buvo besprunkąs, tačiau, prisiminęs žmoną ir vaikus, 
prisiminęs, kiek kartų veltui buvo laukta įvairiose 
kontorose ir fabrikantų prieškambariuose, vėl sėdosi 
ir nužemintai laukė. 

— Jūs esate Jaskulskis? — įeidamas paklausė Ka. 
rolis. 


— Taip, turiu garbę prisistatyti, pone direktoriau, 
esu Jaskulskis. 


Jis lėtai pasakė tą jau daug sykių kartotą sakra- 
mentalinę formulę. 

— Ne apie šitokią garbę čia bus šnekama. Ponas 
Vysockis sakė, kad jums reikalinga vieta. 

— Taip, — trumpai atsakė jis, glamžydamas ran- 
kose aptriušusią skrybėlę ir su baime laukdamas, kad 
vėl išgirs, jog vietų nesą. 

— Ką tamsta moki, kur tamsta dirbai? 

— Pas save. 

— Turėjai tamsta kokį biznį“ 

— Turėjau ūkį, netekau ir dabar dėl laikinų trū- 
kumų, tik laikinų, — ėmė įtikinėti jis, rausdamas iš gė- 
dos, — nes kaip tik turime bylą, kuri turi būti išspręs- 
ta mūsų naudai. Byla labai paprasta, nes, mirus mano 
bevaikiam pusbroliui iš tėvo pusės... 

— Neturiu laiko, pone, genealogijai. Tamsta buvai 
žemvaldys, vadinasi, tamsta nieko nemoki. Norėčiau 
tamstai padėti, o kadangi, tamstos laimė, jau kelios 
dienos sandėliuose yra vieta, tad jeigu sutiktumėte 
priimti... 

— Didžiai dėkingas, nuoširdžiai ačiū, nes iš tikrųjų 
turime truputį sunkumų, niekad nepajėgsiu atsidėkoti 
jums, pone direktoriau. Galima sužinoti, kokia vieta? 

— Sandėlių sargo! Dvidešimt rublių algos, budėti 
reikės fabriko darbo valandomis. 

— Likite sveikas, ponel — griežtai tarė Jaskulskis 
ir apsigręžė išeiti. 

— Kas jums atsitiko? — nustebęs sušuko Boro- 
veckis. 

— Aš esu bajoras, pone, 0 jūsų pasiūlymas netikęs. 
Nustipti badu Jaskulskis gali, bet šitų vokietpalaikių 
sargu būti jam negalima, — iškošė jis išdidžiai. 

— Ir stipk tamsta su savo bajoryste kuo greičiau, 
bent kitų vietos neužimsi! — suirzęs šūktelėjo Borovec- 
kis ir išėjo. 

Labai sujaudintas, Jaskulskis išėjo į gatvę; kurį 
laiką jis ėjo tiesus, išdidus, kraujo pritvinkusiais 
skruostais, pilnas įžeisto orumo, bet kai į jį padvelkė 
oras, kai jis vėl atsidūrė gatvėje, po atviru dangum, 
kai praeiviai skubėdami ėmė jį stumdyti po be palio- 
vos slenkančių su prekėmis platformų ratais, atsidusęs 
suglebo, nesąmoningai nuleido rankas, atsistojo šali- 
gatvyje ir ėmė ieškoti nosinės kiaurose kišenėse. .. 

Jis atsišliejo į kažkokią tvorą ir bejėgiškai, tarytum 
pakvaišęs, ėmė spoksoti į namų jūrą, į šimtus kaminų, 
spiaudančių purvinų dūmų tumulus, į ūžiančius ir 
skubančius dirbti fabrikus, į aplink kunkuliuojantį ju- 
dėjimą, į tą amžinai veiklią kūrybingą ir galingą žmo- 
gaus energiją, įsikūnijusią šiame mieste, O paskui — 
į tuos ramius žydrynės plotus, per kuriuos ritosi saulė. 

Jis vėl ėmė ieškoti nosinės, jau nebegalėdamas pa- 
taikyti į kišenę, nes širdį sugniaužė baisiausias iš visų 
skausmų — bejėgiškumas. 

Jį apėmė pašėlęs noras susigūžti šalia tos tvoros, 
galvą padėti ant akmens ir numirti; kad jau nors kar- 
tą pasibaigtų tos baisios grumtynės su gyvenimu, kad 
jau nors kartą nebereikėtų grįžti pas stimpančią badu 
šeimą, kad jau nors kartą nebejaustų savo bejėgiš- 
kumo. 

Ne, jis jau nebeieškojo nosinės, užsidengė suplyšu- 
sia rankove veidą ir pravirko. 

Boroveckis sugrįžo į savo laboratoriją prie „virtu- 

vės“ ir, radęs Marėjų, sėdintį ant stalo kampo, papa- 
sakojo jam apie Jaskulskį. 

— Pirmą kartą sutinku tokį žmogų! Aš duodu jam 
darbą ir tuo pačiu galimybę vegetuoti, o jis pasipik- 
tinęs atsako: „Esu bajoras ir vokietpalaikiui nesar- 
gausiu; geriau badu nustipsiu!“ Garbės žodis, geriau 
būtų, kad tokie šlėktos išstiptų kuo greičiausiai. 

— Jau baigia spausdinti ,„bambuką“,— pranešė dar- 
bininkas. 

— Tuoj ateisiu! Jie gėdinasi darbo, bet nesigėdina 
paprasto elgetavimo, šito aš nebesuprantu. Kas jums 
yra — paklausė jis skubiai, nes Marėjus nesiklausė, 
tik kažkaip blausiai, išverktomis akimis žiūrėjo pro 
langą. 

— Nieko, esu, kaip visada, — atsainiai atsakė jis. 

— Jūsų veidas toks liūdnas. 

— Tai kad nėra ypatingos priežasties džiaugtis! 
Bet gal pirksite mano baldus? — išpyškino jis, veng- 
damas Boroveckio žvilgsnio. 

— Parduodate baldus? 


— Taip, taip... Noriu nusikratyti tais rakandais, 
pigiai parduodu, imsite? 

— Apie tai pakalbėsime vėliau, bet jeigu tai daryti 
jus verčia koks skubus reikalas, tai gal galėčiau jums 
kuo padėti, būkite su manim atviras. 


— Ne, pinigų man nereikia, bet ir baldai man ne- 
reikalingi. 

Karolis pažvelgė į jį ir, kiek patylėjęs, tarė su 
užuojauta: 

— Vėl nieko neišėjo iš jūsų vedybų? 

— Taigi nieko, nieko! — jis ėmė greitai vaikščioti, 
norėdamas nuslėpti jį krečiantį susijaudinimą. 

Jo žandas mėšlungiškai virpėjo; protarpiais stab- 
telėjęs, jis giliau atsikvėpdavo, įsispoksodavo blausio- 
mis akimis į abejingą Karolio veidą, pasitempdavo nuo 
kupros striukę, nusišluostydavo prakaituotas rankas ir 
vėl imdavo bėgioti plačiu ratu aplink stalą. 

Karolis, įsitraukęs į darbą, neatsiliepė, tik kai Ma- 
rėjus nubėgo į „virtuvę“, su panieka dėbtelėjo jam 
įkandin ir sumurmėjo: | 

— Sentimentali beždžionė! | 

— Aš tik vakar pamačiau, kad vedybos yra karti 
meilės ir žmogaus orumo satyra, — Vėl prabilo Marė- 
jus, imdamas vaikštinėti toliau. 

— Žiūrint kam! 

— Aš tik vakar pamačiau, kad tai labiausiai nemo- 
rali institucija! O taip, santuoka tai purvino melo, 
niekšybės, miekšingiausios apgavystės, klastos samplai- 
ka! Sito neginčysit, ką? — ėmė karščiuotis jis, pagautas 
neapykantos. 

— Nei ginčysiu, nei tvirtinsiu, nes man tai nerūpi. 

— Bet aš jums sakau, kad taip yra! Vakar buvau 
pakviestas arbatos į vienus namus, ten buvo taip pat 
ir tokia ideali Kačinskių pora. Visą laiką sėdėjo greta 
ir laikėsi už rankų. Šlykštus paprotys nuolat trintis 
tarpusavy. Visą laiką abu tik kuždėjosi ir taip godžiai 
žiūrėjo į vienas antrą, kad tai pasidarė net kvaila iI 
nepadoru. Jie nervino mane visą vakarą, nes netikė- 
jau jų nuoširdumu ir įtariau biaurią suktybę, ir netru- 
kus tuo įsitikinau, kai po arbatos išėjau į gretimą kam- 
barį ir atsisėdau prie lango, kad truputį atvėsčiau. 
Greit atėjo Kačinskiai ir, nepastebėję manęs, pradėjo 
biauriausiai ginčytis. Nežinia dėl ko, bet girdėjau, kaip 
ta ideali, dieviška, panaši į šventąją Kačinska plūdo 
jį kaip kokia paskutinė gatvės mergšė, o baigdama 
tėškė jam į veidą; tada jis, tas vyro pavyzdys, nutvė- 

rTė viena ranka jos rankas, skėlė jai kelis kartus per 
veidą ir iš visų jėgų trenkė į krosnį taip, kad ji 
krito ant grindų. Ji nenualpo, bet ėmė tampytis: visi 
namai subėgo gelbėti, o jis tada atsiklaupė prie jos, 
puolė bučiuoti rankas, vadinti švelniausiais vardais ir 
beveik verkė iš sielvarto, kad ji kenčia. Biaurus ir 
niekšiškas farsas! 

— Jūs pasakojate išimtinį atsitikimą. Bet, šiaip ar 
taip, jisai stulbinantis. 

— O, tai ne išimtinis atsitikimas, taip gyvena de- 
vyni dešimtadaliai šeimų, ir kitaip būti negali, kol 
žmones jungs prekybinė atranka, kol įstatymai laikys 
žmones sukaustytus nenutraukiamais pančiais ir kol 
merginos laikys santuoką pelningo pragyvenimo šal- 
tiniu. 

— Ta visa jūsų neapykanta atsirado tik dėl asme- 
ninio nusivylimo, ką? 

— Visuomet taip maniau, nes jau seniai mačiau. 

— Kodėl gi nevedate? — paklausė Boroveckis. 

Marėjus sumišo ir kurį laiką tylėjo, pridėjęs įkai- 
tusią kaktą prie šaltų skardų ant rankinės spausdini- 
mo mašinos, stovinčios prie stalo. 

— Turiu per didelę kuprą ir per mažai pinigų. 
Jeigu būčiau aklas, kvailas, raupuotas, bet turtingas 
bent kaip Bucholcas, tai kiekviena jūsų lenkė atsi- 
klaupusi prisiektų mane mylėti iki mirties! — iškošė 
jis su neapykanta. 

— Ak, tai, vadinasi, lenkė jus atstatė? — kandžiai 
burbtelėjo jis. 

— Taigi lenkė, tasai kvailumo, klastingumo, kapri- 
zų, blogų instinktų įkūnijimas, tasai... 

— Turite gausų sinonimų žodyną, — ironiškai per- 
traukė jį Boroveckis. 

— Aš neprašau jūsų pastabų, — sušvokštė jis, pra- 
siepdamas savo retus dantis. 

— O man visai nereikia tavo išpažinties. 

— Ponas pirmininkas prašo tamstą! — pranešė daIr- 
bininkas, įkišęs galvą į laboratoriją. 

Karolis nuėjo pas Bucholcą. 

Marėjui pasidarė truputį nesmagu ir gėda dėl savo 
ūmumo, bet, nepaisant to, nusivylimo kartėlis kėlė 
jam neaiškią neapykantą visam pasauliui, o ypatingai 
moterims, todėl, išgirdęs garsias kalbas ir juoką sau- 
sųjų dažų skyriuje, kur dirbo keletas moterų, išliejo 
ant jų savo pyktį; vieną apkūlė, kitas tuojau išginė iš 
darbo, o paskui ėmė landžioti po fabriką, ieškodamas 
progos aprėkti, rašyti pabaudas ir išmetinėti. 

Bucholcas sėdėjo spaustuvėje ir pasisveikinęs tarė 
Karoliui: 

— Knolis atvažiuoja šeštadienį. Ateikite vakare pas 
mane į viršų. 

— Gerai; bet kam jūs, ponas pirmininke, einate iš 
namų, tokie pasivaikščiojimai gali būti kenksmingi. 

— Jau nebegaliu nusėdėti namie. Viskas man įgri- 
so, man reikia judėti. 

— Tai kodėl, ponas pirmininke, neinate kur nors 
pasivaikščioti? 

— Buvau išvažiavęs šiandien, tai man dar labiau 
nusibosta. Kas girdėti? 

— Dirbam, kaip paprastai. 

— Tai gerai. Kodėl šiandien taip tyliai dirba fab- 
rikasė — sukuždėjo jis ir nustebęs sukluso. 

— Kadgi dirba, kaip visuomet! — atsakė Boroveckis 
ir nuėjo į kitas sales. 

Kurį laiką Bucholcas klausėsi kurtinančio monoto- 
niško mašinų bildėjimo, aidinčio lyg galingas- ūžesys, 
bet nedaug tegirdėjo, nes visai negalėjo sukaupti dė- 

mesio, 0 kadangi jam spaustuvėje pradėjo darytis ir 
tvanku, ir karšta, išėjo iš fabriko ir atsisėdo ant renti- 
nio palei tvenkinį, į kurį nutekėdavo sunaudotų ir visai 
ataušusių garų vanduo. 

Jis prisimerkė ir ėmė žvalgytis į išmėtytų aplink 
milžinišką kiemą savo fabrikų kontūrus, į anglies ir 
medžiagų prikrautus rudus vagonus, virtinėmis slen- 
kančius į kiemą prie sandėlių, į saulės šviesoje spin- 
dinčius stogus, į kaminus, leidžiančius saulės nuraus- 
vintų dūmų tumulus, į menkai įžiūrimus darbininkus, 
kurie, stumdydami vagonus, siuvo tarp sandėlių. 

Jis sunkiai alsavo tuo saulėtų, dūmų bei anglies 
dulkių prisotintu oru. 

Smarkiai užsikosėjo, bet nenuėjo namo, nes jį ap- 
ėmė kažkoks malonus bejėgiškumas. 

Saulė švietė visu pavasarišku smarkumu, 0 nuo 
pažliugusių ir Žvilgančių it stiklas laukų dvelkė švel- 
nus vėjelis; dar plikose tuopose, kurios augo palei 
tvorą, iš vienos pusės uždarančią fabriko kiemą, pul- 
kai Žvirblių triukšmingai pešėsi ir linksmai čirškėjo, 
tarytum sveikindami ateinantį pavasarį, kuris jau rodė 
saulėtą veidą iš už didelių baltų debesų, tarytum bal- 
čiausių vilnų kamuoliai ramiai pakibusių milžiniškoje 
žydrynėje, plytinčioje viršum miesto, aprūkusio, ku- 
pino fabrikų triukšmo, o tuščiose gatvėse — tylos. 

Fabrikai grojo nepaliaujamu darbo ritmu. 

Pagaliau Bucholcas atsikėlė ir nuėjo namo; prieš 
tuos didžiulius pastatus, tas galingas mašinas ir tą mil- 
žinišką fabriko gyvenimą jis dabar jautėsi toks bejė- 
gis, kad vos kiūtino ir jau iš parko su nesąmoningu 
pavydu pažvelgė į didžiulius raudonus trobesius spin- 
dinčiais langais. 

Kad ir stebuklingi buvo Hameršteino vaistai, jo 
sveikata vis dėlto nesitaisė, kasdien jis jautėsi blogiau, 

mažai miegodavo ir dažnai praleisdavo naktis fotelyje, 
bijodamas gulti į lovą, nes vis dažniau pagalvodavo, 
kad atsigulęs mirs; vis dažniau mirties baimė gniaužė 
jį lyg baisi, neapsakoma kančia, vis dažniau jis bijo- 
davo nakties ir vienumos, bet nenorėjo dar to prisi- 
pažinti net sau pačiam ir, sukaupęs visą savo galingą 
valią, grūmėsi su negalia. 

Beprasmiška ir sunki apatija graužė jį vis smarkiau. 

Jis jau nebenorėjo nieko veikti, viskas jam buvo 
nusibodę, niekas jo nebedomino. 

Ištisas valandas jis nejudėdamas sėdėdavo konto- 
roje, kur Boroveckis tvarkė visus reikalus, apdujusio- 
mis akimis žiūrėdavo, kaip už langų siūbuoja medžiai, 
užsimiršdavo, kur esąs, į ką žiūrįs; atsipeikėjęs, atga- 
vęs sąmonę, jis vėl kiūtindavo į fabriką, prieidavo prie 
žmonių, trokšdavo judėjimo, žmonių, gyvenimo, už 
kurio jis kabinėjosi nesąmoningai, tarsi skenduolis, 
beviltiškai besistvarstantis stačių ir slidžių krantų. 

Šeštadienį, kada turėjo sugrįžti Knolis, jis jautėsi 
dar blogiau, bet vis dėlto po pietų nuėjo į fabriką. 

Jį degino karštis ir graužė toks nekantrumas, kad 
nė minutės negalėjo ištverti vienoje vietoje, ėjo iš 
vieno korpuso į kitą, iš vienos salės į antrą, iš aukš- 
to į aukštą ir vis norėjo eiti pirmyn, viską matyti, bet 
drauge nuo visko pabėgti, nes jį nervino mašinos, 
o tos begalinės transmisijų bei diržų gijos, kurios, šai- 
žiai švilpdamos, rangėsi aplinkui, kėlė jam skausmą. 

Jis nuėjo į audimo skyrių ir ėmė vaikščioti tarp 
staklių, kurios mėšlungiškai tampėsi lyg žvėrys, mė- 
ginantieji nutrūkti nuo grandinių. 

Milžiniškose salėse taip gaudė nuo staklių trenks- 
mo, žvangėjimo, burzgimo ir dundėjimo, kad jis tik 
skubiai ėjo ir prisimerkęs paraudusiomis akimis dirs- 
čiojo į darbininkus, kurie, palinkę prie staklių, įbedę 

į jas akis, nieko nematė ir negirdėjo, kas dedasi ap- 
linkui. 

Medvilnės dulkės lyg palša virpanti migla gulė ant 
juodų tirtančių mašinų, ant beveik nejudančių Žmo- 
nių ir Žėrėjo saulės spinduliuose palei ilgą langų eilę. 

Ne, čia jis nepasijuto gerai; jį erzino tas monoto- 
niškas, nepaliaujamas į darbą įkinkytas geležies riks- 
mas, erzino tas. perteklius jėgos, kuri varė stakles, dre- 
bino sienas, kaukė, kamuojama prievartos ir pasiprie- 
šinimo. 

Jis ėjo per žemus apretūros korpusus, bet ten 
sodos, krakmolo, potašo, ūkinio muilo garai graužė 
jam akis, o tos mašinos, panašios į krokodilus, be at- 
vangos išvemiančius begalinius įvairiaspalvių medžia- 
gų kaspinus, kėlė šleikštulį. 

Jis ėjo toliau ir kažkokiame koridoriuje pažvel- 
gė į kiemą; prie vienų sandėlių buvo stumiami pilni 
medvilnės ryšulių vagonai, prie kitų — kraunami ga- 
tavi audiniai, o tiesiai prieš langą šniokštavo garve- 
žys, traukiantis tuščius anglies vagonus. 

Jis palydėjo jį žvilgsniu, kol pagaliau mašina din- 
go kažkur už fabriko, pamiškėje, paskui ėmė atidžiai 
stebėti juodų dulkių debesį, kuriame šmėkščiojo dar- 
bininkai, žeriantieji iš vagonų anglį į keturkampes 
krūvas. 

— Ko čia aš dabar žiūriu! — pagalvojo jis nepa- 
tenkintas ir atsirėmė į palangę šiek tiek pailsėti, nes 
pajuto tokį sunkumą, kad nebegalėjo pajudėti ir vis 
dažniau ėmė gaudyti kvapą; protarpiais viskas drauge 
su juo taip susiūbuodavo ir taip keistai imdavo ūžti, 
kad jis atsistūmė nuo palangės, sukaupė jėgas ir, pa- 
gautas nerimo, skubiai nuėjo. 

Jis nusiramino, tiktai pamatęs žmones, kurie vy- 
niojo audeklus. 

Keliasdešimt moterų dirbo toje didelėje salėje, ku- 
rios vidurys iki pat lubų buvo užverstas audiniais, pa- 
našiais į įvairiaspalvės skardos ritinius. 

Čia linksmai skambėjo garsios kalbos, juokas ir 
pokštai, bet kai tik įėjo Bucholcas, salė beveik visai 
nuščiuvo. Visi balsai nutilo, šypsenos sustingo, akys 
apsiblausė, o veidai pasidarė griežti ir neramūs. 

Tik monotoniškai spragsėjo mašinos, matuojančios 
ir vyniojančios ant lentų audeklus, dusliai bildėjo rieti- 
mai, mėtomi ant vežimėlių, kurie dundėdami vežė juos 
į gretimą sandėlį, ir šaižiai čežėjo lankstomas po- 
pierius. 

Bucholcas lėtai slinko palei stalus, atidžiai stebė- 
damas eiles negražių, išblyškusių, anemiškų, sunkaus 
kasdieninio darbo subiaurotų galvų, bet nė viena ne- 
pakilo į jį, jis pagaudavo tik iš padilbų svaidomus 
žvilgsnius — nedraugiškus arba kupinus išgąsčio. 

— Kodėl jos manęs bijo? — pagalvojo jis, kai, vos 
tik išėjęs, užpakaly savęs išgirdo, kaip salėje vėl pra- 
pliupo toks pat klegesys. 

Jis ėjo vis lėčiau ir taip sunkiai, jog pagaliau nu- 
sprendė grįžti į rūmus, aplenkė baltyklas ir pro gatavų 
audinių sandėlius tiesesniu keliu pasuko prie išėjimo. 

Sandėliai buvo specialiame dviejų aukštų pastate 
iš akmens ir geležies, su mažyčiais ir taip tankiai api- 
pintais grotomis langais, kad milžiniškoje salėje, už- 
imančioje visą aukštą, viešpatavo prietema. Čia buvo 
iki lubų prigrūsta rietimų stirtų, tarp kurių vingiavo 
gilūs takai, panašūs į kanalus, skrodžiančius didžiulį 
audinių masyvą. 

Sandėliuose viešpataujanti prietema ir didžiulė tyla 
kėlė kažkokią iškilmingą rimties nuotaiką, tik kartais 
didžiuoju taku nuriedėdavo ir be pėdsako ir aido 
dingdavo šalutiniuose praėjimuose vežimėlis, vežantis 

naują partiją, arba koks skardesnis“ fabriko dundesys 
sudrebindavo voratinkliais ir medvilnės dulkėmis ap- 
neštus langus ir greit nuslopindavo giliuose mėlynuose 
takuose. 

Bucholcas jau nebepajėgė eiti, atsisėdo arčiau lan- 
go ant išmėtytų perkelio rietimų ir ėmė galvoti, kad 
pailsėjęs eis toliau, bet kai pamėgino atsikelti, kojos 
sulinko, ir jis sunkiai sudribo atgal. 

Jam pasidarė baisiai negera. 

Jis norėjo surikti, pasišaukti ką nors į pagalbą, bet 
nebeįstengė, nebeturėjo žado, tik sunkiai kilojo vokus, 
raudonomis paklaikusiomis akimis klaidžiodamas po 
tas tylias milžiniškas keturkampes audinių šūsnis, ku- 
rios aplinkui stovėjo, apgaubtos kažkokios grėsmingos 
akmeninio susimąstymo rimties. 

Ir tada jį nutvėrė už gerklės toks kraupus, laukinis 
siaubas, kad jis paklaikęs puolė prie artimiausio lan- 
gelio, įsikibo, norėjo šaukti pagalbos, bet tiktai mėš- 
lungiškai virpėjo ir gargaliavo, maldaujamu, beviltiš- 
ku žvilgsniu žiūrėdamas į darbininkus, kraunančius 
kieme vagonus. | 

Niekas neatėjo gelbėti; fabrikas dusliai ūžė kaip 
amžinai audringa jūra, o jam seko jėgos, rankos nu- 
sprūdo nuo grotų, ir jis krito ant medžiagų, tačiau 
baisiomis pastangomis atsikėlė dar kartą ir, kliūdamas 
už audinių stirtų, tarytum pastojančių iš visų pusių 
kelią, griuvo vėl ir jau nebeatsikėlė, tik ropojo, gaudė 
orą, stingstančiais pirštais kabinėjosi už audeklų, dras- 
kė geležines grindis, kol pagaliau, lyg persmeigtas 
peiliu į pačią širdį, pašoko ant kojų, kvėptelėjo, klai- 
kiai sukliko ir bejėgiškai žnektelėjo ant žemės. 

Tą riksmą žmonės išgirdo, netrukus subėgo darbi- 
ninkai ir apspito jį, nežinodami ką daryti, išsigandę 
net nedrįsdami paliesti dar virpančio lavono. 

O jis gulėjo išsitempęs, paraudusiomis išverstomis 
akimis pamėlusiame ir perkreiptame veide ir plačiai 
pražiota burna, su tuo paskutiniu priešmirtiniu riksmu: 
buvo niūrus kaip tos audinių šūsnys, bejėgis kaip tie 
milijonai, tarp kurių jis numirė; ir atrodė, kad tam- 
sioje salėje, po geležinėmis lubomis, siauruose takuose 
aidi tas kraupus, lūpose suakmenėjęs užsmaugtas gy- 
vybės riksmas, kad jis skverbiasi pro audinių kalnus, 
pro mūrus ir susilieja su galinga kunkuliuojančio 
miesto ir ūžiančių fabrikų gyvenimo banga. 


XVI 


Du įvykiai sukrėtė Lodzę: Bucholco mirtis ir nie- 
kad anksčiau neregėtas medvilnės kainų pakilimas. 

Bucholcas mirė! Ta žinia žaibo greitumu pasklido 
Lodzėje, padarydama didžiulį įspūdį. 

Niekas nenorėjo tuo patikėti, visi abejodami kratė 
galvas. 

Ne, negali būti. 

Netiesa, griežtai paneigdavo kai kas. 

Bucholcas numirė? 

Tas Bucholcas, kuris visuomet buvo, apie kurį pen- 
kiasdešimt metų buvo kalbama, kurio kiekvienu žings- 
niu buvo domėtasi, kuris, su niekuo nesidalindamas 
valdžios, viešpatavo Lodzėje; tas Bucholcas, kurio 
turtai visus akino, tas galiūnas, ta Lodzės širdis ir 
pasididžiavimas! Tas prakeiktasis ir įstabusis — mirė! 

Kažkoks nusistebėjimas pagavo mases, kurios nebe- 
galėjo sutikti su tuo paprastu mirties faktu. 

Kontorose, dirbtuvėse ir fabrikuose ėmė rastis tūks- 
tančiai legendų apie jo gyvenimą, apie jo milijonus 

ir apie jo laimę; tamsios darbininkų masės nesuprato 
jo geležinės ir negailestingos valios, kurios dėka jis 
lenkė viską ir visus, kaip norėjo, nesuprato to jo sa- 
votiško genialumo; masės matė tik pasekmes — milži- 
niškus turtus, kurie išaugo jų akivaizdoje, joms prisi- 
dedant, o tuo tarpu pačios, kaip ir anksčiau, nieko 
neturėjo. 

Apie jį buvo kalbama nebūtų dalykų. 

Vieni tvirtino, kad jis turėjęs pinigų klastojimo 
fabriką, dar tamsesni, neseniai tapę darbininkais iš 
bežemių valstiečių, prisiekinėjo, kad jam velnias pa- 
dėjęs, buvo ir tokių, kurie galėjo prisiekti matę ragus 
ant jo galvos, kad jis pats buvęs velnias, bet visi 
negalėjo sutartinai patikėti, jog jį nusinešė paprasta 
mirtis, ta pati, kuri nusinešdavo ir kiekvieną iš jų. 

Tačiau žinia buvo tikra. 

Kas norėjo, galėjo įsitikinti, nuėjęs į Bucholco rū- 
mus, į didžiulę priemenę, paverstą laidotuvių koplyčia, 
išmušta juoda sidabrinėmis ašaromis apšlakstyta ge- 
lumbe. Bucholcas gulėjo pašarvotas ant žemo kata- 
falko tarp palmių, gėlių ir didelių vaškinių žvakių, 
kurių šviesos virpėjo nuo gedulingų giesmių, be palio- 
vos giedamų būrio kunigų. 

Jis laukė laidotuvių dienos, o tuo tarpu buvo grobis 
smalsuoliams, kurie plūdo miniomis, norėdami pama- 
tyti, kaip atrodo tas legendinis Bucholcas, tas dešimčių 
tūkstančių žmonių viešpats, tas milijonierius! 

Išsigandę ir keisto liūdesio nutildyti, žmonės. susto- 
davo prie mirusio galiūno, kuris suakmenėjusiu pamė- 
lusiu veidu ramiai gulėjo sidabruotame karste, sugniau- 
žęs rankose juodą kryželį. 

Jis gulėjo veidu tiesiai į plačiai atvertas duris ir 
įgriuvusiomis akimis tarytum žiūrėjo pro pajuodusius 
vokus į parką, į fabrikų mūrus, į dūmų kamuolius 

verčiančius kaminus, į savo buvusią karalystę, į visą 
tą jo valia ištrauktą iš nebūties pasaulį, kuris dabar 
buvo pačiame jėgų Žžydėjime: ten dundėjo mašinos, 
švilpė ir šniokštė traukiniai, ten ir atgal vežantieji 
visą milžiniškos gamybos -gamą, supintą iš minties 
pastangų ir pažabotos materijos, kunkuliuojančios di- 
džiuliuose fabrikų pastatuose. 

Viena priešais kitą stovėjo dvi galybės — miręs 
žmogus ir gyvas fabrikas. 

Kūrėjas ir gamtos jėgų tramdytojas tapo jų vergu, 
o iš vergo pavirto skuduru, iš kurio tos pačios jėgos 
išsunkė paskutinį kraujo lašą. 

Knolis, atvažiavęs šeštadienį, kaip tikėjosi Buchol- 
cas, rado jau lavoną. 

Laidotuvėmis jis liepė pasirūpinti vienam iš savo 
žmonių, O pats pasinėrė paliktuose reikaluose. 

Rūmuose įsiviešpatavo liūdesys. 

Velionio užimamas aukštas visai ištuštėjo. 

Bucholco žmona, kaip paprastai, ištisas dienas sė- 
dėjo su kojine, tik dažniau, negu visuomet, klysdavo, 
pamesdavo akis, ardydavo mezginį, dažniau it sustin- 
gusi paskęsdavo susimąstyme, dažniau žiūrėdavo pro 
langą, 0 protarpiais jos išblukusios akys net pritvin- 
davo spindinčių ašarų, ir tuomet ji tyliai nuslinkdavo 
per tuščius kambarius, nulipdavo žemyn ir išsigan- 
dusi, nustebusi stebėdavo negyvą vyro veidą; ji su- 
grįždavo dar tylesnė, dar labiau apsvaiginta vienat- 
vės ir ieškodavo paguodos bei užsimiršimo maldose, 
kartodama žodžius paskui kambarinę, kuri jai skai- 
tydavo. 

Atėjus pusryčių ir pietų metui, ji iš ilgamečio 
įpratimo apsitvarkydavo savo apsirengimą ir imdavo 
laukti vyro, tačiau jis nebeateidavo; tada ji grįždavo 
prie maldų ir kojinės, su baime klausydamasi niūrių 

raudų, sklindančių iš apačios, arba papūgos, kuri vaikš- 
tinėjo po butą nerami, nervinga ir, kabinėdamasi už 
portjerų bei baldų, kimiu balsu šaukė: 

— Mulkis! Maulkis! 

Tik po savaitės įvyko laidotuvės; laidotuvės, kokių 
Lodzė niekuomet anksčiau nebuvo regėjusi. 

Visi didieji fabrikai tą dieną nedirbo ir visam jų 
personalui buvo duotas nurodymas palydėti Bucholco 
karstą. 

Piotrkovo gatvė per kelis varstus buvo kimšte 
prisikimšusi žmonių; visa ta juoda žmonių banga ant 
savo keteros nešė apjuostą auksinėmis virvėmis ir 
degančiomis žvakėmis apstatytą didžiulį katafalką, po 
kurio baldakimu, apipintu palmių vainikais, stovėjo 
gėlėmis užbertas sidabrinis karstas. 

Prieš laidotuvių vežimą pilkų gatvės sienų ir žydro 
dangaus fone kaip margaplunksniai paukščiai plevė- 
savo krepo rūku apgaubtos bažnytinių brolijų ir viso- 
kių draugijų vėliavos. 

Ilga kunigų vora, giesmininkų chorai ir jungtiniai 
fabrikų orkestrai giedojo niūrų mirties himną, kuris 
veriančiais liūdesio ritmais plaukė virš siūbuojančios 
galvų jūros, kilo į pilnutėlius žiūrovų balkonus ir 
langus, į saulę, kabančią žydrynės bedugnėje. 

Procesija slinko koja už kojos, kadangi spūstis bu- 
vo nepaprasta ir vis didėjo, plūstant žmonėms iš šo- 
ninių gatvių. | 

Tuojau už karsto žingsniavo šeima, už jos vyriau- 
sioji administracija ir daugybės dvarų valdybos, o pas- 
kui ėjo plačios darbininkų gretos, surikiuotos pagal 
fabrikų skyrius ir lytį — atskirai vyrai, atskirai mote- 
Iys; ėjo audimo, verpimo, apretūros, dažymo, spausdi- 
nimo, apdailos skyriai, sandėliai ir t.t. su savo direkto- 
riais, technikais ir meistrais priešakyje. 

O toliau plaukė keliasdešimttūkstantinė minia, kurią 
sudarė kitų fabrikų darbininkai ir beveik visas Lodzės 
fabrikantų komplektas. 

— Tai niekados nepasibaigs! — tolydžio kuždėjo Ša- 
ja Mendelsonas sūnui ir draugams, su kuriais jis važiavo 
karieta paskui laidotuves, ir, suraukęs antakius, nera- 
miai stebėjo baldakimą, linguojantį virš minios galvų, 
valandėlę nulenkdavo galvą, nervingai papešiodavo 
barzdą ir vėl įsmeigdavo karščiuojančias akis į karstą, 
kuriame gulėjo jo priešas ir konkurentas. 

Jis nesidžiaugė ta mirtimi, nors tiek kartų su visa 
savo fanatiška neapykanta jam to linkėjo, nesidžiaugė 
tuo, kad pagaliau pasiliko vienas viešpatauti Lodzėje, 
nes Bucholcas mirė, bet pasiliko jo fabrikai, o, be to, 
jo širdy ruseno kažkoks gailestis, bemaž užuojauta, 
persipynusi su švelniomis nuogąstavimo gijomis. 

Jis pajuto aplinkui kažkokią tuštumą, nes drauge 
su Bucholcu ir jame numirė visokie ankstyvesni pavy- 
dai, taip ilgai kaupti ir nuolat kurstomi konkurencinės 
kovos. 

Jis nebeturėjo ko neapkęsti! 

Kiek nustebęs jis žvelgė į save ir nesuprato tos 
būklės, negalėjo jos suvokti. 

— Tai Bucholcasl — galvojo jis, žiūrėdamas į kars- 
tą ir jausdamasis labai nemaloniai ir neramiai. 

— Mendelsonai, tu žinai, kas darosi su medvilne? 

— Man tai nerūpi, apie tai, Kipmanai, kalbėk su 
Stanislavu. 

— Bet verta perskaityti valdišką laikraštį, — spy- 
rėsi jis. 

— Aš šiandien truputį negaluoju, man truputį liūd- 
na, O tu šneki apie medvilnę. 

— Ką reiškia liūdna! Bucholcas buvo vyresnis už 
tave, tai ir numirė, o tu dar ilgai gyvensi. 

— Duok ramybę, Kipmanai, kalbi apie nemalonius 
dalykus, — sušnibždėjo jis atsainiai ir įbedė žvilgsnį 
į judančią galvų masę, užtvindžiusią visą gatvę. 

— Stanislavai, kur Ruža? 

— Važiuoja su Griunšpanais, tuoj už mūsų ka- 
rietos. 

Saja iškišo galvą pro langą, norėdamas pamatyti 
dukterį, šyptelėjo jai ir skubiai pasitraukė, paskęsda- 
mas tyloje, kurios palydovai nedrįso drumsti. 

Ruža su Melia, Vysockiu ir senuoju Griunšpanu 
važiavo atvira karieta, pakinkyta dviem puikiais juo- 
džiais. 

Merginos tyliai dalinosi pastabomis apie minią, o 
Griunšpanas kalbėjo apie medvilnės rinką su Vysockiu, 
kuris atsakinėjo vienaskiemeniais žodžiais, nes jam la- 
biau rūpėjo žiūrėti į Melią, kuri šiandien labai gerai 
atrodė ir visa spinduliavo. 

— To jau per daug vienam kartui: muitas pakel- 
tas, tarifai neapdorotai medvilnei pakelti, o dar dau- 
giau pakelti gataviems audiniams, kuriuos išveža į im- 
periją. Aš jums sakau, kad visa tai, drauge paėmus, 
yra toks balius mums visiems, kad po jo pusė Lodzės 
gali nuvirsti nuo koto. Tfu, kad nebūčiau to ištaręs 
blogą valandą, — piktai nusispiovė jis. | 

— Sako, kad medvilnė jau pradėjo kilti? 

— Ką ten kilti! Ji lekia kaip garvežys, ji kyla 
kaip balionas, nes jai tas nė kiek nekliudo, bet Lodzė 
gali sau sprandą nusisukti. 

— Nesuprantu, kodėl taip yra,— tarė Vysockis, 
stengdamasis tuo pačiu metu klausytis merginų šnekos. 

— Jūs nesuprantate?.. Tai yra paprasta, tai yra 
taip paprasta, tarytum koks paprastas plėšikas būtų 
paėmęs jus už pakarpos ir pasakęs: duok pinigus, nes 
aš nenoriu dirbti ir neturiu. Tai žiaurus gešeftas! Kaip 

gyvuojate, ponas Konai, — sušuko jis Leonui Konui, 
ištiesdamas jam ranką iš karietos. 

Konas pasisveikino ir nuėjo toliau su visu jaunimo 
būriu. 

— Ponas Halpernai, klausyk tamsta, ką aš pasa- 
kysiu. Bucholcas padarė pirmą bankrotą, kuris jam 
nepavyko! .. Bet jis dar įsimiklins! Cha, cha, cha! — 
juokėsi jis pats iš savo sąmojo. 

— Ponas Konai, mirtis tai ne linksma operacija! — 
melancholiškai atsakė Halpernas, nes šiandien buvo 
nekaip nusiteikęs; jis ėjo drauge su visais ir atkakliai 
tylėjo, dūsaudamas ir taip palinkęs, kad mynė ant savo 
surduto skvernų; iš didelio susijaudinimo jis virpėjo 
įr dažnai išmesdavo visur nešiojamą skėtį, mechaniš- 
kai pakeldavo jį, nusivalydavo skvernus ir susimąstęs 
stebėjo laidotuvėse susirinkusių milijonierių veidus. 
Tiktai tada, kai procesija pasklido Naujajame turguje 
ir pasuko į Konstantinovo gatvę, jis sukuždėjo greta 
einančiam Myškovskiui: 

— Bucholcas nebegyvas! Jūs žinot? .. Turėjo fabri- 
kus, turėjo milijonus, buvo tikras grafas — ir nebegy- 
vas! O aš nieko neturiu ir dar rytdienai turiu pro- 
testuotus vekselius, bet aš esu gyvas! Ponas dievas 
yra geras, ponas dievas yra labai geras! 

Jo balse suskambo didelis, begalinis dėkingumas, 
o iki šiol liūdnas veidas suspindo džiaugsmu, tikra 
sąmoningai suvokto savo gyvavimo palaima. 

— Vienu juokdariu mažiau ir vienu per daug! — 
atsakė Myškovskis atsilikdamas, kad galėtų prisidėti 
prie Kozlovskio, kuris, kaip paprastai, su cilindru 
ant viršugalvio, su lazdos bumbulu prie lūpų, iki 
kulkšnių paraitotomis kelnėmis žygiavo palei lėtai 
judančias karietas ir kruopščiai apžiūrinėjo visas mo- 
teris. 

— Žinai, Myškovski, ta rudoji Mendelson karšta, 
jos žlibės kažkokios velniškos. 

— O kas man darbo, eikš, užsukime alaus, nes 

— Eisiu į kapines, nes, supranti, vienoj karietoj 
pamačiau lėlytę. Pažvelgiau vieną kartą — ji žiūri; pa- 
žvelgiau antrą — žiūri. 

— Na ir pažvelgei trečią kartą, o ji taip pat žiūri. 

— Taip, bet kaip ji žiūrėjo, jos akys kaip sma- 
linės, kad ėmiau ir prilipau. 

— Lik sveikas, ir kad tik tavęs kartais neatlipdytų 
nuo jos lazda, nes, supranti, mūsų Lodzėje meilių 
žvilgsnių niekas nesupranta. 

Myškovskis paliko jį ir vėl nuėjo prie pažįstamų, 
niūriai dairydamasis, kas galėtų su juo išgerti alaus. 
— Tamsta girdėjai apie medvilnę, ponas Konai? 

— Man reikia iš to truputį uždirbti, ponas Hornai. 

— Ar tiesa, kad Bucholcas daug užrašė visuomeni- 
niams reikalams? 

— Juokis tamsta iš tokių šnekų, Bucholcas nebuvo 
kvailas! 

— Kaip laikaisi, Veltai? — sušuko Kurovskis, paste- 
bėjęs Moricą. 

--- Laikausi taip, kaip šiandien medvilnė. 

— Vadinasi, gerai! 

— Žavingai, — stipriai pabrėžė Moricas Veltas, 
sveikindamasis su pažįstamais. 

— Kada parvažiavai? 

— Vakar naktį. 

— Skaitei skelbimą apie tarifus? 

— Jau trys savaitės, kai moku juos atmintinai, 
trys savaitės. 

— Nemeluok, nes tik prieš dvi dienas paskelbė. 

— Aš ir nemeluoju. 

— Tylėkit! — šūktelėjo kažkas iš šalies, nes Mo- 
ricas šnekėjo perdaug garsiai. 

Valandėlę jie nutilo, kunigų giedojimas nuaidėjo 
lyg klausimas, į kurį atsakinėjo giesmininkų choras 
ir orkestrai, kurių galingi garsai gaudė suspausti aukš- 
tų mūrų. 

— Kaip tai, žinojai ir nepasinaudojai? 

— Nepasinaudojau? Kuo mane laikai? Paklausk, 
kiek mes su Boroveckiu turime medvilnės sandėliuose, 
kiek jau yra stotyje, o kiek dar ateis iš Hamburgo 
šiomis dienomis, ir aš atsakysiu tau stambia pūdų 
suma. 

— Perdaug vikrus esi, Moricai, gali neišsilaikyti. 

— Išsilaikysiu, nes man reikia užsidirbti tokioms 
laidotuvėms, kaip Bucholco. 

— Bet kurgi dingo Boroveckis? 

— Nežinau, buvo su mumis, kai ėjome į turgų. 

Moricas Veltas apsidairė aplinkui, bet niekur jo 
nepastebėjo, nes Boroveckis stovėjo prie Liusi karie- 
tos, sulaikytos kartu su kitomis turguje: mat, siau- 
roje gatvelėje minia iš karto negalėjo sutilpti. 

— Karlai, pasilenk geriau, arčiau! — šnibždėjo 
Liusi. 

— Taip gerai? — taip pat pašnibždomis paklausė 
Karolis, įkišdamas pusę galvos pro karietos langą. 

— O taip ar gerai? — kuždėjo ji, stipriai bučiuo- 
dama į ausį. 

— Labail.. 

Jis atitraukė galvą ir pečiu atsirėmė į karietos 
dureles. 

— Kodėl jie nejuda? — aimanavo karietos viduje 
teta, kuri lydėjo Liusi. 

— Turiu jau atsisveikinti su jumis. 

— Dar valandėlę, prašau ranką. 

Jis pažvelgė į virtinę karietų, stovinčių tiesiai 
viena paskui kitą, ir nežymiai padavė ranką, pats 
užstodamas tą savo judesį. 

Ji greit prisitraukė ją prie lūpų, stipriai pabučiavo 
ir jo pirštais paglamonėjo sau smakrą ir kaklą. 

— Beprote! — tyliai tarė jis, pasitraukdamas nuo 
lango tiek, kiek leidžia visuomenės papročiai. 

— Myliu tave, Karlai! Ateik šiandien būtinai, noriu 
tau pasakyti kai ką labai svarbaus! — tyliai šnibždėjo 
ji, 0 jos purpurinės lūpos liepsnojo ir siekė bučiuotis, 
akys žėrėjo ir spinduliavo. 

— Iki pasimatymo, ponios! — tarė jis garsiai. 

— Mano vyras rytoj parvažiuoja, gal jūs neuž- 
miršite mūsų! Ateik! 

— Ateisiu! — kuštelėjo, oriai nusilenkdamas. 

Jis susirado draugus ir tuojau kreipėsi į Moricą. 

— Gal tuojau iš kapinių važiuojame į geležinke- 
lį, ką? 

— Rytą atėjo medvilnė! Turi pinigų“ 

— Turiu, noriu tuojau išpirkti. 

— Kada išeini iš Knolio? 

— Jau visai esu laisvas. Rytoj eisime smulkiai ap- 
žiūrėti trobesių. 

— Gerai, nes rytdienai susitariau su meistru, po 
kelių dienų galima bus imtis statybos. 

— Kur Maksas? 

— Jo motina labai serga, bijau, kad vėl turėsime 
laidotuves. 

— Mirtis turi ir gerų pusių, — pastebėjo Kurovskis. 

— Nebent tik beprasmiškumo, su kuziuo ji be ato- 
dairos šluoja reikalingus ir nereikalingus. 


— Tai šiandien žmonės ilsisi už dyka. 

— Klysti, Knolis davė nurodymą, kad iš atlygini- 
mų lapo jiems nubrauktų pusę dienos. Jo manymu, 
jie gali ilsėtis ir iš dėkingumo mirusiajam. 

— Susigrąžins sau dalį laidotuvių išlaidų. Reikės 
ir man testamente taip nurodyti savo paveldėtojams. 
Myškovski, apie ką taip mąstote? 

— Kad yra kvaila. 

— Nesisielokite, nes ir be jūsų taip buvo. Numirė, 
ką gi padarysi! „Mirties dantis jį palietė savo pirštu“, 
kaip sako Ekleziastas. Mirtis yra passives Genie!l, 

— Ne tas man rūpi, Bucholcas jau vra ausge- 
spielt!? — perbraukė jis ranka per gerklę, — o aš noriu 
alaus išgerti ir neturiu su kuo. 

— Neisite ir su manim, nes aš tuojau važiuoju 
namo. 

— Gal dar surasiu ką nors. 


Jie nuėjo katras sau, beje, procesija jau suko 
į ilgą, tuopomis apsodintą gatvelę, vedančią į kapines. 

Gatvelė buvo negrįsta, storai aptekusi juodu pur- 
vu, kuris, minkomas tūkstančių kojų, tiško ant visų 
ir ant visko. Dėl to bent pusė žmonių toliau nebeėjo 
ir grįžo atgal į miestą. 

Eilės dar nuogų tuopų vėjų aplaužytomis šakomis, 
nulupta žieve, beveik išnuodytų paplavomis, tekan- 
čiomis giliu grioviu iš fabrikų, stovėjo kaip ilga šlykš- 
čių luošių vora, liūdnai kratė šakų ir gyvybės likučius, 
tarytum grūmodamos už savo vargą tai puošniai pro- 
cesijai, kuri kartkarčiais užtraukdavo lyg didžiulis 
choras, ir galingi balsai nuaidėdavo per juodų laukų 
platybes su vandenų langais, plikų medžių guotais, 
mažyčiais nameliais, plytinės kaminais ir keliais vėjo 


|! Pasyvus genijus (vok.). 
2 To dainelė sudainuota /vak 

malūnais, kurie lyg baisūs drugiai, užmauti ant smeig- 
tukų, mosavo juodais sparnais žydrynės fone. 

Procesija lėtai plaukė iš miesto, sklaidėsi purvinu 
keliu palei sukrypusius skurdžius namus ir kaip sunki 
galvų banga lėtai grimzdo kapinių vartuose, tvindė 
kapus ir gatves; tik pačioje gilumoje, už mūrų, bela- 
pių medžių ir pajuodusių kryžių tankumyne, ėmė 
mirgėti spalvotos vėliavos, žvakių šviesos ir ilgos žŽmo- 
nių eilės, virš kurių lingavo ant pečių nešamas Bu- 
cholco karstas. 

Įsiviešpatavo tyla, baigėsi giesmės, nuščiuvo balsai, 
nutrūko muzikos garsai, tik sunkiai trepsėjo kojos ir 
sausai girgždėjo įsisiūbavę medžiai. Varpai skambino 
dusliai — stipriai — gedulingai. 

Prie karsto prasidėjo paskutinė mirties komedija: 
kažkoks kalbėtojas, atsistojęs ant pakylos, patetiškai 
priminė mirusiojo dorybes ir nuopelnus; antras kalbė- 
tojas, atsisveikindamas su velioniu, skausmingu, aša- 
ringu balsu apraudojo našlaite paliktą žmoniją; tre- 
čiasis kreipėsi į karstą šeimos vardu, nepaguodžiamų 
draugų vardu; ketvirtasis tarė žodį aplinkui stovinčių 
nuskurdėlių minios vardu — grasinimais čia suvarytų 
darbuotojų vardu, — kuriems mirusis, esą, buvęs tėvas, 
bičiulis, geradarys. 

Per minią nusirito prislopintas murmesys, išsiveržė 
tūkstančiai atodūsių, sužybčiojo tūkstančiai krauju pa- 
sruvusių akių, tarytum banga susiūbavo galvų jūra. 

Pagaliau ceremonija pasibaigė, karstas buvo pasta- 
tytas prašmatniame kape ant pakylos, panašios į sostą; 
pro auksuotus durų grotus iš ten buvo matyti rūko 
ir dūmų apgaubtas miestas, kuriame tūkstančiai fab- 
rikų ūžė galingą gyvenimo himną. 

Viena po kitos darbininkų gretos ėjo prie to sosto, 
dėjo ant marmurinių laiptų vainikus — paskutinį pa- 

valdumo pareiškimą — ir iš lėto skirstėsi, kol paga- 
liau mirusis Lodzės karalius pasiliko vienui vienas 
sidabriniame karste, užverstas krūvomis vainikų. 

Tik Stachas Vilčekas nelaukė pabaigos ir, išgirdęs 
varpus, sukuždėjo: 

— Linksmas paradas — turėti tiek miliionų ir nu- 
stipti! — piktai nusispiovė jis ir išėjo drauge su Juziu 
Jaskulskiu, kuris žingsniavo tylėdamas ir dūsaudamas. 

— Ko gi šnirpšti! 

— Liūdna man! — pašnibždomis atsakė Juzius, krūp- 
telėdamas ir geriau susisupdamas menkučiu paltuku, 
persiūtu iš moksleiviškos milinės. 

— Juziau, mesk Baumo kontorą, man reikia patiki- 
mo žmogaus, paimčiau tave, išprustum prie manęs. 

— Negaliu, turiu pasilikti pas Baumą. 

— Juk jis bet kurią dieną gali „išsitiesti“, nebūk 
kvailas, duosiu tau penkis rublius daugiau per mė- 
nesį. 

— Negaliu, nedera man palikti Baumą dabar, kai 
jo tokie blogi reikalai ir kai kontoroje likau beveik 
vienas. 

— Kvailas tu! Jei būčiau toks sentimentalus, tai 
ir aš. kaip tu, vaikščiočiau be batų ir visa gvvenimą 
bernaučiau visiems! — Jis paniekinamai pažvelgė į jį 
ir atsisveikino Piotrkovo gatvėje. 

— Driskiai! Supus visi fabrikuose! — su pasigai- 
lėjimu pagalvoio jis apie draugus. 

Jis jau šiandien žinojo, kad nesupus menkoie tar- 
nybėlėje, kad nebus vien tik svetimas bernas, mecha- 
nizmo sraigtelis. 

Jis lėtai žingsniavo ir mėgavosi savo pranašumu 
ir protingumu, tuo, ką jau buvo padaręs, ir tuo, ką 
dar ketino padaryti. 

Šią dieną jis laikė viena iš geriausių savo gyvėe- 

nime ir persilaužimo diena, nes šiandien jis padarė 
pirmą didelį biznį, kuris turėjo pastatyti jį ant kojų. 

Jis pirko kelis margus žemės, supančios iš dviejų 
pusių Griunšpano fabriką, pirko patylomis ir buvo 
tikras daug pelnysiąs, nes tikrai žinojo, kad Griunšpa- 
nas ketina plėsti savo fabrikus ir turės pirkti iš jo 
už tokią kainą, kokią jis pasakys. 

Jis nusišypsojo labai patenkintas! 

Iš tikrųjų biznis atrodė puikiai, apskaičiavimai ne- 
galėjo apvilti. 

Žemė seniai buvo parduodama; Griunšpanas jau ne 
vienerius metus derėjosi dėl jos, kasmet primesdavo 
po keliasdešimt rublių, neskubėdamas ir būdamas tik- 
ras, kad niekas negali jo aplenkti. 

Vilčekas, suuodęs biznį, apraizgė ligšiolinį savinin- 
ką ištisu klastos, lipšnumo, prievarta brukamų pasko- 
lų tinklu ir pagaliau įsigijo sklypą. 

Šiandien rytą jis tapo jau teisėtu žemės savininku. 

Jis įsivaizdavo, kaip įsius Griunšpanas, ir smagiai 
juokėsi iš jo. 

Jis kėlė galvą vis aukščiau ir vis išdidžiau ir vis 
plėšriau žvelgė į miestą, į prekių prigrūstus sandėlius, 
į fabrikus — pamačius turtus, vis smarkiau kilo jo ne- 
pasotinamas valstietiškas godumas. 

Jis nusprendė juos pasiekti ir jau buvo tikras, kad 
pasieks. 

Nesvarbu, kokiais būdais ir priemonėmis — visos 
buvo geros, jei vedė į tikslą, į pinigus. 

Stachas Vilčekas skaitėsi tik su kodeksu, su poli- 
cija. 

Į visa kita jis žiūrėjo su paniekos ir pasigailėjimo 
šypsena. 

Viešoji nuomonė, etika, sąžiningumas! Kas Lodzėje 
su tuo skaitėsi! Kam čia galėjo ateiti į galvą panašios 
kvailystės! Ir pagaliau kas tai yra, tas sąžiningumas! 

Ar buvo sąžiningas Bucholcas? Kas to klausė! Klau- 
sė tik, kiek milijonų paliko! 

Turėti milijonus, jausti juos savo rankoje, apsi- 
supti jais, viešpatauti jiems. 

Jis mąstė, sukdamas stoties link, ir jo širdį užplū- 
do pašėlęs, beveik skausmą keliantis troškimas turėti 
pinigų, naudotis gyvenimu, viešpatauti. 

Kaip alkanas šuo žiūri į mėsą — taip ir jis godžiai 
žiūrėjo į fabrikus, namus, turtuolių prabangą, gražias 
moteris, rūmus. Jis turėjo pašėlusį apetitą naudotis 
gyvenimu ir pats sau pažadėjo jį pasotinti. 

Per amžius jis badavo, per šitiek kartų buvo stip- 
resniųjų niekinamas, trypiamas, nustumiamas nuo gy- 
venimo stalo, nuo darbo suplukęs, alkanas — dabar 
atėjo jo eilė, jis kėlė galvą, godžiai tiesė rankas, 
čiupo grobį ir malšino amžiną alkį. 

— Atsigriebsiu viską ir už viską! — galvojo jis ir 
su apmaudu prisiminė vaikystės metus, piemenavimą, 
tarnybą vienuolyne, mušimą lazdomis, visos šeimos 
skurdą, pažeminimus, patirtus gimnazijoje, pažemini- 
mus, gautus kartu su geradarių pagalba, pažeminimus, 
kuriuos kentė visa šeima. 

— Atsigriebsiu už viską! — murmėjo jis su pašė- 
lusia pagieža širdyje. 

Bet tuo tarpu jis tik rinko lėšas, kuo galėdamas 
prekiavo, kaip įmanydamas uždarbiavo. 

Jis buvo Grosgliuko sandėlių valdytojas, o, be to, 
dar savarankiškai prekiavo anglimi, prekiavo malko- 
mis, prekiavo medvilnės likučiais, prekiavo kiaušiniais, 
kuriuos atsigabendavo šeimos padedamas, pagaliau 
ėmė visokias prekes — jis mėgino viską. 

Buvo kalbama, kad jis perkąs „raudonuosius au- 
deklus“, atseit, išneštus iš padegtų fabrikų, kad jis 
esąs lupikautojas, kad bendrai su Grosgliuku varąs 
kažkokius labai neaiškius biznius — taip buvo kal- 
bama. 

Jis žinojo, kas apie jį kalbama, ir paniekinamai 
šypsojosi. 

— Baisiai man tas rūpi! — sušnibždėjo jis, pagal- 
vojęs apie tai, pasuko į šoninę gatvele, einančią tarp 
tvorų, už kurių stūksojo statybinio miško, cemento, 
geležies, kalkių ir anglies sandėlių eilės. Gatvė buvo 
negrįsta, be šaligatvių — tikra gili purvo jūra, per ku- 
rią yrėsi šimtai sunkiai pakrautų vežimų. 

Anglies sandėliai driekėsi kairėje gatvės pusėje, 
palei aukštą geležinkelio pylimą, ant kurio stovėjo 
susigrūdę tūkstančiai prekinių vagonų, apgaubtų juo- 
dų dulkių debesiu, kylančiu iš kraunamos anglies. 

Vilčekas gyveno prie sandėlio, kontorą atstojan- 
čioje biaurioje pašiūrėje, sukaltoje iš lentų ir iki pat 
plokščio stogo apdrabstytoje juodu purvu. 

Jis skubiai persirengė, apsiavė auliniais batais ir 
ėmėsi darbo. 

Bet jis negalėjo ramiai dirbti, jautėsi sujaudintas, 
jo nervus krikdė šios dienos pirkimo džiaugsmas, o 
tasai laidotuvių prisiminimas arba ant pylimo stum- 
domų vagonų duslus žlegėjimas taip erzino, kad jis 
sviedė plunksną ir ėmė vaikščioti po kontorą, žvilg- 
čiodamas pro langelį į anglies štabelių ir vežimų pil- 
nus sandėlius. 

Vežimai vienas po kito važiavo ant svarstyklių taip 
dardėdami, kad net visa pašiūrė drebėjo; susimaišę 
žmonių balsai, dardesys, arklių žvengimas, iš vagonų 
metamos anglies bildėjimas, mašinų kaukimas — visas 
tas didžiulis triukšmas veržėsi pro atlapas duris ir 

sklido purvinoje, apšepusioje patalpoje, po kurią vaikš- 
čiojo susimąstęs Vilčekas. 

— Tenai kažkokie ponai laukia prie vagonų! — 
pranešė darbininkas. 

Ant geležinkelio pylimo laukė Boroveckis ir Mo- 
ricas. 

Vilčekas, tarytum ko laukdamas, ištiesė ranką pa- 
sisveikinti. Moricas paspaudė jam delną, o Boroveckis 
apsimetė nepastebėjęs. 

— Mums tuojau reikia platformų pervežimui. 

— Kiek? kam vežti? kur? — ėmė trumpai klausi- 
nėti jis, suerzintas Karolio elgesio. 

— Kuo daugiausia, medvilnė, geležinkelis, pas ma- 
ne,— atsakė Moricas. 

Jie greit sutvarkė reikalą ir išsiskyrė. 

— Šlėkta! — įtūžęs sumurmėjo Vilčekas, nes atsi- 
sveikindamas Boroveckis susikišo rankas į kišenes ir 
labai maloniai linktelėjo galvą. 

Jis negalėjo užmiršti to įžeidimo, jo kerštinga šir- 
dis pasižymėjo dar vieną pažeminimą — juo skaudesnį, 
kadangi nepelnytą. 

Bet nebuvo laiko įsijausti į skriaudą, nes, baigian- 
tis dienai, sandėliuose prasidėjo pašėlęs sujudimas. 

Kas valandėlė garvežiai tempė virtines pakrautų 
vagonų, prasilenkinėjo, vilko tuščius, svaidė dūmų 
kamuolius ir švilpdami, dundėdami, žvangindami susi- 
daužiančius vagonus, veržėsi pro dūmus ir dulkes arba, 
atkabinti nuo traukinių, klaikiai kaukdami, lėkė į depą. 

O žemiau, nuo juodu rūku apgaubtų sandėlių, 
sklido tūkstančiai sumišusių karštligiškų balsų: kaip 
laukiniai žvengė arkliai, švilpė botagai, rėkavo veži- 
kai, dundėjo gatvės ir dusliai, galingai ūžė aplinkui 
dūmų apgaubtas miestas. 

Vilčekas su įkarščiu darbavosi, lakstė į kontorą, 

prie anglies krūvų, ant pylimo, pas išvežančius žmo- 
nes, į stotį, nardė tarp vežimų, klampojo per purvą, 
pagaliau mirtinai pavargo ir atsisėdo atsikvėpti ant 
vieno tuščio vagono pakraščio. 

Jau temo — saulėlydžiai pasipylė danguje purpuro 
srovėmis ir sukruvino blizgančius cinko stogus, ku- 
riais ritosi rudų dūmų tumulai; naktis tirštėjo, niūri 
drumzlina pilkuma tvindė gatves, šliaužė mūrais, sėli- 
no skersgatviais, dildė kontūrus, gesino spalvas, gėrė 
paskutinę dienos šviesą, muturiavo miestą purvinais 
sutemų skudurais, pro kuriuos iš lėto ėmė žybčioti 
šviesos. 

Sutemo naktis, virš miesto iškilo pašvaistės, sustip- 
rėjo triukšmas, ryškesni pasidarė bildesiai, pasmarkėjo 
dardėjimas, skardžiau ėmė skambėti riksmai — ir pa- 
galiau visi garsai susiliejo į galingą laukinį mašinų ir 
žmonių balsais dainuojantį chorą, nuo kurio virpėjo 
oras ir drebėjo žemė! 

Lodzė dirbo naktinį, karštligišką darbą. 

— Šlėktų liekanos! Netrukus velniai jus griebs! —- 
sumurmėjo Vilčekas, kuris dar negalėjo užmiršti Bo- 
roveckio; jis paniekinamai nusispiovė, rankomis pa- 
rėmė smakrą.ir ėmė žiūrėti į dangų. 

Jį pažadino balsas, aidintis iš tuščios gatvės: 


Gajerio turgely 
Rado ji bernelį, 
ta-ra-ra bumdera! 


Kažkoks balsas uždainavo ir pradingo tolumoje ir 
naktyje. 

Vilčekas nuėjo žemyn į kontorą, baigė tvarkyti 
likusius reikalus, išsiuntė paskutinius vežimus. 

Jis liepė viską uždaryti, suvalgė darbininko pa- 
ruoštą vakarienę ir išėjo į miestą. 

Jis mėgo klaidžioti be tikslo, stebėti žmones, fab- 
rikus, šniukštinėti po miestą, mėgo alsuoti tuo ViI- 
pančiu, anglies ir dažų kvapų prisotintu oru. Jį akino 
miesto galybė, sandėliuose ir fabrikuose sukaupti di- 
džiuliai turtai žiebė jo akyse godumo liepsnas, žadino 
jo vaizduotėje baisias svajones, kėlė jam vis galinges- 
nį troškimą viešpatauti ir naudotis gyvenimu; tas 
pašėlusiai kunkuliuojantis gyvenimas, tas mieste te- 
kantis aukso srautas svaigino jį savo galybe, hipno- 
tizavo, kėlė jam neapsakomo geismo virpulį, teikė 
jėgų kovoti, nugalėti, grobti. 

Jis mylėjo tą „pažadėtąją žemę“, kaip plėšrus žvė- 
ris myli neįžengiamas girias, pilnas grobio. Jis dievino 
tą „pažadėtąją žemę“, tekančią auksu ir krauju, geidė 
jos, troško, tiesė į ją godžias rankas ir šaukė pergalės 
balsu — alkio balsu: „Mano! Mano!“ Ir jau kai kada 
akimirką pajusdavo, kad ją paėmė amžiams ir kad 
grobio nepaleis, kol neiščiulps viso aukso. 

